
ΠΡΟΛΟΓΟΣ ΤΟΥ ΒΟΛΙΝ 


Καθώς ο αναγνώστης έρχεται σ' επαφή μ' αυτό τό βιβλίο θά θέλει 
πρώτα απ' όλα νά μάθει τί είδους εργασία είναι αυτή: μιά σοβαρή κι ευσυ¬ 
νείδητη ανάλυση ή μιά φανταστική κι ανεύθυνη επινόηση; Μπορεί ο ανα¬ 
γνώστης νά έχει εμπιστοσύνη στόν συγγραφέα, τουλάχιστον αναφορικά μέ 
τά γεγονότα καί τό υλικό; Είναι ο συγγραφέας αρκετά αμερόληπτος ή δια¬ 
στρεβλώνει τήν αλήθεια γιά νά δικαιώσει τις δικές του ιδέες καί ν' ανα- 
σκευάσει τις ιδέες τών αντιπάλων του; 

Αυτά δέν είναι άσχετα ερωτήματα. 

Γιατί είναι σημαντικό νά εξεταστούν τά ντοκουμέντα τού Μαχνοβίτικου 
κινήματος μέ πολύ περίσκεψη. Ο αναγνώστης θά τό καταλάβει αυτό άν εξε¬ 
τάσει μερικά απ' τά χαρακτηριστικά τού κινήματος. 

Απ' τή μιά μεριά, η Μαχνοβτσίνα) 1) - ένα γεγονός εξαιρετικά μεγα¬ 
λειώδες, μεγαλόπνοο καί σημαντικό, που εκτυλίχθηκε μέ ασυνήθιστη δύ¬ 
ναμη κι έπαιξε έναν κολοσσιαίο κι εξαιρετικά περίπλοκο ρόλο στήν τύχη 
τής επανάστασης, αφού υποβλήθηκε σ' ένα τιτάνιο αγώνα ενάντια σέ κάθε 
μορφή αντίδρασης, σώζοντας πολλές φορές τήν επανάσταση απ' τήν κατα¬ 
στροφή, εξαιρετικά πλούσιο σέ ζωηρά καί ζωντανά επεισόδια - έχει προ- 
σελκύσει τό ενδιαφέρον σέ πλατιά κλίμακα όχι μόνο στή Ρωσία αλλά καί 
στό εξωτερικό. Η Μαχνοβτσίνα έχει γεννήσει τά πιό ποικίλα συναισθήματα 
τόσο στούς αντιδραστικούς όσο καί στούς επαναστατικούς κύκλους: απ' τό 
άγριο μίσος καί τήν εχθρότητα, τήν έκπληξη, τή δυσπιστία καί τήν καχυπο¬ 
ψία, μέχρι τήν πιό βαθιά συμπάθεια καί θαυμασμό. Η μονοπώληση τής επα¬ 
νάστασης απ' τό Κομμουνιστικό Κόμμα καί τήν "Σοβιετική" εξουσία, ανάγ¬ 
κασε τελικά τήν Μαχνοβτσίνα, ύστερα από αρκετούς δισταγμούς, νά ξεκι¬ 
νήσει έναν αγώνα - τόσο σκληρό όσο κι ο αγώνας της ενάντια στήν αντί¬ 
δραση - στή διάρκεια τού οποίου κατάφερε στό Κόμμα καί τήν κεντρική 
εξουσία μιά σειρά κατάφωρα υλικά κι ηθικά χτυπήματα. Καί, τελικά, η 
προσωπικότητα τού ίδιου τού Μάχνο - τόσο πολύπλοκη, ζωντανή κι ισχυ¬ 
ρή όσο καί τό ίδιο τό κίνημα - έχει κι αυτή προσελκύσει τή γενική προσο¬ 
χή, προκαλώντας απλή περιέργεια ή έκπληξη σέ μερικούς, ανόητη αγανά¬ 
κτηση ή παράλογο φόβο σέ άλλους, αδιάλλακτο μίσος σέ μερικούς άλλους 
καί σέ κάποιους, ανιδιοτελή αφοσίωση. 

Έτσι είναι φυσικό τό ότι η Μαχνοβτσίνα έχει δελεάσει περισσότερους 
από έναν "παραμυθάδες", που ωθούνται από ένα σωρό λόγους άσχετους μέ 
τήν πραγματική γνώση τών γεγονότων ή τήν παρόρμηση νά μοιραστούν τή 
γνώση τους διευκρινίζοντας τό θέμα καί δίνοντας ακριβή στοιχεία στούς 
μελλοντικούς ιστορικούς. Μερικοί απ' αυτούς ωθούνται από πολιτικούς 
λόγους - τήν ανάγκη νά δικαιώσουν καί νά ενισχύσουν τις θέσεις τους υ¬ 
ποβιβάζοντας καί συκοφαντώντας ένα εχθρικό σ' αυτούς κίνημα καί τις η¬ 
γετικές μορφές του. Άλλοι τό νομίζουν καθήκον τους νά επιτίθονται σ' έ¬ 
να φαινόμενο που τούς φοβίζει καί τούς ενοχλεί. Άλλοι, πάλι, ερεθισμένοι 

απ' ιό μύθο που περιβάλλει τό κίνημα κι απ' ιό έντονο ενδιαφέρον τού 
"κοινού" γενικά, γι' αυτό τό εντυπωσιακό θέμα, δελεάζονται απ' τήν προο¬ 
πτική νά κερδίσουν μερικά χρήματα γράφοντας ένα μυθιστόρημα. Άλλοι 
τέλος, καταλαμβάνονται απλώς από δημοσιογραφική μανία. 

Έτσι συσσωρεύεται "υλικό" που τό μόνο που μπορεί νά κάνει είναι νά 
δημιουργήσει απεριόριστη σύγχυση αφαιρώντας απ' τόν αναγνώστη τή δυ¬ 
νατότητα νά ξεχωρίσει τήν αλήθεια{2). 

Απ' τήν άλλη μεριά, τό Μαχνοβίτικο κίνημα, παρά τήν έκτασή του, υ¬ 
ποχρεώθηκε από μιά σειρά περιστάσεων ν' αναπτυχθεί μέσα σέ μιά ατμό¬ 
σφαιρα αποκλεισμού κι απομόνωσης. 

Όντας ένσ κίνημα που αποτελούνταν αποκλειστικά απ' τά χαμηλότερα 
στρώματα τού πληθυσμού, όντας ξένο απέναντι σέ κάθε είδους επίδειξη, 
φήμη, κυριαρχία ή δόξα, γεννημένο στις παρυφές τής Ρωσίας, μακριά απ' 
τά μεγάλα κέντρα, περιορισμένο σέ μιάν οριοθετημένη περιοχή, απομονω¬ 
μένο όχι μόνο απ' τόν υπόλοιπο κόσμο αλλά κι απ' τ' άλλα μέρη τής Ρω¬ 
σίας, τό κίνημα - δηλαδή τά θεμελιακά καί βαθιά του χαρακτηριστικά - 
ήταν σχεδόν άγνωστο έξω απ' τήν περιοχή του. Αναπτυσσόμενο μέσα σέ 
συνθήκες απίστευτων δυσκολιών καί τεταμένης εμπόλεμης κατάστασης, 
περικυκλωμένο από εχθρούς από κάθε πλευρά, καί μήν έχοντας σχεδόν 
κανένα φίλο έξω απ' τήν εργατική τάξη, έχοντας δεχτεί ανελέητες επιθέ¬ 
σεις απ' τό κυβερνητικό κόμμα κι έχοντας καταπνίγει απ' τήν αιματηρή, εκ- 
κακραντική βοή τής κρατιστικής του δραστηριότητας, χάνοντας τουλάχι¬ 
στον τό 90% τών καλύτερων καί πιό ενεργητικών αγωνιστών του καί χωρίς 
νά έχει ούτε τό χρόνο, ούτε τή δυνατότητα, ούτε καμιά συγκεκριμένη α¬ 
νάγκη γιά νά καταγράψει, νά συγκεντρώσει καί νά συντηρήσει γιά τούς με¬ 
ταγενέστερους τις πράξεις, τά λόγια καί τις σκέψεις του, τό κίνημα άφησε 
ελάχιστα χειροπιαστά ίχνη κι ιστορικά έγγραφα. Η πραγματική του ανά¬ 
πτυξη δέν καταγράφηκε. Τά ντοκουμέντα του ούτε κυκλοφόρησαν πλατιά, 
ούτε διατηρήθηκαν. Συνακόλουθα, παρέμεινε σ' ένα μεγάλο βαθμό αθέατο 
στήν παρατήρηση ανθρώπων έξω απ' τό κίνημα ή στό βλέμμα τού ερευνη¬ 
τή. Δέν είναι εύκολο νά συλλάβουμε τήν ουσία του. Όπως ακριβώς χιλιά¬ 
δες ταπεινοί μεμονωμένοι ήρωες επαναστατικών εποχών μένουν γιά πάντα 
άγνωστοι, έτσι καί τό ηρωικό έπος τών Ουκρανών εργατών τού Μαχνοβίτι- 
κου κινήματος έμεινε σχεδόν ολότελα άγνωστο. Μέχρι σήμερα ο θησαυρός 
τών γεγονότων καί τών ντοκουμέντων αυτού τού έπους αγνοείται ολότελα. 
Καί άν κάποιοι απ’ αυτούς που πήραν μέρος στό κίνημα, που τό γνωρίζουν 
καλά κι είναι ικανοί νά πούν τήν αλήθεια γι' αυτό, δέν είχαν τήν τύχη νά 
γλιτώσουν τό θάνατο, τό κίνημα θά παράμενε άγνιυστο... 

Αυτή η κατάσταση βάζει τόν σοβαρό αναγνώστη καί τόν ιστορικό σέ 
μιά δύσκολη καί λεπτή θέση: πρέπει νά ξεδιαλύνουν κριτικά καί νά εκτι¬ 
μήσουν εξαιρετικά ποικίλα κι αντιφατικά γεγονότα, εργασίες κι υλικό ό¬ 
χι μόνο χωρίς κάποια κατατοπιστικά ή αυθεντικά στοιχεία, αλλά καί χωρίς 
τήν παραμικρή ένδειξη γιά τό πού θά μπορούσαν νά βρεθούν τέτοια στοι¬ 
χεία. 

Νά γιατί είναι αναγκαίο, απ' τήν αρχή κιόλας, νά βοηθήσουμε τόν ανα¬ 
γνώστη νά ξεχωρίσει τό σιτάρι απ' τά σκύβαλα. Νά γιατί είναι σημαντικό 
γι' αυτόν νά βεβαιωθεί απ' τήν αρχή άν θά πρέπει ή όχι νά θεωρεί αυτή τήν 




εργασία σάν μιά αυθεντική κι υγιή πηγή. Νά γιατί τά ερωτήματα σχετικά μέ 
τόν συγγραφέα καί τόν χαρακτήρα τού έργου του είναι ιδιαίτερα σημαντι¬ 
κά σ' αυτή τήν περίπτωση. 

Ανέλαβα νά γράψω έναν πρόλογο γι' αυτό τό βιβλίο γιά νά ρίξω φώς 
σ' αυτά τά ερωτήματα αφού, κατά τύχη, είμαι ένας απ' τούς λίγους επιζή- 
σαντες που συμμετείχαν στό Μαχνοβίτικο κίνημα κι έτσι γνωρίζω αρκετά 
τό κίνημα, τόν συγγραφέα καί τελικά τις συνθήκες μέσα στις οποίες γεννή¬ 
θηκε αυτό τό βιβλίο. 


Πρώτα θά επιτρέψω στον εαυτό μου μιά μικρή παρέκβαση. 

Θά μπορούσαν νά μέ ρωτήσουν (καί πράγματι, μέ ρωτάνε συχνά) γιατί 
δέν γράφω ο ίδιος γιά τό Μαχνοβίτικο κίνημα. Γιά πολλούς λόγους. Μπο¬ 
ρώ νά αναφέρω μερικούς απ' αυτούς. 

Είναι δυνατό νά ξεκινήσεις τό έργο τής περιγραφής καί τής αποσαφήνι¬ 
σης τών γεγονότων τού Μαχνοβίτικου κινήματος μόνο στή βάση μιάς βα¬ 
θιάς κι ακριβής γνώσης τών γεγονότων. Τό θέμα απαιτεί μακρόχρονη, εν¬ 
τατική καί προσεχτική δουλειά. Αλλά γιά μένα ήταν αδύνατο νά κάνω μιά 
τέτοια δουλειά γιά αμέτρητους λόγους. Αυτός είναι ο πρώτος λόγος που 
θεώρησα απαραίτητο ν' αποφύγω ν' ασχοληθώ μ' αυτό τό θέμα τώρα. 

Τό Μαχνοβίτικο έπος είναι υπερβολικά σοβαρό, επιβλητικό καί τραγι¬ 
κό, υπερβολικά ποτισμένο μέ τό αίμα τών αγωνιστών του, υπερβολικά βα¬ 
θύ, περίπλοκο κι αυθεντικό, γιά νά περιγράφει καί νά εκτιμηθεί επιπόλαια 
- λογουχάρη, στή βάση τών αφηγήσεων καί τών αντιφατικών ερμηνειών 
διαφόρων ατόμων. Δέ σχεδιάζουμε επίσης νά περιγράφουμε τό κίνημα δια¬ 
μέσου ντοκουμέντων, μιάς καί τά ντοκουμέντα από μόνα τους είναι νεκρά 
πράγματα καί δέν μπορούν ποτέ νά εκφράσουν μέ πληρότητα τήν βιωμένη 
εμπειρία. Τό γράψιμο μέ βάση τά ντοκουμέντα θά είναι έργο τών μελλοντι¬ 
κών ιστορικών, που δέν θά έχουν στή διάθεσή τους άλλο υλικό. Ένας σύγ¬ 
χρονος πρέπει νά είναι πιό απαιτητικός καί πιό αυστηρός απέναντι στή δου¬ 
λειά του καί στόν εαυτό του, μιά κι απ’ αυτόν ακριβώς θά εξαρτηθεί σέ με¬ 
γάλο βαθμό η ιστορία. Ένας σύγχρονος πρέπει νά αποφεύγει τις κρίσεις 
καί τις αφηγήσεις γιά σημαντικά γεγονότα, εκτός κι άν έχει πάρει μέρος ο 
ίδιος σ' αυτά. Ούτε είναι έργο ενός σύγχρονου ν' αντιγράφει αφηγήσεις 
καί ντοκουμέντα μέ στόχο νά "κάνει ιστορία", αλλά μάλλον νά καταγράψει 
τήν προσωπική του εμπειρία. 'Αν δέν γίνει αυτό, ο συγγραφέας θά διατρέ- 
ξει τόν κίνδυνο νά συσκοτίσει ή, ακόμη χειρότερα, ν' αλλοιώσει αυτή κα¬ 
θαυτή τήν ουσία, τήν ζωντανή ψυχή τών γεγονότων, παραπλανώντας καί 
τόν αναγνώστη καί τόν ιστορικό. Βέβαια η προσωπική εμπειρία δέν απο¬ 
κλείει σφάλματα κι ανακρίβειες. Αλλά στήν παρούσα περίπτωση αυτό δέν 
είναι σημαντικό. Μία αυθεντική καί ζωντανή εικόνα τής ουσίας τών γεγο¬ 
νότων θά έχει σκιτσαριστεί - κι αυτό είναι τό πιό σημαντικό. 'Αν στή συνέ¬ 
χεια συγκρίνουμε αυτή τήν εικόνα μέ ντοκουμέντα κι άλλα στοιχεία, τότε 
θά είναι εύκολο νά επισημάνουμε δευτερεύοντα σφάλματα. Νά γιατί η μαρ¬ 
τυρία ενός αγωνιστή τού κινήματος ή ενός αυτόπτη μάρτυρα είναι ιδιαίτερα 
σημαντική. Όσο πιό ολοκληρωμένη καί βαθιά είναι η προσωπική εμπειρία, 



τόσο πιό σημαντικό καί πειστικό γίνεται ένα τέτοιο έργο. Άν, επιπλέον, ο 
ίδιος αγωνιστής έχει στήν κατοχή του ντοκουμέντα καθώς επίσης καί μαρ¬ 
τυρίες άλλων αγωνιστών, η αφήγησή του αποχτά πρωταρχική σημασία. 

Θά γράψω γιά τήν Μαχνοβτσίνα αργότερα, μέ τόν δικό μου τρόπο. Αλ¬ 
λά δέν μπορώ νά γράψω μιά ολοκληρωμένη ιστορία τού Μα- 
χνοβίτικου κινήματος επειδή ακριβώς δέν υποκρίνομαι ότι κατέχω μιά πλή¬ 
ρη, λεπτομερειακή καί βαθιά γνώση τού θέματος. Συμμετείχα στό κίνημα 
μισό περίπου χρόνο, απ' τόν Αύγουστο τού 1919 ώς τό Γενάρη τού 1920 
— μ' άλλα λόγια, μόλις καί μετά βίας είχα μιά ολική εικόνα του. Συνάντησα 
τόν Μάχνο γιά πρώτη φορά τόν Αύγουστο τού 1919. Έχασα τήν επαφή 
μου μέ τό κίνημα καί τόν Μάχνο τό Γενάρη τού 1920, όταν μέ συνέλαβαν' 
βρισκόμουν σ’ επαφή μαζί τους μόνο γιά δυό βδομάδες τόν Νοέμβρη τής 
ίδιας χρονιάς, τόν καιρό τής συνθήκης τού Μάχνο μέ τήν Σοβιετική κυβέρ¬ 
νηση. Μετά απ' αυτό έχασα πάλι τήν επαφή μου μέ τό κίνημα. ΓΓ αυτό, άν 
καί είδα, βίωσα, καί σκέφτηκα πολύ γι' αυτό τό κίνημα, η προσωπική μου 
γνώση γι' αυτό είναι ελλιπής. 

Όταν μέ ρωτάνε γιατί δέν γράφω γιά τήν Μαχνοβτσίνα, απαντώ ότι υ¬ 
πάρχει κάποιος πολύ πιό ικανός από μένα σ' αυτό τό θέμα. 

Τό πρόσωπο στό οποίο αναφέρομαι είναι ο συγγραφέας αυτού τού βι¬ 
βλίου. 

Γνώριζα τήν αδιάκοπη δράση του μέσα στό κίνημα. Στά 1919 δουλέψα¬ 
με εκεί μαζί. Γνώριζα επίσης ότι συγκέντρωνε προσεκτικά υλικό πάνω στό 
κίνημα. Γνώριζα ότι μέ μεγάλη δυσκολία έγραφε τήν πλήρη ιστορία του. 
Καί τελικά, γνώριζα ότι τό βιβλίο τελείωσε κι ότι ο συγγραφέας προετοι¬ 
μαζόταν νά τό εκδόσει στό εξωτερικό. Καί έκρινα ότι αυτό ακριβώς 
τό έργο ήταν που θά έπρεπε νά εμφανιστεί πριν α¬ 
πό κάθε άλλο - μία πλήρης ιστορία τής Μαχνοβ- 
τ σ ί ν α γραμμένη από έναν άνθρωπο που έχοντας κι ο ίδιος πάρει μέρος 
στό κίνημα, είχε ταυτόχρονα στήν κατοχή του ένα μεγάλο αριθμό ντοκου¬ 
μέντων. 

Πολλοί άνθρωποι πιστεύουν ακόμα ειλικρινά ότι ο Μάχνο ήταν ένας 
"κοινός ληστής", ένας "πογκρόμστσικ"(31, ένας αρχηγός μιάς θλιβερής, 
διεφθαρμένης απ' τόν πόλεμο, πλιατσικολόγας μάζας χωρικών - στρατιαι- 
τών. Πολλοί άλλοι θεωρούν τόν Μάχνο "τυχοδιώκτη" καί πιστεύουν ότι 
αυτός "άνοιξε τό μέτωπο" στόν Ντενίκιν, "συναδελφώθηκε" μέ τόν Πετ- 
λιούρα καί "συμμάχησε" μέ τόν Βράνγκελ... Μιμούμενοι τούς Μπολσεβί¬ 
κους, πολλοί επιμένουν ακόμα νά συκοφαντούν τόν Μάχνο, κατηγορώντας 
τον ότι ήταν "αρχηγός ενός α ντεπά ναστατικού κινήματος κουλάκων" - αντι¬ 
μετωπίζουν τόν "αναρχισμό" τού Μάχνο σάν αφελή επινόηση ορισμένων α¬ 
ναρχικών, που χρησιμοποιήθηκαν επιδέξια απ' αυτόν γιά τούς σκοπούς 
του... Αλλά ο Ντενίκιν, ο Πετλιούρα, ο Βράνγκελ δέν είναι παρά χτυπητά 
στρατιωτικά επεισόδια: οι άνθρωποι προσκολλιούνται σ' αυτά γιά νά συγ¬ 
κεντρώσουν μία πληθώρα ψεμάτων. Η Μαχνοβτσίνα δέν μπορεί νά υποβι¬ 
βαστεί στόν αγώνα εναντίον τών αντεπαναστατικών αρχηγών. Η ουσία τού 
Μαχνοβίτικου κινήματος, τό εσώτερο περιεχόμενό του, τά οργανικά του 
χαρακτηριστικά, είναι σχεδόν εντελώς άγνωστα. 

Αυτή η κατάσταση δέν μπορεί νά διορθωθεί μέ 




σύντομα, μεμονωμένα άρθρα, αποσπασματικές πα¬ 
ρατηρήσεις, ατελείς εργασίες. Σέ σχέση μ ’ ένα τόσο πελώ¬ 
ριο καί πολύπλοκο γεγονός όπως η Μαχνοβτσίνα, τέτοιες εργασίες κι άρ¬ 
θρα προσφέρουν ελάχιστα, δέν πετυχαίνουν νά ρίξουν φώς σέ ολόκληρη 
τήν εικόνα καί χάνονται μέσα στή θάλασσα τών τυπωμένων λέξεων, αφή¬ 
νοντας μόλις κάποια ίχνη. Γιό νά χτυπηθούν αποφασιστικά όλες αυτές οι α¬ 
φηγήσεις καί γιά νά προωθηθεί τό σοβαρό ενδιαφέρον κι η γνωριμία μέ τό 
θέμα, είναι κατ' αρχήν απαραίτητο νά υπάρξει μία περισσότερο ή λιγότερο 
διεξοδική εργασία' μόνο τότε θά είναι γόνιμο νά στραφούμε ατά ιδιαίτερα 
ερωτήματα, ατά ειδικά περιστατικά καί στις λεπτομέρειες. 

Αυτό τό βιβλίο είναι ακριβώς μιά τέτοια εξαντλητική εργασία. Ο συγ¬ 
γραφέας του είναι ο πιό κατάλληλος γι' αυτό τό έργο απ' οποιονδήποτε 
άλλο. Λυπούμαστε μόνο γιατί, εξαιτίας μιάς σειράς ατυχών περιστάσεων, 
αυτή η εργασία εμφανίζεται μετά από σημαντική καθυστέρηση(4). 


Αξίζει νά σημειαίθεί ότι ο πρώτος ιστορικός τού Μαχνοβίτικου κινήμα¬ 
τος ήταν εργάτης. Αυτό δέν είναι τυχαίο. Σ' όλη τή διάρκεια τής ζωής του, 
τό κίνημα, τόσο ιδεολογικά όσο κι οργανωτικά, είχε πρόσβαση μόνο στις 
δυνάμεις εκείνες που μπορούσε νά προμηθεύσει η μάζα τών εργατών κι α¬ 
γροτών. Γενικά, δέν υπήρχαν θεωρητικοί υψηλής μόρφωσης. Σ’ όλη αυτή 
τήν περίοδο, τό κίνημα αφέθηκε μόνο του. Κι ο πρώτος ιστορικός που ρί¬ 
χνει φώς ατό κίνημα καί τού δίνει μιά θεωρητική θεμελίωση, προέρχεται 
απ' τις γραμμές του. 

Ο συγγραφέας Πέτρος Αντρέγιεβιτς Αρσίνωφ, γιός ενός βιομηχανικού 
εργάτη απ' τό Αικατερίνοσλαβ, μεταλλουργός κι ο ίδιος, μορφώθηκε μέ ε¬ 
πίμονη προσωπική προσπάθεια. Στά 1904, όταν ήταν 17 χρονών, προσχώ¬ 
ρησε ατό επαναστατικό κίνημα. Στά 1905, όταν προσλήφθηκε σάν μεταλ¬ 
λουργός ατούς σιδηρόδρομους τής πόλης τού Κιζύλ - Αρβάτ (στήν κεντρι¬ 
κή Ασία), έγινε μέλος τής τοπικής οργάνωσης τού Μπολσεβίκικου Κόμμα¬ 
τος. Γρήγορα άρχισε νά παίζει έναν ενεργητικό ρόλο καί έγινε ένας από 
τούς ηγέτες καί συντάκτες τής τοπικής, παράνομης, επαναστατικής εργα¬ 
τικής εφημερίδας "Μ ο λ ό τ" (Τ ό Σφυρί). (Αυτή η εφημερίδα διανέ¬ 
μονταν σ' όλο τό σιδηροδρομικό δίκτυο τής Κεντρικής Ασίας κι ήταν πολύ 
σημαντική γιά τό επαναστατικό κίνημα τών σιδηροδρομικών.) Στά 1906, 
κυνηγημένος απ' τήν τοπική αστυνομία, ο Αρσίνωφ εγκατέλειψε τήν Κεν¬ 
τρική Ασία κι ήρθε ατό Αικατερίνοσλαβ τής Ουκρανίας. Εδώ έγινε αναρχι¬ 
κός καί σάν τέτοιος συνέχισε τήν επαναστατική του δουλειά μεταξύ τών ερ¬ 
γατών τού Αικατερίνοσλαβ (κυρίως ατό εργοστάσιο Σόντουαρ). Στράφηκε 
στόν αναρχισμό εξαιτίας τού μινιμαλισμού τών Μπολσεβίκων που, κατά τήν 
άποψη τού Αραίνωφ, δέν ανταποκρίθηκε στις πραγματικές προσδοκίες τών 
εργατών καί προκάλεσε, μαζί μέ τό μινιμαλισμό τών άλλων πολιτικών κομ¬ 
μάτων, τήν ήττα τής επανάστασης τού 1905 - 6. Στόν αναρχισμό ο Αροί- 
νωφ βρήκε, μέ τά δικά του λόγια, μιά συγκέντρωση όλων τών ελευθερια- 
κών - εξισωτικών επιδιώξεων κι ελπίδων τών εργατών. 

Στα 1906 - 7, όταν η Τσαρική κυβέρνηση κάλυψε όλη τή Ρωσία μ' ένα 

δίκτυο στρατοδικείων, η εκτεταμένη μαζική δραστηριότητα έγινε εντελώς 
αδύνατη. Ο Αρσίνωφ, εξαιτίας προσωπικών περιστάσεων καθώς επίσης καί 
τής επιθετικής του ιδιοσυγκρασίας, εκτέλεσε αρκετές τρομοκρατικές πρά¬ 
ξεις. 

Στις 23 Δεκέμβρη τού 1906, αυτός καί μερικοί σύντροφοι ανατίναζαν 
έναν αστυνομικό σταθμό στήν εργατική περιοχή τού Αμούρ, κοντά στό Αι- 
κατερίνοσλαβ. (Η έκρηξη σκότωσε τρεις Κοζάκους αξιωματικούς, καθώς 
καί αξιωματικούς τής αστυνομίας καί φρουρούς τού σωφρονιστικού απο¬ 
σπάσματος.) Χάρη στήν προσεκτική προετοιμασία αυτής τής πράξης, ούτε 
ο Αρσίνωφ ούτε οι σύντροφοί του ανακαλύφτηκαν απ' τήν αστυνομία. 

Στις 7 Μάρτη τού 1907, ο Αρσίνωφ σκότωσε τόν Βασιλένκο, επι¬ 
κεφαλής τών κεντρικών σιδηροδρομικών εγκαταστάσεων τού Αλεξαν- 
τρόφσκ. Τό έγκλημα τού Βασιλένκο ενάντια στήν εργατική τάξη ήταν ότι 
παρέδωσε στό στρατοδικείο περισσότερους από 100 εργαζόμενους που κα- 
τηγορούνταν ότι συμμετείχαν στήν ένοπλη εξέγερση τού Αλεξαντρόφσκ, 
τόν Δεκέμβρη τού 1905' πολλοί απ' αυτούς καταδικάστηκαν σέ θάνατο ή 
σέ καταναγκαστικά έργα εξαιτίας τής μαρτυρίας τού Βασιλένκο. Πριν καί 
μετά απ' αυτό τό περιστατικό, ο Βασιλένκο ήταν πάντοτε ένας ενεργητικός 
κι αμείλικτος καταπιεστής τών εργατών. Μέ δική του πρωτοβουλία, αλλά 
μέ τήν συμφωνία καί τήν γενική ενθάρρυνση τών εργατικών μαζών, ο Αρσί¬ 
νωφ ξεκαθάρισε, χωρίς περιστροφές, λογαριασμούς μ' αυτό τόν εχθρό 
τών εργατών, πυροβολώντας τον κοντά στις εγκαταστάσεις, μπροστά στά 
μάτια πολλών εργατών. Μετά απ’ αυτό ο Αρσίνωφ πιάστηκε απ’ τήν αστυ¬ 
νομία, ξυλοκοπήθηκε άγρια καί δυό μέρες αργότερα τό στρατοδικείο τόν 
καταδίκασε σέ θάνατο δΓ απαγχονισμού. Ξαφνικά, κι ενώ η ποινή επρόκει- 
το νά εκτελεσθεί, αναγνωρίστηκε ότι η πράξη τού Αρσίνωφ έπρεπε νά δι¬ 
καστεί σύμφωνα μέ τό νόμο, όχι από στρατοδικείο, αλλά από ένα ανώτερο 
στρατιωτικό δικαστήριο. Αυτή η αναβολή έδωσε στόν Αρσίνωφ τήν ευκαι¬ 
ρία νά τό σκάσει. Δραπέτευσε απ' τή φυλακή τού Αλεξαντρόφσκ τή νύχτα 
τής 22 Απρίλη τού 1907, στή διάρκεια τής λειτουργίας τού Πάσχα, ενώ οι 
φυλακισμένοι οδηγούνταν στήν εκκλησία τής φυλακής. Οι φύλακες που 
είχαν τοποθετηθεί γιά νά προσέχουν τούς φυλακισμένους στήν εκκλησία 
αιφνιδιάστηκαν απ' τήν τολμηρή επίθεση μερικών συντρόφων - όλοι οι φύ¬ 
λακες σκοτώθηκαν. Όλοι οι κατάδικοι είχαν τήν ευκαιρία νά δραπετεύ¬ 
σουν. Καί πράγματι 15 άντρες δραπέτευσαν μαζί μέ τόν Αρσίνωφ. 

Μετά απ’ αυτό, ο Αρσίνωφ έμεινε δυό χρόνια περίπου στό εξωτερικό, 
κυρίως στή Γαλλία. Στά 1909 επέστρεψε στή Ρωσία όπου γιά ενάμιση χρό¬ 
νο αφοσιώθηκε στήν παράνομη αναρχική προπαγάνδα μεταξύ τών εργατών 
καί στήν οργάνωσή τους. 

Στά 1910, ενώ μετέφερε όπλα κι αναρχικό έντυπο υλικό απ' τήν Αυ¬ 
στρία στή Ρωσία, πιάστηκε στά σύνορα απ' τις Αυστριακές αρχές καί κλεί¬ 
στηκε στή φυλακή τού Ταρνοπόλ. Μετά από παραμονή ενός χρόνου περί¬ 
που σ' αυτή τή φυλακή, παραδόθηκε στις Ρώσικες αρχές στή Μόσχα, μέ 
τό αιτιολογικό τής διάπραξης τρομοκρατικών πράξεων καί καταδικάστηκε 
σέ 20 χρόνια καταναγκαστικά έργα απ' τό Κακουργιοδικείο τής Μόσχας. 

Ο Αρσίνωφ έκτισε τήν ποινή του στή φυλακή Μπουτίρκι τής Μόσχας. 

Εδώ ήταν που πρωτοσυνάντησε, στά 1911, τόν νεαρό Νέστορα Μάχνο, 

που είχε καταδικαστεί τό 1910 σέ ισόβια καταναγκαστικά έργα γιά τρομο¬ 
κρατική δράση, καί που γνώριζε ήδη τό όνομα τού Αροίνωφ καί τήν προη¬ 
γούμενη δουλειά του στό Νότο. Ήταν στενοί φίλοι σ' όλη τή διάρκεια τής 
φυλάκισής τους καί βγήκαν μαζί απ' τή φυλακή τις πρώτες μέρες τής επα¬ 
νάστασης, τό Μάρτη τού 1917. 

Μόλις ο Μάχνο ελευθερώθηκε, έφυγε απ' τή Μόσχα γιά νά αναλάβει ε¬ 
παναστατική δράση στήν Ουκρανία, στόν τόπο καταγωγής του, τό Γκιου- 
λάι-Πολέ. Ο Αρσίνωφ έμεινε στή Μόσχα κι έπαιξε ενεργητικό ρόλο στή 
δουλειά τής Ομοσπονδίας Αναρχικών Ομάδων τής Μόσχας. 

Όταν ο Μάχνο, μετά τήν κατάληψη τής Ουκρανίας απ' τούς Αυστρο- 
Γερμανούς, τό καλοκαίρι τού 1918, πέρασε λίγο καιρό στή Μόσχα γιά νά 
ενημερωθούν αυτός κι οι σύντροφοί του γιά τήν κατάσταση, έμεινε μαζί μέ 
τόν Αρσίνωφ. Εδώ εξοικειώθηκαν περισσότερο καί συζητούσαν μέ πάθος 
τό προβλήματα τής επανάστασης καί τού αναρχισμού. Όταν, 3 - 4 βδομά¬ 
δες αργότερα, ο Μάχνο επέστρεψε στήν Ουκρανία, συμφώνησε μέ τόν Αρ¬ 
σίνωφ νά κρατήσουν στενή επαφή. Ο Μάχνο υποσχέθηκε νά μήν ξεχάσει 
τή Μόσχα καί νά προσφέρει υλική βοήθεια στό κίνημα. Μίλησαν γιά τήν α¬ 
νάγκη έκδοσης ενός περιοδικού... Ο Μάχνο κράτησε τό λόγο του: έστειλε 
χρήματα στή Μόσχα (αλλά εξαιτίας συνθηκών τις οποίες δέν μπορούσε νά 
ελέγξει καθόλου, ο Αρσίνωφ δέν τά έλαβε) καί έγραψε στόν Αρσίνωφ αρ¬ 
κετές φορές. Στά γράμματά του τόν καλούσε νά πάει νά δουλέψει στήν Ου¬ 
κρανία* τόν περίμενε καί δυσαρεστήθηκε απ' τό γεγονός ότι ο Αρσίνωφ 
δέν πήγε. 

Λίγο αργότερα, οι εφημερίδες άρχισαν νά μιλάνε γιά τόν Μάχνο σάν 
τόν αρχηγό ενός ισχυρού αντάρτικου σώματος. 

Τόν Απρίλη τού 1919, στις απαρχές τής ανάπτυξης τού Μαχνοβίτικου 
κινήματος, ο Αρσίνωφ πήγε στό Γκιουλάι-Πολέ κι από τότε δέν έφυγε σχε¬ 
δόν καθόλου απ' τήν περιοχή τής Μαχνοβτσίνα ώς τήν ήττα της, στά 1921. 
Ασχολήθηκε βασικά μέ πολιτιστικά κι εκπαιδευτικά θέματα καί μέ οργανοι- 
τική δουλειά* γιά ένα διάστημα διεύθυνε τόν πολιτιστικό κι εκπαιδευτικό 
τομέα κι ήταν εκδότης τής εφημερίδας τών επαναστατών "Ρυΐ'Μ 5νοΙ>ο- 
άε" ("Ο Δρόμος πρός τήν Ελευθερία"). Δέν έφυγε απ' τήν περιοχή παρά 
μόνο τό καλοκαίρι τού 1920, μετά από μιά ήττα τού κινήματος. Τότε έχα¬ 
σε ένα χειρόγραφο τής ιστορίας τού κινήματος, που ήταν σχεδόν έτοιμη 
γιά έκδοση. Μετά απ' αυτή τήν απουσία, δέν κατάφερε, παρά μόνο μέ με¬ 
γάλη δυσκολία, νά επιστρέφει στήν περιοχή που ήταν περικυκλωμένη απ' 
όλες τις πλευρές (από Λευκούς καί Κόκκινους)* έμεινε εκεί ώς τις αρχές 
τού 1921. 

Τότε, μετά τήν τρίτη καταστροφική ήττα που υπέστη τό κίνημα απ' τή 
Σοβιετική εξουσία(δ), ο Αρσίνωφ έφυγε απ' τήν περιοχή μέ επίσημη απο¬ 
στολή: νά τελειώσει τήν εργασία του πάνω στήν ιστορία τού Μαχνοβίτικου 
κινήματος. Αυτή τή φορά ολοκλήρωσε τό έργο κάτω από πολύ δύσκολες 
προσωπικές συνθήκες, εν μέρει στήν Ουκρανία καί εν μέρει στή Μόσχα. 


Συνακόλουθα, ο συγγραφέας αυτού τού βιβλίου είναι πολύ πιό ικανός 

απ' οποιονδήποτε άλλο γιά νά σχολιάσει αυτό ιό θέμα. Γνωρίστηκε μέ τόν 
Νέστορα Μάχνο πολύ πριν απ' τά γεγονότα που περιγράφει καί τόν παρα¬ 
τήρησε από κοντά σέ πολύ διαφορετικές καταστάσεις, στή διάρκεια τής πο¬ 
ρείας τών γεγονότων. Γνωρίστηκε επίσης μέ όλους τούς αξιόλογους αγω¬ 
νιστές τού κινήματος. Συμμετείχε κι ο ίδιος ενεργά ατά γεγονότα, βίωσε κι 
ο ίδιος τή μεγαλειώδη καί τραγική εξέλιξή τους. Η βαθύτερη ουσία τής 
Μαχνοβτσίνα, οι ιδεολογικές κι οργανωτικές της προσπάθειες, επιδιώξεις 
καί ελπίδες, ήταν σ' αυτόν πιό ξεκάθαρες απ' ότι σέ οποιονδήποτε άλλον. 
Υπήρξε αυτόπτης μάρτυρας τού τιτάνιου αγώνα της εναντίον εχθρικών δυ¬ 
νάμεων που τήν περικύκλωναν απ' όλες τις πλευρές. Όντας εργάτης κι ο 
ίδιος, εμποτίστηκε βαθιά απ' τό πνεύμα τού κινήματος: τήν ισχυρή παρόρ- 
μηση τών εργατικών μαζών, που εμπνέονταν από αναρχικές ιδέες, νά πά¬ 
ρουν στά χέρια τους τήν τύχη τους καί τήν δημιουργία ενός νέου κόσμου. 
Σάν έξυπνος καί μορφωμένος εργάτης, μπόρεσε ν' αναλύσει τή βαθύτερη 
ουσία τού κινήματος καί νά τό αντιπαραβάλλει μέ τήν ιδεολογική ουσία άλ¬ 
λων δυνάμεων, κινημάτων καί τάσεων. Τέλος, είναι απόλυτα εξοικειωμένος 
μέ όλα τά ντοκουμέντα τού κινήματος. Αυτός, όπως κανένας άλλος, ήταν 
ικανός νά εξετάσει κριτικά όλες τις μαρτυρίες καί τό υλικό, νά ξεχωρίσει 
τό ουσιαστικό απ' τό ασήμαντο, τό χαρακτηριστικό απ' τό κοινό, τό θεμε¬ 
λιακό απ' τό δευτερεύον. 

Όλα αυτά τού επέτρεψαν νά καταλάβει καί νά φωτίσει ένα απ' τά πιό 
αυθεντικά κι αξιόλογα επεισόδια τής Ρώσικης επανάστασης, παρόλη τήν α¬ 
τέλειωτη σειρά αντίξοων περιστάσεων καί τήν κατ' επανάληψη απώλεια 
χειρογράφων, υλικού καί ντοκουμέντων. 


Είναι απαραίτητο νά μιλήσουμε γιά τις επιμέρους πλευρές αυτού τού 
έργου; Νομίζουμε ότι τό ίδιο τό βιβλίο μιλάει ικανοποιητικά γιά τόν εαυτό 
του. 

Ωστόσο, θά έπρεπε, πρώτα απ' όλα, νά τονίσουμε ότι αυτό τό έργο 
γράφτηκε μέ ασυνήθιστη φροντίδα κι ακρίβεια. Δέν συμπεριλήφθηκε ούτε 
ένα αμφισβητούμενο γεγονός. Αντίθετα, παραλείφθηκαν απ' τόν συγγρα¬ 
φέα αρκετά ενδιαφέροντα καί χαρακτηριστικά επεισόδια καί λεπτομέρειες, 
που πράγματι συνέβηκαν, μέ σκοπό τήν συντομία. 

Κάποιες στιγμές, ορισμένες πράξεις ή καί ολόκληρα περιστατικά παρα¬ 
λείφθηκαν επειδή δέν ήταν δυνατόν νά επαληθευτούν μέ ακριβή στοιχεία. 

Η απώλεια μιάς ολόκληρης συλλογής σπουδαίων ντοκουμέντων έβλα¬ 
ψε οπωσδήποτε τήν εργασία. Η τελευταία - η τέταρτη - εξαφάνιση τού 
χειρογράφου μαζί μέ εξαιρετικά πολύτιμα ντοκουμέντα, τσάκισε τόσο πο¬ 
λύ τόν συγγραφέα, ώστε γιά πολύ καιρό δίσταζε νά ξαναξεκινήσει. Μόνο 
η επίγνωση τής αναγκαιότητας νά δοθεί μιά συνεκτική, έστω κι ανολοκλή¬ 
ρωτη ιστορία τής Μαχνοβτσίνα, έσπρωξε τό συγγραφέα νά ξαναγυρίσει 
στήν πέννα του. 

Είναι προφανές ότι οι μεταγενέστερες εργασίες πάνω στήν ιστορία τού 
Μαχνοβίτικου κινήματος θά χρειαστεί νά επεκταθούν καί νά συμπληρω¬ 
θούν μέ νέα στοιχεία. Τό κίνημα είναι τόσο πελώριο, τόσο βαθύ κι αυθεντι- 


12 




κό, ώστε δέν μπορεί ακόμη νά εκτιμηθεί πλήρως. Αυτό τό βιβλίο δέν είναι 
παρά μόνο η πρώτη σοβαρή συμβολή στήν ανάλυση ενός απ' τά πιό πλατιά 
καί διδακτικά κινήματα τής ιστορίας. 


Μερικές απ' τις διακηρύξεις αρχών τού συγγραφέα μπορεί ν' αμφισβη¬ 
τηθούν. Αλλά δέν είναι αυτές τά βασικά στοιχεία τού βιβλίου καί δέν ανα¬ 
πτύσσονται ώς τις λογικές τους συνέπειες. Θά μπορούσαμε ν' αναφέρουμε 
τήν εξαιρετικά ενδιαφέρουσα καί πρωτότυπη αξιολόγηση τού Μπολσεβικι- 
σμού, απ' τό συγγραφέα, σάν μ\ά νέα άρχουσα κόστα που αντικαθιστά τήν 
μπουρζουαζία κι επιδιώκει συνειδητά νά εξουσιάσει τις εργατικές μάζες οι¬ 
κονομικά καί πολιτικά. 


Η ουσία τής Μαχνοβτσίνα προβάλλει σ' αυτή τήν εργασία πιό ανάγλυ¬ 
φα από οπουδήποτε αλλού. Αυτός καθαυτός ο όρος "Μαχνοβτσίνα" απο- 
χτά, στό έργο αυτού τού συγγραφέα, ένα πλατύ καί σχεδόν συμβολικό 
νόημα. Ο συγγραφέας χρησιμοποιεί αυτό τόν όρο γιά νά περιγράφει ένα 
μοναδικό, απόλυτα αυθεντικό κι ανεξάρτητο επαναστατικό κίνημα τής ερ¬ 
γατικής τάξης που σταδιακά αποχτάει συνείδηση τού εαυτού της καί βγαί¬ 
νει στόν πλατύ στίβο τής ιστορικής δράσης. Ο συγγραφέας θεωρεί τήν Μα¬ 
χνοβτσίνα σάν μία απ' τις πρώτες καί πιό αξιόλογες εκδηλώσεις αυτού τού 
νέου κινήματος καί, σάν τέτοια, τήν συγκρίνει μέ άλλες δυνάμεις καί κινή¬ 
ματα τής επανάστασης. Αυτό υπογραμμίζει τόν συμπτωματικό χαρακτήρα 
τού όρου "Μαχνοβτσίνα". Τό κίνημα θά είχε υπάρξει καί χωρίς τόν Μάχνο, 
εφόσον οι ζωντανές δυνάμεις, οι ζωντανές μάζες που δημιούργησαν κι α¬ 
νάπτυξαν τό κίνημα καί που ανάδειξαν τόν Μάχνο απλώς καί μόνο σάν τόν 
ταλαντούχο στρατιωτικό ηγέτη τους, υπήρχαν καί χωρίς τόν Μάχνο. Ακό¬ 
μα κι άν τό κίνημα είχε κάποιο άλλο όνομα καί ο ιδεολογικός του προσανα¬ 
τολισμός ήταν διαφορετικός, η ουσία του θά ήταν η ίδια. 

Η προσωπικότητα κι ο ρόλος τού ίδιου τού Μάχνο σκιαγραφούνται πο¬ 
λύ γλαφυρά σ' αυτή τήν εργασία. 

Οι σχέσεις μεταξύ τού Μαχνοβίτικου κινήματος καί τών διάφορων εχ¬ 
θρικών δμνάμεων (αντεπανάσταση, Μπολσεβικισμός) περιγράφονται αρι¬ 
στοτεχνικά. Οι σελίδες που αφιερώνονται στά πολυάριθμα γεγονότα τής 
ηρωικής πάλης τής Μαχνοβτσίνα εναντίον αυτών τών δυνάμεων είναι συ¬ 
ναρπαστικές καί συνταρακτικές. 


Τό εξαιρετικά ενδιαφέρον ζήτημα τών αμοιβαίων σχέσεων μεταξύ Μα¬ 
χνοβτσίνα καί αναρχισμού δέν αντιμετωπίζεται ικανοποιητικά απ' τό συγ¬ 
γραφέα. Εκφράζει τό προφανές γεγονός ότι οι αναρχικοί στό σύνολό τους 
- ακριβέστερα οι "κορυφαίοι" αναρχικοί - έμειναν έξω απ' τό κίνημα' μέ 
τά λόγια τού συγγραφέα "κοιμόντουσαν όσο αυτό υπήρχε". Αυτό τό φαι- 

νόμενο, υποστηρίζει ο Αρσίνωφ, οφειλόταν στό γεγονός ότι ορισμένοι α¬ 
ναρχικοί επηρεάστηκαν από τό "Ρατίϋηοίΐ" (τό Κομματικό πνεύμα) απ' τήν 
αρρωστημένη παρόρμηση νά κ α θ ο δ η γ ή σ ο υ ν τις μάζες, τις οργανώ¬ 
σεις τους καί τά κινήματά τους. Αυτό εξηγεί τήν ανικανότητα εκείνων τών 
αναρχικών νά καταλάβουν τά αληθινά ανεξάρτητα μαζικά κινή¬ 
ματα που γεννιούνται χωρίς τή συμβολή τής γνώσης τους καί που τό μόνο 
που ζητούν απ' αυτούς είναι η ειλικρινής κι υπεύθυνη πνευματική βοήθεια. 
Αυτό εξηγεί επίσης τήν προκατάληψή τους καί, στήν ουσία, τήν περιφρό¬ 
νησή τους απέναντι σέ τέτοια κινήματα. Αλλά η ανάλυση καί η ερμηνεία αυ¬ 
τή είναι ανεπαρκής. Τό θέμα χρειάζεται επεξεργασία καί ανάπτυξη. Μεταξύ 
τών αναρχικών υπάρχουν τρεις τύποι θεώρησης τής Μαχνοβτσίνα: ο απο¬ 
φασιστικά σκεπτικιστικός, ο ουδέτερος κι ο αναμφισβήτητα ευνοϊκός. Ο 
συγγραφέας ανήκει αναμφίβολα στήν τρίτη ομάδα. Αλλά η θέση του μπο¬ 
ρεί ν' αμφισβητηθεί καί θά χρειαζόταν ίσως νά διαπραγματευθεί τό θέμα 
πιό βαθυστόχαστα. Είναι αλήθεια ότι αυτό τό ζήτημα δέν σχετίζεται μέ τήν 
ουσία τού βιβλίου. Επιπλέον, η άποψη τού συγγραφέα στηρίζεται ακλόνη¬ 
τα στά γεγονότα που παρουσιάζει σ' όλο τό βιβλίο... Άς ελπίσουμε ότι αυ¬ 
τό τό πρόβλημα θά απασχολήσει τόν αναρχικό τύπο καί ότι μία πλήρης αν¬ 
τιμετώπισή του θά οδηγήσει σέ συμπεράσματα χρήσιμα γιά τό αναρχικό κί¬ 
νημα. 


Είναι σίγουρο ότι όλοι οι μύθοι γιά τόν ληστοσυμμοριτισμό, τόν Αντι¬ 
σημιτισμό καί άλλα σκοτεινά χαρακτηριστικά που θεωρήθηκαν σύμφυτα 
στό Μαχνοβίτικο κίνημα, θά χάσουν τό κύρος τους μετά τή δημοσίευση αυ¬ 
τού τού βιβλίου. 

Άν η Μαχνοβτσίνα, όπως κάθε άλλο ανθρώπινο σχέδιο, είχε τά αδύνα¬ 
τα σημεία της, τά λάθη της, τις παρεκκλίσεις καί τις αρνητικές της πλευ¬ 
ρές, αυτά σύμφωνα μέ τήν άποψη τού συγγραφέα, ήταν τόσο μηδαμινά καί 
ασήμαντα σέ σχέση μέ τή μεγάλη, θετική ουσία τού κινήματος που δέν αξί¬ 
ζει νά μιλάμε σοβαρά γι' αυτά. 'Αν είχε καί τήν παραμικρή πιθανότητα ν' 
αναπτυχθεί ελεύθερα καί δημιουργικά, τό κίνημα θά τά είχε ξεπεράσει χω¬ 
ρίς τήν παραμικρή προσπάθεια. 


Αυτό τό έργο δείχνει μέ πόση διαύγεια κι ευκολία, μέ πόση αμεσότητα, 
τό κίνημα ξεπέρασε διάφορες προκαταλήψεις εθνικές, θρησκευτικές κι άλ¬ 
λες. Αυτό τό γεγονός είναι εξαιρετικά χαρακτηριστικό: είναι ακόμη ένα πα¬ 
ράδειγμα τού επιπέδου επίτευξης που μπορούν νά φτάσουν οι εργατικές 
μάζες - καί πόσο εύκολαΙ - μόλις αφυπνιστούν από ένα αποφασιστικό ε¬ 
παναστατικό τράνταγμα, άν είναι πραγματικά αυτές οι ί¬ 
διες που δημιουργούν τήν επανάστασή τους, άν έ¬ 
χουν αληθινή καί πλήρη ελευθερία στήν έρευνα κι ελευθερία στή δράση. Οι 
δρόμοι που τούς ανοίγονται δέν έχουν όρια, εκτός κι άν αυτοί οι δρόμοι 
φράζονται σκόπιμα. 

Αυτά που μάς φαίνονται ιδιαίτερα αξιοσημείωτα καί σημαντικά σ' αυτό 
τό έργο είναι: 

1) Σέ αντίθεση μέ πολλούς, που θεωρούσαν καί συνεχίζουν νά θεω¬ 
ρούν τήν Μαχνοβτσίνα σάν τίποτ' άλλο παρά ένα μοναδικό στρατιωτι- 
κ ό επεισόδιο, σάν ένα παράτολμο έργο ελεύθερων σκοπευτών, ανταρτών, 
μέ όλα τά λάθη κι όλη τή δημιουργική ανικανότητα μιάς στρατιωτικής κλί¬ 
κας (καί η σχέση πολλών μέ τό Μαχνοβίτικο κίνημα βασίστηκε ακριβώς σέ 
μιά τέτοια ανάλυση), ο συγγραφέας δείχνει μέ αναμφισβήτητα στοιχεία τόν 
ψευδή χαρακτήρα αυτής τής άποψης. Μέ τήν μεγαλύτερη ακρίβεια, αποκα¬ 
λύπτει μπροστά μας τήν εικόνα ενός ελεύθερου, δημιουργικού 
καί οργανωμένου, άνκαί βραχύβιου, κινήματος τών πλατιών εργα¬ 
τικών μαζών, που εμπνέονταν από ένα βαθύ ιδανικό" ένα κίνημα που δη¬ 
μιούργησε τήν δική του στρατιωτική δύναμη, ανταποκρινόμενο στήν ανάγ¬ 
κη νά υπερασπίσει τήν επανάστασή του καί τήν ελευθερία του. Έτσι δια¬ 
λύεται μία πλατιά διαδομένη προκατάληψη γιά τήν Μαχνοβτσίνα. 

Θά πρέπει νά σημειωθεί πως, όταν ο συγγραφέας κάνει μιά σοβαρή 
κριτική τής Μαχνοβτσίνα, κριτικάρει ακριβώς μιάν ορισμένη αμέλεια γιά 
τις στρατιωτικές καί στρατηγικές υποθέσεις. Στό κεφά¬ 
λαιο γιά τά λάθη τών Μαχνοβιτών, εκφράζει τήν πεποίθηση ρτι άν οι Μα- 
χνοβίτες είχαν καταφέρει νά οργανώσουν έγκαιρα μία κατάλληλη άμυνα 
τών πιό μακρινών συνόρων τής περιοχής, ολόκληρη η επανάσταση στήν 
Ουκρανία αλλά καί γενικότερα, θά μπορούσε νά έχει πολύ διαφορετική ε¬ 
ξέλιξη. Άν ο συγγραφέας έχει δίκιο, τότε, απ' αυτή τήν άποψη, η τύχη τής 
Μαχνοβτσίνα μπορεί νά συγκριθεί μ' εκείνη άλλων επαναστατικών κινημά¬ 
των τού παρελθόντος όπου στρατιωτικά σφάλματα έπαιξαν επίσης ένα μοι¬ 
ραίο ρόλο. Εν πάσει περιπτώσει, εφιστούμε τήν προσοχή τού αναγνώστη σ' 
αυτό τό σημείο, που δίνει αφορμή γιά πολύ προκλητικές σκέψεις. 

2) Η πλήρης ανεξαρτησία τού κινήματος τονίζεται έντονα: 
μιά ανεξαρτησία που τήν υπερασπίστηκε συνειδητά κι ενεργητικά ενάντια 
σέ κάθε εισβολέα. 

3) Η στάση τού Μπολσεβικισμού καί τής Σοβιετικής Κυβέρνησης απέ¬ 
ναντι στήν Μαχνοβτσίνα αποδεικνύεται μέ τρόπο ακριβή κι ακλόνητο. Ένα 
συντριπτικό χτύπημα καταφέρεται ενάντια σ' όλες τις επινοήσεις καί τις δι¬ 
καιολογίες τών Μπολσεβίκων. Όλες οι εγκληματικές τους ραδιουργίες, ό¬ 
λα τους τά ψέματα, όλη η αντεπαναστατική τους ουσία αποκαλύπτονται 
πλήρως. Σ' αυτό τό τμήμα τού βιβλίου θά έπρεπε νά καταχωρηθούν τά λό¬ 
για που ξέφυγαν κάποτε απ' τό στόμα τού Σαμσόνωφ, διευθυντή τού τμή¬ 
ματος μυστικών επιχειρήσεων τής Βε-Τσε-Κά (Ανώτατη Τσεκά) (στή φυλα¬ 
κή, όταν μέ κάλεσαν ν' ανακριθώ απ' αυτόν τόν "ανακριτή"). Όταν τού πα¬ 
ρατήρησα ότι θεωρούσα τή συμπεριφορά τών Μπολσεβίκων απέναντι στόν 
Μάχνο, τόν καιρό τής συνθήκης τους μαζί του, προδοτική, ο Σαμσόνωφ α¬ 
πάντησε αμέσως: "Τό θεωρείς προδοτικό; Μά αυτό αποδείχνει απλώς ότι 
είμαστε επιδέξιοι πολιτικοί: όταν χρειαζόμασταν τόν Μά¬ 
χνο, ξέραμε πώς νά τόν χρησιμοποιήσουμε, τώρα 
που δέν τόν χρειαζόμαστε πιά, ξέρουμε πώς νά τόν 

βγάλουμε απ' τή μέσ η." 

4) Πολλοί ειλικρινείς επαναστάτες θεωρούν τόν αναρχισμό ιδεαλιστι- 
κή φαντασίωση καί δικαιώνουν τόν Μπολσεβικισμό σάν τή μόνη δυνατή 
πραγματικότητα, αναπόφευκτη κι αναγκαία γιά τήν ανάπτυξη τής 
παγκόσμιας κοινωνικής επανάστασης, τής οποίας αποτελεί ένα δοσμένο 
στάδιο. Έτσι οι θλιβερές πλευρές τού Μπολσεβικισμού εμφανίζονται λι¬ 
γότερο σημαντικές καί δικαιώνονται ιστορικά. 

Αυτό τό έργο δίνει ένα θανάσιμο χτύπημα σ' αυτή τήν αντίληψη. Απο- 
δεικνύει μέ ζωντανό τρόπο δύο θεμελιώδη σημεία: α) ότι στή Ρώσικη ε¬ 
πανάσταση εμφονίστηκαν αναρχικές τάσεις όποτε υπήρξε μία 
πραγματικά ανεξάρτητη επανάστασητώνίδιων 
τών εργατικών μαζών, όχι σάν μιά "βλαβερή ουτοπία ονειροπό- 
λων", αλλά σάν τό πραγματικό, συγκεκριμένο επαναστα¬ 
τικό κίνημα αυτών τών μαζώ ν' β) σάν τέτοιο καταπνίγηκε 
σκόπιμα, άγρια καί ποταπά απ' τούς Μπολσεβίκους. 

Τά γεγονότα που απαριθμούνται σ' αυτό τό βιβλίο δείχνουν καθαρά ότι 
η "πραγματικότητα" τού Μπολσεβικισμού είναι, στήν ουσία, ίδια μέ τήν 
πραγματικότητα τού Τσαρισμού. Αυτά τά γεγονότα αντιπαραθέτουν συγκε¬ 
κριμένα καί ξεκάθαρα αυτή τήν "πραγματικότητα" στή βαθιά αλήθεια καί 
πραγματικότητα τού αναρχισμού σάν τή μόνη αλη¬ 
θινά επαναστατική εργατική ιδεολογία καί αφαιρούν 
απ' τόν Μπολσεβικισμό κάθε ίχνος ιστορικής δικαίωσης. 

5) Τό βιβλίο προσφέρει στούς αναρχικούς έναν πλούτο υλικού, στό 
φώς τού οποίου μπορούν νά επανεξετάσουν τις θέσεις τους. Προβάλλει 
νέα ζητήματα γιά συζήτηση - δίνει μιά σειρά από γεγονότα που μπορούν νά 
βοηθήσουν στήν επίλυση αρκετών προγενέστερων προβλημάτων - τέλος, ε¬ 
πιβεβαιώνει αρκετές, ολότελα ξεχασμένες αλήθειες που μπορούν νά επανε- 
ξετασθούν καί νά αναθεωρηθούν επωφελώς. 


Μιά τελευταία λέξη. 

Παρόλο που αυτό τό βιβλίο είναι γραμμένο από έναν αναρχικό, τό εν¬ 
διαφέρον καί η σημασία του ξεπερνούν τά όρια τού ενός ή τού άλλου κύ¬ 
κλου αναγνωστών. 

Γιά πολλούς αυτό τό βιβλίο θά είναι μία απροσδόκητη ανακάλυψη. 
Άλλους θά τούς ενημερώσει γιά τά γεγονότα που συμβαίνουν γύρω τους. 
Γιό άλλους, θά ρίξει νέο φώς σ' αυτά τά γεγονότα. 

Όχι μόνο κάθε εγγράμματος εργάτης ή αγρότης, όχι μόνο κάθε επανα¬ 
στάτης, αλλά καί κάθε σκεπτόμενος άνθρωπος που ενδιαφέρεται γιά ότι 
συμβαίνει γύρω του, πρέπει νά διαβάσει προσεχτικά αυτό τό βιβλίο, νά 
σκεφτεί τά συμπεράσματα που βγαίνουν απ' αυτό καί νά δει καθαρά αυτό 
που διδάσκει. 

Σήμερα, που η ζωή είναι μεστή από γεγονότα κι ο κόσμος γεμάτος α¬ 
γώνες - σήμερα, που η επανάσταση χτυπάει κάθε πόρτα, έτοιμη νά σαρώσει 
κάθε θνητό μέσα στή θύελλά της' σήμερα, που μιά απέραντη πάλη απλώνε¬ 
ται σ' όλη της τήν έκταση - μιά πάλη όχι μόνο μεταξύ εργασίας καί κεφα- 

λαϊου, μεταξύ ενός κόσμου που πεθαίνει κι ενός κόσμου που γεννιέται, αλ¬ 
λά καί μεταξύ τών υποστηριχτών διαφορετικών τρόπων πάλης καί δη¬ 
μιουργίας - σήμερα, που ο Μπολσεβικισμός γεμίζει τόν κόσμο μέ τόν εκκω- 
φαντικό του θόρυβο, ζητώντας αίμα γιά τήν δική του προδοσία τής επανά 
στάσης, στρατολογώντας οπαδούς μέ τή βία, τήν προδοσία καί τήν δώρο 
δοκία' σήμερα, που ο Μάχνο, που λιώνει σέ μιά φυλακή τής Βαρσοβίας(6), 
θά μπορούσε νά παρηγορηθεί μόνο ξέροντας ότι οι ιδέες γιά τις οποίες πο¬ 
λέμησε δέν έχουν πεθάνει αλλά διαδίδονται κι αναπτύσσονται - σήμερα 
κάθε βιβλίο που ρίχνει φώς στά μονοπάτια τής επαναστατικής πάλης πρέ¬ 
πει νά είναι ένα βιβλίο χρήσιμο γιά κάθε σπίτι. 

Ο Αναρχισμός δέν είναι ένα προνόμιο τών εκλεκτών, αλλά μιά βαθυ¬ 
στόχαστη καί πλατιά θεωρία καί αντίληψη τού κόσμου τήν οποία θά πρέπει 
νά ξέρει σήμερα ο καθένας. 

Ο αναγνώστης δέν χρειάζεται νά γίνει αναρχικός. Αλλά δέν θά πρέπει 
καί νά τού συμβεί ό,τι συνέβηκε σ’ ένα γέρο καθηγητή που παρακολούθη¬ 
σε τυχαία μιάν αναρχική διάλεξη. Δακρυσμένος, μετά τή διάλεξη, είπε 
ατούς ακροατές που συγκεντρώθηκαν γύρω του: "Νάμαι, ένας καθηγητής 
μέ άσπρα μαλλιά, καί μέχρι σήμερα δέν ήξερα τίποτα γΓ αυτή τήν αξιόλογη 
κι ωραία θεωρία... Ντρέπομαι." 

Ο αναγνώστης λοιπόν, δέν χρειάζεται νά γίνει ποτέ αναρχικός" γιατί τό 
νά είσαι αναρχικός δέν είναι υποχρεωτικό. Εκείνο όμως που είναι απαραί¬ 
τητο είναι νά ξέρει τόν αναρχισμό. 


Β ο λ ί ν 
Μάης, 1923 


ΣΗΜΕΙΩΣΕΙΣ 


1. Τό Μαχνοβίτιχο κίνημα. 

2. Πρόσθετα ατό μεγάλο αριθμό άρθρων που έχουν εμφανιστεί σέ διάφορες Ρωσι¬ 
κές καί ξένες εφημερίδες καί που επιδεικνύουν ένα εξαιρετικό ταλέντο στή συκοφαν¬ 
τία καί μιά απίστευτη λόγια ξεδιαντροπιό από μέρους τών συγγραφέων τους, υπάρ¬ 
χουν ήδη καί εργασίες, αρκετό εκτεταμένες, που προσποιούνται ότι έχουν κάποια ιδεο¬ 
λογική ή ιστορική σημασία, αλλά που οτήν πραγματικότητα δέν είναι παρά συνειδητές 
διαστρεβλώσεις ή φτηνά παραμύθια Μπορούμε, λογουχάρη, ν' αναφέρουμε τό βιβλίο 
τού Γ. Γιάκοβλεφ "Ο Ρωσικός Αναρχισμός στή Μεγάλη Ρώσικη Επανάσταση” (τυπωμέ¬ 
νο σέ αρκετές Ρώσικες καί ξένες εκδόσεις), που είναι ένας ακατάσχετος χείμαρρος από 
διαστρεβλώσεις καί απροκάλυπτα ψέματα. Ή θά μπορούσαμε ν' αναφέρουμε τά μσ 
κροσκελές καί φιλόδοξο άρθρο κάποιου Γερασιμένκο οτήν ιστορικολογοτεχνική ανθο¬ 
λογία " ΙβΙογΛ ΐ 3ουτβηβηϊΜ“ (που εκδόθηκε απ' τήν Όλγα Ντιακώβ, Βερολίνο, 
1922, βιβλίο III, σελίδα 151, άρθρο γιά τόν "Μάχνο"), όπου αναφέρονται τέτοια μυ¬ 
θεύματα που ντρέπεται κανείς γιά τόν "συγγραφέα" καί γιά τήν "ανθολογία". Θά έ- 


17 



πρεπε επίσης νά αναφέρουμε ότι ο αναρχικός τύπος, που γενικά αντιμετωπίζει τό Μα- 
χνοβίτικο κίνημα σοβαρά, προσεκτικά καί τίμια, αναλύοντάς το από άλλες σκοπιές καί 
μέ στόχους διαφορετικούς από εκείνους τών "συγγροφέων", που αναφέραμε παραπά¬ 
νω, περιέχει κι αυτός αμέτρητα λάθη κι ανακρίβειες που οφείλονται εττό ότι οι ίδιοι 
συγγροφείς δέν συμμετείχαν προσωπικά ατό κίνημα, δέν είχαν στενή εποφή μ' αυτό 
κι έτσι έγραψαν γΓ αυτό μέ βάση τις φήμες, τό δημοσιευμένο υλικό ή αφηγήσεις καί 
άρθρα από δεύτερο χέρι. (Σάν παράδειγμα βλέπε τό φυλλάδιο τού Π. Ρουντένκο, 
"Μέσα στήν Ουκρανία: η Εξέγερση καί τό Αναρχικό Κίνημα* που εκδόθηκε από τό 
* ΦογΙι6γ’ι ΡυύΙΐβΗίηξ Ηοαββ ", Αργεντινή, Μάρτιος τού 1922, ανατυπωμένο απ' 
τήν εφημερίδα Βόλνυι Τρούντ, όργανο τής Ομοσπονδίας Αναρχικών Ομάδων 
τής Πετρούπολης, όπου είχε δημοσιευτεί τόν Οκτώβρη τού 1919. Στό φυλλάδιο, όπως 
καί στό άρθρα, υπήρχαν σημαντικά λάθη που μπορούν νά εξηγηθούν απ' τό γεγονός ό¬ 
τι ο συγγραφέας δέν συμμετείχε προσωπικά στό κίνημα καί δέν βίωσε στήν πραγματι¬ 
κότητα τά πολύπλοκα προβλήματά του.) 

3. Υποκινητής τών Εβραϊκών πογκρόμ. 

4. Πριν απ' τήν έκδοση αυτού τού έργου, ο συγγραφέας δημοσίευσε δύο άρθρα σέ 
ξένα περιοδικά, τά "Νέστωρ Μάχνο* καί "Η Μαχνοβτσίνα καί ο Αντισημιτισμός*, γιά 
νά γνωρίσουν οι ξένοι εργάτες καί σύντροφοι ορισμένα συγκεκριμένα γεγονάτα γιά 
τήν Μαχνοβτσίνα 

5. Τήν εποχή αυτής τής ήττας, ο Αρσίνωψ παρά λίγο νά σκοτωθεί (καί όχι γιά πρώ¬ 
τη φορά) στή διάρκεια μιάς επίθεσης από μιά μεραρχία ιππικού 'Κόκκινων Κοζάκων*. 
Είδε αρκετούς κοντινούς συντρόφους νά σφάζονται, άντας ανίκανοι ν' σποφύγουν τά 
χτυπήματα τών Κοζάκικων σπαθιών. 

6. Μετά τήν έκδοση αυτού τού βιβλίου στά Ρώσικα, ο Μάχνο δικάστηκε από ένα Πο¬ 
λωνικό δικαστήριο, μέ τήν κατηγορία τής εσχάτης προδοσίας (γιατί υποκίνησε μιάν ε¬ 
ξέγερση στή Γαλικία. σέ συνεργασία μέ τούς Μπολσεβίκους). Η κατηγορία αποδείχθη¬ 
κε ψεύτικη κι ο Μάχνο αθωώθηκε. Από τότε είναι ελεύθερος. (Υποσημείωση τής Γαλ¬ 
λικής έκδοσης, "Ι,ϊ&Γαιπβ ΙηΙβπιαΙΐοηαΓ. Παρίσι, 1924). 


Σημείωση τής Ελληνικής Έκδοσης 

Η Ελληνική μετάφραση έγινε μέ βάση τήν αντίστοιχη αγγλική, τήν ο¬ 
ποία έκαναν οι Λορραΐν καί Φρέντυ Πέρλμαν. Οι μεταφραστές τον έργου α¬ 
κολούθησαν πιστά τό Ρώσικο πρωτότυπο, που εκδόθηκε γιά πρώτη φορά 
στά 1923, στό Βερολίνο, απ’ τήν "Ομάδα Ρώσων Αναρχικών Γερμανίας”. 
Η μετάφραση τών Μαχνοβίτικων διακηρύξεων έγινε απ' τήν Άν Άλλεν. 



ΠΡΟΛΟΓΟΣ ΤΟΥ ΣΥΓΓΡΑΦΕΑ 


Η Μαχνοβτσίνα είναι ένα εκπληκτικό γεγονός τής σύγχρονης Ρωσίας. 
Μέ τήν έκταση καί τό βάθος τών ιδεών της, ξεπερνάει κάθε αυθόρμητο κί¬ 
νημα τής εργατικής τάξης που ξέρουμε. Τό τεκμηριωμένο υλικό γι' αυτήν 
είναι τεράστιο. Δυστυχώς κάτω απ' τις συνθήκες τής σημερινής - Κομμου¬ 
νιστικής - πραγματικότητας, δέν μπορεί κανείς ούτε νά ονειρευτεί τήν συγ¬ 
κέντρωση όλου τού υλικού που θά μπορούσε νά φωτίσει τό κίνημα. Αυτό 
θά είναι έργο τού μέλλοντος. 

Άρχισα νά δουλεύω τήν ιστορία τού Μαχνοβίτικου κινήματος τέσσερις 
φορές. Γι' αυτό τόν σκοπό συγκεντρώθηκε όλο τό υλικό που αφορούσε τό 
κίνημα. Αλλά η εργασία καταστράφηκε τέσσερις φορές, όταν ήταν μισοτε¬ 
λειωμένη. Δύο φορές χάθηκε στό μέτωπο στή διάρκεια κάποιας μάχης καί 
δύο άλλες φορές σέ ειρηνικά, νοικιασμένα δωμάτια, στή διάρκεια ερευνών. 
Εξαιρετικά πολύτιμο υλικό ντοκουμέντων χάθηκε στό Χάρκοβο, τό Γενάρη 
τού 1921. Αυτό τό υλικό περιλάμβανε όλα όσα θά ήθελε κανείς νά ξέρει 
γιά τό μέτωπο, γιά τό Μαχνοβίτικο στρατόπεδο καί τό προσωπικό αρχείο 
τού Μάχνο: αρχείο που περιλάμβανε τις αναμνήσεις τού Μάχνο, οι οποίες 
περιείχαν μεγάλη ποσότητα στοιχείων, τις δημοσιεύσεις καί τά ντοκουμέν¬ 
τα τού κινήματος, μιά πλήρη σειρά τής εφημερίδας Ρυΐ Ίι 5νοΙ>ο<1ε καί λε¬ 
πτομερή βιογραφικά σημειώματα γιά τούς πιό αφοσιωμένους αγωνιστές 
τού κινήματος. Είναι εντελώς αδύνατο νά ανασυγκροτήσει κανείς τό χαμέ¬ 
νο υλικό τών ντοκουμέντων ακόμη καί μερικά. Έτσι έπρεπε νά συμπληρώ¬ 
σω αυτή τήν εργασία, ενώ μού έλειπαν πολλά απ' τά αναγκαία στοιχεία. Ε¬ 
πιπλέον, η εργασία γινόταν αρχικά μεταξύ μαχών καί αργότερα μέσα στις 
εξαιρετικά αντίξοες καταπιεστικές συνθήκες τής σύγχρονης Ρωσίας, όπου 
έγραφα μέ τόν ίδιο τρόπο που οι κατάδικοι στις Τσαρικές φυλακές έγρα¬ 
φαν ο ένας στόν άλλο, μέ τό νά κρύβομαι, δηλαδή, σέ κάθε γωνιά ή πίσω 
από ένα τραπέζι, μέ τόν αδιάκοπο φόβο μήπως μέ ανακαλύψει ο φρουρός. 

Γι' αυτούς τούς λόγους είναι φυσικό νά φαίνεται βιαστική αυτή η εργα¬ 
σία καί νά περιέχει αρκετά κενά. Ωστόσο, η τωρινή κατάσταση απαιτεί τήν 
δημοσίευση μιάς μελέτης πάνω στήν ιστορία τού κινήματος, ακόμα κι άν εί¬ 
ναι ανολοκλήρωτη. Αυτή η εργασία επομένως δέν είναι τελεσίδικη. Δέν εί¬ 
ναι παρά μιά αρχή καί θά έπρεπε νά συνεχιστεί καί νά δουλευτεί παραπέρα. 
Αλλά γι' αυτό τόν σκοπό θά είναι απαραίτητο νά συγκεντρωθούν όλα τά 
στοιχεία που αφορούν τό κίνημα. Παρακαλώ όλους τούς συντρόφους που 
έχουν στήν κατοχή τους οποιαδήποτε στοιχεία απ' αυτό τό υλικό νά τά δώ¬ 
σουν στόν συγγραφέα. 


Σ' αυτό τόν πρόλογο θά ήθελα νά πώ λίγα λόγια στούς σύντροφους 
εργάτες άλλων χωρών. Πολλοί απ' αυτούς φτάνοντας στή Ρωσία γιά νά 

παρακολουθήσουν κάποιο συνέδριο, βλέπουν τή σύγχρονη Ρωσία μέσα σ' 
ένα επίσημο πλαίσιο. Επισκέπτονται τά εργοστάσια τής Πετρούπολης, τής 
Μόσχας καί άλλα» πόλεων καί μαθαίνουν γιά τις συνθήκες που επικρατούν 
εκεί, μέ βάση τά στοιχεία που τούς δίνει τό κυβερνητικό κόμμα ή πολιτικές 
ομάδες που συνδέονται μ' αυτό. Μιά τέτοια γνωριμία μέ τή Ρώσικη πραγ¬ 
ματικότητα δέν έχει καμιά αξία. Στούς καλεσμένους δείχνουν παντού μιά 
ζωή που απέχει πολύ απ' τήν πραγματικότητα. Λογουχάρη, στά 1912 ή 
στά 1913 ένας επιστήμονας απ' τό Άμστερνταμ (ο Ίσραελ Βάν Κάν, άν 
δέν κάνω λάθος) ήρθε στή Ρωσία γιά νά κάνει μιά έρευνα γιά τις Ρωσικές 
φυλακές. Η Τσαρική κυβέρνηση τού έδωσε τήν ευκαιρία νά επισκεφτεί διά¬ 
φορες φυλακές στήν Πετρούπολη, στή Μόσχα καί σέ άλλες πόλεις. Ο κα- 
θηγητής γύριζε από κελί σέ κελί, μαζεύοντας πληροφορίες γιά τήν κατά¬ 
σταση τών κρατουμένων καί μιλώντας μαζί τους. Πέρα απ' τό ότι δημιούρ¬ 
γησε παράνομες σχέσεις μέ κάποιους πολιτικούς κρατούμενους (μέ ελα- 
φροποινίτες κι άλλους), δέν είδε στις Ρωσικές φυλακές τίποτε περισσότε¬ 
ρο απ' ότι η διεύθυνση τών φυλακών ήθελε νά τού δείξει - τό ιδιαίτερο χα¬ 
ρακτηριστικό τών Ρώσικων φυλακών τού ξέφυγε. Οι ξένοι σύντροφοι κι 
εργάτες που έρχονται στή Ρωσία μέ τήν ελπίδα νά γνωρίσουν μέσα σέ λίγο 
καιρό τή Ρώσικη ζωή, μέ τήν βοήθεια τών στοιχείων που τούς προμηθεύει 
τό κόμμα που κυβερνάει ή η αντιπολίτευση, βρίσκονται στήν ίδια κατάστα¬ 
ση μέ τόν ’ Ισραελ Βάν Κάν. Αναπόφευκτα πέφτουν σέ χοντρά λάθη. 

Γιά νά βιώσει κανείς τή Ρώσικη πραγματικότητα, είναι απαραίτητο νά 
πάει στήν επαρχία σάν απλός εργάτης γής, ή σ' ένα εργοστάσιο σάν χειρώ- 
νακτας, νά πάρει τό οικονομικό καί πολιτικό δελτίο που παραχωρεί στόν 
λαό η Κομμουνιστική κυβέρνηση, ν' απαιτήσει τά ιερά καί απαραβίαστα ερ¬ 
γατικά δικαιώματα καί νά αγωνιστεί γιά τήν απόκτησή τους όταν δέν παρα- 
χωρούνται, καί ν’ αγωνιστεί μ' έναν επαναστατικό τρόπο, μιάς κι η επανά¬ 
σταση είναι τό υπέρτατο δικαίωμα τών εργατών. Μόνο τότε θά γίνει ορατή 
η αληθινή κι όχι η "κατασκευασμένη" Ρώσικη πραγματικότητα, σ' έναν τέ¬ 
τοιο τολμηρό παρατηρητή. Καί τότε δέν θά εκπλαγεί απ' τήν ιστορία που 
καταγράφεται σ' αυτό τό βιβλίο. Μέ τρόμο καί ταραχή θά δει ότι στή σημε¬ 
ρινή Ρωσία, όπως οπουδήποτε αλλού, η μεγάλη αλήθεια τής εργατικής τά¬ 
ξης διώκεται καί παραμορφώνεται κι ο ηρωισμός τού Μαχνοβίτικου κινή¬ 
ματος που υπερασπίστηκε αυτή τήν αλήθεια θά γίνει ξεκάθαρος σ' αυτόν. 

Μού φαίνεται ότι κάθε σκεπτόμενος προλετάριος που ενδιαφέρεται γιά 
τή μοίρα τής τάξης του θά συμφωνήσει ότι μόνο μ' αυτό τόν τρόπο μπορεί 
κανείς νά εξοικειωθεί μέ τήν Ρώσικη - ή όποια άλλη - ζωή. Ότι αποτελεί 
μέχρι σήμερα τή συνηθισμένη πρακτική τών ξένων αντιπροσωπειών που ήλ¬ 
θαν γιά νά μελετήσουν τή Ρώσικη ζωή, δέν είναι παρά κοινοτυπίες, ψευδαι¬ 
σθήσεις, πικνίκ στό εξωτερικό, μιά καθαρή σπατάλη χρόνου. 


Α ρ σ ί ν ω φ 
Μόσχα 
Απρίλης, 1921 

Υστερόγραφο: Θεωρώ σάν ευχάριστη συντροφική υποχρέωση 
από μέρους μου κι από μέρους τών άλλων αγωνιστών τού κινήματος, νά 

εκφράσω τήν ευγνωμοσύνη μου σέ όλες τις οργανώσεις καί τούς σύντρο- 
φους που βοήθησαν, ή προσπάθησαν νά βοηθήσουν, στό έργο τής έκδοσης 
αυτού τού βιβλίου: τήν Ομοσπονδία Αναρχοκομμουνιστικών Ομάδων Βό¬ 
ρειας Αμερικής, καθώς καί τούς Ιταλούς καί Βούλγαρους σύντροφους. 

Μάης, 1923 

ΚΕΦΑΛΑΙΟ ΠΡΩΤΟ 


Η ΔΗΜΟΚΡΑΤΙΑ ΚΑΙ ΟΙ ΕΡΓΑΤΙΚΕΣ ΜΑΖΕΣ 
ΣΤΗ ΡΩΣΙΚΗ ΕΠΑΝΑΣΤΑΣΗ. 


Δέν υπήρξε ούτε μια επανάσταση στήν παγκόσμια ιστορία που νά έγινε 
απ’ τούς εργαζόμενους γιά τά δικά τους συμφέροντα — δηλαδή, απ' τούς 
εργάτες τής πόλης καί τούς φτωχούς αγρότες που δέν εκμεταλλεύονται 
τήν εργασία άλλων. Άν καί η κύρια δύναμη όλων τών μεγάλων επαναστά¬ 
σεων αποτελούνταν από εργάτες κι αγρότες, που έκαναν αμέτρητες θυσίες 
γιά τήν επιτυχία τους, οι ηγέτες, οι ιδεολόγοι κι οι οργανωτές τών μορφών 
καί τών στόχων τής επανάστασης δέν ήταν ποτέ εργάτες ή αγρότες, αλλά 
στοιχεία ξένα πρός σ' αυτούς, γενικά μεσοβέζοι, που δίσταζαν μεταξύ τής 
άρχουσας τάξης τής εποχής που πέθαινε καί τού προλεταριάτου τών πό¬ 
λεων καί τών αγρών. 

Αυτά τά στοιχεία γεννιόνταν καί αναπτύσσονταν πάντοτε στό έδαφος 
τού παλιού καθεστώτος που κατέρρεε, τού παλιού Κρατικού συστήματος 
καί τρέφονταν απ' τήν ύπαρξη ενός κινήματος γιά ελευθερία, ανάμεσα στις 
υπόδουλες μάζες. Εξαιτίας τών ταξικών τους χαρακτηριστικών καί τών φι¬ 
λοδοξιών που έτρεφαν γιά τήν κρατική εξουσία, παίρνουν μιά επαναστατι¬ 
κή θέση απέναντι στό πολιτικό καθεστώς που πεθαίνει, καί πρόθυμα γίνον¬ 
ται ηγέτες τών υπόδουλων εργατών, ηγέτες μαζικών επαναστατικών κινη¬ 
μάτων. Αλλά, ενώ οργανώνουν καί καθοδηγούν τήν επανάσταση κάτω απ' 
τό λάβαρο τών ζωτικών συμφερόντων τών εργατών κι αγροτών, αυτά τά 
στοιχεία επιδιώκουν πάντοτε τό συμφέρον τής δικής τους ομάδας ή κό¬ 
στας, φιλοδοξούν νά χρησιμοποιήσουν τήν επανάσταση γιά νά εδραιώσουν 
τήν δική τους κυριαρχική θέση στή χώρα. Νά τί συνέβηκε στήν Αγγλική ε¬ 
πανάσταση. Νά τί συνέβηκε στή μεγάλη Γαλλική επανάσταση (Βλ. Πέτρου 
Κροπότκιν, "Η Μεγάλη Γαλλική Επανάσταση", εκδ. ΕΛΕΥΘΕΡΟΣ ΤΥΠΟΣ 
υπό έ κ δ ο σ η). Νά τί συνέβηκε στή Γαλλική καί τή Γερμανική επανάστα¬ 
ση τού 1848. Νά τί συνέβηκε σέ μιά ολόκληρη σειρά άλλων επαναστάσεων 
όπου τό προλεταριάτο τών πόλεων καί τής υπαίθρου πολεμούσε γιά τήν ε¬ 
λευθερία χύνοντας άφθονο τό αίμα του — καί τούς καρπούς τών προσπα¬ 
θειών καί τών θυσιών του μοιράζονταν ανάμεσά τους ηγέτες, πολιτικοί μέ 
διάφορες ταμπέλες, που δρούσαν πίσω απ' τις πλάτες τού λαού, γιά νά εκ¬ 
μεταλλευτούν τά καθήκοντα καί τούς στόχους τής επανάστασης, πρός όφε¬ 
λος τών συμφερόντων τών ομάδων τους. 

Στή μεγάλη Γαλλική επανάσταση οι εργάτες έκαναν κολοσσιαίες προ¬ 
σπάθειες καί θυσίες γιά τόν θρίαμβό της. Ήταν όμως οι πολιτικοί αυτής 
τής επανάστασης παιδιά τού προλεταριάτου; Αγωνίστηκαν μήπως γιά τις 
προσδοκίες του: τήν ισότητα καί τήν ελευθερία; Μέ κανένα τρόπο. Ο Δαν- 
τών, ο Ροβεσπιέρος, ο Κάμιλλος Ντεμουλέν κι ένα σωρό άλλοι "αρχιερείς" 
τής επανάστασης δέν ήταν παρά εκπρόσωποι τής φιλελεύθερης μπουρ- 

ζουαζίας τής εποχής. Πάλεψαν γιά έναν ιδιαίτερο αστικό τύπο κοινωνικών 
σχέσεων καί στήν πραγματικότητα δέν είχαν καμιά σχέση μέ τά επαναστα¬ 
τικό ιδανικά τής ισότητας καί τής ελευθερίας τών λαϊκών μαζών τής Γαλ¬ 
λίας τού 18ου αιώνα. Ωστόσο, θεωρήθηκαν κι ακόμη θεωρούνται γενικά, 
σάν οι ηγέτες τής μεγάλης επανάστασης. Στήν επανάσταση τού 1848, η 
Γαλλική εργατική τάξη, που είχε αφιερώσει στήν επανάσταση τρεις μήνες 
ηρωικών προσπαθειών, αθλιότητας, στέρησης καί θυσιών, απόχτησε μήπως 
τήν "κοινωνική δημοκρατία" που τής είχαν υποσχεθεί σι διευθυντές τής ε¬ 
πανάστασης; Η εργατική τάξη δέν έδρεψε απ' αυτούς παρά μόνο σκλαβιά 
καί μαζικές σφαγές" 50.000 εργάτες εξοντώθηκαν στό Παρίσι όταν προ¬ 
σπάθησαν νά εξεγερθούν εναντίον αυτών τών προδοτικών αρχηγών. 

Τό μόνο που κατόρθωσαν οι αγρότες καί οι εργάτες όλων τών προη¬ 
γούμενων επαναστάσεων ήταν νά σκιαγραφήσουν τις βασικές τους 
επιθυμίες, νά προσδιορίσουν μόνο τήν πορεία τους, πράγματα που γενικά 
διαστρεβλώνονταν γιά νά εκμηδενιστούν αργότερα απ’ τούς εξυπνότερους, 
πονηρότερους καί πιό μορφωμένους "ηγέτες" τής επανάστασης. Τό περισ¬ 
σότερο που κέρδισαν οι εργάτες απ' αυτές τις επαναστάσεις δέν ήταν παρά 
ασήμαντες παραχωρήσεις, μέ τή μορφή τού δικαιώματος τής ψήφου, τής ε¬ 
λευθερίας τών συγκεντρώσεων, τής ελευθερίας τού τύπου - μέ τή μορφή 
δηλαδή τσύ δικαιώματος νά εκλέγουν τούς κυβερνήτες τους. Αλλά ακόμη 
κι αυτό τό κόκκαλο τούς δόθηκε γιά λίγο καιρό, όσο χρειαζόταν τό νέο κα¬ 
θεστώς γιά νά εδραιωθεί. Μετά απ' αυτό η ζωή τών μαζών ξαναγύριζε στήν 
προηγούμενη πορεία τής υποταγής, τής εκμετάλλευσης καί τής εξαπάτη¬ 
σης. 

Μόνο σέ μαζικά κινήματα τής βάσης, όπως η εξέγερση τού Ραζίν ή 
όπως οι επαναστάσεις τών αγροτών καί εργατών τής εποχής μας, γίνεται ο 
λαός αφέντης τού κινήματος, δίνοντάς του τή μορφή καί τό περιεχόμενό 
του. Αλλά αυτά τά κινήματα, που χαιρετίζονται συνήθως μέ τις επικρίσεις 
καί τις βρισιές όλων τών "σκεπτόμενων" ανθρώπων, δέν έχουν επικρατήσει 
ποτέ μέχρι σήμερα καί διαφέρουν έντονα, απ" τήν άποψη τού περιεχομένου 
καί τής μορφής τους, από επαναστάσεις που καθοδηγήθηκαν από πολιτικές 
ομάδες καί κόμματα. 

Η δική μας Ρώσικη επανάσταση είναι αναμφισβήτητα μιά πολιτική επα¬ 
νάσταση, που χρησιμοποιεί τις λαϊκές δυνάμεις γιά νά εξυπηρετήσει συμφέ¬ 
ροντα ξένα πρός τό λαό. Τό θεμελιακό γεγονός αυτής τής επανάστασης, μέ 
μιά προϊστορία τεράστιων θυσιών, βασάνων καί επαναστατικών προσπα¬ 
θειών τών εργατών καί αγροτών, είναι η κατάληψη τής πολιτικής εξουσίας 
από μιά ενδιάμεση κοινωνική ομάδα, τή λεγάμενη σοσιαλεπαναστατική ιν- 
τελλιγκέντσια, τούς Σοσιαλδημοκράτες. 

Πολλά έχουν γραφτεί γιά τή Ρώσικη καθώς καί γιά τή διεθνή ιντελλιγ- 
κέντσια. Γενικά εγκωμιάζονται κι αποκαλούνται φορείς τών πιό υψηλών 
ανθρώπινων ιδανικών, υπέρμαχοι τής αιώνιας αλήθειας. Σπάνια επικρίνον¬ 
ται. Αλλά ότι έχει γραφτεί γΓ αυτές, καλό ή άσχημο, έχει ένα ουσιαστικό 
μειονέκτημα: τό ότι, δηλαδή, πρόκειται γιά αυτοχαρακτηρισμούς, αυτεγ- 
κωμιασμούς κι αυτοκριτικές. Αλλά αυτό είναι τελείως αδύνατο νά πείσει τό 
ανεξάρτητο μυαλό τών εργατών ή τών αγροτών καί δέν μπορεί νά έχει κα¬ 
μιά βαρύτητα στις σχέσεις μεταξύ διανοούμενων καί λαού. Σ" αυτές τις 

σχέσεις ο λαός ενδιαφέρεται μόνο γιά γεγονότα. Τό πραγματικό, αναμφι¬ 
σβήτητο γεγονός τής ζωής τής σοσιαλιστικής ιντελλιγκέντσιας είναι τό ότι 
απολάμβανε πάντοτε μιά προνομιούχα κοινωνική θέση. Ζώντας έτσι, οι δια¬ 
νοούμενοι μεταβλήθηκαν σέ προνομιούχους όχι μόνο κοινωνικά αλλά καί 
ψυχολογικά. Όλες οι πνευματικές τους φιλοδοξίες, όλα όσα αποκαλούν 
"κοινωνικά ιδεώδη" τους, εμπεριέχουν μοιραία τό πνεύμα τής προνομιού¬ 
χας κόστας. Τό συναντάμε αυτό σ' όλη τήν πορεία τής κοινωνικής ανάπτυ¬ 
ξης τής ιντελλιγκέντσιας. Αν πάρουμε τήν εποχή τών Δεκεμβριστών σάν 
τήν απαρχή τού επαναστατικού κινήματος τής ιντελλιγκέντσιας καί άν πε.- 
ράσουμε διαδοχικά απ' όλες τις φάσεις αυτού τού κινήματος - τήν "Να- 
ροντνιτσέστβο", τήν "Ναροντοβολτσέστβο", τόν Μαρξισμό καί τόν σοσια¬ 
λισμό γενικά, μέ όλα τά παρακλάδια τους - βρίσκουμε αυτό τό πνεύμα τής 
προνομιούχας κόστας νά εκφράζεται παντού καθαρά. 

Δέν έχει σημασία πόσο υψηλά μπορεί νά φαίνεται εξωτερικά ένα κοινω¬ 
νικό ιδανικό, στό βαθμό που εμπεριέχει προνόμια γιά τά οποία θά πρέπει νά 
πληρώσει ο λαός μέ τήν δουλειά του καί τά δικαιώματά του, παύει πιά νά 
είναι η πλήρης αλήθεια. Ένα κοινωνικό ιδανικό που δέν προσφέρει στό 
λαό ολόκληρη τήν αλήθεια δέν είναι γι' αυτόν παρά ένα ψέμα. Ένα τ έ¬ 
τσι ο ακριβώς ψέμα αντιπροσωπεύει γιά τόν λαό η ιδεολογία τών σοσια¬ 
λιστών διανοουμένων κι σι ίδιοι οι διανοούμενοι. Κι αυτό καθορίζει τ ό 
κάθε τι γύρω απ' τις σχέσεις ανάμεσα στό λαό καί τήν ιντελλιγκέντσια. 
Ο λαός δέν θά ξεχάσει καί δέν θά συγχωρέσει ποτέ τό γεγονός ότι μιά συγ¬ 
κεκριμένη κοινωνική ομάδα κερδοσκοπώντας πάνω στήν εξαναγκαστική 
εργασία καί στήν στέρηση τών δικαιωμάτων του, δημιούργησε κοινωνικά 
προνόμια γιά τόν εαυτό της καί προσπάθησε νά τά διοχετεύσει στή νέα κοι¬ 
νωνία. 

Άλλο πράγμα είναι ο λαός κι άλλο η δημοκρατία καί η σοσιαλιστική 
της ιδεολογία, που προσεγγίζει τό λαό προσεκτικά καί επιτήδεια. Βεβαίως 
μεμονωμένες περιπτώσεις ηρωικών ατόμων, όπυ>ς η Σοφία Περάφσκαγια, 
στάθηκαν υπεράνω τών χυδαίων προνομίων που είναι έμφυτα στό σοσιαλι¬ 
σμό, αλλά μόνο καί μόνο γιατί δέν αντιλαμβάνονταν τήν πραγματικότητα 
απ' τή σκοπιά ενός δημοκρατικού - ταξικού δόγματος, αλλά ψυχολογικά ή 
ηθικά. Τά άτομα αυτά είναι τά λουλούδια τής ζωής, η ομορφιά τής ανθρώ¬ 
πινης φυλής. Εμπνεόμενοι απ' τό πάθος τής αλήθειας, ζούσαν αποκλειστι¬ 
κά γιά νά υπηρετούν τόν λαό καί μέ τό ωραίο τους παράδειγμα ξεσκέπα¬ 
σαν τόν ψεύτικο χαρακτήρα τής σοσιαλιστικής ιδεολογίας. Ο λαός δέν θά 
τούς ξεχάσει ποτέ καί θά κρύβει παντοτινά στήν καρδιά του μιά μεγάλη 
αγάπη γι' αυτούς. 

Οι ασαφείς πολιτικές φιλοδοξίες τής Ρώσικης ιντελλιγκέντσιας τού 
1825 μορφοποιήθηκαν, στή διάρκεια τής πορείας μισού αιώνα, σ' ένα τε¬ 
λειοποιημένο σοσιαλιστικό κρατιστικό σύστημα κι αυτή η ίδια η ιντελλιγ- 
κέντσια, σέ μιά σαφώς καθορισμένη κοινωνικοοικονομική ομάδα: τήν σο¬ 
σιαλδημοκρατία. Οι σχέσεις ανάμεσα σ' αυτή τήν ιντελλιγκέντσια καί στό 
λαό εδραιώθηκαν οριστικά: ο λαός κινούνταν πρός τόν πολιτικό κι οικονο¬ 
μικό αυτοκαθορισμό' οι δημοκράτες φιλοδοξούσαν νά ασκήσουν εξουσία 
πάνω του. Η μεταξύ τους σχέση μπορούσε νά διατηρείται μόνο μέ πανουρ 
για, απάτη καί βία, αλλά σέ καμιά περίπτωση σάν φυσικά αποτέλεσμα μιάς 

κοινότητας συμφερόντων. Γιατί αυτά είναι εχθρικά μεταξύ τους. 

Αυτό τό ίδιο τό δόγμα τού Κράτους, η αντίληψη τής διεύθυνσης τών 
μαζών μέ τή βία, χαρακτήριζε πάντοτε τά άτομα που στερούνταν τό αίσθη¬ 
μα τής ισότητας καί ατά οποία τό εγωιστικό ένστικτο ήταν κυρίαρχο* άτο¬ 
μα γιά τά οποία οι ανθρώπινες μάζες είναι ακατέργαστη ύλη χωρίς θέληση, 
πρωτοβουλία καί ευφυΐα, ανίκανες νά διευθύνουν τόν εαυτό τους. 

Αυτή η αντίληψη υποστηριζόταν πάντοτε από κυρίαρχες προνομιούχες 
ομάδες που δέν είχαν καμιά σχέση μέ τόν εργαζόμενο πληθυσμό — η αρι¬ 
στοκρατία, οι στρατιωτικές κόστες, οι ευγενείς, ο κλήρος, η βιομηχανική 
καί εμπορική μπουρζουαζία, κλπ. 

Δέν είναι τυχαίο που ο σύγχρονος σοσιαλισμός αποδείχνεται ενθουσιώ¬ 
δης υπηρέτης αυτής τής ιδέας: είναι η ιδεολογία τής νέας άρχουσας κό¬ 
στας. Άν παρατηρήσουμε προσεκτικά τούς φορείς καί τούς κήρυκες τού 
κρατικού σοσιαλισμού, θά δούμε ότι όλοι τους είναι γεμάτοι συγκεντρωτι¬ 
κές τάσεις, ότι όλοι βλέπουν τόν εαυτό τους πάνω απ' όλους, σάν ένα διευ¬ 
θυντικό καί διοικητικό κέντρο από τό οποίο εξαρτιούνται οι μάζες. Αυτό τό 
ψυχολογικό γνώρισμα τού κρατικού σοσιαλισμού καί τών φορέων του εί¬ 
ναι άμεσο προϊόν τής ψυχολογίας προηγούμενων κυρίαρχων ομάδων που 
έχουν εκλείψει ή τείνουν νά εκλείψουν. 

Τό δεύτερο θεμελιακό γεγονός τής επανάστασής μας είναι ότι οι βιομη¬ 
χανικοί κι αγροτικοί εργάτες παρέμειναν στήν προηγούμενη κατάσταση 
τών "εργαζόμενων τάξεων" - παραγωγοί που διευθύνονται από κάποια ε¬ 
ξουσία εκ τών άνω. 

Όλη η λεγάμενη σοσιαλιστική οικοδόμηση, που πραγματοποιείται σή¬ 
μερα στή Ρωσία, ολόκληρος ο Κρατικός μηχανισμός κι η διεύθυνση τής 
χώρας, η δημιουργία νέων κοινωνικοπολιτικών σχέσεων — όλα αυτά δέν 
είναι βασικά τίποτα άλλο απ' τή δημιουργία μιάς νέας ταξικής κυριαρχίας 
πάνω στούς παραγωγούς, απ' τήν εγκαθίδρυση μιάς νέας σοσιαλιστικής ε¬ 
ξουσίας πάνω τους. Τό σχέδιο γι' αυτή τήν οικοδόμηση κι αυτή τήν κυ¬ 
ριαρχία εκπονήθηκε καί προετοιμάστηκε στή διάρκεια αρκετών δεκαετιών 
απ' τούς ηγέτες τής σοσιαλδημοκρατίας κι ήταν γνωστό πριν απ' τή Ρώσι- 
κη επανάσταση σάν κολλεκτιβισμός. Σήμερα αυτοαποκαλείται σοβιετικό 
σύστημα. 

Αυτό τό σύστημα κάνει τήν πρώτη ιστορική του εμφάνιση στό έδαφος 
τού επαναστατικού κινήματος τών Ρώσων εργατών καί αγροτών. Είναι η 
πρώτη απόπειρα τής σοσιαλδημοκρατίας νά εγκαθιδρύσει τήν κρατιστική 
της κυριαρχία σέ μιά χώρα μέ τή βία μιάς επανάστασης. Σάν πρώτη απόπει¬ 
ρα, που επιχειρήθηκε σ' αυτή τή φάση μόνο από ένα τμήμα τής δημοκρα¬ 
τίας - από τό πιό δραστήριο, τό πιό τολμηρό καί τό πιό επαναστατικό τμή¬ 
μα, τήν κομμουνιστική αριστερή της πτέρυγα - αιφνιδίασε τις πλατιές μά¬ 
ζες τών δημοκρατών κι οι κτηνώδεις μορφές της διέσπασαν αρχικά τήν ί¬ 
δια τήν δημοκρατία σέ διάφορες αντίπαλες ομάδες. Μερικές απ' αυτές τις 
ομάδες (Μενσεβίκοι, Σοσιαλεπαναστάτες κλπ.) θεωρούσαν, πρός τό παρόν, 
σάν πρόωρη καί ριψοκίνδυνη τήν καθιέρωση τού κομμουνισμού στή Ρωσία. 
Διατηρούσαν τήν ελπίδα τής επίτευξης τής Κρατικής κυριαρχίας στή χώρα, 
διαμέσου τού λεγάμενου νόμιμου καί κοινοβουλευτικού δρόμου, δηλαδή, 
κερδίζοντας τήν πλειοψηφία τών εδρών στό κοινοβούλιο μέ τις ψήφους 

τών εργατών κι αγροτών. Αυτή ήταν η βάση τής διαφωνίας τους μέ τούς 
συντρόφους τους τής αριστερής πτέρυγας, τούς Κομμουνιστές. Η διαφω¬ 
νία αυτή είναι προσωρινή, τυχαία κι όχι σοβαρή. Προέρχεται από μιά παρε¬ 
ξήγηση από μέρους τού πλατύτερου καί πιό άτολμου τμήματος τών δημο¬ 
κρατών, που δέν μπόρεσαν νά καταλάβουν τήν σημασία τής πολιτικής επα¬ 
νάστασης που πραγματοποιήθηκε απ' τούς Μπολσεβίκους. Μόλις αυτή η 
ομάδα δει ότι τό κομμουνιστικό σύστημα δέν περιέχει τίποτα που νά τήν α¬ 
πειλεί αλλά αντίθετα ανοίγει γι' αυτήν προοπτικές γιά θαυμάσιες θέσεις 
στό νέο Κράτος, κάθε διαφωνία ανάμεσα στις αντίπαλες φράξιες τής δημο¬ 
κρατίας θά εξαφανιστεί, κι ολόκληρη η δημοκρατία θά συνεχίσει τήν πο¬ 
ρεία της κάτω απ' τήν καθοδήγηση τού ενοποιημένου Κ.Κ. 

Καί ήδη σήμερα παρατηρούμε ένα "διαφωτισμό" τής δημοκρατίας πρός 
αυτή τήν κατεύθυνση. Μιά ολόκληρη σειρά από ομάδες καί κόμματα, στή 
Ρωσία καί στό εξωτερικό, συσπειρώνονται γύρω απ' τήν "σοβιετική πλατ¬ 
φόρμα". Τεράστια πολιτικά κόμματα από διαφορετικές χώρες, εμψυχωτές 
μέχρι πρόσφατα τής Β' Διεθνούς, που πολέμησαν τόν Μπολσεβικισμό απ' 
αυτή τήν άποψη, προετοιμάζονται νά προσχωρήσουν στήν Κομμουνιστική 
Διεθνή καί παρουσιάζονται στήν εργατική τάξη μέ τήν Κομμουνιστική ση¬ 
μαία, μέ τήν "Δικτατορία τού Προλεταριάτου" στά χείλη τους. 

Αλλά, όπως σέ προηγούμενες μεγάλες επαναστάσεις στις οποίες πολέ¬ 
μησαν εργάτες κι αγρότες, έτσι καί η δική μας επανάσταση συνοδεύτηκε α¬ 
πό μιά σειρά αυθεντικών κι ανεξάρτητων αγώνων τού προλεταριάτου γιά 
ελευθερία καί ισότητα, βαθιά ρεύματα που σημάδεψαν τήν επανάσταση. Έ¬ 
να απ' αυτά, τό πιό ισχυρό καί τό πιό ζωντανό, είναι η Μαχνοβτσίνα. 
Γιά μιά περίοδο 3 χρόνων, η Μαχνοβτσίνα άνοιξε μέ ηρωΙκό τρόπο ένα μο¬ 
νοπάτι μέσα στήν επανάσταση, απ' τό οποίο τό προλεταριάτο τής Ρωσίας 
μπορούσε νά πραγματοποιήσει τις προαιώνιες επιθυμίες του γιά ελευθερία 
κι ανεξαρτησία. Παρά τήν βάρβαρη πολιτική τής Κομμουνιστικής κυβέρνη¬ 
σης γιά νά καταπνίξει αυτό τό ρεύμα, νά τό παραμορφώσει καί νά τό σπι¬ 
λώσει, εκείνο συνέχισε νά αναπτύσσεται, νά ζεί καί νά εξελίσσεται, πολε¬ 
μώντας σέ αρκετά μέτωπα στόν εμφύλιο πόλεμο, καταφέρνοντας συχνά 
σοβαρά χτυπήματα ατούς εχθρούς του, αφυπνίζοντας κι υποστηρίζοντας 
τις επαναστατικές προσδοκίες τών εργατών κι αγροτών τής Μεγαλορω- 
σίας, τής Σιβηρίας καί τού Καυκάσου. Η αδιάκοπη ανάπτυξη τής Μαχνοβ¬ 
τσίνα εξηγείται απ' τό γεγονός ότι πολλοί Ρώσοι εργάτες κι αγρότες γνώ¬ 
ριζαν σέ κάποιο βαθμό τις ιστορίες τών επαναστάσεων άλλων λαών όπως 
καί τά επαναστατικά κινήματα τών προγόνων τους καί μπορούσαν νά στη¬ 
ριχτούν πάνω σ' αυτή τήν εμπειρία. Επιπλέον, μέσα απ' τις τάξεις τού λαού 
βγήκαν εργάτες που ήταν ικανοί ν’ ανακαλύπτουν, νά διατυπώνουν καί νά 
τραβούν τήν προσοχή τών μαζών στις πιό θεμελιώδεις καί βασικές πλευρές 
τού επαναστατικού τους κινήματος, νά συγκρίνουν αυτές τις πλευρές μέ 
τούς πολιτικούς στόχους τής δημοκρατίας καί νά υπερασπίζονται τις εργα¬ 
τικές επιδιώξεις μέ αξιοπρέπεια, επιμονή καί ταλέντο. 

Πριν προχωρήσουμε στήν ιστορία τού Μαχνοβίτικου κινήματος είναι α¬ 
παραίτητο νά σημειώσουμε πως όταν η Ρώσικη επανάσταση αποκαλείται 
"Οκτωβριανή Επανάσταση", αναμιγνύονται δύο διηφορετικά φαινόμενα: τά 
συνθήματα κάτω απ' τά οποία ο λαός έκανε τήν επανάσταση καί τά αποτε- 

λέσμστα αυτής τής επανάστασης. 

Τά συνθήματα τού μαζικού κινήματος τού Οκτώβρπ τού 1917 ήταν: 
"Τά Εργοστάσια στούς ΕργάτεςΙ Η Γή ατούς Αγρότες!”. Ολόκληρο τό κοι¬ 
νωνικό κι επαναστατικό πρόγραμμα τών μαζών ανακοινώνεται μ' αυτό τό 
σύντομο αλλά γεμάτο νόημα σύνθημα: καταστροφή τού καπιταλισμού, τής 
μισθωτής εργασίας, τής υποδούλωσης στό Κράτος καί οργάνωση μιάς 
νέας ζωής βασισμένης στήν αυτοδιεύθυνση τών παραγωγών. Αλλά στήν 
πραγματικότητα αυτό τό Οκτωβριανό πρόγραμμα δέν υλοποιήθηκε μέ κα- 
νέναν τρόπο. Ο καπιταλισμός δέν καταστράφηκε αλλά αναμορφώθηκε. Η 
μισθωτή εργασία κι η εκμετάλλευση τών παραγωγών εξακολουθεί νά υ¬ 
πάρχει. Καί η νέα Κρατική μηχανή δέν καταπιέζει τούς εργάτες λιγότερο 
απ' ότι εκείνη τών γαιοκτημόνων καί τών ιδιωτικών καπιταλιστών. Έτσι η 
Ρώσικη επανάσταση μπορεί νά ονομαστεί "Οκτωβριανή επανάσταση" μόνο 
μέ μιά ιδιαίτερη καί ατενή έννοια: σάν μιά υλοποίηση τών στόχων καί τών 
καθηκόντων τού Κ.Κ. 

Η Οκτωβριανή Εξέγερση, όπως κι εκείνη τού Φλεβάρη - Μόρτη 1917, 
δέν ήταν παρά μιά φάση τής γενικής πορείας τής Ρώσικης επανάστασης. Οι 
επαναστατικές δυνάμεις τού κινήματος τού Οκτώβρη χρησιμοποιήθηκαν 
απ' τό Κ.Κ. γιά τά δικά του σχέδια καί σκοπούς. Αλλά αυτό δέν αντιπρο¬ 
σωπεύει ολόκληρη τήν επανάστασή μας. Η γενική πορεία τής επανάστασης 
περιλαμβάνει κι άλλα ρεύματα που δέν σταματούν στόν Οκτώβρη αλλά 
προχωρούν παραπέρα, στήν εκπλήρωση τών ιστορικών καθηκόντων τών 
εργατών καί τών αγροτών: τήν εξισωτική, ακρατική κοινότητα τών εργα¬ 
τών. Ο μέχρι σήμερα παρστεταμένος καί ήδη αποστεωμένος Οκτώβρης 
πρέπει, αναμφίβολα, νά δώσει τή θέση του στήν επόμενη λαϊκή φάση τής ε¬ 
πανάστασης. Άν δέν συμβεί αυτό, η Ρώσικη επανάσταση, όπως όλες οι 
προηγούμενές της, δέν θά είναι τίποτα περισσότερο από μιά αλλαγή κυβέρ¬ 
νησης. 

ΚΕΦΑΛΑΙΟ ΔΕΥΤΕΡΟ 


Η ΟΚΤΩΒΡΙΑΝΗ ΕΚΡΗΞΗ 
ΣΤΗ ΜΕΓΑΛΟΡΩΣΙΑ ΚΑΙ ΣΤΗΝ ΟΥΚΡΑΝΙΑ 


Γιά νά αποσαφηνίσουμε τήν ανάπτυξη τής Ρώσικης επανάστασης, είναι 
ανάγκη νά εξετάσουμε τήν προπαγάνδα καί τήν ανάπτυξη τών επαναστατι¬ 
κών ιδεών ανάμεσα ατούς εργάτες καί τούς αγρότες σ' όλη τήν περίοδο 
απ' τά 1900 ώς τά 1917, καθώς καί τή σημασία τής Οκτωβριανής Έκρηξης 
στή Μεγαλορωσία καί στήν Ουκρανία. 

Αρχίζοντας απ' τήν περίοδο 1900 - 1905, η επαναστατική προπαγάνδα 
μεταξύ τών εργατών καί τών αγροτών διεξάγονταν από εκπροσώπους δύο 
βασικών θεωριών: τού κρατικού σοσιαλισμού καί τού αναρχισμού. Η προ- 
παγάνδιση τού κρατικού σοσιαλισμού διεξάγονταν από μερικά θαυμάσια 
οργανωμένα δημοκρατικά κόμματα: τούς Μπολσεβίκους, τούς Μενσεβί¬ 
κους, τούς Σοσιαλεπαναστάτες καί μερικά άλλα συγγενικά ρεύματα. Ο α¬ 
ναρχισμός προωθούνταν από μερικές μικροομάδες, που δέν είχαν καταλά¬ 
βει αρκετά καθαρά τά καθήκοντά τους στήν επανάσταση. Τό πεδίο τής προ¬ 
παγάνδας καί τής πολιτικής εκπαίδευσης είχε καταληφθεί σχεδόν αποκλει¬ 
στικά απ’ τή δημοκρατία που εκπαίδευε τις μάζες στό πνεύμα τού πολιτι¬ 
κού προγράμματος καί τών ιδανικών της. Η εγκαθίδρυση μιάς αβασίλευτης 
δημοκρατίας ήταν ο βασικός της στόχος" η πολιτική επανάσταση, ήταν τό 
μέσο γιά νά πετύχει αυτόν τό στόχο. 

Ο αναρχισμός, αντίθετα, απόρριπτε τή δημοκρατία σάν μιά μορφή κρα- 
τισμού κι απόρριπτε επίσης τήν πολιτική επανάσταση σάν μέθοδο δράσης. 
Ο αναρχισμός θεωρούσε ότι τό βασικό καθήκον τών εργατών κι αγροτών 
είναι η κοινωνική επανάσταση καί καλούσε τις μάζες νά εκπληρώσουν αυτό 
τό καθήκον. Ήταν η μοναδική θεωρία που ζητούσε τήν ολοκληρωτική κα¬ 
ταστροφή τού καπιταλισμού στ’ όνομα μιάς ελεύθερης, ακρατικής κοινω¬ 
νίας εργαζόμενων ανθρώπων. Αλλά, έχοντας μόνο ένα μικρό αριθμό αγωνι¬ 
στών καί ταυτόχρονα στερούμενος ένα συγκεκριμένο πρόγραμμα γιά τό ά¬ 
μεσο μέλλον, ο αναρχισμός δέν μπορούσε νά διαδοθεί πλατιά καί νά ριζώ¬ 
σει μέσα στις μάζες σάν η ιδιαίτερη κοινωνική καί πολιτική θεωρία τους. 
Παρόλα αυτά, επειδή ο αναρχισμός ασχολήθηκε μέ τις πιό σημαντικές 
πλευρές τής ζωής τών υπόδουλων μαζών, επειδή δέν υπήρξε ποτέ υποκρι¬ 
τικός απέναντι τους, κι επειδή τις δίδαξε νά αγωνίζονται άμεσα γιά τήν δι¬ 
κή τους υπόθεση καί νά πεθαίνουν γι' αυτή, δημιούργησε ένα πάνθεον η¬ 
ρώων καί μαρτύρων τού αγώνα γιά τήν κοινωνική επανάσταση στήν ίδια 
τήν καρδιά τής εργατικής τάξης. Οι αναρχικές ιδέες άντεξαν στις μακρό¬ 
χρονες δοκιμασίες τής Τσαρικής αντίδρασης καί διατηρήθηκαν ζωντανές 
στις καρδιές μεμονωμένων εργατών τών πόλεων καί τής υπαίθρου, σάν τό 
πολιτικό καί κοινωνικϋτους ιδανικό. 

Ο σοσιαλισμός, όντας ένα φυσικό προϊόν τής δημοκρατίας, είχε πάντα 

στή διάθεσή του ένα τεράστιο αριθμό διανοούμενων. Φοιτητές, καθηγητές, 
δικηγόροι, γιατροί, δημοσιογράφοι κλπ., ήταν ή διακηρυγμένοι Μαρξιστές 
ή, σ' ένα μεγάλο βαθμό, συμπαθούντες τού Μαρξισμού. Χάρη ατό τεράστιο 
δυναμικό του, που ήταν έμπειρο στήν πολιτική, ο σοσιαλισμός κατόρθωνε 
πάντοτε νά προσελκύσει ένα σημαντικό αριθμό εργατών, ακόμη κι όταν 
τούς καλούσε νά αγωνιστούν γιά τά ακατανόητα καί ύποπτα ιδανικά τής 
δημοκρατίας. 

Παρόλα αυτά, τόν καιρό τής επανάστασης τού 1917, τά ταξικά συμφέ¬ 
ροντα κι ένστικτα οδήγησαν τούς εργάτες καί τούς αγρότες στήν πραγμα¬ 
τοποίηση τών άμεσων στόχων τους: τήν οικειοποίηση τής γής καί τών ερ¬ 
γοστασίων. 

Όταν εμφανίστηκαν μεταξύ τών μαζών αυτές οι τάσεις — κι εμφανίστη¬ 
καν πολύ πριν απ' τήν επανάσταση τού 1917 - ένα τμήμα τών Μαρξιστών, 
δηλαδή, η αριστερή τους πτέρυγα, οι Μπολσεβίκοι, εγκατέλειψαν γρήγορα 
τις καθαρά αστικοδημοκρατικές θέσεις τους, έριξαν συνθήματα που ήταν 
προσαρμοσμένα στις ανάγκες τής εργατικής τάξης καί στις μέρες τής επα¬ 
νάστασης βάδισαν μαζί μέ τις εξεγερμένες μάζες, επιδιώκοντας νά γίνουν α¬ 
φέντες τού μαζικού κινήματος. Καί τά πέτυχαν αυτό, χάρη ατό μεγάλο α¬ 
ριθμό διανοούμενων που βρίσκονταν στις γραμμές τού Μπολσεβικισμού 
καθώς επίσης καί ατά σοσιαλιστικά συνθήματα μέ τά οποία ξελόγιασαν τις 
μάζες. 

Αναφέραμε ήδη πιό πάνω ότι η Οκτωβριανή Έκρηξη έγινε υπό τήν ε¬ 
πήρεια δύο δροστικών συνθημάτων: "Τά εργοστάσια ατούς Εργάτες" η Γή 
ατούς Αγρότες!". Η εργατική τάξη έδωσε σ' αυτά τά συνθήματα ένα ξεκά¬ 
θαρο, χωρίς επιφυλάξεις, νόημα' δηλαδή, ότι η επανάσταση θά έθετε ολό¬ 
κληρη τή βιομηχανική οικονομία κάτω απ' τόν άμεσο έλεγχο τών εργατών, 
τή γή καί τήν αγροτική οικονομία κάτω απ' τόν έλεγχο τών αγροτών. Τό 
πνεύμα τής δικαιοσύνης καί τής αυτενέργειας που περιέχονταν σ' αυτά τά 
συνθήματα ενέπνεαν τις μάζες σέ τέτοιο βαθμό, ώστε ένα σημαντικό καί 
πολύ δραστήριο τμήμα τους ήταν έτοιμο τήν επαύριο κιόλας τής επανάστα¬ 
σης νά αρχίσει τήν οργάνωση τής ζωής στή βάση αυτών τών συνθημάτων. 
Σέ αμέτρητες πόλεις τά συνδικάτα κι οι εργοστασιακές επιτροπές ανέλαβαν 
τήν διεύθυνση τών εργοστασίων καί τών προϊόντων τους, αφού απαλλά¬ 
χτηκαν απ' τούς ιδιοκτήτες, κι αυτές οι ίδιες καθόριζαν τις τιμές κλπ. Αλ¬ 
λά όλες αυτές οι απόπειρες συνάντησαν τήν σιδερένια αντίσταση τού Κ.Κ. 
που ήδη είχε γίνει τό Κράτος. 

Τό Κ.Κ., που βάδισε δίπλα-δίπλα μέ τις επαναστατικές μάζες κι αφο- 
μοίωαέ τά εξτρεμιστικά, συχνά αναρχικά συνθήματά τους, άλλαξε απότομα 
τή δραστηριότητά του μόλις έπεσε η κυβέρνηση συνασπισμού καί τό Κόμ¬ 
μα ήρθε στήν εξουσία. Η επανάσταση σάν ένα μαζικό κίνημα τών εργαζό¬ 
μενων μέ τά συνθήματα τού Οκτώβρη, από εκείνη τήν στιγμή είχε τελειώ¬ 
σει γιά τό κόμμα. Ο βασικός εχθρός τής εργατικής τάξης, η βιομηχανική κι 
αγροτική αστική τάξη, είχε ηττηθεί. Η περίοδος τής καταστροφής, τού α¬ 
γώνα εναντίον τού καπιταλιστικού καθεστώτος, είχε τελειώσει* αυτό που 
άρχιζε ήταν η περίοδος τής οικοδόμησης τού κομμουνισμού, τής προλετα¬ 
ριακής οικοδόμησης. Από κεί καί πέρα, η επανάσταση μπορούσε νά διεξα- 
χθεί μόνον απ' τά Κρατικά όργανα. Η συνέχιση τής προηγούμενης κατά- 

στάσης τής χώρας, όπου οι εργάτες ήταν κύριοι τών δρόμων, τών εργοστα¬ 
σίων κι εργαστηρίων, όπου οι αγρότες, χωρίς νά βλέπουν τή νέα εξουσία, 
προσπαθούσαν νά ρυθμίσουν τή ζωή τους ελεύθερα, θά μπορούσε νά έχει 
επικίνδυνες συνέπειες καί νά παραλύσει τό ρόλο τού Κόμματος στήν Κρα¬ 
τική μηχανή. Όλα αυτά έπρεπε νά σταματήσουν μέ κάθε δυνατό τρόπο, 
συμπεριλαμβανομένης καί τής Κρατικής βίας ακόμη. 

Τέτοια περίπου ήταν η μεταστροφή τής δραστηριότητας τού Κ.Κ. μόλις 
κατέλαβε τήν εξουσία. 

Από κεί καί πέρα, κάθε σοσιαλιστική δραστηριότητα απ' τήν πλευρά 
τών μαζών τών εργατών κι αγροτών, συναντούσε τήν αδιάλλακτη αντίδρα¬ 
ση τού Κόμματος. Προφανώς, αυτή η μεταστροφή τής επανάστασης κι αυ¬ 
τό τό γραφειοκρατικό σχέδιο γιά τήν παραπέρα ανάπτυξή της, ήταν ένα 
δειλό κι αδιάντροπο βήμα απ' τή μεριά ενός κόμματος που όφειλε τή θέση 
του μόνο στό προλεταριάτο. Αυτό ήταν καθαρή απάτη καί σφετερισμός. 
Αλλά η λογική τής θέσης που πήρε τό Κ.Κ. στήν επανάσταση ήταν τέτοια, 
που δέν μπορούσε νά έχει ενεργήσει διαφορετικά. Οποιοδήποτε άλλο πολι¬ 
τικό κόμμα που επεδίωκε, μέσα απ' τήν επανάσταση, τή δικτατορία καί τήν 
κυριαρχία πάνω στή χώρα, θά είχε ενεργήσει μέ τόν ίδιο τρόπο. Πριν απ' 
τόν Οκτώβρη ήταν η δεξιά πτέρυγα τής δημοκρατίας που στόχευε στόν έ¬ 
λεγχο τής επανάστασης - Μενσεβίκοι καί Σοσιαλεπαναστάτες. Η διαφορά 
τους μέ τούς Μπολσεβίκους ήταν ότι δέν είχαν τήν ικανότητα νά οργανώ¬ 
σουν τή δύναμή τους καί νά αρπάξουν τις μάζες στά δίχτυα τους. 


Άς εξετάσουμε τώρα πώς δέχτηκε τή δικτατορία τού Κ.Κ. καί τήν απα¬ 
γόρευσή του ν' αναπτυχθεί παραπέρα η επανάσταση, χωρίς τά όργανα τού 
Κράτους, τό προλεταριάτο τής Μεγαλορωσίας καί τής Ουκρανίας. Γιά τούς 
εργάτες τής Μεγαλορωσίας καί τής Ουκρανίας η επανάσταση ήταν η ίδια, 
αλλά η Μπολσεβίκικη κρατιστική κυριαρχία πάνω στήν επανάσταση δέν έ¬ 
γινε δεκτή μέ τόν ίδιο τρόπο: στήν Ουκρανία συνάντησε μεγαλύτερη αντί¬ 
σταση απ' ότι στή Μεγαλορωσία. Αλλά άς ξεκινήσουμε απ' τή Μεγαλορω- 
σία. 

Πριν καί κατά τή διάρκεια τής επανάστασης, τό Κ.Κ. είχε μιά φοβερά 
έντονη δραστηριότητα μεταξύ τών εργατών τών πόλεων τής Μεγαλορω¬ 
σίας. Στή διάρκεια τής Τσαρικής περιόδου προσπάθησε, όντας η αριστερή 
πτέρυγα τής σοσιαλδημοκρατίας, νά τούς οργανώσει γιά ν' αγωνιστούν γιά 
μιά αβασίλευτη δημοκρατία, στρατολογώντας απ' τις γραμμές τους έναν α¬ 
ξιόπιστο καί σταθερό στρατό γιά νά πολεμήσει γιά τά ιδανικά του. 

Μετά τήν ανατροπή τού Τσαρισμού, τόν Φλεβάρη - Μάρτη τού 1917, 
άρχισε μία τεταμένη περίοδος, όταν οι εργάτες κι οι αγρότες δέν ήταν δια 
τεθειμένοι νά χάσουν καθόλου χρόνο. Οι εργαζόμενοι είδαν τήν προσωρινή 
κυβέρνηση σάν δηλωμένο εχθρό τους. Έτσι άρχισαν, χωρίς αναβολή, νά υ¬ 
λοποιούν τά δίκαια αιτήματά τους μέ επαναστατικά μέσα: πρώτα απ' όλα 
τό δικαίωμά τους γιά οκτάωρη εργάσιμη ημέρα, μετά τά δικαιώματά τους 
στά μέσα παραγωγής καί κατανάλωσης, καθώς επίσης καί στή γή. Σ' όλη 
αυτή τήν πορεία τό Κ.Κ. παρουσιαζόταν σ' αυτούς σάν ένας τέλεια οργα- 

ναιμένος σύμμαχος. Είναι αλήθεια ότι μέσα απ' αυτή τή συμμαχία τό Κόμμα 
ακολουθούσε τούς δικούς του σκοπούς, αλλά οι μάζες δέν τό αντιλαμβά¬ 
νονταν αυτό καί δέν έβλεπαν παρά τό γεγονός ότι τό Κ. Κ. αγωνιζόταν μαζί 
τους ενάντια στό καπιταλιστικό καθεστώς. Αυτό τό κόμμα κατεύθυνε όλη 
τή δύναμη τών οργανώσεων του, όλη τήν πολιτική κι οργανωτική του πεί¬ 
ρα, τούς καλύτερους αγωνιστές του, μέσα στήν καρδιά τής εργατικής τά¬ 
ξης καί μέσα στό στρατό. Τό κόμμα χρησιμοποίησε όλες του τις δυνάμεις 
γιά νά συσπειρώσει τις μάζες γύρω απ’ τά συνθήματά του, παίζοντας δημα¬ 
γωγικά μέ τά καυτά προβλήματα τών καταπιεσμένων προλετάριων, αρπά¬ 
ζοντας τά συνθήματα τών αγροτών γιά τή γή, τών εργατών γιά εθελοντική 
εργασία κι έσπρωξε τούς εργαζόμενους σέ μιά αποφασιστική σύγκρουση 
μέ τήν κυβέρνηση συνασπισμού. Καθημερινά, τό Κ.Κ. βρισκόταν στις γραμ¬ 
μές τής εργατικής τάξης, διεξάγοντας μαζί μέ τούς εργαζόμενους έναν α¬ 
κούραστο αγώνα εναντίον τής μπουρζουαζίας, έναν αγώνα που συνεχίστη¬ 
κε ώς τις μέρες τού Οκτώβρη. Έτσι είναι φυσικό τό ότι οι εργάτες τής Με- 
γαλορωσίας συνήθισαν νά βλέπουν στούς κομματικούς τούς δραστήριους 
συμπολεμιστές τους στόν επαναστατικό αγώνα. Αυτές οι περιστάσεις, κα¬ 
θώς καί τό γεγονός ότι η Ρώσικη εργατική τάξη δέν είχε σχεδόν καμιά δική 
της επαναστατική οργάνωση - ήταν διασκορπισμένη, από οργανωτική άπο¬ 
ψη - επέτρεψαν στό κόμμα νά πάρει εύκολα τόν έλεγχο τών πραγμάτων 
στά χέρια του. Κι άταν η κυβέρνηση συνασπισμού ανατράπηκε απ’ τήν ερ¬ 
γατική τάξη τής Πετρούπολης καί τής Μόσχας, η εξουσία πέρασε απλά 
στούς Μπολσεβίκους, σάν ηγέτες τής εξέγερσης. 

Μετά απ' αυτό τό Κ.Κ. κατεύθυνε όλη του τή δραστηριότητα στήν ορ¬ 
γάνωση μιάς σταθερής εξουσίας καί στήν εξάλειψη τών μαζικών κινημάτων 
τών αγροτών κι εργατών που συνέχιζαν, σέ διάφορα μέρη τής χώρας, νά 
προσπαθούν νά πετύχουν τούς βασικούς στόχους τής επανάστασης διαμέ¬ 
σου τής άμεσης δράσης. Τό Κόμμα τό πέτυχε αυτό χωρίς μεγάλη δυσκο¬ 
λία, χάρη στήν τεράστια επιρροή που είχε αποκτήσει στήν περίοδο πριν τόν 
Οκτώβρη. Είναι αλήθεια ότι τό Κ.Κ., αμέσως μετά τήν κατάληψη τής εξου¬ 
σίας, αναγκάστηκε, πολλές φορές, νά καταπνίξει τά πρώτα βήματα εργατι¬ 
κών οργανώσεων, που προσπαθούσαν νά ξαναρχίσουν τήν παραγωγή στις 
επιχειρήσεις τους στή βάση τής εργατικής ισότητας. Είναι αλήθεια ότι πολ¬ 
λά χωριά λεηλατήθηκαν καί χιλιάδες αγρότες δολοφονήθηκαν απ' τήν 
Κομμουνιστική εξουσία γιά τήν ανυπακοή τους καί τις απόπειρές τους νά 
ζήσουν χωρίς κρατική εξουσία. Είναι αλήθεια ότι στή Μόσχα καί σέ διάφο¬ 
ρες άλλες πόλεις, γιά νά διαλύσει αναρχικές οργανώσεις τόν Απρίλη τού 
1918, καί αργότερα οργανώσεις τών αριστερών Σοσιαλεπαναστατών, τό 
Κ.Κ. αναγκάστηκε νά χρησιμοποιήσει πολυβόλα καί κανόνια, προκαλώντας 
έτσι έναν εμφύλιο πόλεμο απ' τά αριστερά. Αλλά γενικά, χάρη σέ μιά αναμ¬ 
φισβήτητη εμπιστοσύνη τών Μεγαλορώσων εργατών στόν Μπολσεβικισμό, 
μετά τόν Οκτώβρη, μιά εμπιστοσύνη που δέν κράτησε πολύ, οι Μπολσεβί¬ 
κοι κατόρθωσαν εύκολα καί γρήγορα νά βάλουν στό χέρι τις μάζες καί νά 
σταματήσουν τήν παραπέρα εξέλιξη τής εργατοαγροτικής επανάστασης, αν¬ 
τικαθιστώντας την μέ κυβερνητικά διατάγματα τού Κόμματος. Αυτό τερμά¬ 
τισε τήν επανάσταση στή Μεγαλορωσία. 

Η περίοδος πριν καί στή διάρκεια τού Οκτώβρη, ήταν πολύ διαφορετι- 

κή στήν Ουκρανία. Εδώ τό Κ.Κ. δέν είχε ούτε τό ένα δέκατο τών οργανω¬ 
μένων κομματικών δυνάμεων που διέθετε στή Μεγαλορωσία. Εδώ η επιρ¬ 
ροή του στους αγρότες καί εργάτες υπήρξε πάντοτε ασήμαντη. Εδώ η Ο¬ 
κτωβριανή εξέγερση συνέβηκε πολύ αργότερα, όχι νωρίτερα απ' τόν Νοέμ¬ 
βρη, Δεκέμβρη καί Γενάρη τού επόμενου χρόνου. Μέχρι τότε η Ουκρανία 
είχε κυβερνηθεί απ' τήν τοπική εθνική μπουρζουαζία - τούς "Πετλιουρόβ- 
τσι" (οπαδούς τού Πετλιούρα). Στις σχέσεις τους μέ τήν Ουκρανία οι 
Μπολσεβίκοι δέν έδρασαν μέ επαναστατικό, αλλά κύρια μέ στρατιωτικό 
τρόπο. Στή Μεγαλορωσία τό πέρασμα τής εξουσίας στά Σοβιέτ σήμαινε τό 
πέρασμά της στό Κ.Κ. Στήν Ουκρανία, όμως, χάρη στήν αδυναμία κι έλλει¬ 
ψη δημοτικότητας τού Κ.Κ., τό πέρασμα τής εξουσίας στά σοβιέτ σήμαινε 
κάτι ολότελα διαφορετικό. Τό σοβιέτ ήταν συγκεντρώσεις εργατικών αντι¬ 
προσώπων χωρίς καμιά πραγματική δύναμη υποταγής τών εργατών. Οι ερ¬ 
γάτες στά εργοστάσια κι οι αγρότες στά χωριά ένιωθαν ότι αυτοί ήταν η 
πραγματική δύναμη. Αλλά αυτή η δύναμη ήταν διασκορπισμένη, αποδιορ- 
γανωμένη καί διέτρεχε συνεχώς τόν κίνδυνο νά βρεθεί κάτω απ' τή δικτα¬ 
τορία ενός καλά οργανωμένου κόμματος. 

Σ' όλη τή διάρκεια τού επαναστατικού αγώνα, η εργατική τάξη κι η α¬ 
γροτιά τής Ουκρανίας δέν συνήθισαν νά κατευθύνονται από έναν πανταχού 
παρόντα κι άκαμπτο κηδεμόνα σάν τό Κ.Κ. τής Μεγαλορωσίας. Σάν αποτέ¬ 
λεσμα, ο εργατικός πληθυσμός β'ιωσε ένα πολύ μεγαλύτερο βαθμό ελευθε¬ 
ρίας, που αναπόφευκτα εκδηλώθηκε στις μέρες τής μαζικής επαναστατικής 
δράσης. 

Μία άλλη, ακόμα πιό σημαντική πλευρά τής ζωής τών (ντόπιων) Ου¬ 
κρανών αγροτών κι εργατών ήταν οι παραδόσεις τής Βολνί- 
τ σ α που διατηρούνταν από παλιές εποχές. Όσες προσπάθειες κι άν έκα¬ 
ναν οι Τσάροι, απ' τήν Αικατερίνη τήν Β' καί μετά, γιά νά εξαλείψουν από 
τις μνήμες τού Ουκρανικού λαού κάθε ίχνος τής Β ο λ ν ί τ σ α, αυτή η 
κληρονομιά τής ηρωικής εποχής τών Κοζάκων Ζαπορόζε, απ' τόν 14ο ώς 
τόν 16ο αιώνα, διατηρείται παρόλα αυτά μέχρι σήμερα καί οι Ουκρανοί α¬ 
γρότες έχουν έτσι διατηρήσει μιά ιδιαίτερη αγάπη γιά τήν ανεξαρτησία. 
Στούς σύγχρονους Ουκρανούς αγρότες παίρνει τή μορφή τής πεισματικής 
αντίστασης απέναντι σέ κάθε εξουσία που προσπαθεί νά τούς υποδουλώσει. 

Έτσι τό επαναστατικό κίνημα τής Ουκρανίας συνοδεύτηκε από δύο 
συνθήκες που δέν υπήρχαν στή Μεγαλορωσία καί που επέδρασαν σημαντι¬ 
κά στόν χαρακτήρα τής Ουκρανικής επανάστασης: τήν απουσία ενός ισχυ¬ 
ρού κι οργανωμένου πολιτικού κόμματος καί τό πνεύμα τής Β ο λ ν ί τ σ α, 
μιά ζωντανή κληρονομιά τού Ουκρανού εργάτη. Καί πραγματικά, όταν η ε¬ 
πανάσταση στή Μεγαλορωσία βρέθηκε κάτω απ' τήν κυριαρχία τού Κρά¬ 
τους χωρίς μεγάλη αντίσταση, αυτή η κυριαρχία συνάντησε μεγάλη αντί¬ 
σταση στήν Ουκρανία. Ο Σοβιετικός μηχανισμός εγκαθιδρύθηκε μηχανιστι¬ 
κό καί κύρια μέ τήν ένοπλη βία. Ταυτόχρονα συνέχιζε νά αναπτύσσεται ένα 
αυτόνομο μαζικό κίνημα που αποτελούνταν βασικά από αγρότες. Τό τελευ¬ 
ταίο είχε ήδη εμφανιστεί επί δημοκρατικής κυβέρνησης Πετλιούρα καί εξε¬ 
λίσσονταν αργά, αναζητώντας ακόμη τόν δρόμο του. Επιπλέον, οι ρίζες αυ¬ 
τού τού κινήματος βρίσκονται στήν ίδια ακριβώς τή βάση τής Ρώσικης επα¬ 
νάστασης. Αυτό ήταν αξιοσημείωτο απ' τις πρώτες κιόλας μέρες τής έκρη- 

ξης τού Φλεβάρη. Ήταν ένα κίνημα τών κατώτερων στρωμάτων τών εργα¬ 
ζόμενων, που στόχευε στήν καταστροφή τού συστήματος οικονομικής υπο¬ 
δούλωσης καί στή δημιουργία ενός νέου συστήματος, βασισμένου στήν κοι¬ 
νωνικοποίηση τών μέσων καί τών εργαλείων εργασίας καί στήν καλλιέρ¬ 
γεια τής γής από τούς ίδιους τούς εργάτες της. 

Έχουμε ήδη αναφέρει ότι, στ' όνομα αυτών τών αρχών, οι εργάτες α¬ 
παλλάχτηκαν απ' τούς ιδιοκτήτες τών εργοστασίων καί μεταβίβασαν τή 
διεύθυνση τής παραγωγής ατά ταξικά τους όργανα: συνδικάτα, εργοστα¬ 
σιακές επιτροπές ή επιτροπές εργατικών αντιπροσώπων που δημιουργήθη- 
καν ειδικά γι' αυτό τό σκοπό. Οι αγρότες πήραν τή γή τών πόμεστσικ (τής 
μικρής αριστοκρατίας) καί τών κουλάκων (πλούσιων αγροτών) καί κράτη¬ 
σαν τήν παραγωγή μόνο γιά τούς ίδιους τούς εργάτες, σχεδιάζοντας έτσι έ¬ 
να νέο τύπο αγροτικής οικονομίας. 

Αυτή η πρακτική άμεσης επαναστατικής δράσης τών εργατών κι αγρο¬ 
τών αναπτύχθηκε σχεδόν ανεμπόδιστα στήν Ουκρανία ολόκληρο τόν πρώ¬ 
το χρόνο τής επανάστασης καί δημιούργησε μιά υγιή καί ξεκάθαρη γραμ¬ 
μή επαναστατικού προσανατολισμού γιά τις μά¬ 
ζες. 

Καί κάθε φορά που η μία ή η άλλη πολιτική ομάδα προσπαθούσε, έχον¬ 
τας κατακτήσει τήν εξουσία, νά σπάσει αυτή τήν εργατική γραμμή επανα¬ 
στατικού προσανατολισμού, εργάτες εξαπόλυαν μιάν επαναστατική αντί¬ 
σταση καί πολεμούσαν αυτές τις απόπειρες μέ διάφορους τρόπους. 

Έτσι τό επαναστατικό κίνημα τών εργαζόμενων γιά κοινωνική απελευ¬ 
θέρωση, που είχε τις απαρχές του στις πρώτες μέρες τής επανάστασης, δέν 
εξασθένισε, οποιαδήποτε εξουσία κιάν εγκαθιδρύθηκε στήν Ουκρανία. Δέν 
εξοντώθηκε ούτε απ' τούς Μπολσεβίκους που, μετά τήν έκρηξη τού Οκτώ- 
βρη, προσπάθησαν νά καθιερώσουν τό απολυταρχικό κρατικό τους σύστη¬ 
μα στή χώρα. 

Ποιο ήταν τό χαρακτηριστικό αυτού τού κινήματος; 

Ο πόθος του νά πετύχει τούς πραγματικούς στόχους τής εργατικής τά 
ξης στήν επανάσταση - η θέλησή του νά πετύχει τήν απελευθέρωση τής ερ¬ 
γασίας" η περιφρόνησή του πρός όλες τις μή εργαζόμενες κοινωνικές ομά 
δες. 

Παρόλα τά σοφίσματα τού Κ.Κ., που επεδίωκε ν' αποδείξει ότι τό Κόμ¬ 
μα ήταν ο εγκέφαλος τής εργατικής τάξης καί ότι η δύναμή του ήταν εκεί¬ 
νη τών εργατών κι αγροτών, κάθε εργάτης κι αγρότης που είχε διατηρήσει 
τό ταξικό του πνεύμα ή ένστικτο γνώριζε ότι στήν πραγματικότητα τό Κόμ 
μα οδηγούσε τούς εργάτες τής πόλης καί τής υπαίθρου μακριά απ' τά επα¬ 
ναστατικά τους καθήκοντα, ότι τό Κόμμα τούς είχε κάτω απ' τόν έλεγχό 
του καί ότι αυτή η ίδια η ύπαρξη μιάς κρατιστικής οργάνωσης ήταν ένας 
σφετερισμός τού δικαιώματος τους γιά ανεξαρτησία καί γιά οποιαδήποτε 
μορφή αυτοδιεύθυνσης. 

Η επιθυμία γιά πλήρη αυτοδιεύθυνση έγινε η βάση τού κινήματος που 
ξεπήδησε μέσα απ' τις μάζες. Μέ όλους τούς τρόπους, η σκέψη τους ήταν 
πάντοτε ριζωμένη σ' αυτή τήν ιδέα. Η κρατιστική δραστηριότητα τού Κ.Κ. 
κατέπνιξε αμείλικτα αυτές τις επιθυμίες. Αλλά αυτή ακριβώς η δράση τού 
αλαζονικοϋ κόμματος, που δέν ανεχόταν καμιά αντίρρηση, ήταν που δια- 

φώτισε τούς εργάτες καί τούς οδήγησε στήν αντίσταση. 

Αρχικά, τό κίνημα περιορίστηκε στό ν' αγνοήσει τή νέα εξουσία καί ατό 
νά εκτελεί αυθόρμητες πράξεις μέ τις οποίες οι αγρότες γίνονταν κύριοι 
τής γής καί τής περιουσίας τών γαιοκτημόνων. Επινόησαν τούς δικούς 
τους τρόπους καί μέσα. Η απροσδόκητη κατάληψη τής Ουκρανίας απ' τούς 
Αυστρο-Γερμανούς έβαλε τούς εργάτες σέ μιά εντελώς νέα κατάσταση καί 
επίσπευσε τήν ανάπτυξη τού κινήματος τους. 

ΚΕΦΑΛΑΙΟ ΤΡΙΤΟ 


Ο ΕΠΑΝΑΣΤΑΤΙΚΟΣ ΞΕΣΗΚΩΜΟΣ ΣΤΗΝ ΟΥΚΡΑΝΙΑ 
ΜΑΧΝΟ 


Η συνθήκη τού Μπρέστ-Λιτόφσκ που έκαναν οι Μπολσεβίκοι μέ τήν 
Αυτοκρατορική κυβέρνηση τής Γερμανίας, άνοιξε τις πόρτες τής Ουκρα¬ 
νίας ατούς Αυστρο-Γερμανούς. Μπήκαν σάν αφεντικά. Δέν περιορίστηκαν 
στή στρατιωτική δράση, αλλά αναμείχθηκαν καί στήν πολιτικοοικονομική 
ζωή τής χώρας, μέ σκοπό νά ιδιοποιηθούν τά προϊόντα της. Γιά νά τό πετύ- 
χουν αυτό εύκολα και τέλεια, παλινόρθωσαν τήν αριστοκρατική καί φεου¬ 
δαρχική εξουσία, που είχε ανατραπεί απ' τό λαό κι εγκαθίδρυσαν τήν απο¬ 
λυταρχική κυβέρνηση τού Αταμάνου Σκοροπάντσκι. Τά στρατεύματά τους 
παραπλανούνταν συστηματικά απ' τούς αξιωματικούς τους σχετικά μέ τή 
Ρώσικη επανάσταση. Τούς παρουσίαζαν τήν κατάσταση στή Ρωσία καί τήν 
Ουκρανία σάν ένα όργιο τυφλών, άγριων δυνάμεων που κατέστρεφαν τήν 
τάξη στή χώρα καί τρομοκρατούσαν τούς τίμιους εργαζόμενους. Έτσι προ- 
καλούσαν στούς στρατιώτες ένα μίσος εναντίον τών επαναστατών αγροτών 
κι εργατών, δημιουργώντας τις προϋποθέσεις γιά τήν τελείως σκληρή καί 
ληστρική εισβολή τών Αυστρο-Γερμανικών στρατευμάτων στήν επαναστα- 
τημένη χώρα. 

Η οικονομική λεηλασία τής Ουκρανίας απ' τούς Αυστρο-Γερμανούς, μέ 
τή συνενοχή καί τή βοήθεια τής κυβέρνησης Σκοροπάντσκι, ήταν κολοσ¬ 
σιαία καί τρομακτική. Έπαιρναν τό κάθε τι - σιτάρι, ζώα, πουλερικά, αυ¬ 
γά, πρώτες ύλες κλπ. - καί μάλιστα σέ τέτοιες ποσότητες, που τά μεταφο¬ 
ρικά μέσα δέν επαρκούσαν. Αμέσως μόλις τά μετέφεραν στις τεράστιες 
στρατιωτικές αποθήκες που είχαν παραχωρηθεί γιά τά λάφυρα, οι Αυ¬ 
στριακοί καί οι Γερμανοί έστελναν βιαστικά έξω απ' τή χώρα όσα περισσό¬ 
τερα μπορούσαν, φορτώνοντας τό ένα τρένο μετά τό άλλο. Εκατοντάδες, 
ακόμα καί χιλιάδες τρένα κουβαλούσαν έξω τά πάντα. Κάθε φορά που οι 
χωρικοί πρόβαλαν αντίσταση σ' αυτή τή λεηλασία καί προσπαθούσαν νά 
κρατήσουν τούς καρπούς τού μόχθου τους, αντιμετώπιζαν μαστιγώσεις, 
αντίποινα κι εκτελέσεις. 

Η κατοχή τής Ουκρανίας απ' τούς Αυστρο-Γερμανούς συνθέτει μιά απ' 
τις πιό τραγικές σελίδες στήν ιστορία τής επανάστασης. Πρόσθετα στή βία 
τών εισβολέων καί τήν κυνική τους στρατιωτική λεηλασία, η κατοχή συνο¬ 
δεύτηκε κι απ' τήν άγρια αντίδραση τών μεγαλογαιοκτημόνων. Τό καθε¬ 
στώς τού Αταμάνου σήμαινε τόν αφανισμό τών επαναστατικών κατακτή- 
σεων τών εργατών, μιά πλήρη επιστροφή στό παρελθόν. Ήταν επομένως 
φυσικό τό ότι αυτή η νέα κατάσταση επιτάχυνε πολύ τήν πορεία τού κινή¬ 
ματος που είχε αρχίσει προηγούμενα, επί Πετλιούρα καί Μπολσεβίκων. 
Παντού καί κυρίως στά χωριά, άρχισαν νά γίνονται επαναστατικές ενέρ¬ 
γειες ενάντια στούς γαιοκτήμονες καί τούς Αυστρο-Γερμανούς. Έτσι ξεκί- 

νησε τό νέο επαναστατικό κίνημα τών Ουκρανών αγροτών, ένα κίνημα που 
ονομάστηκε αργότερα Επαναστατικός = εσηκωμός. Η γέννηση 
αυτού τού κινήματος συχνά θεωρείται, απλά καί μόνο, σάν αποτέλεσμα τής 
Αυστρο-Γερμανικής κατοχής καί τού καθεστώτος τού Αταμάνου. Η εξήγη¬ 
ση αυτή είναι ανεπαρκής καί συνακόλουθα ψεύτικη. Οι ρίζες τής εξέγερσης 
βρίσκονται μέσα στή Ρώσικη επανάσταση κι ήταν μιά απόπειρα τών εργα¬ 
τών νά οδηγήσουν αυτή τήν επανάσταση στή φυσική της έκβαση: τήν αλη¬ 
θινή καί πλήρη απελευθέρωση κι υπεροχή τής εργατικής τάξης. Τό μόνο 
που έκαναν η Αυστρο-Γερμανική εισβολή κι η αντίδραση τών πόμεστσικ ή¬ 
ταν νά επιταχύνουν τήν όλη διαδικασία. 

Τό κίνημα πήρε γρήγορα τεράστιες διαστάσεις. Παντού οι αγρότες ξε¬ 
σηκώνονταν ενάντια στούς πόμεστσικ, τούς σκότωναν ή τούς έδιωχναν κι 
αναλάμβαναν οι ίδιοι τά κτήματα καί τήν περιουσία τους, χωρίς νά υπολο¬ 
γίζουν τούς Αυστρο-Γερμανούς εισβολείς. Ο Αταμάνος κι οι Γερμανικές αρ¬ 
χές απαντούσαν μέ σκληρά αντίποινα. Μαστίγωναν καί τουφέκιζαν μαζικά 
τούς αγρότες τών επαναστατημένων χωριών κι έκαιγαν τις περιουσίες 
τους. Μέσα σέ λίγο καιρό εκατοντάδες χωριά υπόστηκαν τρομερά αντίποι¬ 
να απ’ τήν στρατιωτική καί τήν τσιφλικάδικη κόστα. Αυτά συνέβαιναν τόν 
Ιούνη, Ιούλη κι Αύγουστο τού 1918. 

Μετά οι αγρότες, ανυποχώρητοι στήν εξέγερσή τους, άρχισαν ανταρτο¬ 
πόλεμο. Σάν νά εκτελούσαν τήν εντολή κάποιας αόρατης οργάνωσης, σχη¬ 
μάτισαν, σχεδόν ταυτόχρονα, σέ διάφορα μέρη πολλά αντάρτικα αποσπά¬ 
σματα που δρούσαν στρατιωτικά καί πάντοτε μέ τή μέθοδο τού αιφνιδια¬ 
σμού, ενάντια στούς ευγενείς, τις φρουρές τους καί τούς εκπρόσωπους τής 
εξουσίας. Κατά κανόνα, τά αποσπάσματα αυτά, που αποτελούνταν από 20, 
50 ή 100 καλά οπλισμένους καβαλάρηδες, εμφανίζονταν ξαφνικά ακριβώς 
εκεί που δέν τούς περίμεναν, επιτίθονταν σέ κάποιον ευγενή ή κάποια Κρα¬ 
τική φρουρά, έσφαζαν όλους τούς εχθρούς τών αγροτών κι εξαφανίζονταν 
τόσο γρήγορα, όσο είχαν έρθει. Κάθε γαιοκτήμονας που βασάνιζε τούς α¬ 
γρότες κι όλοι οι πιστοί του υπηρέτες, προγράφονταν απ' τούς αντάρτες 
καί διέτρεχαν συνεχώς τόν κίνδυνο νά δολοφονηθούν. Κάθε φρουρός, κά¬ 
θε Γερμανός αξιωματικός ήταν καταδικασμένοι σχεδόν σέ βέβαιο θάνατο. 
Τέτοια κατορθώματα, που συνέβαιναν καθημερινά σ' ολόκληρη τή χώρα, 
τσάκισαν τήν αντεπανάσταση τών γαιοκτημόνων, τήν υπονόμευσαν καί 
προετοίμασαν τό δρόμο γιά τόν θρίαμβο τών αγροτών. 

Πρέπει νά σημειωθεί ότι, όπως οι τεράστιες κι αυθόρμητες αγροτικές 
εξεγέρσεις που εκδηλώνονται χωρίς καμιά προετοιμασία, έτσι κι αυτές οι 
οργανωμένες αντάρτικες πράξεις εκτελούνταν πάντοτε απ' τούς ίδιους 
τούς αγρότες, χωρίς τή βοήθεια ή τήν καθοδήγηση οποιοσδήποτε πολιτι¬ 
κής οργάνωσης. Οι μέθοδοι δράσης τους τούς υποχρέωναν ν' αναλαμβά¬ 
νουν οι ίδιοι τήν φροντίδα τών αναγκών τού κινήματος, καί νά τό διευθύ¬ 
νουν καί νά τό οδηγούν στή νίκη. Σ' όλη τή διάρκεια τού αγώνα τους ενάν¬ 
τια στόν Αταμάνο καί τούς πόμεστσικ, ακόμα καί στις πιό δύσκολες στιγ¬ 
μές του, οι χωρικοί έμειναν μόνοι τους στήν αντιμετώπιση τού άγριου, πά¬ 
νοπλου καί οργανωμένου εχθρού. Τό γεγονός αυτό επέδρασε πολύ στόν ί 
διο τό χαρακτήρα ολόκληρου τού επαναστατικού ξεσηκωμού {όπως θά 
δούμε αργότερα). Όπου έμεινε μέχρι τό τέλος μιά ταξική δράση καί δέν 

βρέθηκε κάτω απ' τήν επιρροή πολιτικών κομμάτων ή εθνικιστικών στοι¬ 
χείων, διατήρησε όχι μόνο τά χαρακτηριστικά τής καταγωγής του μέσα 
στους κόλπους τών αγροτικών μαζών, αλλά κι ένα δεύτερο βασικό γνώρι¬ 
σμα — τήν τέλεια συνείδηση που όλοι αυτοί οι αγρότες απόκτησαν όντας 
αυτοκαθοδηγούμενοι κι εμψυχωτές τού ίδιου τους τού κινήματος. Τ' αν¬ 
τάρτικα αποσπάσματα ήταν περήφανα γι' αυτή τήν ειδική ποιότητα τού κι¬ 
νήματος τους κι ένιωθαν ικανά νά εκπληρώσουν τήν αποστολή τους. 

Τά άγρια αντίποινα τής αντεπανάστασης δέν σταμάτησαν τό κίνημα" αν¬ 
τίθετα, τό δυνάμωσαν καί τό διεύρυναν. Η ενότητα τών αγροτών μεγάλωνε 
συνέχεια κι η ίδια η δύναμη τών γεγονότων τούς οδηγούσε σ' ένα γενικό 
σχέδιο επαναστατικής δράσης. Βέβαια, ποτέ δέν οργανώθηκαν οι αγρότες 
ολόκληρης Τής Ουκρανίας σέ μιά ενιαία δύναμη που νά δρά κάτω από μιά 
ενιαία ηγεσία. Απ' τήν άποψη τού επαναστατικού πνεύματος, όλοι ήταν ε¬ 
νωμένοι" στήν ουσία όμως ήταν βασικά οργανωμένοι σέ τοπικό επίπεδο, 
κατά περιοχές" μικρό αντάρτικα αποσπάσματα, απομονωμένα μεταξύ τους, 
ενώνονταν γιά νά σχηματίσουν μεγαλύτερες καί πιό ισχυρές ομάδες. Όσο 
πύκνωναν οι εξεγέρσεις κι όσο τά αντίποινα γίνονταν πιό σκληρά καί πιό 
οργανωμένα, αυτές οι ενώσεις έγιναν επιτακτική ανάγκη. Στά νότια τής Ου¬ 
κρανίας βρισκόταν η περιοχή τού Γκιουλάι-Πολέ, που πήρε τήν πρωτοβου¬ 
λία τής ενοποίησης. Εκεί πραγματοποιήθηκε όχι μόνο γιά αμυντικούς λό¬ 
γους, αλλά, επίσης καί πρωταρχικά μέ σκοπό τήν ολοκληρωτική καταστρο¬ 
φή τής αντεπανάστασης τών γαιοκτημόνων. Αυτή η ενοποίηση είχε κι έναν 
άλλο σκοπό, νά φτιάξει, δηλαδή, απ' τούς επαναστατημένους χωρικούς μιά 
πραγματική κι οργανωμένη δύναμη ικανή νά πολεμήσει ολόκληρη τήν αντε¬ 
πανάσταση καί νά υπερασπισθεί τήν ελευθερία καί τήν επικράτεια τού επα- 
ναστατημένου λαού. 

Τόν πιό σπουδαίο ρόλο σ' αυτή τήν προσπάθεια ενοποίησης όπως καί 
στή γενική ανάπτυξη τού επαναστατικού ξεσηκωμού στά νότια τής Ουκρα¬ 
νίας έπαιξε ένα απόσπασμα επαναστατών που καθοδηγούνταν από έναν ντό¬ 
πιο αγρότη, τόν Νέστορα Μάχνο. Ο Μάχνο έπαιξε έναν τόσο κυρίαρχο καί 
κεντρικό ρόλο στό κίνημα, απ' τις πρώτες μέρες του ώς τό απόγειό του, ό¬ 
ταν οι αγρότες κατατρόπωσαν τούς γαιοκτήμονες, ώστε ολόκληρη η επα¬ 
ναστατική περιοχή κι οι πιό ηρωικές στιγμές τού αγώνα συνδέονται μέ τ' ό¬ 
νομά του. Αργότερα, όταν η εξέγερση είχε θριαμβεύσει ολοκληρωτικά πά¬ 
νω στήν αντεπανάσταση τού Σκοροπάντσκι κι η περιοχή απειλούνταν απ' 
τόν Ντενίκιν, ο Μάχνο έγινε ο πόλος συσπείρωσης γιά εκατομμύρια αγρό¬ 
τες διάφορων περιοχών. Στήν ιστορία τής Ουκρανικής επανάστασης, αυτή 
ήταν η στιγμή που τό κίνημα πήρε τήν οριστική του μορφή καί ξεκαθάρισε 
τά ιστορικά του καθήκοντα. Γιατί η επανάσταση δέν διατήρησε παντού τή 
συνείδησή της, τήν επαναστατική ουσία καί τήν αφοσίωσή της στά συμφέ¬ 
ροντα τής τάξης της. Έτσι ενώ στή Νότια Ουκρανία οι εξεγερμένοι ύψω¬ 
ναν τήν μαύρη σημαία τού αναρχισμού κι έπαιρναν τόν αντιεξουσιαστικό 
δρόμο τής ελεύθερης οργάνωσης τών εργατών, στις δυτικές καί βορειοδυ¬ 
τικές περιοχές τής Ουκρανίας γλιστρούσαν σιγά-σιγά, μετά τήν πτώση τού 
Αταμάνου, κάτω απ' τήν επιρροή ξένων στοιχείων, ταξικών εχθρών τους, 
κυρίως τών εθνικοδημοκρατών (Πετλιουριστών). Περισσότερο από δυό 
χρόνια, ένα τμήμα τών επαναστατών τής δυτικής Ουκρανίας υποστήριζε 

τόν Πετλιοϋρα που, κάτω απ' τό εθνικιστικό λάβαρο, επιδίωκε τά συμφέ¬ 
ροντα τής ντόπιας φιλελεύθερης μπουρζουαζίας. Έτσι οι επαναστάτες α¬ 
γρότες τών επαρχιών τού Κίεβου, τού Βολίν, τού Ποντόλσκ κι ενός τμήμα¬ 
τος τής Πολτάβα, ενώ είχαν κοινές ρίζες μέ τούς υπόλοιπους επαναστάτες, 
δέν μπόρεσαν στή συνέχεια νά αποκτήσουν ούτε συνείδηση τής ιστορικής 
τους αποστολής ούτε τήν ικανότητα νά οργανώσουν τις δυνάμεις τους, καί 
πέφτοντας κάτω απ' τήν εξουσία τών εχθρών τής εργατικής τάξης, έγιναν 
τυφλά όργανα στά χέρια τους. 

Η εξέγερση στή νότια Ουκρανία είχε μιά εντελώς διαφορετική σημασία 
καί πήρε διαφορετική μορφή. Διαχωρίστηκε αυστηρά απ’ τά μή εργαζόμε¬ 
να στοιχεία τής σύγχρονης κοινωνίας κι απαλλάχθηκε απόλυτα κι οριστικά 
απ' τις εθνικές, θρησκευτικές, πολιτικές καί άλλες προκαταλήψεις τού κα¬ 
θεστώτος τής καταπίεσης καί τής σκλαβιάς* βασίστηκε στις πραγματικές ε¬ 
πιθυμίες τού προλεταριάτου τής πόλης καί τής υπαίθρου καί στ' όνομα αυ¬ 
τών τών επιθυμιών πολέμησε σκληρά ενάντια ατό πλήθος τών εχθρών τής 
εργατικής τάξης. 


ΜΑΧΝΟ 

Αναφέραμε ήδη πως ο Νέστορας Μάχνο έπαιξε έναν σημαντικό ρόλο 
στήν εκτεταμένη περιοχή τής επανάστασης τών αγροτών στή νότια Ουκρα¬ 
νία. Άς παρακολουθήσουμε τή δράση του στήν πρώτη περίοδο, δηλαδή, 
μέχρι τήν πτώση τού Αταμάνου κι άς δώσουμε μερικά σύντομα βιογραφικά 
στοιχεία. 

Ο αγρότης Νέστορας Ιβάνοβιτς Μάχνο γεννήθηκε στις 27 Οκτώβρη 
1889 κι ανατράφηκε απ' τή μητέρα του στό χωριό Γκιουλάι-Πολέ τής πε¬ 
ριοχής τού Αλεξαντρόφσκ, που βρίσκεται στήν "γκουμπερνίγια'Ό) τού Αι- 
κατερίνοσλαβ. Ήταν παιδί μιάς φτωχής οικογένειας χωρικών. Ήταν μόνο 
10 μηνών όταν πέθανε ο πατέρας του, αφήνοντας αυτόν καί τούς 4 αδελ¬ 
φούς τσυ στή φροντίδα τής μητέρας τους. Εξαιτίας τής εξαιρετικής φτώ¬ 
χειας τής οικογένειάς του, δούλεψε στά 7 του χρόνια σάν βοσκός, φυλά¬ 
γοντας τις αγελάδες καί τά πρόβατα τών συγχωριανών του. Σέ ηλικία 8 
χρονών γράφτηκε στό τοπικό σχολείο, που τό παρακολουθούσε τόν χει¬ 
μώνα, δουλεύοντας σά βοσκός τό καλοκαίρι. Στά 12, άφησε τό σχολείο καί 
τήν οικογένειά του γιά νά πιάσει δουλειά. Δούλεψε σάν εργάτης σέ κτήμα¬ 
τα ευγενών καί Γερμανών κουλάκων. Ήδη αυτή τήν εποχή, σέ ηλικία 14 ή 
15 χρόνων, ένιωθε δυνατό μίσος κατά τών εκμεταλλευτών κι ονειρευόταν 
τόν τρόπο που θά τούς εκδικούνταν κάποια μέρα καί γιά τόν εαυτό του καί 
γιά τούς άλλους, άν αποκτούσε ποτέ τή δύναμη νά τό κάνει. Αργότερα 
δούλεψε σ' ένα χυτήριο στό χωριό του. 

Μέχρι τά 16 του, δέν είχε καμιά επαφή μέ τόν πολιτικό κόσμο. Οι κοι¬ 
νωνικές καί επαναστατικές του ιδέες αναπτύχθηκαν αυθόρμητα μέσα σ' ένα 
πολύ στενό κύκλο χωρικών, που ήταν προλετάριοι σάν αυτόν. Η επανάστα¬ 
ση τού 1905 τόν έκανε νά ξεφύγει απ' τό μικρό του κύκλο καί τόν έσπρωξε 
στό μεγάλο χείμαρρο τών επαναστατικών γεγονότων καί πράξεων. Ήταν 
17 χρονών, γεμάτος επαναστατικό ενθουσιασμό κι έτοιμος γιά τά πάντα 
στόν αγώνα γιά τήν απελευθέρωση τών εργατών. Μετά από μερικές επα- 

φές μέ πολιτικές οργανώσεις, αποφάσισε νά μπει στις γραμμές τών αναρ- 
χοκομμουνιστών κι απ' τή στιγμή εκείνη έγινε ένας ακούραστος αγωνιστής 
τής κοινωνικής επανάστασης. 

Ο Ρωσικός αναρχισμός βρισκόταν εκείνο τόν καιρό αντιμέτωπος μέ δυό 
συγκεκριμένα καθήκοντα: 1) νά ξεσκεπάσει τήν πολιτική απάτη που προε¬ 
τοίμαζαν τά σοσιαλιστικά κόμματα, μέ τήν καθοδήγηση τών Μαρξιστών, ε¬ 
νάντια ατούς εργάτες" 2) νά δείξει στούς εργάτες καί στούς αγρότες τό 
δρόμο γιά τήν κοινωνική επανάσταση. Σ’ αυτά τά καθήκοντα ο Μάχνο ανα¬ 
κάλυψε ένα πλατύ πεδίο δράσης καί συμμετείχε σέ πολλές απ' τις πιό επι¬ 
κίνδυνες ενέργειες τού αναρχικού αγώνα. 

Στό 1908 έπεσε στά χέρια τών Τσαρικών αρχών που τόν καταδίκασαν 
σέ θάνατο δι' απαγχονισμού γιά αναρχικές διασυνδέσεις καί συμμετοχή σέ 
τρομοκρατικές πράξεις. Εξαιτίας τού νεαρού τής ηλικίας του, η ποινή τού 
θανάτου μετατράπηκε σέ ισόβια καταναγκαστικά έργα. Ο Μάχνο εξέτισε 
τήν ποινή του στις κεντρικές φυλακές Μπουτίρκι τής Μόσχας. "Αν κι η ζωή 
τής φυλακής δέν πρόσφερε καμιάν ελπίδα κι ήταν πολύ δύσκολη γιά νά 
τήν αντέξει, ο Μάχνο τήν χρησιμοποίησε γιά νά μορφωθεί. Δείχνοντας με¬ 
γάλη επιμέλεια, έμαθε Ρώσικη γραμματική, μαθηματικά, Ρώσικη λογοτε¬ 
χνία, τήν ιστορία τού πολιτισμού καί πολιτική οικονομία. Στήν πραγματικό¬ 
τητα, η φυλακή ήταν τό μόνο σχολείο όπου ο Μάχνο απόκτησε εκείνες τις 
ιστορικές καί πολιτικές γνώσεις που τόν βοήθησαν τόσο πολύ στή μετέπει- 
τα επαναστατική του δραστηριότητα. Η ζωή, η δράση κι η πράξη ήταν τά 
άλλα του σχολεία, όπου έμαθε νά γνωρίζει καί νά καταλαβαίνει τούς αν¬ 
θρώπους καί τά κοινωνικά γεγονότα. 

Στή φυλακή, σέ νεαρή ακόμα ηλικία, ο Μάχνο έβαλε σέ κίνδυνο τήν υ¬ 
γεία του. Ατίθασος όπως ήταν κι ανίκανος ν" αποδεχθεί αυτή τήν πλήρη ε¬ 
ξάλειψη τής προσωπικότητας που υφίσταντο οι καταδικασμένοι σέ κατα- 
ναγκαστικά έργα, δέν πειθαρχούσε ποτέ στις αρχές τής φυλακής καί βρί¬ 
σκονταν συνέχεια στήν απομόνωση, όπου, εξαιτίας τού κρύου καί τής υ¬ 
γρασίας, προσβλήθηκε από φυματίωση τών πνευμόνων. Στά 9 χρόνια τής 
φυλάκισής του αλυσοδένονταν συχνά γιά "κακή συμπεριφορά"" τελικά α¬ 
πελευθερώθηκε μαζί μέ όλους τούς άλλους πολιτικούς κρατούμενους απ" 
τήν προλεταριακή εξέγερση στή Μόσχα, στις 2 Μάρτη 1917. 

Αφήνοντας τή φυλακή ο Μάχνο γύρισε στό Γκιουλάι-Πολέ, όπου οι 
χωρικοί τού έδειξαν βαθιά συμπάθεια. Σ' ολόκληρο τό χωριό ήταν ο μόνος 
πολιτικός κρατούμενος που τόν απελευθέρωσε η επανάσταση ξαναδίνοντάς 
τον στήν οικογένειά του καί γι’ αυτό τό λόγο έγινε γιά τούς χωριάτες αντι¬ 
κείμενο αυθόρμητου σεβασμού κι εμπιστοσύνης. Δέν ήταν πιά ένας άπειρος 
νεαρός, αλλά ένας δοκιμασμένος αγωνιστής μέ δυνατή θέληση καί συγκε¬ 
κριμένες ιδέες γιά τήν κοινωνική σύγκρουση. 

Στό Γκιουλάι-Πολέ αφοσιώθηκε αμέσως στήν επαναστατική δουλειά, ε¬ 
πιδιώκοντας αρχικά νά οργανώσει τούς αγρότες τού χωριού του καί τών 
περιχώρων. Ίδρυσε ένα συνδικάτο εργατών γής κι οργάνωσε μία εργατική 
κομμούνα κι ένα τοπικό αγροτικό σοβιέτ (συμβούλιο). Τό πρόβλημα που 
τόν απασχόλησε περισσότερο ήταν η ένωση κι οργάνωση τών αγροτών σέ 
μιά ισχυρή καί σταθερή συμμαχία έτσι ώστε νά μπορούν νά διώξουν μιά γιά 
πάντα τούς μεγαλογαιοκτήμονες καί τούς πολιτικούς αρχηγούς καί νά αυ- 




τοδιευθυνθούν. Σ' αυτό τόν τελικό στόχο οδηγούσε τήν οργανωτική δου¬ 
λειά τών αγροτών τόσο σάν προπαγανδιστής όσο καί σάν ακτιβιστής. Επι¬ 
δίωξε νά τούς ενώσει εναντίον τής κατάφωρης εξαπάτησης, αδικίας καί κα¬ 
ταπίεσης που γίνονταν σέ βάρος τους. Επί κυβέρνησης Κερένσκι καί στις 
μέρες τού Οκτώβρη τού 1917, ήταν πρόεδρος τού περιφερειακού αγροτι¬ 
κού συνδικάτου, τής γεωργικής επιτροπής, τής ένωσης μεταλλουργών καί 
μαραγκών καί τέλος πρόεδρος τού Σοβιέτ Αγροτών καί Εργατών τού 
Γκιουλάι-Πολέ. 

Μ' αυτή τήν τελευταία ιδιότητα συγκέντρωσε τόν Αύγουστο τού 1917, 
όλους τούς πόμεστσικ τής περιοχής καί τούς ανάγκασε νά τού δώσουν όλα 
τά έγγραφα που αφορούσαν κτήματα καί κτίρια. Προχώρησε σέ μιά ακριβή 
απογραφή όλης αυτής τής περιουσίας καί μετά έκανε μιάν έκθεση σχετικά, 
πρώτα σέ μιά συνεδρίαση τού τοπικού σοβιέτ, έπειτα στό τοπικό συνέδριο 
τών σοβιέτ καί τέλος στό περιφερειακό συνέδριο τών σοβιέτ. Συνέχισε 
προτείνοντας τήν εξίσωση τών δικαιωμάτων τών πόμεστσικ καί τών κουλά¬ 
κων μ' αυτά τών φτωχών εργατών γής αναφορικά μέ τή χρήση τής γής. 
Μετά τήν πρότασή του, τό συνέδριο αποφάσισε νά επιτρέψει στούς πόμεσ¬ 
τσικ καί στούς κουλάκους νά έχουν μερίδιο στή γή, καθώς καί στά αγροτι¬ 
κά εργαλεία καί τά ζώα, ίσο μ' εκείνο τών εργατών γής. Αρκετά αγροτικά 
συνέδρια τών επαρχιών τού Αικατερίνοσλαβ, τής Ταυρίδας, τής Πολτάβα, 
τού Χάρκοβου καί αλλού ακολούθησαν τό παράδειγμα τού Γκιουλάι-Πολέ 
κι υιοθέτησαν τά ίδιο μέτρο. 

Στή διάρκεια αυτής τής περιόδου, ο Μάχνο έγινε η ψυχή τού αγροτι¬ 
κού κινήματος τής περιοχής, που έπαιρνε κάτω απ' τόν έλεγχό του τά κτή¬ 
ματα καί τις περιουσίες τών πόμεστσικ κι ακόμα, άν χρειαζόταν, τούς εκτε- 
λούσε. Έτσι μεταβλήθηκε σέ θανάσιμο εχθρό τών πλουσίων καί τών ντό¬ 
πιων μπουρζουάδικων ομάδων. 

Τόν καιρό τής Αυστρο-Γερμανικής κατοχής τής Ουκρανίας, ο Μάχνο ε¬ 
πιφορτίστηκε απ' τήν επαναστατική επιτροπή τού Γκιουλάι-Πολέ μέ τό κα¬ 
θήκον τού σχηματισμού ταγμάτων από επαναστάτες αγρότες κι εργάτες 
γιά τόν αγώνα ενάντια στούς εισβολείς καί τήν Κεντρική Ράντα (τό Α¬ 
νώτατο κυβερνητικό σώμα τής Ουκρανίας). Αναγκάστηκε νά οπισθοχωρή¬ 
σει μέ τούς αντάρτες του απ' τις πόλεις Ταγκανρόγκ, Ροστόβ καί Τσαριτσίν 
πολεμώντας σέ κάθε βήμα. Η ντόπια μπουρζουαζία, που είχε δυναμώσει μέ 
τή στρατιωτική υποστήριξη τών Αυστρο-Γερμανών, τόν επικήρυξε κι έτσι 
αναγκάστηκε νά κρυφτεί. Οι Ουκρανικές καί Γερμανικές στρατιωτικές αρ¬ 
χές εκδικήθηκαν καίγοντας τό σπίτι τής μητέρας του καί τουφεκίζοντας 
τόν μεγαλύτερο αδελφό του Εμιλιάν, που ήταν ανάπηρος πολέμου. 

Τόν Ιούνη τού 1918, ο Μάχνο πήγε στή Μόσχα γιά νά συμβουλευτεί με¬ 
ρικούς παλιούς αναρχικούς σχετικά μέ τις μεθόδους καί τις κατευθύνσεις 
που έπρεπε νά ακολουθήσει καί τή φύση τής δουλειάς που έπρεπε νά κάνει 
μεταξύ τών χωρικών τής Ουκρανίας. Αλλά σ' αυτή τή φάση τής Ρώσικης ε¬ 
πανάστασης οι αναρχικοί ήταν πολύ αναποφάσιστοι κι αδύναμοι κι έτσι, μιά 
καί δέν τού δόθηκαν ικανοποιητικές υποδείξεις ή συμβουλές, γύρισε πίσω 
στήν Ουκρανία μέ τις δικές του ιδέες. 

Γιά πολύ καιρό σκεφτόταν τήν ιδέα τής οργάνωσης τών τεράστιων α¬ 
γροτικών μαζών, γιά νά ελευθερώσει τήν επαναστατική ενέργεια που συσ- 

σωρεύονταν μέσα τους επί αιώνες και νά εξακοντίσει αυτή τή θαυμαστή δύ¬ 
ναμη ενάντια στό κυρίαρχο καθεστώς καταπίεσης. Τώρα έκρινε ότι αυτή η 
στιγμή είχε φτάσει. Όσο ήταν στή Μόσχα διάβαζε στις εφημερίδες γιά τις 
αμέτρητες επαναστατικές πράξεις τών Ουκρανών αγροτών καί μεγάλωνε έ¬ 
τσι η έξαψη κι η ανυπομονησία του' κάθε μέρα τής παραμονής του στή Μό¬ 
σχα ήταν ένα μεγάλο ψυχικό μαρτύριο γΓ αυτόν. Βιαστικά καί μέ τή βοή¬ 
θεια ενός παλιού φίλου του, που ήταν σύντροφος καί πρώην συγκροτούμε¬ 
νος του, εφοδιάστηκε τά αναγκαία κι έφυγε τελικά γιά τήν Ουκρανία καί 
τήν περιοχή του, τό Γκιουλάι-Πολέ. Αυτό συνέβηκε τόν Ιούλη τού 1918. Ο¬ 
λοκλήρωσε τό ταξίδι του πολύ δύσκολα καί μέ μεγάλη μυστικότητα γιά νά 
μήν πέσει στά χέρια τών πρακτόρων τού Αταμάνου. Μιά φορά, ο Μάχνο λί¬ 
γο έλειψε νά σκοτωθεί, όταν τόν συνέλαβε ένα Αυστρο-Γερμανικό απόσπα¬ 
σμα, ενώ μετέφερε μιά βαλίτσα μέ αναρχικό έντυπο υλικό. Κατάφερε όμως 
νά τόν σώσει ένας πλούσιος Εβραίος απ’ τό Γκιουλάι-Πολέ, που ήξερε προ¬ 
σωπικά τόν Μάχνο από παλιά, πληρώνοντας ένα σημαντικό ποσό γιά τήν α¬ 
πελευθέρωσή του. Καθώς γύριζε στήν Ουκρανία, οι Μπολσεβίκοι πρότει- 
ναν στόν Μάχνο νά διαλέξει μιά περιοχή τής Ουκρανίας καί νά αναλάβει ε¬ 
κεί παράνομη επαναστατική δουλειά γιά λογαριασμό τους. Φυσικά αρνήθη- 
κε ακόμα καί νά συζητήσει αυτή τήν πρόταση" τά καθήκοντα που είχε ανα- 
λάβει δέν είχαν τίποτα τό κοινό μ' αυτά τών Μπολσεβίκων. 

Όταν έφτασε στό Γ κιουλάι-Πολέ, ο Μάχνο αποφάσισε ότι ή θά πέθαινε 
ή θά έδινε τή νίκη στούς αγρότες κι ότι σέ καμιά περίπτωση δέν θά εγκατέ- 
λειπε τήν περιοχή. Η είδηση τής επιστροφής του διαδόθηκε γρήγορα από 
χωριό σέ χωριό. Χωρίς καθυστέρηση, άρχισε νά εκθέτει τήν αποστολή του 
ανοιχτά στις μάζες τών αγροτών, άλλοτε μιλώντας σέ αυτοσχέδιες συγκεν¬ 
τρώσεις, άλλοτε γράφοντας καί μοιράζοντας γράμματα καί φυλλάδια. Μέ 
τήν πέννα καί τό στόμα καλούσε τούς χωρικούς σέ μιά αποφασιστική πάλη 
ενάντια στήν εξουσία τού Αταμάνου καί τών γαιοκτημόνων, διακηρύσσον¬ 
τας μέ έμφαση ότι ήρθε η στιγμή νά πάρουν οι εργάτες τήν τύχη τους στά 
χέρια τους καί νά μήν επιτρέψουν σέ κανένα νά ενεργεί γι’ αυτούς. Η συν¬ 
ταρακτική του έκκληση, μέσα σέ λίγες μόνο εβδομάδες, είχε ανταπόκριση 
σέ πολλά χωριά κι ολόκληρες περιφέρειες, προετοιμάζοντας τις μάζες γιά 
τά σημαντικά γεγονότα που θά συνέβαιναν μελλοντικά. 

Ο Μάχνο προχώρησε χωρίς καθυστέρηση στήν άμεση δράση. Τό πρώτο 
του μέλημα ήταν νά σχηματίσει μιάν επαναστατική στρατιωτική μονάδα αρ¬ 
κετά ισχυρή ώστε νά εγγυάται τήν ελεύθερη προπαγάνδα καί δράση στά 
χωριά καί ταυτόχρονα νά μπορεί ν’ αρχίσει αντάρτικες επιχειρήσεις. Η μο¬ 
νάδα οργανώθηκε γρήγορα. Στά χωριά υπήρχαν θαυμάσια μαχητικά στοι¬ 
χεία, έτοιμα γιά δράση. Τό μόνο που τούς έλειπε ήταν ένας καλός οργανω¬ 
τής κι ο Μάχνο ήταν ο κατάλληλος άνθρωπος. Η πρώτη μονάδα του ανέλα¬ 
βε δύο επιτακτικά καθήκοντα, δηλαδή α) νά προωθήσει ενεργητικά τήν 
προπαγανδιστική κι οργανωτική δουλειά μεταξύ τών αγροτών καί β) νά 
διεξάγει έναν επίμονο ένοπλο αγώνα εναντίον όλων τών εχθρών τους. Η 
κατευθυντήρια αρχή αυτού τού ανελέητου αγώνα ήταν ότι δέν έπρεπε νά 
δειχτεί οίκτος ούτε στά αφεντικά που είχαν κατστρέξει τούς χωρικούς, ού¬ 
τε στούς αστυνομικούς τού Αταμάνου, ούτε στούς Ρώσους ή τούς Γερμα¬ 
νούς αξιωματικούς που ήταν αμείλικτοι εχθροί τών αγροτών" έπρεπε νά ε- 


41 




ξοντωθούν. Όσοι συμμετείχαν στήν καταπίεση τών φτωχών αγροτών, όσοι 
επιδίωκαν νά καταπνίξουν τά δικαιώματα τους ή νά εκμεταλλευθούν τήν 
εργασία τους, έπρεπε νά εκτελεστούν. 

Μέσα σέ 2 - 3 βδομάδες, η μονάδα είχε γίνει κιόλας ο τρόμος, όχι μόνο 
τής ντόπιας μπουρζουαζίας, αλλά καί τών Αυστρο-Γερμανικών αρχών. Τό 
πεδίο τής επαναστατικής - στρατιωτικής δράσης τού Μάχνο ήταν απέραντο: 
εκτείνονταν απ' τήν Λοζοβάγια ώς τό Μπερντιάνσκ, τό Μαριουπόλ καί τό 
Ταγκανρόγκ κι απ' τό Λουγκάνσκ καί τό Γκρισίνο ώς τό Αικατερίνοσλαβ. 
Η ταχύτητα τού κινήματος ήταν η ιδιαίτερη τακτική του. Χάρη σ' αυτή, κα¬ 
θώς καί στήν έκταση τής περιοχής, μπορούσε πάντοτε νά εμφανίζεται ξαφ¬ 
νικά σέ απίθανα μέρη. Πολύ σύντομα έκλεισε μέσα σ' ένα κύκλο πυρός καί 
σιδήρου όλη εκείνη τήν περιοχή, όπου η ντόπια μπουρζουαζία επανεγκαθί- 
δρυσε τήν εξουσία της. Όλοι εκείνοι που ατούς 2 - 3 τελευταίους μήνες εί¬ 
χαν καταφέρει νά εγκατασταθούν ξανά στις παλιές τους ιδιοκτησίες, όλοι 
εκείνοι που υποδούλωναν τούς αγρότες, έκλεβαν τόν μόχθο καί τή γή 
τους, όλοι εκείνοι που τούς εξούσιαζαν σάν αφεντικά, βρέθηκαν ξαφνικά 
κάτω απ' τό ανελέητο χέρι τού Μάχνο καί τών ανταρτών του. Γρήγοροι 
σάν τόν άνεμο, ατρόμητοι, αμείλικτοι απέναντι στούς εχθρούς τους, έπε¬ 
φταν κεραυνοβόλα σέ κάποια κτήματα, σκότωναν όλους τούς ορκισμένους 
εχθρούς τών αγροτών, κι εξαφανίζονταν μέ τήν ίδια ταχύτητα που είχαν 
έρθει. Τήν άλλη μέρα ο Μάχνο βρισκόταν πάνω από 100 μιλιά μακριά, εμ¬ 
φανιζόταν σέ κάποια πόλη, σκόρπιζε τόν θάνατο στή Β α ρ τ ά (μυστική α¬ 
στυνομία), σέ αξιωματικούς κι ευγενείς κι εξαφανιζόταν προτού τά τμήμα¬ 
τα τού Γερμανικού στρατού προλάβουν νά συνειδητοποιήσουν τι είχε συμ¬ 
βεί, παρά τό γεγονός ότι ήταν όλοι προετοιμασμένοι γιά νά τόν αντιμετωπί¬ 
σουν. Τήν άλλη μέρα βρισκόταν πάλι 100 μιλιά μακριά, δρώντας εναντίον 
ενός Ούγγρικου αποσπάσματος που έκανε αντίποινα ή κρεμώντας κάποιους 
φρουρούς τής Β α ρ τ ά. 

Η Β α ρ τ ά κι οι Αυστρο-Γερμανικές αρχές πανικοβλήθηκαν. Έστει¬ 
λαν πολλές μονάδες γιά νά αιχμαλωτίσουν τόν Μάχνο. Ήταν μάταιο. Έξο¬ 
χοι καβαλάρηδες από παιδιά, οι αντάρτες του ήταν αδύνατο νά πιαστούν, 
γιατί σέ μιά μέρα μπορούσαν νά καλύψουν αποστάσεις που ήταν αδιανόη¬ 
τες γιά τό τακτικό ιππικό. Συχνά ο Μάχνο, σάν γιά νά γελοιοποιήσει τούς 
εχθρούς του, εμφανιζόταν ξαφνικά στό πιό κεντρικό σημείο τού Γκιουλάι- 
Πολέ, ή στό Πολόγκι, όπου στάθμευαν πάντοτε ισχυρές Αυστρο-Γ ερμανι¬ 
κές δυνάμεις, ή σέ κάποιο άλλο μέρος που υπήρχαν συγκεντρωμένα στρα¬ 
τεύματα, σκοτώνοντας όσους αξιωματικούς έπεφταν στά χέρια του καί ξε- 
φεύγοντας σώος κι ασφαλής, χωρίς ν' αφήσει τήν παραμικρή ένδειξη τής 
κατεύθυνσης που πήρε. Ή ακόμα, όταν οι διώκτες του νόμιζαν ότι είχαν 
βρει επιτέλους κάποιο πρόσφατο ίχνος κι ενώ περίμεναν ότι θά τόν προλά¬ 
βουν καί θά τόν συλλάβουν σέ μιά πόλη που τούς είχε υποδείξει κάποιος 
χωρικός, ο ίδιος μέ μερικούς αντάρτες του που φορούσαν τή στολή τής 
Β α ρ τ ά, εισχωρούσε μέσα στήν καρδιά τού εχθρού καί μάθαινε τά σχέδια 
καί τις προετοιμασίες τους. Μετά ξεκινούσε μ' ένα απόσπασμα τής Β α ρ- 
τ ά που είχε αναλάβει τήν καταδίωξή του καί τό εξόντωνε στό δρόμο. 

Οι αντάρτες ακολουθούσαν τόν εξής γενικό κανόνα αναφορικά μέ τά 
Αυστρο-Γερμανικά καί Ούγγρικα στρατεύματα που αντιμετώπιζαν: σκότω- 

ναν μόνο τούς αξιωματικούς, αφήνοντας ελεύθερους τούς φαντάρους που 
αιχμαλώτιζαν - τούς υπόδειχναν ότι έπρεπε νά γυρίσουν στήν πατρίδα τους, 
νά διηγηθούν τί έκαναν οι Ουκρανοί αγρότες καί νά δουλέψουν γιά τήν 
κοινωνική επανάσταση. Τούς μοίραζαν έντυπο υλικό, καί μερικές φορές α¬ 
κόμα καί χρήματα. Εκτελούσαν μόνο τούς στρατιώτες που ήξεραν ότι βο- 
ρύνονται μέ πράξεις βίας κατά τών χωρικών. Αυτός ο τρόπος μεταχείρισης 
τών αιχμαλώτων Αυστρο-Γερμανών καί Ούγγρων στρατιωτών είχε μιά σί¬ 
γουρη επαναστατική επίδραση πάνω τους. 

Στήν πρώτη αυτή περίοδο τής επαναστατικής δροστηριότητας, ο Μά- 
χνο δέν ήταν μόνο ο οργανωτής καί καθοδηγητής τών χωρικών, αλλά κι έ¬ 
νας σκληρός εκδικητής τού καταπιεσμένου λαού. Στή σύντομη περίοδο τής 
πρώτης επαναστατικής του δραστηριότητας, εκατοντάδες σφηκοφωλιές 
τής αριστοκρατίας καταστράφηκαν, χιλιάδες καταπιεστές κι ενεργοί εχ¬ 
θροί τού λαού εξοντώθηκαν αμείλικτα. Ο τολμηρός κι αποφασιστικός τρό¬ 
πος δράσης του, η ταχύτητα τών εμφανίσεων κι εξαφανίσεών του, η ακρί¬ 
βεια τών χτυπημάτων του καί η φονερή αδυναμία νά τόν συλλάβουν νεκρό 
ή ζωντανό, τόν μετέβαλαν σύντομα σέ μιά μορφή που γέμιζε μέ τρόμο καί 
μίσος τή μπουρζουαζία καί γεννούσε αισθήματα βαθιάς ικανοποίησης, πε- 
ρηφάνειας κι ελπίδας στό λαό. Γιά τούς αγρότες ο Μάχνο έγινε μιά θρυλι¬ 
κή μορφή. Ωστόσο, υπήρχαν πραγματικά στόν χαρακτήρα καί στις πράξεις 
τού Μάχνο στοιχεία που δικαιολογούσαν αυτό τό θρύλο: η εξαιρετική τόλ¬ 
μη του, η άκαμπτη θέλησή του, η επινοητικότητά του σέ κάθε περίπτωση, 
καί τέλος τό απολαυστικό χιούμορ που συνόδευε συχνά τή δράση του. 

Αλλά οι σημαντικές ιδιότητες τής προσωπικότητας τού Μάχνο δέν πε¬ 
ριορίζονταν σ" αυτά. 

Τό εμπειροπόλεμο πνεύμα που επέδειξε στις αντάρτικες επιχειρήσεις 
αυτής τής πρώιμης φάσης τής δράσης του δέν ήταν παρά μόνο η πρώτη εκ¬ 
δήλωση τού τεράστιου στρατιωτικού κι οργανωτικού του ταλέντου. Θά 
δούμε αργότερα τί θαυμαστή στρατιωτική δύναμη καί τί υπέροχη οργανω¬ 
τική ικανότητα βγήκε απ' τις τάξεις τών αγροτών, ενσαρκωμένη στό πρό¬ 
σωπο τού Μάχνο. 

Αλλά ο Μάχνο δέν ήταν μόνο σπουδαίος στρατιωτικός ηγέτης κι οργα¬ 
νωτής αλλά καί καλός αγκιτάτορας καί σάν τέτοιος, αύξανε συνέχεια τόν α¬ 
ριθμό τών συγκεντρώσεων που πραγματοποιούνταν σέ πολλά χωριά τής 
περιοχής που δρούσε. Σ" αυτές ανέλυε τά άμεσα καθήκοντα, μίλαγε γιά 
τήν κοινωνική επανάσταση, γιά τήν ελεύθερη κι ανεξάρτητη κοινοτική ζωή 
τών αγροτών καί τών εργατών, που ήταν ο τελικός στόχος τής επανάστα¬ 
σης. Ακόμα κυκλοφορούσε μπροσούρες πάνω σ" αυτά τά θέματα κι εκκλή¬ 
σεις πρός τούς αγρότες καί τούς εργάτες, τούς Αυστριακούς καί Γερμα¬ 
νούς στρατιώτες, τούς Κοζάκους τού Δόν καί τού Κουβάν κλπ. 

"Νίκη ή θάνατος — τέτοιο είναι τό δίλημμα που αντιμετωπίζουν οι Ουκρανοί αγρό¬ 
τες κι εργάτες αυτή τήν ιστορική στιγμή. Αλλά δέν μπορεί νάπεθάνουμε όλοι γιατί εί¬ 
μαστε αμέτρητοι, είμαστε τό ανθρώπινο γένος! ΓΓ αυτό, θά νικήσουμε. Αλλά δέν θά νι¬ 
κήσουμε γιά νά επαναλάβουμε τά λάθη τών περασμένων χρόνων, γιά νά παραδώσουμε 
τις τύχες μας στά χέρια νέων αφεντικών - θά νικήσουμε γιά νά πάρουμε τήν τύχη μας 
στά χέρια μας, γιά νά διευθύνουμε τή ζωή μας σύμφωνα μέ τή δική μας θέληση καί τή 
δική μας αντίληψη τής αλήθειας." (Απόσπασμα μιάς απ’ τις πρώτες εκκλήσεις 

τού Μάχνο.) Έτσι απευθυνόταν ο Μάχνο προς τις πλατιές αγροτικές μά¬ 
ζες. Σέ λίγο έγινε ο πόλος συσπείρωσης όλων τών εξεγερμένων μαζών. Σέ 
κάθε χωριό οι κάτοικοι έφτιαχναν παράνομες ομάδες, προσκείμενες στόν 
Μάχνο, τόν βοηθούσαν σ' όλες τις επιχειρήσεις του κι ακολουθούσαν τή 
γνώμη καί τις υποδείξεις του. 

Πολλά αντάρτικα αποσπάσματα - καί τά ήδη υπάρχοντα αλλά καί νεο- 
σχηματισμένα - ενώνονταν μέ τις ομάδες του, επιδιώκοντας συντονισμό 
τής δράσης. Όλοι οι αντάρτες αναγνώριζαν τήν ανάγκη γιά ενότητα καί 
δράση σέ γενικότερη κλίμακα κι όλοι συμφωνούσαν ότι αυτή η ενότητα θά 
πετυχαινόταν καλύτερα κάτω απ' τήν καθοδήγηση τού Μάχνο. Αυτή ήταν 
κι η γνώμη μερικών μεγάλων ομάδων επαναστατών που μέχρι τότε δρού- 
σαν ανεξάρτητα η μία απ' τήν άλλη. Οι σπουδαιότερες απ' αυτές ήταν τά 
μεγάλα στρατιωτικά αποσπάσματα που διοικούσε ο Κυριλένκο, που δρού- 
σαν στήν περιοχή τού Μπερντιάνσκ, η ομάδα τού Στσούς στήν περιοχή τού 
Ντιμπρίβκι κι η ομάδα τού Πετρένκο-Πλατόνωφ στήν περιοχή τού Γκρισί- 
νο. Όλοι αυτοί ενώθηκαν αυθόρμητα μέ τόν Μάχνο. Μ' αυτό τόν τρόπο η 
ενοποίηση τών αντάρτικων μονάδων τής νότιας Ουκρανίας σ' έναν επανα¬ 
στατικό στρατό, έγινε σχεδόν φυσιολογικά μέσα απ' τή δύναμη τών γεγο¬ 
νότων καί τή θέληση τών μαζών. 

Ήταν αυτό τόν καιρό περίπου, τόν Σεπτέμβρη τού 1918, που έδωσαν 
στόν Μάχνο τό παρατσούκλι Μ π ά τ κ ο — γενικός αρχηγός τής ένοπλης 
εξέγερσης στήν Ουκρανία. Αυτό έγινε κάτω απ' τις ακόλουθες συνθήκες. 
Οι ντόπιοι πόμεστσικ τών κυριότερων κέντρων τής περιοχής, οι κουλάκοι 
κι οι Γερμανικές αρχές αποφάσισαν νά εξοντώσουν τόν Μάχνο καί τό από¬ 
σπασμά του μέ κάθε θυσία. Μέ πρωτοβουλία τών πόμεστσικ σχηματίστηκε 
ένα ειδικό εθελοντικό απόσπασμα που τό αποτελούσαν οι γιοι τους κι οι 
γιοι τών κουλάκων, γιά νά αντιμετωπιστεί αποφασιστικά ο Μάχνο. Στις 30 
Σεπτέμβρη αυτό τό απόσπασμα, μέ τή βοήθεια τών Αυστρο-Γερμανών, πα- 
γίδεψε τόν Μάχνο στήν περιοχή τής Μπόλσαγια Μιχαήλοφκα, τοποθετών¬ 
τας ισχυρά στρατιωτικά φυλάκια σ' όλους τούς δρόμους. Ο Μάχνο είχε 
μόνο 30 άντρες κι ένα πολυβόλο. Αναγκάστηκε νά υποχωρήσει μαχόμενος, 
κάνοντας ελιγμούς μέσα σέ πολυάριθμες εχθρικές δυνάμεις. Φτάνοντας 
στό δάσος τού Ντιμπρίβκι ο Μάχνο βρέθηκε σέ πολύ δύσκολη θέση. Όλοι 
οι δρόμοι τής οπισθοχώρησης είχαν καταληφθεί απ' τόν εχθρό. Ήταν αδύ¬ 
νατο νά σπάσουν τόν κλοιό καί ήταν ασυμβίβαστο μέ τήν επαναστατική 
τους αξιοπρέπεια νά προσπαθήσουν νά ξεφύγουν ατομικά. Κανένα μέλος 
τού αποσπάσματος του δέν θά συμφωνούσε νά εγκαταλείψει τόν αρχηγό 
του γιά νά συώει. Μετά από σκέψη, δυό μέρες αργότερα, ο Μάχνο αποφά¬ 
σισε νά ξαναγυρίσουν στό χωριό Μπόλσαγια Μιχαήλοφκα (Ντιμπρίβκι). 
Φεύγοντας απ' τό δάσος οι αντάρτες συνάντησαν χωρικούς που είχαν έρ¬ 
θει γιά νά τούς προειδοποιήσουν ότι στό Ντιμπρίβκι υπήρχαν μεγάλες δυ¬ 
νάμεις τού εχθρού κι ότι έπρεπε νά βιαστούν νά πάνε αλλού. Αυτή η πλη¬ 
ροφορία δέν τούς σταμάτησε. Παρά τά δάκρυα τών γυναικών που προσπα¬ 
θούσαν νά τούς συγκρατήσουν, ξεκίνησαν γιά τήν Μπόλσαγια Μιχαήλοφ¬ 
κα. Πλησίασαν στό χωριό προσεκτικά. Ο Μάχνο μέ μερικούς συντρόφους 
του πήγαν γιά αναγνώριση καί είδαν ένα μεγάλο εχθρικό στρατόπεδο στήν 
πλατεία τής εκκλησίας, δεκάδες πολυβόλα, εκατοντάδες άλογα καί τμήμα- 




τα ιππικού. Οι χωρικοί τούς πληροφόρησαν ότι ατό χωριό βρισκόταν ένα 
Αυστριακό τάγμα κι ένα ειδικά απόσπασμα τών πόμεστσικ. Η οπισθοχώρη¬ 
ση ήταν αδύνατη. Τότε ο Μάχνο μέ τό συνηθισμένο πείσμα καί τήν αποφα¬ 
σιστικότητα που τόν διέκρινε, είπε στούς συντρόφους του: "Λοιπόν, φίλοι 
μου! Πρέπει νά ετοιμαστούμε νά πεθάνουμε σ' αυτό τό μέρος..." Η στιγμή 
ήταν δύσκολη, οι άντρες ακλόνητοι καί γεμάτοι ενθουσιασμό. Καί οι 30 εί¬ 
δαν μόνο ένα δρόμο μπροστά τους - τό δρόμο που οδηγούσε πρός τόν εχ¬ 
θρό, που είχε περίπου χίλιους καλά οπλισμένους άντρες καί κατάλαβαν ότι 
αυτό σήμαινε βέβαιο θάνατο. Όλοι ήταν ταραγμένοι, αλλά κανένας δέν έ¬ 
χασε τό κουράγιο του. 

Εκείνη τή στιγμή ένας απ' τούς αντάρτες, ο Στσούς, γύρισε στό Μάχνο 
καί είπε: 

"Από δώ καί πέρα θά είσαι γιά όλους μας ο Μ π ά τ κ ο καί ορκιζόμα¬ 
στε νά πεθάνουμε μαζί σου στις τάζεις τών επαναστατών." 

Έπειτα ορκίστηκε όλο τό απόσπασμα ότι δέν θά εγκαταλείψει ποτέ 
τις γραμμές τών επαναστατών κι ότι θά θεωρεί τόν Μάχνο σάν γενικό 
Μ π ά τ κ ο ολόκληρου τού επαναστατικού ζεσηκωμοΰ. Ύστερα ετοιμά¬ 
στηκαν νά επιτεθούν. Ο Στσούς μέ 5 - 7 άντρες ανέλαβε νά πλευροκοπήσει 
τόν εχθρό. Ο Μάχνο μέ τούς υπόλοιπους επιτέθηκαν μετωπικά. Μ' ένα ά¬ 
γριο "Ζήτω!" οι επαναστάτες ρίχτηκαν ορμητικά πάνω στόν εχθρό, χτυ¬ 
πώντας στό κέντρο του μέ σπαθιά, τουφέκια καί περίστροφα. Η επίθεση εί¬ 
χε ένα συντριπτικό αποτέλεσμα. Ο εχθρός, που δέν περίμενε κάτι τέτοιο, 
τό έχασε καί πανικόβλητος τράπηκε σέ άτακτη φυγή, προσπαθώντας νά 
σωθεί ομαδικά ή ατομικά κι εγκαταλείποντας όπλα, πολυβόλα καί άλογα. 
Χωρίς νά τούς αφήσουν καιρό νά συνέλθουν, νά καταλάβουν τόν αριθμό 
τών επιτιθέμενων καί νά περάσουν στήν αντεπίθεση, οι αντάρτες τούς κυ¬ 
νήγησαν σέ χωριστές ομάδες καί τούς σκότωναν καλπάζοντας μέ τ' άλογά 
τους. Ένα τμήμα τού αποσπάσματος τών πόμεστσικ προσπάθησε νά ξεφύ- 
γει απ' τόν ποταμό Βόλγα αλλά εκεί τούς έπνιζαν χωρικοί που είχαν πάρει 
μέρος στή μάχη. Η ήττα τού εχθρού ήταν ολοκληρωτική. 

Ντόπιοι αγρότες κι επαναστατικά αποσπάσματα έρχονταν απ' όλες τις 
κατευθύνσεις γιά νά επευφημήσουν τούς ήρωες. Συμφώνησαν ομόφωνα νά 
θεωρούν τόν Μάχνο Μ π ά τ κ ο ολόκληρου τού επαναστατικού ξεσηκω¬ 
μού στήν Ουκρανία. 

Δυό μέρες μετά απ' αυτά τό γεγονότα, ισχυρά Αυστρο-Γερμανικά στρα¬ 
τεύματα κι αποσπάσματα πόμεστσικ καί κουλάκων, που είχαν συγκεντρω¬ 
θεί απ' όλη τήν περιοχή, εισέβαλαν στήν Μπάλσαγια Μιχαήλοφκα. Στις 5 
Οκτώβρη, Γερμανικά στρατεύματα άρχισαν νά πλήττουν τό χωριό μέ ισχυ¬ 
ρά πυρά, κι όταν αυτό είχε σχεδόν καταστραφεί απ' τις οβίδες, εισέβαλε τό 
πεζικό κι αποσπάσματα κουλάκων κι άρχισαν νά κάνουν εκτελέσεις καί νά 
πυρπολούν ολόκληρο τό χωριό. Η Μπάλσαγια Μιχαήλοφκα καιγόταν δυό 
ολόκληρες μέρες καί σ' αυτό τό διάστημα έγιναν άγρια αντίποινα απ' τόν 
Γερμανικό στρατό καί τούς κουλάκους εναντίον τού αγροτικού πληθυ¬ 
σμού. 

Αυτό που έγινε ενίσχυσε ακόμη περισσότερο τούς δεσμούς μεταξύ τών 
χωρικών τής περιοχής καί δυνάμωσε παραπέρα τις επαναστατικές τους 
σχέσεις. 

Οι πλατιές αγροτικές μάζες, η πλειοψηφώ δηλαδή τών κατοίκων τών 
κωμοπόλεων καί τών χωριών, δέν ήταν βέβαια σέ αντάρτικα αποσπάσματα, 
αλλά μολοντούτο ήταν στενά συνδεμένες μ' αυτά. Τούς έδιναν προμήθειες, 
τούς εφόδιαζαν μέ άλογα καί ζωοτροφές, τούς πήγαιναν τροφές ακόμα καί 
μέσα ατά δάση όταν ήταν ανάγκη, συγκέντρωναν καί μεταβίβαζαν ατούς 
αντάρτες πληροφορίες γιά τις κινήσεις τού εχθρού - κατά καιρούς ενώνον¬ 
ταν μέ τ' αποσπάσματα πλήθη χωρικών γιά νά εκτελέσουν από κοινού κά¬ 
ποιο ειδικό επαναστατικό καθήκον κι αφού πολεμούσαν ατό πλευρό τους 
γιά 2 - 3 μέρες, γύριζαν μετά ατά χωράφια τους. 

Η κατάληψη τού Γκιουλάι-Πολέ απ' τούς επαναστάτες στις παραμονές 
τής πτώσης τού Αταμάνου καί τής διάλυσης τού Αυστρο-Γερμανικού στρα¬ 
τού, είναι χαρακτηριστικό δείγμα αυτών τών σχέσεων. Ο Μάχνο κατέλαβε 
τό χωριό μ" ένα μικρό απόσπασμα. Οι Αυστριακοί που στρατοπέδευαν στό 
Πολόγκι έστειλαν στρατό. Μιάς καί δέν έλαβε ενισχύσεις γιά μιά ολόκληρη 
μέρα, ο Μάχνο ήταν αναγκασμένος νά εγκαταλείψει τό χωριό. Όμως τό α¬ 
πόγευμα ήλθαν νά τόν βοηθήσουν μερικές εκατοντάδες χωρικών τού 
Γκιουλάι-Πολέ καί μ' αυτούς μπόρεσε ν' αντιμετωπίσει μιά ολόκληρη με¬ 
ραρχία Αυστριακών. Τά ξημερώματα οι χωρικοί γύρισαν στά σπίτια τους, 
φοβούμενοι μήπως τούς προδώσουν μερικοί συγχωριανοί τους που μπορεί 
νά τούς είχαν δει μαζί μέ τούς επαναστάτες. Στή διάρκεια τής μέρας ο Μά¬ 
χνο αναγκάστηκε νά εγκαταλείψει πάλι τό χωριό εξαιτίας τών ισχυρότε¬ 
ρων καί πιό πολυάριθμων εχθρικών δυνάμεων. Τή νύχτα γιά μιά ακόμη φο¬ 
ρά άρχισε τήν επίθεση, μιάς καί είχε ειδοποιηθεί απ’ τούς χωρικούς ότι θά 
ερχόντουσαν νά τόν ενισχύσουν μόλις νυχτώσει. Έτσι ανακατέλαβε τό χω¬ 
ριό, τρέποντας σέ φυγή τούς Αυστριακούς μέ τή βοήθεια τού ντόπιου πλη¬ 
θυσμού. Αυτό συνεχίστηκε 3 - 4 μέρες καί τό Γκιουλάι-Πολέ έμεινε τελικά 
στά χέρια τών επαναστατών χωρικών. 

Τέτοιοι ζωτικοί δεσμοί μεταξύ τών πλατιών αγροτικών μαζών καί τών 
επαναστατικών αποσπασμάτων τού Μάχνο συνάφθηκαν παντού. Αυτοί οι 
δεσμοί ήταν εξαιρετικά σημαντικοί, αφού έδωσαν στόν επαναστατικό ξεση¬ 
κωμό τις διαστάσεις καί τόν χαρακτήρα ενός καθολικού αγροτικού κινήμα¬ 
τος. 


ΣΗΜΕΙΩΣΕΙΣ 

1. Μία εδαφική υποδιαίρεση που αντιστοιχεί σέ μία "επαρχία", μία "πολιτεία" ή μία 
"διοικητική περιφέρεια". Στό αγγλικό κείμενο έχει αποδοθεί μέ τή λέξη "£θυε γπ- 
πιβηί" (κυβέρνηση). (Στήν ελληνική μετάφραση αποδόθηκε σόν επαρχία. Σ.τ.Ε.). 




ΚΕΦΑΛΑΙΟ ΤΕΤΑΡΤΟ 


Η ΠΤΩΣΗ ΤΟΥ ΑΤΑΜΑΝΟΥ. ΠΕΤΛΙΟΥΡΙΣΜΟΣ. 
ΜΠΟΛΣΕΒΙΚΙΣΜΟΣ. 


Η αντεπανάσταση τών Ουκρανών πόμεστσικ ενσαρκωμένη απ’ τόν Ατα- 
μάνο, ήταν χωρίς αμφιβολία τεχνητή, μιας κι εγκαθιδρύθηκε μέ τή βία τού 
Γερμανικού κι Αυστριακού ιμπεριαλισμού. Οι Ουκρανοί πόμεστσικ καί κα¬ 
πιταλιστές δέ θά είχαν κρατήσει ούτε μιά μέρα τήν ταραγμένη χρονιά τού 
1918, άν δέν είχαν υποστηριχθεί απ' τή δύναμη τού Γερμανικού στρατού. 
Σύμφωνα μέ μιά εκτίμηση, στήν Ουκρανία υπήρχαν τουλάχιστον μισό εκα¬ 
τομμύριο άντρες τού Αυστρο-Γερμανικού κι Ούγγρικου στρατού κατοχής. 
Ίσως καί περισσότεροι. Όλα αυτά τά στρατεύματα ήταν κανονικά εξοπλι¬ 
σμένα σ' όλη τήν Ουκρανία μέ τέτοιο τρόπο που ο μεγαλύτερος όγκος 
τους βρίσκονταν σέ επαναστατικές καί ανυπότακτες περιοχές. Απ’ τήν 
πρώτη μέρα τής κατοχής, όλα αυτά τά στρατεύματα μπήκαν στήν υπηρεσία 
τών αντεπαναστατικών συμφερόντων καί συμπεριφέρονταν στό αγροτικό 
προλεταριάτο σάν κατακτητές σέ μιά νικημένη χώρα. 

Ετσι οι αγρότες τής Ουκρανίας, σ' όλη τή διάρκεια τής αντεπανάστα¬ 
σης, ήταν αναγκασμένοι νά πολεμήσουν όχι μόνο ενάντια στό καθεστώς 
τού Αταμάνου, αλλά κι ενάντια σ' ολόκληρο τά στρατό τών Αυστρο-Γερ- 
μανών. Όμως παρόλη αυτή τή στρατιωτική υποστήριξη, η αντεπανάσταση 
ήταν ανίκανη νά εδραιωθεί γερά καί μέ τήν ανάπτυξη τής αγροτικής εξέ¬ 
γερσης άρχισε η οριστική αποσύνθεσή της. Τελικά, η εξέγερση προκάλεσε 
επίσης τήν αποσύνθεση τών Αυστρο-Γερμανικών δυνάμεων. Όταν τά στρα¬ 
τεύματα αυτά, εντελώς αποπροσανατολισμένα απ' τόν επαναστατικό ξεση¬ 
κωμό απ' τή μιά καί τήν πολιτική αναταραχή στήν Αυστρία καί τή Γερμανία 
απ' τήν άλλη, έχασαν τόν στόχο τους κι ανακλήθηκαν στήν πατρίδα τους, 
ολόκληρη η Ουκρανική αντίδραση βρέθηκε μετέωρη. Οι μέρες της, ακόμα 
κι οι στιγμές της, ήταν μετρημένες. Ήταν τέτοια η αδυναμία της κι η δειλία 
της που δέν επιχείρησε νά προβάλλει καμιά αντίσταση. Ο Αταμάνος απλώς 
διέφυγε σέ περιοχές που απειλούνταν λιγότερο απ' τήν αγροτική εξέγερ¬ 
ση, ξαναγυρνώντας στόν τόπο από όπου τόν είχε τεχνητά φέρει στή ζωή ο 
Γερμανικός ιμπεριαλισμός. Οι πόμεστσικ είχαν διαφύγει κι αυτοί πριν απ' 
τόν Αταμάνο. 

Απ' αυτή τή στιγμή, τρεις πολύ διαφορετικές, βασικές δυνάμεις δρού- 
σαν στήν Ουκρανία: ο Πετλιουρισμός, ο Μπολσεβικισμός κι ο Μαχνοβιτι- 
σμός. Σύντομα η κάθε μιά απ' αυτές έγινε ο απροκάλυπτος κι αδιάλλακτος 
εχθρός τών άλλων δύο. Γιά νά δώσουμε μιά πιό ακριβή εικόνα τού χαρα¬ 
κτήρα τού Μαχνοβίτικου κινήματος, θά πούμε πρώτα λίγα λόγια γιά τή τα¬ 
ξική καί κοινωνική φύση τού Πετλιουρισμού. Πρόκειται γιά ένα κίνημα τής 
εθνικής αστικής τάξης τής Ουκρανίας που αγωνίζεται νά επιβάλλει τήν πο¬ 
λιτικοοικονομική κυριαρχία της στή χώρα. Τά πρόγραμμά του γιά τήνπο- 

λιτική οργάνωση τής χώρας έχει σάν πρότυπα τις δημοκρατίες τής Γαλλίας 
καί τής Σουηδίας. Δέν πρόκειται μέ κανένα τρόπο γιά κίνημα κοινωνικό, 
αλλά γιά κίνημα αποκλειστικά πολιτικό κι εθνικιστικό. Οι επαγγελίες του 
γιά βελτίωση τών κοινωνικών συνθηκών τών εργατών, επαγγελίες που 
μπορούμε νά βρούμε στό πρόγραμμα τού Πετλιούρα, βασικά δέν είναι τίπο¬ 
τα περισσότερο από μιά αναγκαστική παραχώρηση στήν επαναστατική μας 
εποχή, κούφιες υποσχέσεις γιά νά πετύχουν τούς σκοπούς τους ευκολότε¬ 
ρα. 

Απ' τις πρώτες μέρες τής επανάστασης τού Μάρτη τού 1917, η Ουκρα¬ 
νική φιλελεύθερη μπουρζουαζία ασχολούνταν μέ τό ζήτημα τής εθνικής α¬ 
πόσχισης απ' τή Ρωσία. Απ' τούς κύκλους τών κουλάκων, τή φιλελεύθερη 
ιντελλιγκέντσια καί τούς μορφωμένους Ουκρανούς γενικά, ξεπήδησε ένα 
κίνημα γιά πολιτική ανεξαρτησία. Απ' τήν αρχή κιόλας, οι ηγέτες του έδει¬ 
ξαν μεγάλο ενδιαφέρον γιά τις μάζες τών Ουκρανών στρατιωτών που βρί¬ 
σκονταν στό μέτωπο ή στό εσωτερικό τής χώρος. Προχώρησαν στήν οργά¬ 
νωση τών στρατιωτών, σέ εθνική βάση, σέ ειδικά Ουκρανικά συντάγματα. 

Τό Μάη τού 1917, οι ηγέτες τού κινήματος οργάνωσαν ένα στρατιωτι¬ 
κό συνέδριο που εξέλεξε μιά γενική στρατιωτική επιτροπή, γιά νά διευθύ¬ 
νει ολόκληρο τό κίνημα. Αργότερα η επιτροπή αυτή διευρύνθηκε κι ονομά¬ 
στηκε Ράντα (Συμβούλιο, στά Ουκρανικά). Τό Νοέμβρη τού 1917 στό 
Πανουκρανικό Συνέδριο, η επιτροπή μετατράπηκε σέ Κεντρική Ράντα, 
δηλαδή, ένα είδος κοινοβουλίου τής νέας Ουκρανικής Αβασίλευτης Δημο¬ 
κρατίας. Τέλος, ένα μήνα αργότερα, μιά "Διακήρυξη" (Μανιφέστο) τής 
Ράντα κήρυσσε τήν ανεξαρτησία καί τήν αυτονομία τής Ουκρανικής Α¬ 
βασίλευτης Δημοκρατίας. 'Ετσι, επί καθεστώτος Κερένσκυ (στή Μεγαλο- 
ρωσία), μιά νέα αυτόνομη πολιτεία δημιουργήθηκε στήν Ουκρανία κι άρχι¬ 
σε νά εδραιώνεται σ' ολόκληρη τή χώρα σάν η κυρίαρχη δύναμη. Αυτός ή¬ 
ταν ο Πετλιουρισμός, που πήρε τ' όνομά του απ' τόν Σιμών Πετλιούρα, έ¬ 
ναν απ' τούς πιό δραστήριους ηγέτες τού κινήματος. 

Η ανάπτυξη κι η εδραίωση τού Πετλιουρισμού στήν Ουκρανία ήταν ένα 
σοβαρό χτύπημα γιά τόν Μπολσεβικισμό, που μόλις είχε πάρει τήν εξουσία 
στή Μεγαλορωσία κι ήθελε νά τήν επεκτείνει καί στήν Ουκρανία. Η θέση 
τού Μπολσεβικισμού στή Μεγαλορωσία θά γινόταν ακόμη πιό δύσκολη ε¬ 
κείνες τις πρώτες μέρες, χωρίς ολόκληρη τήν Ουκρανία. 

Γ Γ αυτό οι Μπολσεβίκοι έστειλαν εσπευσμένα στρατεύματα στό Κίεβο. 
Μιά λυσσασμένη μάχη διεξήχθηκε γύρω απ' τό Κίεβο απ' τις 11 ώς τις 25 
Γενάρη τού 1918. Στις 25 Γενάρη οι Μπολσεβίκοι κατέλαβαν τό Κίεβο καί 
γρήγορα άρχισαν νά επεκτείνουν τήν εξουσία τους σ' ολόκληρη τήν Ου¬ 
κρανία. Η κυβέρνηση τού Πετλιούρα κι οι πολιτικοί τού αυτονομιστικού 
κινήματος αποτραβήχτηκαν στό δυτικό τμήμα τής χώρας, απ' όπου διαμαρ¬ 
τύρονταν ενάντια στήν κατάληψη τής Ουκρανίας απ' τούς Μπολσεβίκους. 

Σ' αυτή τήν περίπτωση οι Μπολσεβίκοι δέν έμειναν γιά πολύ στήν Ου¬ 
κρανία — 2 - 3 μήνες τό πολύ — κι υποχώρησαν στή Μεγαλορωσία μεταξύ 
Μάρτη κι Απρίλη τού 1918, δίνοντας τή θέση τους στόν Αυστρο-Γερμανικό 
στρατό κατοχής. Οι Πετλιουριστές επωφελήθηκαν απ' αυτό: η κυβέρνησή 
τους, μέ τή μορφή τής Κεντρικής Ράντα καί τού υπουργικού συμβού¬ 
λιου, ξαναγύρισε στό Κίεβο καί επανεγκαθίδρυσε τήν κυριαρχία της. Αυτή 

τή φορά η Δημοκρατία δέν αποκαλούνταν Αβασίλευτη, αλλά Ουκρανική 
Λαϊκή Δημοκρατία. Η κυβέρνηση αυτής τής Δημοκρατίας, όπως καί κάθε 
άλλη κυβέρνηση, στηριζόταν προφανώς στόν στρατό της κι όταν μπήκε 
στό Κίεβο, δέν έκανε τήν παραμικρή προσπάθεια νά ρωτήσει άν ο λαός 
χρειαζόταν ή όχι αυτή τήν κυβέρνηση. Εκμεταλλευόμενη τήν κατάσταση, 
έκανε απλά τήν εμφάνισή της στή χώρα καί αυτοανακηρύχτηκε εθνική κυ¬ 
βέρνηση. Η κύρια δύναμή της, ήταν η δύναμη τών όπλων της. 

Αλλά γιά μιά ακόμα φορά οι Πετλιουριστές δέν κατάφεραν νά παραμεί¬ 
νουν επικεφολής τής κυβέρνησης γιά πολύ καιρό. Γιά τις Αυστρο-Γερμανι- 
κές δυνάμεις που κατέλαβαν τήν Ουκρανία ήταν πολύ πιό εύκολο νά τά 
βρούν μέ τούς προηγούμενους αφέντες τής Ουκρανίας - τούς στρατηγούς 
καί τούς πόμεστσικ — παρά μέ τούς Πετλιουριστές. Συνακόλουθα, στηριγ¬ 
μένοι στή στρατιωτική τους δύναμη, αντικατέστησαν χωρίς πολλές διατυ¬ 
πώσεις τόν Πετλιούρα μέ τήν απολυταρχική κυβέρνηση τού Αταμάνου 
Σκοροπάντσκι. Τότε άρχισε στήν Ουκρανία η αντίδραση τών πόμεστσικ καί 
τών στρατηγών. Απέναντι σ’ αυτή τήν αντίδραση, οι Πετλιουριστές πήραν 
μιά πολιτικά επαναστατική θέση. Περίμεναν ανυπόμονα τήν κατάρρευσή 
της, γιά νά μπορέσουν νά ξαναγυρίσουν στήν ηγεσία τού Κράτους. Ο ίδιος 
ο Πετλιούρα φυλακίστηκε κι έτσι εξαφανίστηκε απ' τόν πολιτικό στίβο. 
Αλλά η αντεπανάσταση τού Αταμάνου πλησίαζε στό τέλος της' άρχισε νά 
διαλύεται κάτω απ' τά χτυπήματα τής γενικευμένης αγροτικής εξέγερσης. 
Οι Πετλιουριστές τό αντιλήφθηκαν αυτό καί πριν ακόμα απ' τήν τελική κα¬ 
τάρρευση τού Αταμάνου, άρχισαν νά οργανώνουν τήν εξουσία τους σέ διά¬ 
φορες περιοχές καί νά συγκροτούν ένα στρατό. Οι περιστάσεις ήταν πολύ 
ευνοϊκές γι' αυτούς. Η φτωχή αγροτιά ήτανσέ κατάσταση εξέγερσης, εκα¬ 
τοντάδες χιλιάδες αυθόρμητων επαναστατών δέν περίμεναν παρά τό πρώτο 
κάλεσμα γιά νά βαδίσουν ενάντια στήν εξουσία τού Αταμάνου. Ο τελευ¬ 
ταίος βρισκόταν ακόμα ατό Κίεβο, ενώ ένας σημαντικός αριθμός από Ου¬ 
κρανικές πόλεις τού νότου είχαν ήδη περάσει στά χέρια τών Πετλιουρι- 
στών. Εκεί στις επαρχίες, ήταν που ιδρύθηκε τό κεντρικό όργανο τής εξου¬ 
σίας τών Πετλιουριστών, τό Διευθυντήριο. Οι Πετλιουριστές βιάζονταν νά 
επεκτείνουν καί νά σταθεροποιήσουν τήν εξουσία τους, επωφελούμενοι απ’ 
τήν απουσία άλλων επίδοξων διεκδικητών κι ιδίως τών Μπολσεβίκων. Τό 
Δεκέμβρη τού 1918, ο Σκοροπάντσκι δραπέτευσε καί τό Διευθυντήριο τού 
Πετλιούρα μπήκε πανηγυρικά στό Κίεβο, μέ επικεφαλής τόν Πετλιούρα κι 
άλλα μέλη τής κυβέρνησης τής Λαϊκής Δημοκρατίας. 

Αυτό τό γεγονός ξεσήκωσε μεγάλο ενθουσιασμό στή χώρα. Οι Πετ- 
λιουριστές έκαναν ό,τι μπορούσαν γιά νά διογκώσουν τήν επιτυχία τους 
καί πόζαραν σάν εθνικοί ήρωες. Μέσα σέ λίγο καιρό η εξουσία τους απλώ¬ 
θηκε πάλι σχεδόν σ' ολόκληρη τήν Ουκρανία. Μόνο στό νότο, στήν περιο¬ 
χή τού Μαχνοβίτικου αγροτικού κινήματος, δέν είχαν καμιά επιτυχία' αντί¬ 
θετα, συναντούσαν σοβαρή αντίσταση καί δοκίμαζαν σημαντικές αποτυχίες. 
Αλλά σ' όλα τά μεγάλα κέντρα τής χώρας, οι Πετλιουριστές θριάμβευαν κι 
επιδείκνυαν περήφανα τις σημαίες τους. Εκείνο τόν καιρό η κυριαρχία τής 
αυτονομιστικής μπουρζουαζίας φαινόταν σίγουρη. Αλλά αυτή η επιτυχία 
ήταν μιά αυταπάτη. 

Η νέα εξουσία μόλις που πρόλαβε νά εγκατασταθεί πριν αρχίσει ν’ απο- 

συντίθεται εξαιτίας τών συγκρουόμενων ταξικών συμφερόντων που υπήρ¬ 
χαν ατούς κόλπους της. Εκατομμύρια αγρότες κι εργάτες που, τή στιγμή 
τής ανατροπής τού Αταμάνου, βρέθηκαν μέσα στή σφαίρα επιρροής τών 
Πετλιουριστών, σύντομα έχασαν τις ψευδαισθήσεις τους κι άρχισαν νά εγ¬ 
καταλείπουν μαζικά τις γραμμές τού Πετλιούρα: ζητούσαν κάποιον άλλο 
φορέα γιά τά συμφέροντα καί τις επιδιώξεις τους. Οι περισσότεροι δια¬ 
σκορπίστηκαν σέ πόλεις καί χωριά κι εκεί υιοθέτησαν μιάν εχθρική στάση 
απέναντι στή νέα εξουσία. Άλλοι προσχώρησαν στά επαναστατικά αποσπά¬ 
σματα τών Μαχνοβιτών μέ συνθήματα υπέρ τού αγώνα ενάντια στις ιδέες 
καί τήν εξουσία τών Πετλιουριστών. Έτσι οι Πετλιουριστές αποδυναμώθη¬ 
καν τόσο γρήγορα όσο είχαν δυναμώσει απ' τή πορεία τών γεγονότων. Η 
ιδέα τους γιά αστική ανεξαρτησία, αστική εθνική ενότητα, μόνο γιά λίγο 
μπορούσε νά επιβιώσει μέσα στόν επαναστατημένο λαό. Η καυτή ανάσα τής 
λαϊκής επανάστασης έκανε στάχτη αυτή τή λαθεμένη ιδέα κι άφησε τούς υ- 
ποστηριχτές της εντελώς αδύναμους. Καί ταυτόχρονα, ο στρατιωτικός 
Μπολσεβικισμός προέλαυνε ραγδαία απ' τό Βορρά, έμπειρος στις μεθό¬ 
δους τής ταξικής αγκιτάτσιας καί σταθερά αποφασισμένος νά καταλάβει 
τήν εξουσία στήν Ουκρανία. Ένα μόλις μήνα μετά τήν είσοδο τού Διευθυν- 
τήριου τού Πετλιούρα στό Κίεβο, μπήκαν τά στρατεύματα τών Μπολσεβί¬ 
κων. Από τότε η Κομμουνιστική εξουσία τών Μπολσεβίκων επεκτάθηκε 
στό μεγαλύτερο μέρος τής Ουκρανίας. 

ΜΠΟΛΣΕΒΙΚΙΣΜΟΣ. Ο ΤΑΞΙΚΟΣ ΧΑΡΑΚΤΗΡΑΣ ΤΟΥ. 

Είπαμε ήδη στό πρώτο κεφάλαιο, ότι ολόκληρη η δήθεν σοσιαλιστική 
οικοδόμηση, ολόκληρη η Σοβιετική κρατική καί κυβερνητική μηχανή, όλες 
οι νέες κοινωνικοπολιτικές σχέσεις, μέ δυό λόγια, ο,τιδήποτε κατόρθωσαν 
νά κάνουν οι Μπολσεβίκοι στή Ρώσικη επανάσταση, δέν είναι τίποτα περισ¬ 
σότερο απ' τήν πραγμάτωση τών ζωτικών συμφερόντων τής σοσιαλδημο¬ 
κρατίας, τήν εγκαθίδρυση τής ταξικής κυριαρχίας της στή χώρα. Οι αγρό¬ 
τες κι οι εργάτες που αμέτρητες φορές χρησιμοποιήθηκε τ' όνομά τους σ' 
όλη τή διάρκεια τής Ρώσικης επανάστασης, δέν είναι παρά η γέφυρα πρός 
τήν εξουσία γιά τή νέα άρχουσα κάστα, τά νέα αφεντικά, τήν τέταρτη εξου¬ 
σία. 

Στήν επανάσταση τού 1905 αυτή η κάστα γνώρισε μιά ήττα. Είχε τήν 
ελπίδα ότι θά επέβαλε τήν εξουσία της πάνω στό εργατικό κίνημα, κι ότι θά 
πραγματοποιούσε τούς σκοπούς της χρησιμοποιώντας τά χιλιοπατημένα 
μονοπάτια τής πολιτικής, αρχίζοντας απ' τό πασίγνωστο μίνιμουμ πρό¬ 
γραμμά της. Σάν πρώτο στάδιο πρότειναν τή πτώση τού Τσαρικού καθε¬ 
στώτος καί τήν εγκαθίδρυση τής δημοκρατίας στή χώρα. Μετά θά προχω¬ 
ρούσαν στήν κατάκτηση τής Κρατικής εξουσίας μέ κοινοβουλευτικά μέσα, 
κατά τό παράδειγμα τών δημοκρατών τής Δυτικής Ευρώπης καί τής Αμερι¬ 
κής. Όπως είναι γνωστό, τά σχέδια τών δημοκρατών κατέρρευσαν τελείως 
στή Ρωσία στά 1905' οι αγρότες κι οι εργάτες δέν τούς έδωσαν τήν υπο¬ 
στήριξη που χρειάζονταν. Μερικοί νομίζουν λαθεμένα ότι η συντριβή τής ε¬ 
πανάστασης τού 1905 οφειλόταν στή δύναμη καί τή θηριωδία τού Τσαρι¬ 
σμού. Τά αίτια αυτής τής ήττας είναι όμως πιό βαθιά' βρίσκονται στόν ίδιο 

τόν χαρακτήρα τής επανάστασης. 

Απ' τά 1900 ώς τά 1903, μιά ολόκληρη σειρά από οικονομικές απερ¬ 
γίες έγινε στόν Ρώσικο νότο καί μετά στόν βορρά κι αλλού. Αρχικά αυτό 
τό κίνημα δέν είχε συγκεκριμενοποιήσει τούς στόχους του' παρόλα αυτά 
γρήγορα φάνηκε ο ταξικός του χαρακτήρας. Η σοσιαλδημοκρατία εισχώ¬ 
ρησε στό κίνημα απ' τά έξω καί προσπάθησε νά τό καθοδηγήσει πρός τό 
δρόμο τής καθαρά πολιτικής πάλης. Χάρη στά πολυάριθμα καί άριστα ορ¬ 
γανωμένα κόμματά της, που κάλυπταν ολόκληρο τό πεδίο τής πολιτικής 
προπαγάνδας, κατόρθωσε νά εξαλείψει όλα τά ζωντανά κοινωνικά συνθή¬ 
ματα τού κινήματος καί νά τ' αντικαταστήσει μέ τά πολιτικά συνθήματα 
τής δημοκρατίας. Αυτά καθόρισαν τήν πορεία τής επανάστασης τού 1905. 
Καί η επανάσταση συντρίφτηκε, ακριβώς επειδή έγινε κάτω από συνθήμα¬ 
τα ξένα στό λαό. Η δημοκρατία, αποκλείοντας απ' τήν επανάσταση τό κοι¬ 
νωνικό της στοιχείο, που ήταν τό κοινωνικό πρόγραμμα τών εργατών, τής 
αφαίρεσε τούς ζωτικούς της χυμούς, γιατί σκότωσε τήν ισχυρή επαναστα¬ 
τική ορμή τού λαού πρός τά εμπρός. Η επανάσταση τού 1905 απότυχε, όχι 
γιατί ο Τσαρισμός ήταν πολύ ισχυρός, αλλά γιατί, εξαιτίας τού στενά πολι¬ 
τικού χαρακτήρα της, δέν μπορούσε νά ξεσηκώσει τις πλατιές λαϊκές μά¬ 
ζες. Η επανάσταση ξεσήκωσε μόνο ένα τμήμα τού προλεταριάτου τών πό¬ 
λεων - ολόκληρη η μάζα τών αγροτών έμεινε σχεδόν αδιάφορη. Ο Τσαρι¬ 
σμός που είχε αρχίσει κιόλας νά κάνει παραχωρήσεις, τις ανακάλεσε αμέ¬ 
σως μόλις κατάλαβε ποιά ήταν η πραγματική κατάσταση καί σύντριψε αυτή 
τήν επανάσταση τών ημίμετρων. Η επαναστατική δημοκρατία που καθοδη¬ 
γούσε τό κίνημα βρήκε καταφύγιο στό εξωτερικό. Αλλά τά διδάγματα απ' 
αυτή τήν ήττα δέν μπορούσαν νά περάσουν απαρατήρητα. Αφομοιώθηκαν 
πολύ καλά απ' τόν Μπολσεβικισμό, τήν αριστερή πτέρυγα τής δημοκρα¬ 
τίας. Οι Μπολσεβίκοι κατάλαβαν ότι μιά καθαρά πολιτική επανάσταση δέν 
ήταν πιά δυνατή στή Ρωσία, είδαν ότι η προσοχή τών μαζών είχε στραφεί 
σέ κοινωνικά προβλήματα καί συμπέραναν ότι στή Ρωσία ήταν δυνατή μιά 
νικηφόρα επανάσταση μόνο μέ τή μορφή ενός κοινωνικού κινήματος εργα- 
τιίν καί αγροτών μέ στόχο τήν ανατροπή τού πολιτικού αλλά καί τού ο ι- 
κονομικού συστήματος. Ο ιμπεριαλιστικός πόλεμος τού 1914 - 1917 
δέν έκανε παρά μόνο πιό έντονη καί πιό ισχυρή αυτή τήν κατεύθυνση τής 
επανάστασης. Ο πόλεμος, ξεσκεπάζοντας τό πραγματικό πρόσωπο τής δη¬ 
μοκρατίας έδειξε ότι η μοναρχία κι η δημοκρατία ήταν αντάξιες η μιά τής 
άλλης" έδειξαν καθαρά τό πρόσωπό τους σάν άρπαγες καί δολοφόνοι τών 
λαϊκών μαζών. Άν μιά καθαρά πολιτική επανάσταση δέν ήταν πιά δυνατή 
στή Ρωσία πριν απ' τόν πόλεμο κιόλας, ο ιμπεριαλιστικός πόλεμος έδωσε 
τό καίριο χτύπημα στήν ίδια τήν ιδέα μιάς τέτοιας επανάστασης. 

Σ' ολόκληρο τόν κόσμο μιά ηφαιστειακή αναταραχή είχε από καιρό 
δημιουργήσει ένα τεράστιο χάσμα, που χώριζε τή σύγχρονη κοινωνία σέ 
δυό εντελώς διαφορετικά κι εχθρικά στρατόπεδα: τό κεφάλαιο καί τήν ερ¬ 
γασία. Αυτό τό χάσμα έβαλε ένα τέλος στις πολιτικές διαφορές μεταξύ τών 
διαφόρων Κρατών - εκμεταλλευτών. Η καταστροφή τού κεφάλαιου, τού 
θεμέλιου τής σκλαβιάς - αυτή είναι η ιδέα που ενεργοποιεί τις μάζες μόλις 
στρέψουν τήν προσοχή τους στήν επανάσταση. Είναι εντελώς αδιάφορες 
στις πολιτικές εξεγέρσεις τού παρελθόντος. Αυτή ήταν η κατάσταση στή 

Ρωσία. Αυτή είναι επίσης Π κατάσταση στή Δυτική Ευρώπη καί τήν Αμερι¬ 
κή. Άν δέν τό δεις αυτό, άν δέν τό πάρεις υπόψη σου, σημαίνει ότι παραμέ¬ 
νεις απελπιστικά αποκομμένος απ' τή ζωή. 

Ο Μπολσεβικισμός πήρε υπόψη του αυτή τήν όψη τής πραγματικότη¬ 
τας κι αναθεώρησε αμέσως τό πολιτικό του πρόγραμμα. Οι Μπολσεβίκοι 
είδαν τήν επερχόμενη μαζική επανάσταση στή Ρωσία σάν μιά επανάσταση 
που χτυπούσε τό ίδια τό θεμέλια τής σύγχρονης κοινωνίας: τό αγροτικό, 
βιομηχανικό κι εμπορικό κεφάλαιο. Είδαν ότι η τάξη τών ιδιοκτητών τής 
πόλης καί τής υπαίθρου ήταν καταδικασμένη κι έβγαλαν τό συμπεράσματά 
τους: εφόσον αυτή είναι η κατάσταση, εφόσον μιά ισχυρή κοινωνική έκρη¬ 
ξη είναι αναπόφευκτη στή Ρωσία, τότε η δημοκρατία πρέπει νά υλοποιήσει 
τό ιστορικά της καθήκοντα πάνω στή βάση αυτής τής έκρηξης. Η δημοκρα¬ 
τία πρέπει νά επωφεληθεί καί νά χρησιμοποιήσει τις επαναστατικές δυνά¬ 
μεις τού λαού, νά μπει επικεφαλής τους στή διάρκεια τής κατάρρευσης τής 
αστικής τάξης, νά πάρει τήν κρατική εξουσία καί νά χτίσει τό οικοδόμημα 
τής κυριαρχίας της στή βάση τού Κρατικού σοσιαλισμού. Καί αυτό είναι 
που κατόρθωσε νά εκπληρώσει μ' επιτυχία ο Μπολσεβικισμός μέσα στό μα¬ 
ζικό επαναστατικό κίνημα πριν καί στή διάρκεια τού Οκτώβρη. Όλη η πα¬ 
ραπέρα δραστηριότητά του στήν πορεία τής Ρώσικης επανάστασης δέ θά εί¬ 
ναι παρά μόνο μιά υλοποίηση τών λεπτομερειών τής κρατιστικής κυριαρ¬ 
χίας τής δημοκρατίας. 

Αναμφίβολα ο Μπολσεβικισμός είναι ένα ιστορικό περιστατικό τής Ρώ¬ 
σικης καί τής παγκόσμιας ζωής. Δέν είναι μόνο μιά κοινωνική αλλά καί μιά 
ψυχολογική εκδήλωση. Ενέπνευσε ένα μεγάλο αριθμό ατόμων — επίμονα 
άτομα, εξουσιαστικά, χωρίς κανένα κοινωνικό ή ηθικό αίσθημα καί πανέτοι¬ 
μα νά χρησιμοποιήσουν κάθε μέσο στήν πάλη γιά τόν θρίαμβό τους. Ο 
Μπολσεβικισμός ανέδειξε επίσης έναν ηγέτη απόλυτα κατάλληλο γι' αυτό 
τό καθήκον. Ο Λένιν δέν είναι μόνον ο ηγέτης ενός κόμματος" είναι, κι αυ¬ 
τό είναι τό πιό σημαντικό, ο ηγέτης ενός συγκεκριμένου ψυχολογικού τύ¬ 
που ανθρώπων. Ο Λένιν είναι η πιό τέλεια καί η πιό ισχυρή προσωποποίηση 
αυτού τού ανθρώπινου τύπου. Μέ βάση αυτό τό πρότυπο έγινε η επιλογή 
κι η ομαδοποίηση τών πιό μαχητικών κι επιθετικών δυνάμεων τής δημο¬ 
κρατίας σ' ολόκληρο τόν κόσμο. Τό βασικό ψυχολογικό χαρακτηριστικό 
τού Μπολσεβικισμού είναι η πραγματοποίηση τής θέλησής του διαμέσου 
τής βίαιης εξάλειψης όλων τών άλλων θελήσεων, η ολοκληρωτική κατα¬ 
στροφή κάθε ατομικότητας, ώσπου νά μεταβληθεί σέ άψυχο αντικείμενο. 
Δέν είναι δύσκολο νά αναγνωρίσουμε σ' αυτά τό χαρακτηριστικά τήν πα- 
νάρχαια ράτσα τών αφεντικών. Καί πραγματικά, ο Μπολσεβικισμός κάνει 
αισθητή τήν παρουσία του σ' ολόκληρη τή Ρώσικη επανάσταση, αποκλει¬ 
στικά μέ εξουσιαστικές πράξεις. Δέν διαθέτει ούτε ίχνος απ' τήν επιθυμία 
που αποτελεί ουσιαστικό χαρακτηριστικό τής μελλοντικής, πραγματικής, 
προλεταριακής κοινωνικής επανάστασης: τόν φλογερό πόθο νά 
δουλέψεις, νά δουλέψεις αδιάκοπα, χωρίς ανάπαυση, μέχρι τήν τε¬ 
λευταία σου πνοή, αδιαφορώντας τελείως γιά τόν εαυτό σου, γιά τό λαϊκά 
συμφέροντα. Όλες οι προσπάθειες τού Μπολσεβικισμού, κάποτε τεράστιες 
καί επίμονες, δέν είναι τίποτα περισσότερο απ' τή δημιουργία εξουσιαστι¬ 
κών οργάνων που δέν αντιπροσωπεύουν γιά τό λαό παρά μόνο τήν απειλή 

καί τή βαρβαρότητα τών προηγούμενων αφεντικών. 

Ας ρίξουμε μιά σύντομη ματιά στις αλλαγές που έφερε ο Μπολσεβικι- 
σμός στή ζωή τών εργατών καί τών αγροτών, αλλαγές σύμφωνες μέ τήν 
Κομμουνιστική του ιδεολογία. 

Η εθνικοποίηση τής βιομηχανίας, τής γής, τής αστικής κατοικίας, τού 
εμπορίου, τό δικαίωμα τής ψήφου στούς εργάτες κι αγρότες - αυτές είναι 
οι βοσικές αρχές τού καθαρού Μπολσεβίκικου κομμουνισμού. Στήν πραγ¬ 
ματικότητα η "εθνικοποίηση" κατέληξε στήν πλήρη Κρατικοποίηση όλων 
τών μορφών κοινωνικής ζωής. Ιδιοκτησία τού Κράτους έγιναν όχι μόνο η 
βιομηχανία, οι μεταφορές, η εκπαίδευση, τό δίκτυο διανομής κλπ., αλλά κι 
ολόκληρη η εργατική τάξη, ο κάθε εργάτης ατομικά, η δουλειά του κι η ε- 
νεργητικότητά του, οι συνδικαλιστικές οργανώσεις κι οι εργατικές κι αγρο¬ 
τικές κοπερατίβες πέρασαν κάτω απ' τήν εξουσία τού Κράτους. Τό Κράτος 
είναι τά πάντα, ο μεμονωμένος εργάτης τίποτα. Αυτός είναι ο κύριος κανό¬ 
νας τού Μπολσεβικισμού. Γιατί τό Κράτος προσωποποιείται στούς Κρατι¬ 
κούς λειτουργούς καί στήν πραγματικότητα αυτοί είναι που αποτελούν τά 
πάντα' η εργατική τάξη δέν είναι τίποτα. 

Η εθνικοποίηση τής βιομηχανίας, παίρνοντας τούς εργάτες απ' τά χέρια 
τών μεμονωμένων καπιταλιστών, τούς παράδωσε στά ακόμα πιό άπληστα 
χέρια ενός καί μοναδικού, πανταχού παρόντα καπιταλιστικού αφεντικού, 
τού Κράτους. Οι σχέσεις μεταξύ τών εργατών καί αυτού τού νέου αφεντι¬ 
κού είναι ίδιες μέ τις προηγούμενες σχέσεις μεταξύ κεφαλαίου καί εργα¬ 
σίας, μέ τή μόνη διαφορά ότι τό Κομμουνιστικό αφεντικό, τό Κράτος, δέν 
εκμεταλλεύεται μόνο τούς εργάτες, αλλά είναι κι αυτό τό ίδιο που τούς τι¬ 
μωρεί, μιάς καί οι δυό αυτές λειτουργίες - εκμετάλλευση καί τιμωρία - έ¬ 
χουν συγχωνευθεί σ' αυτό. Η μισθωτή εργασία έχει μείνει αυτό που ήταν 
καί πριν, εκτός απ' τό ότι έχει επιπλέον πάρει τόν χαρακτήρα μιάς υπο¬ 
χρέωσης πρός τό Κράτος. Τά συνδικάτα έχασαν όλα τά φυσικά τους δι¬ 
καιώματα καί μεταβλήθηκαν σέ όργανα πολιτικού ελέγχου τών εργατικών 
μαζών. Ο καθορισμός τών φόρων, τού ύψους τών μισθών, τό δικαίωμα τής 
πρόσληψης καί απόλυσης εργατών, η γενική διεύθυνση τών επιχειρήσεων, 
η εσωτερική τους οργάνωση κλπ. — όλα αυτά είναι αποκλειστικό δικαίωμα 
τού Κόμματος, τών οργάνων του ή τών πρακτόρων του. Ο ρόλος τών συν¬ 
δικάτων σ' όλα τά πεδία τής παραγωγής είναι καθαρά τυπικός: πρέπει 
νά υπογράφουν τά διατάγματα τού Κόμματος, που δέν μπορούν ούτε ν' αμ¬ 
φισβητηθούν ούτε ν' αλλαχθούν. 

Σ' όλα αυτά είναι ξεκάθαρο ότι έχουμε νά κάνουμε μέ μιά απλή αντικα¬ 
τάσταση τού ιδιωτικού καπιταλισμού απ' τόν Κρατικό καπιταλισμό. Η εθνι¬ 
κοποίηση τής βιομηχανίας απ' τούς Κομμουνιστές αντιπροσωπεύει ένα νέο 
τύπο παραγωγικών σχέσεων στις οποίες η οικονομική υποδούλωση, η οι¬ 
κονομική εξάρτηση τής εργατικής τάξης, συγκεντρώνεται σέ μία μοναδική 
δύναμη, τό Κράτος. Στήν ουσία, αυτό μέ κανένα τρόπο δέν βελτιώνει τήν 
κατάσταση τής εργατικής τάξης. Η υποχρεωτική εργασία (γιά τούς εργά¬ 
τες φυσικά) κι η στρατικοποίησή της είναι τό πνεύμα τού εθνικοποιημένου 
εργοστάσιου. Ας δώσουμε ένα παράδειγμα. Τόν Αύγουστο τού 1918, οι 
εργάτες τού πρώην εργοστάσιου Προχόρωφ στή Μόσχα άρχισαν νά κινη¬ 
τοποιούνται καί ν' απειλούν ότι θά εξεγερθούν ενάντια στούς μικρούς μι- 

σθούς καί τό αστυνομικό καθεστώς που επικρατούσε στό εργοστάσιο. Ορ¬ 
γάνωσαν αρκετές συνελεύσεις μέσα στό εργοστάσιο, έδιωξαν την εργοστα¬ 
σιακή επιτροπή, που δέν ήταν παρά ένας κομματικός πυρήνας καί πήραν σά 
μισθό ένα μέρος τών όσων παράγανε. Μέλη τής κεντρικής διοίκησης τού 
σωματείου εργατών υφαντουργίας δήλωσαν, μετά τήν άρνηση τών εργα¬ 
τών νά έχουν οποιαδήποτε δοσοληψία μαζί τους, τά εξής; η συμπεριφορά 
τών εργατών τού εργοστάσιου Προχόρωφ ρίχνει μιά σκιά στό κύρος τής 
Σοβιετικής εξουσίας - κάθε παραπέρα δραστηριότητα αυτών τιίν εργατών 
θά δυσφήμιζε τή Σοβιετική εξουσία στά μάτια τών εργατών τών άλλων επι¬ 
χειρήσεων" αυτό δέν μπορεί νά επιτραπεί καί κατά συνέπεια τό εργοστάσιο 
Προχόρωφ πρέπει νά κλείσει, οι εργάτες νά διωχτούν καί νά δημιουργηθεί 
μιά επιτροπή ικανή νά επιβάλλει ένα καθεστώς σταθερότητας στό εργοστά¬ 
σιο" μετά απ' αυτά θά πρέπει νά γίνει επάνδρωση μέ νέο εργατικό προσωπι¬ 
κό. Κι αυτό έγινε. Μπορεί νά ρωτήσει κανείς: ποιοι ήταν αυτοί, οι 3 - 4 άν¬ 
θρωποι που αποφάσισαν τόσο ασύδοτα γιά τή μοίρα χιλιάδων εργατών; Οι 
μάζες τούς έβαλαν σ' αυτές τις θέσεις; Ο λαός τούς παραχώρησε τέτοια τε¬ 
ράστια εξουσία; Καθόλου. Τό Κόμμα ήταν που τούς διόρισε κι αυτό ήταν η 
δύναμή τους. Αυτό τό παράδειγμα είναι ένα ανάμεσα σέ χιλιάδες παρόμοια. 
Αντικατοπτρίζει ξεκάθαρα τήν πραγματική κατάσταση τής εργατικής τάξης 
μέσα στήν εθνικοποιημένη βιομηχανία. 

Τι απομένει στούς εργάτες καί στις οργανώσεις τους; Κάτι ασήμαντο 
— τό δικαίωμα νά εκλέγουν τόν ένα ή τόν άλλο αντιπρόσωπο σ' ένα σοβιέτ 
που είναι τυφλό όργανο τού Κόμματος. 

Η κατάσταση τών εργατών γής είναι ακόμα χειρότερη. Οι αγρότες έκα¬ 
ναν καλή χρήση τής γής που ανήκε σέ πόμεστσικ, πρίγκιπες κι άλλους ιδιο¬ 
κτήτες. Αυτή τήν ευημερία όμως δέν τούς τήν έδωσε η Κομμουνιστική ε¬ 
ξουσία, αλλά η επανάσταση. Επί δεκάδες χρόνια ποθούσαν τή γή καί στά 
1917 τήν πήραν, πολύ πριν εγκαθιδρυθεί η Σοβιετική εξουσία. Άν ο Μπολ- 
σεβικισμός βάδισε μαζί μέ τούς αγρότες στήν κατάληψη τής γής τών πό¬ 
μεστσικ, αυτό τό έκανε μόνο καί μόνο γιά νά νικήσει τήν αγροτική μπουρ¬ 
ζουαζία. Αλλά αυτό δέν έδειχνε μέ κανένα τρόπο ότι η μελλοντική Κομ¬ 
μουνιστική εξουσία είχε τήν πρόθεση νά παραχωρήσει τή γή στούς αγρό¬ 
τες. Αντίθετα, τό ιδανικό αυτής τής εξουσίας είναι η οργάνωση μιάς καί μο¬ 
ναδικής αγροτικής οικονομίας που ν' ανήκει ολοκληρωτικά στόν ίδιο κύ¬ 
ριο, τό Κράτος. Σοβιετικές αγροτικές ιδιοκτησίες που καλλιεργούνται από 
μισθωτούς εργάτες κι αγρότες - αυτό είναι τό μοντέλο γιά τήν Κρατική 
γεωργία που η Κομμουνιστική εξουσία προσπαθεί νά επεκτείνει σ' ολόκλη¬ 
ρη τή χώρα. Αυτό τό ανακοίνωσαν πολύ απλά καί ξεκάθαρα οι ηγέτες τού 
Μπολσεβικισμού μετά τις πρώτες μέρες τής επανάστασης. Στό Νο 13 τής 
"Κομμουνιστικής Διεθνούς", κι ειδικότερα στήν ανάλυση πάνω στό αγροτι¬ 
κό πρόβλημα (σελ. 2435 - 2445 στή Ρώσικη έκδοση) δίνονται λεπτομερείς 
περιγραφές τής οργάνωσης τής Κρατικής γεωργίας μέ βάση αυτό τό μον¬ 
τέλο. Στήν ίδια ανάλυση αναφέρεται ότι είναι απαραίτητο νά προχωρήσει 
σιγά-σιγά καί μέ τή μεγαλύτερη σύνεση η οργάνωση τής κολλεκτιβιστικής 
(διάβαζε Κρατικοκαπιταλιστικής) γεωργίας. Φυσικά. Η απότομη μεταμόρ¬ 
φωση δέκα εκατομμυρίων χωρικών από ανεξάρτητους αγρότες σέ μισθω¬ 
τούς εργάτες τού Κράτους θά προκαλούσε αναπόφευκτα μιά επικίνδυνη 

θύελλα που θά μπορούσε νά οδηγήσει στήν καταστροφή τό Κομμουνιστικό 
Κράτος. Η συγκεκριμένη δραστηριότητα τής Κομμουνιστικής εξουσίας 
στήν ύπαιθρο περιορίστηκε μέχρι σήμερα αποκλειστικά στήν επίταξη τρο¬ 
φίμων καί πρώτων υλών καί στήν πάλη ενάντια σέ αγροτικά κινήματα που 
αντιτάχτηκαν στούς Κομμουνιστές. 

Τά πολιτικά δικαιώματα τών αγροτών συνίστανται στήν αναγκαστική 
ίδρυση σοβιέτ χωριού καί περιφερειακών σοβιέτ, εντελώς εξαρτημένων 
απ' τό Κόμμα. Οι αγρότες δέν έχουν άλλα δικαιώματα. Άν βάλουμε τά ε¬ 
κατομμύρια τών αγροτών μιάς συγκεκριμένης περιοχής απ' τή μιά πλευρά 
τής πολιτικής πλάστιγγας, θά ζυγίζουν πάντοτε λιγότερο απ' τήν πιό μικρή 
τοπική επιτροπή τού Κόμματος. Κοντολογής, αντί γιά δικαιώματα βρίσκου¬ 
με μιά σκανδαλώδη απουσία δικαιωμάτων ανάμεσα στούς αγρότες. 

Η Σοβιετική Κρατική μηχανή είναι οργανωμένη μέ τέτοιο τρόπο ώστε 
όλοι οι μοχλοί εξουσίας τής μηχανής νά βρίσκονται στά χέρια τής δημο¬ 
κρατίας, που εμφανίζεται ψευδώς σάν πρωτοπορία τού προλεταριάτου. Ά¬ 
σχετα μέ τό ποιά σφαίρα τής Κρατικής διοίκησης εξετάζουμε, βρίσκουμε 
παντού τά κύρια πόστα στά χέρια τού ίδιου, πανταχού παρόντος δημοκρά¬ 
τη. 

Ποιοι διευθύνουν όλες τις εφημερίδες, τά περιοδικά καί τις άλλες εκ¬ 
δόσεις; Πολιτικοί που προέρχονται απ' τούς προνομιούχους δημοκρατι¬ 
κούς κύκλους. 

Ποιος γράφει καί διευθύνει τις επίσημες εφημερίδες που ισχυρίζονται 
ότι καθοδηγούν τό παγκόσμιο προλεταριάτο, όπως είναι η I ζ β έ σ τ ι α 
τής Βε-Τσε-Κά {Πανρωσική Κεντρική Εκτελεστική Επιτροπή), η Κομ¬ 
μουνιστική Διεθνής, ήτό όργανο τής κεντρικής επιτροπής τού 
Κόμματος; Αποκλειστικά καί μόνο επίλεκτες ομάδες διανοούμενων δημο¬ 
κρατών. 

Καί ποιος διευθύνει τά πολιτικά όργανα που δημιουργήθηκαν, όπως 
δείχνουν ακόμα καί τά ονόματά τους, όχι γιά τις ανάγκες τής εργατικής τά¬ 
ξης, αλλά γιά τις ανάγκες τής πολιτικής, τής κυριαρχίας; Σέ ποιών τά χέρια 
βρίσκεται η κεντρική επιτροπή τού Κόμματος, η "Σοβναρκόμ" (Συμβούλιο 
Λαϊκών Κομμισσάριων) η Βε-Τσε-Κά, κλπ.; Ολοκληρωτικά στά χέρια εκεί¬ 
νων που ανατράφηκαν μές τήν πολιτική, μακριά απ' τήν εργατική τάξη καί 
που επικαλούνται τό όνομα τού προλεταριάτου μέ τόν ίδιο τρόπο που ένας 
άπιστος παπάς επικαλείται τό κενό όνομα τού θεού. Τέλος, όλα τά οικονο¬ 
μικά όργανα, αρχίζοντας από τή Σοβναρχόζ (Συμβούλιο Εθνικής Οι¬ 
κονομίας) καί τελειώνοντας μέ τά λιγότερο σημαντικά "κεντρικά" καί "δευ- 
τερεύοντα" όργανα, βρίσκονται επίσης στά ίδια χέρια. 

Έτσι βλέπουμε ολόκληρη τή σοσιαλδημοκρατική ομάδα νά κατέχει τις 
κύριες θέσεις τής ηγεσίας τού Κράτους. 

Σ' όλη τήν ανθρώπινη ιστορία δέν υπήρξε ποτέ ούτε μιά περίπτωση που 
μιά συγκεκριμένη κοινωνική ομάδα, μέ τά ταξικά της συμφέροντα καί τούς 
ταξικούς της στόχους, νά πλησίασε τούς εργάτες γιά νά τούς βοηθήσει. Ό¬ 
χι, τέτοιες ομάδες πάντοτε στρέφονται πρός τό λαό μέ μοναδικό σκοπό νά 
τόν κάνουν υποχείριό τους. Η δημοκρατική ομάδα δέν αποτελεί εξαίρεση 
σ' αυτό τόν γενικό κοινωνικό κανόνα. Αντίθετα, επιβεβαιώνει τέλεια κι ορι¬ 
στικά αυτόν τόν κανόνα. 

Αν κάποια σπουδαία πόστα τού Κομμουνιστικού Κράτους συμβαίνει νά 
τά κατέχουν εργάτες, αυτό γίνεται μόνο καί μόνο γιατί είναι χρήσιμο στό 
δουλοχτητικό καθεστώς - δίνει στή δημοκρατική εξουσία μιά φαινομενική 
λαϊκότητα καί εξυπηρετεί τή σταθεροποίηση, τήν παγίωση τού οικοδομή¬ 
ματος τής κυριαρχίας τής σοσιαλδημοκρατίας. Ο ρόλος αυτών τών εργα¬ 
τών είναι δευτερεύων' κύρια εκτελούν διαταγές. Επιπλέον, απολαμβάνουν 
προνόμια σέ βάρος ολόκληρης τής υπόδουλης εργατικής τάξης" στρατολο- 
γούνται μεταξύ τών λεγάμενων "συνειδητών εργατών", δηλαδή, αυτών που 
δέχονται τυφλά τις αρχές τού Μαρξισμού καί τού σοσιαλιστικού κινήματος 
τής ιντελλιγκέντσια. 

Στό Κομμουνιστικό Κράτος οι εργάτες κι οι αγρότες είναι κοινωνικά υ¬ 
ποδουλωμένοι, οικονομικά λεηλατημένοι καί πολιτικά στερημένοι από κά¬ 
θε δικαίωμα. Αλλά δέν είναι μόνον αυτά. Παίρνοντας τό δρόμο τής γενικευ- 
μένης κρατικοποίησης, ο Μπολσεβικισμός έπρεπε αναπόφευκτα νά βάλει 
τό χέρι του καί στήν πνευματική ζωή τών εργατών. Στήν πραγματικότητα, 
θά ήταν δύσκολο νά βρεθεί κάποια άλλη χώρα όπου η σκέψη τών εργατών 
είναι τόσο ολοκληρωτικά καταπιεσμένη όσο στό Κομμουνιστικό Κράτος. 
Μέ τή πρόφαση τής πάλης ενάντια σέ αστικές κι αντεπαναστατικές ιδέες, α¬ 
παγορεύονται όλες οι εκδόσεις που δέν εκφράζουν τήν Κομμουνιστική ά¬ 
ποψη, ακόμα κι όταν εκδίδονται κι υποστηρίζονται από πλατιές προλετα¬ 
ριακές μάζες. Κανείς δέν μπορεί νά εκφράσει μεγαλόφωνα τις σκέψεις του. 
Ακριβώς όπως οι Μπολσεβίκοι ρύθμισαν τήν κοινωνική καί οικονομική ζωή 
τής χώρας σύμφωνα μέ τό πρόγραμμά τους, έτσι κατεύθυναν καί τήν πνευ¬ 
ματική ζωή τού λαού μέσα στά πλαίσια αυτού τού προγράμματος. Τό ζων¬ 
τανό πεδίο τής λαϊκής σκέψης κι έρευνας μεταμορφώνεται σέ μελαγχολι- 
κούς στρατώνες τής βασικής στρατιωτικής εκπαίδευσης. Ο νούς κι η ψυχή 
τού προλεταριάτου διαπλάθονται σέ κομματικά σχολεία. Οποιαδήποτε επι¬ 
θυμία νά δει κανείς πέρα απ' τούς τοίχους αυτού τού σχολείου θεωρείται 
βλαβερή κιαντεπαναστατική. 

Αλλά δέν είναι μόνον αυτά. Η διαστρέβλωση τής επανάστασης καί τών 
προοπτικών της απ' τόν Μπολσεβικισμό μέ τή δικτατορία του, δέν μπορού¬ 
σε νά περάσει αδιαμαρτύρητα απ' τή πλευρά τών μαζών, ούτε καί χωρίς 
καμιά απόπειρα πάλης ενάντια σ' αυτή τή διαστρέβλωση. Όλες αυτές οι 
διαμαρτυρίες δέν εξασθένισσν τήν πολιτική καταπίεση αλλά μάλλον τήν ε- 
νίσχυσαν. Μιά μακρόχρονη περίοδος κυβερνητικής τρομοκρατίας μεταμόρ¬ 
φωσε ολόκληρη τή Ρωσία σέ μιάν απέραντη φυλακή, όπου ο φόβος έγινε 
αρετή καί τό ψέμα υποχρεωτικό. Συντριμμένοι απ' τήν πολιτική καταπίεση, 
φοβισμένοι απ' τήν κυβερνητική τρομοκρατία, οι ενήλικοι λένε ψέματα, οι 
νέοι λένε ψέματα, πεντάχρονα παιδιά λένε ψέματα. 

Τό ερώτημα που γεννιέται είναι γιατί τό Κομμουνιστικό Κράτος έχει 
δημιουργήσει μιά τέτοια απίθανη κοινωνική, πολιτική κι ηθική κατάσταση. 
Μπορεί η σοσιαλδημοκρατία νά είναι χειρότερη απ' τόν προκάτοχό της, τή 
καπιταλιστική μπουρζουαζία; Είναι δυνατό η σοσιαλδημοκρατία νά μήν πα¬ 
ραχωρήσει ούτε τις απατηλές ελευθερίες μέ τις οποίες η Ευρωπαϊκή κι η 
Αμερικάνικη μπουρζουαζία διατηρούν μιά επιφανειακή ισορροπία στά Κρά¬ 
τη τους; Τό πρόβλημα βρίσκεται αλλού. Άν κι η δημοκρατική τάξη έχει τή 
δική της ανεξάρτητη υπόσταση, ήταν μέχρι πρόσφατα φτωχή, σχεδόν χω- 

ρΐς πόρους. Νά γιατί, από τις πρώτες μέρες τής πολιτικής της δραστηριότη¬ 
τας, στάθηκε ανίκανη ν’ ανακαλύψει στούς κόλπους της τήν ενότητα καί 
τήν καθολικότητα που απολαμβάνουν οι άρχουσες τάξεις εξαιτίας τής προ¬ 
νομιούχας υλικής τους κατάστασης. Η δημοκρατία παρήγαγε μόνον ένα α¬ 
πόσπασμα πρωτοπόρων αγωνιστών, που αντιπροσωπεύονταν απ' τό Κ.Κ., 
καί τό οποίο έπρεπε νά αφιερώσει πάνω από 3 χρόνια ατό τεράστιο έργο 
τής οικοδόμησης τού νέου Κράτους. Μιάς καί δέν είχε τή φυσική υπο¬ 
στήριξη καμιάς απ' τις τάξεις τής υπάρχουσας κοινωνίας - ούτε τών εργα¬ 
τών, ούτε τών αγροτών, ούτε τής αριστοκρατίας ή τής μπουρζουαζίας (στις 
οποίες δέν μπορεί νά συμπεριληφθεί η ίδια η δημοκρατία, μιάς καί δέν ήταν 
οικονομικά οργανωμένη), τό Κ.Κ. κατέφυγε φυσικά στήν τρομοκρατία καί 
σ' ένα καθεστώς γενικευμένης καταπίεσης. 

Απ' όσα καταδείχτηκαν γιά τήν τρομοκρατική θέση τού Μπολσεβικι- 
σμού στή Ρωσία είναι εύκολο νά καταλάβει κανείς γιατί τό Κ.Κ. διεύρυνε κι 
εδραίωσε τόσο απροκάλυπτα καί τόσο βιαστικά τή νέα μπουρζουαζία που 
προσωποποιείται απ' τό Κ.Κ., τά ηγετικά στελέχη καί τή διοίκηση τού 
στρατού. Αυτή η μπουρζουαζία είναι απαραίτητη γιά τόν Μπολσεβικισμό 
σάν ένα φυσικό έδαφος που τού προσφέρει τούς ζωτικούς του χυμούς καί 
σάν ένα διαρκές ταξικό στήριγμα στήν πάλη του ενάντια στις εργατικές μά¬ 
ζες. 

Δέν ερμηνεύουμε τήν Κομμουνιστική δομή γιά τήν οποία μιλήσαμε κι η 
οποία υποδουλώνει τούς εργάτες καί τούς αγρότες στή βάση τών λαθών ή 
παρεκκλίσεων τού Μπολσεβικισμού, αλλά στή βάση τής συνειδητής του φι¬ 
λοδοξίας νά καθυποτάξει τις μάζες, στή βάση τής εξουσιαστικής κι εκμε¬ 
ταλλευτικής του φύσης. 

Αλλά πώς συμβαίνει αυτή η ομάδα, όντας ξένη κι εχθρική πρός τις ερ¬ 
γατικές μάζες, νά έχει πετύχει νά επιβληθεί σάν ηγέτης τών επαναστατικών 
δυνάμεων τού λαού, ν' ανοίξει τό δρόμο της γιά τήν εξουσία στ' όνομα τού 
λαού καί νά εδραιώσει τήν κυριαρχία της; 

Δυό είναι οι αιτίες: η ατομικοποιημένη, αποδιοργανωμένη κατάσταση 
τών μαζών τις μέρες τής επανάστασης κι η απάτη τών σοσιαλιστικών συν¬ 
θημάτων. 

Οι επαγγελματικές οργανώσεις τών εργατών καί τών αγροτών που υ¬ 
πήρχαν πριν απ' τά 1917 βρίσκονταν πολύ πίσω σέ σχέση μέ τό φλογερό 
επαναστατικό πνεύμα τών μαζών. Η επαναστατική έκρηξη τών μαζών πήγε 
πολύ πέρα απ' τά όρια αυτών τών οργανώσεων, τις ξεπέρασε καί τις βύθι¬ 
σε. Η τεράστια μάζα τών εργατών καί τών αγροτών αντιμετώπισε τήν εξα¬ 
πλωνόμενη κοινωνική επανάσταση χωρίς τό αναγκαίο στήριγμα ή τή βοή¬ 
θεια τών δικών τους ταξικών οργανώσεων. Καί δίπλα σ' αυτές τις μάζες 
δρούσε ένα θαυμάσια οργανωμένο σοσιαλιστικό κόμμα (οι Μπολσεβίκοι). 
Αυτό τό κόμμα συμμετείχε άμεσα μαζί μέ τούς εργάτες καί τούς αγρότες 
στήν ανατροπή τής βιομηχανικής καί τής αγροτικής μπουρζουαζίας, κα- 
λώντας τις μάζες νά εκπληρώσουν αυτό τό έργο, διαβεβαιώνοντάς τες ότι 
αυτή η επανάσταση θά ήταν η κοινωνική — η τελευταία — επανάσταση που 
θά οδηγούσε τούς σκλαβωμένους στό ελεύθερο βασίλειο τού σοσιαλισμού 
καί τού κομμουνισμού. Στις πλατιές λαϊκές μάζες, τις άπειρες στήν πολιτι¬ 
κή, αυτό φαινόταν σάν προφανής αλήθεια. Η συμμετοχή τού Κ.Κ. στήν κα- 

ταστροφή τού καπιταλιστικού καθεστώτος γέννησε μιά τεράστια εμπιστο¬ 
σύνη σ' αυτό. Τό στρώμα τών μορφωμένων εργατών που ήταν οι φορείς 
τών ιδανικών τής δημοκρατίας ήταν πάντα τόσο ισχνό καί διεσπαρμένο που 
οι μάζες αγνοούσαν τελείως τήν ύπαρξή του σάν ειδική οικονομική κατη¬ 
γορία. Συνακόλουθα, τή στιγμή τής κατάρρευσης τής μπουρζουαζίας, οι 
μάζες δέν είδαν κανέναν άλλο εκτός απ' αυτές τις ίδιες που θά μπορούσε ν' 
αντικαταστήσει τή μπουρζουαζία. Κι ήταν ακριβώς αυτή τή στιγμή που η 
μπουρζουαζία αντικαταστάθηκε στήν πραγματικότητα απ' αυτούς τούς τυ- 
χάρπαστους ηγέτες, τούς δόλιους Μπολσεβίκους, τούς έμπειρους στήν πο¬ 
λιτική δημαγωγία. 

Εκμεταλλευόμενος ξεδιάντροπα τούς επαναστατικούς οραματισμούς 
τών εργατών καί τών αγροτών γιά ελευθερία, ισότητα καί κοινωνική αυτο¬ 
νομία, ο Μπολσεβικισμός τούς υποκατέστησε πολύ επιδέξια μέ τή δική του 
αντίληψη γιά τή σοβιετική εξουσία. 

Σέ πολλά μέρη τής επαναστατικής Ρωσίας, τις πρώτες μέρες τής εξέ¬ 
γερσης τού Οκτώβρη, οι εργάτες αντιλαμβάνονταν τήν ιδέα τής σοβιετικής 
εξουσίας σάν τήν ιδέα τής κοινωνικής κι οικονομικής τους ανεξαρτησίας. 

Χάρη στήν επαναστατική του ενεργητικότητα καί τή σύγχυση τής επα¬ 
ναστατικής αντίληψης τών εργατών μέ τή δική του ιδέα γιά τήν πολιτική 
κυριαρχία που προώθησε δημαγωγικά, ο Μπολσεβικισμός προσέλκυσε τις 
μάζες καί έκανε εκτεταμένη χρήση τής εμπιστοσύνης τους. 

Τό δυστύχημα γιά τις μάζες ήταν ότι δέχτηκαν απόλυτα κι ειλικρινά τά 
δόγματα τού σοσιαλισμού καί τού κομμουνισμού, όπως ο λαός δέχεται 
πάντοτε τις ιδέες τής αλήθειας, τής δικαιοσύνης καί τής αρετής. Σ' αυτά 
τά δόγματα όμως, η αλήθεια δέν είναι τίποτα άλλο από ένα δέλεαρ, μιά ό¬ 
μορφη υπόσχεση που συγκινεί καί γεμίζει έξαρση τή ψυχή τού λαού. Ό¬ 
πως καί σ' όλα τά άλλα Κρατικά συστήματα, η ουσία αυτής τής "αλήθειας" 
είναι η αρπαγή καί τό μοίρασμα τής εξουσίας καί τής εργασίας τού λαού α¬ 
πό μιά μικρή αλλά καλά οργανωμένη ομάδα παράσιτων. 

Μέσα στόν ανεμοστρόβιλο τών γεγονότων που σάρωσε όλη τή Ρωσία 
καί τήν Ουκρανία, μέσα στόν καταιγισμό τών πολιτικών, στρατιωτικών κι 
άλλων εγχειρημάτων, η άνοδος στήν εξουσία μιάς νέας ομάδας εκμεταλ¬ 
λευτών δέν έγινε στήν αρχή ξεκάθαρα αντιληπτή απ' τις πλατιές λαϊκές 
μάζες. Επιπλέον, η οριστική εδραίωση αυτής τής εξουσίας πήρε αρκετά 
χρόνια. Ακόμη, αυτή η εξέλιξη ήταν μακρόχρονη καί καλύφτηκε επιδέξια 
απ' τήν ενδιαφερόμενη ομάδα. Τής χρειαζόταν κάποιος καιρός πριν μπο¬ 
ρέσει ν' αποκαλύψει τό πραγματικό της πρόσωπο στις πλατιές μάζες. 

Τόν καιρό τής μεγάλης Γαλλικής επανάστασης, όταν καταστράφηκε ο¬ 
ριστικά η φεουδαρχία — η μοναρχία τών βασιλιάδων καί τής αριστοκρα¬ 
τίας -, οι μάζες νόμιζαν ότι είχαν εμπλακεί σ' αυτή τή μεγάλη καταστροφή 
γιά χάρη τής ελευθερίας τους καί ότι τά πολιτικά κόμματα που βρίσκονταν 
στό προσκήνιο δέν ήταν παρά μόνο φίλοι καί βοηθοί. Πέρασαν μερικά χρό¬ 
νια προτού ο λαός, κοιτάζοντας γύρω του προσεχτικά, νά μπορέσει νά συ¬ 
νειδητοποιήσει ότι αυτό που είχε συμβεί ήταν μιά απλή αντικατάσταση ε¬ 
ξουσίας, ότι οι θέσεις τού βασιλιά καί τών αριστοκρατών είχαν τώρα κατα¬ 
ληφθεί από μιά νέα τάξη εκμεταλλευτών αφεντικών: τή βιομηχανική κι 
εμπορική μπουρζουαζία. Τέτοια ιστορικά γεγονότα χρειάζονται πάντα κά- 

ποιο καιρό γιά νά γίνουν αντιληπτά καί κατανοητά απ' τις πλατιές μάζες. 


Δώσαμε μιά γενική περιγραφή τών πολιτικών καί κοινωνικών βάσεων 
τού Μπολσεβικισμού, καί τού πραγματικού του περιεχομένου. Μετά από 
δυό χρόνια δικτατορίας του στή Ρωσία, ο Μπολσεβικισμός έδειξε ξεκάθαρα 
τό περιεχόμενό του, πρώτα σέ μεμονωμένες ομάδες εργατών κι αγροτών κι 
αργότερα στις πλατιές λαϊκές μάζες. Ήταν η νεαρή δύναμη, γεμάτη εξου¬ 
σιαστικές φιλοδοξίες, που, μετά τήν πτώση τού Αταμάνου, ξεκίνησε μέ α¬ 
λύγιστη θέληση νά επιβάλλει τήν εξουσία της στήν Ουκρανία μέ οποιοδή- 
ποτε τίμημα. 

Τόν καιρό τού Αταμάνου Σκοροπάντσκι, οι Μπολσεβίκοι δέν είχαν αρ¬ 
κετή δύναμη στήν Ουκρανία που νά τούς επιτρέπει νά οργανώσουν τήν άμε¬ 
ση κατάληψη τής εξουσίας στήν Ουκρανία μόλις πέσει ο Αταμάνος(Ι). Ό¬ 
λες σχεδόν οι δυνάμεις τους βρίσκονταν στή Μεγαλορωσία κι από κεί πα¬ 
ρακολουθούσαν τήν Ουκρανία, περιμένοντας τήν κατάλληλη στιγμή γιά νά 
προχωρήσουν πρός τήν Ουκρανία καί νά ανακηρύξουν τήν εξουσία τους. 
Στή Μεγαλορωσία, στήν πόλη τού Κούρακ, σχηματίστηκε εκ τών προτέ- 
ρων η Ουκρανική κυβέρνηση τών Μπολσεβίκων' περιλάμβανε τόν Πιάτα- 
κωφ, τόν Κβίριγκ κι άλλους. Παρόλη τήν ετοιμότητά τους, δέν κατόρθω¬ 
σαν νά επιτεθούν στήν Ουκρανία τή στιγμή τής πτώσης τού Σκοροπάντσκι 
κι αυτό διευκόλυνε τούς Πετλιουριστές ν' αρπάξουν πρώτοι τήν εξουσία. 
Αλλά αυτό τό γεγονός τούς ώθησε νά πάρουν ακόμα πιό ενεργητικά στρα¬ 
τιωτικά μέτρα. Η ατμόσφαιρα ήταν επαναστατική, η κατάσταση εξαιρετικά 
μπερδεμένη εξαιτίας τού μαζικού επαναστατικού κινήματος τών αγροτών. 
Κάτω απ' αυτές τις περιστάσεις οι 6 βδομάδες που κέρδισαν οι Πετλιουρι- 
στές σέ βάρος τών Μπολσεβίκων αντισταθμίστηκαν εύκολα απ' τήν πορεία 
τών γεγονότων. Κι οι Μπολσεβίκοι πέρασαν στή δράση. 

Ενώ η έδρα τής Ουκρανικής τους κυβέρνησης μεταφέρθηκε απ' τό 
Κούρσκ στό Χάρκοβο, που πρώτα απελευθερώθηκε καί καταλήφτηκε απ’ 
τό επαναστατικό απόσπασμα τού αναρχικού Τσερεντνιάκωφ(2), καί προχώ¬ 
ρησαν εκεί στή δημιουργία ενός κέντρου πολιτικής διοίκησης, οι στρατιω¬ 
τικές μεραρχίες τους προέλαυναν μέσα απ' τις ήδη απελευθερωμένες πε¬ 
ριοχές πρός τήν καρδιά τής Ουκρανίας κι απ' όπου περνούσαν ίδρυαν όρ¬ 
γανα τής Κομμουνιστικής εξουσίας μέ στρατιωτική βία. Είπαμε: τις ήδη α¬ 
πελευθερωμένες περιοχές. Πράγματι, ολόκληρη η έκταση τής Ουκρανίας 
απ' τήν επαρχία τού Κούρακ ώς τήν Αζοφική Θάλασσα καί τή Μαύρη Θά¬ 
λασσα, είχε ήδη απελευθερωθεί απ' τις δυνάμεις τού Αταμάνου από επανα¬ 
στατικά αποσπάσματα αγροτών. Μέ τήν πτώση τού Αταμάνου αυτά τά απο¬ 
σπάσματα εν μέρει διασκορπίστηκαν στά χωριά κι εν μέρει αποσύρθηκαν 
στις παραθαλάσσιες περιοχές τής Αζοφικής θάλασσας, όπου υπήρχε ήδη 
μιά απειλή γιά μιά νέα αντεπανάσταση, εκείνη τού στρατηγού Ντενίκιν. 

Στό μεγαλύτερο μέρος τής Ουκρανίας οι Μπολσεβίκοι βρήκαν ότι τό έ¬ 
δαφος είχε ήδη καθαριστεί. Στά μέρη που αντιμετώπισαν Πετλιουριστές, 
τούς κατατρόπωσαν στρατιωτικά καί πήραν τή θέση τους. Η αποφασιστική 
σύγκρουση μεταξύ Μπολσεβίκων καί Πετλιουριστών έγινε στήν περιοχή 

τού Κιέβου, τό οποίο απ' τήν εποχή τής εισόδου τού Διευθυντηρίου ήταν 
τό κέντρο τής πολιτικής δραστηριότητας τών Πετλιουριστών καί τό σημείο 
συγκέντρωσης τών στρατευμάτων τού Πετλιούρα. Στά τέλη τού Γενάρη 
τού 1919, οι Μπολσεβίκοι άρχισαν μιά γενική επίθεση κατά τού Κιέβου. 
Στις αρχές τού Φλεβάρη κατέλαβαν τό Κίεβο. Η κυβέρνηση τής Ουκρανι¬ 
κής Λαϊκής Δημοκρατίας υποχώρησε, όπως συνήθως, πρός τά δυτικά σύ¬ 
νορα τής Ουκρανίας. Η Κρατική εξουσία πέρασε στούς Μπολσεβίκους. 

Είναι σημαντικό νά σημειωθεί ότι η Κομμουνιστική εξουσία εγκαθιδρύ- 
θηκε μέ στρατιωτική βία, όχι μόνον όταν οι Μπολσεβίκοι καταφέρναν νά 
καταλάβουν κάποιο μέρος μετά από μιά μάχη που έδιναν γιά νά διώξουν 
τούς Πετλιουριστές, αλλά καί σέ μέρη όπου η περιοχή ήταν ήδη ελεύθερη 
κι οι χωρικοί ανεξάρτητοι. Τά σοβιέτ (συμβούλια) τών εργατών καί τών α¬ 
γροτών, που είχαν δήθεν δημιουργήσει αυτή τήν εξουσία, εμφανίζονταν με¬ 
τά τήν εγκαθίδρυσή της. Πριν απ' τά σοβιέτ υπήρχαν οι Κομματικές "επα¬ 
ναστατικές επιτροπές". Καί πριν απ' τις "επαναστατικές επιτροπές" υπήρ¬ 
χαν απλά στρατιωτικές μεραρχίες. 


ΣΗΜΕΙΩΣΕΙΣ 

1. Πράγματι, τόν καιρό τσϋ Αταμάνου, οι Μπολσεβίκοι προσπάθησαν νά δημιουργή¬ 
σουν αντάρτικα αποσπάσματα κομματικού τύπου στή χώρα, που θά εκτελούσσν τις εν¬ 
τολές τού Κόμματος Τέτοιο ήταν τά απόσπασμα τού Κολόσωφ στήν περιοχή τού Πά· 
βλογκραντ. Αλλά ο αριθμός τι»/ αποσπασμάτων αυτών ήταν μικρός κι επισκιάστηκαν 
απά τή μεγάλη μάζα τών επαναστατών που ακολουθούσαν ένα δρόμο ανεξάρτητο απ’ 
τά Κόμμα Επιπλέον, αυτά τά οπάνια Κομματικού τύπου αποσπάσματα, μολύιβηκαν 
απ' τό γενικό πνεύμα τού επαναστατικού ξεσηκωμού. Τά απόσπασμα τού Κολόοωφ δέ 
χάραξε μιά ξεκάθαρη δισχωριστική γραμμή μεταξύ τής δικής του επαναστατικής δρα¬ 
στηριότητας κι αυτής τού Μάχνο. Συχνά δούλευαν μαζί. 

2. Ο Τσερεντνιάκωφ ήταν ένας αγρότης κι αναρχικός που γρήγορα κηρύχτηκε ε¬ 
κτός νόμου απ' τις Μπολσεβίκικες αρχές. Αυτός καί τό απόσπασμά του ενώθηκαν μέ 
τόν γενικό επαναστατικό στρατό τού Μάχνο καί πολέμησαν στά Αζοψικό μέτωπο ενάν¬ 
τια στόν Ντενίκιν. Τόν καιρό τής εισβολής τού Ντενίκιν στήν περιοχή τού Γκιουλάι-Πο- 
λέ, τόν Ιούνη τού 1919, αιχμολωτίσθηκε καί δέχτηκε 300 χτυπήματα μέ μαστίγιο. 
Δραπέτευσε. Τό καλοκαίρι τού 1919 έπεσε ξανά στά χέρια τού στρατού τού Ντενίκιν 
στήν περιοχή τής Πολτόβα κι εκτελέστηκε. 

ΚΕΦΑΛΑΙΟ ΠΕΜΠΤΟ 


Η ΜΑΧΝΟΒΤΣΙΝΑ 


Τό επαναστατικό κίνημα τών Ουκρανών αγροτών κι εργατών στις αρ¬ 
χές του έμοιαζε μέ αγριεμένη θάλασσα. Στις απέραντες εκτάσεις ολόκλη¬ 
ρης τής Ουκρανίας, οι μάζες βρίσκονταν σέ αναβρασμό κι έπαιρναν ορμητι¬ 
κά τό δρόμο τής εξέγερσης καί τού αγώνα. Πανίσχυροι πόμεστσικ κι εκ¬ 
πρόσωποι τής εξουσίας δολοφονήθηκαν ή διώχτηκαν μακριά. Η καταστρο¬ 
φική πλευρά τού κινήματος κυριαρχούσε. Η θετική πλευρά έμοιαζε νά τού 
λείπει. Τό κίνημα δέν είχε παρουσιάσει ακόμα ένα ξεκάθαρο κι ακριβές 
σχέδιο οργάνωσης τής ελεύθερης ζωής τών χωρικών καί τών εργατών. 
Αλλά σιγά-σιγά, στήν πορεία τής ανάπτυξής του, άρχισε ν' αποκαλύπτεται 
καί νά μορφοποιείται τό πραγματικό περιεχόμενο τού κινήματος. Μετά απ' 
τήν ενοποίηση τής πλειοψηφίας τών επαναστατικών ρευμάτων κάτω απ' 
τήν ηγεσία τού Μάχνο, τό κίνημα απόκτησε τήν ενότητα που τού έλειπε, 
τή ραχοκοκκαλιά του. Από κεί κι ύστερα παρουσιάζεται σάν ένα τέλεια δια¬ 
μορφωμένο καί ξεκάθαρα προσδιορισμένο κοινωνικό κίνημα μέ τή συγκε¬ 
κριμένη ιδεολογία του καί τό δικό του πρόγραμμα γιά τήν οργάνωση τής 
ζωής τού λαού. Πρόκειται γιά τήν πιό δυνατή φάση, γιά τό αποκορύφωμα 
τού επαναστατικού ξεσηκωμού, τήν Μαχνοβτσίνα. 

Τά συγκεκριμένα χαρακτηριστικά αυτού τού κινήματος είναι: η βαθιά 
δυσπιστία απέναντι σέ κοινωνικές ομάδες μή εργατικές ή προνομιούχες - η 
καχυποψία απέναντι στά πολιτικά κόμματα - η απόρριψη κάθε είδους δικτα¬ 
τορίας πάνω στό λαό από οποιαδήποτε οργάνωση - η απόρριψη τής αρχής 
τού Κράτους - η πλήρης αυτοδιεύθυνση τών εργαζόμενων σ' όλες τις υπο¬ 
θέσεις τους. Η κύρια καί συγκεκριμένη μορφή αυτής τής αυτοδιεύθυνσης 
είναι τά ελεύθερα εργατικά συμβούλια τών οργανώσεων τών αγροτών καί 
τών εργατών. "Ελεύθερα", μέ τήν έννοια ότι θά είναι εντελώς ανεξάρτητα 
απ' οποιαδήποτε μορφή κεντρικής εξουσίας, συμμετέχοντας ισότιμα στό 
γενικό οικονομικό σύστημα. "Εργατικά", μέ τήν έννοια ότι βάση αυτών τών 
συμβουλίων θά ήταν η αρχή τής εργασίας, ότι θά αποτελούνταν μόνον από 
εργάτες, υπηρετώντας τά δικά τους συμφέροντα κι επιθυμίες καί ότι δέν 
θά επιτρέπουν σέ πολιτικές οργανώσεις νά προσχωρήσουν σ' αυτά. {Βλέπε 
τό "Οι Γενικές Θέσεις τών Μαχνοβιτών πάνω στά Ελεύθερα Συμβούλια τών 
Οργανώσεων τών Εργατών κι Αγροτών".) Αυτό ήταν τό λάβαρο κάτω απ - 
τό οποίο η Μαχνοβτσίνα μπήκε στό στίβο τής κοινωνικής πάλης. 

Η Μαχνοβτσίνα γεννήθηκε στή θυελλώδη εποχή τής σύγχρονης Ου¬ 
κρανικής ζωής τό καλοκαίρι τού 1918, τότε που ολόκληρη η αγροτιά άρχι¬ 
ζε νά εξεγείρεται σάν θύελλα. Απ' τις πρώτες μέρες τής ζωής της ώς τις 
τελευταίες της στιγμές, δέ γνώρισε ούτε μιά μέρα ειρήνης. Σάν αποτέλε¬ 
σμα, η ανάπτυξη κι ολόκληρη η εξέλιξή της ακολούθησε έναν ιδιαίτερο δι¬ 
πλό δρόμο - αυτόν τής προώθησης τών βασικών ιδεών της μέσα στις πλα- 

τιές λαϊκές μάζες κι εκείνον τής αύξησης καί τής ενοποίησης τών στρατιω¬ 
τικών της δυνάμεων. Απ' τή μέρα που ενώθηκαν όλα τά στρατιωτικά επα¬ 
ναστατικά αποσπάσματα σ' ένα στρατό, ο στρατός αυτός έγινε ο μοναδικός 
επαναστατικός στρατός τών μαζών. Τό γεγονός ότι η Ουκρανία ήταν σέ 
διαρκή εμπόλεμη κατάσταση ήταν ο λόγος γιά τόν οποίο οι καλύτερες ορ¬ 
γανωτικές δυνάμεις τού κινήματος απασχολούνταν στόν στρατό. 'Αθελά 
του αυτός ο στρατός έγινε τόσο η ένοπλη αυτοάμυνα τών αγροτών όσο κι 
ο οδηγός ολόκληρου τού κινήματος τους, η επαναστατική εμπροσθοφυλα¬ 
κή τους. Ο στρατός οργάνωνε καί καθοδηγούσε δραστήρια τήν επίθεση ε¬ 
νάντια στήν αντεπανάσταση τών πόμεστσικ, προγραμμάτιζε τήν πορεία τού 
αγώνα κι επινοούσε τά συνθήματα τής μέρας. Παρόλα αυτά ο στρατός δέν 
υπήρξε ποτέ μιά αυτάρκης δύναμη. Αντλούσε πάντοτε τις επαναστατικές 
του ιδέες απ' τις πλατιές μάζες κι υπεράσπιζε τά συμφέροντά τους. Απ' 
τήν πλευρά τους, οι μάζες τών αγροτών θεωρούσαν τόν στρατό αυτό σάν 
τ' όργανο που κστεύθυνε κάθε πλευρά τής ζωής τους(1). 

Η στάση τής Μαχνοβτσίνα απέναντι στήν εξουσία τού Κράτους, απέναν¬ 
τι στά πολιτικά κόμματα καί τις μή παραγωγικές ομάδες, έγινε καί στάση 
τών αγροτών κι αντίστροφα, τά συμφέροντα τών φτωχότερων αγροτών κι 
εργατών, οι ταλαιπωρίες τους καί οι απόψεις τους έγιναν τά συμφέροντα, 
οι ταλαιπωρίες κι οι απόψεις τής Μαχνοβτσίνα. Έτσι τό Μαχνοβίτικο κίνη¬ 
μα αναπτύχθηκε μέ αμοιβαίες αλληλεπιδράσεις καί σύντομα εξελίχτηκε σ’ 
ένα πολύ σημαντικό κοινωνικό φαινόμενο τής Ρώσικης ζωής. 


Τόν Οκτώβρη καί τό Νοέμβρη τού 1918, τ' αποσπάσματα τού Μάχνο 
άρχισαν μιά γενική επίθεση ενάντια στήν αντεπανάσταση τού Αταμάνου. 
Τήν εποχή αυτή τά Αυστρο-Γερμανικά στρατεύματα επηρεασμένα απ' τά 
πολιτικά γεγονότα που συνέβαιναν στις χώρες τους, είχαν αρχίσει ν' απο- 
διοργανώνονται καί νά χάνουν τήν προηγούμενη δύναμη κι ενεργητικότη- 
τά τους. Ο Μάχνο τό εκμεταλλεύτηκε αυτά. Ήλθε σέ διαπραγματεύσεις 
καί σύναψε σχέσεις ουδετερότητας μέ στρατιωτικές μονάδες που είχαν 
συλλάβει τό επαναστατικό πνεύμα. Αυτές οι μονάδες δέχονταν ν' αφοπλι¬ 
στούν κι έτσι οι Μαχνοβίτες μπορούσαν νά εξοπλιστούν σέ βάρος τους. Ό¬ 
που ο Μάχνο δέν πετύχαινε νά συμφωνήσει μέ τούς Αυστρο-Γερμανούς, 
τούς έδιωχνε βίαια απ' τήν περιοχή. Μετά από μιά λυσσασμένη τριήμερη 
μάχη κατέλαβε οριστικά τό Γκιουλάι-Πολέ. Εκεί εδραίωσε τή θέση του κι 
οργάνωσε τό γενικό επιτελείο τού στρατού του. Παντού ο λαός ένιωθε νά 
πλησιάζει τό τέλος τής ηγεμονίας τού Αταμάνου κι η αγροτική νεολαία συ¬ 
σπειρωνόταν κατά χιλιάδες γύρω απ' τόν Μάχνο. Ήδη απ' αυτή τήν εποχή 
ο στρατός του αποτελούνταν από αρκετά συντάγματα πεζικού κι ιππικού 
μέ μία πυροβολαρχία καί πολλά πολυβόλα. 

Ούτε ένα απ' τά τμήματα τού Αταμάνου δέν έμεινε στήν περιοχή. Η 
Κρατική Β α ρ τ ά (Φρουρά) διαλύθηκε μπροστά στή φοβερή ανάπτυξη 
τού επαναστατικού στρατού. Ο στρατός τού Μάχνο έμεινε ο μοναδικός 
στρατός σ’ αυτή τήν τεράστια περιοχή. Αλλά ο Αταμάνος κρατούσε ακόμα 
τό Κίεβο. Έτσι ο Μάχνο καί τά στρατεύματά του κατευθύνθηκαν πρός τό 

βορρά, όπου κατέλαβαν τούς σιδηροδρομικούς κόμβους τού Τσαπλίνο, τού 
Γκρισϊνο και τού Σινελνΐκοβο, έφθασαν στήν πόλη τού Πάβλογκραντ, κι α¬ 
πό κεΐ στράφηκαν δυτικά πρός τό Αικατερΐνοσλαβ. Εκεί βρέθηκαν αντιμέ¬ 
τωποι μέ τις δυνάμεις τού Πετλιούρα. 

Οι Πετλιουριστές, που είχαν καταλάβει τήν εξουσία σέ μερικές πόλεις, 
θεωρούσαν τούς εαυτούς τους πραγματικούς αφέντες τής χώρας. Σχημάτι¬ 
σαν τόν στρατό τους συγκεντρώνοντας έναν αριθμό αγροτικών αποσπασμά¬ 
των - μετά διάταξαν γενική επιστράτευση μέ σκοπό νά δημιουργήσουν έναν 
τακτικό εθνικό στρατό. Θεωρούσαν τό Μαχνοβίτικο κίνημα σάν ένα σπου¬ 
δαίο επεισόδιο τής Ουκρανικής επανάστασης κι έλπιζαν νά τό τραβήξουν 
στή σφαίρα επιρροής τους καί νά τό φέρουν κάτω απ" τή δική τους διεύ¬ 
θυνση. Έστειλαν στόν Μάχνο μιά σειρά από πολιτικά ερωτήματα: ποιά ή¬ 
ταν η γνώμη του γιά τό κίνημα τών Πετλιουριστών καί γιά τήν κυβέρνηση 
Πετλιούρα" πώς φανταζόταν τή μελλοντική πολιτική δομή τής Ουκρανίας' 
δέν τό έβρισκε επιθυμητό καί χρήσιμο νά δουλέψει από κοινού μέ τάν Πετ¬ 
λιούρα γιά τή δημιουργία μιάς ανεξάρτητης Ουκρανίας; Η απάντηση τού 
Μάχνο καί τού επιτελείου του ήταν σύντομη. Δήλωσαν ότι κατά τήν άποψή 
τους τό κίνημα τών Πετλιουριστιΐν ήταν ένα αστικό εθνικιστικό κίνημα μέ 
κατεύθυνση εντελώς διαφορετική από κείνη τών επαναστατικών χωρικών' 
ότι η Ουκρανία θά έπρεπε νά οργανωθεί στή βάση τής ελεύθερης εργασίας 
καί τής ανεξαρτησίας τών αγροτών καί τών εργατών απ' οποιαδήποτε πολι¬ 
τική εξουσία. Όχι λοιπόν ένωση, αλλά μόνον πάλη μπορούσε νά υπάρξει 
μεταξύ τού Μαχνοβίτικου κινήματος τού λαού καί τού Πετλιουριστικού κι¬ 
νήματος τής μπουρζουαζίας. 

Λίγο μετά ο Μάχνο προέλασε εναντίον τού Αικατερΐνοσλαβ γιά νά διώ¬ 
ξει τήν κυβέρνηση τών Πετλιουριστών. Ο Πετλιούρα διατηρούσε εκεί ισχυ¬ 
ρές στρατιωτικές δυνάμεις. Προστατευμένοι απ’ τάν ποταμό Δνείπερο οι 
Πετλιουριστές ήταν σχεδόν αήττητοι σ' αυτή τήν πόλη. Τά αποσπάσματα 
τού Μάχνο σταμάτησαν στό Νίζνε-Δνιπράφσκ, όπου υπήρχε μιά επιτροπή 
πόλης τού Κ.Κ. που διέθετε μερικές ντόπιες ένοπλες δυνάμεις. Αυτή η επι¬ 
τροπή πρόσφερε στόν Μάχνο, που ήταν πολύ γνωστός στήν περιοχή σάν 
γενναίος ήρωας τής επανάστασης καί σάν πολύ προικισμένος στρατιωτικός 
ηγέτης, τή διοίκηση τών εργατικών αποσπασμάτων τού Κόμματος. Ο Μά¬ 
χνο δέχτηκε. 

Όπως έκανε συχνά, ο Μάχνο κατέφυγε σ - ένα στρατιωτικό τέχνασμα. 
Φόρτωσε τόν στρατό του σ - ένα τρένο καί τό έστειλε απ' τή γέφυρα τού 
Δνείπερου κατευθείαν μέσα στήν πόλη, καμουφλαρισμένο σάν εργατικό 
τρένο (τρένο που μετέφερε καθημερινά τούς εργάτες απ' τά περίχωρα γιά 
νά δουλέψουν στήν πόλη). Τό ρίσκο ήταν μεγάλο. Άν οι Πετλιουριστές α¬ 
νακάλυπταν αυτό τό τέχνασμα λίγο πριν σταματήσει τό τρένο, ολόκληρος 
ο στρατός θά αιχμαλωτιζόταν. Αλλά τό ίδιο ρίσκο άνοιξε τό δρόμο γιά τή 
νίκη τών Μαχνοβιτών. Τό τρένο μπήκε στόν κεντρικό σταθμό, όπου αποβι¬ 
βάστηκαν απροσδόκητα τά επαναστατικά στρατεύματα, καί κατέλαβαν αμέ¬ 
σως τόν σταθμό καί τά γύρω μέρη. Στήν ίδια τήν πόλη ξέσπασε μιά λυσσα¬ 
σμένη μάχη που τέλειωσε μέ τήν ήττα τών Πετλιουριστών. Αλλά λίγες μέ¬ 
ρες αργότερα, εξαιτίας τής κακής επαγρύπνησης μιάς Μαχνοβίτικης φρου¬ 
ράς, η πόλη ανακαταλήφθηκε απ’ τούς Πετλιουριστές, που είχαν ξαναγυρί- 

σει μέ ενισχύσεις απ' τό Ζαπορόζε. Στή διάρκεια τής οπισθοχώρησης έγι¬ 
ναν δυό απόπειρες δολοφονίας τού Μάχνο στό Νίζνε-Δνιπρόφακ. Αλλά καί 
τις δυό φορές οι βόμβες που τού έριξαν δέν έσκασαν. Ο Μαχνοβίτικος 
στρατός υποχώρησε στην περιοχή τού Σινελνίκοβο, όπου έσκαψε χαρακώ¬ 
ματα καί δημιούργησε ένα μέτωπο ανάμεσα στούς Μαχνοβίτες καί τούς 
Πετλιουριστές στό βορειοδυτικά σύνορα τής επαναστατικής περιοχής. Ο 
στρατός τού Πετλιούρα, που αποτελούνταν κυρίως από επαναστάτες αγρό¬ 
τες ή επιστρατευμένους, διαλύθηκε γρήγορα καθώς ερχόταν σέ επαφή μέ 
τούς Μαχνοβίτες. Σύντομα αυτό τό μέτωπο χάθηκε χωρίς ούτε μιά μάχη. 
Απελευθερώθηκε τότε μιά τεράστια έκταση πολλών χιλιάδων μιλιών από 
κάθε εξουσία καί κάθε στρατό. 


Οι κρατιστές φοβούνται τούς ελεύθερους ανθρώπους. Ισχυρίζονται ότι 
χωρίς εξουσία οι άνθρωποι θά χάσουν τή δυνατότητα νά είναι κοινωνικοί, 
θά διαλυθούν καί θά ξαναγυρίσουν στήν βαρβαρότητα. Πρόκειται γιά ολο¬ 
φάνερες ανοησίες που τις παίρνουν στά σοβαρά μόνον αργόσχολοι, ερα¬ 
στές τής εξουσίας καί τής εργασίας τιί» άλλων, ή τυφλοί διανοητές τής α¬ 
στικής κοινωνίας. Στήν πραγματικότητα, η απελευθέρωση τών ανθρώπων 
οδηγεί στόν εκφυλισμό καί στήν επιστροφή στήν βαρβαρότητα, όχι τό λαό, 
αλλά όλους εκείνους που, χάρη στήν εξουσία καί τά προνόμια, ζούν απ' 
τόν κόπο τών χεριών τού λαού κι απομυζούν τό αίμα απ' τις φλέβες του. 
Η Ρώσικη επανάσταση προσφέρει ένα παράδειγμα γιά τό πώς χιλιάδες οι¬ 
κογένειες τής προνομιούχας τάξης - καθαρές, καλοθρεμμένες καί καλον¬ 
τυμένες — έπεσαν στήν παρακμή καί στήν βαρβαρότητα. Η επανάσταση 
τούς στέρησε απ' τούς υπηρέτες τους καί μέσα σέ 1 - 2 μήνες είχαν βυθι¬ 
στεί μέσα στή βρωμιά καί τήν αθλιότητα. Η απελευθέρωση τού λαού οδη¬ 
γεί στήν βαρβαρότητα εκείνους που ζούν απ' τή σκλαβιά του. Όσο γιά 
τούς εργαζόμενους, αυτοί αρχίζουν νά ζούν καί νά αναπτύσσονται εντατικά 
απ' τή μέρα ακριβώς που γίνονται πραγματικά κι απόλυτα ελεύθεροι. Οι α¬ 
γρότες τής περιοχής τού Γκιουλάι-Πολέ τό έδειξαν ξεκάθαρα. Έζησανγιά 
περισσότερους από 6 μήνες - απ' τό Νοέμβρη τού 1918 ώς τόν Ιούνη τού 
1919 - χωρίς καμιά εξωτερική πολιτική εξουσία. Όχι μόνο διατήρησαν 
κοινωνικούς δεσμούς μεταξύ τους, αλλά καί δημιούργησαν νέες κι ανώτε¬ 
ρες μορφές κοινωνικών σχέσεων - τις ελεύθερες εργατικές κομμούνες καί 
τά ελεύθερα συμβούλια τών εργαζόμενων. 

Μετά τό διώξιμο τών πόμεστσικ απ’ τις απελευθερωμένες περιοχές, η 
γή πέρασε στά χέρια τών αγροτών. Αλλά πολλοί αγρότες κατάλαβαν ότι τό 
καθήκον τους δέν είχε τελειώσει κι ότι δέν έφτανε νά οικειοποιηθούν ένα 
κομμάτι γής καί μ' αυτό νά είναι ικανοποιημένοι. Είχαν μάθει απ' τις ταλαι¬ 
πωρίες τής ζωής τους ότι οι εχθροί τούς παραμόνευαν από παντού κι ότι έ¬ 
πρεπε νά είναι ενωμένοι. Σέ πολλά μέρη έγιναν απόπειρες νά οργανωθεί η 
κοινωνική ζωή από κοινού. Παρά τήν εχθρότητα τών αγροτών απέναντι 
στις επίσημες κομμούνες, σέ πολλά μέρη τής περιοχής τού Γκιουλάι-Πολέ 
δημιουργήθηκαν αγροτικές κομμούνες, που τις ονόμαζαν κομμούνες "ερ¬ 
γασίας" κι "ελεύθερες" κομμούνες. Η πρώτη ελεύθερη κομμούνα, που ονο- 

μάστηκε Ρόζα Λούξεμπουργκ, οργανώθηκε κοντά στό χωριό Ποκρόφσκοε. 
Όλα τά μέλη ήταν φτωχοί. Αρχικά είχε μόνο λίγες δεκάδες μέλη, αλλά 
αργότερα ο αριθμός τους ξεπέρασε τά 300. Αυτή η κομμούνα δημιουργή- 
θηκε απ' τούς φτωχότερους ντόπιους αγρότες. Αφιερώνοντάς την στή 
μνήμη τής Ρόζας Λούξεμπουργκ, έδωσαν μιά απόδειξη τής αμεροληψίας 
τους. Μέ μιά απλότητα καί μεγαλοψυχία χαρακτηριστικά αγροτική, τίμη¬ 
σαν τή μνήμη μιάς ηρωίδας τής επανάστασης που, άν καί άγνωστη σ' αυ¬ 
τούς, υπήρξε ένας μάρτυρας τής επαναστατικής πάλης. Όμως η εσωτερική 
ζωή τής κομμούνας δέν είχε τίποτα τό κοινό μέ τό δόγμα γιά τό οποίο είχε 
αγωνιστεί η Ρόζα Λούξεμπουργκ. Η κομμούνα βασιζόταν σέ αντιεξουσια- 
στικές αρχές. Η ανάπτυξη καί τό μεγάλωμα τής κομμούνας άρχισε ν' ασκεί 
μεγάλη επιρροή στούς ντόπιους χωρικούς. Οι Κομμουνιστικές αρχές προ¬ 
σπάθησαν νά επέμβουν στήν εσωτερική ζωή τής κομμούνας αλλά δέν τούς 
επέτρεψαν ν' αναμιχθούν. Η κομμούνα ήταν συνεπής απέναντι στ' όνομά 
της σάν ελεύθερη, εργατική καί ξένη απέναντι σέ κάθε εξουσία(2). 

Περίπου 5 μιλιά απ' τό Γκιουλάι-Πολέ, στά πρώην κτήματα ενός γαιο¬ 
κτήμονα, δημιουργήθηκε μιά άλλη κομμούνα που αποτελούνταν από φτω¬ 
χούς χωρικούς τού Γκιουλάι-Πολέ. Ονομαζόταν απλά Κομμούνα Νούμερο 
1 τών αγροτών τού Γκιουλάι-Πολέ. Περίπου 13 μιλιά μακρύτερα βρίσκον¬ 
ταν η Κομμούνα Νούμερα 2 κι η Κομμούνα Νούμερο 3. Επίσης υπήρχαν 
κομμούνες καί σέ αρκετά άλλα μέρη. Ομολογουμένως οι κομμούνες δέν ή¬ 
ταν πολλές καί περιλάμβαναν μόνο μιά μειοψηφία τού πληθυσμού — ιδιαί¬ 
τερα όσους δέν είχαν σπουδαία κτήματα. Η μεγάλη αξία τους όμως έγκει¬ 
ται στό γεγονός ότι οι κομμούνες αυτές δημιουργήθηκαν μέ πρωτοβουλία 
τών ίδιων τών φτωχών αγροτών. Οι Μαχνοβίτες δέν άσκησαν ποτέ τήν πα¬ 
ραμικρή πίεση πάνω στούς αγρότες καί περιορίζονταν μόνο στήν προπσ- 
γάνδιση τής ιδέας τών ελεύθερων κομμουνών. 

Οι κομμούνες δέν δημιουργήθηκαν στή βάση τού παραδείγματος ή τής 
ιδιοτροπίας, αλλά αποκλειστικά γιά νά ικανοποιήσουν τις ζωτικές ανάγκες 
τών αγροτών που ήταν ακτήμονες πριν απ' τήν επανάσταση καί που, μετά 
τή νίκη, άρχισαν νά οργανώνουν τήν οικονομική τους ζωή σέ μιά βάση κοι¬ 
νοκτημοσύνης. Δέν είχαν καμιά σχέση μέ τις ψευδοκομμούνες τού Κ.Κ. ό¬ 
που δούλευαν μαζί άνθρωποι συγκεντρωμένοι τυχαία, άνθρωποι που σπα- 
ταλούσαν τά γεννήματα καί κατέστρεφαν τή γή, άνθρωποι που απολαμβά¬ 
νοντας τήν Κρατική εύνοια ζούσαν έτσι απ' τήν εργασία αυτών που υποτί¬ 
θεται ότι εκπαίδευαν πώς νά δουλεύουν. Αυτές ήταν πραγματικές κομμού¬ 
νες εργασίας τών αγροτών, που, συνηθισμένοι οι ίδιοι νά δουλεύουν, εκτι¬ 
μούσαν πραγματικά τή δουλειά τους καί τή δουλειά τών άλλων. Οι αγρό¬ 
τες, δούλευαν σ' αυτές τις κομμούνες πρώτα απ' όλα γιά νά εξασφαλίσουν 
τό καθημερινό τους ψωμί. Επιπλέον, ο καθένας έβρισκε εκεί τήν ηθική κι 
υλική υποστήριξη που χρειαζόταν. Οι αρχές τής αδελφοσύνης καί τής ισό¬ 
τητας διαπότιζαν όλες τις κομμούνες. Όλοι - άντρες, γυναίκες καί παι¬ 
διά - δούλευαν σύμφωνα μέ τις ικανότητές τους. Τήν οργανωτική δουλειά 
αναλάμβαναν 1 - 2 σύντροφοι που, αφού τήν τελείωναν, αναλάμβοναν τά υ¬ 
πόλοιπα καθήκοντα μαζί μέ τά άλλα μέλη τής κομμούνας. Είναι ολοφάνερο 
ότι αυτές οι κομμούνες όφειλαν τά χαρακτηριστικά τους αυτά στό εργατι¬ 
κό περιβάλλον μέσα στό οποίο αναπτύχθηκαν καί στό ότι η εξέλιξή τους 

ακολούθησε μιά φυσική πορεία. 

Ωστόσο, αυτά τά σπέρματα τού ελεύθερου κομμουνισμού δέν αντιπρο¬ 
σώπευαν όλη τή δημιουργική, οικονομική καί κοινωνική δραστηριότητα 
τών αγροτών. Αντίθετα, αναπτύσσονταν αργά καί βαθμιαία, ενώ η πολιτική 
κατάσταση απαιτούσε απ' τούς αγρότες άμεση καί γενική επαγρύπνηση. 
Ήταν απαραίτητο νά ιδρύσουν οργανώσεις που νά ενώνουν πρώτα μιά πε¬ 
ριοχή μέ πολλά χωριά καί κατόπιν τις περιοχές καί τις περιφέρειες που α¬ 
ποτελούσαν τήν απελευθερωμένη ζώνη. Ήταν απαραίτητο νά βρούν γενι¬ 
κές λύσεις γιά τά διάφορα προβλήματα που απασχολούσαν ολόκληρη τήν 
περιοχή. Ήταν απαραίτητο νά δημιουργήσουν όργανα κατάλληλα γιά τέ¬ 
τοια καθήκοντα. Κι οι αγρότες κατόρθωσαν νά τά δημιουργήσουν. Τά όρ¬ 
γανα αυτά ήταν τά περιφερειακά συνέδρια αγροτών κι εργατών. Στήν πε 
ρίοδο που η περιοχή παρέμενε ελεύθερη έγιναν τρία τέτοια συνέδρια. Σ' 
αυτά οι αγρότες ενίσχυσαν τούς μεταξύ τους δεσμούς, κατατοπίστηκαν καί 
καθόρισαν τά οικονομικά καί πολιτικά καθήκοντα που αντιμετώπιζαν. Στό 
πρώτο περιφερειακό συνέδριο που έγινε στις 23 Γενάρη τού 1918, στήν πό¬ 
λη τής Μπόλσαγια Μιχαήλοφκα, οι αγρότες συγκέντρωσαν βασικά τήν 
προσοχή τους στον κίνδυνο που αντιπροσώπευαν τά κινήματα τού Πετλιού- 
ρο καί τού Ντενίκιν. 

Οι Πετλιουριστές οργάνωναν ήδη μιά νέα εθνική κυβέρνηση. Χρησιμο¬ 
ποιώντας τό απατηλό σύνθημα "υπεράσπιση τής πατρίδας", έκαναν γενική 
επιστράτευση, σφίγγοντας έτσι τά δεσμά μιάς νέας σκλαβιάς γύρω απ' τόν 
επαναστστημένο λαό. Οι επαναστάτες χωρικοί ολόκληρης τής παραλιακής 
περιοχής τής Αζοφικής αποφάσισαν νά αντιμετωπίσουν δραστικά αυτόν 
τόν κίνδυνο. Οργάνωσαν αρκετά αποσπάσματα κι επιτροπές καί τά έστει¬ 
λαν στήν περιοχή που είχε καταλάβει τό Διευθυντήριο τού Πετλιούρα, μέ 
σκοπό νά εξηγήσουν στις πλατιές μάζες τήν απάτη τής νέας κρατικής εξου¬ 
σίας, καλώντας τες νά μήν πειθαρχήσουν σ' αυτή τήν εξουσία, νά μποϋκο¬ 
τάρουν τήν επιστράτευση καί νά συνεχίσουν τήν εξέγερση μέχρι τήν ανα¬ 
τροπή αυτής τής εξουσίας. 

Η αντεπανάσταση τού Ντενίκιν αντιπροσώπευε έναν ακόμα μεγαλύτερο 
κίνδυνο γιά τήν απελευθερωμένη περιοχή. Είχε κηρύξει τόν πόλεμο σ' ολό¬ 
κληρη τή Ρώσικη επανάσταση καί σ' όλες της τις μορφές κι αντιπροσώπευε 
μιά απ' τις γενικές αντεπαναστατικές τάσεις που επιδίωκαν τήν παλινόρθω¬ 
ση τής εκθρονισμένης μοναρχίας. Η αντεπανάσταση αυτή έκανε τήν εμφάνι¬ 
σή της μόλις η αριστοκρατία μπόρεσε νά σταθεί ξανά ατά πόδια της καί νά 
εξετάσει τήν κατάσταση γύρω της, μετά τήν πτώση τού Τσαρισμού. Οι 
στρατηγοί Κορνίλωφ, Καλέντιν, Κρασνώφ, Αλεξέγιεφ, Κολτσάκ καί Ντε¬ 
νίκιν ήταν όλοι ηγέτες τής ίδιας μοναρχικής αντεπανάστασης στή Ρωσία. 
Ήταν τά ζωντανά απομεινάρια τής έκπτωτης μοναρχίας. Κι άν πολλοί απ' 
αυτούς κατέφυγαν σέ δημοκρατικά συνθήματα καί πορεύτηκαν κάτω από 
συνταγματικά λάβαρα, τό έκαναν μόνο γιά λόγους τακτικής. Οι καιροί α¬ 
παιτούσαν τέτοιες παραχωρήσεις, γιατί μόνον έτσι θά μπορούσαν νά ολο¬ 
κληρώσουν μέ επιτυχία τις πρώτες φάσεις τής παλινόρθωσης τής μοναρ¬ 
χίας. Στήν πραγματικότητα τούς ήταν ολότελα ξένη οποιαδήποτε μορφή 
δημοκρατικού πνεύματος. 

Τό Β' περιφερειακό συνέδριο τών αγροτών, εργατών κι ανταρτών έγινε 




στό Γκιουλάι-Πολέ 3 βδομάδες μετά τό Α' συνέδριο, στις 12 Φλεβάρη τού 
1919. Σ' αυτό τό συνέδριο εξετάστηκε διεξοδικά ο κίνδυνος που αντιπρο¬ 
σώπευε γιά τήν απελευθερωμένη περιοχή η επικείμενη αντεπανάσταση τού 
Ντενίκιν. Ο στρατός τού Ντενίκιν αποτελούνταν από διάφορα αντεπανα- 
στατικά στοιχεία: πρώην Τσαρικούς αξιωματικούς κι Αυτοκρατορικούς Κο¬ 
ζάκους. Οι χωρικοί είχαν πλήρη συνείδηση τού τί σήμαινε η σύγκρουσή 
τους μ' αυτό τόν στρατό. Πήραν όλα τά αναγκαία μέτρα γιά νά ενισχύσουν 
τήν αυτοάμυνά τους. Ο επαναστατικός στρατός τών Μαχνοβιτών αριθμού¬ 
σε εκείνη τήν εποχή γύρω ατούς 20.000 εθελοντές πολεμιστές. Αλλά πολ¬ 
λοί απ' αυτούς ήταν εξαντλημένοι, μετά από συνεχείς μάχες 5 - 6 μηνών. Ε¬ 
πιπλέον, ο στρατός τού Ντενίκιν δυνάμωνε συνέχεια, αποτελώντας ένα με¬ 
γάλο κίνδυνο γιά τήν ελεύθερη περιοχή. Έτσι τό δεύτερο συνέδριο τών α- 
γροτιί», εργατών κι ανταρτών αποφάσισε νά καλέσει τούς κατοίκους τής 
περιοχής σέ μία δεκάχρονη εθελοντική κι ισότιμη επιστράτευ¬ 
ση. Η επιστράτευση θά ήταν εθελοντική καί θά βασιζόταν στή συνείδηση 
καί τήν καλή θέληση τού καθένα. Η απόφαση τού συνεδρίου δέν είχε άλλο 
νόημα απ' τό νά τονίσει καί νά επικυρώσει μέ τό ηθικό της κύρος, τήν α¬ 
νάγκη που υπήρχε νά ενισχυθεί ο επαναστατικός στρατός μέ νέους στρα- 
τιώτες(3). Η "ισότιμη" επιστράτευση σήμαινε άτι οι αγρότες τών διάφορων 
χωριών, κωμοπόλεων καί περιφερειών θά αναλάμβαναν νά εκπληρώσουν 
τό καθήκον τής επάνδρωσης τού στρατού σέ μιά βάση ισοτιμίας. 

Μόλις γνωστοποιήθηκαν οι αποφάσεις τού Β' συνέδριου ατούς χωρι¬ 
κούς τής περιοχής, κάθε χωριά άρχισε νά στέλνει στά Γκιουλάι-Πολέ πλή¬ 
θη νέων εθελοντών που ήθελαν νά πάνε στό μέτωπο γιά νά πολεμήσουν ε¬ 
ναντίον τού Ντενίκιν. Ο αριθμός αυτών τών αγωνιστών ήταν τεράστιος. 
Δυστυχώς όμως, υπήρχε έλλειψη οπλισμού στήν περιοχή, μέ αποτέλεσμα 
νά μήν μπορούν νά σχηματισθούν έγκαιρα νέα επαναστατικά αποσπάσματα. 
Αυτή η κατάσταση είχε αναπόφευκτες συνέπειες γιά τήν περιοχή, στή διάρ¬ 
κεια τής γενικής επίθεσης τού Ντενίκιν, τόν Ιούνη τού 1919. Θά επανέλ¬ 
θουμε όμως σ' αυτό αργότερα. 

Γιά τόν συντονισμό τού αγώνα ενάντια ατούς Πετλιούρα καί Ντενίκιν, 
γιά τή διατήρηση καί τήν ενίσχυση τών κοινωνικών σχέσεων ανάμεσα 
στούς εργαζόμενους τής περιοχής, γιά τήν ικανοποίηση τών αναγκών πλη¬ 
ροφόρησης καί επικοινωνίας καί, τέλος, γιά τήν υλοποίηση τών διάφορων 
μέτρων που εγκρίθηκαν απ' τό συνέδριο, τό Β' συνέδριο ίδρυσε ένα Π ε- 
ριφερειακό Επαναστατικό Στρατιωτικό Συμβούλιο (Σοβιέτ) αγρο- 
τάν, εργατών κι ανταρτών. Σχηματίστηκε από αντιπροσώπους 32 περιοχών 
τών επαρχιών τού Αικατερίνοσλαβ καί τής Ταυρίδας κι από αντιπροσώ¬ 
πους τών επαναστατικών αποσπασμάτων. Τό Συμβούλιο αυτό κάλυπτε ο¬ 
λόκληρη τήν ελεύθερη περιοχή. Σκοπός του ήταν η εκτέλεση όλων τών α¬ 
ποφάσεων, οικονομικών, πολιτικών, κοινωνικών καί στρατιωτικών, που 
ψήφιζε τό συνέδριο καί έτσι ήταν, μέ μιά έννοια, τό ανώτατο εκτελεστικό 
όργανο ολόκληρου τού κινήματος. Δέν ήταν όμως ένα εξουσιαστικό όργα¬ 
νο. Οι αρμοδιότητές του ήταν καθαρά εκτελεστικές. Ο ρόλος του ήταν νά 
εκτελεί τις εντολές καί τις αποφάσεις τού συνεδρίου τών εργατών καί τών 
αγροτών. Τό συνέδριο μπορούσε κάθε στιγμή νά τό διαλύσει καί νά σταμα¬ 
τήσει τή λειτουργία του. 

Μετά τή δημιουργία τού Περιφερειακού Συμβουλίου έγινε πιό έντονη 
η κοινωνική δραστηριότητα τής περιοχής. Σ' όλες τις κωμοπόλεις καί τά 
χωριά εξετάζονταν καί λύνονταν τά προβλήματα που αφορούσαν ολόκλη¬ 
ρη τήν περιοχή. Τά κυριότερα απ' αυτά ήταν τά στρατιωτικό πρόβλημα, τά 
πρόβλημα τού εφοδιασμού σέ τρόφιμα καί τό ζήτημα τής τοπικής αυτο¬ 
διεύθυνσης. Μιλήσαμε ήδη γιά τά στρατιωτικά μέτρα που πήραν οι χωρικοί 
καί που απόβλεπαν στις ανάγκες τής στιγμής αλλά καί τής περιοχής. Τό 
πρόβλημα τών προμηθειών που θά εξυπηρετούσαν ολόκληρο τόν πληθυ¬ 
σμό τής περιοχής παρέμενε άλυτο σέ μεγάλη κλίμακα. Αυτό επρόκειτο 
νά τό λύσει τό Δ' περιφερειακό συνέδριο αγροτών, εργατών, ανταρτών καί 
στρατιωτών τού Κόκκινου Στρατού, που ορίστηκε γιά τις 15 Ιούνη τού 
1919, αλλά κηρύχτηκε παράνομο απ' τή Σοβιετική εξουσία. Θά μιλήσουμε 
γι' αυτό αργότερα. Όσο γιά τόν επαναστατικό στρατό, οι χωρικοί ανέλα- 
βαν τόν εφοδιασμό του. Στό Γκιουλάι-Πολέ οργανώθηκε μιά κεντρική απο¬ 
θήκη τροφοδοσίας τού στρατού, στήν οποία συγκεντρώνονταν τροφές καί 
ζωοτροφές απ' όλη τήν περιοχή, απ' όπου θά μεταφέρονταν στό μέτωπο. 

Όσον αφορά τά όργανα τής κοινωνικής αυτοκυβέρνησης, οι αγρότες 
κι οι εργάτες ολόκληρης τής περιοχής διαπνέονταν απ’ τήν ιδέα τών Ελεύ¬ 
θερων Εργατικών Σοβιέτ. Αντίθετα μέ τά πολιτικά σοβιέτ τών Μπολσεβί¬ 
κων κι άλλων σοσιαλιστών, τά ελεύθερα σοβιέτ τών αγροτών κι εργατών 
αποτελούσαν όργανα τής κοινωνικοοικονομικής αυτοδιεύθυνσης. Τό κάθε 
σοβιέτ δέν υπήρχε παρά γιά νά πραγματοποιεί τή θέληση τών ντόπιων ερ¬ 
γατών καί τών οργανώσεών τους. Τά τοπικά σοβιέτ εγκαθίδρυαν αναπό¬ 
φευκτους δεσμούς μεταξύ τους, δημιουργώντας έτσι μεγαλύτερες οικονο¬ 
μικές κι εδαφικές σχέσεις, όργανα τής λαϊκής αυτοδιεύθυνσης. 

Παρόλα αυτά, η συνεχής εμπόλεμη κατάσταση σ' ολόκληρη τήν περιο¬ 
χή έκανε πολύ δύσκολη τή δημιουργία καί τή λειτουργία αυτών τών οργά¬ 
νων κι η οργάνωση δέν αναπτύχθηκε ώς τις λογικές της συνέπειες. 

Τά γενικά καταστατικά τών Ελεύθερων Σοβιέτ τών αγροτών κι εργα¬ 
τών δέν δημοσιεύτηκαν νωρίτερα απ' τά 1920. Πριν απ' αυτή τήν ημερομη¬ 
νία, οι γενικές αρχές αυτών τών σοβιέτ εμφανίστηκαν στή "Διακήρυξη" 
τού επαναστατικού στρατιωτικού συμβουλίου τού Μαχνοβίτικου στρατού, 
στό κεφάλαιο που ήταν αφιερωμένο στό σύστημα τών Ελεύθερων Σοβιέτ. 

Βλέπουμε λοιπόν ότι οι τεράστιες μάζες τών αγροτών καί μερικοί εργά¬ 
τες, μόλις απελευθερώθηκαν απ' τό καθεστώς τού Αταμάνου κι από κάθε 
άλλη εξουσία, ανέλαβαν τό τεράστιο καθήκον τής δημιουργίας μιάς νέας 
ζωής στή θεωρία καί στήν πράξη. Βλέπουμε ότι, άν καί περικυκλωμένες α¬ 
πό παντού, από διάφορες εχθρικές δυνάμεις, οι εργαζόμενες μάζες πήραν 
υγιή καί λογικά μέτρα γιά νά υπερασπίσουν τήν περιοχή τους καί τήν σπί¬ 
θα τής ελευθερίας που είχε ανάψει εκεί. Η δημιουργία μιάς ολόκληρης 
σειράς από ελεύθερες κομμούνες, η επιθυμία νά δημιουργηθούν όργανα 
κατάλληλα γιά τήν κοινωνική κι οικονομική αυτοδιεύθυνση, ήταν τά πρώ¬ 
τα βήματα τών αγροτών κι εργατών γιά τή δημιουργία μιάς ελεύθερης κι 
ανεξάρτητης ζωής. Δέν χωρεί καμιά αμφιβολία ότι ολόκληρη η μάζα τών 
εργαζόμενων, άν διατηρούσε τήν ελευθερία της, θά είχε ακολουθήσει αυ¬ 
τό τό δρόμο καί θά είχε ολοκληρώσει αυτή τήν δημιουργία, πλουτίζοντάς 
την μέ υγιή, αυθεντικά καί συνετά στοιχεία καί βάζοντας έτσι τά θεμέλια 




γιά μιά πραγματικά ελεύθερη εργατική κοινωνία. 

Ήδη όμως ο θανάσιμος εχθρός τής ελευθερίας καί τού προλεταριάτου, 
η Εξουσία, πλησίαζε τήν περιοχή. Απ' τό βορρά κατέβαινε ο Κρατικός 
στρατός τών Μπολσεβίκων Κομμουνιστών καί από νοτιοανατολικά, ο στρα¬ 
τός τού Στρατηγού Ντενίκιν. 

Πρώτος έφτασε ο Ντενίκιν. Απ' τήν περίοδο κιόλας τής πάλης τών χω¬ 
ρικών ενάντια στον Αταμάνο κι ιδιαίτερα τις πρώτες μέρες μετά τήν πτώση 
του, είχαν διεισδύσει στήν Ουκρανία διάφορα σντεπαναστατικά αποσπά¬ 
σματα που διοικούνταν απ' τόν Στρατηγό Σκούρο καί προχωρώντας κατά 
μήκος τών ποταμών Δόν καί Κουβάν, είχαν πλησιάσει στό Πολόγκι καί τό 
Γκιουλάι-Πολέ. Αυτή ήταν η πρώτη απειλή τής νέας αντεπανάστασης ενάν¬ 
τια στήν απελευθερωμένη περιοχή. Φυσικά ο Μαχνοβίτικος επαναστατικός 
στρατός μετακίνησε τις δυνάμεις του πρός αυτή τήν διεύθυνση. Εκείνη τήν 
εποχή αποτελούνταν από αρκετά συντάγματα πεζικού κι ιππικού, πολύ κα¬ 
λά οργανωμένα. Τό πεζικό ήταν εξοπλισμένο μ' έναν ασυνήθιστο καί πρω¬ 
τότυπο τρόπο. Κινούνταν όπως τό ιππικό μέ τήν βοήθεια τών αλόγων, όχι 
όμως έφιπποι, αλλά μέ ελαφρές άμαξες μέ σούστες, τις Τ α τ σ ά ν κ α, ό¬ 
πως τις λένε στή Ν. Ουκρανία. Έτσι ταξίδευαν συνήθως, σέ μονή ή διπλή 
σειρά, καλπάζοντας γρήγορα μαζί μέ τό ιππικό καί καλύπτοντας 40 - 50 μι¬ 
λιά τή μέρα, ή, άν ήταν απαραίτητο, 60 - 70 μιλιά. 

Ο Ντενίκιν πόνταρε στή γενικότερη κατάσταση σύγχυσης που επικρα¬ 
τούσε στήν Ουκρανία κι ειδικά στή σύγκρουση μεταξύ τού Διευθυντηρίου 
τού Πετλιούρα καί τών Μπολσεβίκων - έλπιζε νά καταλάβει τό μεγαλύτερο 
μέρος τής Ουκρανίας χωρίς μεγάλη δυσκολία καί νά εδραιώσει τό μέτωπό 
του, στις αρχές τουλάχιστον, πέρα απ' τά βόρεια σύνορα τής επαρχίας τού 
Αικατερίνοσλαβ. Αλλά χωρίς νά τό περιμένει βρέθηκε αντιμέτωπος μέ τόν 
καλά οργανωμένο κι αποφασιστικό στρατό τών Μαχνοβιτών επαναστατών. 
Μετά από μερικές μάχες, τ' αποσπάσματα τού Ντενίκιν αναγκάστηκαν νά υ¬ 
ποχωρήσουν πρός τήν κατεύθυνση τού ποταμού Δόν καί τής Αζοφικής θά¬ 
λασσας. Σέ μικρό χρονικό διάστημα όλη Π περιοχή απ' τό Πολόγκι ώς τή 
θάλασσα είχε απελευθερωθεί. Οι Μαχνοβίτες κατέλαβαν αρκετούς σημαν¬ 
τικούς σιδηροδρομικούς σταθμούς καί τις πόλεις Μπερντιάνσκ καί Μαριου- 
πόλ. Ήταν τότε, τό Γενάρη τού 1919, που συγκροτήθηκε τό πρώτο μέτω¬ 
πο εναντίον τού Ντενίκιν — ένα μέτωπο όπου ο Μαχνοβίτικος στρατός 6 ο¬ 
λόκληρους μήνες αναχαίτιζε τόν αντεπαναστατικό χείμαρρο που ξεχυνόταν 
απ' τόν Καύκασο. Αυτό τό μέτωπο επεκτάθηκε αργότερα πάνω από 60 μι¬ 
λιά στά ανατολικά καί βορειοανατολικά τού Μαριουπόλ. 

Οι μάχες σ' αυτό τό μέτωπο ήταν πεισματικές κι άγριες. Οι δυνάμεις 
τού Ντενίκιν, μιμούμενες τούς Μαχνοβίτες, χρησιμοποιούσαν τακτικές τών 
ανταρτών. Τά αποσπάσματα τού ιππικού τους διείσδυαν βαθιά στήν περιο¬ 
χή καί μετά ξεχύνονταν ξαφνικά καταστρέφοντας, καίγοντας καί σκοτώ¬ 
νοντας ώς εκεί που μπορούσαν νά φτάσουν" έπειτα εξαφανίζονταν γιά νά 
εμφανιστούν ξαφνικά κάπου αλλού, προκαλώντας παρόμοιες καταστρο¬ 
φές. Απ' αυτές τις επιδρομές υπέφεραν αποκλειστικά οι εργαζόμενοι. Οι 
δυνάμεις τού Ντενίκιν εκδικούνταν έτσι τούς χωρικούς γιατί βοηθούσαν 
τόν επαναστατικό στρατό καί γιατί αντιμετώπιζαν εχθρικά τούς αντεπανα- 
στάτες. Μ' αυτό τόν τρόπο έλπιζαν ότι θά προκαλούσαν μιάν αντίδραση ε- 



ναντίον τής επανάστασης. Τό ίδιο υπέφερε κι ο Εβραϊκός πληθυσμός που 
εδώ καί πάρα πολύ καιρό ζούσε σέ ανεξάρτητες παροικίες στήν περιοχή 
τής Αζοφικής. Σέ κάθε επιδρομή τους τ' αποσπάσματα τού Ντενίκιν έσφα¬ 
ζαν Εβραίους, προσπαθώντας μ' αυτό τόν τρόπο νά προκαλέσουν ένα Αντι- 
σημιτικά κίνημα που θά προετοίμαζε τό έδαφος γιά τήν τελική τους εισβο¬ 
λή στήν Ουκρανία. Σημαντικά ρόλο σ' αυτές τις αντεπαναστατικές επιδρο¬ 
μές έπαιξε ο Στρατηγός Σκούρο. 

Παρόλα αυτά, γιά πάνω από 4 μήνες, ο στρατός τού Ντενίκιν, παρά τήν 
καλή εκπαίδευση καί τόν καλό εξοπλισμό του καί παρά τις άγριες επιθέσεις 
του, δέν μπορούσε νά νικήσει τόν επαναστατικό στρατό που διαπνεόταν α¬ 
πό επαναστατικό πάθος κι ήταν τό ίδιο ικανός στον ανταρτοπόλεμο. Αντί¬ 
θετα, ο Στρατηγός Σκούρο δέχτηκε πολλές φορές τέτοια πλήγματα απ' τά 
Μαχνοβίτικα αποσπάσματα, που μόνο οι γρήγορες οπισθοχωρήσεις από 50 
ώς 90 μιλιά πρός τό Ταγκανρόγκ καί τό Ροστόβ, τόν έσωσαν απ' τήν κατα¬ 
στροφή. Σ' αυτή τήν περίοδο οι Μαχνοβίτες προέλασαν τουλάχιστον 5 - 6 
φορές ώς τά τείχη τού Ταγκανρόγκ. Τό μίσος κι η λύσσα τών αξιωματικών 
τού Ντενίκιν γιά τούς Μαχνοβίτες πήραν απίστευτες μορφές. Υπόβαλλαν 
σέ βασανιστήρια τούς Μαχνοβίτες αιχμάλωτους, τούς κομμάτιαζαν μέ οβί¬ 
δες κι υπήρξαν περιπτώσεις που έψησαν τούς αιχμάλωτους ζωντανούς πά¬ 
νω σέ φύλλα από πυρακτωμένο σίδερο(4). 

Σ' αυτό τόν αδυσώπητο, τετράμηνο αγώνα, τό στρατιωτικό ταλέντο 
τού Μάχνο αποκαλύφτηκε ξεκάθαρα. Αναγνωρίστηκε σάν σπουδαίος στρα¬ 
τιωτικός ηγέτης ακόμα κι απ' τούς εχθρούς του, τούς οπαδούς τού Ντενί¬ 
κιν. Αυτό, βέβαια, δέν εμπόδισε τόν Στρατηγό Ντενίκιν νά προσφέρει μισό 
εκατομμύριο ρούβλια γιά τό κεφάλι τού Μάχνο. 

Ο επαναστατικός ξεσηκωμός υπήρξε μιά απόπειρα τών λαϊκών μαζών 
νά υλοποιήσουν τις απραγματοποίητες επιδιώξεις τής Ρώσικης επανάστα¬ 
σης. Η εξέγερσή ήταν οργανική συνέχεια τού μαζικού κινήματος τών εργα¬ 
τών κι αγροτών τού Οκτώβρη τού 1917 κι ωθούνταν απ' τούς ίδιους στό¬ 
χους μ' αυτό καί τό διαπότιζε μιά βαθιά αίσθηση αδελφοσύνης μέ τούς ερ¬ 
γαζόμενους όλων τών εθνικοτήτων καί όλων τών περιοχών. Ας περιγρά¬ 
φουμε ένα χαρακτηριστικό περιστατικό. Στις αρχές τού 1919, οι Μαχνοβί¬ 
τες επαναστάτες, αφού απώθησαν τό στρατό τού Ντενίκιν ώς τή θάλασσα 
τής Αζοφικής, μετά από σκληρή μάχη βρέθηκαν μέ λάφυρα 100 φορτία 
σιταριού. Η πρώτη σκέψη τού Μάχνο καί τού επιτελείου τού επαναστατι¬ 
κού στρατού ήταν νά τά στείλουν στούς εργάτες τής Μόσχας καί τής Πε¬ 
τρούπολης που λιμοκτονούσαν. Αυτή η ιδέα έγινε δεκτή μέ ενθουσιασμό 
απ’ όλους τούς επαναστάτες. Τά 100 φορτία στάλθηκαν στήν Πετρούπολη 
καί στή Μόσχα συνοδευόμενα από μιά αντιπροσωπεία Μαχνοβιτών, που 
τήν υποδέχτηκε πολύ θερμά τό Σοβιέτ τής Μόσχας. 


Οι Μπολσεβίκοι μπήκαν στήν περιοχή τής Μαχνοβτσίνα πολύ αργότερα 
απ’ τόν Ντενίκιν. Οι Μαχνοβίτες επαναστάτες πολεμούσαν ήδη 3 μήνες μέ 
τόν Ντενίκιν" τόν είχαν διώξει απ’ τήν περιοχή τους κι είχαν σταθεροποιή¬ 
σει τή ζώνη άμυνάς τους στά ανατολικά τού Μαριουπόλ, όταν έφτασε στό 

Σινελνίκοβο η πρώτη Μπολσεβίκικη μεραρχία, μέ διοικητή τόν Ντιμπένκο. 

Στή φάση αυτή ο ίδιος ο Μάχνο, καθώς κι ολόκληρο τό επαναστατικό 
κίνημα, ήταν ουσιαστικά άγνωστος ατούς Μπολσεβίκους. Μέχρι τότε είχε 
αναφερθεί ατό Κομμουνιστικό τύπο - στή Μόσχα καί στις επαρχίες - σάν 
ένας τολμηρός επαναστάτης που υπόσχονταν πολλά γιά τό μέλλον. Η πάλη 
του μέ τόν Σκοροπάντσκι καί κατόπιν μέ τόν Πετλιούρα καί τόν Ντενίκιν 
τού εξασφάλισαν τήν ευμένεια τών Μπολσεβίκων ηγετών. Δέν είχαν καμιά 
αμφιβολία ότι τό Μαχνοβίτικα επαναστατικά αποσπάσματα, που είχαν πο¬ 
λεμήσει ενάντια σέ τόσες διαφορετικές αντεπαναστάσεις στήν Ουκρανία, 
θά ενσωματώνονταν στον Κόκκινο Στρατό. Συνακόλουθα, εξυμνούσαν τόν 
Μάχνο προκαταβολικά καί τού αφιέρωναν ολόκληρες στήλες στις εφημερί¬ 
δες τους, χωρίς νά τόν έχουν γνωρίσει. Η πρώτη συνάντηση ανάμεσα στή 
Μπολσεβίκικη στρατιωτική διοίκηση καί τόν Μάχνο έγινε τό Μάρτη τού 
1919, μέσα ατό ίδιο κλίμα επαίνων καί καλής θέλησης. Τόν κάλεσαν αμέ¬ 
σως νά προσχωρήσει μέ όλα τ' αποσπάσματά του στον Κόκκινο Στρατό γιά 
νά δημιουργήσουν ένα ενιαίο μέτωπο πάλης ενάντια στον Ντενίκιν. Οι πολι¬ 
τικές κι ιδεολογικές διαφορές μεταξύ Μπολσεβίκων καί Μαχνοβιτών αγρο¬ 
τών θεωρήθηκαν απόλυτα φυσικές καί σέ καμιά περίπτωση δέν θεωρήθη¬ 
καν εμπόδιο γιά μιά ένωση, στή βάση ενός κοινού σκοπού. Οι Μπολσεβίκοι 
άφησαν νά εννοηθεί ότι δέν θά παραβιάζονταν τό ιδιαίτερα χαρακτηριστικά 
τού επαναστατικού στρατού. 

Ο Μάχνο καί τό επιτελείο τού επαναστατικού στρατού είχαν πλήρη συ¬ 
νείδηση τού γεγονότος ότι η άφιξη τών Κομμουνιστικών αρχών αποτελού¬ 
σε μιά νέα απειλή γιά τήν ελευθερία τής περιοχής - τήν είδαν σάν προάγγε- 
λο μιάς νέας μορφής εμφυλίου πολέμου. Αλλά ούτε ο Μάχνο ούτε τό επι¬ 
τελείο τού στρατού, ούτε τό Περιφερειακό Συμβούλιο ήθελαν αυτό τόν πό¬ 
λεμο, που ίσως νά αποδείχνονταν μοιραίος γιά ολόκληρη τήν Ουκρανική ε¬ 
πανάσταση. Δέν ξεχνούσαν τήν αντεπανάσταση που, απροκάλυπτη καί κα¬ 
λά οργανωμένη, πλησίαζε απ' τόν Δόν καί τόν Κουβάν καί μέ τήν οποία 
μιά μόνο σχέση ήταν δυνατή: η ένοπλη σύγκρουση. Ο κίνδυνος αυτός με¬ 
γάλωνε μέρα μέ τή μέρα. Οι επαναστάτες διατηρούσαν κάποια ελπίδα ότι 
η σύγκρουσή τους μέ τούς Μπολσεβίκους θά περιορίζονταν στήν ιδεολο¬ 
γική σφαίρα, οπότε μπορούσαν νά είναι εντελώς σίγουροι γιά τήν ασφά¬ 
λεια τής περιοχής τους, γιατί η δύναμη τών επαναστατικών ιδεών μαζί μέ 
τήν επαναστατική κοινή συνείδηση τών αγροτών καί τήν περιφρόνηση που 
έδειχναν απέναντι σέ στοιχεία ξένα πρός τό ελεύθερο κίνημά τους, ήταν η 
καλύτερη εγγύηση γιά τήν ελευθερία τής περιοχής. Σύμφωνα μέ τή γνώμη 
όλων τών ηγετών τής εξέγερσης, ήταν αναγκαία γιά τό κίνημα η συγκέν¬ 
τρωση όλων τών δυνάμεων ενάντια στήν μοναρχική αντεπανάσταση κι ο 
παραγκωνισμός τού ζητήματος τών ιδεολογικών διαφωνιών μέ τούς Μπολ¬ 
σεβίκους, γιά μετά τό ξεκαθάρισμα τής αντεπανάστασης. Μέσα σ' αυτό τό 
πλαίσιο πραγματοποιήθηκε η ένωση τών Μαχνοβιτών μέ τόν Κόκκινο 
Στρατό. Θά δούμε στή συνέχεια πως οι ηγέτες τής Μαχνοβτσίνα έπεσαν έ¬ 
ξω, ελπίζοντας ότι θά βρούν ατούς Μπολσεβίκους μόνο ιδεολογικούς αντί¬ 
παλους. Δέν υπολόγισαν τό γεγονός ότι είχαν νά κάνουν μέ ατόφιους καί 
βίαιους κρατιστές. Λάθη που δέν οδηγούν σέ καταστροφή μπορεί ν’ απο¬ 
δειχτούν χρήσιμα. Κι αυτό τό λάθος ωφέλησε κάπως τούς Μαχνοβίτες. 

Ο επαναστατικός στρατός έγινε τμήμα τού Κόκκινου Στρατού μέ τούς 
εξής όρους: α) ο επαναστατικός στρατός θά διατηρήσει ακέραια τήν εσω¬ 
τερική του οργάνωση· β) θά δέχεται πολιτικούς κομμισάριους διορισμέ¬ 
νους απ' τήν Κομμουνιστική εξουσία - γ) θά υπακούει στήν ανώτατη Κόκκι¬ 
νη διοίκηση μόνο σέ καθαρά στρατιωτικά θέματα" δ) δέν θά μπορεί ν' ανα¬ 
κληθεί απ' τό μέτωπο εναντίον τού Ντενίκιν' ε) ο εξοπλισμός κι ο επισιτι¬ 
σμός του θά είναι ίδιος μέ τού Κόκκινου Στρατού - στ) θά διατηρήσει τήν 
ονομασία του σάν Επαναστατικός Στρατός καί τή μαύρη σημαία του. 

Ο Μαχνοβίτικος επαναστατικός στρατός ήταν οργανωμένος σύμφωνα 
μέ τρεις θεμελιώδεις αρχές: τήν ελεύθερη στρατολόγηση, τήν αρχή τής ε¬ 
κλογής καί τήν αυτοπειθαρχία. 

Η εθελοντική στρατολόγηση σήμαινε ότι ο στρατός απο¬ 
τελούνταν μόνον από επαναστάτες μαχητές που κατατάσσονταν εθελοντι¬ 
κά. 

Η αρχή τής εκλογής σήμαινε ότι οι διοικητές όλων τών μονά¬ 
δων τού στρατού, συμπεριλαμβανομένου καί τού επιτελείου, καθώς κι όλοι 
όσοι είχαν άλλα αξιώματα στό στρατό, ή εκλέγονταν ή γίνονταν δεκτοί με¬ 
τά από απόφαση τών επαναστατών τής συγκεκριμένης μονάδας ή ολόκλη¬ 
ρου τού στρατού. 

Η αυτοπειθαρχία σήμαινε ότι όλοι οι πειθαρχικοί κανονισμοί 
συντάσσονταν από επιτροπές επαναστατών καί μετά υποβάλλονταν στις γε¬ 
νικές συνελεύσεις τών διάφορων μονάδων - εφόσον εγκρίνονταν, η αυστη¬ 
ρή τήρησή τους στηριζόταν στήν προσωπική υπευθυνότητα κάθε επαναστά¬ 
τη καί κάθε διοικητή. 

Όλες αυτές τις αρχές τις διατήρησε ο Μαχνοβίτικος στρατός, όταν ε¬ 
νώθηκε μέ τόν Κόκκινο Στρατό. Στήν αρχή ονομάστηκε Τρίτη Ταξιαρχία, 
μετά Πρώτη Επαναστατική Ουκρανική Μεραρχία κι αργότερα "Επαναστατι¬ 
κός Στρατός τής Ουκρανίας (Μαχνοβίτικος)." Όλα τά πολιτικά ζητήματα 
αποκλείστηκαν απ' τή συμμαχία, που παρέμεινε αποκλειστικά στρατιωτική. 
Σάν αποτέλεσμα, η ζωή τής περιοχής, η κοινωνική κι επαναστατική της α¬ 
νάπτυξη, συνέχισαν ν' ακολουθούν τόν ίδιο δρόμο - τό δρόμο τής αυτε¬ 
νέργειας τών εργαζόμενων, που δέν επέτρεπε σέ καμιά εξουσία νά μπει 
στήν περιοχή. Θά δούμε αργότερα ότι αυτός ήταν κι ο μοναδικός λόγος 
τής ένοπλης επίθεσης τών Μπολσεβίκων ενάντια σ’ αυτή τήν περιοχή. 

Μετά τή δημιουργία τού Περιφερειακού Συμβουλίου, τό Φλεβάρη τού 
1919, η περιοχή διατηρούσε μιά σταθερή ενότητα. Η ιδέα τών ελεύθερων 
εργατικών σοβιέτ έφτασε ώς τις πιό απομακρυσμένες πόλεις τής περιοχής. 
Οι συνθήκες τής εποχής έκαναν νά προχωράει αργά η δημιουργία αυτών 
τών σοβιέτ, αλλά δέν κλόνιζαν τήν πίστη τών χωρικών σ' αυτή τήν ιδέα, 
που τήν έβλεπαν σάν τή μόνη σταθερή βάση γιά τή δημιουργία μιάς πραγ¬ 
ματικά ελεύθερης κοινότητας. Τόν ίδιο καιρό εμφανίστηκε τό πρόβλημα 
τής άμεσης κι αρραγούς ενότητας αγροτών κι εργατών πόλης. Μιά τέτοια 
ενότητα θά έπρεπε νά οικοδομηθεί άμεσα μέ τις οργανώσεις τών εργατών, 
χωρίς τήν παρεμβολή Κρατικών οργάνων. Αυτή η ενότητα ήταν αναγκαία 
γιά τήν εδραίωση καί τήν παραπέρα ανάπτυξη τής επανάστασης. Οι αγρό¬ 
τες είχαν συνειδητοποιήσει πως η επίτευξη τής ενότητας θά προκαλούσε 
αναπόφευκτα μιά σύγκρουση μέ τό Κράτος καί τό κυβερνητικό Κόμμα, 

που φυσικά δέν θά παραιτούνταν απ' τήν εξουσία τους πάνω στις μάζες, 
χωρίς μάχη. Παρόλα αυτά, οι αγρότες δέν αντιλαμβάνονταν πόσο σοβαρός 
ήταν αυτός ο κίνδυνος, γιατί νόμιζαν ότι άν ήταν ενωμένοι μέ τούς ερ¬ 
γάτες, θά μπορούσαν εύκολα νά αψηφήσουν οποιαδήποτε πολιτική εξου¬ 
σία. Καί πάνω απ' όλα ήταν εντελώς αντίθετοι μέ κάθε μορφή ένωσης μέ 
τούς εργάτες που δέν ήταν άμεση καί που δέν οδηγούσε στήν απώθηση τής 
εξουσίας καί συνακόλουθα στήν αντίσταση εναντίον της. Γιατί αυτή α¬ 
κριβώς η μορφή ένωσης μεταξύ πόλης καί χωριού εξασφάλιζε τήν εδραίω- 
ση καί τήν παραπέρα ανάπτυξη τής επανάστασης. "Εργάτη, δώσε μας τό 
χέρι" - αυτό ήταν τό κάλεσμα τών επαναστατών αγροτών τού Γκιουλάι- 
Πολέ πρός τήν πόλη. Γιά τούς χωρικούς τής απελευθερωμένης περιοχής 
μόνο αυτό τό κάλεσμα είχε νόημα. Στά χωριά τους ήταν εντελώς ελεύθε¬ 
ροι" μπορούσαν νά διαθέσουν ελεύθερα τόν εαυτό τους καί τό προϊόν τής 
δουλειάς τους. Φυσικά ήθελαν νά δούν τούς εργάτες τής πόλης στήν ίδια 
κατάσταση κι επιδίωξαν νά τούς πλησιάσουν άμεσα, αποφεύγοντας κάθε 
πολιτική, κυβερνητική ή άλλη μή παραγωγική οργάνωση, απ' αυτές που 
τόσα βάσανα τούς είχαν προκαλέσει στά παρελθόν. Ήθελαν επίσης νά τούς 
πλησιάσουν μέ τόν ίδιο τρόπο κι οι εργάτες. 

Νά πώς ανακινήθηκε καί συζητήθηκε τό πρόβλημα τής ένωσης μέ τούς 
εργάτες πόλης, μέχρι που τελικά έγινε στόχος ολόκληρης τής επαναστατι¬ 
κής περιοχής. 

Είναι φανερό ότι μπροστά σέ τέτοιες θέσεις, τά πολιτικά κόμματα δέν 
μπορούσαν νά έχουν καμιά επιτυχία στήν περιοχή. Όποτε εμφανίζονταν μέ 
κρατικά πλάνα οργάνωσης, γίνονταν δεκτοί ψυχρά, αδιάφορα καί κάποτε 
εχθρικά, σάν άνθρωποι που ήλθαν απρόσκλητοι ν' ανακατευτούν στις υπο¬ 
θέσεις τών άλλων. Οι εκπρόσωποι τής Κομμουνιστικής εξουσίας που διείσ- 
δυσαν σ" όλα τά μέρη τής περιοχής, αντιμετωπίστηκαν σάν ξένοι καί παρεί¬ 
σα κτοι. 

Αρχικά οι Μπολσεβίκοι έλπιζαν ότι θά απορροφούσαν τούς Μαχνοβί- 
τες μέσα στις τάξεις τού Μπολσεβικισμού. Μάταιες ελπίδες. Οι επαναστατι¬ 
κές μάζες ακολουθούσαν πεισματικά τόν δικό τους δρόμο. Δέν ήθελαν νά 
έχουν καμιά σχέση μέ τά κυβερνητικά όργανα τών Μπολσεβίκων. Σέ ορι¬ 
σμένα μέρη ένοπλοι χωρικοί έδιωχναν τις "Έκτακτες Επιτροπές" (Τ σ ε¬ 
κ ά) απ' τά χωριά τους καί στά Γκιουλάι-Πολέ οι Κομμουνιστές ούτε κάν 
τόλμησαν νά ιδρύσουν τέτοιο όργανο. Αλλού οι προσπάθειες τους νά επι¬ 
βάλλουν τά Κομμουνιστικά όργανα είχαν σάν αποτέλεσμα αιματηρές συγ¬ 
κρούσεις μεταξύ πληθυσμού κι αρχών, που βρέθηκαν σέ δύσκολη θέση. 

Τότε ήταν που οι Μπολσεβίκοι άρχισαν έναν οργανωμένο αγώνα ενάν¬ 
τια στή Μαχνοβτσίνα, πολεμώντας την τόσο σάν ιδέα άσο καί σάν κοινωνι¬ 
κό κίνημα. 

Άρχισαν μέ μιά οργανωμένη καμπάνια στόν τύπο. Ο Κομμουνιστικός 
τύπος άρχισε ν' αντιμετωπίζει τό Μαχνοβίτικο κίνημα σάν ένα κίνημα Κου¬ 
λάκων (πλούσιων χωρικών), καί νά χαρακτηρίζει τά συνθήματά του αντε- 
παναστατικά καί τή δράση του επιζήμια γιά τήν επανάσταση. 

Απ’ τις εφημερίδες καί απ' τήν κεντρική εξουσία εκτοξεύονταν άμεσες 
απειλές πρός τά στελέχη τού κινήματος. Η περιοχή αποκλείστηκε τελείως. 
Όλοι οι επαναστάτες αγωνιστές που έφευγαν απ' τό Γκιουλάι-Πολέ ή επέ- 

στρεφαν σ' αυτό συλλαμβάνονταν. Οι προμήθειες σέ πολεμοφόδια και 
σφαίρες μειώθηκαν σημαντικά. Όλα αυτά ήταν ένας κακός οιωνός. 

Στις 10 Απρίλη 1917, τό Επαναστατικό Στρατιωτικό Συμβούλιο συγκά- 
λεσε τό Γ' περιφερειακό συνέδριο αγροτών, εργατών κι ανταρτών. Σκοπός 
τού συνεδρίου ήταν νά καθορίσει τό άμεσα καθήκοντα καί νά εξετάσει τις 
προοπτικές τής επαναστατικής ζωής στήν περιοχή. Στις εργασίες τού συνε¬ 
δρίου πήραν μέρος οι αντιπρόσωποι 72 περιφερειών, που εκπροσωπούσαν 
πάνω από 2 εκατομμύρια ανθρώπους. Οι εργασίες αυτές πραγματοποιήθη¬ 
καν μέσα σέ ζωηρή ατμόσφαιρα. Λυπάμαι που δέν έχω αντίγραφα τών πρα¬ 
κτικών, γιατί μέσα απ' αυτά θά φαινόταν καθαρά μέ πόση σοφία καί διαύ¬ 
γεια επιδίωκε ο λαός τή δική του επαναστατική πορεία καί τις δικές του 
λαϊκές μορφές γιά μιά νέα ζωή. Πρός τό τέλος τών εργασιών του τό Συνέ¬ 
δριο έλαβε ένα τηλεγράφημα απ' τόν Ντιμπένκο, διοικητή τής μεραρχίας 
τών Μπολσεβίκων, που κήρυσσε εκτός νόμου τούς οργανωτές τού Συνε¬ 
δρίου κι αντεπαναστατικό τό ίδιο τό Συνέδριο. 

Αυτή ήταν η πρώτη επίθεση τών Μπολσεβίκων εναντίον τής ελευθερίας 
τής περιοχής. Ολόκληρο τό Συνέδριο κατάλαβε πολύ καλά τή σημασία αυ¬ 
τής τής επίθεσης κι αμέσως έβγαλε ένα αγανακτισμένο ψήφισμα διαμαρτυ¬ 
ρίας εναντίον της. Η διαμαρτυρία τυπώθηκε αμέσως καί μοιράστηκε στούς 
αγρότες καί τούς εργάτες τής περιοχής. Λίγες ημέρες αργότερα τό Επανα¬ 
στατικό Στρατιωτικό Συμβούλιο τής περιοχής έδωσε μιά εκτεταμένη απάν¬ 
τηση στήν Κομμουνιστική εξουσία (στό πρόσωπο τού Ντιμπένκο) στήν ο¬ 
ποία τονιζόταν ο ρόλος τής περιοχής τού Γκιουλάι-Πολέ στήν επανάσταση 
καί ξεσκεπάζονταν αυτοί που στήν πραγματικότητα δρούσαν αντεπαναστα- 
τικά. Αυτή η απάντηση διαγράφει τις θέσεις καί τών δυό πλευρών καί τήν 
παραθέτουμε αυτούσια: 


ΑΝΤΕΠΑΝΑΣΤΑΤΙΚΟ; 

Ο "σύντροφος" Ντιμπένκο χαρακτηρίζει αντεπαναστατικό τό Συνέδριο που έ¬ 
γινε στις 10 Απρίλη στό Γκιουλάι-Πολέ καί βγάζει τούς οργανωτές του εκτός νό¬ 
μου. Κατά τή γνώμη του θά έπρεπε νά τούς επιβληθούν οι πιό αυστηρές ποινές. Πα¬ 
ραθέτουμε τό τηλεγράφημά του κατά λέξη: 

"Νοβοαλεξέγιεφκα, Νο. 283, 10 Απρίλη, ώρα 2.45 μ.μ. Πρός τόν Σύντροφο 
Μπάτκο Μάχνο, πρός τό Γενικό Επιτελείο τής Μεραρχίας τού Αλεξαντρόφσκ. Αντί¬ 
γραφο πρός τήν Βολνοβάκα, Μαριουπόλ, γιά νά μεταβιβαστεί στό Σύντροφο Μά¬ 
χνο. Αντίγραφο πρός τό Σοβιέτ τού Γκιουλάι-Πολέ: 

"Κάθε Συνέδριο που συγκαλείται στ' όνομα τού Επαναστατικού Στρατιωτικού 
Γενικού Επιτελείου, τό οποίο έχει τώρα διαλυθεί μέ δική μου διαταγή, θεωρείται 
καθαρά αντεπαναστατικό καί οι οργανωτές του θά τιμωρούνται μέ τις πιό αυστηρές 
ποινές, καί θά κηρύσσονται εκτός νόμου. Διατάζω νά γίνουν αμέσως οι απαραίτη¬ 
τες ενέργειες ιόστε νά μήν χρειαστεί η λήψη τέτοιων μέτρων. Υπογραφή; Ντι- 
μπέ νκο.” 

Πριν ο "σύντροφος” Ντιμπένκο χαρακτηρίσει τό συνέδριο αντεπα¬ 
ναστατικό, δέν έκανε κάν τόν κόπο νά μάθει από ποιόν καί γιά ποιό σκοπό 
συγκλήθηκε αυτό τό συνέδριο. Έτσι λέει ότι συγκλήθηκε απ’ τό διαλυμένο Επανα¬ 
στατικό Επιτελείο τού Γκιουλάι-Πολέ, ενώ στήν πραγματικότητα συγκλήθηκε απ' 

τήν Εκτελεστική Επιτροπή τού Επαναστατικού Στρατιωτικού Συμβουλίου. Συνακόλου¬ 
θα, έχοντας συγκαλέσει τό συνέδριο, τά μέλη τού Συμβουλίου δέν ξέρουν άν κηρύχθη¬ 
καν εκτός νόμου ή άν τό συνέδριο θεωρείται αντεπαναστατικό απ’ τό "Σύντροφο" Ντι- 

Άν είναι έτσι τά πράγματα, επιτρέψτε μας νά εξηγήσουμε στήν "Εξοχότητά σας" α¬ 
πό ποιόν καί γιά ποιόν σκοπό συγκλήθηκε αυτό τό συνέδριο - τό κατά τή γνώμη σας 
αντεπαναστατικό — κι ίσιος τότε νά μή φαίνεται τόσο τρομερό όσο τό παρουσιάζετε. 

'Οπως κιόλας είπαμε, τό Συνέδριο συγκλήθηκε απ' τήν Εκτελεστική Επιτροπή τού 
Επαναστατικού Στρατιωτικού Συμβουλίου τής περιοχής τού Γιαουλάι-Πολέ καί στό ίδιο 
τό Γκιουλάι-Πολέ, στις 10 Απρίλη. Ήταν τό Γ' Περιφερειακό Συνέδριο τού Γιαουλάι- 
Πολέ καί σκοπός του ήταν νά καθορίσει τήν μελλοντική ελεύθερη διοίκηση τού Επανα¬ 
στατικού Στρατιωτικού Συμβουλίου. (Βλέπετε, "Σύντροφε” Ντιμπένκο, είχαν κιόλας 
γίνει 3 τέτοια "αντεπαναστατικό" συνέδρια.) Γεννιέται τώρα ένα ερώτημα* από πού 
προέρχεται τό Επαναστατικό Στρατιωτικό Συμβούλιο καί ποιος ήταν ο σκοπός τής δη¬ 
μιουργίας του; ’Αν δέν τό ξέρετε ήδη αυτό, "Σύντροφε” Ντιμπένκο, θά σάς τό πούμε ε¬ 
μείς. Τό Περιφερειακό Επαναστατικό Στρατιωτικό Συμβούλιο σχηματίστηκε μετά από 
απόφαση τού Β' Συνέδριου, που έγινε στό Γκιουλάι-Πολέ στις 12 Φλεβάρη αυτής τής 
χρονιάς (όπως βλέπετε έγινε πολύ παλιά όταν δέν είσαστε κάν ακόμα εδώ). Τό Συμβού¬ 
λιο δημιουργήθηκε γιά νά οργανώσει τούς μαχητές καί νά προχωρήσει σέ μιά εθελοντι¬ 
κή επιστράτευση, γιατί η περιοχή ήταν περικυκλωμένη απ' τούς Κ α ν τ έ καί τά επα¬ 
ναστατικά αποσπάσματα που αποτελούνταν απ' τούς πρώτους εθελοντές δέν επαρκού- 
σαν γιά νά κρατήσουν ένα πολύ εκτεταμένο μέτωπο. Δέν υπήρχαν τότε Σοβιετικά στρα¬ 
τεύματα στήν περιοχή μας. Εξάλλου ο πληθυσμός δέν πόνταρε πολύ στήν επέμβασή 
τους, θεωρώντας ότι η υπεράσπιση τής περιοχής του ήταν δικό του καθήκον. Γι' αυτό 
τό σκοπό δημιουργήθηκε τό Επαναστατικό Στρατιωτικό Συμβούλιο. Σύμφωνα μέ τήν 
απόφαση τού Β' Συνέδριου αποτελούνταν από έναν εκπρόσωπο από κάθε περιοχή* συ¬ 
νολικά υπήρχαν 32 μέλη κι αντιπροσώπευαν όλες τις περιοχές τών επαρχιών τού Αικα- 
τερίνοσλαβ καί τής Ταυρίδας. 

θά σάς δώσουμε παρακάτω π ιό διεξοδικές πληροφορίες γιά τό Επαναστατικό 
Στρατιωτικό Συμβούλιο. Πρός τό παρόν, άς εξετάσουμε τό ερώτημα που γεννιέται: ποιά 
ήταν η προέλευση τού Β' περιφερειακού συνεδρίου; Ποιος τό συγκάλεσε; Ποιος έγκρι¬ 
τε τήν διεξαγωγή του; Ήταν αυτοί που τό συγκάλεσαν εκτός νόμου; Κι άν όχι, γιατί; 
Τό Β' περιφερειακό συνέδριο συγκλήθηκε στήν πραγματικότητα στό Γκιουλάι-Πολέ, α¬ 
πό μιά ομάδα πρωτοβουλίας 5 ατόμων που είχε εκλεγεί απ' τό Α' συνέδριο. Τό Β' συ¬ 
νέδριο έγινε στις 12 Φλεβάρη, καί πρός μεγάλη μας έκπληξη, βλέπουμε ότι τ' άτομα 
που τό συγκάλεσαν δέν βγήκαν εκτός νόμου. Γιατί τότε, βλέπετε, δέν υπήρχαν εδώ οι 
ήρωες που θά τολμούσαν νά καταπνίξουν τά δικαιώματα τού λαού, δικαιώματα που τά 
κέρδισε μέ τό αίμα του. Γεννιέται λοιπόν ένα άλλο ερώτημα; ποιά ήταν η προέλευση τού 
Α’ συνεδρίου καί ποιοι τό συγκάλεσαν; Οι τελευταίοι βγήκαν εκτός νόμου; Καί άν όχι, 
γιατί; "Σύντροφε” Ντιμπένκο, είστε ακόμα μάλλον καινούργιος, απ' ότι φαίνεται, στό 
επαναστατικό κίνημα τής Ουκρανίας καί θά πρέπει νά σάς πούμε μερικά πράγματα γιά 
τό ξεκίνημά του. Αυτό πρόκειται νά κάνουμε, κι αφού μάθετε αυτά τά γεγονότα, ίσως 
ν' αλλάξετε λίγο τις απόψεις σας. 

Τό Α' περιφερειακό συνέδριο έγινε στις 23 Γενάρη αυτού τού χρόνου στό επανα¬ 
στατικό στρατόπεδο τής Μπόλσαγια Μιχαήλοφκα. Αποτελούνταν από αντιπροσώπους 
τών περιοχών που βρίσκονταν κοντό στό μέτωπο εναντίον τού Ντενίκιν. Τά σοβιετικό 
στρατεύματα ήταν τότε μακριά, πολύ μακριά. Η περιοχή μας είχε αποκλειστεί εντελώς 

Συμβουλίου τής περιοχής τού Γκιουλάι-Πολέ. Μετά απ' τήν απόφαση τού Β' Συνέ¬ 
δριου, τό Περιφερειακό Συμβούλιο δέ σταμάτησε τις εργασίες του μέ τήν εμφάνιση τών 
Σοβιετικών αρχών. Έπρεπε νά εκτελέσει τις εντολές τού συνέδριου. Τό Συμβούλιο δέν 
ήταν διοικητικό όργανο, αλλά εκτελεστικό. Έτσι συνέχισε νά δουλεύει μέ όλες τις δυ¬ 
νάμεις του κι ακολούθησε όπως πάντα τόν επαναστατικό δρόμο στή δουλειά του. Σιγά- 
σιγά η Σοβιετική εξουσία άρχισε νά βάζει εμπόδια στή δραστηριότητα τού Επαναστατι¬ 
κού Στρατιωτικού Συμβουλίου. Οι Κομμισάριοι κι άλλοι ανώτεροι υπάλληλοι τής Σο¬ 
βιετικής κυβέρνησης άρχισαν ν' ανημετωπίζουν τό Συμβούλιο σάν αντεπαναστατική ορ¬ 
γάνωση. Τότε ήταν που τά μέλη τού Συμβουλίου αποφάσισαν νά συγκαλέσουν ένα Γ' 
περιφερειακό συνέδριο στο Γκιουλάι-Πολέ, στις 10 Απρίλη, γιά νά καθοριστούν οι μελ¬ 
λοντικές ενέργειες τού Συμβουλίου, ή η διάλυσή του άν τό Συνέδριο τό έκρινε απαραί¬ 
τητο. Κι έτσι έγινε τό Συνέδριο. Αυτοί που πήραν μέρος στό συνέδριο δέν ήταν αντεπα- 
ναστάτες, αλλά άνθρωποι που πρώτοι απ' όλους είχαν υψώσει τή σημαία τής εξέγερσης 
καί τής κοινωνικής επανάστασης. Ήρθαν γιά νά βοηθήσουν στό συντονισμό τής γενικό¬ 
τερης πάλης τής περιοχής ενάντια σ' όλους τούς καταπιεστές. Στό συνέδριο πήραν μέ¬ 
ρος αντιπρόσωποι τών 72 περιοχών καθώς κι αντιπρόσωποι πολλών επαναστατικών μο¬ 
νάδων. Όλοι τους έκριναν σάν αναγκαία τήν ύπαρξη τού Στρατιωτικού Επαναστατικού 
Συμβουλίου* ακόμα διεύρυναν τήν Εκτελεστική του Επιτροπή καί τής έδωσαν τήν εντο- 

λή ν* αναλάβει μιά εθελοντική καί ισότιμη επιστράτευση στην περιοχή. Αυτό τό συνέ¬ 
δριο έμεινε κατά κάποιο τρόπο κατάπληκτο παίρνοντας τό τηλεγράφημα τον "Συντρό¬ 
φου" Ντιμπένκο που τό χαρακτήριζε "αντεπαναστατικό", πολύ περισσότερο αφού αυτή 
η περιοχή ήταν η πρώτη που σήκωσε τή σημαία τής εξέγερσης. Νά γιατί τό συνέδριο 
ψήφισε μιά έντονη διαμαρτυρία ενάντια σ' αυτό τό τηλεγράφημα. 

Αυτή είναι η εικόνα που θά έπρεπε νά σάς ανοίξει τά μάτια, "Σύντροφε” Ντιμπένκο. 
Συνέλθετε. Σκεφτείτε. Έχετε σείς, ένα άτομο, τό δικαίωμα ν' αποκαλείτε αντεπαναστα¬ 
τικό έναν πληθυσμό 1 εκατομμυρίου εργατών, έναν πληθυσμό που μόνος του, μέ τά ίδια 
του τά ροζιασμένα χέρια, πέταξε τις αλυσίδες τής σκλαβιάς καί τώρα οικοδομεί τή ζωή 
του σύμφωνα μέ τις επιθυμίες τον; 

Όχι! Άν είσαστε πράγματι επαναστάτης, θά έπρεπε νά έλθετε νά βοηθήσετε αυτό 
τό λαό στην πάλη του ενάντια στούς καταπιεστές καί στό έργο του τής οικοδόμησης 
μιάς νέας, ελεύθερης ζωής. 

Μπορούν νά υπάρξουν νόμοι, φααγμένοι από μιά μειοψηφία ανθρώπων που αντοα- 
ποκαλούνται επαναστάτες, που νά τούς επιτρέπουν νά κηρύσσουν εκτός νόμου έναν ο¬ 
λόκληρο λαό που είναι πιό επαναστατικός απ' αυτούς; (Γιατί η Εκτελεστική Επιτροπή 
τού Συμβουλίου αντιπροσωπεύει τό σύνολο τού λαού.) 

Είναι επιτρεπτό, είναι παραδεκτό νά έρχονται αυτοί στή χώρα καί νά επιβάλλουν 
νόμου; βίας γιά νά καθυποτάξουν ένα λαό που μόλις έχει ανατρέψει όλους τούς νομο- 
θέτες κι όλους τούς νόμους; 

Υπάρχει κάποιος νόμος που νά δίνει τό δικαίωμα σ' έναν επαναστάτη νά επιβάλλει 
τις αυστηρότερες ποινές σέ μιά επαναστατική μάζα, τής οποίας έχει αυτοδιοριστεί υπε¬ 
ρασπιστής, απλά καί μόνο επειδή αυτή η μάζα πήρε τά αγαθά που τής είχε υποσχεθεΐ 
η επανάσταση, τήν ελευθερία καί τήν ισότητα χωρίς τήν άδειά του; 

θά έπρεπε μήπως οι επαναστατικές λαϊκές μάζες νά σωπάσουν όταν ένας τέτοιος 
επαναστάτης τούς αφαιρεϊ τήν ελευθερία που μόλις κατάκτησαν; 

Άραγε οι νόμοι τής Επανάστασης διατάζουν τόν τουφεκισμό ενός αντιπροσώπου ε¬ 
πειδή πιστεύει ότι καθήκον είναι νά εκτελεΐ τις εντολές που τού ανέθεσε η επαναστατι¬ 
κή μάζα που τόν εξέλεξε; 

Ποιά συμφέροντα πρέπει νά υπερασπίζει ένας επαναστάτης: τού Κόμματος ή τού 
λαού που μέ τό αίμα του κίνησε τήν επανάσταση; 

Τό Επαναστατικό Στρατιωτικό Συμβούλιο τής περιοχής τού Γκιουλάι-Πολέ παρα¬ 
μένει έξω απ' τήν επιρροή καί τήν πίεση τών κομμάτων κι αναγνωρίζει μόνο τό λαό που 
τό έχει εκλέξει. Καθήκον του είναι νά εκπληρώσει τις εντολές που τού δόθηκαν απ' τό 
λαό καί νά μήν εμποδίζει κανένα αριστερό σοσιαλιστικό κόμμα νά προπαγανδίζει τις ι¬ 
δέες του. Συνακόλουθα, άν κάποια μέρα η Μπολσεβίκικη ιδέα κατακτήσει τούς εργά¬ 
τες, τό Επαναστατικό Στρατιωτικό Συμβούλιο — μιά κατάφωρα αντεπαναστατική οργά¬ 
νωση σύμφωνα μέ τή Μπολσεβίκικη άποψη - θ' αντικατασταθεί αναγκαστικά από μιάν 
άλλη οργάνωση ”πιό επαναστατική” καί πιό Μπολσεβίκικη. Στό μεταξύ όμως, σταματεί- 
στε νά επεμβαίνετε, μήν προσπαθείτε νά μάς καταστεϊλετε. 

Άν εσείς κι οι όμοιοι σας, "Σύντροφε” Ντιμπένκο, συνεχίσετε τήν ίδια πολιτική ό¬ 
πως προηγούμενα, άν τήν θεωρείτε σωστή καί τίμια, τότε ολοκληρώστε τήν βρώμικη 
δουλειά σας. Βγάλτε εκτός νόμου όλους τούς οργανωτές τών περιφερειακών συνε¬ 
δρίων, που συγκλήθηκαν όταν εσείς καί τό Κόμμα σας βρισκόσασταν στό Κούρσκ. Χα- 
ρακτηρείστε αντεπαναστάτες, όλους εκείνους που πρώτοι ύψωσαν τή σημαία τής εξέ- 
γερσης τής κοινωνικής επανάστασης στήν Ουκρανία, μιάς καί ενήργησαν έτσι δίχως νά 
περιμένουν τήν άδειά σας καί χωρίς νά ακολουθήσουν κατά γράμμα τό πρόγραμμά σας. 

Βγάλτε ακόμα εκτός νόμου όλους εκείνους που έστειλαν αντιπροσώπους τους στά 
περιφερειακά συνέδρια που εσείς αποκαλείτε αντεπαναστατικά. Τέλος βγάλτε ε¬ 
κτός νόμου όλους τούς συντρόφους που χάθηκαν επειδή, χωρίς τήν άδειά σας πάν¬ 
τα, πήραν μέρος στό επαναστατικό κίνημα γιά τήν απελευθέρωση όλων τών εργα¬ 
ζόμενων. Κηρύξτε γιά πάντα παράνομο κι αντεπαναστατικά κάθε συνέδριο που γί¬ 
νεται χωρίς τήν άδειά σας, αλλά νά ξέρετε ότι στό τέλος η αλήθεια θά θριαμβεύσει 
πάνω στή βία. Παρά τις απειλές σας, τό Συμβούλιο δέ θά εγκαταλείψει τά καθήκον¬ 
τα του, γιατί δέν έχει κανένα δικαίωμα νά τό κάνει, όπα>ς δέν έχει καί κανένα δι¬ 
καίωμα νά σφετεριστεί τά δικαιώματα τού λαού. 

Επαναστατικό Στρατιωτικό Συμβούλιο 
τής περιοχής τού Γηουλάι-Πολέ: 
πρόεδρος, Τ σερνοκνίζνι 
αντιπρόεδρος, Κ ό γ κ α ν 
γραμματέας, Καραμπέτ 
Κόβαλ, Πετρένκο, Ντοτσένκο 
κι άλλα μέλη. 

Μετά απ’ αυτό, τό ζήτημα τής Μαχνοβτσίνα αντιμετωπίστηκε απ’ τούς 
ανώτερους Μπολσεβίκικους κύκλους μέ ξεκάθαρο καί συγκεκριμένο τρό¬ 
πο. 0 επίσημος τύπος που κιόλας στό παρελθόν είχε διαστρεβλώσει τό Μα- 
χνοβίτικο κίνημα, άρχισε τώρα μιά συστηματική δυσφημιστική εκστρατεία, 
επινοώντας σκόπιμα κι αποδίδοντάς του κάθε είδους παραλογισμούς, ατι¬ 
μίες κι εγκλήματα. Τό παράδειγμα που ακολουθεί δίνει μιά αρκετά καλή ι¬ 
δέα τής τακτικής τών Μπολσεβίκων. Στά τέλη τού Απρίλη ή στις αρχές τού 
Μάη 1919, ο Στρατηγός Σκούρο, παραπλανημένος από ένα Μαχνοβίτη αιχ¬ 
μάλωτό του, έστειλε στόν Μάχνο μιάν επιστολή στήν οποία, αφού τόν εγ¬ 
κωμίαζε γιά τό πηγαίο στρατιωτικό του ταλέντο κι έκφραζε τή λύπη του 
που τό ταλέντο αυτό είχε ακολουθήσει λάθος επαναστατικό δρόμο, τού έ¬ 
κανε τήν πρόταση νά ενώσει τόν στρατό του μέ τόν στρατό τού Ντενίκιν 
γιά τή σωτηρία τού Ρώσικου λαού. Όταν αυτή η επιστολή διαβάστηκε σέ 
μιά μεγάλη συγκέντρωση επαναστατών όλοι περιγέλασαν τήν αφέλεια καί 
τήν ηλιθιότητα τού αντεπαναστάτη στρατηγού, που αγνοούσε ακόμα καί τά 
στοιχειώδη γιά τήν επανάσταση στή Ρωσία καί τήν Ουκρανία. Γιά νά τόν γε¬ 
λοιοποιήσουν, δημοσίευσαν τήν επιστολή στήν εφημερίδα τους "Πούτκ 
Σβόμποντ". Ολόκληρη η επιστολή, συνοδευμένη από ειρωνικά σχόλια, δη¬ 
μοσιεύτηκε στό τεύχος 3 τής "Πούτκ Σβόμποντ". Τι έκαναν τότε οι Μπολ¬ 
σεβίκοι Κομμουνιστές; Βρήκαν τήν επιστολή αυτή στή Μαχνοβίτικη εφημε¬ 
ρίδα καί τήν αναδημοσίευσαν στις εφημερίδες τους δηλώνοντας αδιάντρο¬ 
πα ότι είχαν υποκλέψει τήν επιστολή, ότι γίνονταν διαπραγματεύσεις γιά 
συμμαχία μεταξύ Μάχνο καί Σκούρο κι ακόμα ότι αυτή η συμμαχία είχε 
πραγματοποιηθεί. Όλος ο ιδεολογικός πόλεμος τών Μπολσεβίκων εναν¬ 
τίον τών Μαχνοβιτών ήταν ομιτής τής μορφής. 


Στά μέσα τού Απρίλη 1919, ανώτεροι αξιωματούχοι τής Κομμουνιστι¬ 
κής κυβέρνησης άρχισαν μιά προσεκτική διερεύνηση τής επαναστατικής πε- 

ριοχής. Στις 29 Απρίλη, έφτασε ατό Γκιουλάι-Πολέ ο Αντόνωφ, Διοικητής 
τού Νοτίου μετώπου, γιά νά γνωρίσει τόν ίδιο τόν Μάχνο καί νά ενημερω¬ 
θεί γιά τό Μαχνοβίτικο μέτωπο καί τό χαρακτήρα τής εξέγερσης. Στις 4 
καί 5 Μάη έφτασε απ' τό Χάρκοβο ο Κάμενεφ, μέ τήν ιδιότητα τού Έκτα¬ 
κτου Πληρεξούσιου τού Εθνικού Συμβούλιου Άμυνας, συνοδευάμενος α¬ 
πό άλλους κυβερνητικούς αξιωματούχους. Η είσοδος τού Κάμενεφ στό 
Γ κιουλάι-Πολέ ήταν φιλική κι εκπλήρωσε όλες τις προσδοκίες. Επαίνεσε 
τούς συγκεντρωμένους αγρότες κι αντάρτες σάν ήρωες που εντελώς μόνοι 
τους είχαν απελευθερώσει τήν περιοχή απ' τήν εξουσία τού Αταμάνου καί 
τήν είχαν υπερασπιστεί μέ επιτυχία ενάντια ατούς Πετλιούρα καί Ντενίκιν. 
Φαινόταν σάν η επαναστατική αυτενέργεια τών χωρικών νά είχε βρει στον 
Κάμενεφ τόν μεγαλύτερο της θαυμαστή. Ωστόσο, στήν επίσημη συζήτησή 
του μέ τό Μάχνο, τό μέλη τού επιτελείου καί τό Περιφερειακό Συμβούλιο, 
ο Κάμενεφ μίλησε μιά γλώσσα που δέν είχε καμιά σχέση μέ τήν αυτενέρ¬ 
γεια τών εργαζόμενων. Όταν ανακινήθηκε τό ζήτημα τού Επαναστατικού 
Στρατιωτικού Συμβουλίου, ο Κάμενεφ βρήκε ότι η ύπαρξη αυτού τού Συμ¬ 
βουλίου κάτω από Σοβιετική εξουσία ήταν εντελώς ανεπίτρεπτη κι απαίτη¬ 
σε τή διάλυσή του. 

Ο Κάμενεφ, όπως είναι επόμενο γιά έναν κρατιστή, μπέρδευε δύο εντε¬ 
λώς διαφορετικούς θεσμούς: τό Επαναστατικό Στρατιωτικό Συμβούλιο τής 
Δημοκρατίας, δημιούργημα τού κυρίαρχου Κόμματος καί τό Επαναστατικό 
Στρατιωτικό Συμβούλιο τών εργαζόμενων, άμεσο δημιούργημα τ ώ ν ί¬ 
διων τών μαζών γιά νά χρησιμεύσει σάν εκτελεστικό τους όργανο. Απ' 
αυτά τό συμβούλια τό πρώτο θά μπορούσε πράγματι νά διαλυθεί πολύ εύ¬ 
κολα: μέ διαταγή τής Κεντρικής Επιτροπής τού Κόμματος" τό δεύτερο ό¬ 
μως συμβούλιο δέν μπορεί νά διαλυθεί παρά μόνο απ' τις ίδιες τις μάζες 
που τό δημιούργησαν. Μόνο μιά αντεπαναστατική δύναμη θά μπορούσε νά 
τό διαλύσει παρά τή θέληση τών μαζών, αλλά σέ καμιά περίπτωση δέ θά 
μπορούσαν νά τό κάνουν επαναστάτες. 

Κι αυτή ήταν η απάντηση που δόθηκε στόν Κάμενεφ. Αυτή η απάντηση 
ήταν φανερό πως τόν δυσαρέστησε κι έδωσε αφορμή γιά μιά βίαιη συζήτη¬ 
ση. Παρόλα αυτά, η αναχώρηση τού Κάμενεφ, όπως καί τού Αντόνωφ, ή¬ 
ταν εγκάρδια, μέ εκφράσεις βαθιάς εκτίμησης πρός τούς Μαχνοβίτες καί 
θερμές ευχές. Ο Κάμενεφ αγκάλιασε τόν Μάχνο καί διαβεβαίωσε τούς Μα¬ 
χνοβίτες ότι οι Μπολσεβίκοι θά έβρισκαν πάντα μιά κοινή γλώσσα μ’ αυ¬ 
τούς όπως καί μέ όλους τούς αληθινούς επαναστάτες κι ότι μπορούσαν κι 
έπρεπε νά συνεργάζονται. 

Ήταν άραγε οι επισκέψεις τών ανώτατων αυτών Μπολσεβίκων Λαϊκών 
Κομμισάριων στό Γκιουλάι-Πολέ, πράγματι τόσο φιλικές όσο υποδήλωναν 
οι θερμές τους ευχές ή μήπως η φιλικότητά τους συγκάλυπτε από τότε 
κιόλας τήν αδιάλλακτη εχθρότητά τους πρός τήν επαναστατική περιοχή; 
Μάλλον συνέβαινε τό δεύτερο. Οι εξελίξεις που συνέβηκαν στήν περιοχή 
λίγο μετά απ’ αυτή τή συνάντηση, έδειξαν ότι στόν Μπολσεβίκικο κόσμο ω¬ 
ρίμαζε από πολύ καιρό η ιδέα μιάς στρατιωτικής εκστρατείας εναντίον τής 
περιοχής καί τού ελεύθερου επαναστατικού κινήματος. Οι επισκέψεις τού 
Αντόνωφ καί τού Κάμενεφ στό Γκιουλάι-Πολέ μπορούν νά ερμηνευτούν 
μόνο σάν ανίχνευση πριν απ' τήν επίθεση. Οι επισκέψεις αυτές δέν έφεραν 

καμιά αλλαγή στις σχέσεις μεταξύ Μπολσεβίκων καί Μαχνοβτσίνα. Η αγκι¬ 
τάτσια που γινόταν διαμέσου τού τύπου τους δέν ελαττώθηκε - αντίθετα έ¬ 
γινε πιό βίαιη. Δέν έπαψαν νά επινοούν ψέματα, τό ένα πιό αισχρό καί πιό 
σιχαμερό απ" τό άλλο. Όλα αυτά έδειχναν ότι οι Μπολσεβίκοι ήθελαν νά 
προετοιμάσουν τούς εργάτες καί τούς στρατιώτες τού Κόκκινου Στρατού 
γιά νά αποδεχτούν τήν ένοπλη επίθεσή τους ενάντια στήν ελεύθερη περιο¬ 
χή. Ένα μήνα νωρίτερα, είχαν κάνει μιά απόπειρα δολοφονίας τού Μάχνο. 
Ο Παντάλκα, διοικητής ενός επαναστατικού συντάγματος, που εξαγορά¬ 
στηκε απ" τούς Μπολσεβίκους, αποδέχτηκε τήν "εντολή" τους νά επιτεθεί 
στό Γκιουλάι-Πολέ απ - τήν πλευρά τού Ποκρόφσκοε καί νά αιχμαλωτίσει 
τόν Μάχνο καί τό επιτελείο του. Η σκευωρία ανακαλύφτηκε απ' τόν ίδιο 
τόν Μάχνο ενώ βρισκόταν στό Μπερντιάνσκ, λίγα μόλις λεπτά πριν ξεκινή¬ 
σει γιά τό Γκιουλάι-Πολέ. Μπόρεσε νά ανατρέψει αυτό τό σχέδιο μόνο χά¬ 
ρη σ' ένα αεροπλάνο που βρέθηκε διαθέσιμο καί μέ τό οποίο ο Μάχνο κα- 
τάφερε νά καλύψει τήν απόσταση μεταξύ Μπερντιάνσκ καί Γκιουλάι-Πολέ, 
μέσα σέ 2 ώρες καί λίγα λεπτά. Οι οργανωτές τής συνωμοσίας πιάστηκαν 
αιφνιδιαστικά κι εκτελέστηκαν. 

Αρκετές φορές ο Μάχνο ειδοποιήθηκε από συντρόφους που δού¬ 
λευαν σέ οργανώσεις τών Μπολσεβίκων νά μή πάει ούτε στό Αικατερίνο- 
σλαβ, ούτε στό Χάρκοβο, ούτε οπουδήποτε αλλού κι άν τόν καλούσαν, μιά 
που οποιαδήποτε επίσημη πρόσκληση δέν θά ήταν παρά μιά θανάσιμη παγί¬ 
δα γΓ αυτόν. Κοντολογής, κάθε μέρα που περνούσε έδειχνε πιό καθαρά ότι 
οι Μπολσεβίκοι προετοιμάζονταν νά λύσουν τό πρόβλημα τής ιδεολογικής 
επιρροής στήν Ουκρανία μέ στρατιωτικά μέσα. Η ανταρσία τού Γκριγκόρεφ 
τούς σταμάτησε αναπάντεχα καί τούς έκανε ν’ αλλάξουν προσωρινά τή 
στάση τους απέναντι στή Μαχνοβτσίνα. 

ΣΗΜΕΙΩΣΕΙΣ 


1. Μερικά χαρακτηριστικά γεγονότα μπορούν νά χρησιμεύσουν σάν παραδείγματα. 
Πολύ συχνά οι αγρότες διάφορων χωριών τής παραλιακής περιοχής τής Αζοφικής, 
σταματούσαν τρένα μέ φορτία τροφίμων κι έκαναν έλεγχο τών εγγράφων. Άν δέν εί¬ 
χαν έγγραφα τού επιτελείου τού Μαχνοβίτικου στρατού, καθυστερούσαν τά τρένα μέ¬ 
χρι νά πάρουν πληροφορίες απ' τούς Μαχνοβίτες. Συνέβαινε επίσης συχνό ν' ανταπο- 
κριθούν οι αγρότες πολλών χωριών ατήν έκκληση τών Μπολσεβίκικων οργανώσεων, 
γιά νά προσφέρουν σιτάρι ατά Κράτος σέ μιά ορισμένη τιμή, λέγοντας ατούς Μπολσε¬ 
βίκους άτι ευχαρίστως θά έδιναν τά σιτάρι, άν συμφωνούσε κι η οργάνωση τών Μαχνο- 

2. Αυτή η κομμούνα καταστράφηκε μεταξύ 9 καί 10 Ιούνη 1919 απ' τούς Μπολσεβί¬ 
κους στή διάρκεια τής γενικής εκστρατείας τους ενάντια στήν περιοχή τών Μαχνοβι- 
τών. Τότε, ο Σύντροφος Κιριακώφ, γνωστός ντόπιος επαναστάτης αγρότης καθώς κι 
άλλοι οργανωτές τής κομμούνας, κηρύχτηκαν εκτός νόμου. Λίγες μέρες αργότερα, ό¬ 
ταν ο στρατός τού Ντενίκιν κατέλαβε τό χωριό Ποκρόφσκοε, η κομμούνα καταστρά¬ 
φηκε ολοκληρωτικά κι ο Κιριακώφ τουφεκίστηκε δημόσια. 



3. Μερικά μέλη ιού στρατού καί μερικοί αγρότες ερμήνευσαν αργότερα σόν αναγκα¬ 
στική αυτή τήν επιστράτευση. Κατά τή γνώμη τους η απόφαση τού συνεδρίου, που αν¬ 
τικατόπτριζε τήν επιθυμία τών εργαζομένων ολόκληρης τής περιοχής καί που εκφρά¬ 
στηκε μέ τή μορφή ενός καλέσματος, έπρεπε νά εφαρμοστεί μέ αυστηρότητα. Αυτό ή¬ 
ταν μιά πλάνη καί μιά παρερμηνεία που έγινε μάνο από ορισμένα άτομα. Η απόφαση 
τού συνεδρίου γιά επιστράτευση δέν ήταν παρό ένα κάλεσμα εθελοντικής κατάταξης 
ατά στρατό. 

4. Βλέπε τήν "Πούτκ Σβάμποντ", τεύχη 2 καί 3. 

ΚΕΦΑΛΑΙΟ ΕΚΤΟ 


Η ΜΑΧΝΟΒΤΣΙΝΑ (ΣΥΝΕΧΕΙΑ) 

Η Ανταρσία τού Γκριγκόρεφ. 

Η Πρώτη Επίθεση τών Μπολσεβίκων ενάντια στό Γκιουλάι-Πολέ. 


Στις 12 Μάη 1919, έφτασε στό στρατηγείο τών Μαχνοβιτών στό Γκιου- 
λάι-Πολέ τό ακόλουθο τηλεγράφημα: 

"Γκιουλάι-Πολέ, γιά Μπάτκο Μάχνο. 

"Ο προδότης Γκριγκόρεφ παράδιασε τό μέτωπο στόν εχθρό. Αρνούμενος νά 
εκτελέσει πολεμικές διαταγές, έστρεψε τά όπλα τον εναντίον μας. Η αποφασιστική 
στιγμή έχει φτάσεΓ ή θά βαδίσετε μαζί μέ τούς εργάτες κι αγρότες όλης τής Ρω¬ 
σίας, ή αλλιώς θά είναι σά νά ανοίγετε ουσιαστικά τό μέτωπο στόν εχθρό. Δέν επι¬ 
τρέπονται δισταγμοί. Πληροφορείστε μας αμέσως γιά τις διαθέσεις τού στρατού 
σας καί βγάλτε μιά διακήρυξη ενάντια στόν Γκριγκόρεφ, αντίγραφο τής οποίας νά 
μού στείλετε στό Χάρκοβο. Η έλλειψη απάντησης θά θεωρηθεί σάν κήρυξη πολέ¬ 
μου. Έχω εμπιστοσύνη στην τιμή τών επαναστατών-στήδική 
σου, στού Αρσίνωφ, στού Βερετελνίκωφ καί σ' όλων τών άλλων. 

"(Υπογραφή) 

Κάμενεφ 
Νο. 227 

Επαναστατικός Στρατιωτικός Επιθεωρητής, 
Λόμπι ε.” 

Αμέσως τό Επιτελείο συνεδρίασε, καλώντας αντιπροσώπους τού Επα¬ 
ναστατικού Στρατιωτικού Συμβούλιου καί μετά από σοβαρή εξέταση τού 
τηλεγραφήματος καί τού περιστατικού που ανέφερε, κατέληξε στά ακό¬ 
λουθα συμπεράσματα. Στις παραμονές τής πτώσης τού Αταμάνου ο Γκριγ- 
κόρεφ, πρώην Τσαρικός αξιωματικός, βρισκόταν στις γραμμές τών Πετ- 
λιουριστών καί ήταν διοικητής πολυάριθμων επαναστατικών στρατευμάτων 
τών Πετλιουριστών. Όταν ο στρατός τών Πετλιουριστών διαλύθηκε εξαι- 
τίας τής επίδρασης ταξικών αντιθέσεων που υπήρχαν στούς κόλπους του, ο 
Γκριγκόρεφ καί τά στρατεύματά του ενώθηκαν μέ τούς Μπολσεβίκους, 
που μόλις είχαν φτάσει απ' τήν Κεντρική Ρωσία. Συνεργάστηκε μέ τούς 
Μπολσεβίκους ενάντια στούς Πετλιουριστές, ενώ διατήρησε γιά τά στρα¬ 
τεύματά του κάποια αυτονομία κι ελευθερία δράσης. Σ' αυτόν οφειλόταν 
βασικά η απελευθέρωση τής επαρχίας τής Χερσώνας απ' τούς Πετλιου- 
ριστές. Κατέλαβε τήν Οδησσό καί στή συνέχεια κράτησε μέ τά αποσπάσμα- 
τά του τό Βεσσαραβικό μέτωπο. 

Τά αντάρτικα αποσπάσματα τού Γκριγκόρεφ, σέ σύγκριση μέ τούς Μα- 

χνοβίτες επαναστάτες, ήταν πολύ πίσω σέ οργανωτικό κι ιδιαίτερα σέ ιδεο¬ 
λογικό επίπεδο. Σ' όλη αυτή τήν περίοδο, έμειναν στάσιμοι στά πρώτα στά¬ 
δια τής ανάπτυξής τους. Στις αρχές τής γενικευμένης εξέγερσης ήταν εμπο¬ 
τισμένοι μέ ένα επαναστατικό πνεύμα αλλά, αντίθετα μέ τούς Μαχνοβίτες, 
στάθηκαν ανίκανοι ν' ανακαλύψουν είτε μέσα τους ή μέσα ατό αγροτικό 
περιβάλλον απ' όπου προέρχονταν, τά ιστορικά καθήκοντα τής εργατικής 
τάξης ή τις ζωντανές κοινωνικές επιδιώξεις της. Παρά τήν αρχική επανα¬ 
στατική τους ορμή, τά κοινωνικά τους ιδανικά ήταν θολά κι αξεκαθάριστα 
κι έτσι βρέθηκαν κάτω απ' τήν επιρροή αρχικά τού Πετλιούρα, μετά τού 
Γκριγκόρεφ καί τέλος τών Μπολσεβίκων. 

Ο ίδιος ο Γκριγκόρεφ δέν υπήρξε ποτέ επαναστάτης. Η προσχώρησή 
του αρχικά στις γραμμές τών Πετλιουριστών καί μετά στις γραμμές τού 
Κόκκινου Στρατού, έκρυβε ένα μεγάλο βαθμό τυχοδιωκτισμού. Ήταν πά¬ 
νω απ' όλα ένας πολεμιστής κι ο αυθορμητισμός τού λαϊκού αντάρτικου κι¬ 
νήματος τού πρόσφερε ένα ρόλο. Η ιδιοσυγκρασία του ήταν εξαιρετικά ε¬ 
τερόκλιτη" διέθετε κάποια συμπάθεια γιά τούς καταπιεσμένους χωρικούς, 
αυταρχισμό, τήν επιδεικτικότητα ενός Κοζάκου οπλαρχηγού, εθνικιστικά 
αισθήματα κι Αντισημιτισμό. Τι τόν έσπρωξε νά στραφεί ενάντια ατούς 
Μπολσεβίκους; Τό Μαχνοβίτικο επιτελείο δέν ήξερε. Υπήρχαν πολλές εν¬ 
δείξεις ότι οι ίδιοι οι Μπολσεβίκοι τόν είχαν προκαλέσει, γιά νά διαλύσουν 
έτσι τά αυτόνομα αντάρτικα αποσπάσματά του, που μπορεί νά μήν επιδίω¬ 
καν ανεξάρτητους επαναστατικούς στόχους, όπως οι Μαχνοβίτες, αλλά 
που η μορφή καί τό περιεχόμενό τους ήταν μολοντούτο αντίθετα μέ τήν ι¬ 
δέα τού Μπολσεβικισμού. Όπως καί νά ήταν τά πράγματα, οι Μαχνοβίτες 
έκριναν ότι η κίνηση τού Γκριγκόρεφ ενάντια στούς Μπολσεβίκους δέν εμ¬ 
πνεόταν από επαναστατικό ή φιλολαϊκό πνεύμα, αλλά ότι ήταν καθαρά 
στρατιωτική καί πολιτική καί συνακόλουθα δέν άξιζε νά ασχοληθούν σο¬ 
βαρά μαζί της. Αυτά έγινε ξεκάθαρο μετά τή δημοσίευση, απ' τόν Γκριγκό- 
ρεφ, τής "Γενικής" του (Έκκλησης) που διαπνεόταν από τήν αντίληψη τού 
εθνικιστικού μίσους μεταξύ τών εργαζόμενων. Γιά τούς Μαχνοβίτες τό μό¬ 
νο στοιχείο τού κινήματος που άξιζε τήν προσοχή καί τήν συμπόνια τους, 
ήταν οι εξεγερμένες μάζες που παρασύρθηκαν απ’ τόν Γκριγκόρεφ σέ μιά 
πολιτική περιπέτεια. 

Αυτά ήταν τά συμπεράσματα τών Μαχνοβιτών αφού μελέτησαν τό κίνη¬ 
μα τού Γκριγκόρεφ. Καί σύμφωνα μ' αυτές τις απόψεις, τό επιτελείο τού 
στρατού άρχισε νά απαντά ατό περιστατικό αυτό μέ μιά σειρά ενεργειών. 
Πρώτα απ' όλα έστειλε στό μέτωπο τις ακόλουθες εντολές: 

"Μαριονπόλ. Στρατηγείο τού Μαχνοβίτικου Στρατού. Αντίγραφα σ' όλους 
τούς επικεφαλής τών μάχιμων μονάδων, σ' όλους τούς διοικητές συνταγμάτων, 
ταγμάτων, ίλών κι ουλαμών. Διαταγή νά διαβαστεί σ' όλες τις μονάδες τού στρα¬ 
τού που είναι γνωστός σάν στρατός τού Μπάτκο Μάχνο. Αντίγραφο στό Χάρκοβο, 
γιά τόν Έκτακτο πληρεξούσιο τού Συμβουλίου Εθνικής Άμυνας, Κάμενεφ. 

”θά χρειαστεί ιά υιοθετηθούν τά π ιό δραστικά μέτρα γιά τήν υπεράσπιση τού 
μετώπου. Είναι εντελώς ανεπίτρεπτη μιά εξασθένιση τού εξωτερικού μετώπου τής 
επανάστασης. Η επαναστατική τιμή κι αξιοπρέπεια μάς υποχρεώνουν νά παραμεΐ- 
νουμε πιστοί στήν επανάσταση καί στό λαό. Δέν πρέπει ν' αφήσου με τή διαμάχη 

γιά τήν εξουσία μεταξύ Γκριγκόρεφ καί Μπολσεβίκων νά μάς κάνει ν' αποδυναμώ¬ 
σουμε τό μέτωπο που οι Λευκοί προσπαθούν νά διασπάσουν γιά νά ξανάυποδουλώ- 
σουν τό λαό. θά παραμείνουμε ακλόνητοι στό μέτωπό μας καί θά συνεχϊσουμε τήν 
πάλη γιά τήν ελευθερία τού λαού, γιά όσο διάστημα δέν θά έχουμε επισφραγίσει 
τή νίκη μας πάνω στόν κοινό μας εχθρό, που εκπροσωπούν οι Λευκοί τού Δόν, καί 
δέν θά έχουμε εξασφαλίσει τήν ελευθερία που κατακτήσαμε μέ τά δικά μας τά χέ¬ 
ρια κι όπλα, αλλά σέ καμιά περίπτωση δέ θ' αγωνιστούμε γιά τήν εξουσία ή γιά τις 
ίντριγκες τσαρλατάνων πολιτικών. 

"Ο Διοικητής Ταξιαρχίας, Μπάτκο Μάχνο 
"Τά Μέλη τού Επιτελείου (Υπογραφές)” 

Ταυτόχρονα, τό Επιτελείο απάντησε στόν Κάμενεφ μέ τό εξής τηλεγρά¬ 
φημα: 

"Χάρκοβο. Γιά τόν Έκτακτο Πληρεξούσιο τού Συμβουλίου Εθνικής Άμυνας, 
Κάμενεφ. Αντίγραφο πρός Μαριουπόλ. Στρατηγείο. 

"Αμέσως μόλις πήρα από σάς καί τόν Ροστσίν(1) τά τηλεγραφήματα που μάς 
πληροφορούσαν γιά τόν Γκριγκόρεφ, έδωσα διαταγή νά κρατηθεί σταθερό τό μέ¬ 
τωπο καί νά μήν παραχωρηθεί ούτε ίντσα εδάφους στόν Ντενίην ή σέ οποιαδήποτε 
άλλη ανιεπαναστατική συμμορία, εκπληρώνοντας έτσι τό επαναστατικό μας καθή¬ 
κον πρός τούς εργάτες καί τούς αγρότες τής Ρωσίας κι ολόκληρου τού κόσμου. 
Αλλά θά πρέπει νά ξέρετε ότι εγώ καί τά στρατεύματά μου θά παραμεϊνουμε από¬ 
λυτα πιστοί στήν επανάσταση τών εργατών καί τών αγροτών, όχι όμως σέ θεσμούς 
βίας που εκπροσωπούνται απ’ τά Κομμισαριάτα σας καί τις Έκτακτες Επιτροπές 
σας (Τσεκά) που καταδυναστεύουν τόν εργαζόμενο πληθυσμό. Άν πράγματι ο 
Γκριγκόρεφ εγκατέλειψε τό μέτωπο καί μετακίνησε τά στρατεύματά του γιά νά κα¬ 
ταλάβει τήν εξουσία, τότε πρόκειται γιά μιά εγκληματική ενέργεια καί μιά προδο¬ 
σία τής λαϊκής επανάστασης καί θά κοινοποιήσω πλατιά τή θέση μου πάνω σ' αυτό 
τό ζήτημα. Αλλά ακόμα δέν έχω συγκεκριμένες πληροφορίες ούτε γιά τόν Γκριγ- 
κόρεφ, ούτε γιά τό κίνημα που συνδέεται μ' αυτόν' δέν ξέρω ούτε τί έκανε, ούτε 
γιά ποιό σκοπό τό έκανε' συνακόλουθα, δέ θά κάνω πρός τό παρόν καμιά διακήρυ¬ 
ξη εναντίον του, μέχρι νά πάρω πιό συγκεκριμένες πληροφορίες γι' αυτόν. Σάς 
γνωρίζω ότι, σάν επαναστάτης καί σάν αναρχικός, δέν μπορώ μέ κανένα τρόπο νά 
υποστηρίξω τήν αρπαγή τής εξουσίας απ' τόν Γκριγκόρεφ ή απ' οποίσνδήποτε άλ¬ 
λο" οι αντάρτες σύντροφοί μου κι εγώ θά συνεχϊσουμε όπως καί πριν νά καταδιώ¬ 
κουμε τις συμμορίες τού Ντενίκιν, κάνοντας ταυτόχρονα ό,τι είναι δυνατό γιά νά 
μπορέσει η απελευθερωμένη περιοχή νά εγκαθιδρύσει δίκτυα ελεύθερων ενώσεων 
αγροτών κι εργατών, έτσι ώστε όλη η εξουσία νά βρίσκεται στά χέρια τους. Απ' τή 
σκοπιά αυτών τών σχέσεων, οι διάφορες Τσεκά καί τά Κομμισαριάτα, που δέν 
είναι τίποτε άλλο παρά όργανα εξαναγκασμού καί βίας κι εξυπηρετούν μόνο τήν εγ¬ 
καθίδρυση μιάς Κομματικής δικτατορίας, επεκτείνοντας τή βία τους ώς τις αναρχι¬ 
κές ομοσπονδίες καί τόν αναρχικό τύπο, θά βρούν σέ μάς ενεργητικούς αντίπαλους. 

"Ο Διοικητής Ταξιαρχίας, Μπάτκο Μάχνο. 

"Τά μέλη τού Επιτελείου (Υπογραφές). 

"Ο Πρόεδρος τού Πολιτιστικού Τομέα, Α ρ σ ΐ ν ω φ." 

Σχή συνέχεια συγκροτήθηκε μιά επιτροπή από αντιπροσώπους τού επι- 

τελείου καί τού Επαναστατικού Στρατιωτικού Συμβουλίου καί στάλθηκε 
στήν περιοχή τού κινήματος τού Γκριγκόρεφ, μέ σκοπό ν' αποκαλύψει τό 
πραγματικό του πρόσωπο στούς αντάρτες καί νά τούς καλέσει νά πολεμή¬ 
σουν κάτω απ’ τήν επαναστατική σημαία των Μαχνοβιτών. Στό μεταξύ ο 
Γκριγκόρεφ, έχοντας καταλάβει ήδη τήν Αλεξάντρια, τή Ζναμένκα καί τό 
Ελισάβετγκραντ, πλησίαζε στό Αικατερίνοσλαβ, γεγονός που πανικόβαλλε 
τις Κομμουνιστικές αρχές που έδρευαν στό Χάρκοβο. Οι Κομμουνιστές έ¬ 
στρεψαν τό βλέμματά τους μέ μεγάλη ανησυχία στήν περιοχή τού Γκιου- 
λάι-Πολέ. Κάθε φωνή από τό Γκιουλάι-Πολέ, κάθε τηλεγράφημα τού Μά- 
χνο γινόταν πρόθυμα δεκτό καί δημοσιευόταν στον Σοβιετικό τύπο. Αυτές 
οι ανησυχίες φυσικά δέν στηρίζονταν πουθενά αλλού παρά μόνο στήν βα¬ 
θιά άγνοια τών αξιωματούχων τής Σοβιετικής κυβέρνησης, που φαντάζον¬ 
ταν ότι ο επαναστάτης αναρχικός Μάχνο θά στρεφόταν ξαφνικά εναντίον 
τους καί θά ένωνε τις δυνάμεις του μέ τόν Γκριγκόρεφ. Οι θέσεις τής Μα- 
χνοβτσίνα ήταν πάντοτε απόρροια τών αρχών της κι η ίδια οδηγούνταν 
πάντα απ' τό ιδεώδη τής κοινωνικής επανάστασης, τό ιδεώδη τής ακρατι- 
κής κοινότητας τών εργαζόμενιυν. Συνακόλουθα, η Μαχνοβτσίνα δέ θά 
μπορούσε ποτέ νά συμμεριστεί οποιαδήποτε αντιμπολσεβίκικη θέση μόνο 
καί μόνο επειδή ήταν κι αυτή αντίθετη μέ τό Μπολσεβικισμό. Αντίθετα, ένα 
κίνημα όπως αυτό τού Γ κριγκόρεφ αντιπροσώπευε μιά πρόσθετη απειλή 
γιά τήν ελευθερία τών εργατών καί, συνακόλουθα, ήταν εξίσου εχθρός τών 
Μαχνοβιτών όπως καί τών Μπολσεβίκων. Καί πράγματι, η Μαχνοβτσίνα, σ' 
όλη τή διάρκεια τής ζωής της, δέ συνεργάστηκε μέ κανένα αντιμπολσεβίκι- 
κο κίνημα, αλλά αγωνίστηκε μέ τόν ίδιο ηρωισμό κι αυταπάρνηση ενάντια 
στόν Μπολσεβικισμό όπως καί ενάντια στούς Πετλιούρα, Γ κριγκόρεφ, Ντε- 
νίκιν, Βράνγκελ, επειδή θεωρούσε όλα αυτά τό κινήματα εξουσιαστικές ο¬ 
μάδες που επεδίωκαν νά υποδουλώσουν καί νά εκμεταλλευτούν τις μάζες 
τών εργαζόμενων. Η Μαχνοβτσίνα απάρριψε ακόμη καί τις προτάσεις που 
τής έκαναν μερικές ομάδες τής αριστερής πτέρυγας τών Σοσιαλεπαναστα- 
τών γιά κοινό αγώνα ενάντια στούς Μπολσεβίκους - αυτές οι προτάσεις α- 
πορρίφτηκαν γιατί οι αριστεροί Σοσιαλεπαναστάτες, σάν πολιτικό κίνημα 
αντιπροσώπευαν ουσιαστικά ό,τι κι οι Μπολσεβίκοι, δηλαδή τήν κρατιστι- 
κή κυριαρχία τής σοσιαλδημοκρατίας πάνω στό λαό. 

Κι ο ίδιος ο Γ κριγκόρεφ, τόν καιρό τής ανταρσίας του, προσπάθησε αρ¬ 
κετές φορές ν' αποκτήσει δεσμούς μέ τόν Μάχνο. Αλλά απ' όλα τά τηλε¬ 
γραφήματα που έστειλε στό Γκιουλάι-Πολέ, έφτασε μόνο ένα μέ τό ακό¬ 
λουθο περιεχόμενο: "ΜπάτκοΙ Γιατί συνεργάζεσαι μέ τούς Κομμουνιστές; 
Σύντριψέ τουςΙ - Αταμάνο ς(2) Γ κριγκόρε φ." Αυτό τό τηλεγρά¬ 
φημα έμεινε φυσικά αναπάντητο καί 2 - 3 μέρες αργότερα τό επιτελείο μαζί 
μέ αντιπρόσωπους τών αντάρτικων στρατευμάτων τού μετώπου, καταδίκα¬ 
σε οριστικά τόν Γ κριγκόρεφ καί δημοσίευσε τήν ακόλουθη διακήρυξη: 

ΠΟΙΟΣ ΕΙΝΑΙ Ο ΓΚΡΙΓΚΟΡΕΦ; 

Σύντροφοι εργάτες! Οταν πριν από ένα χρόνο ξεκινήσαμε έναν αδιάλλακτο α¬ 
γώνα ενάντια στήν Αυστρο-Γερμανική εισβολή καί τήν εξουσία τού Αταμάνου καί 
μετά ενάντια στον Πετλιούρα καί τόν Ντενίκιν, είχαμε τελείως ξεκάθαρη άποψη γιά 




τήν κατεύθυνση αυτού τού αγώνα κι απ' τήν πρώτη μέρα βαδίσαμε κάτω απ' τό λάβαρο 
που διακήρυσσε ότι: η απελευθέριοση τών εργατών είναι έργο τών ίδιων τών εργατών. 
Λυτός ο αγώνας μάς οδήγησε σέ πολυάριθμες νίκες μεγάλης σημασίας: διώξαμε τούς 
Γερμανούς, ανατρέψαμε τόν Αταμάνο, εμποδίσαμε τήν εδραίωση τού μικροαστικού κα¬ 
θεστώτος τού Πετλιούμα κι αρχίσαμε νά κάνουμε δημιουργική δουλειά στις περιοχές 
που απελευθερώσαμε. Ταυτόχρονα παρακινούσαμε αδιάκοπα τις πλατιές λαϊκές μάζες 
νά παρακολουθούν μέ προσοχή όσα συνέβαιναν γύρω τους' τις προειδοποιούσαμε ότι 
πολυάριθμα αρπακτικά θηρία πλησίαζαν ύπουλα, περιμένοντας μόνο τήν κατάλληλη 
στιγμή γιά ν' αρπάξουν τήν εξουσία καί νά καθήσουν στις πλάτες τού λαού. Ένας νέος 
άρπαγας αυτού τού είδους έκανε τώρα τήν εμφάνισή του, ο Αταμάνος Γκριγκόρεφ που, 
ενώ διαμαρτύρεται γιά τά βάσανα καί τήν καταπίεση τού λαού, στήν ουσία επανεγκαθι¬ 
δρύει τό παλιό καθεστώς τής βίας καί τής ληστείας που αρπάζει τόν μόχθο τού λαού, 
αυξάνει τή δυστυχία του, ενισχύει τήν τυραννία καί καταργεί τήν ελευθερία. Άς εξετά¬ 
σουμε τήν περίπτωση τού Αταμάνου Γκριγκόρεφ. 

Ο Γκριγκόρεφ είναι ένας πρώην Τσαρικός αξιωματικός. Στις αρχές τής επανάστα¬ 
σης στήν Ουκρανία πολέμησε μαζί μέ τόν Πετλιούρα ενάντια στή Σοβιετική εξουσία καί 
μετά πήγε μέ τό μέρος τών Σοβιετικών αρχών" τώρα έχει στραφεί ενάντια στά Σοβιέτ κι 
ενάντια στήν επανάσταση γενικά. Τί έχει νά πει γι' αυτά ο Γκριγκόρεφ; Στις πρώτες 
γραμμές τής "Γενικής" (Έκκλησής) του λέει ότι τήν Ουκρανία τήν κυβερνάνε αυτοί που 
σταύρωσαν τόν Χριστό, αυτοί που προέρχονται απ’ τόν "υπόκοσμο τής Μόσχας". Αδέλ¬ 
φια, δέν διακρίνετε σ' αυτές τις λέξεις ένα σκοτεινό κάλεσμα γιά ένα Εβραϊκό πογκρόμ; 
Δέν αισθάνεσθε τήν επιθυμία τού Αταμάνου Γκριγκόρεφ νά καταστρέψει τούς ζωντα¬ 
νούς αδελφικούς δεσμούς που ενώνουν τήν επαναστατική Ουκρανία μέ τήν επαναστατι¬ 
κή Ρωσία; Ο Γκριγκόρεφ μιλάει γιά ροζιασμένα χέρια, γιά τόν άγιο εργάτη, κλπ. Αλλά 
ποιος δέ μιλάει σήμερα γιά τήν ιερή εργασία καί γιά τό καλό τού λαού; Ακόμα κι οι 
Λευκοί, ενώ επιτίθονται σέ μάς καί στή χώρα μας, διακηρύσσουν ότι πολεμάνε γιά τήν 
υπόθεση τών εργαζόμενων. Αλλά εμείς ξέρουμε τί είδους ευημερία προσφέρουν στό 
λαό όταν έχουν τήν εξουσία πάνω του. 

Ο Γκριγκόρεφ ισχυρίζεται ότι πολεμάει ενάντια στούς κομμισάριους γιά τήν αληθι¬ 
νή εξουσία τών σοβιέτ. Αλλά στήν ίδια "Γενική" του γράφει: "Εγώ ο Αταμάνος Γκριγ- 
κόρεφ... νά οι διαταγές μου - διαλέξτε τούς κομμισάριούς σας." Καί πιό κάτω, ενώ δια¬ 
κηρύσσει ότι δέν θέλει αιματοχυσίες, ανακοινώνει στήν ίδια "Γενική" του ότι κηρύσσει 
γενική επιστράτευση καί στέλνει μηνύματα στό Χάρκοβο καί στό Κίεβο στά οποία γρά¬ 
φει: "Απαιτώ νά εκτελεστούν οι διαταγές μου' εγώ θά αναλάβω όλα τά υπόλοιπα.” Τί 
είναι αυτό; Η άμεση εξουσία τού λαού; Κι ο Τσάρος Νικόλαος θεωρούσε τήν εξουσία 
του εξουσία τού λαού. Ή μήπως πιστεύει ο Αταμάνος Γκριγκόρεφ ότι οι διαταγές του 
δέν αντιπροσωπεύουν εξουσία πάνω στό λαό καί ότι οι κομμισάριοί του δέν είναι κομμι- 
σάριοι αλλά άγγελοί; Αδέλφια! Δέ βλέπετε ότι μιά συμμορία τυχοδιωκτών σάς στρέφει 
τόν ένα εναντίον τού άλλου, διασπώντας τήν ενότητα τών γραμμών σας καί προσπαθεί 
νά σάς υποδουλώσει πίσω απ' τήν πλάτη σας καί μέ τή δική σας βοήθεια; Φυλαχτείτε! 
Ο προδότης Γκριγκόρεφ που έχει πλήξει σοβαρά τήν επανάσταση απ' τά μέσα, ξανα¬ 
ζωντάνεψε ταυτόχρονα τήν μπουρζουαζία. Επωφελούμενος απ' τό αντιεβραϊκό κίνημα 
τού Γκριγκόρεφ ο Πετλιούρα επιχειρεί ήδη νά διασπάσει τό μέτωπό μας απ’ τή Γαλικία, 
κι ο Ντενίκιν απ' τόν Δόν. Συμφορά θά βρει τόν Ουκρανικό λαό, άν δέ βάλει ένα άμεσο 
τέλος σ' αυτές τις εσωτερικές κι εξωτερικές περιπέτειες. 

Σύντροφοι αγρότες, εργάτες κι αντάρτες! Πολλοί από σάς θ' αναρωτιούνται τί στά¬ 
ση νά κρατήσουν απέναντι στούς πολυάριθμους αντάρτες που πολέμησαν μέ αφοσίωση 

γιά τήν υπόθεση τής επανάστασης καί που τώρα, μέ τήν προδοσία τού Γκριγκόρεφ, βρέ¬ 
θηκαν νά υπηρετούν στις επαίσχυντες γραμμές του. Πρέπει νά θεωρηθούν αντεπαναστά- 
τες; "Οχι. Αυτοί οι σύντροφοι έχουν εξαπατηθεί. Πιστεύουμε ότι η υγιής επαναστατική 
τους αίσθηση, θά τούς πληροφορήσει ότι ο Γκριγκόρεφ τούς παρέσυρε σέ λάθος δρόμο 
η ότι θά τόν εγκαταλείψσυν γιά νά ενταχθούν ξανά στις γραμμές τής επανάστασης. 

θά πρέπει επίσης νά επισημάνσυμε ότι η γένεση τού κινήματος τού Γκριγκόρεφ, 
δέν οφείλεται μόνο σ' αυτόν, αλλά βασικά στήν αταξία που μαστίζει τελευταία τήν Ου¬ 
κρανία. Αμό τότε που έφτασαν οι Μπολσεβίκοι έχει εδραιωθεί εκεί η δικτατορία τού 
κόμματός τους. Τό Μπολσεβίκικο Κόμμα, σάν ένα κόμμα κραηστών, ίδρυσε παντού 
κρατικά όργανα με σκοπό τή διακυβέρνηση τού επαναστατικού λαού. Τά πάντα έπρεπε 
νά υποταχτούν στήν εξουσία τους καί νά μπουν κάτω απ' τήν άγρυπνη παρακολούθησή 
τους. Οποιαδήποτε αντίθεση, διαμαρτυρία ή καί ανεξάρτητη πρωτοβουλία, καταπνίγε¬ 
ται απ’ τις Έκτακτες Επιτροπές τους. Επιπλέον, όλα αυτά τά όργανα αποτελούνται α¬ 
πό ανθρώπους που δέν έχουν καμιά σχέση μέ τήν εργατική τάξη καί τήν επανάσταση. 
Μ' άλλα λόγια, έχει δημιουργηθεί μιά κατάσταση όπου οι εργατικές καί επαναστατικές 
μάζες έχουν πέσει κάτω από τήν επιτήρηση καί τήν κυριαρχία ανθρώπων ξένιον πρός 
τήν τάξη τών εργαζόμενων, ανθρώπων που έχουν τήν τάση νά ασκούν αυθαιρεσία καί 
βία πάνω στούς εργάτες. Τέτοια είναι η δικτατορία τού Μπολσεβίκικου Κ.Κ. Αυτή η δι¬ 
κτατορία έχει προκαλέσει τήν οργή, τήν αποδοκιμασία καί τό μίσος τών μαζών ενάντια 
στήν κυρίαρχη τάξη πραγμάτων. Ο Γκριγκόρεφ εκμεταλλεύεται αυτή τήν κατάσταση 
γιά νά πραγματοποιήσει τά τυχοδιωκτικά του σχέδια Ο Γκριγκόρεφ είναι προδότης 
τής επανάστασης κι εχθρός τού λαού, αλλά τό ίδιο είναι καί τό Μπολσεβίκικο Κ.Κ. Μέ 
τήν απερίσκεπτη δικτατορία του, αυτό τό Κόμμα έχει γεννήσει στις μάζες ένα μίσος απ' 
τό οποίο ωφελείται σήμερα ο Γκριγκόρεφ καί κάποιος άλλος τού ίδιου φυράματος αύ¬ 
ριο. Συνακόλουθα ενώ ξεσκεπάζουμε τήν προδοσία τού Γκριγκόρεφ απέναντι στήν ε¬ 
παναστατική υπόθεση, θά πρέπει ταυτόχρονα νά απαιτήσουμε απ' τό Κ.Κ. νά δώσει μιά 
εξήγηση γιά τό κίνημα τού Γκριγκόρεφ. 

Η αναθυμίζουμε στούς εργαζόμενους ότι μόνο με τις δικές τους προσπάθειες θ' απε¬ 
λευθερωθούν απ' τήν καταπίεση, τήν αθλιότητα καί τή βία. Καμιά αλλαγή εξουσίας δέ 
θά τούς βοηθήσει σ’ αυτό. Μόνο μέ τις δικές τους ελεύθερες εργατοαγροτικές οργανώ¬ 
σεις μπορούν οι εργάτες νά φτάσουν στό απόγειο τής κοινωνικής επανάστασης - τήν 
πλήρη ελευθερία καί τήν πραγματική ισότητα, θάνατος στούς προδότες κι εχθρούς τού 
λαού! Κάτω τό εθνικιστικό μίσος! Κάτω οι προβοκάτορες! Ζήτω η αλληλεγγύη εργα¬ 
τών κι αγροτών! Ζήτω η παγκόσμια ελεύθερη εργατική κοινότητα! 

Υπογράφουν: 

Τό Επιτελικό Συμβούλιο τής Στρατιωτικής Μεραρχίας, γνωστής σά Μεραρχία τού 
Μπάτκο Μάχνο. Τά μέλη τού Συμβουλίου: Μπάτκο Μάχνο, Α. Τσου- 
μπένκο, Μιχάλεφ-Παβλένκο, Α. Ολκόβικ, I. Μ. Τσούσκο, Ε. 
Καρπένκο, Μ. Πουζάνωφ, Β. Σαρόφσκι, Π. Αρσίνωφ, Β. Β ε- 
ρετελνίκωφ. 

Μέ τή συμμετοχή: 

Μελών τής Εκτελεστικής Επιτροπής τού Συμβουλίου Αντιπροσώπων τών Εργατών, 
Αγροτών καί Ερυθροφρουρών τής Πόλης τού Αλεξαντρόφσκ: Α ν τ ρ ι ο υ σ¬ 
τ σ έ ν κ ο, πρόεδρος τού Εκτελεστικού Συμβουλίου τής περιοχής* Σπότα, Υ¬ 
πεύθυνος τού Διοικητικού Τομέα' Γκαβρέλωφ, Μέλος* Α. Μ π ο ν τ ά ρ, 
Μέλος τής Εκτελεστικής Επιτροπής Πόλης καί Πολιτικός Κομμισάριος. 

Η διακήρυξη αυτή τυπώθηκε σέ μεγάλο αριθμό αντιτύπων και μοιρά¬ 
στηκε ατούς χωρικούς καί ατό μέτωπο - επίσης δημοσιεύτηκε στήν επίσημη 
εφημερίδα τών Μαχνοβιτών επαναστατών, τήν "Πούτκ Σβόμποντ" καί στό 
αναρχικό περιοδικό "Ναμπάτ" (Συναγερμός). 

Τό κίνημα τού Γκριγκόρεφ καταποντίστηκε τόσο γρήγορα όσο είχε εμ¬ 
φανιστεί. Μολοντούτο προκάλεσε αρκετά Εβραϊκά πογκρόμ, απ' τά οποία 
ένα, αυτό που έγινε στό Ελισάβετγκραντ, πήρε πολύ μεγάλη έκταση. Σάν 
αποτέλεσμα, ένας μεγάλος αριθμός τών επαναστατών εγκατέλειψαν γρήγο¬ 
ρα τόν Γκριγκόρεφ. Η αγροτιά δέν τόν υποστήριξε γιά πολύ γιατί κατάλα¬ 
βε γρήγορα πόσο επιφανειακός επαναστάτης ήταν. Ο Γκριγκόρεφ έμεινε μέ 
λίγες μόνο χιλιάδες άντρες - οχυρώθηκαν στήν περιοχή τής Αλεξάντριας, 
στήν επαρχία τής Χερσώνας. Μολοντούτο, αυτή η περιπέτεια προκάλεσε 
μεγάλη ανησυχία στούς Μπολσεβίκους. Μόλις όμως έμαθαν τή στάση τής 
περιοχής τού Γκιουλάι-Πολέ, ανάπνευσαν ελεύθερα κι επανέκτησαν τή σι¬ 
γουριά τους. Οι Σοβιετικές αρχές ανακοίνωσαν μέ παράτες ότι οι Μαχνοβί- 
τες είχαν καταδικάσει τήν ανταρσία τού Γκριγκόρεφ. Τά Σοβιέτ επιδίωκαν 
νά επωφεληθούν απ’ τή στάση τών Μαχνοβιτών γιά νά εξαπολύσουν μιά 
πλατιά προπαγανδιστική εκστρατεία ενάντια στόν Γκριγκόρεφ. Τό όνομα 
τού Μάχνο αναφερόταν συνέχεια στόν Σοβιετικό τύπο. Τά τηλεγραφήματά 
του αναδημοσιεύονταν ξανά καί ξανά. Εγκωμιαζόταν σάν αληθινός φρου¬ 
ρός τής επανάστασης τών εργατών καί τών αγροτών. Προσπαθούσαν ακό¬ 
μη νά τρομάξουν τόν Γκριγκόρεφ, διαδίδοντας ότι ο Γκριγκόρεφ είχε περι¬ 
κυκλωθεί από παντού απ' τά στρατεύματα τού Μάχνο καί ή θά αιχμαλωτι¬ 
ζόταν ή θά αφανιζόταν ολοκληρωτικά απ’ αυτά. 

Ωστόσο, όλη αυτή η έκρηξη θαυμασμού γιά τόν Μάχνο ήταν διπρόσω¬ 
πη καί δέν κράτησε πολύ. Μόλις έπαψε νά υπάρχει ο κίνδυνος απ' τήν 
πλευρά τού Γκριγκόρεφ, ξανάρχισε η προηγούμενη προπαγάνδα τών 
Μπολσεβίκων ενάντια στούς Μαχνοβίτες. Εκείνο τόν καιρό έφτασε ο Τρότ- 
σκυ στήν Ουκρανία - αυτός καθόρισε τόν τόνο αυτής τής προπαγάνδας: — η 
εξέγερση δέν ήταν τίποτ - άλλο από ένα κίνημα πλούσιων κουλάκων που 
προσπαθούσαν νά εδραιώσουν τήν εξουσία τους στή χώρα - όλες αυτές οι 
Μαχνοβίτικες κι αναρχικές κουβέντες γιά τήν ακρατική εργατική κοινότη¬ 
τα ήταν απλά καί μόνο μιά πολεμική τακτική - στήν πραγματικότητα οι Μα¬ 
χνοβίτες κι οι αναρχικοί έλπιζαν νά εγκαθιδρύσουν τή δική τους αναρχική 
εξουσία που δέν είναι άλλη απ’ τήν εξουσία τών πλούσιων κουλάκων (εφη¬ 
μερίδα "Βπούτι" (Στό Δρόμο), Νο. 51, απ’ τό άρθρο τού Τρότσκυ "Η 
Μαχνοβτσίνα"). Παράλληλα μ - αυτή τή σκόπιμα συκοφαντική αγκιτατόρι- 
κη εκστρατεία, ολοκληρώθηκε ο αποκλεισμός τής περιοχής. Επαναστάτες 
εργάτες απ’ τις πιό μακρινές περιοχές τής Ρωσίας - απ’ τό Ιβάνοβο-Βοζνέ- 
σενσκ, τή Μόσχα, τήν Πετρούπολη, απ' τόν Βόλγα, τά Ουράλια καίτή Σι¬ 
βηρία, που προσελκύονταν απ' τήν ανεξαρτησία καί τήν υπερηφάνεια τής 
περιοχής, μέ πολύ μεγάλη δυσκολία κατόρθωναν νά σπάσουν τόν κλοιό καί 
νά φτάσουν εκεί. Διακόπηκε εντελώς ο ανεφοδιασμός σέ σφαίρες, οβίδες 
κι άλλο αναγκαίο εξοπλισμό που καταναλωνόταν καθημερινά στό μέτωπο. 
Δύο βδομάδες νωρίτερα, τόν καιρό τής ανταρσίας τού Γκριγκόρεφ, είχε 
έλθει στό Γκιουλάι-Πολέ απ' τό Χάρκοβο ο Γκρόσμαν-Ροστσίν κι είχε ενη¬ 
μερωθεί γιά τή δύσκολη κατάσταση σου επικρατούσε στό μέτωπο εξαιτίας 



τής έλλειψης πυρομαχικών. Ο Ροστσίν ακούσε μέ προσοχή αυτές τις πλη¬ 
ροφορίες κι ανέλαβε νά κάνει ό,τι ήταν δυνατόν ατό Χάρκοβο, ώστε νά 
σταλεί αμέσως στό μέτωπο ο αναγκαίος εξοπλισμός. Πέρασαν όμως 2 βδο¬ 
μάδες, χωρίς νά φτάσει κανένα φορτίο πυρομαχικών κι π κατάσταση στό 
μέτωπο έγινε δραματική. Κι όλα αυτά σέ μιά εποχή που ο στρατός τού Ντε- 
νίκιν ενισχυόταν σ' αυτό τό μέτωπο απ' τόν ερχομό Κοζάκων απ' τό Κου- 
βάν κι ενώ στόν Καύκασο σχηματίζονταν στρατιωτικά αποσπάσματα. 

Καταλάβαιναν άραγε οι Μπολσεβίκοι τί έκαναν καί τι αποτελέσματα θά 
είχε η τακτική τους στήν περίπλοκη κατάσταση τής Ουκρανίας; 

Οπωσδήποτε καταλάβαιναν τί έκαναν. Είχαν υιοθετήσει τήν τακτική 
τού αποκλεισμού μέ στόχο τήν καταστροφή καί τόν αφανισμό τής στρα¬ 
τιωτικής δύναμης τής περιοχής. Γιατί είναι ευκολότερο νά πολεμάς έναν 
άοπλο αντίπαλο παρά έναν οπλισμένο. Ήταν ευκολότερα νά νικήσουν επα¬ 
ναστάτες χωρίς πυρομαχικά, κι αντιμέτωπους μέ τό συμπαγές μέτωπο τού 
Ντενίκιν, παρά τούς ίδιους επαναστάτες εξοπλισμένους. Αλλά ταυτόχρονα, 
οι Μπολσεβίκοι δέν ήταν απόλυτα ενήμεροι γιά τήν κατάσταση ολόκληρης 
τής περιοχής τού Ντόνετς. Δέν ήξεραν τίποτα γιά τό μέτωπο ή γιά τις δυ¬ 
νάμεις τού Ντενίκιν. Αγνοούσαν επίσης εντελώς τά άμεσα σχέδια τού Ντε¬ 
νίκιν. Ωστόσο, στόν Καύκασο, στήν περιοχή τού Δόν καί στό Κουβάν, σχη¬ 
ματίζονταν μεγάλα, καλά εκπαιδευμένα στρατιωτικά αποσπάσματα, μέ σκο¬ 
πό τήν γενική εκστρατεία ενάντια στήν επανάσταση. Η τετράμηνη αντίστα¬ 
ση τών επαναστατών τού Γκιουλάι-Πολέ είχε εμποδίσει τήν επίθεση τού 
στρατού τού Ντενίκιν απ' τό βορρά, επειδή οι επαναστάτες τού Γκιουλάι- 
Πολέ αποτελούσαν έναν διαρκή κίνδυνο γιά τήν αριστερή τους πλευρά. Ό¬ 
λες οι απελπισμένες επιθέσεις τού Στρατηγού Σκούρο, που συνεχίστηκαν 4 
ολόκληρους μήνες, δέν μπόρεσαν νά μειώσουν αυτό τόν κίνδυνο. Ετσι, οι 
Λευκοί προετοίμασαν τήν δεύτερη εκστρατεία τους μέ όλες τις δυνάμεις 
που μπορούσαν νά διαθέσουν - η εκστρατεία αυτή άρχισε τό Μάη τού 1919 
κι η έκτασή της ξάφνιασε ακόμα καί τούς Μαχνοβίτες. Οι Μπολσεβίκοι, α- 
πορροφημένοι απ' τήν πάλη τους ενάντια στή Μαχνοβτσίνα, δέν ήξεραν 
τίποτα γιά όλα αυτά, ή μάλλον δέν ήθελαν νά ξέρουν τίποτα. 

Έτσι η ελεύθερη περιοχή, όπως κι όλη η υπόλοιπη επαναστατημένη 
Ουκρανία, απειλούνταν από δυό πλευρές ταυτόχρονα. Τότε τό Επαναστα¬ 
τικό Στρατιωτικό Συμβούλιο τού Γκιουλάι-Πολέ, μπροστά στή σοβαρότητα 
τής κατάστασης, αποφάσισε τή σύγκληση ενός έκτακτου συνέδριου αγρο¬ 
τών, εργατών, επαναστατών καί κόκκινων στρατιωτών από αρκετές 
περιοχές: τό Αικατερίνοσλαβ, τό Χάρκοβο, τήν Ταυρίδα, τήν Χερσώ- 
να καί τήν περιοχή τού Δόν. Τό συνέδριο αυτό θά έκανε μιά επισκόπηση 
τής γενικής κατάστασης εν όψει τού θανάσιμου κινδύνου που αντιπροσώ¬ 
πευε η αντεπανάσταση τού Ντενίκιν κι η ανικανότητα τών Σοβιετικών αρ¬ 
χών ν' αναλάβουν οποιαδήποτε δράση γιά τήν αποτροπή αυτού τού κινδύ¬ 
νου. Τό συνέδριο επρόκειτο νά καθορίσει τά άμεσα καθήκοντα καί τά πρα¬ 
κτικά μέτρα που θά έπαιρναν οι εργάτες γιά νά διορθώσουν αυτή τήν κατά¬ 
σταση. 

Παραθέτουμε εδώ τό κείμενο τού καλέσματος γιά τό συνέδριο που εκ- 
δόθηκε απ' τό Επαναστατικό Στρατιωτικό Συμβούλιο πρός τούς εργάτες 
τής Ουκρανίας: 




ΣΥΓΚΛΗΣΗ 

ΤΟΥ Δ" ΕΚΤΑΚΤΟΥ ΣΥΝΕΔΡΙΟΥ 
ΤΟΝ ΑΝΤΙΠΡΟΣΩΠΟΝ ΤΟΝ ΕΡΓΑΤΩΝ, 

ΑΓΡΟΤΟΝ ΚΙ ΑΝΤΑΡΤΩΝ. 

Τηλεγράφημα Νο. 416 

Πρός όλες τις Εκτελεστικές Επιτροπές τών περιο¬ 
χών, πόλεων καί χωριών τών επαρχιών τού Αικατερϊ- 
νοσλαβ, τής Ταυρίδας καί τών γειτονικών περιοχών* 
πρός όλες τις μονάδες τής Πρώτης Επαναστατικής Με¬ 
ραρχίας γνωστής σάν Μεραρχία τού Μπάτκο Μάχνο' 
πρός όλα τά στρατεύματα τού Κόκκινου Στρατού που 
βρίσκονται στήν ίδια περιοχή. Πρός όλους! Πρός ό¬ 
λους! 

Στή συνεδρίασή της, στις 30 Μάη, η Εκτελεστική Επιτροπή τού Επαναστατικού 
Στρατιωτικού Συμβουλίου, αφού εξέτασε τήν κατάσταση στό μέτωπο, που δήμιου ργή- 
Οηκε απ’ τήν επίθεση Συμμοριών τών Λευκών, καθώς καί τή γενική κατάσταση — πο¬ 
λιτική κι οικονομική — τής Σοβιετικής εξουσίας, κατέληξε στό συμπέρασμα ότι μόνο οι 
ίδιες οι εργατικές μάζες, κι όχι άτομα ή κόμματα, θά μπορούσαν νά βρούν μιά λύση. Γι' 
αυτό η Εκτελεστική Επιτροπή τού Επαναστατικού Στρατιωτικού Συμβουλίου τού 
Γκιουλάι-Πολέ αποφάσισε νά συγκαλέσει ένα έκτακτο συνέδριο γιά τις 15 Ιούνη τού 
1919, στό Γκιουλάι-Πολέ. Τρόπος α ν τ ι π ρ ο σ ώ π ε υ σ η ς: 1) Οι αγρότες κι οι 
εργάτες θά στείλουν από έναν αντιπρόσωπο ανά 3000 κατοίκους. 2) Οι αντάρτες κι οι 
Κόκκινοι στρατιώτες θά εκλέξουν από έναν αντιπρόσωπο ανά μονάδα (σύνταγμα, με¬ 
ραρχία, κλπ.). 3) Τά επιτελεία: Η μεραρχία τού Μπάτκο Μόχνο, δύο αντιπροσώπους* οι 
ταξιαρχίες, έναν αντιπρόσωπο απ' τό επιτελείο κάθε ταξιαρχίας. 4) Οι εκτελεστικές επι¬ 
τροπές τών περιφερειών θά στείλουν έναν αντιπρόσωπο από κάθε επιτροπή. 5) Οι περι¬ 
φερειακές κομματικές οργανώσεις που υποστηρίξουν τό πρόγραμμα τού Σοβιετι¬ 
κού καθεστώτος θά στείλουν έναν αντιπρόσωπο από κάθε οργάνωση. 

Παρατηρήσεις: α)η εκλογή τών αντιπροσώπων τών αγροτών καί τών εργα¬ 
τών θά γίνει απ' τις γενικές συνελεύσεις τών χωριών, τών πόλεων, τών εργοστασίων 
καί τών βιοτεχνιών" β) δέ θά γίνουν χωριστές συνεδριάσεις τών μελών τών σοβιέτ καί 
τών εργοστασιακών επιτροπών* γ) επειδή τό Επαναστατικό Στρατιωτικό Συμβούλιο δέ 
διαθέτει τά αναγκαία μέσα, οι αντιπρόσωποι θά πρέπει νά φέρουν μαζί τους τρόφιμα 
καί χρήματα. 

Ημερήσια Διάταξη: α) Εισήγηση τής Εκτελεστικής Επιτροπής τού Επανα¬ 
στατικού Στρατιωτικού Συμβουλίου καί τών αντιπροσώπων* β) η τρέχουσα κατάσταση* 
γ) ο ρόλος, τά καθήκοντα κι οι στόχοι τών αντιπροσώπων τού Σοβιέτ τών Αγροτών, 
Εργατών, Ανταρτών καί Κόκκινων στρατιωτών τής περιοχής τού Γκιουλάι-Πολέ* δ) α¬ 
ναδιοργάνωση τού Επαναστατικού Στρατιωτικού Συμβουλίου τής περιοχής* ε) διοργά¬ 
νωση τής στρατιωτικής δραστηριότητας τής περιοχής* στ) τό πρόβλημα τού ανεφοδια¬ 
σμού τροφίμων* ζ) τό αγροτικό πρόβλημα* η) οικονομικά ζητήματα* θ) ενότητα εργα¬ 
τών κι αγροτών* ι) δημόσια ασφάλεια" ια) η άσκηση τής δικαιοσύνης στήν περιοχή* 
ιβ) τρέχοντα ζητήματα. 

Η Εκτελεστική Επιτροπή τού Επαναστατικού 
Στρατιωτικού Συμβουλίου. 

Γκιουλάι-Πολέ, 31 Μάη 1919. 

Μόλις δημοσιεύτηκε αυτό τό κάλεσμα, οι Μπολσεβίκοι εξαπόλυσαν μιά 
στρατιωτική εκστρατεία ενάντια στήν περιοχή τού Γκιουλάι-Πολέ. 

Ενώ ο επαναστατικός στρατός αποδεκατιζόταν αντιστεκόμενος στή μα¬ 
νιασμένη επίθεση τών Κοζάκων τού Ντενίκιν, τά Μπολσεβίκικα συντάγμα¬ 
τα εισβάλανε στήν επαναστατική περιοχή απ' τά βόρεια, χτυπώντας τά νώ¬ 
τα τών Μαχνοβιτών. Εισβάλλοντας ατά χωριά, οι Μπολσεβίκοι συλλαμβά- 
νανε τούς αγωνιστές καί τούς εκτελούσαν επιτόπου' κατέστρεφαν τις ελεύ¬ 
θερες κομμούνες καί παρόμοιες οργανώσεις. Ο Τρότσκυ, που έφτασε στήν 
Ουκρανία εκείνες τις μέρες, έπαιξε ηγετικό ρόλο σ' αυτή τήν επίθεση. Εύ¬ 
κολα μπορεί νά φανταστεί κανείς πώς ένιωσε παρατηρώντας μιά εντελώς α¬ 
νεξάρτητη περιοχή, ακούγοντας τή γλώσσα ενός λαού που ζούσε ελεύθερα 
καί δέν έδινε τήν παραμικρή προσοχή στή νέα εξουσία, διαβάζοντας τις ε¬ 
φημερίδες αυτού τού λαού που μιλούσαν γι' αυτόν, χωρίς φόβο ή σεβα¬ 
σμό, αντιμετωπίζοντάς τον σάν τίποτα περισσότερο από έναν Κρατικό α- 
ξιωματούχο. Ο Τρότσκυ, που σκόπευε νά σαρώσει τόν αναρχισμό από τή 
Ρωσία μέ μιά "σιδερένια σκούπα", δέν μπορεί παρά νά ένιωσε τό άγριο καί 
τυφλό μίσος που άρμοζε σέ κρατιστές τού είδους του. Αυτό τό μίσος δια 
ποτίζει μιά ολόκληρη σειρά διαταγών που έκδωσε ο Τρότσκυ ενάντια στή 
Μαχνοβτσίνα. 

Μ' ένα απίστευτο θράσος, ο Τρότσκυ ανέλαβε νά διαλύσει τό Μαχνοβί- 
τικο κίνημα. 

Πρώτα απ' όλα, έκδωσε τήν ακόλουθη διαταγή σάν απάντηση στό κά¬ 
λεσμα τού Επαναστατικού Στρατιωτικού Συμβουλίου τού Γκιουλάι-Πολέ: 

ΔΙΑΤΑΓΜΑ ΝΟ. 1824 

ΤΟΥ ΕΠΑΝΑΣΤΑΤΙΚΟΥ ΣΤΡΑΤΙΩΤΙΚΟΥ ΣΥΜΒΟΥΛΙΟΥ 
ΤΗΣ ΔΗΜΟΚΡΑΤΙΑΣ 
ΧΑΡΚΟΒΟ, 4 ΙΟΥΝΗ 1919. 


Πράς όλους τούς Στρατιωτικούς Κομμισάριονς καί πρός όλες τις Εκτελεστικές 
Επιτροπές τών επαρχιών τού Αλεξαντρόφσκ, Μαριουπόλ, Μπακμούτ, Πάβλογ- 
κραντ καί Χερσώνας. 

Η Εκτελεστική Επιτροπή τού Γκιουλάι-Πολέ, μέ τή συνεργασία τού Επιτελείου 
τής ταξιαρχίας τού Μάχνο, προσπαθεί νά συγκαλέσει, γιά τις 15 αυτού τού μήνα, έ¬ 
να συνέδριο τών σοβιέτ καί τών ανταρτών τών περιοχών τού Αλεξαντρόφσκ, Μα- 
ριουπόλ, Μπερντιάνσκ, Μελιτοπόλ, Μπακμούτ καί Πάβλογκραντ. Τό συνέδριο αυτό 
στρέφεται ξεκάθαρα ενάντια στή Σοβιετική Εξουσία στήν Ουκρανία κι ενάντια στήν 
οργάνωση τού νότιου μετώπου, όπου έχει στρατοπεδεύσει η ταξιαρχία τού Μάχνο. 
Τό συνέδριο αυτό δέν μπορεί νά έχει άλλο αποτέλεσμα απ’ τό νά ξεσηκώσει κάποια 
νέα επονείδιστη ανταρσία σάν κι αυτή τού Γκριγκόρεφ καί ν' ανοίξει τό μέτωπο 
ατούς Λευκούς, μπροστά στους οποίους η ταξιαρχία τού Μάχνο δέν μπορεί παρά 
νά οπισθοχωρεί διαρκώς, εξαιτίας τής ανικανότητας, τών εγκληματικών σχεδίων 
καί τής προδοσίας τών διοικητών της. 

1. Μέ τό παρόν διάταγμα απαγορεύεται αυτό τό συνέδριο καί σέ καμιά περί¬ 
πτωση δέ θά επιτραπεί η διενέργειά του. 

2. θά προειδοποιηθεί όλος ο αγροτικός κι εργατικός πληθυσμός, προφορικά 
καί γραπτά, ότι η συμμετοχή στό εν λόγω συνέδριο θά θεωρείται πράξη έσχατης 

προδοσίας ενάντια στη Σοβιετική Δημοκρατία καί τό Σοβιετικό μέτωπο. 

3. Όλοι οι αντιπρόσωποι τού εν λόγω συνεδρίου θά συλλαμβάνσνται αμέσως 
καί θά οδηγούνται ενώπιον τού Επαναστατικού Στρατοδικείου τής 14ης, πρώην 
2ης, Στρατιάς τής Ουκρανίας. 

4. Τά άτομα που προπαγανδίζουν τό κάλεσμα τού Μάχνο καί τής Εκτελεστι¬ 
κής Επιτροπής τού Γκιουλάι-Πολέ θά συλλαμβάνονται επίσης. 

5. Η παρούσα διαταγή θά έχει τήν ισχύ νόμου από τή στιγμή που θά τηλεγρα- 
φηθεί Θά πρέπει νά μοιραστεί παντού, ν' αναρτηθεί σ' όλους τούς δημόσιους χώ¬ 
ρους καί νά σταλεί στούς αντιπροσΓοπους τών εκτελεστικών επιτροπών τών πόλεων 
καί τιόν χωριών, καθώς καί σ’ όλους τούς εκπροσώπους τής Σοβιετικής εξουσίας, 
καί στούς διοικητές καί τούς κομμισάριους τών στρατιωτικών μονάδων. 


Τμότσκιι, Πρόεδρος τού Επαναστατικού Στρατιωτικού 
Συμβουλίου τής Δημοκρατίας* 

Βατσέτις, Αρχιστράτηγος - 

Α ρ ό λ ω φ, Μέλος τού Επαναστατικού Στρατιωτικού 
Συμβουλίου τής Δημοκρατίας - 

Κοσκάρεφ, Στρατιωτικός Κομμισάριος τής περιοχής 
τού Χάρκοβου. 

Αυτό τό ντοκουμέντο είναι πραγματικά κλασικό ατό είδος του. Όποιος 
μελετάει τή Ρώσικη επανάσταση θά πρέπει νά τό αποστηθίσει. Πόσο διορα¬ 
τικοί κι οξυδερκείς ήταν 2 μήνες νωρίτερα οι επαναστάτες χωρικοί τού 
Γκιουλάι-Πολέ, όταν στήν περίφημη απάντησή τους στόν Ντιμπένκο (που 
παραθέσαμε προηγούμενα) στήν ουσία πρόβλεψαν αυτή τή διαταγή! Χω¬ 
ρίς πολλές ευγένειες είχαν θέσει στούς Μπολσεβίκους τά ακόλουθα ερω¬ 
τήματα: (σελ. 77). 

"Μπορούν νά υπάρξουν νόμοι, φτιαγμένοι από μιά μειοψηφία ανθρώ¬ 
πων που αυτοαποκαλούνται επαναστάτες, που νά τούς επιτρέπουν νά κη¬ 
ρύσσουν εκτός νόμου έναν ολόκληρο λαό που είναι πιά επαναστατικός απ - 
αυτούς;" 

Τό Άρθρο 2 τής διαταγής τού Τρότσκυ απαντά ξεκάθαρα ότι τέτοιοι 
νόμοι μπορούν νά υπάρξουν κι ότι η απόδειξη είναι τό διάταγμα Νο. 1824. 

"Υπάρχει κάποιος νόμος", είχαν ρωτήσει οι επαναστάτες τού Γκιουλάι- 
Πολέ, "που νά δίνει τό δικαίωμα σ' έναν επαναστάτη νά επιβάλλει τις αυ¬ 
στηρότερες ποινές σέ μιά επαναστατική μάζα, τής οποίας έχει αυτοδιορι- 
στεί υπερασπιστής, απλά καί μόνο επειδή αυτή η μάζα πήρε τά αγαθά, τήν 
ελευθερία κάί τήν ισότητα, που τής είχε υποσχεθεί η επανάσταση, χωρίς 
τήν άδειά του;" 

Πάλι τό Άρθρο 2, δίνει καταφατική απάντηση. Ολόκληρος ο αγροτι¬ 
κός κι εργατικός πληθυσμός κηρύσσεται ένοχος εσχάτης προδοσίας άν 
τολμήσει νά πάρει μέρος στό δικό του ελεύθερο συνέδριο. 

"Άραγε οι νόμοι τής Επανάστασης διατάζουν τόν τουφεκισμό ενός αν¬ 
τιπροσώπου επειδή πιστεύΛ ότι καθήκον του είναι νά εκτελεί τις εντολές 
που τού ανέθεσε η επαναστατική μάζα που τόν εξέλεξε, - " 

Τά Άρθρα 3 καί 4 τής διαταγής τού Τρότσκυ διακηρύσσουν ότι θά 
πρέπει νά συλλαμβάνονται καί νά οδηγούνται ενώπιον τού Επαναστατικού 

Στρατοδικείου τής Στρατιάς, όχι μόνο οι αντιπρόσωποι που εκτελούν τις 
εντολές που τούς δόθηκαν, αλλά ακόμα κι αυτοί που δέν έχουν αρχίσει κάν 
τό έργο τους' πράγμα τό οποίο σημαίνει τόν βέβαιο τουφεκισμό τους (ό¬ 
πως πραγματικά συνέβηκε μέ τούς Κοστίν, Πολύνιν, Ντομπρολιούμπωφ κι 
άλλους που οδηγήθηκαν στό στρατοδικείο καί τουφεκίστηκαν μέ τήν κατη¬ 
γορία ότι είχαν συζητήσει τό κάλεσμα τού Επαναστατικού Στρατιω¬ 
τικού Συμβουλίου τού Γκιουλάι-Πολέ). 

Ολόκληρο αυτό τό ντοκουμέντο αντιπροσωπεύει ένα τόσο κραυγαλέο 
σφετερισμό τών δικαιωμάτων τών εργατών ώστε δέν έχει νόημα νά τό σχο¬ 
λιάσουμε περισσότερο. 

Επηρεασμένος απ’ τό καθιερωμένα κλισέ, ο Τρότσκυ έβλεπε ατό πρό¬ 
σωπο τού Μάχνο τόν ένοχο που ήταν υπεύθυνος γιό όλα όσα συνέβαιναν 
στό Γκιουλάι-Πολέ καί γιό όλα τό μέτρα που είχαν παρθεί στήν περιοχή. 
Δέν κατάφερε νά προσέξει ούτε ότι τό Συνέδριο δέν τό είχε καλέσει τό Ε¬ 
πιτελείο τής ταξιαρχίας τού Μάχνο ή η Εκτελεστική Επιτροπή τού Γκιου- 
λάι-Πολέ, αλλά ένα όργανο εντελώς ανεξάρτητο - δηλαδή τό Επαναστατι¬ 
κό Στρατιωτικό Συμβούλιο τής Περιοχής. Αξίζει νά σημειωθεί ότι σ' αυτή 
τή διαταγή ο Τρότσκυ αναφέρθηκε ήδη επίμονα στήν προδοσία τών Μα- 
χνοβιτών διοικητών, τούς οποίους κατηγόρησε γιό "διαρκή οπισθοχώρη¬ 
ση μπροστά στούς Λευκούς". Λίγες μέρες αργότερα ο Τράτσκυ κι ολόκλη¬ 
ρος ο Κομμουνιστικός τύπος διακήρυσσαν δυνατά ότι οι Μαχνοβίτες είχαν 
ανοίξει τό μέτωπο στόν Ντενίκιν. 

Ήδη γνωρίζουμε ότι η δημιουργία αυτού τού μετώπου οφειλόταν απο¬ 
κλειστικά στις προσπάθειες καί στις θυσίες τών ίδιων επαναστατών χωρι¬ 
κών. Γεννήθηκε σέ μιά ηρωική στιγμή τής ιστορίας τους - τή στιγμή τής α¬ 
πελευθέρωσης τής περιοχής από κάθε μορφή εξουσίας. Τό μέτωπο στήθη¬ 
κε στό νοτιοανατολικά σάν ηρωικός φρουρός κι υπερασπιστής τής ελευθε¬ 
ρίας που είχαν κερδίσει. Γ ιό πάνω από 6 μήνες, οι επαναστάτες κράτησαν έ¬ 
να αρραγές μέτωπο απέναντι στις πιό ορμητικές επιθέσεις τής μοναρχικής 
αντεπανάστασης, θυσιάζοντας αρκετές χιλιάδες από τό καλύτερα παιδιά 
τους. Κινητοποίησαν όλους τούς πόρους τής περιοχής καί προετοιμάστη¬ 
καν νά υπερασπίσουν τήν ελευθερία τους ώς στό τέλος, αντιστεκόμενοι 
στήν αντεπανάσταση που εξαπόλυε μιά γενική επίθεση. Η έκταση στήν ο¬ 
ποία κρατήθηκε τό μέτωπο κυρίως απ' τούς επαναστάτες — στή διάρκεια ο¬ 
λόκληρης τής περιόδου - φαίνεται στό τηλεγράφημα τού Κάμενεφ γιό τήν 
ανταρσία τού Γκριγκόρεφ, που παραθέσαμε προηγούμενα. Σ' αυτό ο Έ¬ 
κτακτος Πληρεξούσιος τής Μόσχας ζητούσε απ' τόν Μάχνο νά τόν πληρο¬ 
φορήσει γιό τις διαθέσεις τού επαναστατικού στρατού στό μέτωπο εναν¬ 
τίον τού Ντενίκιν. Έκανε τέτοια ερώτηση στόν Μάχνο προφανώς γιατί στό 
Χάρκοβο, που βρισκόταν εκείνη τήν εποχή, τού ήταν αδύνατο νά πάρει τις 
αναγκαίες πληροφορίες απ' τό Στρατιωτικό Κομμισαριάτο ή τόν Διοικητή 
τού μετώπου. Είναι φανερό ότι ο Τρότσκυ, που έφτασε στήν Ουκρανία ό¬ 
ταν αυτή δεχόταν πολύπλευρη επίθεση απ’ τήν αντεπανάσταση, δέν είχε 
κάν ιδέα γιό τήν κατάσταση τού νοτίου μετώπου ενάντια στόν Ντενίκιν. Αλ¬ 
λά ο Τρότσκυ χρειαζόταν μιά τυπική δικαιολογία γιό τήν εγκληματική εκ¬ 
στρατεία του ενάντια στόν επαναστατικό λαό κι έτσι μέ τερατώδη κυνισμό 
κι απίστευτο θράσος διακήρυξε επιζήμιο γιό τήν οργάνωση τού νοτίου με- 

τώπου τό συνέδριο τών αγροτών, εργατών κι ανταρτών που είχε προγραμ¬ 
ματιστεί γιά τις 15 Ιούνη. Έτσι, οι χωρικοί κι οι αντάρτες που προσπαθού¬ 
σαν μέ όλες τους τις δυνάμεις νά κρατήσουν αυτό τό μέτωπο, που είχαν κα- 
λέσει όλους όσους μπορούσαν νά κρατήσουν όπλο σέ εθελοντική κι άμεση 
κατάταξη στό μέτωπο ενάντια στόν Ντενίκιν (Αποφάσεις τού Β’ Περιφε¬ 
ρειακού Συνέδριου, στις 12 Φλεβάρη 1919, γιά εθελοντική καί ισότιμη δε¬ 
κάχρονη επιστράτευση) — θά φαίνονταν σά νά οργάνωναν οι ίδιοι αυτοί 
χωρικοί κι αντάρτες μιά συνωμοσία εναντίον τού δικού τους μετώπου. Θά 
σκεφτόταν κανείς ότι τέτοιοι ισχυρισμοί γίνονται από άτομα άρρωστα δια¬ 
νοητικά. Αντίθετα πρόκειται γιά ισχυρισμούς υγιών ατόμων, αλλά που εί¬ 
ναι συνηθισμένα νά μεταχειρίζονται τό λαό μέ απεριόριστο κυνισμό. 

Αυτή η διαταγή τού Τρότσκυ δέν ανακοινώθηκε στό επιτελείο τού Μα- 
χνοβίτικου στρατού απ’ τις Σοβιετικές αρχές κι οι Μαχνοβίτες δέν άκου- 
σαν γι' αυτή παρά μόνο τυχαία, 2 - 3 μέρες αργότερα. Ο Μάχνο έστειλε α¬ 
μέσως ένα τηλεγράφημα δηλώνοντας ότι παραιτούνταν απ' τή θέση του σά 
διοικητή, εξαιτίας τής δυσάρεστης κι απαράδεκτης κατάστασης που είχε 
δημιουργηθεί. Δυστυχώς δέν έχουμε τό κείμενο αυτού τού τηλεγραφήμα¬ 
τος. 

Μόλις τηλεγραφήθηκε η διαταγή τού Τρότσκυ, απόκτησε τήν ισχύ νό¬ 
μου. Οι Μπολσεβίκοι άρχισαν νά εκτελούν εντελώς μιλιταριστικά κάθε ση¬ 
μείο της. Οι εργάτες τών εργοστασίων τού Αλεξαντρόφσκ, που συγκεν¬ 
τρώθηκαν γιά νά συζητήσουν τό κάλεσμα τού Επαναστατικού Στρατιωτι¬ 
κού Συμβουλίου τού Γκιουλάι-Πολέ διαλύθηκαν βίαια καί κηρύχθηκαν ε¬ 
κτός νόμου. Οι χωρικοί απειλήθηκαν μέ τουφεκισμό κι απαγχονισμό. Σέ 
πολλά μέρη έγιναν συλλήψεις ατόμων - όπως οι Κοστίν, Πολύνιν, Ντο- 
μπρολιούμπωφ κι άλλοι — μέ τήν κατηγορία τής προπαγάνδισης τού καλέ¬ 
σματος τού Επαναστατικού Στρατιωτικού Συμβουλίου που στή συνέχεια ε- 
κτελέστηκαν μετά από συνοπτική διαδικασία τού Επαναστατικού Στρατο¬ 
δικείου. Αυτή τή διαταγή ακολούθησαν πολλές άλλες, μέ τις οποίες ο 
Τρότσκυ διέταζε τις μονάδες τού Κόκκινου Στρατού νά καταστρέψουν τή 
Μαχνοβτσίνα στή ρίζα της μέ κάθε τρόπο. Επιπλέον έδωσε μυστικές διατα¬ 
γές νά συλληφθούν, μέ οποιοδήποτε τίμημα, όχι μόνο ο Μάχνο καί τό μέλη 
τού επιτελείου του, αλλά ακόμα κι οι ειρηνικοί αγωνιστές τού πολιτιστικού 
τομέα. Οι οδηγίες ήταν νά τούς φέρουν όλους ενώπιον τού Επαναστατικού 
Στρατοδικείου, μ' άλλα λόγια, νά τούς εκτελέσουν. 

Σύμφωνα μέ τή μαρτυρία κάποιου διοικητή μερικών μονάδων τού Κόκ¬ 
κινου Στρατού καί σύμφωνα μέ αρκετούς Μπολσεβίκους στρατιωτικούς 
που κρατούσαν υψηλά πόστα, ο Τρότσκυ διατύπωσε τή σχέση του μέ τή 
Μαχνοβτσίνα μέ τήν ακόλουθη συλλογιστική: Οά ήταν καλύτερα νά παρα¬ 
δώσουμε όλη τήν Ουκρανία στόν Ντενίκιν, παρά νά επιτρέψουμε μιά παρα¬ 
πέρα ανάπτυξη τής Μαχνοβτσίνα. Τό κίνημα τού Ντενίκιν, όντας ξεκάθαρα 
αντεπαναστατικό, θά μπορεί νά υπονομευτεί αργότερα διαμέσου τής ταξι¬ 
κής προπαγάνδας, ενώ η Μαχνοβτσίνα αναπτύσσεται μέσα στούς κόλπους 
τών μαζών καί ξεσηκώνει τις ίδιες τις μάζες εναντίον μας... 

Λίγες μέρες πριν απ' αυτά τά γεγονότα, ο Μάχνο είχε ανακοινώσει στό 
επιτελείο καί στό Συμβούλιο ότι οι Μπολσεβίκοι είχαν αποσύρει ένα μέρος 
τών δυνάμεών τους στόν τομέα τού Γκρισίνο, προοφέροντας έτσι στόν 

στρατό τού Ντενίκιν ελεύθερη πρόσβαση στην περιοχή τού Γκιουλάι-Πολέ 
απ' τά βορειοανατολικά. Καί πράγματι, ορδές Κοζάκων κατέκλυσαν τήν 
περιοχή, εισβάλλοντας όχι απ’ τό επαναστατικό μέτωπο 
αλλά απ’ τό αριστερό πλευρό, όπου βρισκόταν ο 
Κόκκινος Στρατός. Σάν αποτέλεσμα, ο Μαχνοβίτικος στρατός, 
που κρατούσε τό μέτωπο στή γραμμή Μαριουπόλ — Κουτεϊνίκοβο — Ταγ- 
κανρόγκ, υπερφαλαγγίστηκε απ' τόν στρατό τού Ντενίκιν, που εισέβαλε 
στήν καρδιά τής περιοχής μέ τεράστιες δυνάμεις. 

Είπαμε προηγούμενα ότι οι χωρικοί ολόκληρης τής περιοχής περίμεναν 
μιά γενική επίθεση τού Ντενίκιν - ότι είχαν προετοιμαστεί γΓ αυτό τό ενδε¬ 
χόμενο μέ μιά εθελοντική, δεκάχρονη επιστράτευση. Απ' τόν Απρίλη κιό¬ 
λας πολλά χωριά είχαν στείλει ένα μεγάλο αριθμό καινούργιων αγωνιστών 
στό Γκιουλάι-Πολέ. Αλλά υπήρχε έλλειψη πολεμοφοδίων στήν περιοχή. Α¬ 
κόμα κι οι παλιότερες μονάδες τού μετώπου δέν είχαν πιά σφαίρες καί συ¬ 
χνά έκαναν επιθέσεις στά στρατεύματα τού Ντενίκιν μόνο καί μόνο γιά νά 
τις αποκτήσουν. Οι Μπολσεβίκοι που ήταν δεσμευμένοι απ' τή συνθήκη 
τους νά προμηθεύουν μ' εφόδια τούς επαναστάτες, άρχισαν απ' τόν Απρί¬ 
λη κιόλας τόν αποκλεισμό καί τό σαμποτάζ. Νά γιατί, παρά τήν άφιξη τών 
εθελοντών, ήταν αδύνατη η έγκαιρη οργάνωση νέων μονάδων καί τώρα η 
περιοχή ήταν αναγκασμένη νά πληρώσει γι' αυτό. 

Μέσα σέ μιά μέρα, οι χωρικοί τού Γκιουλάι-Πολέ σχημάτισαν ένα σύν¬ 
ταγμα σέ μιά προσπάθεια νά σώσουν τό χωριό τους. Οπλίστηκαν μέ ό,τι 
βρέθηκε στά σπίτια τους: τσεκούρια, αξίνες, παλιά τουφέκια, κυνηγετικά 
όπλα κλπ. 10 περίπου μιλιά απ' τό Γκιουλάι-Πολέ, κοντά στό χωριό Σβια- 
τοντούκοφκα τής επαρχίας τού Αλεξαντρόφσκ, βρέθηκαν αντιμέτωποι μέ 
μιά σημαντική δύναμη Κοζάκων τού Δόν καί τού Κουβάν. Οι επαναστάτες 
τού Γκιουλάι-Πολέ συγκρούστηκαν μαζί τους σέ μιά ηρωική κι άνιση μάχη 
καί σκοτώθηκαν σχεδόν όλοι, μαζί καί ο αρχηγός τους Μπ. Βετερελνίκωφ, 
ένας εργάτης τών Εργοστασίων Πουτίλωφ τής Πετρούπολης, που είχε γεν¬ 
νηθεί στό Γκιουλάι-Πολέ. Μετά ένα στίφος Κοζάκων έκανε έφοδο στό 
Γκιουλάι-Πολέ καί τό κατέλαβε, στις 6 Ιούνη 1919. Ο Μάχνο, μέ τό επιτε¬ 
λείο κι ένα μικρό απόσπασμα στρατού μέ μία μόνο πυροβολαρχία, οπισθο¬ 
χώρησε στό σιδηροδρομικό σταθμό, που βρισκόταν 5 μιλιά περίπου απ' τό 
χωριό, αλλά τό απόγευμα αναγκάστηκε νά εγκαταλείψει καί τόν σταθμό. 
Ανασυντάσσοντας όσες δυνάμεις μπορούσε ακόμα νά συγκεντρώσει, ο Μά¬ 
χνο αντεπιτέθηκε δυναμικά τήν άλλη μέρα καί πέτυχε νά διώξει τόν εχθρό 
απ' τό Γκιουλάι-Πολέ. Ένα νέο όμως κύμα Κοζάκων τόν ανάγκασε νά εγ- 
καταλείψει τό χωριό γιά μιά ακόμα φορά. 

Θά πρέπει νά τονισθεί ότι οι Μπολσεβίκοι, παρόλο που είχαν εκδώσει 
πολλές διαταγές εναντίον τών Μαχνοβιτών, κρατούσαν μιά προσποιητή φι¬ 
λική στάση απέναντι τους τις πρώτες μέρες, σά νά μήν είχε συμβεί τίποτα. 
Ήταν μιά τακτική που αποσκοπούσε στή σύλληψη τών ηγετών τής Μα- 
χνοβτσίνα. Στις 7 Ιούνη έστειλαν στόν Μάχνο ένα θωρακισμένο τρένο, ζη¬ 
τώντας του νά αντισταθεί μέχρις εσχάτων καί τού υποσχέθηκαν κι άλλες 
ενισχύσεις. Πράγματι, 2 μέρες αργότερα, έφτασαν μερικά αποσπάσματα 
τού Κόκκινου Στρατού στόν σταθμό τού Γκιετσούρ, που βρίσκεται κοντά 
στό Τσαπλίνο, 13 μιλιά απ' τό Γκιουλάι-Πολέ. Μαζί τους έφτασαν οιστρα- 

τιωτικοί Κομμισάριοι Μεζλάουκ, Βοροσϊλωφ κι άλλοι. Αρχισαν επαφές 
μεταξύ τής Κόκκινης διοίκησης καί τών επαναστατών - δημιουργήθηκε ένα 
είδος ενιαίου επιτελείου. Ο Μεζλάουκ κι ο Βοροσϊλωφ βρίσκονταν ατό ίδιο 
θωρακισμένο τρένο μέ τόν Μάχνο καί διεύθυναν τις στρατιωτικές επιχειρή¬ 
σεις μαζί του. Αλλά τήν ίδια στιγμή ο Βοροσϊλωφ είχε στά χέρια του μιά 
διαταγή μέ τήν υπογραφή τού Τρότσκυ που τόν διέταζε νά συλλάβει τόν 
Μάχνο κι όλους τούς άλλους υπεύθυνους ηγέτες τής Μαχνοβτσίνα, ν' αφο¬ 
πλίσει τόν αντάρτικο στρατό καί νά τουφεκίσει όποιον αντιστεκόταν. Ο Βο- 
ροσίλωφ περίμενε μόνο τήν κατάλληλη στιγμή. Ο Μάχνο προειδοποιήθηκε 
έγκαιρα κι ήξερε τί έπρεπε νά κάνει. Έκανε εκτίμηση τής κατάστασης, είδε 
ότι ανά πάσα στιγμή μπορούσε νά ξεσπάσει μιά αιματηρή πάλη καί βρήκε 
μιά ικανοποιητική διέξοδο. Σκέφτηκε ότι τό καλύτερο γΓ αυτόν θά ήταν νά 
εγκαταλείψει τή θέση του σάν διοικητής τού επαναστατικού στρατού. Πλη¬ 
ροφόρησε τό επιτελείο τού επαναστατικού στρατού γιά τήν απόφασή του 
καί πρόσθεσε ότι προσωρινά καί κάτω απ' τις περιστάσεις, η δουλειά του 
σάν απλού αγωνιστή στις γραμμές τών επαναστατών θά ήτανπιό χρήσιμη. 
Καί αυτό έκανε. Έστειλε στό Σοβιετικό Γενικό Επιτελείο Στρατού μιά γρα¬ 
πτή επεξηγηματική αναφορά, που τήν παραθέτουμε: 

Πρός τόν Βοροσϊλωφ, πρός τό Επιτελείο τής 14ης Στρατιάς. 
Πρός τόν Τρότσκυ, Πρόεδρο τού Επαναστατικού Στρατιωτι¬ 
κού Συμβουλίου τού Χάρκοβου. 

Πρός τούς Λένιν, Κάμενεφ, στή Μόσχα. 

Σάν αποτέλεσμα τής Διαταγής Νο. 1824 τού Επαναστατικού Στρατιωτικού 
Συμβουλίου τής Δημοκρατίας, έστειλα στό Επιτελείο τής 2ης Στρατιάς καί στόν 
Τρότσκυ ένα τηλεγράφημα, ζητώντας ν' απαλλαγώ απ' τή θέση που τώρα κατέχω. 
Επαναλαμβάνω τήν αίτησή μου καί παραθέτω τούς λόγους που πιστεύω ότι τή δι¬ 
καιολογούν. Άν καί πολέμησα μέ τούς επαναστάτες ενάντια στις Λευκές συμμορίες 
τού Ντενίκιν, καί δέν προπαγάνδισα στό λαό τίποτα περισσότερο από τήν αγάπη 
γιά τήν ελευθερία καί τήν αυτενέργεια, ολόκληρος ο επίσημος Σοβιετικός τύπος 
καθώς κι ο τύπος τού Μπολσεβίκικου Κ.Κ., έσπειρε φήμες που μού αποδίδουν πρά¬ 
ξεις ανάξιες γιά έναν επαναστάτη, θέλουν νά μέ παρουσιάσουν σά ληστή, σάν συ¬ 
νεργάτη τού Γκριγκόρεφ, σάν συνωμότη κατά τής Σοβιετικής Δημοκρατίας, που 
σκοπός του είναι η παλινόρθωση τού καπιταλισμού. Έτσι σ' ένα άρθρο που τιτλο¬ 
φορείται "Η Μαχνοβτσίνα”, δημοσιευμένο στό Νο. $ τής "Βπούτι" (Στό δρόμο) 
ο Τρότσκυ βάζει τό ερώτημα: "Ενάντια σέ ποιούς εξεγείρονται οι Μαχνοβίτες επα¬ 
ναστάτες” καί σ' ολόκληρο τό άρθρο του προσπαθεί ν' αποδείξει ότι η Μαχνοβτσί¬ 
να δέν είναι παρά ένα μέτωπο εναντίον τής εξουσίας τών Σοβιέτ. Δέ λέει ούτε κου¬ 
βέντα γιά τό πραγματικό μέτωπο κατά τών Λευκών, που έχει μήκος πάνω από 70 
μιλιά, όπου οι επαναστάτες είχαν τεράστιες απώλειες τούς τελευταίους 6 μήνες. Η 
Διαταγή Νο. 1824 μέ αποκαλεί συνωμότη εναντίον τής Σοβιετικής Δημοκρατίας 
καί διοργανωτή μιάς ανταρσίας παρόμοιας μέ τού Γκριγκόρεφ. 

θεωρώ σάν απαραβίαστο δικαίωμα τών εργατών καί τών αγροτών, ένα δικαίω¬ 
μα που κατακτήθηκε από τήν επανάσταση, νά συγκαλούν δικά τους συνέδρια γιά νά 
συζητήσουν τις υποθέσεις τους. Νά γιατί η απαγόρευση τής σύγκλησης τέτοιων συ¬ 
νεδρίων απ’ τήν κεντρική εξουσία κι η διακήρυξη που τά χαρακτηρίζει παράνομα 

(Διαταγή Νο. 1824), αντιπροσωπεύουν μιά άμεση καί θρασύτατη παραβίαση τών δι¬ 
καιωμάτων τών εργατών. 

Καταλαβαίνω απόλυτα τή στάση τής κεντρικής εξουσίας απέναντι μου. Έχω 

πειστεί απόλυτα ότι αυτή η εξουσία θεωρεί τό επαναστατικό κίνημα ασυμβίβαστο 

μέ τήν κρατιστική της δραστηριότητα. Ταυτόχρονα πιστεύει ότι αυτό τά κίνημα εί¬ 
ναι στενά συνδεδεμένο μέ τό πρόσωπό μου καί μέ τιμά μέ όλη τήν εχθρότητα καί τό 
μίσος που νιώθει γιά ολόκληρο τό επαναστατικό κίνημα. Η καλύτερη απόδειξη γι' 

αυτό είναι τό άρθρο τού Τρότσκυ που αναφέρθηκε πιό πάνω, στό οποίο αυτός, 

συσσωρεύοντας σκόπιμα ψέματα καί συκοφαντίες, αποδείχνει καθαρά τό προσωπι¬ 

κό μίσος του εναντίον μου. 

Αυτή η εχθρική στάση - που αρχίζει τώρα νά γίνεται επιθετική - τής κεντρι¬ 
κής εξουσίας απέναντι στό επαναστατικό κίνημα, οδηγεί αναπόφευκτα στή δη¬ 
μιουργία ενός ιδιαίτερου εσωτερικού μετώπου, που κι απ' τις δυό πλευρές του βρί¬ 
σκονται οι εργατικές μάζες που πιστεύουν στήν επανάσταση, θεωρώ αυτή τήν περί¬ 
πτωση σάν ένα τεράστιο, ασυγχώρητο έγκλημα εναντίον τών εργατών καί πιστεύω 
ότι είναι καθήκον μου νά κάνω ό,α μπορώ γιά νά τό εμποδίσω. Κι είναι ολοφάνε¬ 
ρος, κατά τή γνώμη μου, ο πιό δραστικός τρόπος γιά νά εμποδιστεί η κεντρική ε¬ 
ξουσία νά διαπράξει αυτό τό έγκλημα Πρέπει νά εγκαταλείψω τή θέση που κατέ¬ 
χω. Υποθέτω ότι, μετά απ’ αυτή τήν πράξη μου, θά σταματήσει η κεντρική εξουσία 
νά θεωρεί εμένα καί τούς επαναστάτες αντάρτες ύποπτους ανάμιξης σέ Ανπσοβιετι- 
κές συνωμοσίες κι ότι θά αντιμετωπίσει τήν επανάσταση στήν Ουκρανία σάν ένα α¬ 
ξιόλογο φαινόμενο, σά μιά ζωντανή, ενεργητική εκδήλωση τής κοινωνικής επανά¬ 
στασης τών μαζών κι όχι σάν ένα εχθρικό κίνημα μέ τό οποίο μπορεί μόνο νά έχει, 
όπως τό έδειξε μέχρι τώρα, σχέσεις που χαρακτηρίζονται απ' τή δυσπιστία καί τήν 
εξαπάτηση, φτάνοντας μέχρι τό σημείο νά παζαρεύει τό κάθε κιβώτιο πυρομαχικών 
κι ακόμα καί νά σαμποτάρει απαραίτητες προμήθειες, μιά στάση που στοίχισε στούς 
επαναστάτες αμέτρητες απώλειες σέ έμψυχο υλικό καί σέ εδάφη που κερδήθηκαν 
απ' τήν επανάσταση, απώλειες που εύκολα θά είχαν αποφευχθεί άν η κεντρική ε¬ 
ξουσία είχε υιοθετήσει μιά διαφορετική στάση. Ζητώ ν’ απαλλαγώ από τή θέση 
μου καί τά καθήκοντά μου. 

Σταθμός τού Γκιετσούρ, 
9 Ιούνη 1919. 
Μπάτκο Μάχνο. 


Αυτό τόν καιρό τά επαναστατικά αποσπάσματα που στάθμευαν κοντά 
στό Μαριουπόλ οπισθοχώρησαν πρός τά Πολόγκι καί τό Αλεξαντρόφσκ. Ο 
Μάχνο ενώθηκε μαζί τους απρόσμενα κι έτσι γλύτωσε απ' τήν παγίδα που 
τού είχαν στήσει οι Μπολσεβίκοι στό Γκιετσούρ. Αμέσως οι Μπολσεβίκοι 
συνέλαβαν κι εκτέλεσαν τόν Αρχηγό τού Επιτελείου τού Μαχνοβίτικου 
Στρατού Οζέρωφ καί τά μέλη τού επιτελείου Μιχαλέφ-Παβλένκο καί 
Μπουρμπίγκα, καθώς κι αρκετά μέλη τού Επαναστατικού Στρατιωτικού 
Συμβουλίου. Αυτό ήταν τό σύνθημα γιά τήν εκτέλεση πολυάριθμων άλλων 
Μαχνοβιτών που είχαν πέσει εκείνο τόν καιρό στά χέρια τών Μπολσεβίκων. 

Η θέση τού Μάχνο γινόταν όλο καί πιό δύσκολη. Ήταν αναγκασμένος 
ή νά εγκαταλείψει τελείως τ' αποσπάσματά του, που μαζί τους είχε ζήσει 
τις πιό δύσκολες στιγμές τής Ουκρανικής επανάστασης ή νά τά καλέσει σέ 

μιά πάλη ενάντια ατούς Μπολσεβίκους. Αλλά τό τελευταίο ήταν αδύνατο ε- 
ξαιτίας τής ισχυρής επίθεσης τού Ντενίκιν. Μέ τή συνηθισμένη του οξυδέρ¬ 
κεια κι επαναστατική αίσθηση, ο Μάχνο βρήκε μιά λύση σ' αυτό τό αδιέξο¬ 
δο. Στράφηκε πρός τόν επαναστατικό στρατό μέ μιά επεξηγηματική διακή¬ 
ρυξη στήν οποία περιέγραφε τή νέα κατάσταση, εξηγώντας ότι έπρεπε νά 
εγκαταλείψει πρός τό παρόν τή θέση του σάν διοικητής καί καλούσε τούς 
επαναστάτες νά συνεχίσουν νά πολεμούν τό ίδιο δραστήρια ενάντια στον 
στρατό τού Ντενίκιν χωρίς νά ενοχληθούν απ' τό γεγονός ότι θά βρίσκον¬ 
ταν προσωρινά κάτω απ' τή διοίκηση τού Μπολσεβίκικου Επιτελείου. 

Ανταποκρινόμενη σ' αυτή τήν έκκληση, η πλειοψηφώ τών Μαχνοβίτι- 
κων μονάδων παρέμεινε στις θέσεις της, αποδεχόμενη τή Κόκκινη διοίκηση 
καί τήν ενσωμάτωσή τους στόν Μπολσεβίκικο Στρατό. 

Συγχρόνως όμως οι διοικητές τών επαναστατικών αποσπασμάτων συμ¬ 
φώνησαν νά περιμένουν τήν κατάλληλη στιγμή γιά νά ξαναενωθούν κάτω 
απ' τή διοίκηση τού Μάχνο, όταν αυτή η πράξη δέ θά έβαζε σέ κίνδυνο τό 
εξωτερικό μέτωπο. (Όπως θά δούμε πιό κάτω, η εκλογή αυτής τής στιγ¬ 
μής έγινε από τούς επαναστάτες μέ εκπληκτική σύνεση κι ακρίβεια.) 

Μετά απ' αυτό, ο Μάχνο εξαφανίστηκε μ' ένα μικρό απόσπασμα ιππι¬ 
κού. 

Τά αντάρτικα συντάγματα, μεταμορφωμένα σέ Κόκκινες μονάδες καί 
διατηρώντας τούς ίδιους διοικητές — Καλασνίκωφ, Κυριλένκο, Κλάιν, 
Ντερμέντζι κι άλλους - συνέχισαν νά αναχαιτίζουν τόν στρατό τού Ντενί¬ 
κιν, εμποδίζοντάς τον νά καταλάβει τό Αλεξαντρόφσκ καί τό Αικατερίνο- 
σλαβ. 


Ώς τήν τελευταία στιγμή, οι Μπολσεβίκοι ανώτεροι αξιωματούχοι δέν 
είχαν συνειδητοποιήσει τις πραγματικές διαστάσεις τής εισβολής τού Ντε¬ 
νίκιν. Λίγες μέρες μόνο πριν απ' τήν πτώση τού Αικατερίνοσλαβ καί τού 
Χάρκοβου, ο Τρότσκυ διακήρυσσε ότι ο Ντενίκιν δέν αντιπροσώπευε σοβα¬ 
ρή απειλή, κι ότι η Ουκρανία δέν κινδύνευε καθόλου. Είναι αλήθεια ότι τήν 
άλλη μέρα, μέ βάση νέες πληροφορίες, αναγκάστηκε νά ανακαλέσει τούς 
προηγούμενους ισχυρισμούς του καί ν' αναγνωρίσει ότι τό Χάρκοβο απει¬ 
λούνταν σοβαρά. Τό παραδέχτηκε όμως αυτό μόνον όταν έγινε φανερό 
στόν καθένα ότι κινδύνευε ολόκληρη η Ουκρανία. Τό Αικατερίνοσλαβ έπε¬ 
σε στά τέλη Ιούνη καί τό Χάρκοβο 2 βδομάδες αργότερα. 

Οι Μπολσεβίκοι δέν προσπάθησαν νά αντεπιτεθούν ή έστω νά οργανώ¬ 
σουν μιά άμυνα - εκκένωσαν απλώς βιαστικά τήν Ουκρανία. Σ' αυτή τήν υ¬ 
ποχώρηση πήραν μέρος όλες οι μονάδες τού Κόκκινου Στρατού. Ολόκλη¬ 
ρη η Ουκρανία κυριολεκτικά παραδόθηκε στήν αντίδραση χωρίς τήν παρα¬ 
μικρή αντίσταση. 

Ήταν τότε που, μόλις έγινε ξεκάθαρο στόν καθένα ότι οι Μπολσεβίκοι 
εγκατέλειπαν τήν Ουκρανία κι ότι τό μόνο που τούς ένοιαζε ήταν νά πά¬ 
ρουν μαζί τους όσο τό δυνατόν περισσότερους άντρες κι όσο υλικό μπο¬ 
ρούσε νά μεταφερθεί, ο Μάχνο αποφάσισε ότι είχε έρθει η στιγμή νά πάρει 
γιά μιά ακόμα φορά τήν πρωτοβουλία στήν πάλη ενάντια στήν αντεπανά- 

στάση καί νά δράσει σάν ανεξάρτητη επαναστατική δύναμη ενάντια καί 
στόν Ντενίκιν καί ατούς Μπολσεβίκους. Δόθηκε τό σύνθημα ατά επαναστα¬ 
τικά αποσπάσματα που ήταν προσωρινά κάτω απ' τή διοίκηση τού Κόκκι¬ 
νου στρατού ν' απαλλαγούν απ' τούς Κόκκινους διοικητές καί νά ανασυν¬ 
ταχτούν κάτω απ’ τή γενική διοίκηση τού Μάχνο. 


ΣΗΜΕΙΩΣΕΙΣ 

Εκτός από τό τηλεγράφημα του Λ. Κάμενεφ, ο Μάχνο πήρε κι ένα τηλεγράφημα 
τόν Γκρόσμαν-Ροστσίν (Σοβιετικό αναρχικό - Σ,τ.Ε. Έτσι λέγονταν οι αναρχικοί 
μετά τήν επικράτηση τών Μπολσεβίκων είχαν γίνει μέλη τού Κόμματος πιστεύον- 
ότι θά τό απαλλάξουν απ' τόν εξουσιαστικό του χαρακτήρα κάνσντός τα όργανο 
μαζών. Σέ τέτοιες γελοίες απόπειρες εισοδισμοϋ είναι ειδικευμένοι οι Έλληνες 
Τρστσκιστές, μέ τό ίδια όμως θλιβερό αποτελέσματα.) 

2. (Κοζάκος αρχηγός.) 


99 



ΚΕΦΑΛΑΙΟ ΕΒΔΟΜΟ 


Η ΜΕΓΑΛΗ ΟΠΙΣΘΟΧΩΡΗΣΗ ΤΩΝ ΜΑΧΝΟΒΙΤΩΝ 
ΚΑΙ Η ΝΙΚΗ ΤΟΥΣ 

Η εκτέλεση τού Γκριγκόρεφ. Η μάχη τής Περεγκόνοβκα. 
Η πανωλεθρία τών Στρατευμάτων τού Ντενίκιν. 

Η Περίοδος τής Ελευθερίας. 


Όπως ήδη αναφέραμε, ο Μάχνο έφυγε μ' ένα μικρό απόσπασμα ιππι¬ 
κού, όταν εγκατέλειψε τή θέση του σάν διοικητής τού επαναστατικού 
στρατού. Πήγε στό Αλεξαντρόφσκ. Εκεί, παρά τό γεγονός ότι οι Μπολσε¬ 
βίκοι ζητούσαν τό κεφάλι του στό μέτωπο τής περιοχής τού σταθμού τού 
Γκιετσούρ, κατόρθωσε νά παραδώσει επίσημα τή διοίκηση καί τις υποθέ¬ 
σεις τής επαναστατικής μεραρχίας στόν νέο διοικητή ταξιαρχίας, που μόλις 
είχε διοριστεί απ' τούς Μπολσεβίκους. Ο Μάχνο τό έκανε αυτό επειδή ήθε¬ 
λε ν' αφήσει τή θέση του ανοιχτά καί τίμια ώστε νά μή βρούν οι Μπολσεβί¬ 
κοι κανένα πρόσχημα γιά νά τόν κατηγορήσουν γιά οτιδήποτε σχετικά μέ 
τις υποθέσεις τής μεραρχίας που είχε διοικήσει. Ο Μάχνο χρειαζόταν νά ε¬ 
νεργήσει μέ σύνεση. Αναγκασμένος νά παίξει τό παιχνίδι τους, ο Μάχνο τό 
έκανε μέ εντιμότητα. 

Στό μεταξύ η επίθεση τού Ντενίκιν κατάφερε ένα βαρύ πλήγμα στις ερ¬ 
γατικές μάζες. Ένας μεγάλος αριθμός χωρικών που τράπηκαν σέ φυγή, 
άρχισε νά ψάχνει τόν Μάχνο, που θεωρούνταν λαϊκός τους ηγέτης. Πολυά¬ 
ριθμοι επαναστάτες σκορπισμένοι σ' ολόκληρη τήν περιοχή, συσπειρώθη¬ 
καν γύρω του. Μετά από 2 βδομάδες, σχηματίστηκε ένα εντελώς νέο αν¬ 
τάρτικο απόσπασμα κάτω απ' τή διοίκηση τού Μάχνο. Μ' αυτό τό απόσπα¬ 
σμα, καθώς καί μέ μερικά τμήματα τού αρχικού επαναστατικού στρατού 
που έφτασαν στήν περιοχή τού Αλεξαντρόφσκ, ο Μάχνο προετοιμαζόταν 
νά σταματήσει τις μεραρχίες τού Ντενίκιν, υποχωρώντας βήμα πρός βήμα, 
επιδιώκοντας νά προσανατολιστεί καί νά κάνει μιά εκτίμηση τής κατάστα¬ 
σης. 

Κατακλύζοντας ραγδαία τήν Ουκρανία, ο στρατός τού Ντενίκιν δέν ξέ- 
χασε τήν παρουσία τού Μάχνο. Θυμόντουσαν τις τεράστιες προσπάθειες κι 
απώλειες που τούς είχε προκαλέσει τόν προηγούμενο χειμώνα. Ανάθεσσν 
σ’ ένα ολόκληρο σώμα στρατού, που τό αποτελούσαν 12 -15 συντάγματα 
ιππικού, πεζικού καί πυροβολικού, νά πολεμήσει ενάντια στόν Μάχνο. Αλ¬ 
λά αυτός δέν ήταν μόνον ένας πόλεμος ενάντια στόν Μαχνοβίτικο στρατό. 
Σχεδόν κάθε χωριό που καταλαμβανόταν απ' τόν στρατό τού Ντενίκιν γι¬ 
νόταν θέατρο φωτιάς κι αιματοχυσίας. Οι χωρικοί λεηλατούνταν, δέρνον- 
ταν καί δολοφονούνταν. Αυτή ήταν η εκδίκηση τών αξιωματικών ενάντια 
στήν επανάσταση. 

Απ' τις πρώτες μέρες τής κατάληψης τού Γκιουλάι-Πολέ απ' τόν Ντενί- 

κιν, εκτελέστηκαν πολλοί χωρικοί, καταστράφηκαν σπίτια κι εκατοντάδες 
αμάξια καί βαγόνια γεμάτα τρόφιμα κι άλλα υπάρχοντα τών κατοίκων τού 
Γκιουλάι-Πολέ στάλθηκαν απ' τούς Κοζάκους τού Σκούρο ατό Δόν καί ατό 
Κουβάν. Όλες σχεδόν οι Εβραίες τού χωριού βιάστηκαν. 

Νά γιατί ο στρατός τού Μάχνο ακολουθούνταν στην οπισθοχώρησή 
του από χιλιάδες αγροτικές οικογένειες που εγκατέλειπαν τά χωριά τους, 
παίρνοντας μαζί τά ζώα καί τά υπάρχοντά τους. Μιά πραγματική μετανά¬ 
στευση που απλωνόταν σ' εκατοντάδες μιλιά. Μιά απέραντη "αυτοκρατο¬ 
ρία πάνω σέ ρόδες" ακολουθούσε τόν στρατό στήν πορεία του πρός τά δυ¬ 
τικά. Στή διάρκεια τής οπισθοχώρησης αυτή η τεράστια μάζα τών προσφύ¬ 
γων απλώνονταν σ’ ολόκληρη τήν Ουκρανία. Οι περισσότεροι απ' αυτούς 
έχασαν τά σπίτια καί τις περιουσίες τους γιά πάντα' πολλοί έχασαν καί τή 
ζωή τους. 

Ο Μάχνο άρχισε νά κάνει οχυρωματικά έργα στόν Δνείπερο, κοντά ατό 
Αλεξαντρόφσκ καί κράτησε γιά λίγο τή γέφυρα Κισκάς(Ι). Νικημένος ό¬ 
μως απ’ τις ανώτερες δυνάμεις τού εχθρού, υποχώρησε στή Ντολίνσκαγια 
κι από κεί πρός τά Ελισάβετγκραντ. Στό μεταξύ, τά στρατεύματα τού Κόκ¬ 
κινου Στρατού έπαψαν νά έχουν οποιαδήποτε σημασία στήν Ουκρανία. Έ¬ 
να μεγάλο μέρος τους ανακλήθηκε στή Ρωσία καί τά υπόλοιπα άρχισαν νά 
αμφιταλαντεύονται καί νά μή δείχνουν εμπιστοσύνη στούς διοικητές τους. 

Είχε έλθει η στιγμή γιά νά τούς καλέσει ο Μάχνο στις γραμμές του. 

Αλλά η προσοχή του ήταν στραμμένη αλλού. 

Από πολύ καιρό τώρα, μιά σκοτεινή κηλίδα είχε παραμορφώσει τά πρό¬ 
σωπο τής Ουκρανικής επανάστασης, μιά κηλίδα που ο Μάχνο ποτέ δέν ξε¬ 
χνούσε. Ήταντό κίνημα τού Γκριγκόρεφ. 

Οι δυνάμεις τού Γκριγκόρεφ είχαν αρχίσει νά φθίνουν μετά τήν ανταρ¬ 
σία του κατά τής Σοβιετικής εξουσίας - απείχε όμως πολύ από τά νά τις έχει 
χάσει όλες. Μέ μερικά αποσπάσματα έστησε τις αμυντικές του θέσεις στήν 
επαρχία τής Χερσώνας καί ξεκίνησε ανταρτοπόλεμο εναντίον τών Μπολ¬ 
σεβίκων. Ο συνολικός αριθμός τών αποσπασμάτων που βρίσκονταν κάτω 
απ’ τις διαταγές του ή κάτω απ’ τήν επιρροή του, περιλάμβανε μερικές χι¬ 
λιάδες άντρες. Οι δυνάμεις αυτές έκαναν συχνές επιδρομές εναντίον μι¬ 
κρών μονάδων τού Κόκκινου Στρατού που στάθμευαν σέ σημαντικά χωριά 
τής περιοχής, τις αφόπλιζαν, καταλάμβαναν τά χωριά καί κατέστρεφαν τις 
σιδηροδρομικές γραμμές. Η καταστροφή τών γραμμών ήταν η πιό συνηθι¬ 
σμένη μέθοδός τους. Ο Γ κριγκόρεφ ακολουθούσε τήν εξής μέθοδο γιά νά 
καταστρέφει τις σιδηροδρομικές γραμμές: σέ μιά διακλάδωση, όπου οι 
γραμμές πλησίαζαν η μιά τήν άλλη, έβγαζε όλες τις βίδες ενός συνδέσμου 
κάτω από 2 - 3 σιδηροτροχιές" μετά έζευε μερικά ζευγάρια δυνατά βόδια 
στις λασκαρισμένες σιδηροτροχιές, πράγμα που έκανε τις απαλλαγμένες 
απ' τόν σύνδεσμο σιδηροτροχιές νά λυγίζουν ημικυκλικά. 

Ο Γ κριγκόρεφ ήταν αρκετά επιδέξιος στόν ανταρτοπόλεμο. Αυτός μάλ¬ 
λον παρά οι Μπολσεβίκοι κρατούσε τήν εξουσία στις περιοχές τής Ζναμέν- 
κα, Αλεξάντρειας καί Ελισάβετγκραντ. Ο πόλεμος που είχε κηρύξει ο 
Γ κριγκόρεφ εναντίον τών Σοβιέτ δέν εμπνεόταν από επαναστατικά κίνητρα, 
αλλά κυρίως από προσωπικά κι αργότερα από αντεπαναστατικά κίνητρα. 
Μήν έχοντας καμιά σταθερή ιδεολογία, προσκαλούνταν σέ οτιδήποτε βρι- 

σκόταν κοντότερα σ' αυτόν: πρώτα στόν Πετλιούρα, μετά στόν Μπολσεβι- 
κισμό, μετά πάλι στόν Πετλιούρα καί τελικά στόν Ντενϊκιν. 

0 ίδιος ο Γκριγκόρεφ ήταν χωρίς αμφιβολία ένας αντεπαναστάτης τυ¬ 
χοδιώκτης, αλλά η περιοχή καί οι μάζες που καθοδηγούσε ήταν επαναστα¬ 
τικές. Νά γιατί ο Μάχνο αποφάσισε νά συμπεριλάβει αυτές τις μάζες στις ε¬ 
παναστατικές δυνάμεις. Αυτό μπορούσε νά γίνει μόνον άν εκδιώκονταν ο 
Γ κριγκόρεφ καί τό επιτελείο του. Μέ τή συνηθισμένη του ικανότητα κι ε¬ 
νεργητικότητα, ο Μάχνο έβαλε στόχο του νά ξεσκεπάσει καί νά εκτελέσει 
δημόσια τόν Γκριγκόρεφ. Οι Μπολσεβίκοι κρατιστές που είχαν πολεμήσει 
αρκετούς μήνες ενάντια στόν Γ κριγκόρεφ, δέν είχαν βρει τίποτα καλύτερο 
νά κάνουν από τό νά τόν επικηρύξουν (μισό εκατομμύριο ρούβλια σ' ό¬ 
ποιον τόν σκότωνε" τό μισό αυτού τού ποσού προσφερόταν σ' όποιον σκό¬ 
τωνε κάποιον απ' τούς συνενόχους του, όπως ανακοινώθηκε σέ αρκετές 
Ουκρανικές εφημερίδες τόν Ιούνη τού 1919). Ο επαναστάτης χωρικός Μά¬ 
χνο, παίρνοντας υπόψη τις ανάγκες τής επανάστασης, αποφάσισε νά ξεσκε¬ 
πάσει καί νά καταγγείλλει δημόσια τόν Γκριγκόρεφ μ’ έναν επαναστατικό 
τρόπο. Γιά νά μπορέσει νά τόν πλησιάσει, ο Μάχνο δημιούργησε σχέσεις μέ 
τόν Γκριγκόρεφ καί τ' αποσπάσματά του, γιά τή δήθεν ενοποίηση όλων 
τών αντάρτικων δυνάμεων. 

Μέ πρωτοβουλία τού Μάχνο, συγκλήθηκε ένα συνέδριο τών επαναστα¬ 
τών τών επαρχιών τού Αικατερίνοσλαβ, τής Χερσώνας καί τής Ταυρίδας 
γιά τις 27 Ιούλη 1919, στό χωριό Σέντοβο, κοντά στήν Αλεξάντρια. Η ημε¬ 
ρήσια διάταξη τού συνεδρίου περιλάμβανε τήν καθιέρωση ενός προγράμμα¬ 
τος δράσης γιά ολόκληρη τήν επαναστατική Ουκρανία που θά ανταποκρι- 
νόταν στις ανάγκες τής στιγμής. Ήλθαν σχεδόν 20.000 άνθρωποι - χωρι¬ 
κοί κι αντάρτες, τά αποσπάσματα τού Γκριγκόρεφ κι ο στρατός τού Μάχνο. 
Μεταξύ τών πολλών που είχε προγραμματισθεί νά μιλήσουν ήταν ο Γκριγ- 
κόρεφ, ο Μάχνο κι άλλοι αντιπρόσωποι τών δυό κινημάτων. Ο Γ κριγκόρεφ 
μίλησε πρώτος. Κάλεσε τούς χωρικούς καί τούς αντάρτες ν’ αφιερώσουν 
όλες τους τις δυνάμεις γιά νά διωχθούν οι Μπολσεβίκοι απ' τή χώρα, χω¬ 
ρίς ν' απορρίψουν οποιαδήποτε συμμαχία. Ο Γ κριγκόρεφ είπε ότι γι' αυτό 
τόν σκοπό ήταν έτοιμος νά συμμαχήσει ακόμα καί μέ τόν Ντενϊκιν. Κατό¬ 
πιν, μετά τήν ανατροπή τού ζυγού τών Μπολσεβίκων, ο ίδιος ο λαός θά έ¬ 
βλεπε τί έπρεπε νά κάνει. Αυτή η διακήρυξη υπήρξε μοιραία γιά τόν Γκριγ- 
κόρεφ. Αμέσως μετά τόν Γκριγκόρεφ μίλησαν ο Μάχνο κι ο σύντροφός 
του Τσουμπένκο καί διακήρυξαν ότι η πάλη εναντίον τών Μπολσεβίκων ή¬ 
ταν επαναστατική μόνον άν διεξαγόταν στ' όνομα τής κοινωνικής επανά¬ 
στασης. Μιά συμμαχία μέ τούς χειρότερους εχθρούς τού λαού — μέ στρα¬ 
τηγούς - δέν μπορούσε νά είναι παρά μόνο μιά αντεπαναστατική κι εγκλη¬ 
ματική περιπέτεια. Ο Γκριγκόρεφ έκανε έκκληση γιά συμμετοχή σ' αυτή 
τήν αντεπανάσταση καί συνακόλουθα ήταν εχθρός τού λαού. Μετά απ’ αυ¬ 
τό, ο Μάχνο απαίτησε μπροστά σ' όλο τό συνέδριο τήν άμεση απάντηση 
τού Γ κριγκόρεφ σχετικά μέ τά τρομερά Εβραϊκά πογκρόμ που είχε οργα¬ 
νώσει στό Ελισάβετγκραντ τόν Μάη τού 1919, καθώς κι άλλες Αντισημιτι- 
κές πράξεις. "Παλιάνθρωποι σάν τόν Γκριγκόρεφ αποτελούν ντροπή γιά 
κάθε Ουκρανό επαναστάτη: δέν μπορούμε νά τούς ανεχόμαστε μέσα στις 
γραμμές τών τίμιων επαναστατών εργατών". Αυτή ήταν η τελική κατηγο- 

ρία τού Μάχνο γιά τόν Γκριγκόρεφ. Ο Γκριγκόρεφ είδε ότι η κατάσταση έ¬ 
παιρνε άσχημη τροπή γι’ αυτόν. Πήγε νά πιάσει τό όπλο του. Αλλά ήταν 
πολύ αργά. Ο Σιμών Καρέτνικ - σύντροφος τού Μάχνο - τόν πυροβόλησε 
μ' ένα περίστροφο Κόλτ, ενώ ο Μάχνο φωνάζοντας "Θάνατος στόν Αταμά- 
νο!" τόν πυροβολούσε κι αυτός. Οι βοηθοί τού Γκριγκόρεφ καί τά μέλη 
τού επιτελείου του έτρεξαν νά τόν βοηθήσουν, αλλά εκτελέστηκαν επιτό- 
που από μιά ομάδα Μαχνοβιτών, που είχαν τοποθετηθεί σάν φρουροί. Όλα 
αυτά έγιναν μέσα σέ 2 - 3 λεπτά μπροστά στά μάτια ολόκληρου τού συνέ¬ 
δριου. 

Μετά τήν πρώτη αναστάτωση που προκλήθηκε απ' τά γεγονότα που 
μόλις περιγράψαμε, τό συνέδριο άκουσε τις διακηρύξεις τού Μάχνο, τού 
Τσουμπένκο κι άλλων αντιπροσώπων τής Μαχνοβτσίνα καί ενέκρινε τήν 
πράξη, θεωρώντας την ιστορικά αναγκαία. Σύμφωνα μέ τά πρακτικά τών 
εργασιών τού συνεδρίου, η Μαχνοβτσίνα ανέλαβε όλη τήν ευθύνη γιά τά 
γεγονότα που μόλις είχαν συμβεί καί γιά τις συνέπειές τους. Η συνέλευση 
αποφάσισε επίσης ότι τά επαναστατικά αποσπάσματα που βρίσκονταν κάτω 
απ' τή διοίκηση τού Γκριγκόρεφ θά αποτελούσαν στό εξής τμήμα τού γενι¬ 
κού επαναστατικού στρατού τών Μαχνοβιτών(2). 


Αναφέραμε ήδη ότι τά ολιγάριθμα Σοβιετικά στρατεύματα που είχαν α- 
πομείνει σέ διάφορα μέρη τής Ουκρανίας, αντιμετώπιζαν μέ δυσπιστία τούς 
διοικητές τους. Θεωρούσαν τήν επονείδιστη φυγή τών Σοβιετικών αρχών 
απ' τήν Ουκρανία σάν αποστασία απ' τήν επαναστατική υπόθεάη. Ο Μάχνο 
θεωρούνταν σάν η μόνη επαναστατική ελπίδα τής χώρας. Όλοι εκείνοι που 
ποθούσαν ν' αγωνιστούν γιά τήν ελευθερία στρέφονταν πρός τόν Μάχνο. 
Αυτό τό πνεύμα διαπότισε ακόμα καί τις μονάδες τού Κόκκινου Στρατού 
που είχαν παραμείνει στήν Ουκρανία. Γύρω στά τέλη τού Ιούλη, στασίασαν 
μερικά Μπολσεβίκικα αποσπάσματα στήν Κριμαία, καθαίρεσαν τούς διοι¬ 
κητές τους καί ξεκίνησαν νά ενωθούν μέ τόν στρατό τού Μάχνο. Αυτή η 
ανταρσία οργανώθηκε από Μαχνοβίτες διοικητές, που είχαν παραμείνει 
στις γραμμές τού Κόκκινου Στρατού: τούς Καλασνίκωφ, Ντερμέντζι καί 
Μπουντάνωφ. Ένας μεγάλος αριθμός στρατιωτών τού Κόκκινου Στρατού 
προχωρούσε απ' τό Νόβι Μπάγκ πρός τή Πομόστσναγια αναζητώντας τόν 
Μάχνο καί φέρνοντας μαζί σάν αιχμάλωτους, τούς πρώην διοικητές τους: 
τόν Κοσέργκιν, τόν Ντύμπετς κι άλλους. Ο στρατός αυτός συνάντησε τούς 
Μαχνοβίτες στήν Ντομπροβελίτσκοβκα, τής επαρχίας Χερσώνας, στις αρ¬ 
χές τού Αυγούστου τού 1919. Αυτή η αποστασία ήταν ένα πολύ μεγάλο 
χτύπημα γιά τούς Μπολσεβίκους αφού στήν ουσία εκμηδένιζε τις στρατιω¬ 
τικές τους δυνάμεις στήν Ουκρανία. 

Ο Μάχνο σταμάτησε γιά πρώτη φορά τήν πορεία του στήν περιοχή με¬ 
ταξύ Πομόστσναγια, Ελισάβετγκραντ καί Βοζνίσενκ (κοντά στήν Οδησσό), 
γιά ν' ανασυντάξει τούς στρατιώτες που έφθαναν από κάθε μεριά. Εδώ 
σχηματίστηκαν 4 ταξιαρχίες πεζικού κι ιππικού, μία μοίρα πυροβολικού κι 
ένα σύνταγμα πολυβολητών, που αποτελούνταν από 15.000 περίπου στρα¬ 
τιώτες. Ένα ειδικό απόσπασμα ιππικού από 150 - 200 καβολάρηδες συνό- 

δευε πάντοτε τόν Μάχνο καί δέν υπολογίζεται στό συνολικό αριθμό τών 
στρατιωτών. Μ' αυτές τις δυνάμεις οι Μαχνοβίτες άρχισαν μιάν επίθεση ε¬ 
νάντια στόν στρατό τού Ντενίκιν. Οι συγκρούσεις πήραν έναν απελπισμένο 
χαρακτήρα. Αρκετές φορές ο στρατός τού Ντενίκιν απωθήθηκε 30 - 50 μι¬ 
λιά πρός τ' ανατολικά. Στή διάρκεια τών μαχών, οι Μαχνοβίτες άρπαξαν 
απ' τό στρατό τού Ντενίκιν 3 - 4 θωρακισμένα τρένα, ένα από τά οποία ή¬ 
ταν τεράστιο - ο "Ανίκητος". Αλλά μέ τήν υποστήριξη νέων ενισχύσεων, 
ο στρατός τού Ντενίκιν απώθησε γιά μιά ακόμα φορά τούς Μαχνοβίτες 
πρός τά δυτικά. Ο Ντενίκιν είχε μεγάλη υπεροχή σέ άντρες καί εξοπλισμό. 
Απ' τήν άλλη, ο στρατός τού Μάχνο είχε μείνει σχεδόν από σφαίρες. 
Δύο - τρεις απ' τις επιθέσεις τους ενάντια στόν στρατό τού Ντενίκιν είχαν 
σά μοναδικό σκοπό τήν αρπαγή πολεμοφοδίων. Επιπλέον οι Μαχνοβίτες εί¬ 
χαν νά πολεμήσουν κι εναντίον κάποιων Μπολσεβίκικων στρατευμάτων 
που οπισθοχωρούσαν απ' τήν Οδησσό πρός τά βόρεια. Νά γιατί έγινε αναγ¬ 
καίο νά οπισθοχωρήσουν ξανά καί νά εγκαταλείψουν τήν περιοχή Ελισά- 
βετγκραντ - Πομόστσναγια - Βοζνίσενκ. 

Η οπισθοχώρηση έγινε μέσα σέ συνθήκες αδιάκοπης μάχης. Τά στρα¬ 
τεύματα που έστελνε ο Ντενίκιν εναντίον τού Μάχνο διακρίνονταν γιά τήν 
ενεργητικότητα καί τό αδιάλλακτο πνεύμα τους. Τά συντάγματα τών αξιω¬ 
ματικών ήταν ιδιαίτερα φημισμένα γιά τήν ανδρεία τους — ειδικά τό Ιο 
Σύνταγμα Σιμφεροπόλ καί τό 2ο Σύνταγμα Λαμπίνσκι. Πολεμώντας ε¬ 
ναντίον τους, ο Μάχνο δέν μπορούσε νά μή θαυμάσει τό κουράγιο τους καί 
τήν περιφρόνησή τους απέναντι στόν θάνατο. Στό ιππικό τού Ντενίκιν άξι¬ 
ζαν τά μεγαλύτερα εγκώμια. Όπως δήλωσε ο Μάχνο, ήταν αληθινά ένα ιπ¬ 
πικό που δικαίωνε τ' όνομά του. Τό πολύ ισχυρότερο αριθμητικά ιππικό 
τού Κόκκινου Στρατού, που οργανώθηκε αργότερα, ήταν ένα ιππικό κατ' 
όνομα μόνο' ποτέ δέ στάθηκε ικανό νά τά βγάλει πέρα σέ μιά μάχη σώμα 
μέ σώμα καί ορμούσε στή μάχη μόνον όταν δημιουργούνταν σύγχυση στόν 
εχθρό απ' τά πυρά τών κανονιών καί τών πολυβόλων. Σ' όλη τή διάρκεια 
τού εμφυλίου πολέμου, τό Κόκκινο ιππικό απέφευγε πάντοτε μιά μετωπική 
σύγκρουση μέ τό Μαχνοβίτικο ιππικό, παρόλο που τό Κόκκινο ιππικό υ¬ 
περτερούσε πάντοτε αριθμητικά σέ σχέση μέ τό Μαχνοβίτικο. Τά Καυκα- 
σιανά συντάγματα ιππικού κι οι Κοζάκοι τού Ντενίκιν δέχονταν πάντοτε τή 
μάχη μέ σπαθιά κι ορμούσαν πάνω στόν εχθρό καλπάζοντας, χωρίς νά περι¬ 
μένουν ν' αποδιοργανωθεί ο εχθρός απ' τά πυρά τών κανονιών. 

Αλλά ακόμα κι αυτά τά επίλεκτα τμήματα υπέκυψαν πάνω από μιά φο¬ 
ρά σέ μάχες μέ τούς Μαχνοβίτες. Οι διοικητές τών συνταγμάτων τού Ντενί¬ 
κιν, ανέφεραν στά έγγραφά τους, που συχνά έπεφταν στά χέρια τών Μα- 
χνοβιτών, ότι σ’ ολόκληρη τήν εκστρατεία τους δέν υπήρξε γι' αυτούς τί¬ 
ποτα πιό δύσκολο καί πιό φοβερό, όσο αυτές οι άγριες μάχες εναντίον τού 
ιππικού καί τού πυροβολικού τού Μάχνο. 

Απ' τά μέσα τού Αυγούστου τού 1919, αυτό τό σώμα τού στρατού τού 
Ντενίκιν άρχισε νά ασκεί ισχυρή πίεση πάνω στόν στρατό τού Μάχνο, επι¬ 
διώκοντας νά τόν περικυκλώσει απ' όλες τις πλευρές. Ο Μάχνο αντιλήφθη- 
κε ότι καί τό παραμικρό σφάλμα του μπορούσε νά αποβεί μοιραίο γιά ολό¬ 
κληρο τόν στρατό του. Νά γιατί περίμενε προσεκτικά τή στιγμή που θά 
μπορούσε νά καταφέρει ένα αποφασιστικό χτύπημα στόν εχθρό. Στό βορ- 

ρά ο στρατός τού Ντενϊκιν πλησίαζε ήδη τό Κούρακ. Ο Μάχνο πήρε υπόψη 
του αυτή τήν κατάσταση κι έκρινε ότι όσο πιό μακριά μετακινούνταν πρός 
αυτή τήν κατεύθυνση, τόσο πιό εύκολο θά ήταν νά τούς επιτεθούν απ' τά 
νώτα. Πέρα απ’ αυτές τις εκτιμήσεις, ο Μάχνο ήταν επιπλέον αναγκασμέ¬ 
νος νά υποχωρεί πρός τά δυτικά εξαιτίας τής πίεσης τών ανώτερων αριθμη¬ 
τικά δυνάμεων τού εχθρού. Γύρω στά τέλη τού Αυγούστου, τά στρατιωτι¬ 
κά σώματα τού Ντενϊκιν, που ήδη ασκούσαν μιά τόσο ισχυρή πίεση στόν 
Μάχνο, ενισχύθηκαν μέ νέα στρατεύματα που έρχονταν απ' τήν Οδησσό 
καί τό Βοζνίσενκ. Η κατάσταση χειροτέρεψε. Ο επαναστατικός στρατός α¬ 
ποφάσισε τότε νά εγκαταλείψει τήν περιοχή τών σιδηροδρομικών γραμμών 
κι ανατίναξε όσα θωρακισμένα τρένα μπορούσε νά πλησιάσει. Η οπισθοχώ¬ 
ρηση συνεχίστηκε σέ αγροτικούς δρόμους, από χωριό σέ χωριό. Ο στρατός 
τού Ντενϊκιν συνέχισε νά τόν ακολουθεί. Σκοπός του δέν ήταν μόνον η νί¬ 
κη, αλλά κι η ολοκληρωτική καταστροφή τού στρατού τού Μάχνο. 

Αυτή η οπισθοχώρηση, που γινόταν μέσα από καθημερινές μάχες, κρά¬ 
τησε πάνω από ένα μήνα, μέχρι που ο στρατός τού Μάχνο έφτασε κοντά 
στήν πόλη τού Ουμάν, που είχε καταληφθεί απ' τό στρατό τού Πετλιούρα. 
Ο Πετλιούρα βρισκόταν σέ εμπόλεμη κατάσταση μέ τόν Ντενϊκιν. Τότε γεν¬ 
νήθηκε τό ερώτημα - τί θά γινόταν μέ τόν στρατό τού Πετλιούρα; Νά τού 
κηρύξουν τόν πόλεμο, ή νά υιοθετήσουν κάποια άλλη τακτική απέναντι 
του; Στή φάση αυτή ο στρατός τού Μάχνο είχε γύρω στούς 8.000 τραυμα¬ 
τισμένους στρατιώτες που τούς έλειπε κάθε ιατρική βοήθεια, καί σχημάτι¬ 
ζαν μιά πελώρια πομπή στό πίσω μέρος τού στρατού, πράγμα που δυσκό¬ 
λευε τις κινήσεις καί τις στρατιωτικές επιχειρήσεις του. Αφού εξετάστηκε 
κάθε πλευρά τού προβλήματος, αποφασίστηκε νά προτείνουν στρατιωτική 
ουδετερότητα στούς Πετλιουριστές. Στό μεταξύ έφτασε απ' τό Ουμάν στό 
στρατόπεδο τού Μάχνο μιά αντιπροσωπεία Πετλιουριστών καί τού ανάπτυ¬ 
ξε τις απόψεις τής διοίκησης τών Πετλιουριστών σχετικά μέ τήν γενική κα¬ 
τάσταση: επειδή βρίσκονταν σέ πόλεμο μέ τόν Ντενϊκιν, οι Πετλιουριστές 
ήθελαν ν' αποφύγουν τό άνοιγμα ενός νέου μετώπου κι έλπιζαν νά αποφύ¬ 
γουν μιά στρατιωτική σύγκρουση μέ τούς Μαχνοβίτες. Αυτό ανταποκρινό- 
ταν τέλεια στις επιθυμίες τών Μαχνοβιτών. Μιά Μαχνοβίτικη αντιπροσω¬ 
πεία στάλθηκε στό Ζμερίνκα γιά νά συνάψει ένα σύμφωνο, σύμφωνα μέ τό 
οποίο οι δυό πλευρές συμφωνούσαν νά κρατήσουν αυστηρή στρατιωτική 
ουδετερότητα μεταξύ τους, παραγκωνίζοντας τις πολιτικές διαφορές που 
τούς χώριζαν. Επιπλέον, οι Πετλιουριστές συμφώνησαν νά πάρουν τούς 
πληγωμένους Μαχνοβίτες στά νοσοκομεία τους. 

Ο Μάχνο όπως καί ο υπόλοιπος στρατός του είχαν σαφή επίγνωση τού 
ότι αυτή η ουδετερότητα ήταν επιφανειακή καί ότι οποιαδήποτε στιγμή 
μπορούσαν νά περιμένουν απ' τόν Πετλιούρα νά συμμαχήσει μέ τόν Ντεν'ι- 
κιν γιά μιά ενωμένη επίθεση κατά τών Μαχνοβιτών. Αλλά γιά τούς Μαχνο¬ 
βίτες τό ζήτημα δέν ήταν παρά νά κερδίσουν 1 - 2 βδομάδες ανάπαυλας, ν' 
αποφύγουν μιά επίθεση απ' τά νώτα - απ' τό δυτικό πλευρό - καί νά μήν 
πιαστούν σέ μιά στρατιωτική παγίδα. Στήν πραγματικότητα, η στάση τών 
Μαχνοβιτών απέναντι στούς Πετλιουριστές δέν είχε αλλάξει σχεδόν καθό¬ 
λου. Ενώ ανάπτυσσαν αδελφικές σχέσεις μέ τούς Πετλιουριστές στρατιώ¬ 
τες, οι Μαχνοβίτες συνέχιζαν τήν προηγούμενη προπαγάνδα τους εναντίον 

τών Πετλιουριστικών αρχών. Τό Επαναστατικό Στρατιωτικό Συμβούλιο 
τών Μαχνοβιτών έκδωσε ένα φυλλάδιο μέ τίτλο "Ποιος είναι ο Πετλιού- 
ρα;" ατό οποίο ο Πετλιούρα ξεσκεπάζεται σάν υπερασπιστής τών προνο¬ 
μιούχων τάξεων, που αξίζει νά εξοντωθεί απ’ τούς εργάτες. Πολλοί απ' 
τούς στρατιώτες τού Πετλιούρα ήταν Μαχνοβίτες καί ατό πνεύμα κι από 
παράδοση κι άν π επίθεση τού Ντενίκιν δέν είχε πάρει τέτοια άγρια εξέλιξη, 
πολλοί απ' αυτούς θά είχαν μπει αναμφίβολα στις γραμμές τών Μαχνοβι- 
τών. Οι Μαχνοβίτες τό σκέφτονταν αυτό συνεχώς” οι Πετλιουριστές ηγέ¬ 
τες τό υποπτεύτηκαν καί ξαναφέρνοντας στή μνήμη τους τήν υπόθεση 
Γκριγκόρεφ, κράτησαν μιαν επιφυλακτική στάση απέναντι ατούς Μαχνοβί¬ 
τες. 

Οι Μαχνοβίτικες υποψίες σχετικά μέ τήν πρόθεση τών Πετλιουριστών 
νά συνάψουν σχέσεις μέ τόν Ντενίκιν, γιά νά δράσουν ενωμένοι ενάντια 
στόν Μάχνο, άρχισαν νά επιβεβαιώνονται” ο Μαχνοβίτικος στρατός, σύμ¬ 
φωνα μέ τή συνθήκη του μέ τούς Πετλιουριστές, επρόκειτο νά καταλάβει 
μιά περιοχή 7 τετραγωνικών μιλιών κοντά ατό χωριό Ζεκούτσε, τής περιο¬ 
χής τού θυμόν. Οι δυνάμεις τού Πετλιούρα ήταν διασπαρμένες βόρεια καί 
δυτικά” τού Ντενίκιν ανατολικά καί νότια, γύρω από τή Γκόλτα. Αυτό τό 
σημείο τής συνθήκης, που είχε κανονισθεί απ’ τούς Πετλιουριστές, σύντο¬ 
μα άρχισε νά προκαλεί υποψίες. Καί μερικές μέρες αργότερα, έφτασε η 
πληροφορία ότι οι Πετλιουριστές διαπραγματεύονταν μέ τούς διοικητές 
τού Ντενίκιν τήν επεξεργασία ενός σχεδίου συνεργασίας μέ στόχο τήν περι¬ 
κύκλωση καί τήν εξόντωση τού στρατού τού Μάχνο. Τόν ίδιο καιρό στις 
24 - 25 Σεπτέμβρη, εμφανίστηκαν 4 - 5 συντάγματα Ντενικινιστών ατά νώ¬ 
τα τών Μαχνοβιτών, στή δυτική τους πλευρά. Αυτά τά συντάγματα μπο¬ 
ρούσαν νά φτάσουν εκεί μόνο περνώντας μέσα απ' τήν περιοχή που κατεί¬ 
χαν οι Πετλιουριστές, δηλαδή μέ τή βοήθεια ή τουλάχιστον τή συγκατάθε¬ 
ση τών Πετλιουριστών. 

Τό απόγευμα τής 25 Σεπτέμβρη, οι Μαχνοβίτες ήταν εντελώς περικυ- 
κλωμένοι απ' τά στρατεύματα τού Ντενίκιν. Τό κύριο σώμα τών δυνάμεων 
τού Ντενίκιν παράμεινε συγκεντρωμένο ανατολικά, αλλά η πόλη τού Ου- 
μάν βρίσκονταν κι αυτή υπό τόν έλεγχο τού Ντενίκιν. Οι Μαχνοβίτες έπρε¬ 
πε νά δράσουν γρήγορα. Διακυβεύονταν η τύχη ολόκληρου τού επαναστα¬ 
τικού στρατού. 


Η Μαχνοβίτικη οπισθοχώρηση είχε καλύψει πάνω από 400 μιλιά κι είχε 
κρατήσει κοντά στούς 4 μήνες. Υπήρξε αφάνταστα δύσκολη. Οι επαναστά¬ 
τες δέν είχαν ρούχα καί παπούτσια. Μέσα σέ φοβερό καύσωνα, τυλιγμένοι 
από σύννεφα σκόνης, κάτω από ένα καταιγισμό από σφαίρες κι οβίδες, α¬ 
πομακρύνονταν όλο καί περισσότερο απ’ τήν περιοχή τους μέ άγνωστο 
προορισμό. Αλλά εμψυχώνονταν όλοι απ' τήν ιδέα τής νίκης τους πάνω 
στόν εχθρό κι υπόμεναν καρτερικά τις κακουχίες τής οπισθοχώρησης. 
Σπάνια μόνον κάποιος λιγότερο υπομονετικός ανάμεσά τους θά φώναζε: 
"Γυρίστε πίσωΙ Πρός τόν Δνείπερο!" Όμως η αδυσώπητη ανάγκη τούς έ¬ 
σπρωχνε αδιάκοπα όλο καί πιό μακριά απ’ τόν Δνείπερο καί τόν τόπο που 

γεννήθηκαν, τήν περήφανη περιοχή τους. Μέ αστείρευτη υπομονή, ε¬ 
ξαντλώντας τά όρια τής θέλησής τους, συσπειρώνονταν γύρω απ' τόν αρ¬ 
χηγό τους, κάτω απ' τά συνεχή εχθρικά πυρά. Τό Ουμάν ήταν τό τέρμα τής 
οπισθοχώρησης. Ήταν αδύνατον νά πάνε οπουδήποτε αλλού. Ο εχθρός 
βρισκόταν γύρω τους. Σ' εκείνο τό σημείο ο Μάχνο, μέ τή συνηθισμένη α¬ 
πλότητα μέ τήν οποία ήταν ικανός νά ξυπνήσει τόν ηρωισμό στούς συντρό¬ 
φους του, διακήρυξε ότι η οπισθοχώρηση ήταν μόνο μία αναγκαία στρατη¬ 
γική ενέργεια κι ότι ο πραγματικός πόλεμος επρόκειτο ν' αρχίσει τήν άλλη 
μέρα, στις 26 Σεπτέμβρη. 

Μαθεύτηκε η διάταξη τών στρατευμάτων τού Ντενίκιν στό βορρά καί 
στ' άλλα μέτωπα. Ο Μάχνο πείστηκε ότι η μοίρα τού πρόσφερε μιά θαυμά¬ 
σια ευκαιρία - τήν πιθανότητα νά καταφέρει ένα θανάσιμο χτύπημα σ' ολό¬ 
κληρη τήν αντεπανάσταση τού Ντενίκιν. Είχε τή γνώμη ότι αυτό μπορούσε 
πραγματικά νά γίνει. Δέν είχε παρά νά συντρίψει τήν γροθιά που, εδώ στό 
Ουμάν, σύνθλιβε τόν Μαχνοβίτικο στρατό. 

Τό απόγευμα τής 25 Σεπτέμβρη, ο Μαχνοβίτικος στρατός που μέχρι τό¬ 
τε βάδιζε πρός τά δυτικά, έστρεψε ξαφνικά όλες τις δυνάμεις του πρός τά 
ανατολικά καί βάδισε κατευθείαν εναντίον τών κύριων δυνάμεων τού στρα¬ 
τού τού Ντενίκιν. Η πρώτη σύγκρουση έγινε αργά τό απόγευμα κοντά στό 
χωριό Κρουτένκοε, όπου η Μαχνοβίτικη 1 η ταξιαρχία επιτέθηκε εναντίον 
μιάς μονάδας τού Ντενίκιν. Τά στρατεύματα τού Ντενίκιν οπισθοχώρησαν 
γιά νά καταλάβουν καλύτερες θέσεις καί γιά νά παρασύρουν τούς Μαχνοβί- 
τες πίσω τους. Αλλά οι Μαχνοβίτες δέν τούς κυνήγησαν. Αυτό παραπλάνη¬ 
σε τήν ετοιμότητα τού εχθρού, που έβγαλε τό συμπέρασμα ότι οι επανα¬ 
στάτες συνέχιζαν νά κινούνται πρός τά δυτικά. Ωστόσο, τή νύχτα όλες οι 
Μαχνοβίτικες δυνάμεις, που στάθμευαν σέ αρκετά χωριά, άρχισαν νά βαδί¬ 
ζουν πρός τά ανατολικά. Οι κύριες δυνάμεις τού εχθρού ήταν συγκεντρω¬ 
μένες κοντά στό χωριό Περεγκόνοβκα' τό ίδιο τό χωριό ήταν καταλειμμέ- 
νο από τούς Μαχνοβίτες (βλέπε τό χάρτη, σελ. 212). 

Η μάχη άρχισε μεταξύ 3 καί 4 π.μ. Η έντασή της μεγάλωνε αδιάκοπα κι 
έφτασε στό αποκορύφωμά της στις 8 π.μ., μέσα σέ μιά θύελλα πολυβολι¬ 
σμών κι απ' τις δυό πλευρές. Ο ίδιος ο Μάχνο μέ τή συνοδεία τού ιππικού 
του, εξαφανίστηκε μόλις νύχτωσε, επιδιώκοντας νά πλευροκοπήσει τόν εχ¬ 
θρό. Σ' όλη τή διάρκεια τής μάχης που ακολούθησε δέν υπήρξαν νεώτερα 
γι' αυτόν. Γύρω στις 9 τό πρωί, οι Μαχνοβίτες, λιγότεροι αριθμητικά κι ε¬ 
ξαντλημένοι, άρχισαν νά χάνουν έδαφος. Έφτασαν ήδη νά πολεμούν στά 
περίχωρα τού χωριού. Απ’ όλες τις πλευρές, ενισχύσεις τού εχθρού έστελ¬ 
ναν νέα καταιγιστικά πυρά ενάντια στούς Μαχνοβίτες. Τό επιτελείο τού ε¬ 
παναστατικού στρατού καθώς κι όλοι οι χωριάτες που μπορούσαν νά κρα¬ 
τήσουν όπλο, οπλίστηκαν καί μπήκαν κι αυτοί στή μάχη. Ήταν η κρίσιμη 
στιγμή, η στιγμή που φαινόταν νά χάνεται η μάχη καί μαζί μ' αυτήν ολό¬ 
κληρη η υπόθεση τής επανάστασης. Δόθηκε σέ όλους, ακόμα καί στις γυ¬ 
ναίκες, η διαταγή νά είναι έτοιμοι ν' ανοίξουν πύρ εναντίον τού εχθρού μέ¬ 
σα στούς δρόμους τού χωριού. Όλοι προετοιμάζονταν γιά τήν ύστατη ώρα 
τής μάχης καί τής ζωής τους. Αλλά ξαφνικά οι πολυβολισμοί τού εχθρού 
κι οι έξαλλες ζητωκραυγές του άρχισαν νά εξασθενίζουν καί μετά νά απο¬ 
μακρύνονται. Οι υπερασπιστές τού χωριού συνειδητοποίησαν ότι ο εχθρός 

υποχωρούσε κι ότι η μάχη διεξαγόταν τώρα κάπου μακρύτερα. Ήταν ο 
Μάχνο που, μέ τήν αιφνιδιαστική του εμφάνιση, τή στιγμή ακριβώς που ο 
στρατός του υποχωρούσε κι ετοιμαζόταν νά πολεμήσει ατούς δρόμους τής 
Περεγκόνοβκα, έκρινε τήν τύχη τής μάχης. Κατασκονισμένος κι εξαντλη¬ 
μένος απ' τήν προσπάθεια, πλευροκόπησε τόν εχθρό, περνώντας μέσα από 
ένα βαθύ φαράγγι. Χωρίς ούτε μιά κραυγή, αλλά μέ μιά φλογερή αποφασι¬ 
στικότητα αποτυπωμένη στό πρόσωπό του, ρίχτηκε καλπάζοντας εναντίον 
τών Ντενικινιστών μαζί μέ τή συνοδεία του, καί διέσπασε τις γραμμές τους. 
Κάθε εξάντληση, κάθε απογοήτευση εξαφανίστηκε απ' τούς Μαχνοβίτες. 
- "Ο Μπάτκο είναι εδώΙ Ο Μπάτκο πολεμάει μέ τό σπαθί στό χέριΙ" - μπο¬ 
ρούσες ν' ακούσεις από παντού. Καί μέ διπλασιασμένη ενεργητικότητα 
προχώρησαν όλοι μπροστά, ακολουθώντας τόν αγαπημένο τους αρχηγό, 
που φαινόταν καταδικασμένος σέ θάνατο. Ακολούθησε μιά μάχη σώμα μέ 
σώμα, απίστευτης αγριότητας, ένα "πετσόκομμα" όπως τό έλεγαν οι Μα¬ 
χνοβίτες. Όσο γενναίο κι άν στάθηκε τό Ιο Σύνταγμα Αξιωματικών τής 
Σιμφεροπόλ άρχισε νά οπισθοχωρεί, στήν αρχή αργά καί πειθαρχημένα, 
προσπαθώντας ν' ανακόψει τήν ορμή τών Μαχνοβιτών αλλά έπειτα τόβα- 
λαν απλώς στά πόδια. Τά άλλα συντάγματα τούς ακολούθησαν πανικόβλη¬ 
τα καί τελικά τράπηκε σέ φυγή όλος ο στρατός τού Ντενίκιν καί προσπά¬ 
θησε νά σωθεί κολυμπώντας στόν ποταμό Σινιούχα. 

Ο Μάχνο, που κατάλαβε τέλεια αυτή τήν κατάσταση, βιάστηκε νά τήν 
εκμεταλλευθεί. Έστειλε ολοταχώς τό ιππικό καί τό πυροβολικό του νά κα¬ 
ταδιώξει τόν εχθρό που υποχωρούσε κι ο ίδιος έφυγε επικεφαλής τού κα¬ 
λύτερου έφιππου συντάγματος από ένα μονοπάτι που θά τόν βοηθούσε νά 
παγιδέψει τούς φυγάδες από πίσω. Η καταδίωξη συνεχίστηκε γιά 8 - 12 μι¬ 
λιά. Τήν κρίσιμη στιγμή, όταν ο στρατός τού Ντενίκιν έφτασε στό ποτάμι, 
αιφνιδιάστηκε απ' τό Μαχνοβίτικο ιππικό κι εκατοντάδες στρατιώτες του 
πνίγηκαν. Οι περισσότεροι απ’ αυτούς, πρόλαβαν νά περάσουν στήν άλλη 
όχθη, αλλά εκεί τούς περίμενε ο ίδιος ο Μάχνο. Τό επιτελείο τών Ντενικινι- 
στών καί τό εφεδρικό σύνταγμα που ήταν μαζί του αιφνιδιάστηκαν καί συ- 
νελήφθηκαν. Κατάφερε νά σωθεί μόνον ένα ασήμαντο τμήμα αυτού τού 
στρατού, που μήνες ολόκληρους καταδίωκε επίμονα καί μανιασμένα τόν 
Μάχνο. Τό Ιο Σύνταγμα Αξιωματικών τής Σιμφεροπόλ κι αρκετά άλλα 
πετσοκόφτηκαν τελείως απ’ τά σπαθιά τών επαναστατών. Η πορεία τής ο¬ 
πισθοχώρησής τους ήταν σπαρμένη μέ κορμιά σέ μιά απόσταση πάνω από 
2 μιλιά. Όσο τρομερό όμως κι άν φαινόταν σέ κάποιον αυτό τό θέαμα, δέν 
ήταν παρά τό φυσικό αποτέλεσμα τής σκληρής σύγκρουσης μεταξύ τού 
στρατού τού Ντενίκιν καί τών Μαχνοβιτών. Σ' όλη τή διάρκεια τής κατα¬ 
δίωξης καμιά άλλη σκέψη δέν απασχολούσε τούς Ντενικινιστές πέρα απ' 
τήν εξόντωση τών επαναστατών. Καί τό πιό μικρό λάθος από μέρους τού 
Μάχνο θά είχε οδηγήσει αναπόφευκτα τόν επαναστατικό στρατό στήν ίδια 
μοίρα. Δέ θά γλύτωναν ούτε οι γυναίκες που βοηθούσαν τόν Μαχνοβίτικο 
στρατό ή πολεμούσαν στό πλευρό τών αντρών. Οι Μαχνοβίτες είχαν αρκε¬ 
τή πείρα γιά νά τό ξέρουν αυτό. 


Οι χωρικοί τής Μεγαλορωσ’ιας, διηγούνται τόν ακόλουθο θρύλο γιά 



τόν Πουγκατσέφ. Μετά τήν εξέγερσή του, έπεσε στά χέρια τών αρχών. 
Στοάς ευγενείς που κάθονταν γύρω του είπε: "Αυτή η εξέγερση ήταν μόνο 
τό προοίμιο. Περιμένετε όμως: λίγο μετά από μένα θά έρθει τό πραγματικό 
σάρωθρο-θά σάς ξεκαθαρίσει όλους." Ο Μάχνο μ' όλη τήν επαναστα¬ 
τική αντάρτικη δραστηριότητά του έδειξε ότι ήταν τό ιστορικό σάρωθρο 
τού λαού κι ιδίως όταν κατατρόπωσε τούς Ντενικινιστές. 

Μόλις συντρίφτηκε η δύναμη τού Ντενίκιν, οι Μαχνοβίτες ξεκίνησαν α¬ 
μέσως πρός τρεις διευθύνσεις. Σάρωσαν κυριολεκτικά χωριά, κωμοπόλεις 
καί πόλεις, σάν ένα τεράστιο σάρωθρο, εξαφανίζοντας κάθε ίχνος εκμετάλ¬ 
λευσης κι υποτέλειας. Οι πόμεστσικ που είχαν ξαναγυρίσει, οι κουλάκοι, η 
αστυνομία, οι παπάδες, οι Ντενικινιστές δήμαρχοι κι αξιωματικοί που κρύ¬ 
βονταν — όλοι αυτοί σαρώθηκαν απ’ τή νικηφόρα πορεία τού Μαχνοβίτι- 
κου κινήματος. Οι φυλακές, τ' αστυνομικά τμήματα καί τά φυλάκια — όλα 
αυτά τά σύμβολα τής λαϊκής υποτέλειας, καταστράφηκαν. Όλοι όσοι ήταν 
γνωστοί σάν ενεργητικοί εχθροί τών αγροτών καί τών εργατών καταδικά¬ 
στηκαν σέ θάνατο. Οι πόμεστσικ κι οι σπουδαιότεροι κουλάκοι αφανίστη¬ 
καν μαζικά. Τό γεγονός αυτό αρκεί γιά νά δείξει τήν ψευτιά τού μύθου που 
διαδίδονταν απ' τούς Μπολσεβίκους γιά τόν δήθεν κουλάκικο χαρακτήρα 
τής Μαχνοβτσίνα. Στήν πραγματικότητα, όπου αναπτυσσόταν τό Μαχνοβί- 
τικο κίνημα, οι κουλάκοι ζητούσαν τήν προστασία τών Σοβιετικών αρχών 
καί τήν είχαν. 

Ο στρατός επέστρεφε στόν Δνείπερο μέ απίστευτη ταχύτητα. Τήν επό¬ 
μενη τής συντριβής τού στρατού τού Ντενίκιν στήν Περεγκόνοβκα, ο Μά¬ 
χνο βρισκόταν κιόλας πάνω από 60 μιλιά μακριά απ' τό πεδίο τής μάχης. 
Προχωρούσε, μαζί μέ τή συνοδεία του, γύρω στά 30 μιλιά μπροστά απ' τόν 
υπόλοιπο στρατό. Τήν επόμενη, οι Μαχνοβίτες κατέλαβαν τή Ντολίνσκα- 
για, τό Κριβόι Ρόγκ καί τή Νικοπόλ. Τήν άλλη μέρα πάρθηκε μέ μιά έφοδο 
τού ιππικού η γέφυρα Κισκάς που διέσχιζε τόν Δνείπερο καί καταλήφθηκε 
η πόλη τού Αλεξαντρόφσκ. Στήν άγρια προέλασή τους, φαίνονταν σά νά έ¬ 
μπαιναν σ' ένα μαγεμένο βασίλειο: κανείς δέν είχε μάθει ακόμα τά γεγονό¬ 
τα τού Ουμάν' κανείς δέν ήξερε πού βρίσκονταν οι Μαχνοβίτες - οι αρχές 
δέν είχαν πάρει προφυλακτικά μέτρα κι είχαν βυθιστεί ατό λήθαργο που 
χαρακτηρίζει τήν οπισθοφυλακή. Νά γιατί οι Μαχνοβίτες χτυπούσαν παν¬ 
τού τούς εχθρούς τους αιφνιδιαστικά, σάν αστροπελέκι. Τό Αλεξαντρόφσκ 
ακολούθησαν τό Πολόγκι, τό Γκιουλάι-Πολέ, τό Μπερντιάνσκ, τό Μελιτο- 
πόλ, τό Μαριουπόλ. Μετά από 10 μέρες ολόκληρη η Ν. Ουκρανία είχε απε¬ 
λευθερωθεί απ' τόν στρατό καί τήν εξουσία τού Ντενίκιν. 

Η κατάληψη τής Ν. Ουκρανίας απ' τούς Μαχνοβίτες κι ιδιαίτερα τών 
περιοχών που γειτόνευαν μέ τήν Αζοφική θάλασσα, αντιπροσώπευε έναν 
θανάσιμο κίνδυνο γιά ολόκληρη τήναντεπαναστατική εκστρατεία τού Ντε¬ 
νίκιν. Πράγματι, η βάση ανεφοδιασμού τού στρατού τού Ντενίκιν βρισκό¬ 
ταν στήν περιοχή μεταξύ Μαριουπόλ καί Βολνόβαχα. Όταν καταλήφθηκε 
τό Μπερντιάνσκ καί τό Μαριουπόλ, ήρθαν στήν κατοχή τους τεράστια απο¬ 
θέματα πυρομαχικών. Στή Βολνόβαχα οι οβίδες υπήρχαν σέ σωρούς. Γιά 
τήν ακρίβεια, όλα αυτά τά εφόδια δέν έπεσαν αμέσως στά χέρια τών Μα- 
χνοβιτών' η μάχη γύρω απ' τή Βολνόβαχα μαινόταν 5 ολόκληρες μέρες. 
Αλλά, αφού όλες οι σιδηροδρομικές γραμμές τής περιοχής βρίσκονταν στά 

χέρια τών επαναστατών, δέν μπορούσε νά φτάσει πολεμικό υλικό στον 
στρατό τού Ντενίκιν. Τά εφεδρικά συντάγματα τού Ντενίκιν που ήταν 
στρατοπεδευμένα σ' ολόκληρη τήν περιοχή εξοντώθηκαν. Συνακόλουθα, 
όλη αυτή η γιγαντιαία βάση πυροβολικού ήταν μπλοκαρισμένη απ' τούς 
Μαχνοβϊτες καί ούτε μιά οβίδα δέν μπορούσε νά σταλεί στό βόρειο μέτωπο 
τού Ντενίκιν ή σ' οποιοδήποτε άλλο μέτωπο. 

Οι Ντενικινιστές έστειλαν εσπευσμένα εναντίον τού Μάχνο τόν εφεδρι¬ 
κό τους στρατό που ήταν στρατοπεδευμένος κοντά στό Ταγκανρόγκ' αλλά 
κι αυτός ο στρατός νικήθηκε κι η πλημμύρα τής Μαχνοβτσίνα ξεχύθηκε 
στά βάθη τού Λεκανοπεδίου τού Ντόνετς καί πρός τά βόρεια. Στις 20 0- 
κτώβρη, οι Μαχνοβϊτες κατέλαβον τό Αικατερίνοσλαβ καί τά περίχωρά 
του. Τότε ήταν που οι Ντενικινιστές αντιλήφθηκαν ποιά ήταν η κατάσταση. 
Ανακοίνωσαν ότι τό κέντρο τής εκστρατείας τους έπρεπε νά μετακινηθεί 
απ' τόν βορρά στό νότο' ότι η τύχη τής εκστρατείας τους θά κρίνονταν στό 
νότο. Ο Στρατηγός Μάε-Μαέφσκυ είπε στούς Κοζάκους: Τά εδάφη μας α¬ 
πειλούνται άμεσα' ο εχθρός μαίνεται στό νότο απειλώντας τά σπίτια μας' 
πρέπει νά ορμήσουμε πρός τά εκεί γιά νά προστατεύσουμε τή γή μας (ο λό¬ 
γος τού Μάε-Μαέφσκυ δημοσιεύτηκε σέ μιά εφημερίδα τών Ντενικινι- 
στών). 

Εν όψει αυτής τής κατάστασης, τά καλύτερα τμήματα τού ιππικού τού 
Ντενίκιν, κάτω απ' τή διοίκηση τών Μαμόντωφ καί Σκούρο, μετακινήθη¬ 
καν απ' τό βόρειο μέτωπο στήν περιοχή τού Γκιουλάι-Πολέ. Αλλά ήταν πιά 
πολύ αργά. Η φωτιά τού πολέμου πυρπολούσε ολόκληρη τή χώρα, απ' τις 
ακτές τής Μαύρης Θάλασσας καί τής Αζοφικής Θάλασσας ώς τό Χάρκοβο 
καί τήν Πολτάβα. Χάρη σέ νέες ενισχύσεις καί πολυάριθμα τεθωρακισμένα, 
οι Λευκοί κατάφεραν πρός στιγμή νά αναγκάσουν τούς Μαχνοβϊτες νά υπο¬ 
χωρήσουν απ' τό Μαριουπόλ, τό Μπερντιάνσκ καί τό Γκιουλάι-Πολέ. Αλλά 
οι Μαχνοβϊτες, μέ τή σειρά τους, κατέλαβαν τό Σινελνίκοβο, τό Πάβλογ- 
κραντ, τό Αικατερίνοσλαβ κι άλλες πόλεις καί περιοχές. Στή διάρκεια τού 
Οκτώβρη καί τού Νοέμβρη, η σύγκρουση θέριεψε ξανά κι ο στρατός τού 
Ντενίκιν δοκίμασε πάλι μερικές φοβερές ήττες. Τά Καυκασιανά συντάγμα¬ 
τα τού Ντενίκιν είχαν τις μεγαλύτερες απώλειες, ιδιαίτερα τό Τσέχικο ιππι¬ 
κό κι άλλα, που άφησαν πίσω τους χιλιάδες νεκρούς. Γύρω στά τέλη τού 
Νοέμβρη αυτά τά στρατεύματα δήλωσαν κατηγορηματικά ότι αρνούνταν 
νά συνεχίσουν τόν πόλεμο ενάντια στόν Μάχνο. Εγκατέλειψαν τις θέσεις 
τους στόν στρατό τού Ντενίκιν κι επέστρεψαν στήν πατρίδα τους στόν 
Καύκασο. Έτσι άρχισε η γενική διάλυση τού στρατού τού Ντενίκιν. 

Η πλήρης συντριβή τών Ντενικινιστών στήν πάλη τους ενάντια στή Μα¬ 
χνοβτσίνα στή νότια Ρωσία έκρινε τήν τύχη ολόκληρης τής εκστρατείας 
τους ενάντια στή Ρώσικη επανάσταση. 

Είναι ανάγκη νά τονίσουμε τό ιστορικό γεγονός πως η τιμή τής συντρι¬ 
βής τής αντεπανάστασης τών Ντενικινιστών τό φθινόπωρο τού 1919, ανή¬ 
κει σχεδόν αποκλειστικά σϊούς Μαχνοβϊτες. Άν οι επαναστάτες δέν είχαν 
κερδίσει τήν αποφασιστική νίκη στήν Περεγκόνοβκα καί δέν είχαν κατα¬ 
στρέφει τις γραμμές ανεφοδιασμού σέ κανόνια, τρόφιμα καί πυρομαχικά, 
οι Λευκοί θά είχαν ίσως μπει στή Μόσχα τόν Δεκέμβρη τού 1919. Η μάχη 
μεταξύ Λευκών καί Κόκκινων κοντά στό Ορέλ ήταν σχετικά ασήμαντη. 

Στήν πραγματικότητα, η οπισθοχώρηση τού Ντενίκιν πρός τά νότια είχε ή¬ 
δη αρχίσει πριν απ' αυτή τή μάχη, έχοντας προκληθεί ακριβώς απ' τή συν¬ 
τριβή τής οπισθοφυλακής του. Όλες οι επόμενες στρατιωτικές επιχειρή¬ 
σεις τών Ντενικινιστών είχαν σάν μοναδικό σκοπό τήν προστασία τής υπο¬ 
χώρησής τους καί τήν ασφάλεια τής μεταφοράς τών πυρομαχικών καί τών 
προμηθειών τους. Σ' όλη τή διάρκεια τής πορείας του απ' τόΟρέλ διαμέ¬ 
σου τού Κούροκ πρός τις ακτές τής Μαύρης Θάλασσας καί τής Αζοφικής 
Θάλασσας, ο Κόκκινος Στρατός προέλαυνε χωρίς νά συναντήσει σχεδόν 
καμιά αντίσταση. Η είσοδός του στήν Ουκρανία καί τόν Καύκασο πραγμα¬ 
τοποιήθηκε μέ τόν ίδιο ακριβώς τρόπο που είχε γίνει ένα χρόνο νωρίτερα, 
τόν καιρό τής πτώσης τού Αταμάνου — μέσα από δρόμους που είχαν ήδη 
εκκαθαριστεί. 


Αυτό τόν καιρό οι καθαρά στρατιωτικές ασχολίες απορρόφησαν όλες 
σχεδόν τις δυνάμεις τών Μαχνοβιτών. Η εμπόλεμη κατάσταση τής περιο¬ 
χής δέν ευνοούσε καθόλου τις εσωτερικές δημιουργικές δραστηριότητες. 
Ακόμα κι έτσι όμως, οι Μαχνοβίτες επέδειξαν τήν αναγκαία πρωτοβουλία 
κι εργατικότητα καί σ' αυτή τή σφαίρα. Πρώτα απ' όλα, όπου κι άν πήγαι¬ 
ναν αναλάμβαναν νά εμποδίσουν μιά σημαντική παρεξήγηση: τήν πιθανότη¬ 
τα νά εκληφθούν σάν μιά νέα εξουσία ή κόμμα. Αμέσως μόλις έμπαιναν σέ 
μιά πόλη, διακήρυσσαν ότι δέν αντιπροσώπευαν κανένα είδος εξουσίας, ότι 
οι ένοπλες δυνάμεις τους δέν επέβαλλαν σέ κανένα κανενός είδους υπο¬ 
χρέωση κι ότι άλλο σκοπό δέν είχαν απ' τό νά προστατεύσουν τήν ελευθε¬ 
ρία τών εργαζόμενων. Η ελευθερία τών αγροτών καί τών εργατών, έλεγαν 
οι Μαχνοβίτες, ενυπάρχει ατούς ίδιους τούς αγρότες κι εργάτες καί δέν 
μπορεί νά περιορίζεται. Είναι υπόθεση τών εργατών καί τών αγροτών νά 
δημιουργήσουν σ' όλους τούς τομείς τής ζωής τους ό,τι θεωρούν αναγ¬ 
καίο. Όσο γιά τούς Μαχνοβίτες - αυτοί μπορούν νά τούς βοηθήσουν μόνο 
μέ συμβουλές, θέτοντας στή διάθεσή τους τις πνευματικές ή στρατιωτικές 
δυνάμεις που χρειάζονται, αλλά σέ καμιά περίπτωση δέν μπορούν οι Μα¬ 
χνοβίτες νά προδιαγράφουν τή ζωή τους μέ οποιονδήποτε τρόπο(3). 

Τό Αλεξαντρόφσκ κι η γύρω περιοχή ήταν τά πρώτα μέρη όπου έμει¬ 
ναν οι Μαχνοβίτες γιά ένα αρκετά μεγάλο διάστημα. Αμέσως κάλεσαν τόν 
εργατικό πληθυσμό νά πάρει μέρος σέ μιά γενική συνδιάσκεψη τών εργα¬ 
τών τής πόλης. Όταν συνήλθε η συνδιάσκεψη, εκτέθηκε λεπτομερώς η 
στρατιωτική κατάσταση τής περιοχής κι έγινε πρόταση νά οργανώσουν οι 
εργάτες τή ζωή τής πόλης καί τή λειτουργία τών εργοστασίων μέ τις δικές 
τους δυνάμεις καί τις δικές τους οργανώσεις, βασισμένοι στις αρχές τής ερ¬ 
γασίας καί τής ισότητας. Οι εργάτες επιδοκίμασαν μέ ενθουσιασμό όλες αυ¬ 
τές τις προτάσεις' αλλά δίσταζαν νά προχωρήσουν στήν πραγματοποίησή 
τους, ταραγμένοι απ' τήν καινοτομία τους κι ανήσυχοι βασικά απ’ τή μικρή 
απόσταση που τούς χώριζε απ' τό μέτωπο, γεγονός που τούς έκανε νά φο¬ 
βούνται ότι η κατάσταση στήν πόλη ήταν αβέβαιη κι ασταθής. Τήν πρώτη 
συνδιάσκεψη ακολούθησε μιά δεύτερη. Τά προβλήματα τής οργάνωσης 
τής ζωής σύμφωνα μέ τις αρχές τής αυτοδιεύθυνσης τών εργατών, εξετά- 

στηκαν καί συζητήθηκαν ζωηρά απ' τις μάζες τών εργατών, που όλοι τους 
καλοσώρισαν αυτή τήν ιδέα μέ τόν μεγαλύτερο ενθουσιασμό, αλλά που δύ¬ 
σκολα κατάφερσν νά τής δώσουν συγκεκριμένες μορφές. Οι εργάτες τών 
σιδηροδρόμων έκαναν τό πρώτο βήμα πρός αυτή τήν κατεύθυνση. Σχημάτι¬ 
σαν μιά επιτροπή επιφορτισμένη νά οργανώσει τό σιδηροδρομικό δίκτυο 
τής περιοχής καί τή δημιουργία ενός λεπτομερούς σχεδίου γιά τήν κίνηση 
τών τρένων, τή μεταφορά τών επιβατών, τό σύστημα πληρωμών κλπ. Από 
εκεί καί πέρα, τό προλεταριάτο τού Αλεξαντρόφσκ άρχισε νά στρέφεται 
συστηματικά πρός τό πρόβλημα τής δημιουργίας οργάνων αυτοδιεύθυν¬ 
σης. 

Λίγο μετά τις συναντήσεις τών εργατών, αναγγέλθηκε ατό Αλεξαν¬ 
τρόφσκ ένα περιφερειακό συνέδριο αγροτών κι εργατών γιά τις 20 Οκτώ- 
βρη 1919. Πήραν μέρος πάνω από 200 αντιπρόσωποι, απ' τούς οποίους οι 
180 ήταν αγρότες κι οι υπόλοιποι εργάτες. Τό συνέδριο ασχολήθηκε μέ: 
α) στρατιωτικά ζητήματα (τήν πάλη ενάντια στόν Ντενίκιν' τήν ενίσχυση 
καί συντήρηση τού επαναστατικού στρατού)· β) ζητήματα σχετικά μέ τήν 
εποικοδομητική δραστηριότητα στήν περιοχή. 

Τό συνέδριο κράτησε σχεδόν μιά βδομάδα καί χαρακτηρίστηκε από ένα 
αξιοσημείωτο πνεύμα από πλευράς συνέδρων. Αυτό οφειλόταν κυρίως στις 
ιδιαίτερες συνθήκες. Πρώτα απ' όλα, η επιστροφή τού νικηφόρου Μαχνο- 
βίτικου στρατού στή δική του περιοχή ήταν ένα εξαιρετικά σημαντικό γε¬ 
γονός γιά τούς αγρότες, μιάς καί σχεδόν κάθε οικογένεια είχε 1 - 2 μέλη 
της μεταξύ τών επαναστατών. Αλλά ακόμα πιό σημαντικό ήταν τό γεγονός 
ότι αυτό τό συνέδριο συνήλθε κάτω από συνθήκες απόλυτης ελευθερίας. 
Δέν υπήρχε καμιά επιρροή που νά απορρέει απ’ τά πάνω. Πέρα απ' όλα αυ¬ 
τά, τό συνέδριο διέθετε έναν έξοχο αγωνιστή κι ομιλητή, τόν αναρχικό Βο- 
λίν, ο οποίος, πρός μεγάλη κατάπληξη τών αγροτών, έκφρασε μέ σαφή¬ 
νεια τις δικές τους σκέψεις κι επιθυμίες. Η ιδέα τών ελεύθερων σοβιέτ που 
θά λειτουργούν γιά χάρη τών συμφερόντων τού εργαζόμενου πληθυ¬ 
σμού - τό ζήτημα τών άμεσων σχέσεων μεταξύ αγροτών κι εργατών πόλης, 
στή βάση τής αμοιβαίας ανταλλαγής τών προϊόντων τής εργασίας τους' τό 
ξεκίνημα μιάς ακρατικής κι εξισωτικής κοινωνικής οργάνωσης στις πόλεις 
καί στήν ύπαιθρο - όλες αυτές οι ιδέες που ο Βολίν ανέπτυξε στις ομιλίες 
του, αντιπροσώπευαν ακριβώς τις ιδέες τής αγροτιάς. Έτσι ακριβώς αντι¬ 
λαμβάνονταν οι αγρότες τήν επανάσταση καί τή δημιουργική επαναστατική 
δουλειά. 

Στή διάρκεια τής πρώτης μέρας, οι αντιπρόσωποι τών πολιτικών κομ¬ 
μάτων προσπάθησαν φυσικά νά σπείρουν ένα πνεύμα διχόνοιας στις εργα¬ 
σίες τού συνεδρίου, αλλά αποδοκιμάστηκαν απ' τό σύνολο τού συνεδρίου 
κι οι εργασίες του συνεχίστηκαν μέ πλήρη αρμονία μεταξύ τών συνέδρων. 

Οι τελευταίες μέρες τού συνεδρίου θύμιζαν ένα όμορφο ποίημα. Συγκε¬ 
κριμένα ψηφίσματα ακολουθούνταν από υπέροχες εκρήξεις ενθουσιασμού. 
Όλοι ενεργοποιήθηκαν απ' τήν εμπιστοσύνη στή δύναμή τους κι απ' τήν 
πίστη στή δύναμη τής επανάστασης. Στήν αίθουσα κυριαρχούσε ένα πνεύμα 
πραγματικής ελευθερίας, τέτοιο που σπάνια τό βιώνει κανείς. Ο καθένας έ¬ 
βλεπε μπροστά του καί κατανοούσε πραγματικά τό τεράστιο εγχείρημα 
που άξιζε νά τού αφιερώσει όλη του τήν ενεργητικότητα καί γιά τό οποίο 

πρόθυμα θά πέθαινε. Οι αγρότες, μεταξύ τών οποίων υπήρχαν γέροι κι αιω¬ 
νόβιοι ακόμη, είπαν ότι αυτό ήταν τό πρώτο συνέδριο όπου ένιωθαν όχι μό¬ 
νον εντελώς ελεύθεροι, αλλά κι αληθινά αδελφωμένοι μεταξύ τους κι ότι 
ποτέ δέν θά τό ξεχνούσαν. Καί πράγματι τό πιθανότερο είναι ότι όποιος πή¬ 
ρε μέρος σ' εκείνο τό συνέδριο δέν μπόρεσε ποτέ νά τό ξεχάσει. Έμεινε 
χαραγμένο γιά πάντα στή μνήμη πολλών, άν όχι όλων, σάν ένα όμορφο ό¬ 
νειρο γιά μιά ζωή όπου η πραγματική ελευθερία θά έφερνε τό λαό κοντά, 
δίνοντάς του τήν ευκαιρία νά ζήσει μέ ομοψυχία, ενωμένος από ένα αίσθη¬ 
μα αγάπης κι αδελφοσύνης. 

Τό συνέδριο πήρε αποφάσεις πάνω σέ πολλά προβλήματα που αφορού¬ 
σαν τόν επαναστατικό στρατό, τήν οργάνωσή του καί τήν ενίσχυσή του. Έ¬ 
γινε η πρόταση νά κατατάσσονται σ' αυτόν τόν στρατό άντρες ηλικίας μέ¬ 
χρι 48 χρονών. Σέ αρμονία μέ τό πνεύμα τού συνεδρίου, αυτή η κατάταξη 
θά ήταν εθελοντική, αλλά όσο τό δυνατόν πιό γενική, εν όψει τής εξαιρετι¬ 
κά επικίνδυνης κατάστασης που υπήρχε στήν περιοχή. Αναφέραμε ήδη πιό 
πριν τό νόημα τής δεκάχρονης εθελοντικής επιστράτευσης που είχε προτα- 
θεί στό Β' τοπικό συνέδριο στις 12 Φλεβάρη 1919. Η απόφαση γιά τήν επι¬ 
στράτευση που πάρθηκε απ' τό συνέδριο τού Οκτώβρη είχε τό ίδιο νόημα. 
Τό συνέδριο αποφάσισε ότι ο ανεφοδιασμός τού στρατού θά γινόταν κατά 
κύριο λόγο μέ ελεύθερες εισφορές από μέρους τών χωρικών, καί θά συμ¬ 
πληρωνόταν μέ λάφυρα απ' τις νίκες καί τις επιτάξεις σέ βάρος τών προνο¬ 
μιούχων ομάδων. Στή σφαίρα τής εσωτερικής εποικοδομητικής δραστηριό¬ 
τητας, τό συνέδριο περιορίστηκε γιά τήν ώρα στήν υπόδειξη γενικών κα¬ 
τευθυντήριων γραμμών - ότι δηλαδή οι εργάτες, χωρίς καμιά εξουσία, θά 
πρέπει νά οργανώσουν τή ζωή τους μέ τις δικές τους προσπάθειες καί μέ¬ 
σα. 

Φεύγοντας οι αγρότες, τόνισαν τήν ανάγκη νά περάσουν στήν πράξη τις 
αποφάσεις τού συνεδρίου. Οι αντιπρόσωποι πήραν μαζί τους αντίγραφα 
τών αποφάσεων γιά νά τις γνωστοποιήσουν σ' ολόκληρη τήν περιοχή. Ή¬ 
ταν σίγουρο ότι μετά από 3 - 4 βδομάδες τ' αποτελέσματα τού συνεδρίου 
θάχαν γίνει γνωστά σ' ολόκληρη τήν περιοχή κι ότι τό επόμενο συνέδριο, 
που θά συγκαλούνταν μέ πρωτοβουλία τών ίδιων τών εργατών κι αγροτών, 
θά κατάφερνε νά προσελκύσει τό ενδιαφέρον καί τήν ενεργητική συμμετο¬ 
χή πλατιών εργατικών μαζών. Δυστυχώς, η ελευθερία τών εργαζόμενων 
μαζών απειλείται συνέχεια απ’ τόν χειρότερο εχθρό της, τήν εξουσία. Οι 
αντιπρόσωποι μόλις που πρόλαβαν νά γυρίσουν στά σπίτια τους, όταν πολ¬ 
λά απ’ τά χωριά τους καταλήφθηκαν ξανά απ' τόν στρατό τού Ντενίκιν, 
που μέ συντονισμένες πορείες κατέβαινε απ' τό βόρειο μέτωπο. Βέβαια, αυ¬ 
τή τή φορά η εισβολή κράτησε πολύ λίγο’ ήταν η επιθανάτια αγωνία ενός 
ετοιμοθάνατου εχθρού. Αλλά σταμάτησε τή δημιουργική δουλειά τών α¬ 
γροτών στήν πιό ζωτική στιγμή κι αφού άλλη μιά εξουσία, εξίσου εχθρική 
απέναντι στήν ελευθερία τών μαζών — ο Μπολσεβικισμός — πλησίαζε απ' 
τό βορρά, αυτή η εισβολή προκάλεσε ανεπανόρθωτη ζημιά στήν εργατική 
υπόθεση: όχι μόνον ήταν αδύνατο νά συγκληθεί ένα νέο συνέδριο, αλλά α¬ 
κόμα κι οι αποφάσεις τού πρώτου δέν μπορούσαν νά εφαρμοστούν. 

Στήν πόλη τού Αλεξαντρόφσκ, που είχε καταληφθεί απ' τόν επαναστα¬ 
τικό στρατό τήν εποχή τού συνεδρίου, οι συνθήκες ήταν ακόμα πιό δυσμε- 


113 




νείς γιά εποικοδομητική δουλειά στον οικονομικό τομέα. Ο στρατός τού 
Ντενϊκιν, που είχε εκτοπιστεί απ' τήν πόλη, κατάφερε νά οχυρωθεί σέ χα¬ 
ρακώματα που έσκαψε στήν αριστερή όχθη τού ποταμού Δνείπερου. Κα¬ 
θημερινά, επί έναν ολόκληρο μήνα, βομβάρδιζε τήν πόλη απ' τά πολυάριθ¬ 
μα θωρακισμένα τρένα του. Κάθε φορά που ο πολιτιστικός τομέας τού επα¬ 
ναστατικού στρατού κανόνιζε νά συγκαλέσει μιά συνέλευση τών εργατών 
τής πόλης, οι Ντενικινιστές, που ήταν καλά πληροφορημένοι, έριχναν αμέ¬ 
τρητες οβίδες, ιδιαίτερα στά μέρη όπου επρόκειτο νά γίνουν οι συνελεύ¬ 
σεις. Καμιά σοβαρή δουλειά, καμιά συστηματική οργάνωση δέν ήταν δυνα¬ 
τή. Η μόνη δυνατότητα που υπήρχε ήταν νά συγκαλούνται λίγες συνελεύ¬ 
σεις στά κέντρο καί στά προάστια τής πόλης. Παρόλα αυτά, οι Μαχνοβίτες 
κατόρθωναν νά εκδίδουν τήν καθημερινή τους εφημερίδα, τήν "Πούτκ 
Σβόμποντ", που σύντομα συμπληρώθηκε από μιά καθημερινή έκδοση στήν 
Ουκρανική γλώσσα, τήν "Σλυάχ ντό Βόλι"(4). 


Σ' ολόκληρη τήν απελευθερωμένη περιοχή, οι Μαχνοβίτες ήταν η μο¬ 
ναδική οργάνωση που ήταν αρκετά ισχυρή γιά νά επιβάλλει τή θέλησή της 
στόν εχθρό. Αλλά δέν χρησιμοποίησαν ποτέ αυτή τή δύναμη γιά νά εξου¬ 
σιάσουν ή έστω γιά νά κερδίσουν πολιτική επιρροή - δέν τήν χρησιμοποίη¬ 
σαν ποτέ ενάντια ατούς καθαρά πολιτικούς ή ιδεολογικούς τους αντίπα¬ 
λους. Οι στρατιωτικοί αντίπαλοι, οι συνωμότες ενάντια στήν ελεύθερη δρά¬ 
ση τών εργατών κι αγροτών, η κρατική μηχανή, οι φυλακές — εναντίον ό¬ 
λων αυτών στρέφονταν οι προσπάθειες τού Μαχνοβίτικου στρατού. 

Οι φυλακές είναι τό σύμβολο τής λαϊκής υποτέλειας. Χτίζονται πάντο¬ 
τε γιά νά καθυποτάξουν τό λαό, τούς εργάτες καί τούς αγρότες. Στήν πο¬ 
ρεία τών αιώνων, η μπουρζουαζία όλων τών χωρών συνέτριβε τό πνεύμα ε¬ 
ξέγερσης ή τήν αντίσταση τών μαζών χρησιμοποιώντας τήν εκτέλεση καί 
τή φυλάκιση. Καί στόν καιρό μας, στά Κομμουνιστικό καί Σοσιαλιστικό 
Κράτος, οι φυλακές καταβροχθίζουν κυρίως τό προλεταριάτο τής πόλης 
καί τής υπαίθρου. Ο ελεύθερος λαός δέν χρειάζεται φυλακές. Όπου υπάρ¬ 
χουν φυλακές, ο λαός δέν είναι ελεύθερος. Οι φυλακές αντιπροσωπεύουν 
μιά συνεχή απειλή γιά τούς εργάτες, έναν σφετερισμό τής συνείδησης καί 
τής θέλησής τους κι ένα ορατό σύμβολο τής υποτέλειάς τους. Νά πώς κα¬ 
θόρισαν τή σχέση τους μέ τις φυλακές οι Μαχνοβίτες. Σέ αρμονία μ' αυτή 
τή στάση, γκρέμιζαν τις φυλακές όπου πήγαιναν. Στό Μπερντιάνσκ η φυ¬ 
λακή ανατινάχτηκε μέ δυναμίτιδα μπροστά σ’ ένα τεράστιο πλήθος, που 
πήρε ενεργό μέρος στήν καταστροφή της. Στό Αλεξαντρόφσκ, στό Κριβόι- 
Ρόγκ, στό Αικατερίνοσλαβ κι αλλού, οι φυλακές γκρεμίστηκαν ή κάηκαν 
σπ’ τούς Μαχνοβίτες. Παντού οι εργάτες συνόδευαν μέ τις επευφημίες 
τους αυτή τήν πράξη. 


Μάς δίνει μεγάλη ικανοποίηση τό γεγονός ότι μπορούμε νά αναφέρου¬ 
με πώς οι Μαχνοβίτες εφάρμοσαν πλήρως τις επαναστατικές αρχές τής ε- 

114 




λευθερίας τού λόγου, τής σκέψης, τού τύπου καί τής πολιτικής οργάνω¬ 
σης. Σ' όλες τις πόλεις και κωμοπόλεις που καταλάμβοναν, οι Μαχνοβϊτες, 
ξεκινούσαν καταργώντας όλες τις απαγορεύσεις κι ακυρώνοντας όλους 
τούς περιορισμούς που είχαν επιβληθεί στόν τύπο καί τις πολιτικές οργα¬ 
νώσεις απ' τή μιά ή τήν άλλη εξουσία. Κηρύσσονταν αμέσως η πλήρης ε¬ 
λευθερία τού λόγου, τού τύπου, τής συνάθροισης κι οργάνωσης κάθε μορ¬ 
φής καί γιά τόν καθένα. Στή διάρκεια τών λίγων βδομάδων που οι Μαχνο- 
βίτες πέρασαν στό Αικατερίνοσλαβ, εμφανίστηκαν 5 - 6 εφημερίδες διάφο¬ 
ρων πολιτικών τάσεων: η δεξιά Σοσιαλεπαναστατική εφημερίδα, "Ναροντο- 
βλάστι" ("Η Λαϊκή Εξουσία"), η αριστερή Σοσιαλεπαναστατική εφημερίδα 
"Ζνάμια Βοστάνια" ("Τό Πρότυπο τής Εξέγερσης"), η Μπολσεβίκικη "Ζβέζ- 
ντα" ("Αστέρι") κι άλλες. Κι όμως, στούς Μπολσεβίκους δέν έπρεπε νά πα- 
ραχωρηθεί τό δικαίωμα τής ελευθερίας τού τύπου καί τής οργάνωσης, για¬ 
τί είχαν καταστρέψει, όπου μπόρεσαν νά τό κάνουν, τήν ελευθερία τού τύ¬ 
που καί τής οργάνωσης τής εργατικής τάξης κι επίσης γιατί η οργάνωσή 
τους στό Αικατερίνοσλαβ είχε συμμετάσχει άμεσα στήν εγκληματική εισβο¬ 
λή στήν περιοχή τού Γκιουλάι-Πολέ, τόν Ιούνη τού 1919' τό μόνο δίκαιο 
θά ήταν νά τούς επιβληθεί μιά αυστηρή τιμωρία. Αλλά, γιά νά μήν πληγούν 
οι μεγάλες αρχές τής ελευθερίας τού λόγου καί τής συνάθροισης, οι Μπολ¬ 
σεβίκοι δέν ενοχλήθηκαν καί μπορούσαν νά απολαύσουν, μαζί μέ κάθε άλ¬ 
λη πολιτική τάση, όλα τά δικαιώματα που ήταν χαραγμένα στό λάβαρο τής 
προλεταριακής επανάστασης. 

Ο μόνος περιορισμός που οι Μαχνοβϊτες θεώρησαν αναγκαίο νά επιβάλ¬ 
λουν στούς Μπολσεβίκους, στούς αριστερούς Σοσιαλεπαναστάτες κι άλ¬ 
λους κρατιστές, ήταν η απαγόρευση σχηματισμού εκείνων τών "επαναστα¬ 
τικών επιτροπών", που επιδίωκαν νά επιβάλλουν μιά δικτατορία πάνω στό 
λαό. Στό Αλεξαντρόφσκ καί στό Αικατερίνοσλαβ, αμέσως μετά τήν κατά¬ 
ληψη αυτών τών πόλεων απ' τούς Μαχνοβϊτες, οι Μπολσεβίκοι σχημάτισαν 
βιαστικά τις Ρεβκόμ (Επαναστατικές Επιτροπές) επιδιώ¬ 
κοντας νά εδραιώσουν μέσα απ' αυτές τήν πολιτική τους εξουσία καί νά κυ¬ 
βερνήσουν τόν πληθυσμό. Τά μέλη τής Ρεβκόμ στό Αλεξαντρόφσκ έ¬ 
φτασαν στό σημείο νά προτείνουν στόν Μάχνο ένα διαχωρισμό τών σφαι¬ 
ρών δραστηριότητας, αφήνοντας τή στρατιωτική εξουσία στόν Μάχνο καί 
διατηρώντας γιά τήν Επιτροπή πλήρη ελευθερία δράσης καί κάθε πολιτική 
καί δημόσια εξουσία. Ο Μάχνο τούς συμβούλεψε νά πάνε καί ν' ασχολη¬ 
θούν μέ κάποιο τίμιο επάγγελμα αντί νά επιδιώκουν νά επιβάλλουν τή θέ¬ 
λησή τους πάνω στούς εργάτες’ απείλησε ακόμη νά θανατώσει τά μέλη τής 
Ρεβκόμ, άν επιχειρούσαν νά επιβάλλουν οποιαδήποτε εξουσιαστικά μέ¬ 
τρα στόν εργαζόμενο πληθυσμό. Στό Αικατερίνοσλαβ, μιά παρόμοια Ρεβ¬ 
κόμ διαλύθηκε μέ τόν ίδιο τρόπο. Μέσα σ’ αυτά τά πλαίσια η στάση τών 
Μαχνοβιτών ήταν απόλυτα δικαιολογημένη καί συνεπής. Γιά νά προστατεύ¬ 
σουν τήν πλήρη ελευθερία τού λόγου, τού τύπου καί τής οργάνωσης, έπρε¬ 
πε νά πάρουν μέτρα ενάντια σέ σχήματα που επιζητούσαν νά καταστείλουν 
αυτή τήν ελευθερία, νά καταπνίξουν τις άλλες οργανώσεις καί νά επιβάλ¬ 
λουν τή θέληση καί τή δικτατορική εξουσία τους στούς εργάτες. Κι όταν, 
τό Νοέμβρη τού 1919, ο Πολόνσκυ, διοικητής τού 3ου (Κριμαϊκού) Μαχνο- 
βίτικου Επαναστατικού Συντάγματος, αναμίχτηκε στις δραστηριότητες 

μιάς εξουσιαστικής οργάνωσης αυτού τού τύπου, εκτελέστηκε μαζί μέ τά 
άλλα μέλη αυτής τής οργάνωσης. 

Νά τό Μαχνοβίτικο κείμενο σχετικά μέ τήν ελευθερία τού τύπου καί 
τής οργάνωσης: 

1. Όλα τά σοσιαλιστικά πολιτικά κόμματα, οργανώσεις καί τάσεις έχουν τό δι¬ 
καίωμα νά προπαγανδίζουν τις ιδέες, τις θεωρίες, τις απόψεις καί τις γνώμες τους 
ελεύθερα, τόσο προφορικά όσο καί γραπτά. Δέν θά επίτροπε! κανένας περιορισμός 
τής σοσιαλιστικής ελευθερίας τού λόγου καί τού τύπου καί δέν μπορεί νά γίνει κα¬ 
μιά δίωξη σ' αυτόν τόν τομέα. 

Παρατήρηση. Δέν επιτρέπεται νά δημοσιεύονται στρατιωτικά ανακοινω- 
θέντα εκτός άν προσφέρονται απ' τούς συντάκτες τού κεντρικού οργάνου τών επα¬ 
ναστατών, τήν “Πούτκ Σβόμποντ". 

2. Ρ.πιτιιέποντας σέ όλα τά πολιτικά κόμματα κι οργανώσεις τήν πλήρη κι από¬ 

λυτη ελευθερία προπαγάνδισης τών ιδεών τους, ο Μαχνοβίτικος επαναστατικός 
στρατός επιθυμεί νά πληροφορήσει όλα τά κόμματα ότι οποιαδήποτε απόπειρα νά 
προετοιμάσουν, νά οργανώσουν καί νά επιβάλλουν μιά πολιτική εξουσία πάνω 
στούς εργαζόμενους δέν θά επίτροπε! απ’ τούς επαναστάτες, αφού μιά τέτοια πρά¬ 
ξη δέν έχει καμιά σχέση μέ τήν ελεύθερη διακίνηση τών ιδεών. 

Λικατερίνοσλαβ, $ Νοέμβρη 1919. 

Επαναστατικό Στρατιωτικό Συμβούλιο τού 

Μαχνοβίτικου Επαναστατικού Στρατού. 

Στή διάρκεια ολόκληρης τής Ρώσικης επανάστασης, η περίοδος τής 
Μαχνοβτσίνα ήταν η μόνη περίοδος όπου η ελευθερία τών εργαζόμενων 
μαζών βρήκε τήν πλήρη έκφρασή της. Όσο οδυνηρή κι ασταθής κι άν ήταν 
η κατάσταση στό Αλεξαντρόφσκ καί ιδιαίτερα στό Λικατερίνοσλαβ, όπου 
έπεφταν καθημερινά οβίδες απ' τά τεθωρακισμένα τρένα τού Ντενίκιν, οι 
εργάτες καί τών δυό πόλεων μπορούσαν γιά πρώτη φορά στήν ιστορία 
τους νά πούν καί νά κάνουν ό,τι ήθελαν κι όπως τό ήθελαν. Επιπλέον, κρα¬ 
τούσαν επιτέλους στά χέρια τους τήν καταπληκτική δυνατότητα νά οργα¬ 
νώσουν οι ίδιοι τή ζωή καί τήν εργασία τους, σύμφωνα μέ τις δικές τους 
κρίσεις καί τή δική τους αντίληψη τής δικαιοσύνης καί τής αλήθειας. 

Στό τέλος τού μήνα οι Μαχνοβίτες αναγκάστηκαν νά εγκαταλείψουν 
τό Λικατερίνοσλαβ. Αλλά πρόλαβαν νά δείξουν στις εργατικές μάζες ότι η 
πραγματική ελευθερία βρίσκεται στά χέρια τών ίδιων τών εργατών κι ότι 
αρχίζει νά εξαπλώνεται καί ν’ αναπτύσσεται μόλις καταργείται τό κράτος 
κι η ισότητα καθιερώνεται μεταξύ τους. 


ΣΗΜΕΙΩΣΕΙΣ 

1. Μιά απ' τις σπουδαιότερες σιδηροδρομικές γέφυρες τής Ρωσίας, που ενώνει ιόν 
Δνείπερο κοντά στό Αλεξαντρόφσκ. 

2. Τά πρακτικά τών εργασιών τού συνεδρίου, τά πρακτικά τών λόγων τού Μάχνο 
καί τού Γκριγκάρεφ καθώς καί πολλά άλλα ντοκουμέντα, χάθηκαν οτή διάρκεια τών έ¬ 
νοπλων συγκρούσεων τού 1920. 

3. Σέ ορισμένες πάλεις οι Μαχνοβίτες εκλέξανε έναν διοικητή. Τά καθήκον του ήταν 
νό χρησιμεύει μάνο σά σύνδεσμος μεταξύ στρατού καί πληθυσμού καί νά πληροφορεί 
τάν πληθυσμά σχετικά μέ μέτρα που θά έπαιρνε ο στρατός καί μπορεί νά είχαν επιπτώ¬ 
σεις οτή ζωή τών κατοίκων καί τά οποία ο στρατιωτικός διοικητής έκρινε επίκαιρα Οι 
διοικητές αυτοί δέν είχαν καμιά εξουσία πάνω στάν πληθυσμό καί δέν αναμειγνύονταν 
μέ κανένα τρόπο στήν πολιτική του ζωή. 

4. Ένα απ' τά αγαπημένα επιχειρήματα τών Μπολσεβίκων ενάντια ατούς Μαχνοβί¬ 
τες είναι ο ισχυρισμός άτι οι επαναστάτες, στή διάρκεια τής παραμονής τους ατά Αικα- 
τερίνοσλαβ, δέν έκαναν τίποτα γιά νά πετύχουν μιά εποικοδομητική οργάνωση τής 
ζωής εκείνης τής πάλης Αλλά λέγοντας αυτά, οι Μπολσεβίκοι κρύβουν απ' τις μάζες 
δυά στοιχεία εξαιρετικής σημασίας. Κατ' αρχήν, οι Μαχνοβίτες δέν ήταν ούτε κόμμα 
ούτε κάποια εξουσία Στά Αικατερίνοσλαβ, ενήργησαν σάν ένα επαναστατικά στρατιω¬ 
τικά απόσπασμα εγγυούμενοι τήν ελευθερία τής πάλης. Μ' αυτή τήν ιδιότητα, δέν ή¬ 
ταν μέ κανένα τρόπο υποχρεωμένοι νά προσπαθήσουν νά πετύχουν ένα 
εποικοδομητικά επαναστατικά πρόγραμμα Αυτά τά καθήκον μπορούσε νά επιτελεσθεί 
μόνον από τούς εργάτες τού τόπου. Τά πολύ-πολύ εκείνο που μπορούσε νά κάνει ο Μα- 
χνοβίτικος στρατός ήταν νό τούς βοηθήσει μέ τις απόψεις καί τις συμβουλές του, μέ τά 
πνεύμα πρωτοβουλίας καί τήν οργανωτική του ικανότητα κι αυτά τά έκανε. 

Δεύτερον, στά επιχειρήματά τους οι Μπολσεβίκοι κρύβουν απ' τις μάζες τήν ιδιαί¬ 
τερη κατάσταση τής πόλης εκείνο τάν καιρό: σ' όλη τή διάρκεια τής παραμονής τών 
Μαχνοβιτών εκεί, αυτή δέν ήταν μάνο σέ κατάσταση πολιορκίας αλλά καί κάτω από 
πραγματικά βομβαρδισμό. Δέν περνούσε ούτε μιά ώρα, χωρίς νά σκάνε οβίδες. Α υ- 
τή η κατάσταση ήταν κι όχι ο Μαχνοβίτικος στρατός, που εμπόδισε τούς εργά¬ 
τες νά ξεκινήσουν αμέσως τήν οργάνωση τής ζωής σύμφωνα μέ τις αρχές τής αυτο¬ 
διεύθυνσης 

Όσο γιά τά παραμύθι σύμφωνα μέ τά οποίο οι Μαχνοβίτες δήλωσαν ατούς εργά¬ 
τες σιδηροδρόμου που πήγαν νά τούς βοηθήσουν άτι αυτοί (οι Μαχνοβίτες) δέν χρειά¬ 
ζονταν τούς σιδηροδρόμους αφού είχαν καλά άλογα καθώς καί τις Στέππες - αυτή η 
χυδαία επινόηση ξεκίνησε απ' τις εφημερίδες τού Ντενίκιν τάν Οκτώβρη τού 1919 κι 
από αυτή τή πηγή τήν πήραν οι Μπολσεβίκοι γιά νό εξυπηρετήσουν τούς δικούς τους 
σκοπούς. 

ΚΕΦΑΛΑΙΟ ΟΓΔΟΟ 


ΛΑΘΗ ΤΩΝ ΜΑΧΝΟΒΙΤΩΝ. 
ΔΕΥΤΕΡΗ ΜΠΟΛΣΕΒΙΚΙΚΗ ΕΠΙΘΕΣΗ 
ΣΤΗΝ ΠΕΡΙΟΧΗ ΤΩΝ ΕΠΑΝΑΣΤΑΤΩΝ. 


Οι προσπάθειες που κατέβαλαν οι Μαχνοβίτες στην πάλη τους ενάντια 
στόν Ντενΐκιν ήταν κολοσσιαίες. Ο ηρωισμός τού εξάμηνου αγώνα τους ή¬ 
ταν ολοφάνερος. Μόνοι τους εξάπλωσαν τή θύελλα τής επανάστασης σ' ο¬ 
λόκληρη τήν έκταση τής απελευθερωμένης περιοχής κι ετοίμασαν τόν τά¬ 
φο τής αντεπανάστασης τού Ντενΐκιν. Νά πώς κατάλαβαν οι πλατιές μάζες 
τών πόλεων καί τών χωριών τά γεγονότα που συνέβηκαν. 

Οι συνθήκες αυτές οδήγησαν πολλούς Μαχνοβίτες στό συμπέρασμα άτι 
χάρη στήν κατανόηση τών εργατών καί τών αγροτών, ήταν τώρα προφυ- 
λαγμένοι από κάθε Κομμουνιστική προβοκάτσια. Πίστευαν ότι ο Κόκκινος 
Στρατός κατεβαίνοντας απ' τόν βορρά, θά καταλάβαινε τώρα τόν ψευδή 
χαρακτήρα τών κατηγοριών τού Κ.Κ. εναντίον τών Μαχνοβιτών' ότι ο 
στρατός αυτός δέ θά ξεγελιόταν από ένα νέο τέχνασμα ή προβοκάτσια τού 
Κόμματος, αλλά ότι αντίθετα θά έκανε κοινό μέτωπο μέ τούς Μαχνοβίτες 
μόλις συναντιόνταν. Επιπλέον, η αισιοδοξία μερικών Μαχνοβιτών έφτανε 
σέ τέτοιο σημείο ώστε νά θεωρούν απίθανο, εξαιτίας τής πλατιάς εξάπλω- 
σης τών Μαχνοβίτικυ» τάσεων μέσα στό λαό, ότι τό Κ.Κ. θά τολμούσε νά 
οργανώσει μιά νέα επίθεση ενάντια στόν ελεύθερο λαό. 

Η στρατιωτική κι επαναστατική δραστηριότητα τών Μαχνοβιτών ήταν 
αντίστοιχη μ' αυτή τή στάση. Περιορίστηκαν νά καταλάβουν ένα τμήμα τής 
περιοχής μεταξύ Δνείπερου καί Δόν καί δέν επιδίωξαν νά προελάσουν πρός 
τά βόρεια καί νά εδραιώσουν τή θέση τους εκεί, μέ τή σκέψη ότι όταν συ¬ 
ναντιούνταν οι δυό στρατοί, θά επεξεργάζονταν μιά κατάλληλη τακτική. Ε¬ 
πιπλέον, μερικοί αγιυνιστές ήταν πεισμένοι ότι δέν έπρεπε ν' αφιερωθεί υ¬ 
περβολική προσοχή στή στρατιωτική, ακόμα κι άν ήταν επαναστατική, 
πλευρά, αλλά ότι ήταν απαραίτητο νά συγκεντρώσουν τήν προσοχή τους 
στή δραστηριότητα τών μαζών τών εργατών κι αγροτών, νά τούς εμψυχώ¬ 
σουν στό έργο τής επαναστατικής δημιουργίας. Τά εργατικά κι αγροτικά 
συνέδρια — τοπικά, περιφερειακά, επαρχιακά — αυτά θάταν τά τωρινά πρα¬ 
κτικά καθήκοντα. Νά πώς θά βοηθούνταν η επανάσταση καί θά σωζόταν 
απ' τό αδιέξοδο που τήν οδηγούσαν οι Μπολσεβίκοι. 

Η αισιοδοξία τών Μαχνοβιτών κι η στάση τους σχετικά μέ τήν ανάγκη 
ν' αφοσιωθούν κύρια σέ εποικοδομητική δουλειά στήν περιοχή, ήταν μιά 
αντίδραση απόλυτα υγιής, αλλά μέ κανένα τρόπο δέν ανταποκρινόταν στήν 
κατάσταση που εξελισσόταν στήν Ουκρανία καί συνακόλουθα, δέν οδήγησε 
στά αναμενόμενα αποτελέσματα. 

Πρώτα απ' όλα υπήρχε ο Μπολσεβικισμός. Απ' τήν ίδια του τή φύση 
δέν μπορούσε ποτέ, κάτω από καμιά περίσταση, νά επιτρέψει τήν ελεύθερη 

και χωρίς περιορισμούς ύπαρξη ενός λαϊκού κινήματος τής βάσης, σάν τή 
Μαχνοβτσίνα. Όποια κι άν ήταν η κοινή γνώμη τών εργατών κι αγροτών, ο 
Μπολσεβικισμός, απ' τήν πρώτη του κιόλας επαφή μέ τό κίνημα, θάπαιρνε 
όλα τά μέτρα γιά νά τό εκμηδενίσει. Νά γιατί οι Μαχνοβίτες, που βρίσκον¬ 
ταν στό επίκεντρο τής λαϊκής δράσης στήν Ουκρανία, θά έπρεπε νά είχαν 
αρχίσει προστατεύοντας τόν εαυτό τους απ' αυτή τήν απειλή. Η επιθυμία 
τους νά αφοσιωθούν κατά κύριο λόγο σέ θετικά έργα - μιά πολύ δικαιολο¬ 
γημένη κι επαναστατική επιθυμία — ήταν απραγματοποίητη στις ειδικές 
συνθήκες τής Ουκρανίας μετά τό 1918. Τή χώρα αυτή τήν είχαν διασχίσει 
αρκετές φορές οι Αυστρο-Γερμανοί, οι Πετλιουριστές, οι Ντενικινιστές, οι 
Μπολσεβίκοι. Στά 1919, η επαναστατική περιοχή είχε σαρωθεί απ' τή μιά 
άκρη ώς τήν άλλη από ένα κύμα Κοζάκων που πήγαινε πρός μιά κατεύθυν¬ 
ση καί 4 μήνες αργότερα από τό ίδιο κύμα που πήγαινε αντίθετα, ισοπεδώ¬ 
νοντας τά πάντα στό πέρασμά του. Τή χιονοστιβάδα αυτή τήν ακολούθησαν 
αμέσως τά πολυάριθμα στρατεύματα τού Κόκκινου Στρατού που έφεραν 
τήν ίδια ατέλειωτη καταστροφή στόν επαναστατικό λαό. 

Συνακόλουθα, η κατάσταση στήν επαναστατική περιοχή τό καλοκαίρι 
τού 1919 έκανε εντελώς αδύνατη τήν επαναστατική οικοδόμηση σέ μεγάλη 
κλίμακα. Ήταν σάν ένα γιγάντιο πλέγμα από ξιφολόγχες νά πηγαινοερχό¬ 
ταν μέσα στήν περιοχή, απ’ τό βορρά πρός τό νότο καί πάλι πρός τά πίσω, 
εξαλείφοντας κάθε ίχνος δημιουργικού έργου. Μέσα σ' αυτές τις συνθήκες 
οι Μαχνοβίτες ήταν αναγκασμένοι νά συγκεντρώσουν τήν προσοχή τους 
στις στρατιωτικές υποθέσεις, στόν πόλεμο κατά τών εχθρικών δυνάμεων. 

Πρέπει νά συνεχίσουμε νά παίρνουμε υπόψη τις συνθήκες ζωής στήν 
περιοχή. 

Τό φθινόπωρο τού 1919, τό κύριο καθήκον τών Μαχνοβιτών, μέσα στά 
πλαίσια τής Ρώσικης επανάστασης, ήταν η καταστροφή τής αντεπανάστα¬ 
σης τού Ντενίκιν. Οι Μαχνοβίτες ολοκλήρωσαν αυτή τήν αποστολή. Αλλά 
μ' αυτό δέν τελείωσε η ιστορική τους αποστολή στή Ρώσικη επανάσταση, 
εκείνο τόν καιρό. Η εξεγερμένη χώρα, απελευθερωμένη απ' τό στρατό τού 
Ντενίκιν, απαιτούσε επειγόντως τήν άμεση οργάνωση τής άμυνας σ' ολό¬ 
κληρη τήν επικράτειά της. Χωρίς μιά τέτοια άμυνα, η χώρα κι όλες οι επα¬ 
ναστατικές δυνατότητες, που τής πρόσφερε η καταστροφή τού Ντενίκιν, 
διέτρεχαν συνεχώς τόν κίνδυνο ν' αφανιστούν απ' τόν κρατιστικό στρατό 
τών Μπολσεβίκων, που είχε σταλεί στήν Ουκρανία γιά νά καταδιώξει τόν 
στρατό τού Ντενίκιν που οπισθοχωρούσε. 

ΓΓ αυτό είναι αναμφισβήτητο ότι ένα απ' τά ιστορικά καθήκοντα που η 
πορεία τών γεγονότων επέβαλε ατούς Μαχνοβίτες τό φθινόπωρο τού 
1919, ήταν η δημιουργία ενός επαναστατικού στρατού αρκετά ισχυρού ώ¬ 
στε νά μπορέσει ο επαναστατημένος λαός νά υπερασπίσει τήν ελευθερία 
του, όχι μόνο σέ μιά απομονωμένη καί περιορισμένη περιοχή, αλλά σ' ολό¬ 
κληρη τήν επικράτεια τής Ουκρανικής επανάστασης. 

Βέβαια αυτό τό καθήκον δέν ήταν εύκολο όσο κρατούσε η άγρια πάλη 
κατά τού Ντενίκιν, αλλά έγινε ιστορικά αναγκαίο κι απόλυτα δυνατό, αφό- 
του τό μεγαλύτερο τμήμα τής Ουκρανίας βρέθηκε μέσα στήν επανάσταση 
κι απόκτησε Μαχνοβίτικο πνεύμα. Οι μονάδες τών επαναστατών που έρχον¬ 
ταν από παντού γιά νά ενωθούν μέ τούς Μαχνοβίτες προέρχονταν όχι μό- 

νον απ' τη Ν. Ουκρανία, αλλά κι απ' τόν βορρά — παράδειγμα, η επαναστα¬ 
τική μεραρχία τού Μπιμπίκ, που κατέλαβε τήν Πολτάβα. Ακόμα, ορισμένα 
αποσπάσματα τού Κόκκινου Στρατού ήλθαν απ' τήν Κεντρική Ρωσία γιά νά 
ενταχθούν στις γραμμές τών Μαχνοβιτών, διψώντας νά πολεμήσουν γιά 
τήν κοινωνική επανάσταση κάτω απ' τή σημαία τής Μαχνοβτσίνα. Μεταξύ 
άλλων, αρκετά μεγάλα τμήματα στρατού ήλθαν απ' τήν επαρχία τού Ορέλ, 
κάτω απ' τή διοίκηση τού Ογκαρκώφ. Έφτασαν στό Αικατερίνοσλαβ γύ¬ 
ρω στά τέλη τού Οκτώβρη 1919, έχοντας δώσει μάχες στό δρόμο ενάντια 
ατούς στρατούς τών Μπολσεβίκων καί τών Ντενικινιστών. 

Η σημαία τής Μαχνοβτσίνα υψώθηκε αυθόρμητα καί κυμάτιζε πάνω 
απ' όλη τήν Ουκρανία. Τό μόνο που χρειαζόταν ήταν νά ληφθούν ορισμένα 
μέτρα γιά νά συγχωνευτούν όλες οι πολυάριθμες ένοπλες ομάδες, που πε¬ 
ριπλανιόντουσαν σ' ολόκληρη τήν Ουκρανία, σ' έναν ισχυρό, λαϊκό κι επα¬ 
ναστατικό στρατό που νά μπορούσε νά στηθεί φρουρός γύρω απ' τήν επι¬ 
κράτεια τής επανάστασης. 

Μιά τέτοια δύναμη, που θά υπεράσπιζε ολόκληρη τήν επαναστατική ε¬ 
πικράτεια κι όχι μόνο μιά στενή καί περιορισμένη περιοχή, θά ήταν τό πιό 
πειστικό επιχείρημα ενάντια στούς Μπολσεβίκους, που ήταν συνηθισμένοι 
νά δουλεύουν καί νά διαπραγματεύονται μέ τή βία. 

Όμως τό μεθύσι τής νίκης καθώς καί κάποια αμέλεια, εμπόδισαν τούς 
Μαχνοβίτες νά δημιουργήσουν έγκαιρα μιά τέτοια δύναμη. Νά γιατί από 
τότε που οι Μπολσεβίκοι εισέβαλαν στήν Ουκρανία, οι Μαχνοβίτες υπο¬ 
χρεώθηκαν ν' αποσυρθούν στήν περιορισμένη περιοχή τού Γκιουλάι-Πολέ. 
Ήταν ένα σοβαρό στρατιωτικό σφάλμα, ένα σφάλμα απ' τό οποίο οι Μπολ¬ 
σεβίκοι έσπευσαν νά επωφεληθούν καί που οι συνέπειές του βάρυναν γρή¬ 
γορα πάνω στούς Μαχνοβίτες καί πάνω σ' ολόκληρη τήν επανάσταση στήν 
Ουκρανία. 


Μιά επιδημία τύφου που εξαπλώθηκε σέ ολόκληρη τή Ρωσία, χτύπησε 
καί τό Μαχνοβίτικο στρατό. Τόν Οκτώβρη, οι μισο'ι άντρες ήταν άρρωστοι. 
Αυτή ήταν η κύρια αιτία που υποχρέωσε τούς Μαχνοβίτες νά εγκαταλεί- 
ψουν τό Αικατερίνοσλαβ, όταν, γύρω στά τέλη τού Νοέμβρη, η πόλη δέ¬ 
χτηκε τήν επίθεση μιάς ισχυρής δύναμης τού στρατού τού Ντενίκιν, μέ 
διοικητή τό Στρατηγό Σλατσέφ. Ο στρατός αυτός υποχωρούσε πρός τήν 
Κριμαία κι η προσωρινή κατάληψη τού Αικατερίνοσλαβ απ' αυτόν, ήταν ά- 
νευ σημασίας. 

Οι Μαχνοβίτες ανασυντάχτηκαν στήν περιοχή μεταξύ τών πόλεων Με- 
λιτοπόλ, Νικοπόλ κι Αλεξαντρόφσκ. Τό στρατιωτικό επιτελείο στάθμευσε 
στό Αλεξαντρόφσκ. Εδώ καί λίγο καιρό κυκλοφορούσε η είδηση ότι πλη¬ 
σίαζε ο Κόκκινος Στρατός. Οραματιζόμενοι μιάν αδελφική συνάντηση, οι 
Μαχνοβίτες δέν έκαναν καμιά προετοιμασία γιά σύγκρουση. 

Στά τέλη τού Δεκέμβρη, έφτασαν στήν περιοχή τού Αικατερίνοσλαβ 
καί τού Αλεξαντρόφσκ μερικές μεραρχίες τού Κόκκινου Στρατού. Η συ¬ 
νάντηση τών Μαχνοβιτών καί τών στρατιωτών τού Κόκκινου Στρατού υ¬ 
πήρξε θερμή καί συντροφική. Οργανώθηκε μιά γενική συνέλευση όπου οι 

μαχητές καί τών δυό στρατών έδωσαν τά χέρια καί διακήρυξαν ότι θά πο¬ 
λεμούσαν μαζί ενάντια στον κοινό τους εχθρό: τόν καπιταλισμό καί τήν αν¬ 
τεπανάσταση. Αυτή η συμμαχία κράτησε μιά περίπου βδομάδα. Μερικές μο¬ 
νάδες τού Κόκκινου Στρατού εκδήλωσαν ακόμα καί τήν επιθυμία νά προ¬ 
σχωρήσουν στις Μαχνοβίτικες γραμμές. 

Τότε ο διοικητής τού Μαχνοβίτικου στρατού πήρε μιά διαταγή απ' τό 
Επαναστατικό Στρατιωτικό Συμβούλιο τού Μου Σώματος τού Κόκκινου 
Στρατού νά οδηγήσει τόν επαναστατικό στρατό στό Πολωνικό μέτωπο. Α¬ 
μέσως όλοι κατάλαβαν ότι αυτό ήταν τό πρώτο βήμα τών Μπολσεβίκων γιά 
μιά νέα επίθεση εναντίον τών Μαχνοβιτών. Η μετακίνηση τού επαναστατι¬ 
κού στρατού στό Πολωνικό μέτωπο σήμαινε τήν απομάκρυνση απ' τήν Ου¬ 
κρανία, τό κύριο νευραλγικό κέντρο τού επαναστατικού ξεσηκωμού. Αυτό 
ακριβώς ήθελαν οι Μπολσεβίκοι: θά ήταν τότε απόλυτοι κύριοι τής επανα¬ 
στατικής περιοχής κι αυτό τό ήξεραν πολύ καλά οι Μαχνοβίτες. Επιπλέον, 
η ίδια η διαταγή ξεσήκωσε τήν αγανάκτηση τών Μαχνοβιτών - ούτε τό Μο 
Σώμα ούτε καμιά άλλη μονάδα τού Κόκκινου Στρατού είχε οποιουσδήποτε 
δεσμούς μέ τό Μαχνοβίτικο στρατό" ήταν οι τελευταίοι που θά μπορούσαν 
νά δώσουν διαταγές στόν επαναστατικό στρατό, που μόνος του είχε σηκώ¬ 
σει όλο τό βάρος τής πάλης ενάντια στήν αντεπανάσταση στήν Ουκρανία. 

Τό Επαναστατικό Στρατιωτικό Συμβούλιο τού Μαχνοβίτικου επαναστα¬ 
τικού στρατού απάντησε αμέσως στή διαταγή τού Μου Σώματος Στρατού. 
Αυτή η απάντηση έλεγε (επειδή δέν έχουμε στό χέρια μας τά γραπτά ντο¬ 
κουμέντα, τήν παραθέτουμε από μνήμης): Ο Μαχνοβίτικος επαναστατικός 
στρατός έχει αποδείξει τό επαναστατικό του πνεύμα καλύτερα από οποιον- 
δήποτε άλλον. Θά διατηρήσει τήν επαναστατική αγωνιστική του θέση, μέ¬ 
νοντας στήν Ουκρανία κι όχι ταξιδεύοντας στό Πολωνικό μέτωπο, τή σημα¬ 
σία τού οποίου δέν καταλαβαίνει. Επιπλέον, αυτή η αναχώρηση είναι φυ¬ 
σιολογικά αδύνατη μιάς κι οι μισοί άντρες, ολόκληρο τό επιτελείο κι ο ί¬ 
διος ο διοικητής, βρίσκονται στό νοσοκομείο μέ τύφο. Τό Επαναστατικό 
Στρατιωτικό Συμβούλιο τού Μαχνοβίτικου επαναστατικού στρατού θεωρεί 
τή διαταγή τού Μου Σώματος Στρατού άστοχη καί προβοκατόρικη. 

Η απάντηση αυτή τών Μαχνοβιτών συνοδευόταν από μιά έκκληση πρός 
τούς στρατιώτες τού Κόκκινου Στρατού, που τούς καλούσε νά μήν εξαπα- 
τούνται απ' τούς προβοκατόρικους ελιγμούς τών διοικητών τους. Μετά 
απ' αυτό, οι Μαχνοβίτες διέλυσαν τό στρατόπεδό τους καί ξεκίνησαν γιά 
τό Γκιουλάι-Πολέ. Έφτασαν χωρίς ταλαιπιορίες κι επεισόδια. Οιστροτιώ- 
τες τού Κόκκινου Στρατού δέν έδειξαν καμιά επιθυμία ν' αντιταχθούν στή 
μετακίνηση τών Μαχνοβιτών. Μόνο μερικά μικρά αποσπάσματα καί κάποια 
απομονωμένα άτομα που βρέθηκαν πίσω απ' τό κυρίως ρεύμα, συνελήφθη- 
καναπ' τούς Μπολσεβίκους. 

Στό μέσα τού Γενάρη τού 1920, οι Μπολσεβίκοι κήρυξαν εκτός νόμου 
τόν Μάχνο καί τά μέλη τού στρατού του, γιά τήν άρνησή τους νά πάνε στό 
Πολωνικό μέτωπο. Η ημερομηνία αυτή σημάδεψε τήν αφετηρία μιάς ά¬ 
γριας πάλης μεταξύ Μαχνοβιτών καί Κομμουνιστικής εξουσίας. Δέ θά ανα¬ 
φερθούμε σ' όλες τις λεπτομέρειες αυτής τής πάλης, που κράτησε 9 μήνες. 
Θά παρατηρήσουμε μόνον ότι υπήρξε ανελέητη κι απ' τις δυό πλευρές. Οι 
Μπολσεβίκοι στηρίζονταν στις πολυάριθμες, πάνοπλες καί καλά εφοδια- 

σμένες μεραρχίες τους. Γιά ν' αποτρέψει τή συναδέλφωση μεταξύ τών 
στρατιωτών τού Κόκκινου Στρατού καί τών Μαχνοβιτών, ο Μπολσεβίκος 
διοικητής έστειλε εναντίον τών Μαχνοβιτών μιά μεραρχία Λιθουανών ελεύ¬ 
θερων σκοπευτών καί μερικά αποσπάσματα Κινέζων, δηλαδή, μονάδες που 
τά μέλη τους δέν είχαν τήν παραμικρή ιδέα γιά τό αληθινό νόημα τής Ρώσι- 
κης επανάστασης καί που υπάκουαν τυφλά στις διαταγές τών αρχών. 


Τό Γενάρη, οι Μαχνοβίτες ήταν αποδιοργανωμένοι απ' τήν επιδημία τύ¬ 
φου. Όλα τά μέλη τού επιτελείου είχαν τυφοειδή πυρετό. Ο ίδιος ο Μάχνο 
προσβλήθηκε από μιά πολύ οξεία μορφή τύφου. Η πλειοψηφώ τού στρα¬ 
τού αναγκάστηκε νά εγκαταλείψει τις γραμμές του εξαιτίας τής αρρώστιας 
καί σκορπίστηκε στά χωριά. Κάτω απ' αυτές τις συνθήκες ήταν που οι Μα 
χνοβίτες έπρεπε νά αντιμετωπίσου^ τούς πολυάριθμους εχθρούς τους καί 
νά φροντίσουν τόν Μάχνο, που γιά πολλές μέρες ήταν αναίσθητος. Ήταν 
μιά στιγμή ενδιαφέροντος, θυσίας καί αφοσιωμένης φροντίδας πρός τόν 
αρχηγό τους. Οι αντάρτες, απλοί χωρικοί απ' τά γύρω χωριά, συγκινήθη- 
καν βαθιά απ' τήν επικίνδυνη κατάσταση τού Μάχνο. Όντας άρρωστος, θά 
μπορούσε νά πιαστεί αιχμάλωτος απ' τόν Κόκκινο Στρατό απ' τή μιά μέρα 
στήν άλλη. Ήταν απόλυτα ξεκάθαρο σέ όλους ότι η απώλεια τού Μάχνο 
θά ήταν ένα τρομερό χτύπημα γιά ολόκληρη τήν αγροτιά, μιά απώλεια μέ 
συνέπειες ανυπολόγιστες. Έτσι οι χωρικοί έκαναν ό,τι μπορούσαν γιά νά 
τήν εμποδίσουν. Θά έπρεπε νά δει κανείς μέ τί φροντίδα μετέφεραν τόν 
Μάχνο απ' τή μιά καλύβα στήν άλλη στά Γκιουλάι-Πολέ καί σ' άλλα χωριά, 
γιά νά τόν κρύψουν απ' τούς Κόκκινους φρουρούς που τόν κυνηγούσαν - 
θά έπρεπε νά δει κανείς πώς, πολλές φορές, τήν κρίσιμη στιγμή, όταν 
ανακαλύπτονταν τό κρησφύγετο τού Μάχνο, οι χωρικοί θυσιάζονταν, στήν 
προσπάθειά τους νά κερδίσουν χρόνο γιά νά τόν μεταφέρουν σ' ένα πιό α¬ 
σφαλές μέρος - θά έπρεπε νά τά έχει δει κανείς όλα αυτά γιά νά καταλάβει 
μέ τί φανατική αφοσίωση ήταν έτοιμοι οι χωρικοί νά υπερασπίσουν τόν αρ¬ 
χηγό τους καί σέ τί βαθμό τόν εκτιμούσαν. Μόνο χάρη σ' αυτή τήν εξαιρε¬ 
τική αφοσίωση σώθηκε η ζωή τού Μάχνο σ' αυτή τήν κρίσιμη στιγμή. 


Αν καί τά Μπολσεβίκικα στρατεύματα ήταν πολύ ανώτερα αριθμητικά, 
ο Μάχνο καί τά αποσπάσματά του κατόρθωναν συνέχεια νά τούς ξεφεύ¬ 
γουν. Αλλά οι Μπολσεβίκοι κατάφεραν νά εδραιώσουν τή θέση τους σέ 
αρκετά μέρη καί νά σταματήσουν τήν ελεύθερη ανάπτυξη τής περιοχής, 
που είχε αρχίσει στά 1919. Τότε άρχισαν κι οι μαζικές εκτελέσεις χωρικών. 

Πολλοί θά θυμούνται ότι ο Σοβιετικός τύπος, σέ άρθρα του που αναφέ- 
τονταν στήν πάλη μέ τόν Μάχνο, ανέφερε τόν αριθμό τών Μαχνοβιτών που 
νικήθηκαν, αιχμαλωτίστηκαν ή τουφεκίστηκαν. Αλλά ο τύπος αυτός παρέ- 
λειπε πάντοτε νά αναφέρει ότι συνήθως τά θύματα δέν ήταν αντάρτες τού 
στρατού τού Μάχνο, αλλά ντόπιοι χωρικοί από διάφορα χωριά που έβλε¬ 
παν μέ συμπάθεια τήν Μαχνοβτσίνα. Ο ερχομός τόν Κόκκινων μεραρχιών 

σ' ένα χωριό σήμαινε τήν άμεση σύλληψη πολλών χωρικών, που εκτελούν- 
ταν αργότερα σάν Μαχνοβίτες επαναστάτες, ή σάν όμηροι. Στούς διοικητές 
διάφορων Κόκκινων μεραρχιών άρεσε ιδιαίτερα αυτή η βάρβαρη καί χυ¬ 
δαία μέθοδος πάλης ενάντια στήν Μαχνοβτσίνα, προτιμώντας την απ' τήν 
ανοιχτή πάλη ενάντια στόν Μάχνο. Ειδικά οι μονάδες τής 42ης καί 46ης με¬ 
ραρχίας Κόκκινων Τουφεκιοφόρων, απολάμβαναν τέτοιες ενέργειες. Τά 
χειρότερα δεινά υπέφερε τό χωριό Γκιουλάι-Πολέ, που πέρασε πολλές φο¬ 
ρές απ' τή μιά παράταξη στήν άλλη. Κάθε φορά που τά Μπολσεβίκικα 
στρατεύματα έμπαιναν ατό χωριό ή αναγκάζονταν νά τό εγκαταλείψουν, 
οι διοικητές συγκέντρωναν βίαια αρκετές δεκάδες χωρικών, που τούς συλ- 
λάμβαναν αιφνιδιαστικά στούς δρόμους καί τούς τουφέκιζαν. Κάθε κάτοι¬ 
κος τού Γκιουλάι-Πολέ μπορεί νά διηγηθεί φρικιαστικές ιστορίες γι' αυτές 
τις Μπολσεβίκικες μεθόδους. Σύμφωνα μέ τις πιό μετριοπαθείς εκτιμήσεις, 
πάνω από 200.000 αγρότες κι εργάτες εκτελέστηκαν ή πληγώθηκαν βαρειά 
απ' τις Σοβιετικές αρχές εκείνον τόν καιρό στήν Ουκρανία. Άλλοι τόσοι 
σχεδόν φυλακίστηκαν ή εκτοπίστηκαν σέ διάφορα μέρη τής Ρωσίας καί τής 
Σιβηρίας. 

Φυσικά οι Μαχνοβίτες — επαναστατικά παιδιά ενός επαναστάτη λαού — 
δέν μπορούσαν νά μείνουν αδιάφοροι απέναντι σέ μιά τέτοια τερατώδη δια¬ 
στρέβλωση τής επανάστασης. Απάντησαν στήν Μπολσεβίκικη τρομοκρατία 
μέ χτυπήματα εξίσου σοβαρά. Χρησιμοποίησαν ενάντια στούς Μπολσεβί¬ 
κους όλες τις μεθόδους τού ανταρτοπόλεμου, που είχαν χρησιμοποιήσει 
προηγούμενα στήν πάλη τους εναντίον τού Αταμάνου Σκοροπάντσκι. Οπό¬ 
τε οι μονάδες τού Κόκκινου Στρατού συγκρούονταν μέ τούς Μαχνοβίτες, 
η μάχη ακολουθούσε όλους τούς κανόνες τού πολέμου καί, δυστυχώς, τά 
κύρια θύματα τέτοιων συγκρούσεων ήταν οι απλοί στρατιώτες τού Κόκκι¬ 
νου Στρατού, στρατιώτες που είχαν σταλεί εξαναγκαστικά στή μάχη καί 
που μέ κανένα τρόπο δέν άξιζαν μιά τέτοια τύχη. Αλλά αυτό δέν μπορούσε 
ν' αποφευχθεί. Όποτε οι Μαχνοβίτες έπιαναν Κόκκινους αιχμάλωτους, α¬ 
φόπλιζαν τούς στρατιώτες καί τούς άφηναν ελεύθερους - όσοι απ' αυτούς 
ήθελαν, μπορούσαν νά ενταχθούν στις γραμμές τών επαναστατών - αλλά οι 
διοικητές καί τά Κομματικά στελέχη γενικά εκτελούνταν, εκτός από σπά¬ 
νιες περιπτώσεις όταν οι στρατιώτες ζητούσαν νά τούς λυπηθούν. 

Οι Σοβιετικές αρχές κι οι πράκτορές τους περιγράφανε συχνά τούς Μα¬ 
χνοβίτες σάν ανελέητους δολοφόνους εμφανίζοντας ατέλειωτες λίστες 
στρατιωτών τού Κόκκινου Στρατού καί μελών τού Κ.Κ. που σκοτώθηκαν 
απ' αυτούς. Αλλά οι αρχές πάντοτε σιωπούσαν γιά τό ουσιαστικό γεγονός, 
τις περιστάσεις, δηλαδή, κάτω απ' τις οποίες είχαν σκοτωθεί αυτοί οι στρα¬ 
τιώτες ή τά μέλη τού Κόμματος. Ήταν πάντοτε θύματα μαχών που 
οι ίδιοι οι Κομμουνιστές άρχιζαν ή προκαλούσαν, μαχών που επιβάλλονταν 
στούς Μαχνοβίτες όταν παγιδεύονταν απ' τούς Μπολσεβίκους. Ο πόλεμος 
είναι πόλεμος" πάντοτε υπάρχουν θύματα κι απ' τις δυό πλευρές. Οι Μα¬ 
χνοβίτες καταλάβαιναν πολύ καλά ότι πολεμούσαν όχι εναντίον τών στρα¬ 
τιωτών τού Κόκκινου Στρατού σά σύνολο ή μεμονωμένα, αλλά εναντίον 
μιάς χούφτας εξουσιαστών που διεύθυνε αυτή τή μάζα, που τήν είχε στή 
διάθεσή της καί που εκτιμούσε τή ζωή ενός Κόκκινου στρατιώτη μόνο στό 
βαθμό που ήταν χρήσιμη γιά τή διατήρηση τής εξουσίας της. Νά γιατί, άν 

καί συχνά πολεμούσαν σκληρά ενάντια στις μονάδες τού Κόκκινου Στρα¬ 
τού, μόλις τελείωνε η μάχη οι Μαχνοβίτες φέρονταν ατούς στρατιώτες τού 
Κόκκινου Στρατού μέ τό ίδιο πνεύμα αδελφοσύνης καί φιλίας που χαρα¬ 
κτήριζε τις μεταξύ τους σχέσεις. Μόνο νά θαυμάσει μπορεί κανείς τή λε¬ 
πτότητα, τήν αυτοσυγκράτηση καί τόν επαναστατικό σεβασμό μέ τόν οποίο 
οι Μαχνοβίτες αντιμετώπισαν τούς στρατιώτες τού Κόκκινου Στρατού: ού¬ 
τε ένας απ' τούς στρατιώτες αυτού τού στρατού, που πιάστηκε αιχμάλωτος 
απ' τούς Μαχνοβίτες, δέν υπέφερε απ' αυτούς. Κι αυτό συνέβαινε σέ μιά 
εποχή που όποιος Μαχνοβίτης έπεφτε ατά χέρια τών Μπολσεβίκων, τουφε- 
κιζόταν πάντοτε επιτόπου. 

Οι Μαχνοβίτες είχαν όμως ολότελα διαφορετικές σχέσεις μέ τούς αρ¬ 
χηγούς τού Κόκκινου Στρατού καί μέ τήν αριστοκρατία τού Κόμματος. 
Τούς θεωρούσαν σάν τούς μόνους αληθινούς ένοχους όλων τών κακών κι 
όλου τού τρόμου που η Σοβιετική εξουσία είχε επιβάλλει στήν περιοχή. 
Αυτοί οι αρχηγοί είχαν εκμηδενίσει σκόπιμα τήν ελευθερία τού λαού κι εί¬ 
χαν μεταμορφώσει τήν επαναστατική περιοχή σέ μιά πληγή απ' όπου έτρε¬ 
χε τό αίμα τού λαού. Κι οι Μαχνοβίτες τούς μεταχειρίζονταν ανάλογα: ό¬ 
ταν τούς έπιαναν συνήθως τούς σκότωναν. 

Η Μπολσεβίκικη τρομοκρατία ενάντια στούς Μαχνοβίτες περιείχε όλα 
τά συμπτώματα τρομοκρατίας που ενυπάρχουν σέ μιά άρχουσα κόστα. Άν 
οι Μαχνοβίτες κρατούμενοι δέν εκτελούνταν αμέσως, φυλακίζονταν καί υ¬ 
ποβάλλονταν σέ βασανιστήρια κάθε μορφής, γιά νά εξαναγκαστούν ν' απο¬ 
κηρύξουν τό κίνημα, νά καταγγείλουν δημόσια τούς συντρόφους τους καί 
νά συνεργαστούν μέ τήν αστυνομία. Ο υποδιοικητής τού 13ου επαναστατι¬ 
κού συντάγματος Μπερεζόφσκυ, πιάστηκε αιχμάλωτος απ' τούς Μπολσεβί¬ 
κους κι έγινε πράκτορας τού Ειδικού Τμήματος (Τ ο ε κ ά)' αλλά σύμφωνα 
μ' αυτόν, τό έκανε μόνον αφού τόν βασάνισαν. Ακόμα, οι Μπολσεβίκοι 
προσφέρθηκαν πολλές φορές νά ελευθερώσουν τόν διοικητή τού μηχανι¬ 
κού σώματος τού Μαχνοβίτικου στρατού Τσουμπένκο, άν συμφωνούσε νά 
τούς βοηθήσει νά δολοφονήσουν τόν Μάχνο. Η δολοφονία τού Μάχνο μέ 
τή βοήθεια κάποιου φυλακισμένου Μαχνοβίτη, ήταν τό αδιάκοπο μέλημα 
τών Μπολσεβίκων σ' όλη τή διάρκεια τού καλοκαιριού τού 1920. Παραθέ¬ 
τουμε εδώ τό κείμενο ενός ντοκουμέντου που δημοσιεύτηκε από τούς Μα¬ 
χνοβίτες μετά από μιά αποτυχημένη απόπειρα τών Μπολσεβίκων νά δολο¬ 
φονήσουν τόν Μάχνο. 


ΠΡΟΔΟΤΙΚΗ ΑΠΟΠΕΙΡΑ 
ΔΟΛΟΦΟΝΙΑΣ ΤΟΥ ΜΠΑΤΚΟ ΜΑΧΝΟ 
ΟΡΓΑΝΩΜΕΝΗ ΑΠΟ ΤΟΥΣ ΜΠΟΛΣΕΒΙΚΟΥΣ-ΚΟΜΜΟΥΝΙΣΤΕΣ 

Εδώ καί 2 μήνες τό στρατηγικό επιτελείο τών Ουκρανών επαναστατών έπαιρνε 
από πολλές πηγές τήν πληροφορία ότι τό Κομμουνιστικό-Μπολσεβΐκικο Κόμμα 
που κυβερνά, όντας ανίκανέ παρόλα τά συντάγματα καί τις μεραρχίες του νά συν¬ 
τρίψει τήν ανεξάρτητη κι ελεύθερη εξέγερση τής Μαχνοβτσίνα σέ ανοιχτή μάχη, 
συνωμοτούσε, μέ τή βοήθεια μισθοφόρων, νά δολοφονήσει τόν ηγέτη τού επανα¬ 
στατικού ξεσηκωμού, σύντροφο Νέστορα Μάχνο. 

Σύμφωνα μέ ακριβείς πληροφορίες που κατέχουμε, έχει συσταθεί γι’ αυτό τό 

σκοπό ένα ειδικό τμήμα στήν Πανουκρανική Τ σ ε κ ά, μέ επικεφαλής τούς έμπειρους 
Μπολσεβίκους δήμιους Μαντσέφ καί Μαρτύνωφ. Τό προσωπικό αυτού τού ειδικού τμή¬ 
ματος στρατολογεϊται αποκλειστικά από πρώην "ληστές” που είναι καταδικασμένοι σέ 
θάνατο κι εξαγοράζουν τή ζωή τους προσφέροντας υπηρεσίες στήν Τ σ ε κ ά. 

Μεταξύ τών προβοκατόρων υπάρχουν μερικοί που διατηρούσαν σχέσεις μέ τό α¬ 
ναρχικό κίνημα, λογουχάρη: ο Πιότρ Σιντόρωφ, ο Τϊμα-Ιβόν Πετράκακρ, η Ζένυα Ερμά- 
κοβα (Άννα Σούχοβα), ο Τσάλντο κι ο Μπουρτσέφ. Οι δεσμοί τους μέ τό αναρχικό κί¬ 
νημα ήταν κύρια στρατιωτικοί Πληροφορηθήκαμε επίσης ότι ένας απ' αυτούς τούς 
προβοκάτορες είναι ο "Χσντρο-Νικόλας" - ένας ατομικιστής που τόν περασμένο χρόνο 
έβγαζε στό Χάρκοβο τήν εφημερίδα "Κ · Σβέτου" ("Πρός τό φώς”) καί που είναι επίσης 
γνωστός σάν Βασίλι. 

Δέν υπάρχουν όρια στήν προδοσία αυτής τής συμμορίας τών προβοκατόρων. Έ¬ 
χοντας μάθει πολλά απ' τά ψευδώνυμα καί τις διευθύνσεις αναρχικών τήν εποχή τής ει¬ 
σβολής τού Ντενίκιν, έκαναν εφόδους στις συνοικίες τών συντρόφων εκτελώντας ολο¬ 
κληρωτικά πογκρόμ’ φυσικά όλοι οι αναρχικοί που ήξεραν καί που ήταν λίγο-πολύ εχ¬ 
θρικοί απέναντι στις Μπολσεβίκικες αρχές, συνελήφθηκαν κι εκτελέστηκαν. 

Μετά από τέτοιες ενέργειες στό Χάρκοβο καί τήν Οδησσό, η βρωμερή αυτή συμμο¬ 
ρία τού Μαντσέφ, μ' επικεφαλής τό αφεντικό της, πήγε στό Αικατερίνοσλαβ γιά νά 
προετοιμάσει από κεί τή δολοφονία τού Μπάτκο Μάχνο καί γιά νά στρατολογήσει συ¬ 
νεργάτες. 

Αλλά οι "επαναστάτες” Μπολσεβίκοι έχουν προφανώς ξεχάσει, στά 3 χρόνια που 
κυβερνούν, τό είδος τής τιμιότητας μέ τό οποίο κάποιοι προβοκάτορες υπηρετούσαν 
τήν Τσαρική κυβέρνηση καί πόσες φορές ξεπρόβαλλε μέσα απ' τις γραμμές τους κά¬ 
ποιος Πετρώφ, που κατάφερνε ν' αποκαταστήσει τήν τιμή του. Μιά τέτοια περίπτωση 
έχουμε ξανά. Ανάμεσα ατούς προβοκάτορες που εξαγοράστηκαν απ' τούς Μπολσεβί¬ 
κους αντί χρημάτων καί μέ τήν υπόσχεση ότι θά σωθεί η ζωή τους, υπάρχουν άνθρω¬ 
ποι που, καταδιωκόμενοι απ' τό ηθικό χρέος ή πιθανόν απ' τή συνείδηση τής προδο¬ 
σίας τους, καταφέρνουν ν' ανατρέψουν όλα τά τολμηρά σχέδια τού Κυρίου Μαντσέφ 
καί τών φίλων του. 

Η ΣΥΛΛΗΨΗ ΤΩΝ ΠΡΑΚΤΟΡΩΝ ΤΟΥ ΜΑΝΤΣΕΦ(Ι) 

Σείς 20 Ιούνη, μιά ώρα μετά τήν άφιξη μιάς ομάδας επαναστατών (Μαχνοβιτών) 
στήν Τουρκένοβκα, 10 μιλιά απ' τό Γιαουλάι-Πολέ, κάποιος Φέντια Γκλουστσένκο, που 
τόν προηγούμενο χρόνο είχε δουλέψει στήν αντικατασκοπεία γιά λογαριασμό τού επα¬ 
ναστατικού στρατού καί που μόλις είχε φτάσει στό χωριό, πλησίασε τόν Σύντροφο Μά¬ 
χνο στον δρόμο καί τού είπε μέ ταραχή: "Μπάτκο, έχω μιά πολύ σπουδαία πληροφορία 
γιά σένα!..." Ο Σύντροφος Μάχνο τού υπόδειξε νά δώσει τήν πληροφορία του στον 
Σύντροφο Κυριλένκο, που βρισκόταν εκεί κοντά. Ο Φέντια ανακοίνωσε ότι αυτός καί 
κάποιο άλλο άτομο, που τήν ώρα εκείνη στεκόταν στον δρόμο κοντά στόν Σύντροφο 
Μάχνο, είχαν σταλεί εκεί γιά νά δολοφονήσουν τόν Μπάτκο Μάχνο. Ο Κυριλένκο πλη¬ 
σίασε προσεχτικά τό άλλο άτομο καί κατάφερε νά τό αφοπλίσει. Είχε πάνω του ένα πε¬ 
ρίστροφο Μάουζερ, ένα Μπράουνιγκ καί δυό βόμβες κι ο Φέντια ένα περίστροφο Κόλτ. 

Τό άλλο άτομο ήταν ο Γιάκωφ Κοστύχιν, ένας ληστής που είχε τό παρατσού¬ 
κλι "Κακός Γιάσκα”. Ο τελευταίος περιέγραψε γρήγορα, λεπτομερειακά καί μέ κάθε ει¬ 
λικρίνεια, προφορικά καθώς επίσης καί γραπτά, όσα υποτίθεται ότι θά έκανε καθ' υπό¬ 
δειξη τού Κυρίου Μαντσέφ, γιά τόν οποίο δέν έδειχνε κανένα σεβασμό. Τού είχαν δώ- 

σει 13.000 ρούβλια σέ Τσαρικά χαρτονομίσματα κι ένα ποσό σέ Σοβιετικά χρήματα 
Στό Αικατερίνοσλαβ είχε γίνει προσεχτική επεξεργασία ενός λεπτομερειακού πλά¬ 
νου τής απόπειρας δολοφονίας απ' τόν Μαντσέφ, τόν Μαρτύνωιρ καί τόν Φέντια Ο 
Κοστύχιν ήταν κάτω απ’ τις διαταγές τού Φέντια Ο Φέντια είχε επίσης αναλάβει 
τήν αποστολή νά πάρει μέ τό μέρος του τόν πρώην αρχηγό τής ανηκατασκοπείας 
τού 1ου (τού Ντόνετς) Μαχνοβίτικου Σώματος, τόν Λέβ Ζαντώφ. Ο Κοστύχιν, ξέ¬ 
ροντας ότι τό μόνο που τού άξιζε ήταν ο θάνατος, πρόσφερε τις υπηρεσίες του γιά 
οποιονδήποτε σκοπό. Φυσικά αυτή η προσφορά απορρίφτηκε κι εκτελέστηκε τήν 
άλλη μέρα Πριν πεθάνει, καταριόταν τόν Φέντια που τόν είχε οδηγήσει εδώ γιά νά 
τόν προδώσει στή συνέχεια. 

Ο Φέντια ομολόγησε ότι είχε συλληφθεί απ' τόν Μαντσέφ κι ότι τού είχαν 
προτείνει νά διαλέξει ανάμεσα στόν θάνατο καί στό ιώ εργαστεί γιά λογαριασμό τής 
Τ σ ε κ ά μέ στόχο τή δολοφονία τού Μάχνο. Διάλεξε τή δεύτερη πρόταση, σκο¬ 
πεύοντας όπως είπε, νά προειδοποιήσει έγκαιρα τόν Σύντροφο Μάχνο. Έμεινε μέ¬ 
χρι τό τέλος σταθερός καί δήλωσε ότι τού άξιζε ο θάνατος γιά τή συμμετοχή του 
στήν Τ σ ε κ ά' αλλά επανέλαβε ότι τό είχε κάνει γιά νά μπορέσει νά προειδοποιή¬ 
σει τούς συντρόφους του καί γιά ιά πεθάνει απ’ τό δικό τους χέρι. Οι επαναστάτες 
δέν μπορούσαν βέβαια νά αφήσουν ατιμώρητη τή συνεργασία μέ τήν Τ σ ε κ ά, ό¬ 
ποια κι άν ήταν τά κίνητρα που είχαν οδηγήσει τόν Φέντια νά τό κάνει αυτό, αφού 
ένας επαναστάτης δέν μπορεί, κάτω από οποιεσδήποτε συνθήκες νά συνεργάζεται 
μέ τήν αστυνομία. Στις 21 Ιούνη ο Φέντια Γκλουστσένκο εκτελέστηκε μαζί μέ τόν 
Κοστύχιν. Πέθανε ήρεμα, λέγοντας ότι άξιζε απόλυτα τόν θάνατο, ζήτησε όμως νά 
πληροφορηθούν οι Μαχνοβϊτες σύντροφοί του ότι δέν πέθαινε σάν προδότης αλλά 
σάν ένας αληθινός φίλος τών επαναστατών που είχε δεχτεί νά υπηρετήσει στήν 
Τ σ ε κ ά μόνο στό μέτρο που ο θάνατός του θά έσωζε τή ζωή τού Μπάτκο Μάχνο. 
"Ο θεός μαζί σας!” ήταν οι τελευταίες του λέξεις. 

Έτσι έληξε η προδοτική απόπειρα τής Πανουκρανικής Τ σ ε κ ά νά χρησιμο¬ 
ποιήσει μισθοφόρους γιά νά δολοφονήσει τόν ηγέτη τού επαναστατικού ξεσηκω¬ 
μού, τόν σύντροφο Μάχνο. 

Συμβούλιο τών Ουκρανών Επαναστατών 
(Μαχνοβιτών) 

21 Ιούνη 1920. 

Ολόκληρη τή χρονιά τού 1920 κι ακόμη αργότερα, οι Σοβιετικές αρχές 
συνέχισαν τόν αγώνα ενάντια ατούς Μαχνοβϊτες, μέ τό πρόσχημα ότι πολε¬ 
μούσαν ληστοσυμμορίες. Έκαναν μιά εντατική αγκιτατόρικη εκστρατεία 
γιά νά πείσουν τή χώρα γι’ αυτό, χρησιμοποιώντας τόν τύπο κι όλα τά προ¬ 
παγανδιστικά τους μέσα γιά νά στηρίξουν τή συκοφαντία μέσα κι έξω απ' 
τή Ρωσία. Ταυτόχρονα, έστειλαν εναντίον τών επαναστατών πολυάριθμες 
μεραρχίες πεζικού κι ιππικού γιά νά καταστρέφουν τό κίνημα καί νά σπρώ¬ 
ξουν τά μέλη του στό βάραθρο τής πραγματικής ληστείας. Οι Μαχνοβϊτες 
αιχμάλωτοι θανατώνονταν χωρίς οίκτο, οι οικογένειές τους — γονείς, γυ¬ 
ναίκες, συγγενείς - βασανίζονταν καί σκοτώνονταν, οι περιουσίες τους 
λεηλατούνταν ή δημεύονταν, τά σπίτια τους καταστρέφονταν. Όλα αυτά ε¬ 
φαρμόζονταν σέ μεγάλη κλίμακα. Χρειαζόταν μιά υπεράνθρωπη θέληση κι 
ηρωικές προσπάθειες απ’ τις πλατιές μάζες τών επαναστατών, γιά ν’ αντι¬ 
μετωπίσουν όλη αυτή τήν τρομοκρατία που ασκούσαν καθημερινά οι αρ- 

χές, γιά νά κρατήσουν ανέπαφη τή σθεναρή επαναστατική τους θέση καί 
γιά νά μήν πέσουν, στήν απόγνωσή τους, μέσα στήν άβυσσο τής ληστείας. 
Αλλά οι μάζες δέν έχασαν ποτέ τό κουράγιο τους, ποτέ δέν κατέβασαν τό 
επαναστατικό τους λάβαρο, αλλά έμειναν ως τό τέλος πιστές ατό καθήκον 
τους. ΓΓ αυτούς που τό είδαν, στή διάρκεια αυτής τής σκληρής κι οδυνη¬ 
ρής περιόδου, αυτό έμοιαζε μ' ένα πραγματικό θαύμα, που έδειχνε πόσο 
βαθιά ήταν η πίστη αυτών τών εργαζόμενων μαζών στήν επανάσταση, πόσο 
ακλόνητη ήταν η αφοσίωσή τους στήν υπόθεση τής οποίας οι ιδέες τούς εί¬ 
χαν κερδίσει. 


Τήν άνοιξη καί τό καλοκαίρι τού 1920, οι Μαχνοβίτες έπρεπε νά συνε- 
χίσουν τήν πάλη, όχι μόνον ενάντια ατά αποσπάσματα τού Κόκκινου Στρα¬ 
τού, αλλά κι ενάντια σ’ ολόκληρο τό Μπολσεβίκικο σύστημα, ενάντια σ' ό¬ 
λες τις κυβερνητικές του δυνάμεις στήν Ουκρανία καί τή Μεγαλορωσία. Νά 
γιατί τά επαναστατικά στρατεύματα υποχρεώνονταν μερικές φορές - γιά 
ν' αποφύγουν ν' αντιμετωπίσουν έναν εχθρό πολύ ανώτερο αριθμητικά - 
νά εγκαταλείπουν τήν περιοχή τους καί νά κάνουν αναγκαστικές πορείες 
600 μιλιών ή καί περισσότερο. Μερικές φορές αναγκάστηκαν νά οπισθοχω¬ 
ρήσουν πρός τό Λεκανοπέδιο τού Ντόνετς, μερικές φορές πρός τις επαρ¬ 
χίες τού Χάρκοβαυ καί τής Πολτάβα. Αυτές τις αθέλητες περιπλανήσεις 
τις αξιοποίησαν σημαντικά οι επαναστάτες γιά προπαγανδιστικούς σκοπούς 
καί κάθε χωριό όπου σταματούσαν γιά 1-2 μέρες γινόταν ένα πλατύ Μα- 
χνοβίτικο ακροατήριο. 

Στή διάρκεια αυτής τής νομαδικής περιόδου, δηλαδή τόν Ιούνη - Ιούλη 
τού 1920, δημιουργήθηκε ένα ανώτερο όργανο διεύθυνσης τής δράσης τού 
στρατού κι ολόκληρου τού κινήματος: τό Συμβούλιο τών Ουκρανών Επα¬ 
ναστατών (Μαχνοβιτών), αποτελούμενο από 7 μέλη, που η εκλογή ή η επι¬ 
κύρωσή τους γινόταν απ' τή μάζα τών επαναστατών. Τό Συμβούλιο αυτό 
ήταν χωρισμένο σέ τρεις τομείς: στρατιωτικών υποθέσεων κι επιχειρήσεων, 
οργάνωσης καί γενικού ελέγχου, εκπαίδευσης καί κουλτούρας. 


ΣΗΜΕΙΩΣΕΙΣ 

1. Απόσπασμα απ' ιό πρακτικά μιός συνεδρίασης τού Συμβουλίου. 

ΚΕΦΑΛΑΙΟ ΕΝΑΤΟ 

Η ΣΥΝΘΗΚΗ ΤΩΝ ΜΑΧΝΟΒΙΤΩΝ ΜΕ ΤΗ ΣΟΒΙΕΤΙΚΗ ΚΥΒΕΡΝΗΣΗ 
Η ΤΡΙΤΗ ΜΠΟΛΣΕΒΙΚΙΚΗ ΕΠΙΘΕΣΗ 


Στή διάρκεια τού καλοκαιριού τού 1920, οι Μαχνοβΐτες προσπάθησαν 
αρκετές φορές νά πολεμήσουν ενάντια στον Βράνγκελ. Σέ δυό περιπτώσεις 
συγκρούστπκαν μέ τά στρατεύματά του, αλλά κάθε φορά ο Κόκκινος 
Στρατός χτυπούσε τούς Μαχνοβΐτες από πίσω κι αυτοί αναγκάζονταν νά 
εγκαταλεΐψουν τή γραμμή τού πυράς καί νά υποχωρήσουν. Οι Σοβιετικές 
αρχές δέ σταματούσαν νά συκοφαντούν τούς Μαχνοβΐτες. Οι Σοβιετικές 
εφημερίδες διέδιδαν σ' ολόκληρη τήν Ουκρανία τήν ψεύτικη είδηση μιάς 
συμμαχίας μεταξύ Μάχνο καί Βράνγκελ. Τό καλοκαίρι τού 1920 ο Γιάκο- 
βλεφ. Πληρεξούσιος τής Επαρχίας τού Χάρκοβου, ανακοίνωσε στή Σύνοδο 
τής Ολομέλειας τού Σοβιέτ τού Αικατερΐνοσλαβ, ότι οι Σοβιετικές αρχές 
είχαν γραπτή απόδειξη τής συμμαχίας Μάχνο καί Βράνγκελ. Αυτό ήταν 
προφανώς ένα σκόπιμο ψέμα. Οι Σοβιετικές αρχές χρησιμοποιούσαν αυτή 
τήν τακτική γιά νά παραπλανήσουν τις εργατικές μάζες που, ανήσυχες από 
τις επιτυχίες τού Βράνγκελ καί τήν οπισθοχώρηση τού Κόκκινου Στρατού, 
άρχισαν νά στρέφονται πρός τόν Μάχνο καί νά επικαλούνται όλο καί πιό 
συχνά τ' όνομά του. 

Ούτε ένας εργάτης ή αγρότης δέν πίστεψε τά Μπολσεβίκικα ψέματα 
γιά τή δήθεν συμμαχία Μάχνο · Βράνγκελ. Ο λαός ήξερε τόν Μάχνο πολύ 
καλά καί τό ίδιο γνωστές τού ήταν οι Μπολσεβίκικες μέθοδοι. Ηταν όμως 
ο Βράνγκελ που στό τέλος πίστεψε τό παραμύθι που επαναλάμβανε καθη¬ 
μερινά ο Σοβιετικός τύπος: τό γεγονός ότι ο ίδιος προσωπικά ο Βράνγκελ 
έστειλε έναν αγγελιοφόρο στόν Μάχνο, μπορεί νά εξηγηθεί μόνον από τήν 
επιρροή τού Σοβιετικού τύπου, εκτός κι άν ήταν απλά καί μόνον τό αποτέ¬ 
λεσμα τής απύθμενης άγνοιας τού Στρατηγού Βράνγκελ. Ίσως ήταν απλώς 
μιά απόπειρα τού στρατηγού νά διερευνήσει τό έδαφος. 

Παραθέτουμε τό ακόλουθο ντοκουμέντο: 

Πρακτικά τής σύσκεψης τού Επιτελείου τού Ουκρανικού Επαναστατικού (Μαχνοβί- 
τικου) Στρατού, που έγινε στή Βρεμένκα, στήν περιοχή τού Μαριουπόλ, στις 9 Ιού¬ 
λη 1920. 

Παράγραφος 4. Μήνυμα τού Στρατηγού Βράνγκελ. 

Πράς τό τέλος τής σύσκεψης, ένας αγγελιοφόρος τού Στρατηγού Βράνγκελ ο¬ 
δηγήθηκε μπροστά στό επιτελείο* παρουσίασε τό ακόλουθο γράμμα: 

"Πρός τόν Αταμάνο τών επαναστατικών στρατευμάτων, Μάχνο. 

"Ο Ρώσικος Στρατός πολεμάει αποκλειστικά εναντίον τών Κομμουνιστών γιά 
ν’ απελευθερώσει τό λαό απ’ τις Κομμούνες καί τούς Κομμισάριους καί γιά νά εγ- 
γυηθεί στήν εργαζόμενη αγροτιά τούς καρπούς τής γής που ανήκε στό Κράτος, 
στούς μεγάλους γαιοκτήμονες καί σέ άλλους. Τό μέτρο αυτό έχει ήδη αρχίσει νά 

εφαρμόζεται. 

"Οι Ρώσοι στρατιώτες κι αξιωματικοί αγωνίζονται γιά τήν υπόθεση τού λαού 
καί για τήν ευτυχία του. Όσοι είναι μέ τό μέρος τού λαού θά πρέπει νά ενωθούν 
μαζί μας. Νά γιατί πρέπει ν’ αγωνιστείτε τώρα μέ όλες σας τις δυνάμεις εναντίον 
τών Κομμουνιστών, νά επιτεθείτε στην οπισθοφυλακή τους, ιό καταστρέφετε τά 
μεταφορικά τους μέσα καί νά μάς βοηθήσετε νά εξοντώσουμε τά στρατεύματα τού 
Τρότσκυ. Τό γενικό μας επιτελείο θά σάς ενισχύσει μέ πολεμοφόδια, προμήθειες 
καθώς καί μέ ειδικούς. Στείλτε τόν αντιπρόσωπό σας στό Επιτελείο μας γιά νά μάς 
πληροφορήσει γιά τις ιδιαίτερες ανάγκες σας καί γιά νά συντονίσουμε τις στρατιω¬ 
τικές μας δραστηριότητες. 

"(Υπογραφή) 

Επιτελάρχης τής Διοίκησης τών Ένοπλων 
Δυνάμεων τής Νότιας Ρωσίας, Αντιστρά¬ 
τηγος Σατίλωφ' 

Διαχειριστής Υλικού - Στρατηγός τού Γενικού 
Επιτελείου, Υποστράτηγος Κονο- 
βάλετς. 

Μελιτοπόλ 18 Ιούνη 1920." 

Ο αγγελιοφόρος Ιβάν Μιχαήλωφ, 28 χρόνων, είπε ότι είχε παραλάβει τό γράμ¬ 
μα απ' τόν υπασπιστή τού Σλαστσέφ, μέ οδηγίες νά τό παραδώσει στον Μπάτκο 
Μάχνο κι ότι στό στρατόπεδό του όλοι πίστευαν ότι ο Μάχνο συνεργαζόταν μέ τόν 
Βράνγκελ. 

Π ο π ώ φ(1): "Μόλις σήμερα στείλαμε μιά κατάλληλη απάντηση στούς Κόκκι¬ 
νους. Πρέπει τώρα νά απαντήσουμε στούς Λευκούς καταπιεστές." 

Μ ά χ ν ο: "Η μόνη απάντηση που μπορούμε νά δώσουμε σέ τέτοιες υβριστικές 
προτάσεις είναι η εξής: κάθε αντιπρόσωπος που στέλνεται απ' τόν Βράνγκελ ή από 
οποιονδήποτε άλλο δεξιό, θά πρέπει νά εκτελείται αμέσως καί νά μή δίνεται καμιά 
απάντηση.” 

Αποφασίστηκε ομόφωνα νά εκτελεστεί ο απεσταλμένος τού Βράνγκελ καί νά 
δημοσιευτεί απ' τό Συμβούλιο τό γράμμα που πήρε καθώς κι η απάντηση. 

0 αγγελιοφόρος τού Βράνγκελ εκτελέστηκε αμέσως. Ολόκληρο αυτό 
τό περιστατικό αναφέρθηκε στον Μαχνοβΐτικο τύπο. Όλα αυτά τά ήξεραν 
πολύ καλά οι Μπολσεβίκοι. Μολοντούτο, συνέχισαν νά διαλαλούν αδιάν¬ 
τροπα τή συμμαχία μεταξύ Μάχνο καί Βράνγκελ. Μόνον αφού κλείστηκε 
μιά στρατιωτικοπολιτική συμφωνία μεταξύ Μαχνοβιτών καί Σοβιετικής ε¬ 
ξουσίας, τό Σοβιετικό Κομμισαριάτο Πολέμου ανακοίνωσε ότι δέν είχε υ¬ 
πάρξει ποτέ συμμαχία μεταξύ Μάχνο καί Βράνγκελ, ότι οι προηγούμενοι 
Σοβιετικοί ισχυρισμοί γι' αυτό ήταν ένα σφάλμα που οφειλόταν σέ λανθα¬ 
σμένη πληροφόρηση κι ότι, αντίθετα, οι Μαχνοβίτες είχαν εκτελέσει τούς 
απεσταλμένους τού Βράνγκελ, χωρίς νά έλθουν σέ καμιά διαπραγμάτευση 
μαζί τους. (Βλέπε τις δηλώσεις τού Αρχικομμισάριου τού Πολέμου, μέ τίτ¬ 
λο "Μάχνο καί Βράνγκελ", στήν "Προλετάρ" ("Προλετάριος") κι άλλες ε¬ 
φημερίδες τού Χάρκοβου, γύρω στις 20 Οκτώβρη τού 1920). Η ανακοίνω¬ 
ση αυτή, μέ τήν οποία οι Σοβιετικές αρχές παραδέχονταν τά ψέματά τους, 
δέν έγινε βέβαια επειδή επιθυμούσαν νά πούν τήν αλήθεια, αλλά μόνον για- 

τι οι Μπολσεβίκοι ήταν υποχρεωμένοι νά παραδεχθούν τήν αλήθεια, μιάς 
καί είχαν μόλις κλείσει μιά στρατιωτικοπολιτική συμφωνία μέ τούς Μαχνο- 
βίτες. 


Στά μέσα τού καλοκαιριού τού 1920, ο Βράνγκελ άρχισε νά παίρνει τό 
πάνω χέρι. Προωθούνταν αργά αλλά συστηματικά κι άρχισε νά απειλεί ο¬ 
λόκληρο τό Λεκανοπέδιο τού Ντόνετς. Εν όψει τών γεγονότων που συνέ- 
βαιναν στό Πολωνικό μέτωπο, ο Βράνγκελ αντιπροσώπευε μιά σοβαρή α¬ 
πειλή γιά ολόκληρη τήν επανάσταση καί σέ μιά περίπτωση αυτή η απειλή 
πήρε τεράστιες διαστάσεις. 

Οι Μαχνοβίτες δέν μπορούσαν νά μείνουν αδιάφοροι στήν προέλαση 
τού Βράνγκελ. Ήταν φανερό γι' αυτούς ότι έπρεπε νά τόν πολεμήσουν χω¬ 
ρίς καθυστέρηση, χωρίς νά τού δώσουν καιρό νά εδραιώσει τήν πάλη του 
ενάντια στήν επανάσταση. Οτιδήποτε κι άν έκαναν γιά τήν καταστροφή του 
θά ωφελούσε σέ τελευταία ανάλυση τήν επανάσταση. Αλλά τί έπρεπε νά 
κάνουν μέ τούς Κομμουνιστές; Η δικτατορία τους ήταν τόσο ολέθρια και 
τόσο εχθρική απέναντι στήν ελευθερία τών εργατών όσο κι αυτή τού Βράν- 
γκελ. Ωστόσο, η διαφορά μεταξύ Κομμουνιστών καί Βράνγκελ ήταν ότι οι 
Κομμουνιστές είχαν τήν υποστήριξη τών μαζών που πίστευαν στήν επανά¬ 
σταση. Είναι αλήθεια ότι αυτές οι μάζες εξαπατούνταν κυνικά απ' τούς 
Κομμουνιστές, που εκμεταλλεύονταν τόν επαναστατικό ενθουσιασμό τών 
εργατών πρός όφελος τής Μπολσεβίκικης εξουσίας. Παρόλα αυτά οι μά¬ 
ζες, όντας εχθρικές πρός τόν Βράνγκελ, πίστευαν στήν επανάσταση κι αυτό 
τό γεγονός ήταν πολύ σημαντικό. Σέ μιά συνδιάσκεψη τού Συμβουλίου 
τών Επαναστατών καί τού Επιτελείου Στρατού, αποφασίστηκε νά ρίξουν 
τις δυνάμεις τους στον αγώνα εναντίον τού Βράνγκελ. Στή συνέχεια η μά¬ 
ζα τών επαναστατών ήταν εκείνη που έπρεπε νά πάρει τήν τελική απόφαση 
καί νά ρυθμίσει τό ζήτημα. 

Σύμφωνα μέ τή συνδιάσκεψη, η καταστροφή τού Βράνγκελ θά είχε ση¬ 
μαντικές συνέπειες. Πρώτα απ' όλα, θά εξαφάνιζε μιά απειλή γιά τήν επα¬ 
νάσταση. Δεύτερον, θ' απελευθερωνόταν όλη η Ρωσία απ' τόν αντεπανα- 
στατικό καταιγισμό απ' τόν οποίο είχε υποφέρει όλα τά χρόνια τής επανά¬ 
στασης. Η μάζα τών εργατών κι αγροτών χρειαζόταν επειγόντως τόν τερ¬ 
ματισμό όλων αυτών τών πολέμων. Αυτό θά τούς έδινε τή δυνατότητα νά 
κοιτάξουν γύρω τους μέ ηρεμία, ν' αξιολογήσουν τό παρελθόν, νά βγάλουν 
πορίσματα καί συμπεράσματα καί νά προσφέρουν νέες δυνάμεις στήν επα¬ 
νάσταση. Η συνέλευση αποφάσισε νά προτείνει στούς Κομμουνιστές τή δια¬ 
κοπή τών εχθροπραξιών ανάμεσά τους γιά νά μπορέσουν νά εξολοθρεύ- 
σουν από κοινού τόν Βράνγκελ. Τόν Ιούλη κι Αύγουστο τού 1920, τηλε¬ 
γραφήματα γι' αυτό τό θέμα στάλθηκαν στή Μόσχα καί στό Χάρκοβο στ' 
όνομα τού Συμβουλίου καί τού Διοικητή τού Επαναστατικού Στρατού. Δέν 
υπήρξε απάντηση. Οι Κομμουνιστές συνέχισαν τόν πόλεμό τους ενάντια 
στούς Μαχνοβίτες, καθώς καί τήν προηγούμενη συκοφαντική εκστρατεία 
εναντίον τους. Αλλά τό Σεπτέμβρη, όταν εκκενώθηκε τό Αικατερίνοσλαβ 
απ' τούς Κομμουνιστές κι όταν ο Βράνγκελ κατέλαβε τό Μπερντιάνσκ, τό 

Αλεξαντρόφσκ, ιό Γκιουλάι-Πολέ καί τό Σινελνίκοβο, μιά αντιπροσωπεία 
εξουσιοδοτημένη απ' τήν Κεντρική Επιτροπή τού Κομμουνιστικού - Μπολ¬ 
σεβίκικου Κόμματος, μ’ επικεφαλής τόν Κομμουνιστή Ιβάνωφ, ήλθε στό 
Στάρομπελσκ, όπου είχαν στρατοπεδεύσει οι Μαχνοβίτες, γιά ν' αρχίσει 
διαπραγματεύσεις πάνω στό θέμα τής συντονισμένης δράσης εναντίον τού 
Βράνγκελ. Αυτές οι διαπραγματεύσεις πραγματοποιήθηκαν αμέσως στό 
Στάρομπελσκ κι εκεί ήταν που διατυπώθηκε η προκαταρκτική στρατιωτι- 
κοπολιτική συμφωνία μεταξύ Μαχνοβιτών καί Σοβιετικών αρχών. Οι όροι 
θά στέλνονταν στό Χάρκοβο γιά νά επικυρωθούν επίσημα. Γι' αυτόν τόν 
σκοπό καί γιά νά διατηρήσουν επίσης μιά συνεχή επαφή μέ τό Μπολσεβί¬ 
κικο επιτελείο τού νότιου μετώπου, μιά Μαχνοβίτικη στρατιωτική καί πολι¬ 
τική αντιπροσωπεία μ' επικεφαλής τούς Κιριλένκο, Μπουντάνωφ καί Πο- 
πώφ έφυγε γιά τό Χάρκοβα. 

Μεταξύ 10 καί 15 Οκτώβρη τού 1920, οι δυό πλευρές επεξεργάστηκαν 
κι υιοθέτησαν τούς όρους τής συμφωνίας μέ τήν ακόλουθη μορφή: 

ΠΡΟΚΑΤΑΡΚΤΙΚΗ 

ΠΟΛΙΤΙΚΗ ΚΑΙ ΣΤΡΑΤΙΩΤΙΚΗ ΣΥΜΦΩΝΙΑ 
ΜΕΤΑΞΥ ΣΟΒΙΕΤΙΚΗΣ ΚΥΒΕΡΝΗΣΗΣ ΤΗΣ ΟΥΚΡΑΝΙΑΣ 
ΚΑΙ ΟΥΚΡΑΝΙΚΟΥ ΕΠΑΝΑΣΤΑΤΙΚΟΥ 
ΣΤΡΑΤΟΥ (ΜΑΧΝΟΒΙΤΙΚΟΥ) 

ΜΕΡΟΣ Ιο - ΠΟΛΙΤΙΚΗ ΣΥΜΦΩΝΙΑ 

1. Άμεση απελευθέρωση όλων τών Μαχνοβιτών κι αναρχικών φυλακισμένων 
ή εξόριστων στην επικράτεια τής Σοβιετικής Δημοκρατίας* διακοπή κάθε δίωξης 
τών Μαχνοβιτών ή αναρχικών, εκτός εκείνων που συνεχίζουν τόν ένοπλο αγώνα ε¬ 
ναντίον τής Σοβιετικής Κυβέρνησης. 

2. Πλήρης ελευθερία σέ κάθε μορφή δημόσιας έκφρασης καί προπαγάνδας γιά 
όλους τούς Μαχνοβίτες κι αναρχικούς, γιά τις αρχές καί τις ιδέες τους, σε ομιλίες 
καί στον τύπο, μέ εξαίρεση οποιοδήποτε κάλεσμα γιά βίαιη ανατροπή τής Σοβιετι¬ 
κής Κυβέρνησης καί μέ τόν όρο ότι θά γίνουν σεβαστές ιη απαιτήσεις τής στρατιω¬ 
τικής λογοκρισίας. Γιά κάθε είδους δημοσίευση, « Μαχνοβίτες κι ιη αναρχικοί, σάν 
επαναστατικές οργανώσεις αναγνωρισμένες απ’ τή Σοβιετική Κυβέρνηση, μπο|Μ>ύν 
νά κάνουν χρήση τού τεχνικού εξοπλισμού τού Σοβιετικού Κράτους, εφόσον 
φυσικά πειθαρχούν στούς τεχνικούς κανόνες που αφορούν τις δημοσιεύσεις. 

3. Ελεύθερη συμμετοχή σάς εκλογές τών Σοβιέτ' καί τό δικαίωμα τών Μα- 
χνοβιτών κι αναρχικών νά εκλέγονται σ’ αυτά. Ελεύθερη συμμετοχή στήν οργά¬ 
νωση τού προσεχούς Ε' Πανουκρανικού Συνέδριου τών Σοβιέτ, που θά πραγμα¬ 
τοποιηθεί τόν επόμενο Δεκέμβρη. 

(Υπογραφή) 

Μέ εντολή τής Σοβιετικής Κυβέρνησης τής Ου¬ 
κρανικής Σοβιετικής Σοσιαλιστικής Δημοκρα¬ 
τίας, (Σ.Σ.Δ.), Για Γιάκοβλεφ. 
Πληρεξούσιοι τού Συμβουλίου καί Διοικητές 
τού Ουκρανικού Επαναστατικού Στρατού (Μα- 
χνοβίτικου): Κυριλένκο, Ποπώφ. 

ΜΕΡΟΣ 2ο - ΣΤΡΑΤΙΩΤΙΚΗ ΣΥΜΦΩΝΙΑ 


1. Ο Ουκρανικός Επαναστατικός Στρατός (Μαχνοβίτικος) θά ενωθεί μέ τις ένο¬ 
πλες δυνάμεις τής Δημοκρατίας σάν αντάρτικος στρατός που θά εξαρτάται, σ' ότι 
αφορά τις επιχειρήσεις, απ' τήν ανώτατη διοίκηση τού Κόκκινου Στρατού, θά δια¬ 
τηρήσει τήν καθιερωμένη εσωτερική του δομή καί δέν θά είναι υποχρεωμένος νά 
υιοθετήσει τις βάσεις καί τις αρχές τού τακτικού Κόκκινου Στρατού. 

2. Διασχίζοντας τή Σοβιετική επικράτεια στό μέτωπο, ή βαδίζοντας μεταξύ με¬ 
τώπων, ο Επαναστατικός Στρατός δέν θά δεχθεί στις γραμμές του ούτε αποσπά¬ 
σματα, ούτε μεμονωμένους λιποτάκτες τού Κόκκινου Στρατού(2). 

Παρατηρήσεις: 

α) Οι μονάδες τού Κόκκινου Στρατού καθώς καί μεμονωμένοι Κόκκινοι στρα¬ 
τιώτες που συναντήθηκαν κι ενώθηκαν μέ τόν Επαναστατικό Στρατό πίσω απ’ τό 
μέτωπο τού Βράνγκελ θά ξαναμπούν στις γραμμές τού Κόκκινου Στρατού όταν έρ¬ 
θουν ξανά σ’ επαφή μαζί του. 

β) Οι Μαχνοβίτες επαναστάτες που βρίσκονται πίσω απ' τό μέτωπο τού Βράν¬ 
γκελ, καθώς κι όλοι οι άνδρες που πρός τό παρόν βρίσκονται στόν Επαναστατικό 
Στρατό, θά παραμείνουν εκεί, ακόμη κι άν είχαν επιστρατευτεί προηγούμενα απ' 
τόν Κόκκινο Στρατό. 

3. Γιά χάρη τού σκοπού τής καταστροφής τού κοινού εχθρού — τού Λευκού 
Στρατού — ο Ουκρανικός Επαναστατικός Στρατός (Μαχνοβίτικος) θά πληροφορή¬ 
σει τις μάζες τών εργαζομένων που συνεργάζονται μαζί του γιά τή συμφωνία αυτή' 
θά καλέσει τό λαό νά σταματήσει κάθε στρατιωτική δράση εναντίον τής Σοβιετικής 
εξουσίας* απ' τήν πλευρά της, η Σοβιετική εξουσία θά δημοσιεύσει αμέσως τούς ό¬ 
ρους τής συμφωνίας. 

4. Οι οικογένειες τών μαχητών τού Μαχνοβίτικου Επαναστατικού Στρατού που 
ζούν στήν επικράτεια τής Σοβιετικής Δημοκρατίας θ* απολαμβάνουν τά ίδια δι¬ 
καιώματα μέ τούς στρατιώτες τού Κόκκινου Στρατού καί γι' αυτόν τόν σκοπό η 
Σοβιετική Κυβέρνηση τής Ουκρανίας θά τούς εφοδιάσει μέ τά αναγκαία έγγραφα 

(Υπογραφή) 

Διοικητής τού Νοτίου Μετώπου, Φ ρ ο ύ ν ζ ε. 
Μέλη τού Επαναστατικού Συμβουλίου τού Νο¬ 
τίου Μετώπου:Μπέλα Κούν, Γκούσεφ. 
Πληρεξούσιοι αντιπρόσωποι τού Συμβουλίου 
καί Διοικητές τού Μαχνοβίτικου Επαναστατικού 
Στρατού: Κυριλένκο, Ποπώφ. 

Εκτός από τούς τρεις όρους τής πολιτικής συμφωνίας που αναφέραμε 
προηγούμενα, οι αντιπρόσωποι τού Συμβουλίου κι ο διοικητής τού Μαχνο¬ 
βίτικου Στρατού υπέβαλαν στή Σοβιετική Κυβέρνηση έναν τέταρτο ειδικό 
όρο τής πολιτικής συμφωνίας: 

ΤΕΤΑΡΤΟΣ ΟΡΟΣ 
ΤΗΣ ΠΟΛΙΤΙΚΗΣ ΣΥΜΦΩΝΙΑΣ 

Εφόσον μιά από τις βασικές αρχές τού Μαχνοβίτικου κινήματος είναι η πάλη 

γιά τήν αυτοδιεύθυνση τών εργατών, ο Επαναστατικός Στρατός (Μαχνοβΐτικος) κι¬ 
οτεύει ότι θά πρέπει νά επιμεΐνει στό ακόλουθο τέταρτο σημείο τής πολιτικής συμ¬ 
φωνίας: στήν περιοχή όπου δρά ο Μαχνοβΐτικος Στρατός, ο εργατικός κι αγροτι¬ 
κός πληθυσμός θά δημιουργεί τά δικά του όργανα οικονομικής καί πολιτικής αυτο¬ 
διεύθυνσης: τά όργανα αυτά θά είναι αυτόνομα καί θά ενωθούν σέ ομοσπονδία, δια¬ 
μέσου συμφωνιών μέ τά κυβερνητικά όργανα τής Σοβιετικής Δημοκρατίας. 


Μέ διάφορα προσχήματα, οι Σοβιετικές αρχές ανέβαλλαν συνέχεια τή 
δημοσίευση αυτής τής συμφωνίας. Οι Μαχνοβίτες κατάλαβαν ότι αυτό δέν 
ήταν καλό σημάδι. Η πλήρης σημασία αυτής τής καθυστέρησης φάνηκε κα¬ 
θαρά μόνο λίγο καιρό αργότερα, όταν η Σοβιετική εξουσία εξαπόλυσε μιά 
νέα καί βάρβαρη επίθεση εναντίον τών Μαχνοβιτών. Θά ξαναγυρίσουμε σ' 
αυτό αργότερα. 

Συνειδητοποιώντας τήν έλλειψη ειλικρίνειας από μέρους τών Σοβιετι¬ 
κών αρχών, οι Μαχνοβίτες διακήρυξαν σταθερά ότι όσο δέν δημοσιευόταν 
η συμφωνία, ο Επαναστατικός Στρατός δέν μπορούσε νά ενεργεί σύμφωνα 
μέ τούς όρους της. Μόνον μετά απ' αυτή τήν άμεση πίεση η Σοβιετική Κυ¬ 
βέρνηση αποφάσισε τελικά νά δημοσιεύσει τό κείμενο τής συμφωνίας. Αλ¬ 
λά δέν δημοσίευσε ολόκληρη τή συμφωνία. Δημοσίευσε πρώτα τό Β' μέ¬ 
ρος, τή στρατιωτική συμφωνία, καί μιά βδομάδα αργότερα τό Α' μέρος, 
τήν πολιτική συμφωνία. Μ' αυτόν τόν τρόπο συσκοτίστηκε τό πραγματικό 
νόημα τής συνθήκης καί συνακόλουθα δέν κατανοήθηκε σωστά απ' τούς 
περισσότερους που τή διάβασαν. Όσο γιά τόν τέταρτο όρο τής πολιτικής 
συμφωνίας, οι Μπολσεβίκοι τόν διαχώρισαν απ' τήν υπόλοιπη συμφωνία, 
μέ τόν ισχυρισμό ότι έπρεπε νά συζητήσουν μέ τή Μόσχα πάνω σ' αυτό τό 
θέμα. Οι Μαχνοβίτες αντιπρόσωποι συμφώνησαν στή χωριστή διαπραγμά¬ 
τευση αυτού τού θέματος. 

Μετά απ’ αυτό, μεταξύ 15 καί 20 Οκτώβρη, ο Μαχνοβΐτικος στρατός 
ξεκίνησε τήν επίθεση κατά τού Βράνγκελ. Τό μέτωπο μάχης εκτείνονταν 
απ' τό Σινελνίκοβο ώς τό Αλεξαντρόφσκ, τό Πολόγκι, τό Μπερντιάνσκ' οι 
Μαχνοβίτες προέλαυναν πρός τήν κατεύθυνση τού Περεκόπ. Στις πρώτες 
μάχες που έγιναν στήν περιοχή μεταξύ Πολόγκι καί Ορέκωφ, ένα μεγάλο 
τμήμα τού στρατού τού Βράνγκελ, μέ διοικητή τόν Στρατηγό Ντροζντώφ, 
νικήθηκε καί πάνω από 4.000 στρατιώτες πιάστηκαν αιχμάλωτοι. Τρεις 
βδομάδες αργότερα, η περιοχή είχε απελευθερωθεί απ’ τά στρατεύματα 
τού Βράνγκελ. Τό Νοέμβρη οι Μαχνοβίτες μαζί μέ τόν Κόκκινο Στρατό εί¬ 
χαν ήδη φτάσει στό Περεκόπ. 

Είναι σημαντικό νά τονίσουμε εδώ ότι, μόλις έγινε γνωστό ότι οι Μα¬ 
χνοβίτες είχαν ενωθεί μέ τούς Κόκκινους γιά νά αντιμετωπίσουν τόν Βράν- 
γκελ, ο πληθυσμός τής περιοχής απόχτησε ξανά τήν εμπιστοσύνη καί τόν 
ενθουσιασμό του. Ο Βράνγκελ ήταν αμετάκλητα καταδικασμένος κι η ολο¬ 
κληρωτική συντριβή του ήταν ζήτημα ημερών. 

Ο ρόλος τών Μαχνοβιτών στήν απελευθέρωση τής Κριμαίας απ' τά 
στρατεύματα τού Βράνγκελ ήταν ο εξής. Ενώ ο Κόκκινος Στρατός είχε α¬ 
ποκλείσει τό Περεκόπ, ένα μέρος τού Μαχνοβίτικου στρατού, ακολουθών- 

τας τις διαταγές τού επιτελείου, βάδισε 20 μιλιά πρός τά αριστερά τού Ι¬ 
σθμού καί διέσχισε τόν Πορθμό Σιβάς, που εκείνη τήν εποχή ήταν παγωμέ¬ 
νος. Τό Ιππικό, μέ διοικητή τόν Μαρτσένκο, έναν αναρχικό χωρικό που κα¬ 
τάγονταν απ' τό Γκιουλάι-Πολέ, βάδιζε μπροστά, ακολουθούμενο από ένα 
σύνταγμα πολυβολητών, μέ διοικητή τόν Κοζίν. Τό πέρασμα έγινε κάτω 
απ' τ' άγρια κι αδιάκοπα πυρά τού εχθρού, πράγμα που στοίχισε πολλές 
ζωές. Ο διοικητής, Φόμα Κοζίν, πληγώθηκε σοβαρά αρκετές φορές. Αλλά 
η τόλμη κι η επιμονή τών επιτιθέμενων έκανε τόν στρατό τού Βράνγκελ νά 
τραπεί σέ φυγή. Τότε ένας άλλος Μαχνοβίτικος στρατός, ο Κριμαϊκός, μέ 
διοικητή τόν Σιμών Καρέτνικ, κινήθηκε δεξιά πρός τή Σιμφεροπόλ, τήν ο¬ 
ποία κατέλαβε στις 13 μέ 14 Νοέμβρη. Ταυτόχρονα ο Κόκκινος Στρατός 
καταλάμβανε τό Περεκόπ. Είναι αναμφισβήτητο ότι μπαίνοντας στήν Κρι¬ 
μαία διαμέσου τού Σιβάς, οι Μαχνοβίτες συνεισφέρανε πολύ στήν κατάλη¬ 
ψη τού Ισθμού τού Περεκόπ, που μέχρι τότε θεωρούνταν απόρθητος, α¬ 
ναγκάζοντας τόν Βράνγκελ νά υποχωρήσει στό εσωτερικό τής χερσονήσου 
γιά νά μήν τόν περικυκλώσουν στις χαράδρες τού Περεκόπ. 


Μετά από μ ιό ατέλειωτη περίοδο ακατάπαυστων εχθροπραξιών εμφανί¬ 
στηκε η συμφωνία μεταξύ Μαχνοβιτών καί Σοβιετικής Κυβέρνησης, γιά νά 
δώσει στήν περιοχή κάποια δυνατότητα γιά γαλήνη καί κοινωνική ανοικο¬ 
δόμηση. Είπαμε "κάποια δυνατότητα" γιατί, πέρα απ' τό γεγονός ότι σέ 
πολλά μέρη μαίνονταν άγριες μάχες ενάντια στον στρατό τού Βράνγκελ (τό 
Γκιουλάι-Πολέ, λογουχάρη, άλλαξε πολλές φορές χέρια στή διάρκεια αυ¬ 
τής τής περιόδου), οι Σοβιετικές αρχές, παρά τή συμφωνία, διατήρησαν έ¬ 
ναν μερικό αποκλεισμό τής περιοχής κι έκαναν ό,τι μπορούσαν γιά νά πα¬ 
ραλύσουν τή δημιουργική, εποικοδομητική δραστηριότητα τών εργατών. 
Μολοντούτο, ο ενεργητικός πυρήνας τών Μαχνοβιτών που ήταν εγκατα- 
στημένος στό Γκιουλάι-Πολέ, συνέχισε τή δραστηριότητά του στό πεδίο 
τής κοινωνικής ανοικοδόμησης. Πρώτα απ' όλα ασχολούνταν μέ τήν οργά¬ 
νωση ελεύθερων εργατικών σοβιέτ, που θά ήταν τά όργανα τής τοπικής αυ¬ 
τοδιεύθυνσης τών εργατών κι αγροτών. Τά συμβούλια αυτά βασίζονταν 
στήν αρχή τής ανεξαρτησίας από κάθε εξωτερική αρχή κι ήταν υπόλογο 
μόνον ατούς ντόπιους εργάτες. 

Τό πρώτο πρακτικό βήμα πρός αυτή τήν κατεύθυνση έγινε απ' τούς κα¬ 
τοίκους τού Γκιουλάι-Πολέ. Από τήν 1 ώς τις 25 Οκτώβρη 1920, έκαναν 
τουλάχιστον 5 - 7 συνελεύσεις, γιά νά εξετάσουν αυτό τό ζήτημα καί γιά νά 
προχωρήσουν προοδευτικά καί προσεχτικά στήν επίλυσή του. Τό ελεύθερο 
σοβιέτ τού Γ κιουλάι-Πολέ συγκροτήθηκε στό μέσα τού Νοέμβρη τού 1920, 
αλλά δέν ήταν ένα απόλυτα ανεπτυγμένο όργανο, αφαύ σόν ένα ολότελα 
νέο πρακτικό βήμα τών εργατών, χρειαζόταν χρόνο καί πείρα. Τόν ίδιο αυ¬ 
τό καιρό τό Συμβούλιο τών Επαναστατών συνέταξε καί δημοσίευσε τό "Βα¬ 
σικό Καταστατικό τών Ελεύθερων Σοβιέτ" (Προσχέδιο). 

Οι εργάτες τού Γ κιουλάι-Πολέ αφιέρωσαν επίσης μεγάλη προσοχή στό 
ζήτημα τής εκπαίδευσης. Οι επανειλημμένες ένοπλες εισβολές είχαν απο- 
διοργανώσει σοβαρά τήν εκπαιδευτική δραστηριότητα σ’ ολόκληρη τήν πε- 

ριοχή. Οι δάσκαλοι, έχοντας πολύ καιρό νά πληρωθούν, είχαν σκορπιστεί 
γιά νά κερδίσουν τά πρός τό ζήν όπως μπορούσαν καλύτερα. Τά σχολικά 
κτίρια είχαν εγκαταλειφθεί. Μετά τή συμφωνία μεταξύ Μαχνοβιτών καί 
Σοβιετικών αρχών, οι μάζες αντιμετώπισαν αμέσως τό πρόβλημα τής εκπαί¬ 
δευσης. Οι Μαχνοβίτες πίστευαν ότι αυτό τό ζήτημα έπρεπε νά λυθεί στή 
βάση τής εργατικής αυτοδιεύθυνσης. Η εκπαιδευτική δραστηριότητα, έλε¬ 
γαν, όπως καί κάθε άλλη δραστηριότητα που αφορά τις βασικές ανάγκες 
τών εργατών, είναι καθήκον τού ντόπιου εργατικού πληθυσμού. Αυτοί οι 
ίδιοι θά πρέπει νά επιβλέπουν τήν πορεία διδασκαλίας τών παιδιών τους 
στήν ανάγνωση, τή γραφή καί τις επιστήμες. Αλλά δέν ήταν μόνον αυτό. Α¬ 
ναλαμβάνοντας τήν ευθύνη τής διδασκαλίας κι εκπαίδευσης τών νέων, οι 
εργάτες εξαγνίζουν καί εξυψώνουν τήν ίδια τήν ιδέα τής εκπαίδευσης. Στά 
χέρια τού λαού, τό σχολείο γίνεται κάτι περισσότερο από μιά πηγή γνώ- 
σης' γίνεται επίσης ένα μέσο ανάπτυξης συνειδητών κι ελεύθερων ανθρώ¬ 
πων που πρέπει νά υπάρχουν στήν ελεύθερη εργατική κοινωνία. Νά γιατί, 
απ' τις πρώτες στιγμές τής εργατικής αυτοδιεύθυνσης, τό σχολείο θά πρέ¬ 
πει νά χωριστεί όχι μόνον απ' τήν Εκκλησία, αλλά επίσης καί στον ίδιο 
βαθμό απ' τό Κράτος. 

Εμπνευσμένοι απ' αυτή τήν ιδέα, οι αγρότες κι εργάτες τού Γκιουλάι- 
Πολέ δέχτηκαν μέ ενθουσιασμό τόν διαχωρισμό τών σχολείων απ' τό Κρά¬ 
τος. Στό Γκιουλάι-Πολέ υπήρχαν αρκετοί υποστηριχτές κι εισηγητές τών 
αρχών τού ελεύθερου σχολείου, όπως εκφράστηκαν από τόν Φραντσίσκο 
Φερρέρ, καθώς καί θεωρητικά καί πρακτικά σχέδια γιά ένα ενιαίο εργατικό 
σχολείο. 

Αυτός ο νέος τρόπος προσέγγισης τής εκπαίδευσης γέννησε μεγάλη 
δραστηριότητα κι ενθουσιασμό ανάμεσα στούς κατοίκους τσύ Γκιουλάι- 
Πολέ. Η πλειοψηφία τών χωρικών που ενδιαφέρονταν γιά πολιτιστική δου¬ 
λειά, πήρε μέρος σ' αυτή τή δραστηριότητα. Ο Νέστωρ Μάχνο, άν καί αυ¬ 
τόν τόν καιρό είχε ένα σοβαρό τραύμα στό πόδι του, έδειξε ενεργητικό εν¬ 
διαφέρον γι' αυτή τή δουλειά, παρακολούθησε όλες τις συνελεύσεις τών 
κατοίκων τού Γκιουλάι-Πολέ που ασχολήθηκαν μ' αυτό τό ζήτημα καί πα¬ 
ρότρυνε αυτούς που μπορούσαν νά προετοιμάσουν γι' αυτόν μιά σειρά μα¬ 
θημάτων πάνω στή θεωρία καί στήν πρακτική ενός ενιαίου εργατικού σχο¬ 
λείου. 

Στήν ουσία, οι δραστηριότητες τών κατοίκων τού Γ κιουλάι-Πολέ στόν 
εκπαιδευτικό τομέα ήταν οι ακόλουθες. Οι αγρότες κι οι εργάτες ολόκλη¬ 
ρου τού χωριού ανέλαβαν τή συντήρηση τού διδακτικού προσωπικού, που 
χρειαζόταν σ' όλα τά σχολεία τού χωριού (στό Γκιουλάι-Πολέ υπήρχαν 
μερικά δημοτικά καί δυό γυμνάσια). Δημιουργήθηκε μιά μικτή επιτροπή α¬ 
πό αγρότες, εργάτες καί δάσκαλους γιά νά καλύπτει όλες τις ανάγκες — οι¬ 
κονομικές καθώς καί παιδαγωγικές - τού σχολικού συστήματος. Έχοντας 
δεχθεί τήν αρχή τού διαχωρισμού τών σχολείων απ' τό Κράτος, οι κάτοι¬ 
κοι τού Γκιουλάι-Πολέ υιοθέτησαν ένα πλάνο γιά τήν ελεύθερη εκπαίδευ¬ 
ση, που πλησίαζε πολύ εκείνο τού Φραντσίσκο Φερρέρ. Η εκπαιδευτική ε¬ 
πιτροπή επεξεργάστηκε αυτό τό πλάνο λεπτομερειακά καί προετοίμασε μιά 
πιό εκτεταμένη θεωρητική μελέτη πάνω στις αρχές καί τήν οργάνωση τού 
ελεύθερου σχολείου. (Δυστυχώς δέν έχουμε αυτά τά ντοκουμέντα.) 

Ταυτόχρονα οργανώθηκαν ειδικά τμήματα για αναλφάβητους ή ημια- 
ναλφάβητους επαναστάτες. Βρέθηκαν άνθρωποι μέ πολύχρονη εκπαίδευ¬ 
ση καί πείρα γιά νά δείξουν ανάγνωση καί γραφή στούς ενήλικες. 

Τέλος, οργανώθηκαν σειρές μαθημάτων πολιτικής θεωρίας γιά τούς ε¬ 
παναστάτες που βρίσκονταν στό Γκιουλάι-Πολέ αυτόν τόν καιρό. Στόχος 
τους ήταν νά τούς εφοδιάσουν μέ μιά στοιχειώδη γνώση τής Ιστορίας, τής 
κοινωνιολογίας κι άλλων θεμάτων αυτού τού τύπου, γιά νά συμπληρώσουν 
τά όπλα μάχης μέ όπλα γνώσης καί νά τούς προετοιμάσουν γιά μιά πιό βα¬ 
θιά κατανόηση τών στόχων καί τής στρατηγικής τής επανάστασης. Τά μα¬ 
θήματα αυτά παραδίνονταν από επαναστάτες αγρότες κι εργάτες που ήταν 
πολύ διαβασμένοι. Τά πρόγραμμα περιλάμβανε: α) πολιτική οικονομία' 
β) ιστορία' γ) θεωρία καί πρακτική τού σοσιαλισμού καί τού αναρχισμού" 
δ) ιστορία τής μεγάλης Γαλλικής επανάστασης (σύμφωνα μέ τόν Κροπότ- 
κιν)' ε) ιστορία τού επαναστατικού ξεσηκωμού στήν καρδιά τής Ρώσικης 
επανάστασης, κλπ. Η μεταδοτική ικανότητα ήταν κάτι εξαιρετικά σπάνιο 
μεταξύ τών Μαχνοβιτών" παρά τά γεγονός αυτό, χάρη στή φροντίδα καί τά 
ενδιαφέρον από μέρους τόσο τών ομιλητών όσο καί τών ακροατών, τά μα¬ 
θήματα υπήρξαν απ" τήν αρχή ζωντανά καί σοβαρά καί προμήνυαν ότι θά 
παίξουν ένα σημαντικό ρόλο στήν παραπέρα εξέλιξη τού κινήματος. 

Οι επαναστάτες αφιέρωσαν επίσης μεγάλη προσοχή στό θέατρο. Πριν 
ακόμα απ" τή συμφωνία μέ τούς Μπολσεβίκους κι ενώ ο επαναστατικός 
στρατός ήταν αναγκασμένος νά μάχεται καθημερινά ενάντια στούς πολυά¬ 
ριθμους εχθρούς του, ο στρατός διατηρούσε πάντοτε ένα θεατρικό τμήμα, 
που αποτελούνταν απ’ τούς ίδιους τούς επαναστάτες" αυτό τά τμήμα πα¬ 
ρουσίαζε έργα γιά τούς επαναστάτες καί συχνά γιά τούς χωρικούς τών γει¬ 
τονικών χωριών, όποτε τά επέτρεπε η στρατιωτική κατάσταση. 

Στό Γκιουλάι-Πολέ υπάρχει ένα αρκετά μεγάλο θέατρο. Αλλά οι επαγ- 
γελματίες ηθοποιοί ήταν πάντα σπάνιοι στήν περιοχή. Σάν ηθοποιοί χρησι¬ 
μοποιούνταν γενικά ερασιτέχνες που επιλέγονταν ανάμεσα στούς αγρότες, 
τούς εργάτες καί τούς διανοούμενους, ιδιαίτερα τούς δάσκαλους καί τούς 
μαθητές. Στή διάρκεια τού εμφυλίου πολέμου, άν καί τά Γκιουλάι-Πολέ υ- 
πόφερε πάρα πολύ, τά ενδιαφέρον τών κατοίκων γιά τά θέατρο δέν μειώ¬ 
θηκε" αντίθετα μεγάλωσε. Στή διάρκεια τής περιόδου τής συμφωνίας μέ 
τούς Μπολσεβίκους, όταν σταμάτησε ο αποκλεισμός τής περιοχής, τό θέα¬ 
τρο τού Γκιουλάι-Πολέ γέμιζε καθημερινά μέ εργατόκοσμο" οι χωρικοί, οι 
αντάρτες κι οι γυναίκες τους συμμετείχαν στις παραστάσεις, όχι μόνον σάν 
θεατές καί ηθοποιοί, αλλά καί σάν συγγραφείς(3). Ο πολιτιστικός κι εκπαι¬ 
δευτικός τομέας τού Μαχνοβίτικου στρατού έπαιξε έναν δραστήριο κι άμε¬ 
σο ρόλο στήν οργάνωση τού θεάτρου στό Γκιουλάι-Πολέ καί στήν υπόλοι¬ 
πη περιοχή. 


Κανένας Μαχνοβίτης δέν πίστευε στή σταθερότητα ή τή διάρκεια τής 
συμφωνίας μέ τούς Μπολσεβίκους. Μέ βάση τήν εμπειρία τού παρελθόν¬ 
τος, όλοι περίμεναν ότι οι Μπολσεβίκοι θά έβρισκαν ένα πρόσχημα γιά νά 
εξαπολύσουν μιά νέα επίθεση εναντίον τής Μαχνοβτσίνα. Αλλά οι πολιτικές 

συνθήκες τής εποχής έκαναν τόν κόσμο νά περιμένει ότι η συμφωνία θά 
κρατούσε τουλάχιστον 2 - 3 μήνες. Αυτή η περίοδος θά ήταν πολύ σημαντι¬ 
κή γιά τή διενέργεια εντατικής προπαγάνδας στήν περιοχή - η ανάγκη γιά 
μιά τέτοια δραστηριότητα ήταν τεράστια κι οι Μαχνοβίτες αφιέρωσαν σ’ 
αυτήν ένα μεγάλο μέρος τής ενεργητικότητάς τους. Οι ανάγκες τής κατά¬ 
στασής τους είχαν υποχρεώσει τούς Μαχνοβίτες νά εγκαταλείψουν σχεδόν 
τελείως αυτή τή μορφή δράσης. Έλπιζαν ότι αυτή η συμφωνία θά τούς έ¬ 
δινε μιά μεγάλη ευκαιρία νά δείξουν στούς εργάτες τή φύση τής διαφυΜας 
μεταξύ Μπολσεβίκων καί Μαχνοβιτών, τό λόγο τής βίαιης αντίθεσης μετα¬ 
ξύ τους. Αυτό φάνηκε ξεκάθαρα στήν πράξη. Ο τέταρτος όρος τής πολιτι¬ 
κής συμφωνίας - ο όρος μέ τόν οποίο οι Μαχνοβίτες ζητούσαν απ" τούς 
Μπολσεβίκους ν" αναγνωρίσουν τό δικαίωμα τών εργατών κι αγροτών γιά 
οικονομική καί κοινωνική αυτοδιεύθυνση — αποδείχτηκε ότι ήταν εντελώς 
απαράδεκτος γιά τή Σοβιετική Κυβέρνηση. Οι αντιπρόσωποι τής Μαχνοβ- 
τσίνα απαίτησαν απ' τις Σοβιετικές αρχές νά διαλέξουν ανάμεσα σέ δυό πι¬ 
θανότητες: ή νά υπογράψουν τόν όρο, ή νά εξηγήσουν γιατί διαφωνούσαν. 
Οι Μαχνοβίτες υπόβαλαν αυτόν τόν όρο σέ δημόσια συζήτηση. Στό Χάρκο- 
βο, οι Μαχνοβίτες κι οι αναρχικοί συζήτησαν αυτό τό θέμα σέ δημόσιες 
συγκεντρώσεις. Στό Γκιουλάι-Πολέ καί τά περίχωρα, έγινε πλατιά διανομή 
φυλλαδίων που ασχολούνταν μ" αυτό τό ζήτημα. Μέχρι τά μέσα τού Νοέμ¬ 
βρη αυτός ο τέταρτος όρος, που διατυπώνονταν μέσα σέ 5 - 6 γραμμές, έ¬ 
γινε τό επίκεντρο τής προσοχής τών μαζών. 

Περίπου εκείνο τόν καιρό, συντρίφτηκε εντελώς η εκστρατεία τού 
Βράνγκελ. Γι’ αυτούς που δέν ήταν μέσα στά πράγματα, τό γεγονός αυτό 
δέν φαινόταν ότι θά επηρεάσει τή συμφωνία μεταξύ Μαχνοβιτών καί Σο¬ 
βιετικής Κυβέρνησης. Αλλά οι Μαχνοβίτες είδαν σ" αυτό τήναρχή τού τέ¬ 
λους τής συμφωνίας. Μόλις η αποστολή τού Σιμών Καρέτνικ — που ανα¬ 
κοίνωσε ότι ήταν μέ τά επαναστατικά στρατεύματα στήν Κριμαία καί προ¬ 
χωρούσε πρός τή Σιμφεροπόλ - έφτασε στό Γκιουλάι-Πολέ, ο Γκριγκόρυ 
Βασιλέφσκυ, υπασπιστής τού Μάχνο, φώναξε: "Αυτό είναι τό τέλος τής 
συμφαΛ/ίαςΙ Στοιχηματίζω ότι σέ μιά βδομάδα οι Μπολσεβίκοι θά βρίσκον¬ 
ται στά νώτα μας." Αυτό ειπώθηκε στις 16 Νοέμβρη καί στις 26 Νοέμβρη 
οι Μπολσεβίκοι επιτέθηκαν ύπουλα στό Μαχνοβίτικο επιτελείο καί στρατό 
στήν Κριμαία καί στό Γκιουλάι-Πολέ - συνέλαβαν τούς Μαχνοβίτες αντι¬ 
προσώπους στό Χάρκοβο, κατάστρεψαν όλες τις πρόσφατα αναγνωρισμέ¬ 
νες αναρχικές οργανώσεις καί φυλάκισαν όλους τούς αναρχικούς. Μέ τόν 
ίδιο τρόπο ενεργήσανε σ’ όλη τήν Ουκρανία. 

Οι Σοβιετικές αρχές δέν άργησαν νά εξηγήσουν τήν προδοσία τους, 
χρησιμοποιώντας τό αγαπημένο τους επιχείρημα: οι Μαχνοβίτες κι οι αναρ¬ 
χικοί προετοίμαζαν μιάν εξέγερση εναντίον τής Σοβιετικής Κυβέρνησης καί 
τό 4ο σημείο τής πολιτικής συμφωνίας ήταν τό κάλεσμα γΓ αυτή τήν εξέ¬ 
γερση - είχαν καθορίσει ακόμα καί τόν χρόνο καί τόν τόπο αυτής τής εξέ¬ 
γερσης. Επιπλέον, κατηγόρησαν τόν Μάχνο ότι είχε αρνηθεί νά πάει στό 
Καυκασιανό μέτωπο κι ότι είχε αρχίσει νά στρατολογεί στρατιώτες μετα¬ 
ξύ τών αγροτών, γιά νά σχηματίσει έναν στρατό εναντίον τών Σοβιετικών 
αρχών - αντί νά πολεμήσουν τόν Βράνγκελ στήν Κριμαία, οι Μαχνοβίτες 
έκαναν μεμονωμένες επιθέσεις στήν οπισθοφυλακή τού Κόκκινου Στρα- 

τού κλπ. 

Δέν χρειάζεται νά πούμε ότι όλες αυτές οι εξηγήσεις ήταν απ' τήν αρ¬ 
χή μέχρι τό τέλος κατασκευάσματα. Ευτυχώς έχουμε ατά χέρια μας όλα 
τά αναγκαία ντοκουμέντα γιά νά ξεσκεπάσουμε αυτά τά πράγματα καί ν' α¬ 
ποκαταστήσουμε τήν αλήθεια. 

Πρώτα απ' όλα, στις 23 Νοέμβρη 1920, οι Μαχνοβίτες συνέλαβαν, στό 
Πολόγκι καί στό Γκιουλάι-Πολέ, Μπολσεβίκους κατάσκοπους που ανήκαν 
στήν 42η Μεραρχία Πεζικού τού Κόκκινου Στρατού, που ομολόγησαν ότι 
είχαν σταλεί στό Γκιουλάι-Πολέ απ' τόν αρχηγό τής υπηρεσίας αντικατα- 
σκοπείας γιά νά πάρουν πληροφορίες σχετικά μέ τή θέση τού σπιτιού τού 
Μάχνο, τών μελών τού επιτελείου του, τών διοικητών τού επαναστατικού 
στρατού καί τών μελών τού Συμβουλίου. Μετά απ' αυτό, υποτίθεται ότι θά 
έμεναν στό Γκιουλάι-Πολέ γιά νά περιμένουν τήν άφιξη τού Κόκκινου 
Στρατού καί στή συνέχεια νά υποδείξουν πού μπορούσαν νά βρεθούν τά εν 
λόγοι άτομα. Σέ περίπτωση που η απροσδόκητη άφιξη τού Κόκκινου Στρα¬ 
τού θ' ανάγκαζε αυτά τά άτομα νά κρυφτούν, οι κατάσκοποι θά έπρεπε νά 
γίνουν η σκιά τους καί νά μήν τούς χάσουν απ' τά μάτια τους. Οι κατάσκο¬ 
ποι είπαν ότι επρόκειτο νά γίνει μιά επίθεση στό Γ κιουλάι-Πολέ στις 24 μέ 
25 Νοέμβρη. 

Μέ βάση αυτή τήν πληροφορία, τό Συμβούλιο τών επαναστατών κι ο 
αρχηγός τού στρατού έστειλαν στόν Ρακόφσκυ καί στό Επαναστατικό 
Στρατιωτικό Συμβούλιο τού Νότιου Μετώπου μιά μακροσκελή ανακοίνω¬ 
ση σχετική μ' αυτή τή συνωμοσία, απαιτώντας: 1) τήν άμεση σύλληψη καί 
τήν προσαγωγή σέ στρατοδικείο τού Διοικητή τής 42ης Μεραρχίας, τού 
Αρχηγού Επιτελείου τής Μεραρχίας κι άλλων προσώπων που ήταν αναμιγ- 
μένα στή συνωμοσία καί 2) τήν απαγόρευση τής μετακίνησης τών Κόκκι¬ 
νων μονάδων μέσα από τό Γκιουλάι-Πολέ, τό Πολόγκι, τή Μαλάγια Τακμά- 
σκα καί τήν Τουρκένοβκα, πρός αποφυγή δυσάρεστων επεισοδίων. 

Η απάντηση τής Σοβιετικής Κυβέρνησης τού Χάρκοβου ήταν η ακόλου¬ 
θη: η λεγάμενη συνωμοσία δέν είναι τ'ιποτ' άλλο από μιά απλή παρεξήγη¬ 
ση - παρόλα αυτά οι Σοβιετικές αρχές, θέλοντας νά ξεκαθαρίσουν τό ζήτη¬ 
μα, τό αναθέτουν σέ μιά ειδική επιτροπή καί προτείνουν στό επιτελείο τού 
Μαχνοβίτικου στρατού νά εξουσιοδοτήσει δυό μέλη του γιά νά συμμετά- 
σχουν στό έργο αυτής τής επιτροπής. Αυτή η απάντηση στάλθηκε απ’ τό 
Χάρκοβο τηλεγραφικά, στις 25 Νοέμβρη. Τό άλλο πρωί, ο Π. Ρύμπιν γραμ¬ 
ματέας τού Συμβουλίου τών επαναστατών, ξανασυζήτησε αυτό τό ζήτημα, 
μέ άμεση τηλεφωνική επικοινωνία μέ τό Χάρκοβο' οι Μπολσεβίκοι τόν 
διαβεβαίωσαν ότι θά τακτοποιούσαν τήν υπόθεση τής 42ης Μεραρχίας μέ 
τρόπο που νά ικανοποιεί πλήρως τούς Μαχνοβίτες καί πρόσθεσαν ότι ο 4ος 
όρος τής πολιτικής συμφωνίας θά ρυθμιζόταν κι αυτός σύντομα μέ τρόπο 
ικανοποιητικό. Αυτή η συζήτηση έγινε στις 26 Νοέμβρη, στις 9 π.μ. Όμως, 
6 ώρες νωρίτερα, στις 3 π.μ., είχαν συλληφθεί οι Μαχνοβίτες αντιπρόσω¬ 
ποι στό Χάρκοβο, καθώς κι όλοι οι αναρχικοί τού Χάρκοβου καί τής υπό¬ 
λοιπης Ουκρανίας. Ακριβώς 2 ώρες μετά τήν απευθείας τηλεφωνική επι¬ 
κοινωνία τού Ρύμπιν, τό Γκιουλάι-Πολέ περικυκλωνόταν από παντού από 
στρατεύματα τού Κόκκινου Στρατού καί βομβαρδιζόταν άγρια. Τήν ίδια μέ¬ 
ρα καί ώρα, δεχόταν επίθεση ο Μαχνοβίτικος στρατός στήν Κριμαία" μ' ένα 

τέχνασμα, οι Μπολσεβίκοι καιάφεραν νά αιχμαλωτίσουν όλα τά μέλη τού 
Μαχνοβίτικου επιτελείου καί τόν αρχηγό του, τόν Σιμών Καρέτνικ, καί 
τούς εκτέλεσαν μέχρις ενός. 

Είναι φανερό ότι αυτή η μεγάλη επιχείρηση είχε προετοιμαστεί προσε¬ 
κτικά κι ότι η επεξεργασία της πρέπει νά είχε πάρει τουλάχιστον 10 μέ 15 
μέρες. 

Εδώ βλέπουμε όχι μόνο μιά ύπουλη επίθεση τής Σοβιετικής Κυβέρνη¬ 
σης εναντίον τών Μαχνοβιτών, αλλά καί τή σχολαστικότητα μέ τήν οποία 
οργάνωσαν αυτή τή συνωμοσία καί τις προσπάθειες που έκαναν χαλαρώ¬ 
νοντας τήν επαγρύπνηση τών Μαχνοβιτών μέ προφορικές διαβεβαιώσεις 
γιά τήν ασφάλειά τους, γιά νά περικυκλώσουν καί νά καταστρέφουν τις δυ¬ 
νάμεις τους. 

Δεύτερον, στις 27 Νοέμβρη, μιά μέρα μετά τήν επίθεση στό Γκιουλάι- 
Πολέ, οι Μαχνοβίτες βρήκαν πάνω στούς στρατιώτες τού Κόκκινου Στρα¬ 
τού που είχαν πιάσει, προκηρύξεις χωρίς ημερομηνία, μέ τίτλους όπως: 
"Εμπρός, ενάντια στόν ΜάχνοΙ" "Θάνατος στόν Μαχνοβιτισμό!", που είχαν 
κυκλοφορήσει απ' τόν πολιτικό τομέα τής 4ης Στρατιάς. Οι αιχμάλωτοι εί¬ 
παν ότι είχαν πάρει αυτές τις προκηρύξεις στις 15 καί 16 Νοέμβρη - τό πε¬ 
ριεχόμενό τους δέν ήταν παρά ένα κάλεσμα γιά δράση εναντίον τού Μάχνο, 
που τόν κατηγορούσαν ότι είχε παραβιάσει τούς όρους τής πολιτικής καί 
στρατιωτικής συμφωνίας, ότι είχε αρνηθεί νά πάει στό Καυκασιανό μέτω¬ 
πο, ότι είχε σχεδιάσει μιά εξέγερση ενάντια στή Σοβιετική εξουσία κλπ. Αυ¬ 
τό αποδείχνει ότι όλες αυτές οι κατηγορίες χαλκεύονταν καί στέλνονταν 
στόν τύπο ενώ ακόμη ο επαναστατικός στρατός προσπαθούσε νά περάσει 
μέσα απ' τήν Κριμαία καί νά καταλάβει τή Σιμφεροπόλ κι ενώ οι Μαχνοβί¬ 
τες αντιπρόσωποι συνεργάζονταν ειρηνικά μέ τις Σοβιετικές αρχές στό 
Χάρκοβο. 

Τρίτον, στή διάρκεια τού Οκτώβρη καί τού Νοέμβρη τού 1920, δηλαδή 
ενώ γίνονταν οι διαπραγματεύσεις μεταξύ Μπολσεβίκων καί Μαχνοβιτών 
γιά μιά στρατιωτική καί πολιτική συμφωνία κι αμέσως μετά τή σύναψη αυ¬ 
τής τής συμφωνίας, αποκαλύφθηκαν δύο Μπολσεβίκικες συνωμοσίες γιά 
τή δολοφονία τού Μάχνο στό Γκιουλάι-Πολέ. 

Θά πρέπει νά προσθέσουμε ότι τό κεντρικό επιτελείο τού Μαχνοβίτικου 
στρατού στό Γκιουλάι-Πολέ δέν έλαβε ούτε μιά διαταγή που ν' αναφέρεται 
στό Καυκασιανό μέτωπο. Τότε ο Μάχνο υπέφερε από ένα σοβαρό τραύμα 
στό πόδι καί δέν ασχολούνταν καθόλου μέ τή γραφική δουλειά, που διεκ- 
περαιωνόταν απ' τόν αρχηγό τού επιτελείου Μπέλας κι απ' τόν γραμματέα 
τού Συμβουλίου Π. Ρύμπιν, ο οποίος έδινε καθημερινά αναφορά στό Συμ¬ 
βούλιο γιά όλα τά έγγραφα που έφταναν στό επιτελείο. 

Θά πρέπει νά θυμηθούμε τόν τρόπο μέ τόν οποίο οι Μπολσεβίκοι καθυ¬ 
στέρησαν τή δημοσίευση τού κειμένου τής στρατιωτικοπολιτικής συμφω¬ 
νίας που περιγράψαμε πιό πάνω. Τώρα φαίνεται καθαρά γιατί ανέβαλαν ε¬ 
πίμονα τή δημοσίευση αυτού τού κειμένου. Γιά τούς Μπολσεβίκους, αυτή 
η συμφωνία δέν ήταν τίποτα περισσότερο από μιά στρατιωτική καί στρα¬ 
τηγική κίνηση υπολογισμένη νά κρατήσει τό πολύ 1 - 2 μήνες - τόν χρόνο 
που χρειάζονταν γιά νά νικήσουν τόν Βράνγκελ. Αφού τό κατόρθωναν αυ¬ 
τό, ήταν αποφασισμένοι νά ξαναρχίσουν νά συκοφαντούν τούς Μαχνοβίτες 

σά ληστές κι αντεπαναστάχες καί, μ' αυτό τό πρόσχημα, νά τούς πολεμή¬ 
σουν. Νά γιατί δέν τούς συνέφερε νά δημοσιεύσουν τήν πολιτική συμφω¬ 
νία μέ τούς Μαχνοβίτες καί νά τήν παραδόσουν στήν κρίση τών μαζών. 
Στήν πραγματικότητα θά προτιμούσαν νά κρύψουν τήν ίδια τήν ύπαρξη αυ¬ 
τής τής συμφωνίας απ’ τις μάζες, γιά νά συνεχίσουν τόν πόλεμο εναντίον 
τών Μαχνοβιτών μέ πρόσχημα τήν πάλη ενάντια στή ληστεία καί τήν αντε¬ 
πανάσταση, τήν επόμενη κιόλας μέρα απ' τήν ήττα τού Βράνγκελ καί σά νά 
μήν είχε συμβεί τίποτα μεταξύ τών Μπολσεβίκων καί τών Μαχνοβιτών. 

Αυτά είναι τά γεγονότα τά σχετικά μέ τή διάλυση τής στρατιωτικοπολι- 
τικής συνθήκης μεταξύ Μαχνοβιτών καί Σοβιετικής εξουσίας. 

Είναι ανάγκη νά εξετάσουμε διεξοδικά τό κείμενο αυτής τής συμφω¬ 
νίας. Σ' αυτό διακρίνονται καθαρά δυό αντίθετες τάσεις: η κρατιστική τάση 
που υπερασπίζεται τά συνήθη προνόμια κι αποκλειστικά δικαιώματα τής ε¬ 
ξουσίας* κι η λαϊκή κι επαναστατική τάση που υπερασπίζεται τά αιτήματα 
τών υποδουλωμένων μαζών ενάντια ατούς εξουσιαστές. Είναι ιδιαίτερα εν¬ 
δεικτικό πως τό πρώτο μέρος τής συμφωνίας, που αφορά τά πολιτικά δι¬ 
καιώματα τών εργατών, περιέχει μόνο Μαχνοβίτικες θέσεις. Σ' αυτό τό ζή¬ 
τημα, οι Σοβιετικές αρχές τήρησαν τήν κλασική στάση κάθε τυραννίας: επι¬ 
δίωξαν νά περιορίσουν τά αιτήματα που διατυπώθηκαν απ' τούς Μαχνοβί¬ 
τες, παζάρεψαν κάθε σημείο κι έκαναν ό,τι ήταν δυνατόν γιά νά μειώσουν 
τά δικαιώματα τών εργαζόμενων — δικαιώματα αναφαίρετα καί ουσιώδη 
γιά τήν πραγματική τους ελευθερία. 

Θά πρέπει επίσης νά επισημάνουμε ότι οι Μαχνοβίτες, εξαιτίας τής α¬ 
ναρχικής τους αντίληψης γιά τόν αγώνα, ήταν πάντοτε αντίθετοι μέ τις πο¬ 
λιτικές συνωμοσίες. Εμπαιναν στήν επαναστατική πάλη ανοιχτά, ανάμεσα 
στις πλατιές εργατικές μάζες, πεισμένοι ότι μόνον η πάλη τών επαναστατι¬ 
κών μαζών μπορούσε νά οδηγήσει τούς εργάτες στή νίκη' ενώ αντίθετα οι 
συνωμοσίες μπορούσαν νά οδηγήσουν μόνο σέ μιά αλλαγή εξουσίας — γε¬ 
γονός που έρχονταν σέ αντίφαση μέ τήν ίδια τή φύση τής Μαχνοβτσίνα. 

Έτσι η συμφωνία μεταξύ Μαχνοβιτών καί Μπολσεβίκων ήταν ήδη κα¬ 
ταδικασμένη απ' τήν αρχή καί δέν μπορούσε νά κρατήσει μετά τήν ήττα 
τού Βράνγκελ. 

Αυτό φαίνεται καθαρά κι από μερικά ντοκουμέντα τών ίδιων τών Σο¬ 
βιετικών αρχών. Λογουχάρη, η διαταγή που εκδόθηκε απ' τόν Φρούνζε, 
που ήταν εκείνο τόν καιρό διοικητής τού νότιου μετώπου, ένα ντοκουμέν¬ 
το που αποκαλύπτει ξεκάθαρα τήν προδοσία τής Μπολσεβίκικης επίθεσης 
εναντίον τών Μαχνοβιτών κι εκμηδενίζει όλα τους τά χαλκεύματα σχετικά 
μέ τούς αναρχικούς καί τούς Μαχνοβίτες. 

ΔΙΑΤΑΓΗ ΠΡΟΣ ΤΟΝ ΣΥΝΤΡΟΦΟ ΜΑΧΝΟ, ΔΙΟΙΚΗΤΗ 
ΤΟΥ ΕΠΑΝΑΣΤΑΤΙΚΟΥ ΣΤΡΑΤΟΥ. 

ΑΝΤΙΓΡΑΦΑ ΠΡΟΣ ΤΟΥΣ ΔΙΟΙΚΗΤΕΣ ΤΩΝ ΣΤΡΑΤΙΩΝ 
ΤΟΥ ΝΟΤΙΟΥ ΜΕΤΩΠΟΥ. Νο 00149. 

ΕΚΔΟΘΕΝ ΑΠΟ ΤΟ ΣΤΡΑΤΗΓΕΙΟ, ΜΕΛΙΤΟΠΟΛ, 

23 ΝΟΕΜΒΡΗ 1920. 

Εξαιτίας τής κατάπαυσης τών εχθροπραξιών εναντίον τού Βράνγκελ καί εν 6- 

ψει τής ολοκληρωτικής του ήττας, τό Επαναστατικό Στρατιωτικό Συμβούλιο τού 
Νότιου Μετώπου θεωρεί ότι τό έργο τού αντάρτικου στρατού έχει τελειώσει. Γι' 
αυτό προτείνει στό Επαναστατικό Στρατιωτικό Συμβούλιο τού Αντάρτικου Στρα¬ 
τού ν' αρχίσει αμέσως νά μετατρέπει τις επαναστατικές αντάρτικες μονάδες σέ τα¬ 
κτικές στρατιωτικές μονάδες τού Κόκκινου Στρατού. 

Δέν υπάρχει πιά κανένας λόγος που » δικαιολογεί τήν ύπαρξη τού αντάρτικου 
στρατού σάν τέτοιου. Αντίθετα, η ύπαρξη, παράλληλα μέ τόν Κόκκινο Στρατό, τέ¬ 
τοιων μονάδων μέ μία ειδική οργάνωση, που επιδιώκουν ειδικούς σκοπούς, γεννάει 
εντελώς απαράδεκτα αποτελέσματα...(4) Γι' αυτό, τό Επαναστατικό Στρατιωτικό 
Συμβούλιο τού Νότιου Μετώπου διατάξει τό Επαναστατικό Στρατιωτικό Συμβού¬ 
λιο τού Αντάρτικου Στρατού νά κάνει τά ακόλουθα: 1) Όλες οι μονάδες τών σχη¬ 
ματισμών τού Αντάρτικου Στρατού, που βρίσκονται αυτή τή στιγμή στήν Κριμαία, 
θά πρέπει νά ενσωματωθούν αμέσως στήν 4η Στρατιά* τό Επαναστατικό Στρατιωτι¬ 
κό Συμβούλιο θά πρέπει ν' αναλάβει τήν ευθύνη αυτής τής μετάθεσης. 2) Οι στρα¬ 
τιωτικοί σχηματισμοί στό Γκιουλάι-Πολέ θά πρέπει » διαλυθούν. Οι μάχιμοι θά εν¬ 
ταχθούν στά εφεδρικά αποσπάσματα, σύμφωνα μέ τις εντολές τού διοικητή αυτού 
τού τμήματος τής Στρατιάς. 3) Τό Επαναστατικό Στρατιωτικό Συμβούλιο τού Αν 
τάρτικου Στρατού θά πάρει όλα τά αναγκαία μέτρα γιά νά εξηγήσει στούς μαχητές 
τήν αναγκαιότητα αυτών τών μέτρων. 

(Υπογραφή) 

Μ. Φ ρ ο ύ ν ξ ε, Αρχιστράτηγος τού Νό¬ 
τιου Μετώπου* 

Σ μ ί λ γ κ α, μέλος τού Επαναστατικού 
Στρατιωτικού Συμβουλίου* 
Καρατύγκιν, Αρχηγός τού Επιτελείου. 

0 αναγνώστης θά πρέπει νά θυμηθεί τήν ιστορία τής συμφωνίας μεταξύ 
Σοβιετικής Κυβέρνησης καί Μαχνοβιτών. 

Όπως ήδη αναφέραμε, πριν κλείσει η συμφωνία, έγιναν διαπραγματεύ¬ 
σεις μεταξύ Μαχνοβιτών πληρεξούσιων καί Μπολσεβίκικης αντιπροσω¬ 
πείας, μέ επικεφαλής τόν Κομμουνιστή Ιβάνωφ που ήρθε στό Μαχνοβίτικο 
στρατόπεδο τού Στάρομπελσκ ειδικά γι' αυτόν τό σκοπό. Οι διαπραγμα¬ 
τεύσεις αυτές συνεχίστηκαν στό Χάρκοβο, όπου οι Μαχνοβίτες αντιπρόσω¬ 
ποι συνεργάστηκαν 3 βδομάδες μέ τούς Μπολσεβίκους, ώστε η σύναψη τής 
συμφωνίας νά ικανοποιεί όλους. Τό κάθε άρθρο εξετάστηκε προσεκτικά 
καί συζητήθηκε κι απ' τά δυό μέρη. 

Η τελική μορφή αυτής τής συμφωνίας εγκρίθηκε κι απ' τά δυό μέρη, 
δηλαδή απ' τή Σοβιετική Κυβέρνηση καί τήν Επανα¬ 
στατική Περιοχή, που εκπροσωπούσε τό Συμβούλιο Ουκρανών Ε¬ 
παναστατών κι υπογράφτηκε απ' τούς αντίστοιχους πληρεξούσιους τών 
δυό αυτών πλευρών. 

Σύμφωνα μέ τήν ίδια τή φύση αυτής τής συμφωνίας, κανένα άρθρο δέν 
μπορούσε νά ανασταλεί ή νά τροποποιηθεί χωρίς προηγούμενη συμφωνία 
τής Σοβιετικής Κυβέρνησης καί τού Συμβουλίου Ουκρανών Επαναστατών, 
άν δέν είχε ήδη παραβιαστεί η συμφωνία είτε από τή μιά είτε απ' τήν άλλη 
πλευρά. 

Τό άρθρο 1 τού 2ου Μέρους τής συμφωνίας λέει: "Ο Ουκρανικός Επα- 

ναστατικός Στρατός (Μαχνοβίτικος) θά ενωθεί μέ τις ένοπλες δυνάμεις 
τής Δημοκρατίας σάν ένας αντάρτικος στρατός, που θά εξαρτάται, σ' ότι 
αφορά τις επιχειρήσεις, απ' τήν ανώτατη διοίκηση τού Κόκκινου Στρατού' 
θά διατηρήσει τήν καθιερωμένη εσωτερική του δομή καί δέν θά είναι υπο¬ 
χρεωμένος νά υιοθετήσει τις βάσεις καί τις αρχές τού τακτικού Κόκκινου 
Στρατού." 

Η διαταγή Νο. 00149 τού Φρούνζε τής 23 Νοέμβρη 1920, απαιτεί τή 
διάλυση τού στρατού τών Μαχνοβιτών ανταρτών, τήν ενσωμάτωση τών μα¬ 
χητών στόν Κόκκινο Στρατό καί προσθέτει ότι "εξαιτίας τής κατάπαυσης 
τών εχθροπραξιών εναντίον τού Βράνγκελ καί εν όψει τής ολοκληρωτικής 
του ήττας" η Σοβιετική εξουσία "θεωρεί ότι τό έργο τού αντάρτικου στρα¬ 
τού έχει τελειώσει." 

Αυτή η διαταγή εκμηδενίζει όχι μόνο τό προαναφερόμενο πρώτο άρ¬ 
θρο τής πολιτικής συμφωνίας, αλλά κι ολόκληρη τή στρατιωτικοπολιτική 
συμφωνία. 

Τό γεγονός ότι, αντί νά προτείνουν μιά αναθεώρηση ή μιά τροποποίηση 
τής υπάρχουσας συμφωνίας, οι Μπολσεβίκοι ενέργησαν στή βάση μιάς ε¬ 
πείγουσας στρατιωτικής διαταγής που τήν επέβαλαν μέ τή δύναμη τών ό¬ 
πλων τους, δείχνει ξεκάθαρα ότι δέν θεωρούσαν αυτή τή συμφωνία τίποτε 
περισσότερο από μιά παγίδα σχεδιασμένη γιά νά ξεγελάσει τούς Μαχνοβί- 
τες. 

Τόν ίδιο καιρό που οι Μαχνοβίτες έπαιρναν τή διαταγή Νο. 00149, η 4η 
Κόκκινη Στρατιά στήν Κριμαία έπαιρνε τή διαταγή νά δράσει κατά τών Μα- 
χνοβιτών μέ όλα τά μέσα που διέθετε καί νά χρησιμοποιήσει όλες τις στρα¬ 
τιωτικές της δυνάμεις σέ περίπτωση που οι αντάρτες αρνούνταν νά υπακού¬ 
σουν. 

Η διαταγή τού Φρούνζε είναι τόσο σαφής, ώστε δέν χρειάζεται κανένα 
σχόλιο γιά νά περιγράφει τήν πραγματική κατάσταση. Ο Φρούνζε διατάζει 
τούς Μαχνοβίτες νά διαλύσουν τόν στρατό τους, νά γίνουν μιά τακτική με¬ 
ραρχία τού Κόκκινου Στρατού: συνακόλουθα διατάζει τή Μαχνοβτσίνα ν' 
αυτοκτονήσει. Μιά τέτοια αφέλεια θά προκαλούσε κατάπληξη άν ήταν μό¬ 
νον αφέλεια. 

Στήν πραγματικότητα, πίσω απ' αυτή τήν αφέλεια κρυβόταν ένα προ¬ 
σεκτικά επεξεργασμένο σχέδιο, υπολογισμένο νά καταστρέφει ολοκληρω¬ 
τικά τή Μαχνοβτσίνα. Ο Βράνγκελ είχε ηττηθεί. Οι Μαχνοβίτες είχαν χρη¬ 
σιμοποιηθεί καλά. Είχε έρθει ο καιρός νά τούς εξαφανίσουν. Συνακόλουθα, 
οι Μπολσεβίκοι έπρεπε νά βάλουν ένα τέλος στήν ύπαρξή τους. Αυτό είναι 
τό νόημα τής διαταγής. 

Αλλά εκτός απ' τήν ωμή της ευθύτητα, η διαταγή τού Φρούνζε ήταν 
καί δόλια. Ούτε τό επιτελείο τού επαναστατικού στρατού, που στάθμευε 
στό Γκιουλάι-Πολέ, ούτε η Μαχνοβίτικη αντιπροσωπεία στό Χάρκοβο, πή¬ 
ραν στήν πραγματικότητα τή διαταγή τού Φρούνζε. Οι Μαχνοβίτες έμαθαν 
γι' αυτή μόνο 3 - 4 βδομάδες μετά τή Μπολσεβίκικη επίθεση, από κάποιες 
εφημερίδες που έπεσαν στά'χέρια τους. Η εξήγηση γι' αυτό είναι απλή. Οι 
Μπολσεβίκοι, που προετοιμάζονταν κρυφά γιά μιά αιφνιδιαστική επίθεση 
εναντίον τών Μαχνοβιτών, δέν μπορούσαν νά τούς βάλουν επιφυλακή 
στέλνοντάς τους προηγούμενα αυτή τή διαταγή, αφού τότε θά ήταν έτοιμοι 

νά αποκρούσουν τήν προσχεδιασμένη επίθεσή τους. Νά γιατί κράτησαν τό 
μυστικό μέχρι τήν τελευταία στιγμή. Η διαταγή τού Φρούνζε δημοσιεύτηκε 
στις εφημερίδες μόνο μετά τήν επίθεση, όταν η παραβίαση τής συμφωνίας 
ήταν πιά ένα τετελεσμένο γεγονός. Εμφανίστηκε γιά πρώτη φορά στις 15 
Δεκέμβρη 1920, στήν εφημερίδα "Κομμουνίστ" τού Χάρκοβου κι έφερε 
τήν ημερομηνία 23 Νοέμβρη. Όλες αυτές οι μηχανορραφίες είχαν σά στό¬ 
χο νά αιφνιδιάσουν τούς Μαχνοβίτες, νά τούς καταστρέφουν καί νά εξηγή¬ 
σουν αυτή τήν πράξη εκ τών υστέρων μέ τή βοήθεια "νόμιμων αποδεί¬ 
ξεων". 

Η επίθεση εναντίον τών Μαχνοβιτών συνοδεύτηκε από μαζικές συλλή¬ 
ψεις αναρχικών. Ο σκοπός αυτών τών συλλήψεων δέν ήταν μόνον η ολο¬ 
κληρωτική καταστροφή κάθε αναρχικής σκέψης καί δράσης, αλλά κι η κα- 
τάπνιξη κάθε δυνατότητας διαμαρτυρίας, κάθε απόπειρας νά μάθει ο κό¬ 
σμος τό πραγματικό νόημα αυτού που είχε συμβεί. Συλλαμβάνονταν όχι 
μόνον οι αναρχικοί, αλλά κι οι φίλοι τους κι οι γνωστοί τους, καθώς κι ό¬ 
σοι ενδιαφέρονταν γιά τήν αναρχική φιλολογία. Στό Ελισάβετγκραντ συνε- 
λήφθηκαν 15 νέοι μεταξύ 15 καί 18 χρόνων. Αν κι οι περιφερειακές αρχές 
τού Νικολάγεφ δυσαρεστήθηκαν μ' αυτή τή σύλληψη, λέγοντας ότι ήθε¬ 
λαν "αληθινούς" αναρχικούς κι όχι παιδιά, κανένα απ' αυτά τά παιδιά δέν 
αφέθηκε ελεύθερο. 

Η καταδίωξη τών αναρχικών στό Χάρκοβο πήρε διαστάσεις πρωτάκου¬ 
στες γιά τή Ρωσία τού παρελθόντος. Οργανώθηκαν παγίδες κι ενέδρες στά 
σπίτια όλων τών ντόπιων αναρχικών. Μιά τέτοια παγίδα στήθηκε στό βι¬ 
βλιοπωλείο "Βολνόε Μπράτστβο" ("Ελεύθερη Αδελφότητα"). Όποιος έ¬ 
μπαινε γιά ν’ αγοράσει ένα βιβλίο συλλαμβάνονταν κι οδηγούνταν στήν 
Τ σ ε κ ά. Φυλάκιζαν ακόμα κι ανθρώπους που σταματούσαν γιά νά διαβά¬ 
σουν τήν εφημερίδα "Ναμπάτ" που εκδιδόταν νόμιμα κι ήταν τοιχοκολλη- 
μένη στόν τοίχο τού βιβλιοπωλείου. Όταν ένας απ' τούς αναρχικούς τού 
Χάρκοβου, ο Γκριγκόρυ Τσέσνικ, διέφυγε τή σύλληψη, οι Μπολσεβίκοι έ¬ 
ριξαν στή φυλακή τή γυναίκα του, που δέν είχε καμιά σχέση μέ τήν πολιτι¬ 
κή. Η τελευταία ξεκίνησε μιά απεργία πείνας, απαιτώντας τήν άμεση απο- 
φυλάκισή της. Τότε οι Μπολσεβίκοι τής είπαν ότι άν ο Τσέσνικ ήθελε νά 
πετύχει τήν απελευθέρωσή της, τό μόνο που είχε νά κάνει ήταν νά παραδο¬ 
θεί στήν Τ σ ε κ ά. Ο Τσέσνικ, άν καί άρρωστος από φυματϋυση, παραδό¬ 
θηκε καί φυλακίστηκε. 

Έχουμε ήδη αναφέρει ότι τό επιτελείο τού Μαχνοβίτικου στρατού 
στήν Κριμαία είχε συλληφθεί μέ προδοσία. Ο διοικητής τού ιππικού Μαρ- 
τσένκο, μολονότι είχε περικυκλωθεί καί δεχόταν τις άγριες επιθέσεις πο¬ 
λυάριθμων μονάδων τής Μπολσεβίκικης 4ης Στρατιάς, κατόρθωσε νά ξε· 
φύγει καί ν' ανοίξει ένα πέρασμα μέσα απ' τά φυσικά εμπόδια καί τις οχυ¬ 
ρώσεις τού Ισθμού τού Περεκόπ. Οδηγώντας τούς άντρες του, ή μάλλον 
ό,τι απόμεινε απ' τούς άντρες του, μέ συνεχείς πορείες μέρα καί νύχτα, κα¬ 
τόρθωσε νά ξαναενωθεί μέ τόν Μάχνο στό μικρό χωριό Κερμέντσικ, που 
κατοικούνταν από Έλληνες. Στις 7 Δεκέμβρη, έφτασε ένας καβαλάρης 
που ανάγγειλε ότι ο στρατός τού Μαρτσένκο θά ήταν εκεί σέ λίγες ώρες. 
Οι Μαχνοβίτες βγήκαν μέ συγκίνηση απ’ τό Κερμέντσικ γιά νά συναντή¬ 
σουν τούς ήρωες. Μπορεί κανείς νά φανταστεί τήν οδύνη τους όταν τελικά 

είδαν τή μικρή ομάδα τών καβαλάρηδων - αντί γιά τό ισχυρό ιππικό τών 
1.500 αντρών, επέστρεφε ένα μικρό απόσπασμα 250 αντρών. Επικεφαλής 
τους ήταν ο Μαρτσένκο κι ο Ταρανόφσκι. 

""Εχω τήν τιμή νά σάς ανακοινώσω τήν επιστροφή τού Κριμαϊκού 
στρατού" είπε ο Μαρτσένκο μέ πικρή ειρωνία. Όλοι χαμογέλασαν θλιμμέ¬ 
να. "Ναι αδέλφια", συνέχισε ο Μαρτσένκο. "Τώρα ξέρουμε τί είναι οι Κομ¬ 
μουνιστές". Ο Μάχνο ήταν μελαγχολικός. Τό θέαμα τού συντριμμένου καί 
σχεδόν καταστραμμένου ένδοξου ιππικού τόν είχε συγκλονίσει. "Ηταν σιω¬ 
πηλός, προσπαθώντας νά ελέγξει τά συναισθήματά του. Μιά γενική συνέ¬ 
λευση έγινε επιτόπου. Διηγήθηκαν ξανά τήν ιστορία τών γεγονότων τής 
Κριμαίας: πώς ο διοικητής τού στρατού Καρέτνικ, σταλμένος απ" τό Μπολ¬ 
σεβίκικο επιτελείο ατό Γκιουλάι-Πολέ, γιά νά παρακολουθήσει δήθεν ένα 
στρατιωτικό συμβούλιο, πιάστηκε προδοτικά στό δρόμο - πώς ο Γαβριλέν- 
κο, επιτελάρχης τού Κριμαϊκού στρατού, καθώς επίσης κι όλοι οι βοηθοί 
του κι αρκετοί διοικητές μονάδων, ξεγελάστηκαν μ - ένα παρόμοιο πρόσχη¬ 
μα. Όλοι όσοι πιάστηκαν τουφεκίστηκαν αμέσως. Τά μέλη τού πολιτιστι¬ 
κό - εκπαιδευτικού τομέα, στή Σιμφεροπόλ, συνελήφθηκαν χωρίς νά χρη¬ 
σιμοποιηθεί κανένα στρατιωτικό τέχνασμα. 


Στις 26 Νοέμβρη, όταν τό Γκιουλάι-Πολέ περικυκλώθηκε από Κόκκινα 
Στρατεύματα, βρισκόταν εκεί μόνον μιά ειδική ομάδα 150 - 200 Μαχνοβι- 
τών ιππέων. Μ - αυτή τή χούφτα αντρών, ο Μάχνο κατατρόπωσε τό σύνταγ¬ 
μα ιππικού τού Κόκκινου Στρατού, που προέλασε στό Γκιουλάι-Πολέ απ - 
τήν Ουσπενόφκα κι έτσι ξέφυγε απ' τόν εχθρικό κλοιό. Τή βδομάδα που α¬ 
κολούθησε οργάνωσε τις μονάδες τών ανταρτών που συσπειρώνονταν γύ¬ 
ρω του από παντού, καθώς καί μερικές μονάδες τού Κόκκινου Στρατού 
που εγκατέλειψαν τούς Μπολσεβίκους κι ήρθαν νά ενωθούν μαζί του. Κα¬ 
τόρθωσε νά σχηματίσει μιά μονάδα 100 ιππέων καί 1.500 πεζικάριων, μέ 
τούς οποίους επιχείρησε μιάν αντεπίθεση. Ακριβώς μιά βδομάδα αργότερα, 
κατέλαβε τό Γκιουλάι-Πολέ, έχοντας τρέψει σέ φυγή τήν 42η Μεραρχία 
τού Κόκκινου Στρατού κι έχοντας συλλάβει σχεδόν 6.000 αιχμαλώτους. Α¬ 
πό αυτούς, περίπου 2.000 άντρες δήλωσαν πως ήταν πρόθυμοι νά προσχω¬ 
ρήσουν στόν αντάρτικο στρατό - οι υπόλοιποι αφέθηκαν ελεύθεροι τήν ίδια 
μέρα, αφού παρακολούθησαν πρώτα μιά πλατιά λαϊκή συνέλευση. 3 μέρες 
αργότερα, ο Μάχνο κατάφερε ένα ακόμη σοβαρό πλήγμα στούς Μπολσεβί¬ 
κους κοντά στήν Αντρέγεφκα. Ολόκληρη τή νύχτα καί τήν επόμενη μέρα 
πολεμούσε εναντίον 2 μεραρχιών τού Κόκκινου Στρατού καί κατέληξε νά 
τις συντρίψει, πιάνοντας ξανά 8.000 - 10.000 αιχμάλωτους. Όπως καί στό 
Γκιουλάι-Πολέ, οι αιχμάλωτοι αυτοί αφέθηκαν ελεύθεροι - οι εθελοντές έ¬ 
μειναν μέ τόν επαναστατικό στρατό. Κατόπιν ο Μάχνο κατάφερε τρία ακό¬ 
μη αλλεπάλληλα χτυπήματα στόν Κόκκινο Στρατό: κοντά στό Κομάρ, στήν 
Τσάρε-Κονσταντϊνοφκα και στό Μπερντιάνσκ. Τό Μπολσεβίκικο πεζικό πο¬ 
λέμησε απρόθυμα κι εκμεταλλεύτηκε κάθε ευκαιρία γιά νά παραδοθεί(5). 

Γιά λίγο καιρό οι Μαχνοβϊτες εμψυχώνονταν απ’ τή σκέψη ότι η νίκη 
θά ήταν δική τους. Τούς φαινόταν ότι τό μόνο που χρειάζονταν ήταν νά νι- 

κήσουν 2 - 3 Μπολσεβίκικες μεραρχίες, γιά νά ενωθεί μαζί τους ένα σημαν¬ 
τικό τμήμα τού Κόκκινου Στρατού, ενώ τό υπόλοιπο θά υποχωρούσε πρός 
τό βορρά. Αλλά σύντομα χωρικοί από διάφορες περιοχές έφεραν τά νέα ό¬ 
τι οι Μπολσεβίκοι εγκαθιστούσαν σ' όλα τά χωριά ολόκληρα συντάγματα, 
κύρια ιππικού, κι ότι συγκέντρωναν τεράστιες στροτιωτικές δυνάμεις σέ 
διάφορα μέρη. Πράγματι, ο Μάχνο βρέθηκε σύντομα περικυκλωμένος στή 
Φεντόροφκα, νότια τού Γκιουλάι-Πολέ, από αρκετές μεραρχίες πεζικού κι 
ιππικού. Η μάχη μαινόταν αδιάκοπα απ' τις 2 τή νύχτα ώς τις 4 τό απόγευ¬ 
μα. Διασπώντας τις εχθρικές γραμμές, ο Μάχνο κατάφερε νά ξεφύγει πρός 
τά βορειοανατολικά. Αλλά 3 μέρες αργότερα βρέθηκε αναγκασμένος νά 
δώσει μιά νέα μάχη κοντά στό χωριό Κονσταντίν (όπου κατοικούσαν Έλ¬ 
ληνες χωρικοί), ενάντια σέ μιά μεγάλη δύναμη ιππικού κι ένα ισχυρό πυρο¬ 
βολικό. Από μερικούς αξιωματικούς που έπιασε, ο Μάχνο έμαθε ότι υπήρ¬ 
χαν 4 Μπολσεβίκικες στρατιές - 2 ιππικού καί 2 μικτές - κι ότι ο Κόκκι¬ 
νος διοικητής έλπιζε νά τόν περικυκλώσει μέ τήν βοήθεια αρκετών πρόσθε¬ 
των μεραρχιών. Αυτή η πληροφορία ταίριαζε τέλεια μέ εκείνη που τού εί¬ 
χαν δώσει οι χωρικοί, καθώς καί μέ τις εκτιμήσεις καί τά συμπεράσματα 
τού ίδιου τού Μάχνο. Γινόταν όλο καί πιό ξεκάθαρο ότι η συντριβή 2 - 3 
Κόκκινων μονάδων ήταν ασήμαντη, μπροστά στήν τεράστια στρατιωτική 
δύναμη που είχαν στείλει εναντίον τών Μαχνοβιτών. Τό ζήτημα δέν ήταν 
πιά νά νικήσουν τις Μπολσεβίκικες στρατιές, αλλά ν' αποφύγουν τήν ολο¬ 
κληρωτική καταστροφή τού αντάρτικου στρατού. Αυτός ο στρατός, που 
είχε μειωθεί στούς 3.000 περίπου στρατιώτες, ήταν υποχρεωμένος νά πο¬ 
λεμάει καθημερινά, καί κάθε φορά εναντίον ενός εχθρού μέ δύναμη 
10.000 - 15.000 άντρες. Κάτω απ' αυτές τις συνθήκες, η καταστροφή ήταν 
πιά αναμφισβήτητη. Τό Συμβούλιο τών Επαναστατών αποφάσισε τότε νά 
εγκαταλείψει προσωρινά τή νότια περιοχή, αφήνοντας στόν Μάχνο πλήρη 
ελευθερία ως πρός τή κατεύθυνση τής γενικής υποχώρησης. 

Η ιδιοφυία τού Μάχνο έμελλε νά υποβληθεί στήν πιό μεγάλη δοκιμα¬ 
σία. Φαινόταν εντελώς αδύνατο νά ξεφύγουν απ' τό τεράστιο δίκτυο τών 
στρατευμάτων που προέλαυναν απ' όλες τις μεριές πρός τή μικρή ομάδα 
τών ανταρτών. 3.000 επαναστάτες μαχητές ήταν περικυκλωμένοι από έναν 
στρατό τουλάχιστον 150.000 αντρών. Αλλά ο Μάχνο δέν έχασε ούτε γιά 
μιά στιγμή τό κουράγιο του ή τήν πνευματική του ετοιμότητα. Αποδύθηκε 
σ' έναν ηρωικό αγώνα ενάντια σ' αυτό τό πλήθος τών στρατευμάτων. Περι¬ 
κυκλωμένος απ' όλες τις μεριές από Κόκκινες μεραρχίες, προχώρησε σάν 
μυθικός Τιτάνας, δίνοντας αλλεπάλληλες μάχες δεξιά, αριστερά, μετωπικά 
καί στά νώτα. Αφού νίκησε αρκετές μονάδες τού Κόκκινου Στρατού κι έ¬ 
πιασε πάνω από 20.000 αιχμάλωτους, ο Μάχνο, σά νά χτυπούσε στά τυ¬ 
φλά, ξεκίνησε πρώτα πρός τά ανατολικά, πρός τή Γιουζόφκα, άν κι οι ερ¬ 
γάτες αυτής τής περιοχής τών ορυχείων τόν είχαν προειδοποιήσει ότι τόν 
περίμενε ένα συμπαγές στρατιωτικό φράγμα' μετά στράφηκε ξαφνικά πρός 
τά δυτικά, ακολουθώντας απίθανες διαδρομές που μόνον αυτός ήξερε. Απ' 
αυτή τή στιγμή, εγκαταλείφθηκαν τελείως οι συνηθισμένοι δρόμοι. Η μετα¬ 
κίνηση τού στρατού συνεχίστηκε γιά εκατοντάδες μιλιά, μέσα από χιονι¬ 
σμένους κάμπους, κατευθυνόμενη από μιά καταπληκτική αίσθηση προσα¬ 
νατολισμού μέσα σ' αυτή τήν παγωμένη έρημο(6). Αυτός ο ελιγμός επέτρε- 

ψε στον Μαχνοβίτικο στρατό ν' αποφύγει εκατοντάδες εχθρικά κανόνια 
καί πολυβόλα και τού έδωσε τή δυνατότητα νά νικήσει δυό ταξιαρχίες τού 
1ου Μπολσεβίκικου ιππικού ατό Πέτροβο, τής επαρχίας τής Χερσώνας. οι 
οποίες, πιστεύοντας ότι ο Μάχνο βρισκόταν 100 μιλιά μακριά, πιάστηκαν 
κυριολεκτικά στόν ύπνο. 

Η σύγκρουση κράτησε αρκετούς μήνες, μέ ακατάπαυστες μάχες μέρα 
καί νύχτα. 

Φτάνοντας στήν επαρχία τού Κιέβου, ο Μαχνοβίτικος στρατός βρέθη¬ 
κε, στήν πιό κρύα περίοδο τού χειμώνα, σέ μιά ορεινή, βραχώδη περιοχή, 
που τούς ανάγκασε νά αφήσουν πίσω όλο τό πυροβολικό, τις προμήθειες 
καί σχεδόν όλα τά πολεμοφόδια, ακόμα καί τά περισσότερα απ' τά αμάξια. 
Τόν ίδιο καιρό, 2 εχθρικές μεραρχίες ιππικού, οι λεγόμενοι Κόκκινοι Κοζά¬ 
κοι, ήλθαν απ' τά δυτικά σύνορα γιά νά ενωθούν μέ τή στρατιωτική μάζα 
που είχε σταλεί απ' τούς Μπολσεβίκους εναντίον τού Μάχνο. Όλοι οι δρό¬ 
μοι ήταν αποκλεισμένοι. Τό μέρος ήταν γυμνό σάν νεκροταφείο. Υπήρχαν 
μόνο βράχια κι απόκρημνες χαράδρες, σκεπασμένες όλες μέ πάγους, που 
πάνω τους μπορούσε κανείς νά προχωράει μόνον αργά. Απ' όλες τις μεριές 
υπήρχε ένα ακατάπαυστο φράγμα πυράς απ' τά κανόνια καί τά πολυβόλα. 
Κανένας Μαχνοβίτης δέν περίμενε ότι θά ξεφύγουν ξανά. Αλλά καί κανέ¬ 
νας δέν σκέφτηκε νά τραπεί σέ μιά επονείδιστη φυγή. Αποφάσισαν νά πε- 
θάνουν μαζί. 

Ήταν απερίγραπτα λυπηρό τό θέαμα αυτής τής χούφτας αντρών, μό¬ 
νων τους ανάμεσα στούς γκρεμούς, τόν ουρανό καί τά εχθρικά πυρά, έτοι¬ 
μων ν’ αγωνιστούν ώς τό τέλος καί προφανώς ήδη καταδικασμένων σέ θά¬ 
νατο. Τούς κυρίεψε οδύνη, απόγνωση καί θλίψη. Ήθελαν νά διαλαλήσουν 
σ’ ολόκληρο τόν κόσμο ότι ένα φοβερό έγκλημα επρόκειτο νά διαπραχθεί’ 
ό,τι πιό υψηλό υπήρχε μέσα στις καρδιές τού λαού, ό,τι δημιουργεί ο λαός 
στις πιό ηρωικές εποχές του, επρόκειτο νά καταστραφεί, νά εξαφανιστεί 
γιά πάντα. 

Ο Μάχνο αντιμετώπισε έντιμα τή δοκιμασία που τού είχε επιβάλλει η 
μοίρα. Προχώρησε πρός τά σύνορα τής Γαλικίας, ξαναγύρισε ατό Κίεβό, 
διέσχισε ξανά τόν Δνείπερο κοντά στό Κίεβο, κατεβηκε πρός τις περιφέ¬ 
ρειες τής Πολτάβα καί τού Χάρκοβου, στράφηκε πάλι βόρεια πρός τό 
Κούρσκ καί, ακολουθώντας τις σιδηροδρομικές γρομμές μεταξύ Κούρσκ 
καί Μπέλογκραντ, ξέφυγε απ’ τόν εχθρικό κλοιό γιά νά βρεθεί σέ μιά πιό 
ευνοϊκή κατάσταση κι άφησε πολύ πίσω του τις πολυάριθμες Μπολσεβίκι¬ 
κες μεραρχίες που είχαν σταλεί γιά νά τόν καταδιώξουν. 


Η ηρωική πάλη μεταξύ μιάς χούφτας Μαχνοβιτών καί τού Κρατικού 
στρατού τών Μπολσεβίκων δέν είχε τελειώσει ακόμα. Η Μπολσεβίκικη 
διοίκηση έκανε ό,τι ήταν δυνατόν γιά νά αιχμαλωτίσει τόν κεντρικό πυρήνα 
τής Μαχνοβτσίνα καί νά τόν καταστρέφει. Μεραρχίες πεζικού κι ιππικού 
στέλνονταν από όλα τά μέρη τής Ουκρανίας γιά νά παγιδέψουν τόν Μάχνο. 
Η μέγγενη πυράς καί σιδήρου σφίχτηκε πάλι γύρω από τούς επαναστάτες 
ήρωες κι η θανάσιμη πάλη ξανάρχισε. 

Σ' ένα γράμμα σέ σύντροφό του, ο Μάχνο περίγραψε ο ίδιος τό τέλος 
αυτού τού ηρωικού και συγκινητικού επεισοδίου τής ιστορίας τής Μαχνοβ- 
τσίνα. 

Έγραψε(7): 

Δύο μέρες μετά τήν αναχώρησή σου, αγαπητέ μου φίλε, κατέλαβα τό χωριό Κόρο- 
τσα (στην επαρχία τού Κούρσκ), όπου μοίρασα αρκετές χιλιάδες αντίτυπα τού "Κατα¬ 
στατικού τών Ελεύθερων Σοβιέτ”. Μετά ξεκίνησα μέσα από τήν Βαρπνγιάρκα καί τήν 
περιοχή τού Δον πρός τό Αικατερίνοσλαβ καί τήν Τανρίδα. Ήμουν αναγκασμένος νά 
διεξάγω καθημερινά άγριες μάχες — απ' τή μιά μεριά, εναντίον τού Μπολσεβίκικο-Κομ- 
μουνιστικού πεζικού που μάς ακολουθούσε βήμα πρός βήμα κι από τήν άλλη εναντίον 
τής 2ης Στρατιάς Ιππικού που είχε στείλει εναντίον μας η Μπολσεβίκικη διοίκηση. Ξέ¬ 
ρεις τούς καβαλάρηδες μας. Τό Κόκκινο Ιππικό δέν θά μπορούσε ποτέ νά τούς αναχαι¬ 
τίσει άν δέν ενισχυόταν από πεζικό καί τεθωρακισμένα. Αυτός είναι ο λόγος που κατόρ¬ 
θωσα, άν κι όχι χωρίς σοβαρές απώλειες, νά ξεφύγω χωρίς ν' αλλάξω τήν κατεύθυνσή 
μου. Ο στρατός μας απόδειχνε καθημερινά ότι ήταν πραγματικά ένας λαϊκός κι επανα¬ 
στατικός στρατός. Μέ τις υλικές συνθήκες που υπόμενε, θά έπρεπε » διαλυθεί αμέσως, 
αντίθετα όμως ποτέ δέ σταμάτησε νά αυξάνεται αριθμητικά σέ δύναμη καί πόρους. 

Σέ μία απ' τις σοβαρές μάχες που έπρεπε νά διεξάγουμε, τό ειδικό απόσπασμα ιππι¬ 
κού μας έχασε πάνω από 30 άντρες, οι μισοί από τούς οποίους ήταν διοικητές. Μεταξύ 
άλλων, ο αγαπητός καί καλός μας φίλος, μικρός ατά χρόνια αλλά μεγάλος σέ στρατιω¬ 
τικά κατορθώματα, ο αρχηγός τού αποσπάσματος Γκαβρβούσα Τρογιάν, σκοτώθηκε α¬ 
καριαία από μία σφαίρα. Δίπλα του έπεσε κι ο Απόλλων κι αρκετοί άλλοι γενναίοι κι α- 
φοσιωμένοι σύντροφοι. 

Σέ κάποια απόσταση απ' τό Γιαουλάι-Πολέ, ενώθηκαν μαζί μας οι νέες μας στρα¬ 
τιωτικές δυνάμεις, ξεκούραστες καί μέ ακμαίο τό ηθικό, που διοικούνταν από τούς 
Μπρόβα καί Παρχομένκο. Λίγο αργότερα, η πρώτη ταξιαρχία τής 4ης Μεραρχίας Ιππι¬ 
κού Μπουντέννυ, μέ διοικητή τον Μασλάκ, προσχώρησε στις γραμμές μας. Α πάλη ε¬ 
νάντια στήν εξουσία καί τό δεσποτισμό τών Μπολσεβίκων έγινε ακόμα πιό λυσσασμένη. 

Στις αρχές τού Μάρτη 1921, ζήτησα απ' τον Μπρόβα καί τόν Μασλάκ νά σχηματί¬ 
σουν μέσα απ' τις τάξεις τών στρατιωτών που ήταν μαζί μου μία ειδική μονάδα καί νά 
προχωρήσουν πρός τόν Δόν καί τό Κουβάν. Σχηματίστηκε επίσης μιά άλλη ομάδα, μέ 
διοικητή τόν Παρχομένκο καί στάλθηκε στήν περιοχή Βορσνέζ. (Ο Παρχομένκο σκοτώ¬ 
θηκε καί τόν αντικατέστησε ένας αναρχικός απ' τό Τσουγκούεφ.) Μία τρίτη ομάδα, που 
αποτελούνταν από 600 ιππείς καί τό απόσπασμα τού Ιβάνιουκ στάλθηκε πρός τό Χάρ- 
κοβο. 

Τόν ίδιο καιρό περίπου, ο καλύτερός μας σύντροφος κι επαναστάτης Βντοβιτσένκο 
τραυματίστηκε στή μάχη κι έπρεπε νά μεταφερθεί γιά θεραπεία στή Νοβοσπάζόφκα συ¬ 
ν οδευόμτνος από ένα μικρό απόσπασμα. Μιά εκστρατευτική δύναμη Μπολσεβίκων α¬ 
νακάλυψε τό κρησφύγετό του' ο Βντοβιτσένκο κι ο σύντροφός του Ματροσένκο<8), α¬ 
φού αμύνθηκαν εναντίον τού εχθρού κι είδαν ότι θά πιάνονταν αιχμάλωτοι, αυτοπυρο- 
βολήθηκαν. Ο Ματροσένκο πέθανε ακαριαία, αλλά η σφαίρα τού Βντοβιτσένκο σφηνώ¬ 
θηκε στό κρανίο του, πάνω απ' τό λαιμό. Όταν οι Κομμουνιστές ανακάλυψαν ποιος ή¬ 
ταν, τού πρόσφεραν πρώτες βοήθειες καί τόν έσωσαν απ’ τό θάνατο. Λίγο μετά απ’ αυ¬ 
τό, είχα νέα του. Βρισκόταν στό νοσοκομείο τού Αλεξαντρόφσκ η εκλιπαρούσε τούς 
συντρόφους του νά βρουν έναν τρόπο γιά νά τόν γλιτώσουν. Τόν βασάνισαν απάνθρω¬ 
πα. Προσπάθησαν νά τόν κάνουν ν’ αποκηρύξει τή Μαχνοβτσίνα καί νά υπογράψει ένα 

σχετικό χαρτί Απόρριψε περιφρονητικά τις προσφορές τους άν κι ήταν τόσο αδύνα¬ 
μος που σχεδόν δέν μπορούσε νά μιλήσει. Εξαιτίας αυτής του τής άρνησης θά μπορού¬ 
σε νά εκτελεστεί οποιαδήποτε στιγμή - αλλά δέν ανακάλυψα άν εκτελέστηκε ή όχι. 

Στή διάρκεια αυτής τής περιόδου, εγώ, περνώντας τόν Δνείπερο, έκανα μιά επιδρο¬ 
μή εναντίον τού Νικολάγεφ' μετά διέσχισα πάλι τόν Δνείπερο, πάνω απ' τό Περεκόπ, 
καί κατευθύνθηκα πρός τήν περιοχή μας, όπου έλπιζα νά συναντήσω μερικά απ' τά α¬ 

ποσπάσματα μας. Αλλά ο Κομμουνιστής διοικητής μού είχε στήσει ενέδρα κοντά οτό 
Μελιτοπόλ. Ήταν αδύνατον είτε νά προχωρήσω, είτε νά ξ αναπεράσω τόν Δνείπερο, 
επειδή τό χιόνι είχε αρχίσει νά λιώνει κι ο ποταμός ήταν σκεπασμένος από πάγους που 
επιπλέανε. Έπρεπε νά πολεμήσουμε, πράγμα που σήμαινε ότι έπρεπε νά ξαναγυρίσω 
στή σέλλα(9) καί νά διευθύνω προσωπικά τις επιχειρήσεις. Ένα τμήμα τών εχθρικών 
στρατευμάτων παρακάμφθηκε επιδέξια απ' τό στρατό μας, ενώ ανάγκασα τούς άλλους 
νά βρίσκονται σ' επιφυλακή όλο τό 24ωρο, παρενοχλώντας τους μέ τις περιπόλους 
μας. Στό διάστημα αυτό κατόρθωσα νά κάνω μιά αναγκαστική πορεία 40 μιλιών, γιά νά 
εξουδετερώσω (τήν αυγή τής 8 Μάρτη) μιά τρίτη Μπολσεβίκικη στρατιά, που είχε στρα- 
τοπεδεύσει στις όχθες τής Λίμνης Μολότσνι καί νά φτάσω στό ξέφωτο τής περιοχής 
Βέρχνι Τοκμάκ, πάνω απ' τό στενό ακρωτήρι μεταξύ τής λίμνης Μολότσνι καί τής Αζο- 
φικής θάλασσας. Από εκεί έστειλα τόν Κυριλένκο στήν περιοχή τού Μπερντιάνσκ - Μα- 
ριουπόλ γιά νά διευθύνει τό εκεί επαναστατικό κίνημα Όσο γιά μένα πήγα διαμέσου 
τής περιοχής Γκιουλάι-Πολέ πρός τό Τσερνίγκοφ, επειδή είχαν έλθει αντιπροσωπείες 
χωρικών από αρκετές περιφέρειες γιά νά μού ζητήσουν νά επισκεφθώ τήν περιοχή 
τους. 

Στήν πορεία αυτού τού ταξιδιού ο στρατός μου - 1500 καβαλάρηδες, μέ διοικητή 
τόν Πετρένκο, καί δύο συντάγματα πεζικού - ακινητοποιήθηκε καί περικυκλώθηκε από 
ισχυρές Μπολσεβίκικες μεραρχίες. Αναγκάστηκα πάλι νά διευθύνω προσωπικά τήν αν¬ 
τεπίθεση. Οι προσπάθειές μας στέφθηκαν από επιτυχία Συντρίψαμε ολοσχερώς τόν εχ¬ 
θρό καί πήραμε πολλούς αιχμαλώτους, καθώς καί όπλα, πολυβόλα, πολεμοφόδια κι ά¬ 
λογα Αλλά 2 μέρες αργότερα, δεχτήκαμε επίθεση από νέες κι ισχυρές εχθρικές μονά¬ 
δες. Πρέπει νά σού πώ ότι αυτές οι καθημερινές μάχες είχαν κάνει τούς άντρες μας νά 
υπολογίζουν τόσο λίγο τή ζωή τους ώστε κατορθώματα εξαιρετικού ηρωισμού είχαν 
γίνει καθημερινά συμβάντα. Μέ τήν κραυγή "Ζήσε ελεύθερος, ή πέθανε πολεμώντας”, 
οι άντρες ρίχνονταν σέ οποιαδήποτε μονάδα, κατατροπώνοντας εχθρούς πολύ ισχυρό¬ 
τερους απ' τούς ίδιους κι αναγκάζοντας τους νά τραπούν σέ φυγή. Στή διάρκεια μιάς 
αντεπίθεσης, που η τόλμη της έφτανε τά όρια τής τρέλας, χτυπήθηκα από μιά σφαίρα 
που μπήκε απ' τό μηρό μου καί βγήκε διαπερνώντας τό στομάχι κοντά στή σκωληκοει¬ 
δίτιδα. Έπεσα απ' τό άλογό μου. Αυτό μάς ανάγκασε νά υποχωρήσουμε, γιατί κάποιος 
άπειρος πολεμιστής φώναξε: ”0 Μπάτκο σκοτώθηκε!” 

Μέ μετέφεραν μ' ένα κάρο κάπου 12 βέρστια, πριν δέσουν τό τραύμα μου, κι έχασα 
πολύ αίμα. Έμεινα αναίσθητος, κάτω απ' τήν περιφρούρηση τού Λέβ Ζινκόφσκυ. Αυτό 
έγινε στις 14 Μάρτη. Τή νύκτα τής 15ης, επανέκτησα τις αισθήσεις μου. Όλοι οι διοικη¬ 
τές τού στρατού μου καί τά μέλη τού επιτελείου, μ' επικεφαλής τους τόν Μπέλας, συγ¬ 
κεντρώθηκαν δίπλα στό κρεβάτι μου, ζητώντας μου νά υπογράψω μιά διαταγή γιά τήν 
αποστολή αποσπασμάτων 100 ώς 200 αντρών στούς Κυριλένκο, Κοζίν καί τούς άλλους, 
που διεύθνναν τό επαναστατικό κίνημα σέ διάφορες περιοχές. Ήθελαν ν' αποσυρθώ μ' 
ένα σύνταγμα σ' ένα σχετικά ήσυχο μέρος μέχρι νά μπορέσω νά ξαναίππεύσω. Υπόγρα¬ 
ψα τή διαταγή κι έδωσα στον Ζαμπούντκο τήν άδεια νά συγκροτήσει μιά ελαφριά μάχι¬ 
μη μονάδα που νά δρά αυτόνομα στήν περιοχή μας, χωρίς νά χάνει τήν επαφή μαζί μου. 

Τό πρωί τής 16 Μάρτη είχαν ήβη φύγει όλα αυτά τ' αποσπάσματα εκτός από μιά μικρή, 
ειδική μονάδα που παρέμεινε μαζί μου. Κι αυτή τή στιγμή μάς επιτέθηκε η 9η Μεραρχία 
Κόκκινου Ιππικού καί μάς ανάγκασε νά διαλύσουμε τό στρατόπεδο* μάς καταδίωξαν 
13 ολόκληρες ώρες καί γιά πάνω από 180 βέρστια. Τελικά, ενώ εγκαταλείπαμε τή Σλο- 
μπόντα στις ακτές τής Αζοφικής θάλασσας, μπορέσαμε ν' αλλάξουμε άλογα καί νά στα¬ 
ματήσουμε γιά ϊ ώρες. 

Τήν αυγή τής 17 Μάρτη, συνεχίσαμε τήν πορεία πρός τή Νοβοσπαζόφκα, αλλά με¬ 
τά από 17 βέρστια δρόμο, συναντήσαμε μιά νέα κι αρκετά ξεκούραστη δύναμη Μπολσε¬ 
βίκων. Τούς είχαν στείλει νά καταδιώξουν τόν Κυριλένκο, αλλά χάνοντας τον, επιτέθη¬ 
καν σέ μάς. Αφού μάς καταδίωξαν γιά 2$ βέρστια (είμαστε εντελώς εξαντλημένοι καί 
πραγματικά ανίκανοι νά πολεμήσουμε), οι καβαλάρηδες αυτοί όρμησαν εναντίον μας. 
Τί θά κάναμε; Δέν ήμουν μόνο ανίκανος νά ιππεύσω, αλλά δέν μπορούσα ούτε ν' αιειση¬ 
κωθώ. Κοιτόμουν στό πάτωμα τού κάρου κι έβλεπα μιά τρομερή μάχη σώμα μέ σώμα 
- ένα απίστευτο πετσόκομμα - νά διεξάγεται καμιά εκατοστή γυάρδες πιό πέρα από μέ¬ 
να. Οι άντρες μας πέθαιναν μόνο γιά χάρη μου, μόνο καί μόνο γιατί δέν μπορούσαν νά 
μέ εγκαταλείψουν. Αλλά σέ τελική ανάλυση, δέν υπήρχε τρόπος σωτηρίας ούτε γι' αυ¬ 
τούς, ούτε γιά μένα. Ο εχθρός ήταν πενταπλάσιος ή εξαπλάσιος σέ δύναμη, γιατί έφτα¬ 
ναν συνέχεια νέες εφεδρείες. Ξαφνικά είδα κοντά στό κάρο μου τούς ”Λιουίστες"(10), 
που στόν καιρό σου ήταν μαζί μου. Υπήρχαν 5 άντρες, μέ διοικητή τόν Μ ίσα απ’ τό χω¬ 
ριό Τσερνίγκοφκα κοντά στό Μπερντιάνσκ. Μέ αποχαιρέτησαν λέγοντας: "Μπάτκο, εί¬ 
σαι απαραίτητος γιά τήν υπόθεση τής αγροτικής μας οργάνωσης. Αυτή τήν υπόθεση τήν 
αγαπάμε, θά πεθάνουμε σέ λίγο, αλλά ο θάνατός μας θά σώσει εσένα κι αυτούς που σέ 
φροντίζουν μέ αφοσίωση. Μήν ξεχάσεις νά επαναλάβεις τά λόγια μας στους γονείς 
μας.” Ένας απ' αυτούς μέ αγκάλιασε* μετά δέν μπορούσα πιά νά δώ κανέναν απ' αυ¬ 
τούς κοντά μου. Ένα λεπτό αργότερα ο Λέβ Ζινκόφσκυ μέ κουβάλησε στά χέρια στό 
κάρο ενός χωρικού που περνούσε από εκεί κοντά. Ακόυσα τά πολυβόλα νά κροταλί¬ 
ζουν καί τις οβίδες νά σκάνε λίγο μακρύτερα. Ήταν οι πολυβολητές μας που εμπόδι¬ 
ζαν τούς Μπολσεβίκους νά περάσουν. Προλάβαμε νά προχωρήσουμε 3 - 4 βέρστια καί 
νά περάσουμε ένα ποτάμι. Εγώ σώθηκα, αλλά όλοι οι "Λιουίστες" πέθαναν εκεί. 

Λίγο καιρό αργότερα ξαναπεράσαμε απ' τό μέρος αυτό κι οι κάτοικοι τού χωριού 
Σταροντουμπόφκα τής περιφέρειας τού Μαριουπόλ, μάς έδειξαν τόν τάφο όπου είχαν 
θάψει τούς "Λιουίστες” μας. Ακόμα δέν μπορώ νά συγκρατήσω τά δάκρυά μου όταν 
φέρνω στή σκέψη μου αυτούς τούς γενναίους μαχητές, απλούς καί τίμιους χωρικούς. 
Πρέπει επιπλέον νά σού πώ, αγαπητέ μου φίλε, ότι αυτό τό επεισόδιο φάνηκε νά μέ γιά¬ 
τρεψε. Τό απόγευμα τής ίδιας μέρας ξανακαβάλησα άλογο κι εγκατέλειψα τήν περιο¬ 
χή- 

Στή διάρκεια τού Απρίλη αποκατέστησα επαφή μέ όλες ής μονάδες τού στρατού 
μας κι έστειλα όσες ήταν εκεί κοντά στήν περιοχή τής Πολτάβα Τό Μάη, ενώθηκαν μα¬ 
ζί μας οι μονάδες τού Κοζίν καί τού Κυριλένκο, σχηματίζοντας ένα σώμα 2000 ιππέων 
κι αρκετών συνταγμάτων πεζικού. Αποφασίσαμε νά βαδίσουμε εναντίον τού Χάρκοβου 
καί νά κυνηγήσουμε τά μεγάλα αφεντικά τού Μπολσεβικο-Κομμουνισηκού Κόμματος. 
Αλλά αυτοί δέν κοιμόντουσαν. Έστειλαν εναντίον μου πάνω από 60 τεθωρακισμένα, 
αρκετές μεραρχίες ιππικού κι ένα πλήθος πεζικάριων. Η σύγκρουση μ' αυτά τά στρα¬ 
τεύματα κράτησε αρκετές βδομάδες. 

Ένα μήνα αργότερα, ο σύντροφος Στσούς σκοτώθηκε σέ μιά μάχη στήν περιοχή 
τής Πολτάβα Ήταν τότε επιτελάρχης τής ομάδας τού Ζαμπούντκο. Είχε δουλέψει μέ 
εντιμότητα κι ανδρεία 


149 




Ένα μήνα αργότερα σκοτώθηκε ο Κυριλένκο. Αυτός κάλυπτε τήν πορεία τού στρα¬ 
τού μας κατά μήκος τών σιδηροδρομικών γραμμών, ήταν υπεύθυνος γιά τή στάθμευση 
τών μονάδων καί βρισκόταν πάντα στήν πρώτη γραμμή. Κάποια μέρα αιφνιδιάστηκε απ' 
τό ιππικό τού Μπουντέννυ καί χάθηκε πάνω στή μάχη. 

Σάς 18 Μάη 1921, οι καβαλάρηδες τού Μπουντέννυ προχωρούσαν απ' τήν περιοχή 
τού Αικατερίνοσλαβ πρός τόν Δόν, γιά νά καταστείλονν μιά αγροτική εξέγερση που 
διεύθυναν οι σύντροφοί μας Μπρόβα καί Μασλάκ (απ’ τούς οποίους ο τελευταίος υπήρ¬ 
ξε αρχηγός τής 1ης Ταξιαρχίας τού Μπουντέννυ κι είχε ενωθεί μαζί μας μέ όλους τούς 
άντρες του). 

Η ομάδα μας αποτελούνταν από αρκετά αποσπάσματα κάτω απ’ τήν ενιαία διοίκη¬ 
ση τού Πετρένκο - Πλατόνωφ’ τό επιτελείο ια εγώ αποτελούσαμε τμήμα αυτής τής ο¬ 
μάδας. Η ομάδα βρισκόταν 15-20 βέρστια μακριά απ' τόν δρόμο στον οποίο κινούνταν 
ο στρατός τού Μπουντέννυ. Ξέροντας, μεταξύ άλλων, ότι εγώ βρισκόμουν πάντοτε κον¬ 
τά σ' αυτή τήν ομάδα, ο Μπουντέννυ μπήκε σέ πειρασμό απ' τή μικρή απόσταση που 
μάς χώριζε. Διέταξε τόν αρχηγό τής 21ης μονάδας τεθωρακισμένων, που υποάθεται ότι 
έπρεπε νά καταστείλει τήν εξέγερση τών χωρικών τού Δόν, νά στείλει 16 τεθωρακισμέ¬ 
να καί ν' αποκλείσει τό χωριό Νοβο-Γκριγκορέφκα (Στρεμένοε). Ο ίδιος ο Μπουντέννυ 
διέσχισε τά χωράφια επικεφαλής ενός τμήματος τής 19ης Μεραρχίας Ιππικού (πρώην 
Μεραρχίας "Εσωτερικής Υπηρεσίας"), πρός τήν κατεύθυνση τής Νόβο-Γκριγκορέφκα. 
Έφτασε εκεί πριν απ' τά τεθωρακισμένα, που ήταν αναγκασμένα ν’ αποφεύγουν τις χα¬ 
ράδρες αναζητώντας περάσματα καί φυλάκια. Η επαγρύπνηση τών ανιχνευτών μας μάς 
επέτρεφε νά γνωρίζουμε όλες αυτές τις κινήσεις καί νά πάρουμε προφυλαχτικά μέτρα. 
Τή στιγμή που ο Μπουντέννυ πλησίασε τό στρατόπεδό μας, ριχτήκαμε εναντίον του. 

Ο Μπουντένυ, που κάλπαζε περήφανα στήν πρώτη γραμμή, τράπηκε αμέσως σέ φυ¬ 
γή. Ο βδελυρός δειλός τό έσκασε, εγκαταλείποντας τούς συντρόφους του. 

Μία εφιαλτική μάχη εκτυλίχτηκε μπροστά μας. Οι στρατιώτες τού Κόκκινου Στρα¬ 
τού που είχαν σταλεί εναντίον μας, ανήκαν στά στρατεύματα που ήταν μέχρι τότε στήν 
Κεντρική Ρωσία, διασφαλίζοντας εκεί τήν εσωτερική τάξη. Δέν μάς ήξεραν* τούς είχαν 
πει ότι είμαστε κοινοί "ληστές” καί τό θεώρησαν θέμα τιμής νά μήν υποχωρήσουν μπρο¬ 
στά σέ ληστές. 

Οι επαναστάτες σύντροφοί μας ένιωσαν τό δίκιο νά τούς πνίγει κι ήταν σταθερό α¬ 
ποφασισμένοι νά νικήσουν καί ν' αφοπλίσουν τόν στρατό. 

Αυτή η μάχη υπήρξε η πιό άγρια από ύλες όσες αναγκαστήκαμε νά δώσουμε είτε 
πριν είτε μετά. Τέλειωσε μέ τήν ολοκληρωτική ήττα τού στρατού τού Μπουντένυ, γεγο¬ 
νός που οδήγησε στή διάλυση τού στρατού του καί στή λιποταξία πολλών στρατιωτών 

Μετά σχημάτισα μιά μονάδα πρώην Σιβηρίανών καί τούς έστειλα, οπλισμένους κι ε¬ 
φοδιασμένους μέ τά αναγκαία, στή Σιβηρία, μέ διοικητή τό σύντροφο Γκλαζούνωφ. 

Στις αρχές τού Αυγούστου τού 1921, μάθαμε απ’ τις Μπολσεβίκικες εφημερίδες ό¬ 
τι αυτή η μονάδα είχε κάνει τήν εμφάνισή της στήν επαρχία τής Σαμάρα. Μετά δέν ξανα¬ 
κούσαμε τίποτ' άλλο γι' αυτή. 

Συνεχίσιηιε νά πολεμάμε αδιάκοπα ολόκληρο τό καλοκαίρι τού 1921. 

Η μεγάλη ξηρασία εκείνης τής εποχής κι η συνακόλουθη κακή σοδειά στις επαρχίες 
τού Αικατερίνοσλαβ, τής Ταυρίδας καί σέ τμήματα τής Χερσώνας καί τής Πολτάβα, κα¬ 
θώς καί τής περιοχής τού Δόν, μάς ανάγκασε νά κινηθούμε πρός δυό κατευθύνσεις: μία 
πρός τό Κουβάν καί κάτω απ’ τό Τσαριτσύν καί τό Σαρατόφ καί μία δεύτερη πρός τό 
Κίεβο καί τό Τσερνιγκόφ. Στή δεύτερη περίπτωση τόν αγώνα διεύθυνε ο σύντροφος 

Κοζίν. Όταν ξανα συναντηθήκαμε, μού έδωσε μιά σειρά αποφάσεων που είχαν πάρει η 
χωρικοί τού Τσερνιγκόφ, όπου διακήρυσσαν τή θέλησή τους νά μάς υποστηρίξουν ολο¬ 
κληρωτικά στον αγώνα μας γιά ένα ελεύθερο συμβουλιακό σύστημα. 

Έκανα μιά επιδρομή, περνώντας στήν απέναντι πλευρά τού Βόλγα, με τις μονάδες 
τών συντροφιάν Ζαμπούντκο καί Πετρένκο' μετά αποσύρθηκα καί, περνώντας τον Δόν, 
συνάντησα στό δρόμο αρκετές απ' τις μονάδες μας τις οποίες συνένωσα, προσθέτοντας 
καί τήν παλιά ομάδα τού Βντοβιτσένκο απ' τήν περιοχή τής Αξοφικής. 

Στις αρχές Αυγούστου τού 1921, αποφασίσαμε ότι, εξαιτίας τής σοβαρότητας τών 
τραυμάτων μου, θά έφευγα μαζί με μερικούς απ' τούς διοικητές μας γιά ιατρική περί¬ 
θαλψη στό εξωτερικό. 

Εκείνον τόν καιρό περίπου, οι καλύτεροι διοικητές μας — Κοζίν, Πετρένκο καί Ζα¬ 
μπούντκο - ήταν τραυματισμένοι σοβαρά. 

Στις 13 Αυγούστου τού 1921, συνοδευόμενος από 100 καβαλάρηδες, ξεκίνησα γιά 
τόν Δνείπερο καί στις 16, τό πρωί, περάσαμε τό ποτάμι στό σημείο μεταξύ Ορλίκ καί 
Κρεμεντσούγκ, χρησιμοποιώντας 17 χωριάτικες ψαρόβαρκες. Τήν ημέρα αυτή τραυμα¬ 
τίστηκα 6 φορές, όχι όμως σοβαρά. ' 

Στό δρόμο συναντήσαμε αρκετές μονάδες μας καί τούς εξηγήσαμε τούς λόγους τής 
αναχώρησής μας γιά τό εξωτερικό. Όλοι είπαν τό ίδιο πράγμα: "Μπάικο, πήγαινε καί 
γίνε καλά καί μετά ξαναγύρισε νά μάς βοηθήσεις...” Στις 19 Αυγούστου συναντήσαμε 
τήν 7η Μεραρχία Ιππικού τού Κόκκινου Στρατού, που είχε στρατοπεδεύσει δίπλα στόν 
ποταμό Ίνγκουλετς, 12 βέρσηα μακριά απ' τό Μπομπρινέτς. Η οπισθοχώρησή μας ή¬ 
ταν προβληματική, μιά καί μάς είχε δει ένα σύνταγμα ιππικού που βρέθηκε στά δεξιά 
μας καί τό οποίο προέλαυνε γιά ν' ανακόψει τήν υποχώρησή μας. Συνακόλουθα, ζήτη¬ 
σα απ’ τόν Ζινκόφσκυ νά μέ ανεβάσει στό άλογο. Σ’ ένα λεπτό ορμήσαμε με γυμνά σπα¬ 
θιά καί δυνατές ζητωκραυγές πάνω στά πολυβόλα τού συντάγματος, που ήταν συγκεν¬ 
τρωμένα σ' ένα χωριό. Κατορθώσαμε ν' αρπάξουμε 13 πολυβόλα ”Μαξίμ” καί τρία 
"Λιούις”. Μετά ετοιμαστήκαμε νά συνεχίσουμε τό ταξίδι μας. 

Αλλά μόλις είχαμε πάρει τά πολυβόλα, κινητοποιήθηκε ολόκληρη η μεραρχία ιππι¬ 
κού που στάθμευε στό χωριό Νικολάγεφ καί στά γειτονικά χωριά καί μάς επιτέθηκε. 
Παγιδευτήκαμε. Χωρίς όμως νά χάσουμε τό θάρρος μας, κάναμε επίθεση καί νικήσαμε 
τό 38ο Σύνταγμα τής 7ης Μεραρχίας Ιππικού καί μετά καλπάζοντας καλύψαμε 110 βέρ- 
στια χωρίς ανάσα. Αμυνόμενοι αδιάκοπα απέναντι στις άγριες επιθέσεις όλο» αυτών 
τών στρατευμάτων, καταφέραμε τελικά νά ξεφύγσυμε έχοντας όμιος χάσει 17 απ’ τούς 
καλύτερους συντρόφους μας. 

Στις 22 Αυγούστου, χρειάστηκε πάλι νά μέ περιθάλψουν' μιά σφαίρα μέ χτύπησε 
στό λαιμό βγαίνοντας απ’ τό δεξί μάγουλο. Γιά μιά ακόμη φορά κοιτόμουν στό βάθος 
ενός κάρου. Στις 26 αναγκαστήκαμε νά δώσουμε μιά νέα μάχη μέ τούς Κόκκινους. Χά¬ 
σαμε τούς καλύτερους συντρόφους καί πολεμιστές μας-, τόν Πετρένκο - Πλατόνωφ καί 
τόν Ιβάνιουκ. Αναγκάστηκα γιά τελευταία φορά ν' αλλάξω τήν πορεία μας, καί στις 28 
Αυγούστου 1921, πέρασα τόν Δνείστερο. Βρίσκομαι τώρα στό εξωτερικό... 


Η τρίτη εκστρατεία τών Μπολσεβίκων ενάντια ατούς Μαχνοβίτες ήταν 
ταυτόχρονα καί μιά εκστρατεία ενάντια στήν Ουκρανική αγροτιά. 0 γενι¬ 
κός στόχος αυτής τής εκστρατείας δέν ήταν απλά καί μόνον η καταστροφή 
τού Μαχνοβίτικου στρατού, αλλά καί η καθυπόταξη τών δυσαρεστημένων 

αγροτών κι η εξαφάνιση κάθε πιθανότητας νά οργανώσουν οποιαδήποτε 
μορφή επαναστατικού κινήματος. Ο τεράστιος Κόκκινος Στρατός, απαλ¬ 
λαγμένος απ’ τόν πόλεμο εναντίον τού Βράνγκελ, πρόαφερε ατούς Μπολ¬ 
σεβίκους τή δυνατότητα νά υλοποιήσουν αυτό τό σχέδιο. Οι Κόκκινες Με¬ 
ραρχίες πήγαιναν σ' όλα τα εξεγερμένα χωριά τής επαναστατικής περιο¬ 
χής κι εξόντωναν πλήθη χωρικών, μέ βάση τις πληροφορίες που τούς έδι¬ 
ναν οι ντόπιοι Κουλάκοι. Όταν, μιά βδομάδα μετά τήν προδοτική Μπολσε¬ 
βίκικη επίθεση ενάντια ατό Γκιουλάι-Πολέ, ο Μάχνο ξαναγύρισε εκεί, οι 
χωρικοί συγκεντρώθηκαν γύρω απ' τούς Μαχνοβίτες καί τούς διηγήθηκαν 
μέ θλίψη πως οι Κομμουνιστές είχαν τουφεκίσει πάνω από 3.000 κατοί¬ 
κους τήν προηγούμενη νύχτα. Ο πληθυσμός τού Γκιουλάι-Πολέ περίμενε 
καθημερινά μέ ανυπομονησία τόν ερχομό τών Μαχνοβιτών, μέ τήν ελπίδα 
ότι θά έσωζαν τούς δυστυχισμένους αυτούς χωρικούς. Λίγες μέρες αργό¬ 
τερα, οι Μαχνοβίτες έφτασαν στή Νοβοσπαζόφκα κι εκεί έμαθαν ότι μόλις 
είχε γίνει μιά παρόμοια εκτέλεση. Ο πολιτιστικός - εκπαιδευτικός τομέας 
τού Μαχνοβίτικου Στρατού καθώς καί τό επαναστατικό Συμβούλιο έμαθαν 
ότι στή Νοβοσπαζόφκα οι άνθρωποι τής Τ σ ε κ ά, διψώντας γιά αίμα, α¬ 
νάγκασαν τις μητέρες νά κρατάνε τά μωρά τους στήν αγκαλιά τους, έτσι ώ¬ 
στε μέ μιά σφαίρα νά σκοτώνουν καί τούς δυό. Αυτό έκαναν στή γυναίκα 
καί τό νεογέννητο παιδί τού Μαρτίν, ενός αντάρτη απ' τή Νοβοσπαζόφκα. 
Τό παιδί σκοτώθηκε, αλλά η πληγωμένη μητέρα επέζησε χάρη στήν απρο¬ 
σεξία τών ανθρώπων τής Τ σ ε κ ά. Τέτοιες περιπτώσεις ήταν πολύ συ¬ 
χνές. Κάποια μέρα η ιστορία θά τις διηγηθεί. Οι Μπολσεβίκοι έκαναν επί¬ 
σης μαζικές εκτελέσεις χωρικών στά χωριά Μαλάγια Τοκμάσκα, Ουσπε- 
νόφκα, Πολόγκι κι αλλού. 

Ολόκληρη αυτή τήν εκστρατεία καταστολής διεύθυνε ο Φρούνζε, Διοι¬ 
κητής τής Στρατιάς τού Νοτίου Μετώπου. 

"Πρέπει νά αποτελειώσουμε τή Μαχνοβτσίνα σέ χρόνο μηδέν", έγραψε 
σέ μιά διαταγή πρός τή Στρατιά τού Νοτίου Μετώπου, πριν ξεκινήσει γι' 
αυτή τήν εκστρατεία. Καί σά γενναίος στρατιώτης, γεμάτος από επιθυμία 
νά διακριθεί στά μάτια τών ανωτέρων του, ξεκίνησε τήν Ουκρανική εκστρα¬ 
τεία μέ τό σπαθί του ν' αστράφτει, σπέρνοντας γύρω του τό θάνατο καί την 
ερήμωση(ΙΙ). 


ΣΗΜΕΙΩΣΕΙΣ 


1. Γραμματέας τού Συμβουλίου τών Επαναστατών. 

2. Οι αντιπρόσωποι τής Σοβιετικής Κυβέρνησης επέμεναν ο' αυτό τό τελευταίο ση¬ 
μείο εξαιτίας τής συχνής προσχώρησης μονάδων τού Κόκκινου Στρατού στις γραμμές 
τών Μαχνοβιτών - Π. Α. 

3. Θά αναφέρω ένα θεατρικό έργο, που έγραψε ένας νεαρός χωρικός τού Γκιουλάι- 
Πολέ, που έπαιξε έναν ενεργό ρόλο σέ διάφορες φάσεις τού επαναστατικού κινήματος. 
Τό έργο είχε τόν τίτλο "Η ζωή τών Μαχνοβιτών" κι αποτελούνταν από αρκετές πρά¬ 
ξεις. Η δράση αρχίζει τό καλοκαίρι τού 1919, όταν ο στρατός τού Ντενίκιν κατέλαβε 

όλη τήν Ουκρανία Τά ελεύθερα χωριά εκείνης τής εποχής κατακλύχτηκαν από αστυ¬ 
νομικούς καί στρατιωτικούς. Μετά τήν άφιξή τους, οι εργάτες γιά μιά ακόμη φορά 
μπαίνουν κάτω απ' τό ζυγό τής παλιάς καταπίεσης. Οι χωρικοί υποφέρουν σέ κάθε βή- 
μα' οι σοδειές τους επιτάσσονται* τά σπίτια τους ερευνούνται συνεχώς. Οι χωρικοί ο- 
ναζητούν τούς Μαχνοβίτες. Γέροι καί νέοι χωρικοί δέρνονται καί τουφεκίζανται. Τά 
πνεύμα τής εξέγερσης φουντώνει ανάμεσα ατούς χωρικούς. Συγκεντρώνονται σέ ομά¬ 
δες γιά νά συζητήσουν τή φοβερή κατάστασή τους, προετοιμάζονται γιά μιά νέα εξέ- 
γεροη κι άλο καί πιό πολύ στρέφουν τά βλέμμα τους πράς τάν Μάχνο, που 3 μήνες νω¬ 
ρίτερα είχε αναγκαστεί νά οπισθοχωρήσει κάτω απ' τήν πίεση τών στρατών τού Ντε- 
νίκιν καί τού Τρότσκυ. 

Αλλά κάποια μέρα απλώνεται η φήμη άτι ο Μάχνο είχε νικήσει τάν Ντενϊκιν καί 
προέλαυνε ξανά στήν Ουκρανία πλησιάζοντας στά Γκιουλάι-Πολέ. Αυτά τά νέα δίνουν 
κουράγιο καί δύναμη ατούς κατοίκους τού Γκιουλάι-Πολέ. Ακούγοντας απά μακριά τά 
κανόνια τών Μαχνοβιτών, οι χωρικοί εξεγείροντας αρχίζοντος μιά σκληρή πάλη ενάν¬ 
τια στόν στρατό τού Ντενϊκιν κι ανσγκάζοντάς τον νά εγκαταλεϊψει τό Γκιουλάι-Πολέ, 
υποστηριζάμενοι απ’ τά ιππικά τού Μάχνο, που μπαίνει στά χωριά εκείνη τή στιγμή. 

Τά έργο είναι μιά δυνατή περιγραφή τής ζωής στήν Ουκρανική ύπαιθρο τά καλο¬ 
καίρι τού 1919. Σ' αυτά απεικονίζονται μέ αξιοσημείωτη δύναμη τά δεινά τού λαού, τά 
πάθος του, η τιμιότητά του, ο επαναστατικός του ενθουσιασμός κι ηρωισμός. Η ισχυρή 
ένταση τού έργου διατηρείται μέχρι τά τέλος. 

4. Ο Φρούνζε αναφέρει ορισμένες περιπτώσεις όπου στρατιώτες τού Κόκκινου 
Στρατού αφοπλίστηκαν καί σκοτώθηκαν απ’ τούς Μαχνοβίτες. Αλλά όλες οι περιπτώ¬ 
σεις που αναφέρει, εξετάστηκαν διεξοδικά απ' τάν ίδιο τάν Ρακάφσκυ καί τούς αντι¬ 
πρόσωπους τών Μαχνοβιτών ατά Χάρκοβο καί αποδεϊχτηκε τελικά: 1) άτι ο Μαχνοβί- 
τικος Στρατός δέν είχε καμιά σχέση μ' αυτά τά εγκλήματα* 2) άτι άν έγιναν εχθρικές 
ενέργειες εναντίον τού στρατού απά κάποια στρατιωτικά αποσπάσματα που δέν ανήκαν 
στόν Μαχνοβίτικο Στρατό, αυτά οφειλόταν κυρίως στά γεγονός άτι οι Σοβιετικές αρ¬ 
χές δέν είχαν ενδιαφερθεί \ά δημοσιεύσουν έγκαιρα καί μέ σαφήνεια τή συμφωνία 
τους μέ τούς επαναστάτες. Στήν πραγματικότητα ήταν γνωστά άτι πολυάριθμες απομο¬ 
νωμένες στρατιωτικές μονάδες, που δέν ήταν ενσωματωμένες στόν Μαχνοβίτικο Στρα¬ 
τό, δρούσαν εδώ κι εκεί στήν Ουκρανία Στήν πλειοψηφία τους, αυτές οι μονάδες, ενώ 
δρούσαν αυτάνομα, σέβονταν παρόλα αυτά τή γνώμη καί τή στάση τού αντάρτικου 
στρατού* σίγουρα θά είχαν σταματήσει κάθε εχθροπραξία απέναντι στις Σοβιετικές 
αρχές καί στρατιές, άν είχαν μάθει γιά τή συμφωνία που είχε κλειστεί μέ τούς Μαχνο¬ 
βίτες. 

5. Αμέσως μετά τή σύλληψή τους, οι στρατιώτες τού Κόκκινου Στρατού αφέθηκαν 
ελεύθεροι. Τούς συμβούλεψαν νά γυρίσουν στά σπίτια τους καί νά πάψουν πιά νά χρη¬ 
σιμεύουν οάν όργανα εξουσίος γιά τήν υποταγή τού λαού. Αλλά επειδή οι Μαχνοβίτες 
ήταν αναγκασμένοι νά μετακινηθούν αμέσως, οι απελευθερωμένοι αιχμάλωτοι ξαναγύ- 
ρισαν στις μονάδες τους λίγες μέρες αργότερα. Οι Σοβιετικές αρχές οργάνωσαν ειδι¬ 
κές αποστολές γιά νά ξαναπιάσουν τούς στρατιώτες τού Κόκκινου Στρατού που αφή- 

νονταν ελεύθεροι απ' τούς Μαχνοβϊτες. Έτοι οι Μαχνοβϊτες βρέθηκαν μπλεγμένοι σέ 
έναν φαύλο κύκλο απ' τάν οποίο 6έν μπορούσαν νά ξεφύγουν. Όσο γιά τούς Μπολσε¬ 
βίκους, η μέθοδός τους ήταν πολύ πιό απλή. Σύμφωνα μέ τις εντολές τής "Ειδικής Ε¬ 
πιτροπής γιά τήν Πάλη ενάντια στη Μαχνοβτσίνα", όλοι οι Μαχνοβϊτες αιχμάλωτοι ε¬ 
κ τελούνταν επιτάπου. 

Λυπούμαστε αληθινά που δέν μπορούμε νό παραθέσουμε αυτούσιο ένα σπουδαίο 
Σοβιετικά έγγραφο που χάθηκε μέσα στις πολεμικές συνθήκες τυύ 1920. Αυτά τά έγ¬ 
γραφο ήταν μιά διαταγή πράς τήν Ταξιαρχία Μπογκουτσάρσκι τού Κόκκινου Στρατού 
(τήν 41η, άν δέν κάνω λάθος), που ηττήθηκε απά τούς Μαχνοβϊτες τά Δεκέμβρη τού 
1920, κοντά ατά Ελληνικά χωριά Κονσταντίν. Η διαταγή ανέφερε (σχεδόν κατά λέξη): 
Σύμφωνα μέ τις διατάξεις τής "Ειδικής Επιτροπής γιά τήν Πάλη ενάντια στή Μαχνοβ- 
τσίνα", “γιά ν' αποθαρρύνουμε μιά μαλακή στάση μεταξύ τών στρατιωτών" (δηλαδή 
αιτήματα συμφιλίωσης - Π. Α.) "καί γιά νά εμποδίσουμε τούς Μαχνοβϊτες νά δια- 
φθείρουν τούς Κόκκινους στρατιώτες -όλοι οι Μαχνοβϊτες αιχμάλωτοι θά πρέπει 
νά εκτελούνται επιτάπου." 

6. Ούτε χάρτης, ούτε πυξίδα μπορούσαν νά χρησιμεύσουν σέ τέτοιες μετακινήσεις. 
Οι χάρτες καί τά όργανα μπορούσαν νά δείξουν τήν κατεύθυνση, αλλά δέν μπορούσαν 
νά εμποδίσουν τά πέσιμο μέσα σέ μιά χαράδρα ή ένα χείμαρρο, πράγμα που συνέβηκε 
αρκετές φορές στάν Μαχνοβίτικο στρατό. Μιά τέτοια πορεία μέσα απ' τις ορεινές κι 
αδιάβατες Στέππες ήταν δυνατή μόνον επειδή οι μαχητές γνώριζαν τέλεια τή διαμόρ¬ 
φωση τών Ουκρανικών Στεππών. 

7. Αυτά τά γράμμα γράφτηκε μετά τήν αναχώρηση τού Μάχνο απ' τή Ρωσία. 

8. Ο Ματροσένκο ήταν ένος Ουκρανός αντάρτης κι αγρότης ποιητής - Π. Α. 

9. Ο Μάχνο είχε πληγωθεί απά μιά σφαίρα που έσπασε άλα τά κόκαλα τού αστραγά¬ 
λου του. Νά γιατί ανέβαινε σέ άλογο μόνο σέ περιπτώσεις απόλυτης ανάγκης - Π. Α. 

10. Οι "Λιουίστες" ήταν μιά μονάδα πολυβολητών, οπλισμένων μέ πολυβόλα Λίουις. 
-Π. Α. 

11. Παραθέτουμε δυό χαρακτηριστικά παραδείγματα Μπολσεβίκικων εκτελέσεων: 
Σερέντα- αγρότης, Μαχνοβίτης επαναστάτης, γεννημένος στήν επαρχία τού 

Αικατερίνοσλαβ. Δέν ανήκε σέ κανένα κόμμα. Είχε αναλάβει τά οικονομικά τού στρα¬ 
τού κι ήταν ταμίας. Μερικές φορές αντικαθιστούσε τάν Μάχνο, που τάν αγαπούσε καί 
τού ήταν εξαιρετικά αφοσιωμένος. Τάν Οκτώβρη τού 1920, τάν καιρό τής συμφωνίας 
μεταξύ Μπολσεβίκων καί Μαχνοβιτών, μιά σφαίρα διαπέρασε τά στήθος του καί μιά 
άλλη έμεινε σφηνωμένη μέσα του, στή διάρκεια μιάς μάχης εναντίον τού Βρόνγκελ. Ε¬ 
πειδή χρειαζόταν εγχείρηση, πήγε ατά Χάρκοβο, σίγουρος άτι οι Σοβιετικές αρχές θά 
τάν βοηθούσαν βλέποντας τή σοβαρή του κατάσταση. Στά Χάρκοβο τάν έβαλαν σ' ένα 
νοσοκομείο, αλλά μετά απά μιά βδομάδα όταν οι Μπολσεβίκοι επιτέθηκαν ατούς Μα- 
χνοβίτες καί στούς αναρχικούς, φυλακίστηκε καί τουιρεκίστηκε τάν Μάρτη τού 1921. 
'Ας ξαναθυμηθούμε τά ακόλουθα γεγονότα: όταν οι Μαχνοβϊτες κατέλαβαν τά Αικατε- 
ρϊνοολαβ, τάν Οκτώβρη τού 1919, δέν πείραξαν καθόλου τούς στρατιώτες κι αξιωμα¬ 
τικούς τού στρατού τού Ντενίκιν που νοσηλεύονταν σέ νοσοκομεία, πιστεύοντας άτι 

ο φόνος ενός αφοπλισμένου εχθρού δέν ήταν αντάξιος τής τιμής ενός επαναστάτη. Ο 
στρατηγός Σλάσταεφ, που υπηρετούσε εκείνον τόν καιρό κάτιυ από τις διαταγές τού 
Ντενίκιν (σήμερα κάτιυ από τις διαταγές τών Μπολσεβίκων), ο οποίος ένα μήνα αργό¬ 
τερα κατέλαβε τό Αικατερίνοσλαβ, σκότωσε όλους τούς άρρωστους καί πληγωμένους 
Μαχνοβίτες που βρίσκονταν στά νοσοκομεία Οι Κομμουνιστικές αρχές προχώρησαν 
ακόμη πιό μακριά απ’ τόν Σλάσταεφ, τουφεκίζοντας έναν άνθρωπο που, έχοντας πολε¬ 
μήσει ατό ίδιο μέτωπο μ' αυτούς, κι έχοντας πληγωθεί εκεί, ήλθε σ’ αυτούς γιά βοή¬ 
θεια πιστεύοντας ότι η ζωή του ήταν ασφαλής χάρη οτή συμφωνία που είχαν υπογρά- 

Μπογκούς - αναρχικός που μόλις είχε επιστρέιμει απ’ τήν Αμερική μαζί μέ 
άλλους αναρχικούς που απελάθηκαν απ' τις Ενωμένες Πολιτείες. Τόν καιρό τής συμ¬ 
φωνίας μεταξύ Μαχνοβιτών καί Μπολσεβίκων, αυτός βρισκόταν στό Χάρκοβο κι έ¬ 
χοντας ακούσει γιά τό θρυλικό Γκιουλάι-Πολέ, ήθελε νά πάει εκεί καί νά γνωρίσει τή 
Μαχνοβτσίνα Εκείνη τήν περίοδο, οι Μπολσεβίκοι διευκόλυναν τέτοιου είδους ταξίδια 
έχοντας διαθέσει στούς Μαχνοβίτες, στό Χάρκοβο, μιά αμαξοστοιχία γιά νά μεταφέρει 
τούς αγωνιστές που δούλευαν στόν πολιτιστικό τομέα τού Γκιουλάι-Πολέ. Όμως ο 
Μπογκούς μπόρεσε νά δει ελεύθερο τό Γκιουλάι-Πολέ μόνο γιά λίγες μέρες κι εν όιμει 
τής ρήξης Μπολσεβίκων καί Μαχνοβιτών καί τής απαρχής τών εχθροπραξιών μεταξύ 
τους, γύρισε στό Χάρκοβο, όπου τόν συνέλαβαν οι Μπολσεβίκοι καί τόν τουφέκισαν 
μέ διαταγή τής Τ α ε κ ά, τό Μάρτη ταύ 1921. 

Αυτό τό γεγονός μόνο μιά ερμηνεία μπορεί νά έχει: ότι οι Μπολσεβίκοι δέν ήθε¬ 
λαν νά αφήσουν ζωντανά ούτε ένα άτομο που ήξερε τήν αλήθεια γιά τήν επίθεσή τους 
εναντίον τών Μαχνοβιτών καί που θά μπορούσε ιό τήν εξιστορήσει. 

ΚΕΦΑΛΑΙΟ ΔΕΚΑΤΟ 


ΤΟ ΝΟΗΜΑ ΤΟΥ ΕΘΝΙΚΟΥ ΠΡΟΒΛΗΜΑΤΟΣ 
ΣΤΗ ΜΑΧΝΟΒΤΣΙΝΑ 
ΤΟ ΕΒΡΑΪΚΟ ΖΗΤΗΜΑ 


Όλα αυτά που έχουν ειπωθεί μέχρι τώρα γιά τή Μαχνοβτσίνα δείχνουν 
ότι ήταν ένα αληθινά λαϊκό κίνημα αγροτών κι εργατών κι ότι ο βασικός 
στόχος της ήταν νά κατοχυρώσει τήν ελευθερία τών εργατών διαμέσου τής 
επαναστατικής αυτενέργειας τών μαζών. 

Απ' τις απαρχές του, τό κίνημα περιλάμβανε φτωχούς αγρότες κάθε ε¬ 
θνικότητας που ζούσαν στήν περιοχή. Φυσικά, η πλειοψηφώ αποτελούν¬ 
ταν από Ουκρανούς αγρότες. 6 - 8% ήταν αγρότες απ' τή Μεγαλορωσία. Υ¬ 
πήρχαν ακόμα Έλληνες, Εβραίοι, Καυκάσιοι κι άλλοι φτωχοί διαφόρων ε¬ 
θνικοτήτων. Οι Ελληνικές κι Εβραϊκές παροικίες που ήταν διασκορπισμέ¬ 
νες στήν περιοχή τής Αζοφικής Θάλασσας διατηρούσαν σταθερούς δε¬ 
σμούς μέ τό κίνημα. Αρκετοί απ' τούς καλύτερους διοικητές τού επανα¬ 
στατικού στρατού ήταν ελληνικής καταγωγής καί μέχρι τό τέλος, ο στρα¬ 
τός περιλάμβανε αρκετά ειδικά αποσπάσματα Ελλήνων. 

Αποτελούμενο απ' τούς πιό φτωχούς χωρικούς, που τούς είχε ενώσει 
τό γεγονός ότι ήταν όλοι χειρώνακτες, τό Μαχνοβίτικο κίνημα ήταν θεμε¬ 
λιωμένο πάνω στό βαθύ αίσθημα αδελφοσύνης, που χαρακτηρίζει μόνον 
τούς πιό καταπιεσμένους. Σ' ολόκληρη τή διάρκεια τής ιστορίας του, ού¬ 
τε γιά μιά στιγμή δέν επικαλέστηκε εθνικιστικά αισθήματα. Ολόκληρος ο α¬ 
γώνας τών Μαχνοβιτών ενάντια ατούς Μπολσεβίκους έγινε αποκλειστικά 
στ' όνομα τών δικαιωμάτων καί τών συμφερόντων τών εργατών. Ο στρα¬ 
τός τού Ντενίκιν, οι Αυστρο-Γερμανοί, ο Πετλιούρα, τά Γαλλικά στρατεύ¬ 
ματα στό Μπερντιάνσκ, ο Βράνγκελ — όλοι αυτοί αντιμετωπίστηκαν απ' 
τούς Μαχνοβίτες σάν εχθροί τών εργατών. Κάθε μία απ' αυτές τις εισβο¬ 
λές αντιπροσώπευε ουσιαστικά γι' αυτούς μιάν απειλή γιά τούς εργάτες κι 
οι Μαχνοβίτες δέν ενδιαφέρονταν καθόλου γιά τήν εθνική σημαία που εκεί¬ 
νοι είχαν γιά λάβαρό τους. 

Στή "Διακήρυξη" που δημοσιεύτηκε απ' τό Επαναστατικό Στρατιωτικό 
Συμβούλιο τού στρατού, τόν Οκτώβρη τού 1919, στό τμήμα που ασχο¬ 
λούνταν μέ τό εθνικό ζήτημα, οι Μαχνοβίτες δήλωναν: 

Όταν μιλάμε γιά τήν Ουκρανική ανεξαρτησία, δέν εννοούμε τήν εθνική ανεξαρ¬ 
τησία μέ τήν έννοια κου ^τής δίνει ο Πετλιούρα, αλλά τήν κοινωνική ανεξαρτησία 
τών εργατών καί τών αγροτο'ιν. Διακηρύσσουμε ότι οι Ουκρανοί κι όλοι οι άλλοι 
εργαζόμενοι έχουν τό δικαίωμα τής αυτοδιάθεσης όχι σάν "ανεξάρτητο έθνος”, αλ¬ 
λά σάν "ανεξάρτητοι εργάτες". 

Πάνω στό ζήτημα τής γλώσσος που έπρεπε νά διδάσκεται στά σχολεία, 

οι Μαχνοβίτες έγραψαν τά παρακάτω: 


Ο πολιτιστικός - εκπαιδευτικός τομέας τού Μαχνοβίτικου στρατού δέχεται συ¬ 
νέχεια εριατήσεις απ’ τούς δασκάλους τών σχολείοιν σχετικά μέ τή γλώσσα στήν ο¬ 
ποία θά παραδίνονται τά μαθήματα στά σχολεία, τώρα που έχει διωχθεί ο στρατός 
τού Ντενϊκιν. 

Οι επαναστάτες που μένουν σταθεροί στις αρχές τού αληθινού σοσιαλισμού, 
δέν ιιπορούν σέ κανένα τομέα καί σέ καμιά περίπτωση, ν' ασκήσουν βία πάνω στις 
φυσικές επιθυμίες κι ανάγκες τού Ουκρανικού λαού. Γι' αυτό τό ζήτημα τής γλώσ¬ 
σας που πρέπει νά διδάσκεται στά σχολεία δέν μπορεί νά λυθεί απ' τόν στρατό μας, 
αλλά π|ΐέπει ν' αποφασιστεί απ' τόν ίδιο τό λαό, απ' τούς γονείς, τούς δασκάλους 
καί τούς μαθητές. 

Είναι αυτονόητο ότι όλες <κ διαταγές τού λεγόμενον "Ειδικού Γραφείου” τού 
Ντενϊκιν, καθώς κι η διαταγή Νο 22 τού Στρατηγού Μάϊ - Μαέφσκν, που απαγο¬ 

ρεύει τή χρήση τής μητρικής γλώσσας στά σχολεία, είναι άκυρες καί παράλογες, έ¬ 
χοντας επιβληθεί μέ τή βία στά σχολεία. 

Γιά χάρη τής μεγαλύτερης δυνατής πνευματικής ανάπτυξης τού λαού, η γλώσ¬ 

σα τιίιν σχολικών παραδόσεων, θά πρέπει νά είναι εκείνη πρός τήν οποία έχει μιά 
φυσική κλίση ο ντόπιος πληθυσμός καί γι' αυτό τό λόγο ο λαός, οι μαθητές, οι δά¬ 
σκαλοι κι οι γονείς κι όχι η εξουσία ή ο στ|>ατός, θά πρέπει νά λύσουν ελεύθερα κι 
αυτόνομα αυτό τό πρόβλημα. 

(Υπογραφή) 

Πολιτιστικός - Εκπαιδευτικός Τομέας τού Μα- 
χνοβίτικου Επαναστατικού Στρατού 
(Π ο ύ τ κ Σ β ο μ π ό ν τ Νο 10, 18 Οκτώβρη 
1919.) 

Βλέπουμε λοιπόν ότι οι εθνικιστικές προκαταλήψεις δέν είχαν καμιά 
θέση στή Μαχνοβτσίνα. Επίσης δέν υπήρχε καμιά θέση ατό κίνημα γιά θρη¬ 
σκευτικές προκαταλήψεις. Σάν επαναστατικό κίνημα τών φτωχότερων τά¬ 
ξεων τής πόλης καί τής υπαίθρου, η Μαχνοβτσίνα υπήρξε ο κυριότερος αν¬ 
τίπαλος κάθε θρησκείας καί κάθε θεού. Ανάμεσα στά σύγχρονα κοινωνικά 
κινήματα, η Μαχνοβτσίνα ήταν ένα απ' τά λίγα στά οποία τό άτομο δέν είχε 
απολύτως κανένα ενδιαφέρον γιά τή θρησκεία καί τήν εθνικότητα τή δική 
του ή τού διπλανού του καί που τό μόνο που σεβόταν ήταν η εργασία κι η 
ελευθερία τού εργάτη. 

Αυτό δέν εμπόδισε τούς αντίπαλους τού κινήματος νά επιδιώξουν νά τό 
δυσφημίσουν σ’ αυτό τό πεδίο. Στον Ρώσικο τύπο καθώς καί σ’ αυτόν τού 
εξωτερικού, η Μαχνοβτσίνα περιγράφτηκε συχνά σάν ένα πολύ περιορισμέ¬ 
νο αντάρτικο κίνημα, ξένο πρός τις ιδέες τής αδελφοσύνης καί τής διεθνι- 
στικής αλληλεγγύης, ακόμα καί κηλιδωμένο απ’ τόν αντισημιτισμό. Τίποτε 
δέν θά μπορούσε νά είναι πιό εγκληματικό από κάτι τέτοιες συκοφαντίες. 
Γιό νά ρίξουμε φώς σ’ αυτό τό ζήτημα, θά παραθέσουμε εδώ μερικά τεκμη¬ 
ριωμένα γεγονότα που έχουν σχέση μ ’ αυτό τό θέμα. 

Στό Μαχνοβίτικο κίνημα έπαιξαν έναν σημαντικό ρόλο επαναστάτες Ε¬ 
βραϊκής καταγωγής, πολλοί απ’ τούς οποίους είχαν καταδικαστεί σέ κατα- 
ναγκαστικά έργα επειδή συμμετείχαν στήν επανάσταση τού 1905, ή είχαν 

αναγκαστεί νά μεταναστεύσουν στη Δ. Ευρώπη ή στήν Αμερική. Μεταξύ 
άλλων, μπορούμε νά αναφέρουμε τούς: 

Κ ό υ κ α ν - αντιπρόεδρος τού κεντρικού οργάνου τού κινήματος, τού 
Περιφερειακού Επαναστατικού Στρατιωτικού Συμβουλίου τού Γκιουλάι- 
Πολέ. Ο Κόγκαν ήταν ένας εργάτης που, γιά λόγους αρχών, είχε εγκατα- 
λείψει τό εργοστάσιο όπου δούλευε, αρκετά πριν απ' τήν επανάσταση τού 
1917 κι είχε πάει νά δουλέψει σάν εργάτης γής σέ μιά φτωχή Εβραϊκή α¬ 
γροτική παροικία. Αφού τρουματίστηκε στή μάχη τής Περεγκόνοφκα (κον¬ 
τά στό θυμόν) εναντίον τών Ντενικινιστών, συνελήφτηκε απ' αυτούς ατό 
νοσοκομείο τού Ουμάν όπου νοσηλευόταν καί σύμφωνα μέ μαρτυρίες, οι 
Ντενικινιστές τόν σκότωσαν μέ τά σπαθιά τους. 

Λ. Ζινκόφσκυ (ΖαντώφΙ - επικεφαλής τού τομέα αντικατα- 
σκοπείας τού στρατού κι αργότερα διοικητής ενός ειδικού συντάγματος ιπ¬ 
πικού. Ένας εργάτης που πριν απ' τήν επανάσταση τού 1917 είχε καταδι¬ 
καστεί σέ 10 χρόνια καταναγκαατικά έργα γιά πολιτική δραστηριότητα. Έ¬ 
νας απ' τούς πιό δραστήριους αγωνιστές τού επαναστατικού ξεσηκωμού. 

Έλενα Κέλλερ - γραμματέας τού πολιτιστικού κι εκπαιδευτικού 
τομέα τού στρατού. Μιά εργάτρια που είχε πάρει μέρος στό συνδικαλιστικό 
κίνημα τής Αμερικής. Μιά απ' τούς οργανωτές τής Συνομοσπονδίας "Να- 
μπάτ". 

Ιωσήφ Εμιγκράντ (Γκότμαν)- Μέλος τού πολιτιστικού κι 
εκπαιδευτικού τομέα τού στρατού. Ένας εργάτης που συμμετείχε ενεργά 
στό Ουκρανικό αναρχικό κίνημα. Ένας απ' τούς οργανωτές τής Συνομο¬ 
σπονδίας "Ναμπάτ" κι αργότερα μέλος τής γραμματείας της. 

Γ ιά. Αλίι (Σουχοβόλσκυ) — εργάτης καί μέλος τού πολιτιστι¬ 
κού κι εκπαιδευτικού τομέα τού στρατού. Στήν Τσαρική περίοδο είχε κατα¬ 
δικαστεί σέ καταναγκαστικά έργα γιά πολιτική δραστηριότητα. Ένας απ' 
τούς οργανωτές τής Συνομοσπονδίας "Ναμπάτ" καί μέλος τής γραμματείας 

της. 

Θά μπορούσαμε νά προσθέσουμε πολλά άλλα ονόματα στήν ατέλειωτη 
λίστα τών Εβραίων επαναστατών που πήραν μέρος σέ διάφορους τομείς 
τού Μαχνοβίτικου κινήματος, αλλά δέ θά τό κάνουμε, γιατί θά ήταν επικίν¬ 
δυνο γιά τήν ασφάλειά τους. 

Στήν καρδιά τού επαναστατικού ξεσηκωμού ο Εβραϊκός εργατικός πλη¬ 
θυσμός βρισκόταν ανάμεσα σέ αδέλφια. Οι Εβραϊκές αγροτικές παροικίες, 
διασκορπισμένες στις περιφέρειες τού Μαριουπόλ, Μπερντιάνσκ, Αλεξαν- 
τρόφσκ κι αλλού, συμμετείχαν ενεργά στις τοπικές συνελεύσεις τών αγρο¬ 
τών, εργατών κι ανταρτών κι έστελναν αντιπρόσωπους εκεί καθώς καί στό 
τοπικό Επαναστατικό Στρατιωτικό Συμβούλιο. 

Ύστερα από ορισμένα αντισημιτικά επεισόδια που συνέβηκαν στήν πε¬ 
ριοχή τόν Φλεβάρη τού 1919, ο Μάχνο πρότεινε σέ όλες τις Εβραϊκές πα¬ 
ροικίες νά οργανώσουν τήν αυτοάμυνά τους καί προμήθευσε σ' αυτές τά α¬ 
ναγκαία όπλα καί πολεμοφόδια. Τήν ίδια περίοδο ο Μάχνο οργάνωσε μιά 
σειρά συγκεντρώσεων στήν περιοχή όπου έκανε έκκληση στις μάζες ν' α¬ 
γωνιστούν ενάντια στόν αντισημιτισμό. 

Μέ τή σειρά του, ο Εβραϊκός εργατικός πληθυσμός, έκφρασε τή βαθιά 
του αλληλεγγύη κι επαναστατική αδελφοσύνη απέναντι στόν επαναστατικό 

ξεσηκωμό. Ανταποκρινόμενες στήν έκκληση που έκανε τό Επαναστατικό 
Στρατιωτικό Συμβούλιο γιά εθελοντική κατάταξη στόν Μαχνοβΐτικο επα¬ 
ναστατικό στρατό, οι Εβραϊκές παροικίες έστειλαν έναν μεγάλο αριθμό εθε¬ 
λοντών απ' τούς κόλπους τους. 

Στό στρατό τών Μαχνοβιτών επαναστατών υπήρχε μιά πυροβολαρχία 
που αποτελούνταν αποκλειστικά από Εβραίους, η οποία καλυπτόταν από έ¬ 
να απόσπασμα πεζικού, που κι αυτό ήταν Εβραϊκό. Αυτή η πυροβολαρχία, 
που διοικούνταν απ’ τόν Εβραίο επαναστάτη Σνάϊντερ, υπεράσπισε ηρωικά 
τό Γκιουλάι-Πολέ ενάντια στόν στρατό τού Ντενίκιν, τόν Ιούνη τού 1919, 
κι έπεσε εκεί ώς τόν τελευταίο άντρα καί τήν τελευταία σφαίρα. 

Στή διάρκεια τής εξαιρετικά γρήγορης διαδοχής τών γεγονότων μετά 
τόν ξεσηκωμό τού 1918-19, υπήρχαν προφανώς άτομο που μισούσαν τούς 
Εβραίους, αλλά αυτά τά άτομα δέν προήλθαν απ' τήν εξέγερση - ήταν γέν¬ 
νημα τής Ρώσικης ζωής. Τά άτομα αυτά, δέν έπαιξαν κανένα σημαντικό ρό¬ 
λο στό κίνημα. Όποτε τέτοιου είδους άνθρωποι έπαιρναν μέρος σέ ενέρ¬ 
γειες που στρέφονταν εναντίον τών Εβραίων, τιμωρούνταν αμέσως αυστη¬ 
ρά απ' τούς επαναστάτες. 

Προηγούμενα περιγράψαμε τήν ταχύτητα καί τήν αποφασιστικότητα μέ 
τήν οποία οι Μαχνοβίτες εκτέλεσαν τόν Γκριγκόρεφ καί τό επιτελείο του κι 
αναφέραμε ότι ένας απ' τούς κύριους λόγους γι' αυτή τήν εκτέλεση ήταν 
η συμμετοχή του σέ Εβραϊκά πογκρόμ. 

Μπορούμε νά αναφέρουμε κι άλλα περιστατικά τέτοιας φύσης, που τά 
γνωρίζουμε καλά. 

Στις 12 Μάη 1919, μερικές Εβραϊκές οικογένειες - 20 άνθρωποι συνο¬ 
λικά - δολοφονήθηκαν στήν Εβραϊκή αγροτική παροικία τής Γκόρκαγια, 
κοντά στό Αλεξαντρόφσκ. Αμέσως τό Μαχνοβΐτικο επιτελείο δημιούργησε 
μιά ειδική επιτροπή γιά νά κάνει έρευνες σχετικά μ' αυτό τό περιστατικό. Η 
επιτροπή αυτή ανακάλυψε ότι τούς φόνους είχαν διαπράξει7 χωρικοί απ' 
τό γειτονικό χωριό Ουσπενόφκα. Οι χωρικοί αυτοί δέν ανήκαν στόν επανα¬ 
στατικό στρατό. Παρόλα αυτά, οι Μαχνοβίτες ένιωσαν ότι ήταν αδύνατο νά 
αφήσουν ατιμώρητο αυτό τό έγκλημα κι εκτέλεσαν τούς δολοφόνους. Αρ¬ 
γότερα αποδείχτηκε ότι αυτό τό συμβάν κι άλλες παρόμοιες απόπειρες εί¬ 
χαν πραγματοποιηθεί μέ τήν υποκίνηση πρακτόρων τού Ντενίκιν, που εί¬ 
χαν κατορθώσει νά διεισδύσουν στήν περιοχή επιδιώκοντας, μέ τέτοια μέ¬ 
σα, νά προετοιμάσουν μιά ευνοϊκή ατμόσφαιρα γιά τήν είσοδο τών στρα¬ 
τευμάτων τού Ντενίκιν στήν Ουκρανία. 

Στις 4 μέ 5 Μάη 1919, ο Μάχνο καί μερικοί διοικητές έφυγαν βιαστικά 
απ' τό μέτωπο καί πήγαν στό Γκιουλάι-Πολέ, όπου τούςπερίμενε ο Έκτα¬ 
κτος Πληρεξούσιος τής Δημοκρατίας, Λ. Κάμενεφ, που είχε έλθει απ' τό 
Χάρκοβο μαζί μέ άλλους αντιπρόσωπους τής Σοβιετικής κυβέρνησης. Στόν 
σταθμό τού Βέρχνι Τοκμάκ, ο Μάχνο είδε μιά αφίσα που έλεγε: "Θάνατος 
στούς Εβραίους, Σώστε τήν Επανάσταση, Ζήτω ο Μπάτκο Μάχνο." 

"Ποιος κόλλησε αυτή τήν σφίσα,·" ρώτησε ο Μάχνο. 

Έμαθε τότε ότι τήν αφίσα τήν είχε κολλήσει κάποιος αντάρτης που ο 
Μάχνο γνώριζε προσωπικά, ένας στρατιώτης που είχε πάρει μέρος στή μά¬ 
χη εναντίον τού στρατού τού Ντενίκιν, ένα πρόσωπο που όλοι εκτιμούσαν. 
Παρουσιάστηκε αμέσως κι εκτελέστηκε επιτόπου. 

Ο Μάχνο συνέχισε τό ταξίδι του στό Γκιουλάι-Πολέ. Στή διάρκεια τής 
υπόλοιπης μέρας καί τών διαπραγματεύσεών του μέ τόν Πληρεξούσιο τής 
Δημοκρατίας, δέν μπορούσε ν' απαλλαγεί απ' τήν επήρεια αυτού τού περι¬ 
στατικού. Αναγνώριζε ότι είχαν φερθεί σκληρά στάν αντάρτη, αλλά απ' 
τήν άλλη μεριά ήξερε ότι σέ συνθήκες πολέμου κι εν όψει τής προέλασης 
τού Ντενίκιν, τέτοιες αφίσες μπορούσαν νά αντιπροσωπεύουν έναν τερά¬ 
στιο κίνδυνο γιά τόν Εβραϊκό πληθυσμό καί γιά ολόκληρη τήν επανάσταση, 
άν δέν αντιμετωπίζονταν γρήγορα κι αποφασιστικό. 

Όταν ο επαναστατικός στρατός υποχώρησε πρός τό θυμόν τό καλο¬ 
καίρι τού 1919, υπήρξαν αρκετές περιπτώσεις όπου αντάρτες λεηλάτησαν 
Εβραϊκά σπίτια. Όταν ο επαναστατικός στρατός εξέτασε αυτές τις περι¬ 
πτώσεις, μαθεύτηκε ότι μιά ομάδα 4 - 5 αντρών ήταν ανακατεμένη σ' όλα 
αυτά τά επεισόδια — άντρες που προηγούμενα ανήκαν στά αποσπάσματα 
τού Γκριγκόρεφ καί που είχαν ενσωματωθεί στό Μαχνοβίτικο στρατό με¬ 
τά τήν εκτέλεση τού Γ κριγκόρεφ. Η ομάδα αυτή αφοπλίστηκε καί διώχτη¬ 
κε αμέσως. Μετά απ' αυτό, όλοι οι πολεμιστές που είχαν υπηρετήσει κάτω 
απ' τις διαταγές τού Γκριγκόρεφ διώχτηκαν απ' τόν Μαχνοβίτικο στρατό 
σάν αναξιόπιστα στοιχεία, που η επαναδιαπαιδαγώγησή τους ήταν αδύνατη 
εξαιτίας τών δυσμενών συνθηκών καί τής έλλειψης χρόνου. Βλέπουμε λοι¬ 
πόν πώς οι Μαχνοβίτες αντιμετώπισαν τόν αντισημιτισμό. Τά ξεσπάσματα 
τού αντισημιτισμού σέ διάφορα μέρη τής Ουκρανίας δέν είχαν καμιά σχέση 
μέ τή Μαχνοβτσίνα. 

Όπου ο Εβραϊκός πληθυσμός βρισκόταν σ' επαφή μέ τούς Μαχνοβί¬ 
τες, έβρισκε σ’ αυτούς τούς καλύτερους προστάτες του ενάντια στά αντι- 
σημιτικά επεισόδια. Ο Εβραϊκός πληθυσμός τού Γκιουλάι-Πολέ, τού Αλε- 
ξαντρόφσκ, τού Μπερντιάνσκ, τού Μαριουπόλ, καθώς κι όλων τών Εβραϊ¬ 
κών αγροτικών παροικιών που ήταν διασκορπισμένες σέ όλη τήν περιοχή 
τού Ντόνετς, μπορεί νά επιβεβαιώσει ο ίδιος τό γεγονός ότι έβρισκε πάντα 
τούς Μαχνοβίτες αληθινούς επαναστατικούς φίλους κι ότι χάρη στά αυστη¬ 
ρά κι αποφασιστικά μέτρα τών Μαχνοβιτών, γρήγορα συντρίφτηκαν τά αν- 
τισημιτικά στηρίγματα τών αντεπαναστατικών δυνάμεων σ’ αυτή τήν περιο¬ 
χή- 

Αντισημιτισμός υπάρχει στή Ρωσία όπως καί σέ πολλές άλλες χώρες. 
Στή Ρωσία καί σέ κάποιο βαθμό στήν Ουκρανία, δέν είναι αποτέλεσμα τής 
επαναστατικής εποχής ή τού επαναστατικού κινήματος, αλλά αντίθετα έ¬ 
να κατάλοιπο τού παρελθόντος. Οι Μαχνοβίτες τόν πολέμησαν πάντοτε α¬ 
ποφασιστικά τόσο μέ λόγια όσο καί μέ έργα. Σ' ολόκληρη τή διάρκεια τού 
κινήματος, έβγαλαν ένα μεγάλο αριθμό διακηρύξεων που καλούσαν τις μά¬ 
ζες ν' αγωνιστούν ενάντια σ’ αυτό τό κακό. Μπορούμε μέ σιγουριά νά δη¬ 
λώσουμε ότι στόν αγώνα ενάντια στόν αντισημιτισμό, μέσα στήν Ουκρανία 
καί πέρα από τά σύνορά της, τ’ αποτελέσματα τής συμβολής τους ήταν τε¬ 
ράστια. Έχουμε στά χέρια μας μιά έκκληση που έβγαλαν οι Μαχνοβίτες α¬ 
πό κοινού μέ τούς αναρχικούς, που αναφέρεται σ’ ένα αντισημιτικό επεισό¬ 
διο που έγινε τήν άνοιξη τού. 1919 — ένα επεισόδιο που ήταν αναμφισβήτη¬ 
τα συνδεμένο μέ τήν έναρξη τής γενικής επίθεσης τού Ντενίκιν ενάντια 
στήν επανάσταση. Παραθέτουμε εδώ μιά σύνοψη αυτού τού κειμένου: 

ΕΡΓΑΤΕΣ, ΑΓΡΟΤΕΣ ΚΙ ΑΝΤΑΡΤΕΣ 
ΠΑΝΤΑ ΜΑΖΙ ΜΕ ΤΟΥΣ ΚΑΤΑΠΙΕΣΜΕΝΟΥΣ, 

ΕΝΑΝΤΙΑ ΣΤΟΥΣ ΚΑΤΑΠΙΕΣΤΕΣ! 

Στή διάρκεια τών οδυνηρών ημερών τής αντίδρασης, όταν η κατάσταση τών Ου¬ 
κρανών αγροτών ήταν ιδιαίτερα δύσκολη καί φαινόταν νά μήν υπάρχει ελπίδα, ήσασταν 
οι πρώτοι που ξεσηκωθήκατε σάν ατρόμητοι κι ανίκητοι μαχητές γιά τή μεγάλη υπόθε¬ 
ση τής απελευθέρωσης τών εργαζόμενων μαζών... Ήταν η πιό όμορφη κι υπέροχη στιγ¬ 
μή στήν ιστορία τής επανάστασής μας. Βαδίσατε ενάντια στόν εχθρό μέ τό όπλο στό χέ¬ 
ρι σά συνειδητοί επαναστάτες, οδηγούμενοι απ' τή μεγάλη ιδέα τής ελευθερίας καί τής 
ισότητας... Αλλά επικίνδυνα κι εγκληματικά στοιχεία κατόρθωσαν νά διεισδύσουν στις 
γραμμές σας. Καί τά επαναστατικά τραγούδια, τραγούδια τής αδελφοσύνης καί τής ε· 
περχόμενης απελευθέρωσης τών εργατών, άρχισαν νά διακόπτονται απ’ τις σπαραχτι¬ 
κές κραυγές τών δύστυχων Εβραίων που βασανίζονταν μέχρι θανάτου... Στά καθάρια 
καί μεγαλοπρεπή θεμέλια τής επανάστασης εμφανίστηκαν ανεξίτηλες σκοτεινές κηλί- 
δες απ’ τό ξεραμένο αίμα τών δύστυχων Εβραίων μαρτύρων που τώρα, όπως καί πριν, 
συνεχίζουν νά είναι τά αθώα θύματα τής εγκληματικής αντίδρασης, τής ταξικής πάλης... 
Διαπράττονται πράξεις επονείδιστες. Γίνονται αντισημιτικά πογκρόμ. 

Αγρότες, εργάτες κι αντάρτες! Ξέρετε πως οι εργάτες όλιον τών εθνικοτήτων 
— Ρώσοι, Εβραίοι, Πολωνοί, Γερμανοί, Αρμένιοι, κλπ. — είναι τό ίδιο φυλακισμένοι μέ¬ 
σα στήν άβυσσο τής εξαθλίωσης. Ξέρετε πως χιλιάδες Εβραιοπούλες, κόρες τού λαού, 
πουλιούνται κι ατιμάζονται απ’ τό κεφάλαιο, όπως κι οι γυναίκες άλλων εθνικοτήτων. 
Ξέρετε πόσοι τίμιοι καί γενναίοι Εβραίοι επαναστάτες αγωνιστές έχουν δώσει τή ζωή 
τους γιά τήν ελευθερία στή Ρωσία, σ’ όλη τή διάρκεια τού απελευθερωτικού μας κινή¬ 
ματος... Η επανάσταση κι η τιμή τών εργατών μάς υποχρεώνουν νά διακηρύξουμε όσο 
πιό δυνατά μπορούμε ότι πολεμάμε ενάντια στούς ίδιους εχθρούς: στό κεφάλαιο καί 
τήν εξουσία, που καταπιέζουν τό ίδιο όλους τούς εργάτες, ανεξάρτητα απ’ τό άν είναι 
Ρώσοι, Πολωνοί, Εβραίοι κλπ. Πρέπει νά διακηρύξουμε παντού ότι οι εχθροί μας είναι 
εκμεταλλευτές καί καταπιεστές διαφόρων εθνικοτήτων: ο Ρώσος βιομήχανος, ο Γερμα¬ 
νός μεγιστάνας τού σιδήρου, ο Εβραίος τραπεζίτης, ο Πολωνός αριστοκράτης... Η 
μπουρζουαζία όλων τών χωρών κι όλων τών εθνικοτήτων είναι ενωμένη σ' ένα λυσσα¬ 
λέο αγώνα ενάντια στήν επανάσταση, ενάντια στις εργατικές μάζες όλου τού κόσμου κι 
όλιον τών εθνικοτήτων. 

Αγρότες, εργάτες κι αντάρτες! Τούτη τή στιγμή, που ο διεθνής εχθρός - η μπουρ¬ 
ζουαζία όλων τών χωρών - σπεύδει στή Ρώσικη επανάσταση γιά νά δημιουργήσει εθνι¬ 
κιστικά μίση μεταξύ τών εργατικών μαζών, μέ σκοπό νά διαστρεβλώσει τήν επανάσταση 
καί νά κλονίσει τά ίδια τά θεμέλια τής ταξικής μας πάλης - τήν αλληλεγγύη καί τήν ε¬ 
νότητα όλων τών εργατών - πρέπει νά κινηθείτε ενάντια σέ κάθε συνειδητό κι ασυνεί¬ 
δητο αντεπαναστάτη που βάζει σέ κίνδυνο τή χειραφέτηση τών εργαζόμενιον απ' τό κε¬ 
φάλαιο καί τήν εξουσία. Τό επαναστατικό σας καθήκον είναι νά καταπνίξετε τις εθνικι¬ 
στικές διώξεις, αντιμετωπίζοντας αμείλικτα κάθε υποκινητή αντί σημιτικών πογκρόμ. 

Μπορούμε νά φτάσουμε στόν δρόμο γιά τήν εργατική χειραφέτηση μόνον μέ τήν 
ενότητα όλιον τών εργατών τού κόσμου. 

Ζήτω η εργατική διεθνής! 

Ζήτω η ελεύθερη κι ακρατική αναρχική κοινότητα! 

(Υπογραφή) 

Εκτελεστική Επιτροπή τού Επαναστατικού 
Στρατιωτικού Συμβουλίου τής περιοχής 
Γκιουλάι-Πολέ. 

Αναρχική ομάδα "Ναμπάτ” τού Γκιουλάι- 
Πολέ. 

Διοικητής τού Μαχνοβίτικου Επαναστατι¬ 
κού Στρατού, Μπάτκο Μάχνο. 
Επιτελάρχης τού Μαχνοβίτικου Επαναστα¬ 
τικού Στρατού, Β. Βερετελνίκωφ. 

Γκιουλάι-Πολέ 
Μάης τού 1919. 


ΠΑΡΑΡΤΗΜΑ ΤΟΥ ΚΕΦΑΛΑΙΟΥ 10 
ΔΙΑΤΑΓΗ Νο 1. (1) 

Απ’ τόν Διοικητή τού Ουκρανικού Επαναστατικού Στρατού, Μπάτκο Μάχνο. 

Πρός όλους τούς διοικητές τού πεζικού: σώματα στρατού, ταξιαρχίες, συντάγματα, 
τάγματα, λόχους, μοίρες, διμοιρίες' τού ιππικού: ταξιαρχίες, συντάγματα, ίλες, ου¬ 
λαμούς* τού πυροβολικού: μεραρχίες, πυροβολαρχίες. Πρός όλους τούς επικεφα¬ 
λής τών επιτελείων, πρός όλες τις φρουρές. Πρός όλους τούς επαναστάτες χωρίς 
εξαίρεση. 

1. Ο σκοπός τού επαναστατικού μας στρατού καί κάθε επαναστάτη που συμμετέχει 
σ’ αυτόν είναι ένας τιμημένος αγώνας γιά τήν πλήρη απελευθέρωση τών Ουκρανών ερ¬ 
γατών από κάθε καταπίεση. Γι’ αυτό κάθε επαναστάτης πρέπει νά μήν ξεχνάει ποτέ ότι 
δέν υπάρχει ανάμεσά μας θέση γιά εκείνους που, καλυπτόμενοι πίσω απ’ τόν επαναστα¬ 
τικό ξεσηκωμό, επιδιώκουν νά ικανοποιήσουν τις επιθυμίες τους γιά προσωπικό κέρ¬ 
δος, βία καί πλιάτσικο, σέ βάρος τού ειρηνικού Εβραϊκού πληθυσμού. 

2. Κάθε επαναστάτης αντάρτης θά πρέπει νά θυμάται ότι οι προσωπικοί του εχθροί, 
καθώς κι οι εχθροί όλου τού λαού είναι η πλούσια μπουρζουαζία, ανεξάρτητα απ' τό άν 
είναι Ρώσικη, Εβραϊκή ή Ουκρανική. Εχθροί τού εργαζόμενου λαού είναι ακόμη αυτοί 
που προστατεύουν τό άδικο μπουρζουάδικο καθεστώς, δηλαδή, οι Σοβιετικοί Κομμισά- 
ριοι, τά μέλη τών εκστρατευτικών σωμάτων καταστολής, οι Έκτακτες Επιτροπές που 
γυρίζουν στις πόλεις καί στά χωριά βασανίζοντας τούς εργαζόμενους που αρνούνται νά 
υποταχθούν στήν αυθαίρετη δικτατορία τους. Κάθε επαναστάτης θά πρέπει νά συλλαμ¬ 
βάνει καϊ νά στέλνει στό επιτελείο τού στρατού όλους τούς αντιπρόσωπους τέτοιου εί¬ 
δους εκστρατευτικών σωμάτων, Έκτακτων Επιτροπών κι άλλων οργάνων που καταπιέ¬ 
ζουν κι υποδουλώνουν τό λαό’ άν προβάλουν αντίσταση, θά πρέπει νά εκτελούνται αμέ¬ 
σως. Όσο γιά τήν κάθε είδους βία που ασκείται πάνω σέ ειρηνικούς εργάτες οποιοσδή¬ 
ποτε εθνικότητας — τέτοιες πράξεις είναι ανάξιες γιά έναν επαναστάτη κι ο δράστης τέ¬ 
τοιων πράξεων θά τιμωρείται μέ θάνατο. 

3. Κάθε πράξη ατομικής επίταξης ή δήμευσης όπως καί κάθε ανταλλαγή αλόγων ή 
οχημάτων μέ τούς χωρικούς χωρίς γραπτή εξουσιοδότηση τού υπεύθυνου ανεφοδια- 

σμού, θά τιμωρείται αυστηρά. Κάθε επαναστάτης πρέπει νά συνειδητοποιήσει ότι τέ¬ 
τοιου είδους επιτάξεις μπορούν νά προσελκύσουν στις γραμμές τού επαναστατικού 
στρατού μόνον αλήτες τού χειρίστσυ είδους, άτομα διψασμένα γιά πλούτη, πρόθυμα 
γιά κάθε είδους βδελυρές πράξεις που, μέ τήν κάλυψη τού επαναστατικού ξεσηκιομού, 
διαστρεβλώνουν τό απελευθερωτικό επαναστατικό μας κίνημα. 

Κάνω έκκληση σέ όλους τούς επαναστάτες αγωνιστές, ν' αναλάβουν προσωπικά 
τήν προστασία τής τιμής τού αληθινά επαναστατικού στρατού μας, ανατασσόμενοι σέ 
κάθε άδικη ενέργεια, είτε ανάμεσα σέ μάς τούς ίδιους, είτε ανάμεσα στούς εργαζόμε¬ 
νους τούς οποίους υπερασπίζουμε(2). Δέν μπορούμε νά εφαρμόζουμε τήν αδικία μετα¬ 
ξύ μας. Δέν μπορούμε νά κακομεταχειριζόμαστε ούτε έναν γιό ή μιά κόρη τών εργαζό¬ 
μενων γιά τούς οποίους αγωνιζόμαστε. Καί κάθε επαναστάτης που παίρνει μέρος σέ μιά 
τέτοια ενέργεια ντροπιάζεται καί προκαλεί τήν τιμωρία του απ’ τόν λαϊκό επαναστατικό 

4. Γιά τό συμφέρον τής επανάστασης καί τού δίκαιου αγώνα γιά τά ιδανικά μας, εί¬ 
ναι αναγκαίο νά διατηρήσουμε τήν πιό σθεναρή αδελφική πειθαρχία στις γραμμές μας. 
Είναι απόλυτα απαραίτητος ο μεγαλύτερος σεβασμός κι η υπακοή, σ’ ότι αφορά τά 
στρατιωτικά ζητήματα, στούς εκλεγμένους διοικητές σας. Αυτό απαιτεί η σημασία τής 
υπόθεσης που σέ μάς έλαχε νά υπερασπιστούμε, τήν οποία θά φέρουμε σέ πέρας έντι¬ 
μα αλλά καί που μπορεί όμως νά τήν χάσουμε άν δέν διατηρήσουμε τήν πειθαρχία ανά- 
μεσά μας. Γι’ αυτό απαιτώ από διοικητές κι επαναστάτες νά διατηρήσουν μεταξύ τους 
καί σέ όλες τις ενέργειες, αυστηρή πειθαρχία. 

$. Η μέθη θεωρείται έγκλημα Ακόμα μεγαλύτερο έγκλημα γιά έναν επαναστάτη 
είναι νά περιφέρεται μεθυσμένος στούς δρόμους. 

6. Κάθε επαναστάτης που ταξιδεύει απ’ τό ένα χωριό στό άλλο θά πρέπει νά είναι 
έτοιμος γιά μάχη. Οι σχέσεις μέ τόν ειρηνικό πληθυσμό στά χωριά καί στούς δρόμους, 
θά πρέπει πάνω απ’ όλα νά είναι φιλικές καί συντροφικές. Μήν ξεχνάτε, σύντροφοι 
διοικητές κι επαναστάτες, ότι είμαστε παιδιά τής μεγάλης εργατιάς, καί πως όλοι οι ερ¬ 
γάτες είναι αδελφοί κι αδελφές μας. Η υπόθεση γιά τήν οποία αγωνιζόμαστε είναι με¬ 
γάλη, κι αυτό απαιτεί νά είμαστε ακούραστοι, γενναιόδωροι, γεμάτοι αδελφική αγάπη 
κι επαναστατική εντιμότητα. Γι' αυτό κάνω έκκληση σέ όλους τούς επαναστάτες νά εί¬ 
ναι αληθινοί φίλοι τού λαού καί πραγματικοί γιοι τής επανάστασης. Αυτή είναι η πηγή 
τής δύναμής μας κι η εγγύηση τής νίκης μας. 

(Υπογραφή) 

Διοικητής τού Ουκρανικού Επαναστατικού 

Στρατού, Μπάτκο Μάχνο. 

Χωριό Ντομπροβελίτσκοφκα, 
επαρχία Χερσώνας. 
5 Αυγούστου 1919. 

ΣΗΜΕΙΩΣΕΙΣ 


1. Αυτή η διαταγή δημοσιεύτηκε τήν εποχή τής ενοποίησης κι οργάνωσης όλων τών 
επαναστατικών δυνάμεων σ' ένα στρατό* όταν, μετά τήν αναγκαστική οπισθοχώρηση 
απ' τήν περιοχή τού Γκιουλάι-Πολέ. τά αποσπάσματα που είχαν υπηρετήσει στάν στρα¬ 
τό τού Γκριγκάρεφ καί τά τμήματα τού Κόκκινου Στρατού που είχαν έλθει απ' τά Νά- 
βυ Μπάγκ γιά νά ενωθούν μέ τούς Μαχνοβίτες, ενσωματώθηκαν στάν επαναστατικά 
στρατό οτήν περιοχή τού Ελιοάβετγκραντ - Πομάσναγια. 

2 Δ η λ α δ ή, ν" αγωνιστούν ενάντια στήν αδικία μέαα στά περιβάλλον τών ίδιων 
τών επαναστατών καί στις σχέσεις τών επαναστατών μέ τά περιβάλλον τών εργαζόμε¬ 
νων - Π. Α. 

ΚΕΦΑΛΑΙΟ ΕΝΔΕΚΑΤΟ 


Η ΠΡΟΣΩΠΙΚΟΤΗΤΑ ΤΟΥ ΜΑΧΝΟ 

Βιογραφικά Σημειώματα γιά 
Μερικά Μέλη τού Κινήματος. 


Η Μαχνοβτσΐνα είναι ένα επαναστατικό μαζικό κίνημα που δημιούργη¬ 
σαν οι ιστορικές συνθήκες ζωής τών πιό φτωχών στρωμάτων τής Ρώσικης 
αγροτιάς. Είτε είχε υπάρξει ο Μάχνο, είτε όχι, αυτό τό κίνημα ήταν αναπό¬ 
φευκτο νά ξεπηδήσει απ' τά κατάβαθα καί νά εκφραστεί μέ αυθεντικές 
μορφές. Απ' τις πρώτες μέρες τής επανάστασης, ξεπήδησε απ' τούς κόλ¬ 
πους τού λαού σέ διάφορα μέρη τής Ρωσίας. Άν δέν είχε εμφανιστεί στήν 
Ουκρανία, θά μπορούσε κάλλιστα νά έχει εμφανιστεί κάπου αλλού. Τά 
σπέρματά του ενυπήρχαν στή Ρώσικη επανάσταση. Οι συνθήκες που επι¬ 
κρατούσαν στήν Ουκρανία στά 1918, βοήθησαν τό κίνημα νά ξεχυθεί σά 
χείμαρρος καί νά σταθεροποιήσει μέχρις ενός σημείου τή θέση του. Απ' 
τήν αρχή κιόλας, αυτό τό κίνημα, που προέρχονταν απ’ τά κατώτερα στρώ¬ 
ματα τής κοινωνίας, ανέδειξε μιά εντυπωσιακή σειρά προσωπικοτήτων, που 
ήταν μέχρι τότε άγνωστες, αλλά που διέθεταν ένα ακατάβλητο πνεύμα, έ¬ 
να σπουδαίο επαναστατικό ένστικτο καί τεράστιες ικανότητες στό πεδίο 
τής στρατιωτικής στρατηγικής. Τέτοια άτομα, στήν αρχή τού κινήματος, ή¬ 
ταν: ο Καλασνίκωφ, οι αδελφοί Καρέτνικ, ο Βασιλέφσκυ, ο Μαρτσένκο, ο 
Βντοβιτσένκο, ο Κυριλένκο, ο Γκαβριλένκο, ο Πετρένκο, ο Μπέλας, ο 
Στσούς, οι Ιβάν καί Αλεξάντρ Λεπετσένκο, ο Ισιντόρ Λούτνι, ο Βερετελνί- 
κωφ, ο Τσουμπένκο, ο Τυχένκο, οι αδελφοί Ντανίλωφ, ο Λ. Ζινκόφσκυ, ο 
Κράτ, ο Σερέγκιν, ο Ταρανόφσκυ, ο Πουζάνωφ, ο Τρογιάν, καί πολλοί άλ¬ 
λοι, λιγότερο γνωστοί. Όλοι αυτοί υπήρξαν πρωτοπόροι τού Μαχνοβίτι- 
κου κινήματος, υποδειγματικοί φορείς κι αξιοθαύμαστοι οδηγοί του. Ακό¬ 
μη τό κίνημα βρήκε έναν γενικό αρχηγό, αντάξιο αυτής τής θέσης, στό πρό¬ 
σωπο τού Νέστορα Μάχνο. 

Γνωρίσαμε τόν Μάχνο στή διάρκεια τών τριών φάσεων τής εξέλιξής 
του. 

Η πρώτη φάση αρχίζει όταν είχε καταδικαστεί σέ καταναγκαστικά έρ¬ 
γα, τήν εποχή που ήταν ακόμα ένας νεαρός επαναστάτης. Μέσα στή φυλα¬ 
κή δέν ξεχώριζε τόν εαυτό του απ' τούς άλλους - έκανε τήν ίδια ζωή μέ 
τούς υπόλοιπους φυλακισμένους, ήταν αλυσοδεμένος, έμπαινε στήν απομό¬ 
νωση κι απαντούσε στό προσκλητήριο. Τό μόνο του χαρακτηριστικό που 
συγκέντρωνε τήν προσοχή ήταν η ανεξάντλητη ενεργητικότητά του. Ήταν 
συνέχεια απασχολημένος μέ συζητήσεις καί λογομαχίες καί πλημμύριζε τή 
φυλακή μέ τά γραπτά του. Είχε τό πάθος νά γράφει γιά επαναστατικά καί 
πολιτικά ζητήματα. Όσο ήταν στή φυλακή, τού άρεσε νά φτιάχνει στίχους 
καί τά κατάφερνε καλύτερα στήν ποίηση παρά στόν πεζό λόγο. Εκείνον τόν 

καιρό ένιωθε πολύ περήφανος όταν τόν αποκαλούσαν αναρχικό, επειδή πί¬ 
στευε ότι δέν υπήρχε τίποτε πιό υπέροχο κι όμορφο απ' τόν κόσμο τών α¬ 
ναρχικών ιδεών. Στή διάρκεια τού ιμπεριαλιστικού πολέμου έμεινε τελείως 
ξένος απέναντι στόν πατριωτικό πυρετό που είχε κυριέψει τουλάχιστον 
τούς μισούς πολιτικούς κρατούμενους. Τά καλέσματα τού Κροπότκιν γιά 
υποστήριξη ενός απ' τά δυό πολεμικά στρατόπεδα, τόν έθλιβαν βαθιά, αλ¬ 
λά μέ κανέναν τρόπο δέν τόν έπειθαν. 

Η δεύτερη φάση τής εξέλιξης τού Μάχνο αρχίζει στις 1 Μάρτη 1917 
καί τελειώνει τό καλοκαίρι τού 1918. Σ’ αυτό τό διάστημα ανέλαβε πυρε- 
τώδη πολιτική δραστηριότητα στήν περιοχή τού Γκιουλάι-Πολέ. Εργατικές 
ενώσεις κι αγροτικοί συνεταιρισμοί στό Γ κιουλάι-Πολέ, τό πρώτο σοβιέτ 
εργατών κι αγροτών που συνήλθε εκεί, ήταν τ' αποτέλεσμα τής ακατάπαυ- 
στης δραστηριότητας τού Μάχνο στά 1917. Έγινε τρομερά δημοφιλής α¬ 
νάμεσα στούς χωρικούς τής περιοχής, αλλά μόλις η επανάσταση ανέδειξε 
έναν μεγάλο αριθμό δραστήριων ατόμων, έπαψε νά ξεχωρίζει ιδιαίτερα. Έ¬ 
να όμως χαρακτηριστικό του ήταν μοναδικό: όταν βρισκόταν ανάμεσα σέ 
συντρόφους, κλεινόταν συχνά στόν εαυτό του κι έπαιρνε ξαφνικά αποφά¬ 
σεις που επηρέαζαν ολόκληρη τή ζωή του. 

Καί τέλος, η τρίτη φάση περιλαμβάνει τή δράση του στις γραμμές τού 
επαναστατικού ξεσηκωμού απ' τήν εποχή τού Αταμάνου μέχρι σήμερα. 

Είναι αναμφισβήτητο τά ότι η εξέγερση τών αγροτικών μαζών, τό πεδίο 
τής επαναστατικής καί στρατιωτικής δραστηριότητας, αποτέλεσε τό πλαί¬ 
σιο μέσα στό οποίο μπόρεσε ν' αναπτυχθεί τέλεια η προσωπικότητά του. 

Τήν άνοιξη τού 1919, όταν τόν είδαμε γιά πρώτη φορά στό καινούργιο 
του περιβάλλον, σάν αρχηγό τού επαναστατικού ξεσηκωμού, ήταν ήδη ένα 
εντελώς νέο καί μεταμορφωμένο άτομο. 

Εξωτερικά δέν είχε αλλάξει, αλλά εσωτερικά ήταν ένα διαφορετικό 
πρόσωπο. Η δραστηριότητά του τόν απορροφούσε τελείως. Κάθε του κί¬ 
νηση έκφραζε τή δύναμη τής θέλησης καί τή διορατικότητά του. Τήν επο¬ 
χή εκείνη ήταν εντελώς απορροφημένος απ' τόν αγώνα ενάντια στόν Ντενί- 
κιν στό νότιο μέτωπο. Η ενεργητικότητα που διοχέτευε σ' αυτόν τόν αγώ¬ 
να ήταν τεράστια. Πέρασε βδομάδες αλλά κι ολόκληρους μήνες στό μέτω¬ 
πο, στέκοντας φρουρός καί πολεμώντας μαζί μέ τούς άλλους επαναστάτες. 
Κι όταν ήλθε στό Γκιουλάι-Πολέ, περνούσε όλο τόν καιρό του δουλεύον¬ 
τας μέ τό επιτελείο. Αυτή η δουλειά συνεχιζόταν μέχρι αργά τή νύκτα. Μό¬ 
νον όταν ήταν όλα έτοιμα, πήγαινε γιά ύπνο ο Μάχνο. Στις 5 ή 6 ώρα, τό 
άλλο πρωί, ξύπναγε κιόλας τά άλλα μέλη τού επιτελείου. Ακόμα έπαιρνε 
ενεργό μέρος στις καθημερινές συγκεντρώσεις καί συνελεύσεις που γίνον 
ταν στό Γκιουλάι-Πολέ ή στά γειτονικά χωριά. Παρόλα αυτά, έβρισκε παν 
τα τόν καιρό νά περάσει 1 - 2 ώρες σ' ένα χωριάτικο γάμο οτόν οποίο ο 
νεαρός γαμπρός τόν είχε καλέσει 2 - 3 βδομάδες νωρίτερα. Συνδεόταν μέ 
τούς χωρικούς σά νά ήταν ένας απ' αυτούς, εξακολουθούσε ν' ενδιαφέρε- 
ται ουσιαστικά γιά τή ζωή τους καί σέ γενικές γραμμές ζούσε ακριβώς ό¬ 
πως κι εκείνοι. 

Μιά πληθώρα μύθων γιά τόν Μάχνο έχουν διαδοθεί απ' τούς αγρότες 
καί τούς εργάτες τής Ουκρανίας* εμφανίζουν τόν Μάχνο σάν εξαιρετικά 
γενναίο, εξαιρετικά διορατικό κι ανίκητο. Στήν πραγματικότητα, όταν κά- 



ποιος τόν γνώριζε προσωπικά καί τόν παρακολουθούσε όταν δούλευε, πεί¬ 
θονταν ότι ήταν πιό σπουδαίος απ' ότι τόν παρουσίαζαν οι μύθοι που ανα¬ 
φέρονταν σ' αυτόν. 

Ο Μάχνο είναι ο άνθρωπος τής ιστορικής δράσης. Τά τρία χρόνια 
τού επαναστατικού του αγώνα είναι γεμάτα ατέλειωτες πράξεις, π μία πιό 
σπουδαία απ' τήν άλλη. 

Τό κεντρικό χαρακτηριστικό τής προσωπικότητας τού Μάχνο ήταν η 
τεράστια δύναμη τής θέλησής του. Φαίνεται πως αυτός ο μικρόσωμος άν¬ 
τρας ήταν φτιαγμένος από ένα εξαιρετικά σκληρό υλικό. Ποτέ δέν οπισθο¬ 
χωρούσε μπροστά σ' ένα εμπόδιο, όταν είχε αποφασίσει νά τό υπερπηδή¬ 
σει. Στις πιό δύσκολες στιγμές τής ζωής του, όταν καταστροφές συνέβη¬ 
καν στό μέτωπο, ή όταν οι καλύτεροι φίλοι του χάθηκαν μπροστά στά μά¬ 
τια του, εξωτερικά παρέμεινε εντελώς ήρεμος, σχεδόν σά νά μήν τόν αφο¬ 
ρούσε αυτό που συνέβαινε. Πάντως, ακόμα κι άν δέν εξωτερίκευε τόν πόνο 
του, υπόφερε περισσότερο από άλλους απ' αυτά τά γεγονότα. Όταν, μετά 
τήν καταπάτηση τής στρατιωτικο-πολιτικής συμφωνίας τόν Νοέμβρη καί 
τόν Δεκέμβρη τού 1920, οι Μπολσεβίκοι, ξέροντας ποιος ήταν ο αντίπαλός 
τους κι ελπίζοντας ν' αποφύγουν τά λάθη που είχαν κάνει τό προηγούμενο 
καλοκαίρι, έστειλαν 4 στρατιές εναντίον τού Μάχνο, ο τελευταίος βρέθηκε 
αντιμέτωπος μέ μιά καταστροφική κατάσταση. Αλλά δέν έχασε τήν ψυχική 
του ισορροπία. Η ηρεμία του υπήρξε πραγματικά εκπληκτική: δέν έδινε κα¬ 
μιά σημασία στις χιλιάδες σφαίρες που αποδεκάτιζαν τόν επαναστατικό 
στρατό ούτε στόν άμεσο κίνδυνο νά συντρίβει ανά πάσα στιγμή απ' τόν τε¬ 
ράστιο Κόκκινο Στρατό. Γιά κάποιον που παρατηρούσε τά πράγματα επι¬ 
φανειακά, αυτή η ψυχοσύνθεση τού Μάχνο θά μπορούσε νά φανεί σάν ψυ¬ 
χοσύνθεση ενός διαταραγμένου διανοητικά ατόμου. Μόνο σ' έναν άσχετο 
όμως θά μπορούσε νά δημιουργηθεί μιά τέτοια εντύπωση. Εκείνοι που ήξε¬ 
ραν τόν Μάχνο έβλεπαν ότι αυτή η ηρεμία αντιπροσώπευε μιά τεράστια 
προσπάθεια τής θέλησής του νά νικήσει τόν εχθρό. 

Ο Μάχνο είχε τήν αποφασιστικότητα ενός αληθινού ήρωα, σέ αντίθεση 
μέ τήν αποφασιστικότητα εκείνων που ενεργούν πίσω απ' τις πλάτες τού 
λαού καί σέ βάρος του. Σέ κάθε κρίσιμη κατάσταση, ο Μάχνο βρισκόταν 
στήν πρώτη γραμμή, καί ήταν ο πρώτος που έβαζε σέ κίνδυνο τή ζωή του. 
Είτε ορμώντας στή μάχη μ' ένα απόσπασμα, είτε ξεκινώντας μέ ολόκληρο 
τόν στρατό γιά μιά πορεία 10 -15 μιλιών, ο Μάχνο βρισκόταν πάντα μπρο¬ 
στά, πάνω στή σέλα άν ήταν καλά, ή σέ μιά άμαξα άν ήταν πληγωμένος. Αυ¬ 
τός είναι ένας κανόνας χωρίς εξαιρέσεις. 

Ο Μάχνο ήταν αναμφισβήτητα προικισμένος μέ μεγάλο στρατιωτικό τα¬ 
λέντο. Καί τί δυσκολίες δέν αντιμετώπισε αυτός καί ο στρατός του στήν 
Ουκρανία! Ωστόσο, κατάφερνε νά τις ξεπερνάει έντιμα. Η ήττα που προκά- 
λεσε στις μεραρχίες τού Ντενίκιν στό Ουμάν — μεραρχίες που διοικούν- 
ταν από έμπειρους στρατηγούς εκπαιδευμένους στήν στρατιωτική ακαδη¬ 
μία - κι ο τρόπος που διέλυσε τήν οπισθοφυλακή τού στρατού του, είναι 
ιστορικά μνημεία τών στρατιωτικών ικανοτήτων τού Μάχνο. Καί δέν είναι 
τά μόνα. 

Αναφορικά μέ τις επαναστατικές καί κοινωνικές του αντιλήψεις, ο Μά¬ 
χνο είναι αναρχοκομμουνιστής. Είναι φανατικά αφοσιωμένος στήν τάξη 

του — τη φτωχή, καταπιεσμένη αγροτιά, στην οποία είχαν αρνηθεί οποίο- 
δήποτε δικαίωμα. 

Ο Μάχνο είναι έξυπνος καί διορατικός. Αυτό τό χαρακτηριστικό, που 
τό κληρονόμησε απ' τό λαό καί που καλλιεργήθηκε απ' τό αγροτικό περι¬ 
βάλλον του, είναι ολοφάνερο σέ ο,τιδήποτε κάνει. Αξίζει πραγματικά τήν 
αφοσίωση καί τήν αγάπη τού στρατού του καί τής αγροτιάς. Οι χωρικοί 
τόν θεωρούν δικό τους, μοναδικό καί σπουδαίο. "Ο Μπάτκο είναι ένας από 
μάς" λένε οι αντάρτες. "Ευχαριστιέται νά πίνει μαζί μας, νά μιλάει μαζί μας 
καί νά πολεμάει δίπλα μας." Αυτά τά λόγια δίνουν τόν καλύτερο χαρακτη¬ 
ρισμό τού Μάχνο, σάν γιού τού λαού. Οι δεσμοί του μέ τό λαό ήταν ριζω¬ 
μένοι μέσα σ' ένα πλούσιο, μαύρο χώμα. Δέν υπήρξε σχεδόν κανένας άν¬ 
θρωπος στή Ρωσία τόσο δημοφιλής κι αγαπητός απ' τις μάζες, όσο ο Μά¬ 
χνο. Οι χωρικοί ήταν βαθιά περήφανοι γι' αυτόν. Ποτέ όμως δέν επιδίωξε 
νά επωφεληθεί απ' αυτήν τήν αφοσίωση, νά χρησιμοποιήσει τή θέση του’ 
αντίθετα συχνά περιγελούσε τή θέση του μ’ ένα τυπικά Ουκρανικό χιού¬ 
μορ. 

Ο Μάχνο διέθετε τή σταθερή καί στιβαρή πυγμή ενός αρχηγού. Δέν ή¬ 
ταν μέ κανέναν τρόπο γεννημένος εξουσιαστής, αλλά πάνω στή δράση έβρι¬ 
σκε πάντα τήν αναγκαία αποφασιστικότητα, χωρίς νά δημιουργεί εξουσια¬ 
στικές τάσεις μέσα στό κίνημα, αλλά καί χωρίς νά τό εκθέτει στόν κίνδυνο 
τής διάλυσης. 

Είναι πολύ γνωστό τό πόσο μεγάλη σημασία έδιναν οι Μπολσεβίκοι στό 
γεγονός ότι οι χωρικοί αποκαλούσαν τόν Μάχνο "Μπάτκο". Στό κεφάλαιο 
3 περιγράψαμε πώς καί κάτω από ποιές συνθήκες τού δόθηκε αυτό τό όνο¬ 
μα. Μετά τά 1920, τόν φώναζαν συνήθως "Μάλυϊ" (κοντούλης), ένα παρα¬ 
τσούκλι που είχε σχέση μέ τό χαμηλό του ανάστημα καί που τού τό κόλλη¬ 
σε τυχαία κάποιος αντάρτης(Ι). 

Η προσωπικότητα τού Μάχνο είχε πολλά ανώτερα χαρακτηριστικά 
- πνεύμα, θέληση, θάρρος, ενεργητικότητα κι ακμαιότητα. Όλα μαζί, αυ¬ 
τά τά χαρακτηριστικά δημιουργούσαν μιά υποβλητική εντύπωση καί τόν έ¬ 
καναν νά ξεχωρίζει ακόμα κι ανάμεσα στούς επαναστάτες. 

Ωστόσο, ο Μάχνο δέν είχε τις απαραίτητες θεωρητικές γνώσεις που 
χρειάζονταν γιά νά κατανοήσει τήν πολιτική καί τήν ιστορία. Εξαιτίας αυ¬ 
τού, συχνά δέν μπορούσε νά διατυπώσει πλατιές επαναστατικές γενικεύ¬ 
σεις καί συμπεράσματα, ή απλά αρνούνταν ακόμη καί νά τις πάρει υπόψη 
του. 

Τό πλατύ κίνημα τού επαναστατικού ξεσηκωμού, απαιτούσε τήν ανακά¬ 
λυψη νέων επαναστατικών καί κοινωνικών φορμουλών, ανάλογων μέ τή 
φύση του. Εξαιτίας τής ανεπαρκούς πολιτικής καί θεωρητικής του κατάρτι¬ 
σης, ο Μάχνο δέν μπορούσε πάντοτε ν' ανταπεξέλθει σ' αυτό τό καθήκον 
κι άν λάβουμε υπόψη τή θέση που κατείχε στόν επαναστατικό ξεσηκωμό, 
αυτό τό μειονέκτημα είχε αντίκτυπο σέ ολόκληρο τό κίνημα. 

Πιστεύουμε ότι άν ο Μάχνο είχε πιό εκτεταμένες γνώσεις στούς τομείς 
τής ιστορίας, καί τών πολιτικών καί κοινωνικών επιστημών, ο επαναστατι¬ 
κός ξεσηκωμός θά είχε σημειώσει, αντί γιά αναπόφευκτες ήττες, μιά σειρά 
από νίκες που θά είχαν παίξει έναν τεράστιο κι ίσως καί αποφασιστικό ρό¬ 
λο στήν εξέλιξη τής Ρώσικης επανάστασης. 




Επιπλέον, ο Μάχνο είχε ένα χαρακτηριστικό που μερικές φορές μείωνε 
τήν αξία τών κυριότερων προσόντων του: έδειχνε κάποτε μιά κάποια επιπο¬ 
λαιότητα. Άν καί γεμάτος ενεργητικότητα καί θέληση, έδειχνε μερικές φο¬ 
ρές, καί μάλιστα σέ περιόδους εξαιρετικά σοβαρών κρίσεων, μιά ελαφρό¬ 
τητα που ήταν ασυμβίβαστη μέ τή σοβαρότητα τής κατάστασης. 

Γιά νά δώσουμε ένα παράδειγμα, τά αποτελέσματα τής νίκης πάνω στήν 
αντεπανάσταση τού Ντενίκιν τό φθινόπωρο τού 1919, δέν τά εκμεταλλεύ¬ 
τηκε όσο θά έπρεπε πρός τήν κατεύθυνση τής ανάπτυξης μιάς Πανουκρανι¬ 
κής εξέγερσης, άν καί η στιγμή ήταν ιδιαίτερα ευνοϊκή γιά έναν τέτοιο σκο¬ 
πό. Ο λόγος ήταν ένα κάποιο μεθύσι μέ τή νίκη καθώς καί μιά ισχυρή καί 
λαθεμένη αίσθηση ασφάλειας καί ώς ένα βαθμό κάποια απροσεξία. Οι ηγέ¬ 
τες τής εξέγερσης, μέ τόν Μάχνο επικεφαλής, εγκαταστάθηκαν στήν απε¬ 
λευθερωμένη περιοχή χωρίς νά δώσουν τήν απαιτούμενη προσοχή στόν 
Λευκό κίνδυνο που εξακολουθούσε νά υπάρχει ή στήν απειλή τού Μπολσε- 
βικισμού, που κατέβαινε απ' τό βορρά. 

Αλλά ο Μάχνο ωρίμαζε κι εξελισσόταν μαζί μέ τήν ωρίμανση κι εξέλιξη 
τής Ρώσικης Επανάστασης. Κάθε χρόνο γινόταν καί πιό ικανός. Στά 1921 
ήταν πολύ πιό ώριμος καί βαθυστόχαστος από ό,τι στά 1918 · 1919. 

Μελετώντας τήν προσωπικότητα τού Μάχνο, δέ θά πρέπει νά ξεχνάμε 
τις δυσμενείς συνθήκες μέσα στις οποίες έζησε από τήν παιδική του ηλικία: 
τή σχεδόν παντελή έλλειψη εκπαίδευσης τών ανθρώπων τού περιβάλλον¬ 
τος του καί τήν παντελή απουσία έμπειρης καί φωτισμένης βοήθειας στόν 
κοινωνικό κι επαναστατικό του αγώνα. Παρόλα αυτά, ο Μάχνο δημιούργη¬ 
σε αθάνατα επιτεύγματα στή Ρώσικη επανάσταση, κι η ιστορία δίκαια θά 
τόν κατατάξει ανάμεσα στά πιό αξιόλογα άτομα αυτής τής επανάστασης. 

Πρός μεγάλη μας έκπληξη, η πλειοψηφία τών σύγχρονων Ρώσων αναρ¬ 
χικών, που ισχυρίζονται ότι παίζουν έναν ηγετικό ρόλο στό πεδίο τής α¬ 
ναρχικής σκέψης, δέν μπόρεσαν νά αναγνωρίσουν τις σπουδαίες αρετές τής 
προσωπικότητας τού Μάχνο. Πολλοί απ’ αυτούς τόν είδαν καί τόν έκριναν 
από ένα Μπολσεβίκικο πρίσμα, παίρνοντας τό υλικό τους απ' τά χέρια τών 
πρακτόρων τού Κράτους ή διαφορετικά, περιορίστηκαν σέ κοινοτυπίες. 
Απ' αυτή τήν άποψη, ο Π. Α. Κροπότκιν ήταν μιά χτυπητή εξαίρεση. 

"Νά πείτε στό σύντροφο Μάχνο από μέρους μου νά προσέχει τόν εαυτό 
του, γιατί δέν υπάρχουν πολλοί σάν κι αυτόν στή Ρωσία." 

Αυτά τά λόγια ειπώθηκαν απ' τόν Κροπότκιν τόν Ιούνη τού 1919, όταν 
δηλαδή δέν υπήρχαν άλλες πηγές πληροφοριών γιά τόν Μάχνο στήν Κεν¬ 
τρική Ρωσία, εκτός απ' τις επίσημες διαστρεβλώσεις. 

Από μιά τεράστια απόσταση καί στή βάση λίγων μεμονωμένων γεγονό¬ 
των, η οξεία διορατικότητα τού Κροπότκιν αναγνώρισε στό πρόσωπο τού 
Μάχνο μιά σημαντική ιστορική φυσιογνωμία. 

Βιογραφικά Σημειώματα 
γιά Μερικά Μέλη τού Κινήματος. 

Κλείνουμε αυτό τό κεφάλαιο μέ σύντομα σημειώματα γιά ορισμένα απ' 
τά βασικά μέλη τού κινήματος. Τό βιογραφικό υλικό που είχαμε συγκεν¬ 
τρώσει γι' αυτούς χάθηκε στις αρχές τού 1921, καί συνακόλουθα είμαστε 




υποχρεωμένοι νό περιοριστούμε σέ εξαιρετικά περιληπτικές σημειώσεις. 

Ο Σιμών Καρέτνικ ήταν αγρότης απ' τό Γ κιουλάι-Πολέ - ένας 
απ' τούς φτωχότερους τού χωριού. Δούλευε σάν εργάτης σέ αγρόκτημα 
καί πήγε μόνο ένα χρόνο σχολείο. Συμμετείχε στό κίνημα απ' τις πρώτες 
μέρες, κι ήταν αναρχοκομμουνιστής απ' τά 1907. Έδειξε ένα σπουδαίο 
στρατηγικό ταλέντο. Πληγώθηκε πολλές φορές στις μάχες εναντίον τού 
Ντενίκιν. Μετά τά 1920 αντικαθιστούσε συχνό τόν Μόχνο σάν ανώτατος 
διοικητής τού στρατού" ήταν διοικητής τού σώματος που στάλθηκε στήν 
Κριμαία ενάντια στον Βράνγκελ. Ήταν μέλος τού Συμβουλίου τών Επανα¬ 
στατών τής Ουκρανίας. Μετά τήν ήττα τού Βράνγκελ, οι Μπολσεβίκοι τόν 
έστειλαν στό Γκιουλάι-Πολέ, γιά νά παρακολουθήσει δήθεν ένα στρατιωτι¬ 
κό συνέδριο, αλλά πιάστηκε προδοτικά στό δρόμο κι εκτελέστηκε στό Με- 
λιτοπάλ. Άφησε μιά χήρα καί μερικά παιδιά. 

0 Μαρτσένκο ήταν γιός μιάς οικογένειας φτωχών αγροτών απ' 
τό Γκιουλάι-Πολέ. Δέν ολοκλήρωσε τήν εκπαίδευσή του. Όντας αναρχο- 
κομμουνιστής απ' τά 1907, ήταν ένας απ' τούς πρώτους αντάρτες τής πε¬ 
ριοχής τού Γκιουλάι-Πολέ. Φυλακίστηκε καί πληγώθηκε αρκετές φορές 
στις μάχες εναντίον τού στρατού τού Ντενίκιν. Τά δυό τελευταία χρόνια 
τής εξέγερσης, διοικούσε τό Μαχνοβίτικο ιππικό κι ήταν μέλος τού Συμ¬ 
βουλίου τών Επαναστατών. Σκοτώθηκε τόν Γενάρη τού 1921, κοντά στήν 
Πολτάβα, στή διάρκεια μιάς μάχης εναντίον τών Κόκκινων. Άφησε μιά χή¬ 
ρα. 

0 ΓκριγκόρυΒασιλέφσκυ ήταν γιός φτωχών αγροτών απ' 
τό Γκιουλάι-Πολέ. Πήρε μιά στοιχειώδη εκπαίδευση. Όντας αναρχικός 
πριν απ' τά 1917, πήρε μέρος στό Μαχνοβίτικο κίνημα απ' τις απαρχές του. 
Προσωπικός φίλος τού Μάχνο, τόν αντικατέστησε αρκετές φορές στήν αρ¬ 
χηγία τού στρατού. Σκοτώθηκε τόν Δεκέμβρη τού 1920, στή διάρκεια μιάς 
μάχης εναντίον τών Κόκκινων Κοζάκων στήν επαρχία τού Κιέβου. Άφησε 
μιά χήρα καί μερικά παιδιά. 

Ο Β. Βερετελνίκωφ ήταν αγρότης απ' τό Γ κιουλάι-Πολέ. Αρ¬ 
γότερα δούλεψε σ' ένα χυτήριο τής περιοχής καί κατόπιν στό εργοστάσιο 
Πουτίλωφ, στήν Πετρούπολη. Αρχικό Σοσιαλεπαναστάτης, έγινε αναρχι¬ 
κός στά 1918. Υπήρξε πολύ προικισμένος ρήτορας καί οργανωτής καί πήρε 
ενεργό μέρος σέ όλες τις φάσεις τής Ρώσικης Επανάστασης. Στά 1918 επέ¬ 
στρεψε στό Γκιουλάι-Πολέ, αφοσιώθηκε κύρια στήν προπαγάνδα κι έγινε 
πολύ δημοφιλής στήν περιοχή. Γιά λίγο καιρό άσκησε τά καθήκοντα επιτε¬ 
λάρχη τού στρατού. Τόν Ιούνη τού 1919, βάδισε επικεφαλής μιάς μονάδας 
που σχηματίστηκε πρόχειρα, γιά νά προσπαθήσει νά υπερασπίσει τό Γκιου- 
λάι-Πολέ απ’ τις δυνάμεις τού Ντενίκιν" 10 μιλιά περίπου απ' τό Γκιουλάι- 
Πολέ, κοντά στή Σβιατοντούκοφκα (τής επαρχίας τού Αλεξαντρόφσκ), πε¬ 
ρικυκλώθηκε απ’ τόν εχθρό κι έπεσε μαζί μέ ολόκληρο τό απόσπασμά του, 
συνεχίζοντας νά πολεμάει μέχρι τήν τελευταία στιγμή. Άφησε μιά χήρα 
καί παιδιά. 

Ο Πήτερ Γκαβριλένκο ήταν αγρότης απ' τό Γ κιουλάι-Πολέ. 
Αναρχικός απ’ τήν επανάσταση τού 1905 κι ένας απ' τούς πιό δραστήριους 
αγωνιστές τού Μαχνοβίτικου κινήματος. Σά διοικητής τού 3ου Σώματος 
τών Μαχνοβιτών Επαναστατών έπαιξε σημαντικό ρόλο στήν ήττα τού στρα- 

τού τού Ντενϊκιν τό φθινόπωρο τού 1919. Ολόκληρο τό 1920 είχε φυλακι¬ 
στεί απ' τούς Μπολσεβίκους στό Χάρκοβο. Στη βάση τής στρατιωτικοπολι- 
τικής συμφωνίας μεταξύ Μαχνοβιτών καί Σοβιετικής εξουσίας, αφέθηκε ε¬ 
λεύθερος κι αμέσως έφυγε γιά τήν Κριμαία, όπου πήρε μέρος στόν αγώνα 
εναντίον τού Βράνγκελ, υπηρετώντας σάν επιτελάρχης τού Μαχνοβίτικου 
στρατού. Μετά τήν καταστροφή τού Βράνγκελ, πιάστηκε μέ δόλο απ' τούς 
Μπολσεβίκους στήν Κριμαία, κι απ' ότι γνωρίζουμε, εκτελέστηκε στό Με- 
λιτοπόλ. Υπήρξε σπουδαίος στρατιωτικός ηγέτης κι επαναστάτης. 

Ο Βασίλυ Κυριλένκο ήταν αγρότης απ' τό χωριό Νοβοσπα- 
ζόφκα καί πήρε μιά στοιχειώδη εκπαίδευση. Ήταν αναρχικός. Υπήρξε διοι¬ 
κητής ενός συντάγματος ιππικού καί μέλος τού Συμβουλίου τών Επαναστα¬ 
τών. Σάν έμπειρος ιππέας, κλήθηκε στά 1919 απ' τούς Μπολσεβίκους γιά 
ν' σναλάβει τή θέση τού διοικητή μιάς μονάδας τού Κόκκινου ιππικού, με¬ 
τά τήν κήρυξη τών Μαχνοβιτών εκτός νόμου. Μετά από συνεννόηση μέ τόν 
Μάχνο καί τούς άλλους συντρόφους, δέχτηκε τή θέση καί αναχαίτισε τήν 
προέλαση τού Ντενϊκιν στήν περιοχή τού Αικατερίνοσλαβ. Τήν εποχή τής 
στρατιωτικοπολιτικής συμφωνίας, οι Μαχνοβίτες τόν έστειλαν σάν αντι¬ 
πρόσωπο γιά νά διαπραγματευθεί μέ τούς Μπολσεβίκους. Στά 1920 πλη¬ 
γώθηκε αρκετές φορές σέ μάχες εναντίον τών Λευκών καί τών Κόκκινων. 
Ήταν δημοφιλής ρήτορας σέ μεγάλες λαϊκές συγκεντρώσεις. Σκοτώθηκε 
σέ μιά αψιμαχία μέ τούς Κόκκινους τό καλοκαίρι τού 1921. Άφησε μιά 
Χήρα. 

Ο Βίκτωρ Μπέλας ήταν αγρότης απ' τή Νοβοσπαζόφκα καί πή¬ 
ρε μιά στοιχειώδη εκπαίδευση. Ήταν αναρχικός. Απ' τό 1919 ήταν διοικη¬ 
τής ενός Μαχνοβίτικου συντάγματος καί πήρε μέρος στήν επίθεση εναντίον 
τού Ταγκανρόγκ. Αργότερα έγινε επιτελάρχης τού στρατού. Γιά νά εκδικη¬ 
θεί τή συμμετοχή του στό Μαχνοβίτικο κίνημα, ο στρατός τού Ντενϊκιν 
σκότωσε τόν πατέρα του, τόν παππού του καί τά δυό του αδέλφια κι έκαψε 
όλα του τά υπάρχοντα. Ήταν μέλος τού Συμβουλίου τών Επαναστατών κι 
ικανός σέ θέματα στρατιωτικής στρατηγικής. Επεξεργαζόταν όλα τά σχέ¬ 
δια που αφορούσαν κινήσεις τού στρατού κι αναλάμβανε τήν ευθύνη τους. 
Αιχμαλωτίστηκε απ' τούς Μπολσεβίκους στά 1921 καίζούσε κάτω απ' τήν 
απειλή τής εκτέλεσης. Η τύχη του αγνοείται. 

Ο Βντοβιτσένκο ήταν αγρότης απ' τή Νοβοσπαζόφκα καί πήρε 
μιά στοιχειώδη εκπαίδευση. Ήταν αναρχικός. Διοικητής ενός ειδικού απο¬ 
σπάσματος τού επαναστατικού στρατού κι ένα απ' τά πιό δραστήρια στελέ¬ 
χη τού επαναστατικού ξεσηκωμού. Ήταν εξαιρετικά δημοφιλής καί πολύ 
αγαπητός στούς αγρότες τής περιοχής τής Αζοφικής Θάλασσας, αλλά κι 
ανάμεσα στούς επαναστάτες. Έπαιξε σημαντικό ρόλο στήν ήττα τών δυνά¬ 
μεων τού Ντενϊκιν τό φθινόπωρο τού 1919. Στά 1921 τραυματίστηκε σοβα¬ 
ρά καί φυλακίστηκε απ' τούς Μπολσεβίκους. Άν καί τόν απειλούσαν μέ 
θάνατο, απέρριψε περιφρονητικά τήν πρότασή τους νά τούς προσφέρει τις 
υπηρεσίες του. Η τύχη του αγνοείται. 

Ο ΠήτερΡύμπιν(Ζονώφ) ήταν μεταλλουργός απ' τήν επαρ¬ 
χία τού Ορέλ. Τήν εποχή τής Τσαρικής αντίδρασης μετανάστευσε στήν 
Αμερική, όπου πήρε αμέσως μέρος στό επαναστατικό συνδικαλιστικό κί¬ 
νημα κι έπαιξε σημαντικό ρόλο σά μέλος τής Ένωσης Ρώσων Εργατών τών 

Ηνωμένων Πολιτειών καί τού Καναδά. Στις αρχές τής επανάστασης τού 
1917, γύρισε στή Ρωσία διαμέσου Ιαπωνίας καί Βλαδιβοστόκ κι έφτασε 
στό Αικατερίνοσλαβ. Εκεί συμμετείχε ενεργά στό συνδικαλιστικό κίνημα 
κι έγινε δημοφιλής ανάμεσα στούς εργάτες. Στό τέλη τού 1917, οι εργά¬ 
τες τού Αικατερίνοσλαβ τόν εκλέξανε αντιπρόσωπο γιά τήν Πανουκρανική 
συνδιάσκεψη τών αντιπροσώπων τών συνδικάτων καί τών εργοστασιακών 
επιτροπών. Η συνδιάσκεψη υιοθέτησε τό "Σχέδιο Ρ ύ μ π ι ν", που ζη¬ 
τούσε τήν ενοποίηση τής βιομηχανίας καί τήν ανασυγκρότηση τών μεταφο¬ 
ρών. Μετά απ' αυτό, μέ υπόδειξη τών Μπολσεβίκων, ο Ρύμπιν έζησε στό 
Χάρκοβο, όπου δούλεψε στό συνδικάτο μεταλλουργών καί σέ άλλους το¬ 
μείς - κλειδιά τής βιομηχανίας καί τών μεταφορών. Τό καλοκαίρι τού 1920 
κατέληξε στό συμπέρασμα ότι τού ήταν εντελώς αδύνατο νά δουλέψει μέ 
τούς Μπολσεβίκους, μιά που κατεύθυναν όλες τους τις προσπάθειες ενάν¬ 
τια στά συμφέροντα τών εργατών καί τών αγροτών. Θά πρέπει νά σημειω¬ 
θεί ότι ο Ρύμπιν είχε δουλέψει μέ τούς Μπολσεβίκους σάν ένας εργατικός 
κι ακούραστος συνδικαλιστής εργάτης καί δέν ήθελε νά γίνουν γνωστές οι 
αναρχικές του απόψεις στις Σοβιετικές αρχές. Όμως ακόμα καί περιοριζό- 
μενος σ’ αυτόν τό ρόλο, θεωρούσε αδύνατο νά υπηρετήσει τά συμφέροντα 
τής εργατικής τάξης κάτω απ’ τήν Κομμουνιστική δικτατορία. Τό φθινό¬ 
πωρο τού 1920 οι σκέψεις του τόν έστρεψαν πράς τούς Μαχνοβίτες κι έτσι 
πήγε στό στρατόπεδο τών επαναστατών, όπου δούλεψε πολύ δραστήρια 
στόν πολιτιστικό τομέα τού κινήματος. Λίγο μετά τόν ερχομό του, εκλέ¬ 
χτηκε μέλος τού Συμβουλίου τών Επαναστατών κάί δούλεψε σά γραμμα¬ 
τέας. Ο Ρύμπιν διέθετε τεράστια ενεργητικότητα κι ήταν πολύ μεθοδικός 
καί καταρτισμένος σέ ό,τι είχε σχέση μέ τή δουλειά του. Τόν Γενάρη τού 
1921, έφυγε απ' τό Μαχνοβίτικο στρατόπεδο γιά λίγο καιρό καί γύρισε 
στό Χάρκοβο. Ήθελε νά επικοινωνήσει τηλεφωνικά μέ τόν Ρακόφσκυ καί 
νά τού πει στά ίσια τή γνώμη που είχε γι' αυτόν καί γιά τούς άλλους πρω¬ 
τεργάτες τής προδοτικής επίθεσης ενάντια στούς Μαχνοβίτες καί τούς α¬ 
ναρχικούς. Είναι πολύ πιθανόν ότι πραγματοποίησε τό σχέδιό του κι ότι 
αυτό στάθηκε η αιτία τού θανάτου του. Πέντε μέρες μετά τόν ερχομό του 
στό Χάρκοβο, συνελήφθηκε μέ διαταγή τής Τ σ ε κ ά, κι ένα μήνα αργό¬ 
τερα εκτελέστηκε. Τόν εκτέλεσαν οι Μπολσεβίκοι, που τόσο πρόσφατα 
πρόβλεπαν μιά θαυμάσια καριέρα γι' αυτόν, αποκαλώντας τον έξοχο ορ¬ 
γανωτή καί θεωρητικό τού εργατικού κινήματος. 

Ο Καλασνίκωφ ήταν ένας πολύ νεαρός επαναστάτης που είχε τε¬ 
λειώσει τό δημοτικό σχολείο. Ήταν γιος εργάτη κι είχε υπηρετήσει σάν αν- 
θυπολοχαγός στόν Τσαρικό στρατό πριν απ' τήν επανάσταση. Στά 1917 έ¬ 
γινε γραμματέας τής αναρχοκομμουνιστικής οργάνωσης τού Γκιουλάι-Πο- 
λέ. Ήταν εξαιρετικά γενναίος καί προικισμένος διοικητής. Ήταν ένας απ' 
τούς βασικούς οργανωτές τής εξέγερσης τών τμημάτων τού Κόκκινου 
Στρατού στό Νόβυ Μπάγκ τό καλοκαίρι τού 1919. Αρχικά διοικούσε τήν 
1η ταξιαρχία τού επαναστατικού στρατού καί στή συνέχεια τό Ιο σώμα τού 
Ντόνετς τού Μαχνοβίτικου στρατού. Σκοτώθηκε από έκρηξη οβίδας τό κα¬ 
λοκαίρι τού 1920 σέ μιά μάχη ενάντια στόν Κόκκινο Στρατό. Άφησε μιά 
χήρα κι ένα παιδί. 

Ο Μιχάλεφ-Παβλένκο ήταν γιός αγροτών τής Μεγαλορω- 

σίας. Ήταν μέλος μιας αναρχικής ομάδας στήν Πετρούπολη, κι έφτασε ατό 
Γκιουλάι-Πολέ στις αρχές τού 1919. Οργάνωσε και διοικούσε τό σώμα μη¬ 
χανικού τού Μαχνοβΐτικου στρατού. Διέθετε τό ιδιαίτερα αγνό κι εκλεπτυ¬ 
σμένο πνεύμα ενός νεαρού ιδεαλιστή. Στις 11 ή 12 Ιούνη 1919, ενώ υπηρε¬ 
τούσε πάνω σέ ένα τεθωρακισμένο τρένο που χρησιμοποιούνταν στον πό¬ 
λεμο εναντίον τού στρατού τού Ντενίκιν, τόν συνέλαβαν ύπουλα μαζί μέ 
τόν σύντροφό του Μπουρμπύγκα, μέ διαταγή τού Βοροσίλωφ, διοικητή 
τής 14ης Στρατιάς, καί τόν εκτέλεσαν στις 17 Ιούνη 1919, στό Χάρκοβο. 

Ο Μακέγεφ ήταν εργάτης απ’ τό Ιβάνοβο-Βοζνέσενκ καί μέλος 
τής αναρχικής οργάνωσης εκείνης τής πόλης. Στά τέλη τού Απρίλη τού 
1919, έφτασε στό Γκιουλάι-Πολέ μέ 36 συντρόφους που ανήκαν στήν ίδια 
οργάνωση. Αρχικά αφοσιώθηκε στήν προπαγάνδα. Αργότερα εκλέχτηκε 
μέλος τού επιτελείου τού Μαχνοβΐτικου στρατού. Στά τέλη τού Νοέμβρη 
τού 1919, ενώ διοικούσε ένα αντάρτικο απόσπασμα στήν περιοχή τού 
Σταθμού τού Ζαπορόζε, σκοτώθηκε σέ μιά μάχη ενάντια στόν στρατό τού 
Στρατηγού Σλάστσεφ. 

Ο Βασίλυ Ντανίλωφ ήταν γιός μιάς φτωχής οικογένειας τού 
Γκιουλάι-Πολέ, καί τό επάγγελμά του ήταν σιδεράς. Ήταν στρατιώτης τού 
πυροβολικού καί πήρε μέρος στόν επαναστατικό ξεσηκωμό απ' τό ξεκίνημά 
του. Στόν Μαχνοβίτικο στρατό κατείχε τήν υπεύθυνη θέση τού διοικητή 
ανεφοδιασμού τού πυροβολικού. 

Ο Τσερνοκνίζνι ήταν δάσκαλος τής στοιχειώδους εκπαίδευσης 
στό χωριό Νόβο Παβλόφκα, τής επαρχίας τού Πάβλογκραντ. Στό Β' συνέ¬ 
δριο τών αγροτών, εργατών κι ανταρτών που συγκλήθηκε στό Γ κιουλάι- 
Πολέ, εκλέχτηκε πρόεδρος τού Επαναστατικού Στρατιωτικού Συμβουλίου 
τής περιοχής τού Γ κιουλάι-Πολέ καί συνέχισε νά έχει αυτή τήν αρμοδιότη¬ 
τα μέχρι τήν ήττα τής επαναστατικής περιοχής απ' τούς Μπολσεβίκους καί 
τούς Ντενικινιστές, τόν Ιούνη τού 1919. Γιά τή συμμετοχή του στά επανα¬ 
στατικό κίνημα, η Σοβιετική εξουσία τόν κήρυξε εκτός νόμου. 

Ο Σ τ σ ο ύ ς ήταν ένας φτωχός αγρότης απ' τό χωριό Μπόλσαγια Μι- 
χαήλοφκα. Ήταν ναυτικός. Στήν αρχή τής επανάστασης, ήταν ένας από 
τούς πρώτους καί πιό δραστήριους αντάρτες τής νότιας Ουκρανίας. Ήδη 
απ' τόν Απρίλη τού 1918, διοικούσε ένα επαναστατικό απόσπασμα που πο¬ 
λέμησε ενάντια στά Αυστρο-Γερμανικά στρατεύματα. Στόν αγώνα ενάντια 
στήν εξουσία τού Αταμάνου καί τούς Αυστρο-Γερμανούς, επέδειξε ξεχωρι¬ 
στή ενεργητικότητα καί θάρρος. Ανάμεσα ατούς επαναστάτες αλλά καί σ' 
ολόκληρη τήν περιοχή τής νότιας Ουκρανίας, ήταν σχεδόν τόσο δημοφιλής 
όσο κι ο Νέστωρ Μάχνο. Κατέλαβε σημαντικές θέσεις στόν Μαχνοβίτικο 
επαναστατικό στρατό' υπήρξε διοικητής μιάς μονάδας ιππικού, αρχηγός 
τού επιτελείου στρατού καί τέλος επιτελάρχης μιάς ειδικής μονάδας επανα¬ 
στατών στρατιωτών. Σκοτώθηκε τόν Ιούνη τού 1921, στήν επαρχία τής 
Πολτάβα, στή διάρκεια μιάς μάχης εναντίον τού Κόκκινου Ιππικού. 

Ο Ισιντόρ Λιούτυι, ήταν αγρότης απ' τό Γ κιουλάι-Πολέ κι εί¬ 
χε τελειώσει τό δημοτικό. Τό επάγγελμά του ήταν ζωγράφος. Αναρχικός, 
κι ένας απ' τούς πρώτους καί πιό δραστήριους επαναστάτες. Υπήρξε μέλος 
τού επιτελείου στρατού κι ένας απ' τούς πιό στενούς βοηθούς τού Μάχνο. 
Σκοτώθηκε σέ μιά μάχη εναντίον τών Ντενικινιστών κοντά στό Ουμάν, τόν 

Σεπτέμβρη τού 1919. 

0 Φόρμα Κοζίν ήταν ένας αγρότης που δέν ανήκε σέ κανένα 
κόμμα. Διοικούσε τό σύνταγμα πυροβολικού τού Μαχνοβίτικου στρατού 
κι έγινε αργότερα διοικητής ενός ειδικού αποσπάσματος. Έπαιξε σημαντι¬ 
κό ρόλο στήν ήττα τού Ντενϊκιν τό φθινόπωρο τού 1919, καί στήν ήττα 
τού Βράνγκελ στά 1920. Τραυματίστηκε αρκετές φορές σ' αυτές τις μάχες. 
Τόν Αύγουστο τού 1921 τραυματίστηκε σοβαρά σέ μιά μάχη εναντίον τού 
Κόκκινου Στρατού. Η τύχη του αγνοείται. 

Οι Ιβάν καί Αλεξάντρ Λεπετσένκο ήταν αγρότες απ' τό 
Γκιουλάι-Πολέ κι αναρχικοί. Ήταν απ' τούς πρώτους αντάρτες που βγήκαν 
ενάντια στόν Αταμάνο Σκοροπάντσκυ. Δούλεψαν δραστήρια στό μέτωπο 
καί μέσα στήν επαναστατική περιοχή. Ο Αλεξάντρ Λεπετσένκο εκτελέστη- 
κε απ' τούς Μπολσεβίκους τήν άνοιξη τού 1920 στό Γκιουλάι-Πολέ σάν 
διακεκριμένος Μαχνοβίτης. Ο Ιβάν Λεπετσένκο διατήρησε τή θέση του 
στόν Μαχνοβίτικο στρατό ώς τό τέλος. 

Ο Σερέγκιν ήταν αγρότης καί μετά τό 1917 έγινε αναρχικός. Πή¬ 
ρε μέρος απ' τήν αρχή στήν εξέγερση κι ήταν επικεφαλής τού τομέα ανε¬ 
φοδιασμού τού επαναστατικού στρατού. 

Οι Γκριγκόρυ καί Σάββα Μάχνο ήταν αδέλφια τού Νέ- 
στορα Μάχνο. 

Ο.Γ κριγκόρυ Μάχνο πήρε μέρος στόν αγώνα ενάντια στήν αν¬ 
τεπανάσταση τού μετώπου Τσαριτσίν, κατέχοντας τή θέση τού επιτελάρχη 
τής 37ης ταξιαρχίας τού Κόκκινου Στρατού στά 1918 καί στις αρχές τού 
1919. Μπαίνοντας στόν επαναστατικό στρατό τήν άνοιξη τού 1919, υπηρέ¬ 
τησε σά βοηθός τού αρχηγού επιτελείου. Σκοτώθηκε κοντά στό Ουμάν σέ 
μιά μάχη ενάντια ατούς Ντενικινιστές τό Σεπτέμβρη τού 1919, τήν ίδια πε¬ 
ρίοδο μέ τόν Ισιντόρ Λιούτυι. 

Ο Σάββα Μάχνο ήταν ο μεγαλύτερος απ’ τούς αδελφούς Μάχνο. 
Πήρε μέρος στήν εξέγερση απ' τήν εποχή τής Αυστρο-Γερμανικής κατοχής. 
Στις αρχές τού 1920 συνελήφθηκε απ' τούς Μπολσεβίκους στό Γκιουλάι- 
Πολέ, όχι στή διάρκεια μιάς μάχης, αλλά μέσα στό σπίτι του κι εκτελέστη- 
κε, κυρίως γιατί ήταν αδελφός τού Νέστορα Μάχνο. Άφησε μιά μεγάλη 
οικογένεια. 


Επειδή υπάρχει έλλειψη επαρκών στοιχείων, δέν είμαστε σέ θέση νά 
δώσουμε πιό ολοκληρωμένες βιογραφικές πληροφορίες γιά τήν ατέλειω¬ 
τη λίστα τών ενεργών Μαχνοβιτών, που έπαιξαν σημαντικό ρόλο στό κίνη¬ 
μα, όπως λογουχάρη: ο Γκαρκούσα, διοικητής ενός ειδικού συντάγ¬ 
ματος Μαχνοβιτών επαναστατών, που σκοτώθηκε στά 1920" ο Κολιόν- 
τ α, μέλος τού στρατιωτικού επιτελείου - ο Ντερμέντζι, αξιωματικός 
που εκτελούσε χρέη συνδέσμου - ο Πράβντα, διοικητής μεταφορών - 
ο Μποντάρετς, διοικητής τού ιππικού, που σκοτώθηκε στά 1920" ο 
Τσουμπένκο, επικεφαλής τής διεύθυνσης καταστροφών - ο Μ π ρ ό- 
β α, διοικητής ενός ειδικού αποσπάσματος" ο Ντομασένκο, επιτε¬ 
λάρχης" ο Ζαμπούντκο, διοικητής ενός ειδικού αποσπάσματος ’ ο 

Τ υ χ έ ν κ ο, επικεφαλής τού τομέα ανεφοδιασμού 1 ο Μπουργίμα, 
επικεφαλής τής διεύθυνσης καταστροφών(2)' ο Τσουμάκ, ταμίας τού 
στρατού - ο Κ ρ ά τ, διαχειριστής τού οικονομικού τομέα, κι άλλοι πολλοί. 
Όλοι τους αναδύθηκαν απ" τα κατώτερα στρώματα τού εργατικού πληθυ¬ 
σμού στήν πιό ηρωική κι επαναστατική στιγμή τής ζωής τους κι υπηρέτη¬ 
σαν τήν υπόθεση τού κινήματος μέ όλες τους τις δυνάμεις καί μέχρι τήν τε¬ 
λευταία τους πνοή. 


ΣΗΜΕΙΩΣΕΙΣ 

1. Μετά τό 1920, οι Μπολσεβίκοι έγραψαν πολλά γιά τά προσωπικά ελαττώματα 
τού Μάχνο, βασίζονται τις πληροφορίες τους ατά ημερολόγιο τής δήθεν γυναίκας του, 
κάποιας Φεντόρα Γκαένκο, που είχε πιαστεί αιχμάλωτη σέ μιά μάχη. Αλλά η γυναίκα 
τού Μάχνο είναι η Γκαλίνα Αντρέγιεβνα Κουζμένκο. Ζούσε μαζί του απ' τά 1918. Η τε¬ 
λευταία ποτέ δέν κράτησε, καί γΓ αυτό ποτέ δέν έχασε, κανένα ημερολόγιο. "Ετσι 
η τεκμηρίωση τής Σοβιετικής εξουσίας είναι βασισμένη σέ μιά πλαστογραφία κι η εικό¬ 
να που αντλεί αυτή η εξουσία απά ένα τέτοιο ημερολόγιο, είναι ένα κοινά ψέμα 
2 Είναι φανερό πως, στή διάρκεια τών 3 χρόνων τού επανοστατικού κινήματος, διά¬ 
φορα άτομα κατείχαν τις ίδιες θέσεις στόν Μαχνοβίτικο στρατό. 

ΚΕΦΑΛΑΙΟ ΔΩΔΕΚΑΤΟ 


Η ΜΑΧΝΟΒΤΣΙΝΑ ΚΑΙ Ο ΑΝΑΡΧΙΣΜΟΣ 


0 αναρχισμός αγκαλιάζει δυό κόσμους: τόν κόσμο τής φιλοσοφίας, 
τών ιδεών καί τόν κόσμο τής πράξης, τής δράσης. Καί οι δυό είναι αναπό¬ 
σπαστα συνδεδεμένοι. Η αγωνιζόμενη εργατική τάξη τοποθετείται στή συγ¬ 
κεκριμένη, πρακτική πλευρά τού αναρχισμού. Η στοιχειώδης καί θεμελια¬ 
κή αρχή αυτής τής πλευράς είναι η αρχή τής επαναστατικής πρωτοβουλίας 
τών εργατών καί τής αυτοχειραφέτησής τους. Φυσική απόρροια αυτής εί¬ 
ναι η αρχή τής εξαφάνισης τού κράτους καί τής αυτοδιεύθυνσης τών εργα¬ 
τών στή νέα κοινωνία. Αλλά μέχρι τώρα, η ιστορία τών προλεταριακών α¬ 
γώνων δέν περιλαμβάνει ένα μαζικό αναρχικό κίνημα, στήν καθαρή, αυστη¬ 
ρά καθορισμένη, θεωρητική του μορφή. Όλα τά εργατικά κι αγροτικά κι¬ 
νήματα που έχουν εμφανιστεί μέχρι σήμερα, ήταν κινήματα μέσα στά όρια 
τού καπιταλιστικού καθεστώτος κι είχαν λίγο-πολύ κάποια αναρχική από¬ 
χρωση. Αυτό είναι εντελώς φυσικό καί κατανοητό. Η εργατική τάξη δέν 
δρά μέσα σ' έναν κόσμο επιθυμιών, αλλά μέσα στόν υπαρκτό κόσμο όπου 
δέχεται καθημερινά τά σωματικά καί ψυχολογικά χτυπήματα τών εχθρι¬ 
κών δυνάμεων. Έξω απ' τόν κόσμο τών αναρχικών ιδεών, που δέν έχουν 
εξαπλωθεί αρκετά, οι εργάτες αισθάνονται συνέχεια τήν επίδραση όλων 
τών πραγματικών συνθηκών τού καπιταλιστικού καθεστώτος καί τών εν¬ 
διάμεσων ομάδων του. 

Οι συνθήκες τής σύγχρονης ζωής κυκλώνουν τούς εργάτες απ' άλες 
τις πλευρές, τούς περιβάλλουν όπως τό νερό περιβάλλει τά ψάρια στή θά¬ 
λασσα. Οι εργάτες δέν είναι σέ θέση νά ξεφύγουναπ’ αυτές τις συνθήκες. 
Συνακόλουθα, είναι φυσικό γιά τόν αγώνα που κάνουν νά φέρνει αναπό¬ 
φευκτα τή σφραγίδα τών ποικίλων συνθηκών καί χαρακτηριστικών τής 
σύγχρονης κοινωνίας. Ο αγώνας ποτέ δέν μπορεί νά γεννηθεί μέ τήν ολο¬ 
κληρωμένη καί τέλεια αναρχική μορφή, που θά ανταποκρινόταν σ’ όλες 
τις απαιτήσεις τού ιδανικού. Μιά τέτοια τέλεια μορφή είναι δυνατή μόνο 
μέσα σέ στενούς πολιτικούς κύκλους κι ακόμα κι εκεί, όχι στήν πράξη, αλ¬ 
λά μόνο στά σχέδια καί στά προγράμματα. Όταν οι λαϊκές μάζες ξεκινάνε 
έναν αγώνα μεγάλων διαστάσεων, κάνουν στήν αρχή αναπόφευκτα λάθη, 
επιτρέπουν αντιφάσεις καί παρεκκλίσεις καί μόνο μέσα στήν πορεία αυτού 
τού αγώνα κατευθύνουν τις προσπάθειές τους πρός τό ιδανικό γιά τό οποίο 
παλεύουν. 

Έτσι ήταν πάντοτε. Καί πάντοτε έτσι θά είναι. Όσο προσεκτικά κι άν 
έχουμε προετοιμάσει τις οργανώσεις καί προβλέψει εκ τών προτέρων τή 
θέση τής εργατικής τάξης, σέ περιόδους ειρήνης, η πραγματική δράση τών 
μαζών, απ' τήν πρώτη κιόλας μέρα τού αποφασιστικού τους αγώνα, είναι 
πολύ διαφορετική από κείνη που υποθέταμε στά σχέδια. Σέ μερικές περι¬ 
πτώσεις τό ίδιο τό γεγονός τής εξάπλωσης τής μαζικής δράσης μπορεί νά 

ανατρέψει βέβαιες προσδοκίες. Άλλες φορές πάλι, οι αλλαγές κατεύθυν¬ 
σης καί τά χτυπήματα που καταφέρνουν οι μάζες, μπορεί ν' απαιτήσουν 
τόν καθορισμό νέων θέσεων. Καί μόνο προοδευτικά τό τεράστιο κίνημα 
τών μαζών θά στραφεί ατό αυστηρά καθορισμένο καί προσηλωμένο στις 
αρχές δρόμο που οδηγεί στόν τελικό σκοπό. 

Αυτό βέβαια, δέ σημαίνει πως η προκαταρκτική οργάνωση τών δυνά¬ 
μεων καί τών θέσεων τής εργατικής τάξης δέν είναι αναγκαία. Αντίθετα, 
τό προπαρασκευαστικό έργο αυτού τού είδους είναι μιά απαραίτητη προϋ¬ 
πόθεση γιά τή νίκη τών εργατών. Μέσα σ’ αυτά τά γενικά πλαίσια, όμως, 
δέν θά πρέπει ποτέ νά ξεχνάμε ότι τό καθήκον δέν τελειώνει εκεί, αλλά ότι 
ακόμα καί μετά τή νίκη, τό κίνημα θά πρέπει νά είναι πάντα διοροτικό, θά 
πρέπει νά μάθει νά προσανατολίζεται γρήγορα σέ νέες καταστάσεις, μέ δυό 
λόγια, θά χρειάζεται ακόμα μιά επαναστατική ταξική στρατηγική απ' τήν 
οποία θά εξαρτηθεί σέ μεγάλο βαθμό η έκβαση τού αγώνα. 

Τό αναρχικό ιδανικό είναι πλατύ καί πλούσιο στις διάφορες πλευρές 
του. Παρόλα αυτά, ο ρόλος τών αναρχικών στήν κοινωνική πάλη τών μα¬ 
ζών είναι εξαιρετικά διακριτικός. Τό καθήκον τους είναι νά βοηθάνε τις μά¬ 
ζες νά βρούν τόν σωστό δρόμο στόν αγώνα καί στήν οικοδόμηση τής νέας 
κοινωνίας. Άν τό μαζικό κίνημα δέν έχει μπει στή φάση τής αποφασιστι¬ 
κής σύγκρουσης, έχουν καθήκον νά βοηθήσουν τις μάζες νά ξεκαθαρίσουν 
τή σημασία, τά καθήκοντα καί τούς στόχους τής επερχόμενης πάλης" τό 
καθήκον τους είναι νά βοηθήσουν τις μάζες ώστε νά μπορέσουν νά κάνουν 
τις αναγκαίες στρατιωτικές προετοιμασίες καί νά οργανώσουν τις δυνάμεις 
τους. Άν τό κίνημα έχει ήδη μπει στό στάδιο τής τελικής σύγκρουσης, οι 
αναρχικοί θά πρέπει νά ενταχθούν στό κίνημα χωρίς νά χάσουν στιγμή" θά 
πρέπει νά βοηθήσουν τις μάζες ν' απαλλαγούν απ’ τις λαθεμένες παρεκκλί¬ 
σεις, νά υποστηρίξουν τις πρώτες δημιουργικές τους προσπάθειες, νά τις ε- 
νισχύσουν διανοητικά, προσπαθώντας συνεχώς νά βοηθήσουν τό κίνημα νά 
παραμείνει στόν δρόμο που οδηγεί πρός τούς ουσιαστικούς στόχους τών 
εργατών. Αυτό είναι τό βασικό, καί στήν πραγματικότητα, τό μόνο καθή¬ 
κον τών αναρχικών στήν πρώτη φάση τής επανάστασης. Η εργατική τάξη 
μόλις νικήσει στόν αγώνα κι αρχίσει τήν κοινωνική οικοδόμηση, δέν πρό¬ 
κειται πιά νά παραδώσει σέ κανέναν τήν πρωτοβουλία γιά δημιουργική 
δουλειά. Η εργατική τάξη θά διευθύνεται τότε απ' τήν ίδια της τή σκέψη" 
θά δημιουργήσει τήν κοινωνία της σύμφωνα μέ τά σχέδιά της. Είτε είναι α¬ 
ναρχικά είτε όχι, αυτά τά σχέδια, καθώς κι η κοινωνία που στηρίζεται σ' 
αυτό, θ' αναδυθούν μέσα απ' τούς κόλπους τής χειραφετημένης εργατικής 
τάξης, μέ τή μορφή καί τό πλαίσιο που θά τούς δώσει η σκέψη κι η θέλησή 
της. 

Όταν εξετάζουμε τή Μαχνοβτσίνα, συνειδητοποιούμε αμέσως δυό βα¬ 
σικές πλευρές αυτού τού κινήματος: 1) τήν αληθινά προλεταριακή καταγω¬ 
γή του, σάν ένα λαϊκό κίνημα τών χαμηλότερων κοινωνικών στρωμάτων: 
τό κίνημα ξεπήδησε απ' τά κάτω, κι απ' τήν αρχή ώς τό τέλος ήταν οι ίδιες 
οι λαϊκές μάζες που τό υποστήριξαν, τό ανέπτυξαν καί τό κατεύθυναν’ 
2) τήν όχι τυχαία στήριξή του, απ' τήν αρχή του ακόμα, σέ μερικές αναμφι¬ 
σβήτητα αναρχικές αρχές, όπως: α) τό δικαίωμα τών εργατών νά έχουν 
πλήρη πρωτοβουλία, β) τό δικαίωμα τών εργατών γιά οικονομική καί κοι- 

νυυνική αυτοδιεύθυνση καί γ) η αρχή τής άρνησης τού κράτους στην κοινω¬ 
νική δόμηση. Σ' όλη τήν πορεία τής ανάπτυξής του, τό κίνημα παρέμεινε, 
πεισματικά κι επίμονα, πιστό σ' αυτές τις αρχές, στό όνομα τών οποίων έ¬ 
χασε 200 - 300 χιλιάδες απ' τούς καλύτερους γιούς τού λαού, απόρριψε 
συμμαχίες μέ κάθε κρατική εξουσία καί 3 ολόκληρα χρόνια, μέσα σέ αφάν¬ 
ταστα δύσκολες συνθήκες καί μ' έναν ηρωισμό σπάνιο στήν ανθρώπινη ι¬ 
στορία, κράτησε ψηλά τήν μαύρη σημαία τής καταπιεσμένης ανθρωπότη¬ 
τας, τό λάβαρο που διακηρύσσει τήν αληθινή ελευθερία τών εργατών, τήν 
αληθινή ισότητα στή νέα κοινωνία. 

Η Μαχνοβτσίνα είναι ένα αναρχικό κίνημα τών εργαζόμενων μαζών 
— όχι εντελώς ολοκληρωμένο, ούτε απόλυτα αποκρυσταλλωμένο, αλλά 
που αγωνίζεται παρόλα αυτά γιά τό αναρχικό ιδανικό κι ακολουθεί τόν α¬ 
ναρχικό δρόμο. 

Ακριβώς όμως επειδή αυτό τό κίνημα βγήκε απ' τό σπλαχνα τών μα¬ 
ζών, δέ διέθετε τις αναγκαίες θεωρητικές δυνάμεις, τήν ικανότητα τής γε¬ 
νίκευσης που είναι αναπόσπαστη από κάθε πλατύ κοινωνικό κίνημα. Αυτή 
η αδυναμία εκδηλώθηκε στό γεγονός ότι τό κίνημα, αντιμέτωπο μέ τή γε¬ 
νική κατάσταση, δέν πέτυχε ν' αναπτύξει τις ιδέες καί τό συνθήματα του ή 
νά επεξεργαστεί τις συγκεκριμένες καί πρακτικές του μορφές. Αυτός είναι 
ο λόγος που τό κίνημα αναπτύχθηκε αργά κι οδυνηρά, ιδιαίτερα επειδή εί¬ 
χε νά αντιμετωπίσει τις πολυάριθμες εχθρικές δυνάμεις που τού επιτίθον- 
ταν απ' όλες τις πλευρές. 

Θά μπορούσε νά σκεφτεί κανείς ότι οι αναρχικοί — που μιλούσαν πάντα 
τόσο πολύ γιά ένα επαναστατικό κίνημα τών μαζών, που περίμεναν πολλά 
χρόνια ένα τέτοιο κίνημα όπως άλλοι περιμένουν τόν ερχομό τού Μεσσία - 
θά έτρεχαν νά προσχωρήσουν σ' αυτό τό κίνημα, νά γίνουν ένα μ' αυτό, νά 
τού προσφέρουν όλο τους τό είναι. Αλλά στήν πράξη δέν έγινε κάτι τέτοιο. 

Η πλειοψηφία τών Ρώσων αναρχικών που πέρασαν απ' τό θεωρητικό 
σχολειό τού αναρχισμού, παρέμειναν απομονωμένοι ατούς κύκλους τους, 
που δέν χρησίμευαν σέ κανέναν. Στέκονταν στό περιθώριο, ρωτώντας νά 
μάθουν τί είδους κίνημα ήταν, γιατί θά έπρεπε νά συνδεθούν μέ αυτό, καί, 
χωρίς νά κάνουν καμιά κίνηση, καθησυχάζονταν μέ τή σκέψη πως τό κίνη¬ 
μα δέν φαινόταν νά είναι καθαρά αναρχικό. 

Κι όμως η συμβολή τους στό κίνημα, ιδιαίτερα πριν απ' τήν περίοδο 
που ο Μπολσεβικισμός μπλόκαρε τή φυσιολογική του ανάπτυξη, θά ήταν 
πολύτιμη. Οι μάζες είχαν άμεση ανάγκη από αγωνιστές που θά μπορούσαν 
νά διατυπώσουν καί ν' αναπτύξουν τις ιδέες τους, νά τούς βοηθήσουν νά υ¬ 
λοποιήσουν αυτές τις ιδέες στό μεγάλο στίβο τής ζωής καί νά επεξεργα¬ 
στούν τις μορφές καί τις κατευθύνσεις τού κινήματος. Οι αναρχικοί δέ θέ¬ 
λησαν, ή δέν ήξεραν πώς νά γίνουν τέτοιοι αγωνιστές. Τό αποτέλεσμα ήταν 
νά προκαλέσουν μεγάλη ζημιά καί στό κίνημα καί σ' αυτούς τούς ίδιους. 
Έβλαψαν τό κίνημα αποτυγχάνοντας νά τού αφιερώσουν έγκαιρα τις ορ¬ 
γανωτικές καί πνευματικές τους δυνάμεις κι αναγκάζοντάς το έτσι νά ανα¬ 
πτυχθεί αργά κι οδυνηρά μέ τις πενιχρές θεωρητικές δυνάμεις που διέθε¬ 
ταν οι ίδιοι οι φτωχότεροι αγρότες. Έβλαψαν τούς εαυτούς τους μένοντας 
έξω απ' τή ζωντανή ιστορία, καταδικάζοντάς τους έτσι στήν αδράνεια καί 
τή στειρότητα. 

Είμαστε υποχρεωμένοι νά δηλώσουμε ότι οι Ρώσοι αναρχικοί παρέμει- 
ναν αδρανείς στούς κύκλους τους ενώ δίπλα τους υπήρχε ένα μαζικό κίνη¬ 
μα ύψιστης σημασίας, ένα κίνημα μοναδικό στην τωρινή επανάσταση γιατί 
ανέλαβε νά εκπληρώσει τό ιστορικό καθήκον τής καταπιεσμένης ανθρωπό¬ 
τητας. 

Ταυτόχρονα όμως, ανακαλύπτουμε ότι αυτή η αξιοθρήνητη κατάσταση 
δέν είναι τυχαία, αλλά πως έχει πολύ συγκεκριμένα αίτια, που θά εξετά¬ 
σουμε τώρα. 

Η πλειοψηφώ τών αναρχικών θεωρητικών μας έχει τις ρίζες της στήν 
ιντελλιγκέντσια. Αυτό είναι πολύ σημαντικό. Άν καί βαδίζουν κάτω απ' τό 
λάβαρο τού αναρχισμού, πολλοί απ’ αυτούς δέν μπορούν νά κόψουν κάθε 
δεσμό μέ τό ψυχολογικό πλαίσιο απ' τό οποίο προέρχονται. Είναι αιροσιω- 
μένοι στήν αναρχική θεωρία περισσότερο από άλλους συντρόφους - έτσι 
φτάνουν σταδιακά στό σημείο νά θεωρούν τούς εαυτούς τους ηγέτες τού 
αναρχικού κόσμου" καταλήγουν νά πιστεύουν ότι τό αναρχικό κίνημα ξεκι¬ 
νάει απ' αυτούς κι ότι εξαρτόται απ’ τήν άμεση συμμετοχή τους. Αλλά τό 
κίνημα ξεκίνησε πολύ μακριά απ’ αυτούς, σέ μιά απομακρυσμένη επαρχία 
κι επιπλέον ανάμεσα στά κατώτερα στρώματα τής σύγχρονης κοινωνίας. 
Πολύ λίγοι ανάμεσα στούς μεμονωμένους αναρχικούς θεωρητικούς βρή¬ 
καν στόν εαυτό τους τήν απαραίτητη ευαισθησία καί τό θάρρος ν' αναγνω¬ 
ρίσουν ότι αυτό τό κίνημα ήταν πραγματικά εκείνο που ο αναρχισμός περί- 
μενε εδώ καί πολλά χρόνια καί νά τρέξουν νά τό βοηθήσουν. Καί γιά νά εί¬ 
μαστε πιό ακριβείς, πρέπει νά πούμε ότι από όλους τούς έξυπνους καί μορ¬ 
φωμένους αναρχικούς θεωρητικούς, μόνον ο Βολ'ιν προσχώρησε αμετά- 
κλητα στό κίνημα, θέτοντας στήν υπηρεσία του όλες τις ικανότητες, τις δυ¬ 
νάμεις καί τις γνώσεις του. Όλοι οι άλλοι αναρχικοί θεωρητικοί έμειναν έ¬ 
ξω από τό κίνημα. Αυτό δέν βαρύνει τήν Μαχνοβτσίνα ή τόν αναρχισμό, αλ¬ 
λά μόνον τ’ αναρχικά άτομα κι οργανώσεις που υπήρξαν τόσο στενόμυα¬ 
λες, παθητικές κι ανίκανες γιά νά βοηθήσουν, στή διάρκεια τού ιστορικού 
κοινωνικού κινήματος τών εργατών καί τών αγροτών καί που ή δέν τόλμη¬ 
σαν ή δέ θέλησαν νά συμμετέχουν στό ίδιο τους τό σχέδιο όταν παρουσιά¬ 
στηκε μέ σάρκα καί οστά καί καλούσε στό στρατόπεδό του όλους εκείνους 
στούς οποίους ήταν προσφιλείς η απελευθέρωση τής εργατικής τάξης κι οι 
ιδέες τού αναρχισμού. 

Μιά ακόμα πιό σημαντική πλευρά τής αδράνειας καί τής αδιαφορίας 
τών αναρχικών είναι η σύγχυση στήν αναρχική θεωρία καί τό οργανωτικό 
χάος στις αναρχικές γραμμές. 

'Αν καί τό αναρχικό ιδανικό είναι γεμάτο δύναμη, θετικό καί αυταπό- 
δειχτο, περιέχει ωστόσο έναν αριθμό κενών, ασαφειών καί παρεκκλίσεων 
σέ πεδία που δέν έχουν καμιά σχέση μέ τό κοινωνικό κίνημα τών εργατών. 
Αυτό δημιουργεί μιά βάση γιά κάθε είδους διαστρεβλωτικές ερμηνείες τών 
στόχων τού αναρχισμού καί τού πραχτικού του προγράμματος. 

Έτσι πολλοί αναρχικοί αφιερώνουν τήν ενεργητικότητά τους στό ερώ¬ 
τημα άν τό πρόβλημα τού αναρχισμού είναι η απελευθέρωση τών τάξεων, 
τής ανθρωπότητας ή τής προσωπικότητας. Τό ερώτημα αυτό στερείται πε¬ 
ριεχομένου, αλλά βασίζεται σέ μερικές αδιευκρίνιστες αναρχικές θέσεις καί 
προσφέρει ένα πλατύ πεδίο γιά καταχρήσεις τής αναρχικής σκέψης καί 

πρακτικής. 

Ένα ακόμα μεγαλύτερο πεδίο γιά καταχρήσεις έχει δπμιουργπθεϊ απ' 
τήν ασαφή αναρχική θεωρία τής ατομικής ελευθερίας. Προφανώς οι άν¬ 
θρωποι τής δράσης, που διαθέτουν αποφασιστική θέληση κι αναπτυγμένο 
επαναστατικό ένστικτο, καταλαβαίνουν τήν αναρχική ιδέα τής ατομικής ε¬ 
λευθερίας σάν μιά ιδέα αναρχικών σχέσεων μέ όλα τά άλλα άτομα, 
σάν μιά ιδέα τού αδιάκοπου αγώνα γιά τήν αναρχική ελευθερία τών μαζών. 
Αλλά αυτοί που δέν ξέρουν τό πάθος τής επανάστασης, που κύρια ασχο¬ 
λούνται μέ τις διακηρύξεις τού "Εγώ" τους, καταλαβαίνουν αυτή τήν ιδέα 
μέ τό δικό τους τρόπο. Όποτε έχει τεθεί σοβαρά τό ζήτημα τής πρακτικής 
αναρχικής οργάνωσης ή τό ζήτημα τής οργάνωσης, αρπάζονται απ' τήν α¬ 
ναρχική θεωρία τής ατομικής ελευθερίας καί χρησιμοποιώντας την σά βά¬ 
ση, απορρίπτουν κάθε οργάνωση κι έτσι ξεφεύγουν από κάθε ευθύνη. Κα¬ 
θένας απ' αυτούς κλείνεται στό σπίτι του, κάνει τό κέφι του καί διακηρύσ¬ 
σει τόν δικό του αναρχισμό. Έτσι οι ιδέες κι η δράση τών αναρχικών εκμη¬ 
δενίζονται σέ σημείο παραλογισμού. 

Σάν αποτέλεσμα όλων αυτών, βρίσκουμε ένα μεγάλο αριθμό πρακτικών 
συστημάτων που υποστηρίζονται από Ρώσους αναρχικούς. Απ' τά 1904 ώς 
τά 1907 είδαμε τά πρακτικά προγράμματα τής Μπεζνατσάλτσι 
(Χωρίς Ε ξ ο υ σ ί α) καί τής Τσερνοζναμέντσι (Μαύρη Σ η- 
μ α ί α), που κήρυσσαν τή μερική απαλλοτρίωση καί τήν αναίτια τρομοκρα¬ 
τία σά μεθόδους τής αναρχικής πάλης. Είναι εύκολο νά καταλάβουμε ότι 
αυτά τά προγράμματα δέν ήταν τίποτα παραπάνω απ' τις αυθαίρετες τάσεις 
ανθρώπιυν που έγιναν τυχαία αναρχικοί, κι ότι τέτοια προγράμματα ήταν 
δυνατόν νά προταθούν μέσα στά πλαίσια τού αναρχισμού μόνον εξαιτίας 
μιάς υποανάπτυκτης αίσθησης ευθύνης απέναντι στό λαό καί τήν επανάστα¬ 
σή του. Π ιό πρόσφατα είδαμε ένα μεγάλο αριθμό θεωριών, μερικές απ' τις 
οποίες εκφράζουν συμπάθεια γιά τήν κρατική εξουσία ή γιά τήν άσκηση ε¬ 
ξουσίας πάνω στις μάζες, ενώ άλλες απορρίπτουν κάθε οργανωτική αρχή 
καί διακηρύσσουν τήν απόλυτη ελευθερία τής προσωπικότητας - άλλες α¬ 
κόμα ασχολούνται αποκλειστικά μέ τά "παγκόσμια" καθήκοντα τού αναρ¬ 
χισμού καί στήν ουσία αποφεύγουν τις επείγουσες ανάγκες τής στιγμής. 

Δεκαετίες ολόκληρες υπέφεραν οι Ρώσοι αναρχικοί απ' τήν αρρώστια 
τής ανοργανωσιάς. Αυτή η αρρώστια κατέστρεψε τήν ικανότητά τους νά 
σκέφτονται συγκεκριμένα καί τούς καταδίκασε σέ ιστορική αδράνεια τή 
στιγμή τής επανάστασης. Η ανοργανωσιά είναι η δίδυμη αδελφή τής ανευ- 
θυνότητας καί οδηγούν μαζί σέ φτωχευμένες ιδέες κι ανώφελη πρακτική. 

Έτσι όταν τό μαζικό κίνημα, μέ τή μορφή τής Μαχνοβτσίνα, ξεπήδησε 
απ' τά σπλάχνα τού λαού, οι αναρχικοί αποδείχτηκαν εντελώς απροετοί¬ 
μαστοι, αναποφάσιστοι κι αδύναμοι. 

Κατά τή γνώμη μας αυτό είναι προσωρινό. Μπορεί νά εξηγηθεί απ' τήν 
έλλειψη αποκρυστάλλωσης κι οργάνωσης τών Ρώσων αναρχικών. Θά πρέ¬ 
πει νά οργανωθούν, ν' αναπτύξουν τούς δεσμούς μεταξύ όλων αυτών που 
αγωνίζονται γιά τόν αναρχισμό καί είναι ειλικρινά αφοσιωμένοι στήν εργα¬ 
τική τάξη. Τότε μόνο θά εξαλειφθούν τά διασπαστικά κι αυθαίρετα στοι¬ 
χεία στόν αναρχισμό. 

Ο Αναρχισμός δέν είναι μυστικισμός' δέν είναι διάλεξη πάνω στήν Ο¬ 

μορφιά' δέν είναι κραυγή απελπισίας. Τό μεγαλείο του οφείλεται, πάνω 
απ' όλα, στήν αφοσίωσή του στήν υπόθεση τής καταπιεσμένης ανθρωπότη¬ 
τας. Εμπεριέχει τήν αλήθεια, τόν ηρωισμό καί τις επιδιώξεις τών μαζών κι 
είναι σήμερα η μόνη κοινωνική θεωρία στήν οποία οι μάζες μπορούν νά 
στηρίξουν τόν αγώνα τους. Γιά νά δικαιωθεί όμως αυτή η εμπιστοσύνη, δέν 
αρκεί μόνο νά είναι ο αναρχισμός μιά μεγάλη ιδέα κι οι αναρχικοί οι Πλα¬ 
τωνικοί του ρήτορες. Οι αναρχικοί πρέπει νά συμμετέχουν αδιάκοπα κι ά¬ 
μεσα στό επαναστατικό κίνημα τών μαζών. Μόνον τότε θά εκφράζει τό κί¬ 
νημα τήν πληρότητα τού αναρχικού ιδεώδους. Αλλά τίποτα δέ γεννιέται 
απ' τό τίποτα. Κάθε επίτευγμα απαιτεί συνεχή προσπάθεια καί θυσίες. Ο 
αναρχισμός χρειάζεται νά βρει τήν ενότητα τής θέλησης καί τήν ενότητα 
τής δράσης γιά νά καθορίσει μέ ακρίβεια τόν ιστορικό του ρόλο. Ο αναρχι¬ 
σμός πρέπει νά πλησιάσει τις μάζες καί νά συγχωνευτεί μαζί τους. 

Μολονότι η Μαχνοβτσίνα γεννήθηκε κι αναπτύχθηκε ανεξάρτητα, χω¬ 
ρίς τήν επίδραση αναρχικών οργανώσεων, η μοίρα της ήταν στενά συνδεμέ¬ 
νη μ' αυτή τού αναρχισμού, στή διάρκεια τής Ρώσικης επανάστασης. Η ίδια 
η ουσία τής Μαχνοβτσίνα έλαμψε μέ τό φώς τού αναρχισμού, κι αυθόρμη¬ 
τα τράβηξε τόν αναρχισμό στούς κόλπους της. Οι μάζες τών επαναστατών 
υιοθέτησαν μόνον τόν αναρχισμό ανάμεσα σ' όλες τις άλλες κοινωνικές 
θεωρίες. Ένας μεγάλος αριθμός επαναστατών αυτοαποκαλούνταν αναρχι¬ 
κοί καί δέν αποκήρυξαν αυτό τό όνομα ούτε κι όταν βρέθηκαν αντιμέτωποι 
μέ τόν θάνατο. Ταυτόχρονα, ο αναρχισμός έδωσε στήν Μαχνοβτσίνα μερι¬ 
κούς ξεχωριστούς αγωνιστές, που μέ πάθος κι αφοσίωση αφιέρωσαν όλες 
τις δυνάμεις καί τις γνώσεις τους σ' αυτό τό κίνημα. Όσο μικρός κιάν ή¬ 
ταν ο αριθμός αυτών τών αγωνιστών, πέτυχε νά προσφέρει πολλά στό κί¬ 
νημα καί συνέδεσε τόν αναρχισμό μέ τήν τραγική μοίρα τής Μαχνοβτσίνα. 

Τά πεπρωμένα τού αναρχισμού καί τής Μαχνοβτσίνα άρχισαν νά συν¬ 
δέονται στά μέσα τού 1919. Οι δεσμοί τους εδραιώθηκαν στήν Ουκρανία 
τό καλοκαίρι τού 1920 απ' τήν ταυτόχρονη επίθεση τών Μπολσεβίκων ε¬ 
νάντια στούς Μαχνοβίτες καί τούς αναρχικούς, καί τονίστηκαν ιδιαίτερα 
τόν Οκτώβρη τού 1920, τήν εποχή τής στρατιωτικοπολιτικής συμφωνίας 
μεταξύ Μαχνοβιτών καί Σοβιετικής εξουσίας, όταν οι Μαχνοβίτες απαίτη¬ 
σαν, σάν πρώτο όρο αυτής τής συμφωνίας, ν' αφεθούν ελεύθεροι όλοι οι 
Μαχνοβίτες κι αναρχικοί κρατούμενοι στις φυλακές τής Ουκρανίας καί τής 
Μεγαλορωσίας, καί νά τούς δοθεί τό δικαίωμα τής ελευθερίας κήρυξης καί 
διάδοσης τών ιδεών καί θεωριών τους. 

Θά περιγράφουμε τή συμμετοχή τών αναρχικών στό Μαχνοβίτικο κίνη¬ 
μα μέ χρονολογική σειρά: 

Στή διάρκεια τών πρώτων ημερών τής επανάστασης τού 1917, οργανώ¬ 
θηκε στό Γκιουλάι-Πολέ μιά ομάδα αναρχοκομμουνιστών' η ομάδα αυτή έ¬ 
κανε σημαντική επαναστατική δουλειά στήν περιοχή. Απ' αυτή τήν ομάδα 
βγήκαν μερικά αξιόλογα μέλη καί καθοδηγητές τής Μαχνοβτσίνα: ο Ν. Μά- 
χνο, ο Σ. Καρέτνικ, ο Μαρτσένκο, ο Καλασνίκωφ, ο Λιούτυι, ο Γκριγκόρυ 
Μάχνο κι άλλοι. Αυτή η ομάδα διατήρησε στενούς δεσμούς μέ τό Μαχνοβί¬ 
τικο κίνημα απ' τις απαρχές του κιόλας. 

Γύρω στά τέλη τού 1918 καί στις αρχές τού 1919, οργανώθηκαν στήν 
περιοχή τής Μαχνοβτσίνα κι άλλες αναρχικές ομάδες καί προσπάθησαν νά 

συνδεθούν μαζί της. Πάντως, μερικές απ' αυτές τις ομάδες, όπως στό 
Μπερντιάνσκ και σέ μερικά άλλα μέρη, δέ στάθηκαν αντάξιες τού ονόμα- 
τάς τους και μόνον εμπόδια δημιούργησαν στό κίνημα. Ευτυχώς τό κίνημα 
ήταν αρκετά υγιές γιά νά μπορεί ν' ανταπεξέλθει καί χωρίς αυτές. 

Στις αρχές τού 1919 υπήρχαν στό Γκιουλάι-Πολέ όχι μόνο ντόπιοι α¬ 
ναρχικοί αγρότες όπως ο Μάχνο, ο Καρέτνικ, ο Μαρτσένκο, ο Βασιλέφσκυ 
κι άλλοι, αλλά κι αναρχικοί που προέρχονταν από οργανώσεις άλλων πό¬ 
λεων, όπιυς ο Μπουρμπύγκα, ο Μιχάλεφ - Παβλένκο κι άλλοι. Δούλεψαν 
αποκλειστικά μέσα στούς κόλπους τού επαναστατικού στρατού στό μέτω¬ 
πο ή στά μετόπισθεν. 

Τήν άνοιξη τού 1919 έφτασαν στό Γκιουλάι-Πολέ μερικοί σύντροφοι μέ 
τήν πρόθεση νά οργανώσουν τήν πολιτιστική κι εκπαιδευτική δραστηριότη¬ 
τα στήν περιοχή: έβγαλαν τήν εφημερίδα "Πούτκ Σβομπόντ" - τό κύριο 
όργανο τών Μαχνοβιτών - κι οργάνωσαν τήν Αναρχική Ομοσπονδία τού 
Γκιουλάι-Πολέ, που δούλεψε μέσα στό στρατό καθώς κι ανάμεσα στούς α¬ 
γρότες. 

Εκείνη τήν περίοδο, οργανώθηκε στό Γκιουλάι-Πολέ μιά αναρχική ομά¬ 
δα που συνδεόταν μέ τή Συνομοσπονδία "Ναμπάτ". Αυτή η ομάδα συνεργά¬ 
στηκε στενά μέ τούς Μαχνοβίτες, ιδιαίτερα στόν πολιτιστικό τομέα κι εξέ¬ 
δωσε μιά τοπική εφημερίδα, τή "Ναμπάτ". Σύντομα αυτή η οργάνωση συγ¬ 
χωνεύτηκε μέ τήν Αναρχική Ομοσπονδία τού Γκιουλάι-Πολέ. 

Τόν Μάη, ήλθαν στό Γκιουλάι-Πολέ 36 αναρχικοί εργάτες απ' τό Ιβά- 
νοβο-Βοζνέσενκ. Ανάμεσά τους βρίσκονταν οι πασίγνυχττοι αναρχικοί 
Τσερνιάκωφ καί Μακέγεφ. Μερικοί απ' αυτούς εγκαταστάθηκαν σέ μιά 
κομμούνα, 4 περίπου μιλιά μακριά από τό Γκιουλάι-Πολέ, άλλοι ανέλαβαν 
πολιτιστική δουλειά στήν περιοχή, κι οι υπόλοιποι εντάχθηκαν στό στρατό. 

Επίσης, τόν Μάη τού 1919, η Συνομοσπονδία Αναρχικών Οργανώσεων 
τής Ουκρανίας "Ναμπάτ", η πιό δραστήρια κι αποτελεσματική απ' όλες τις 
αναρχικές οργανώσεις τής Ρωσίας, άρχισε νά αντιλαμβάνεται πως ο παλμός 
τής επαναστατικής ζωής τών μαζών χτυπούσε στήν απελευθερωμένη επα¬ 
ναστατική περιοχή. Η "Ναμπάτ" αποφάσισε νά κατευθύνει τις δυνάμεις της 
πρός αυτήν τήν περιοχή. Στις αρχές τού Ιούνη τού 1919, έστειλαν στό 
Γκιουλάι-Πολέ μερικούς αγωνιστές, μεταξύ τών οποίων ήταν ο Βολίν, ο 
Μρατσνύι κι ο Ιωσήφ Εμιγκράντ. Επρόκειτο νά μεταφέρουν τά κεντρικά 
όργανα τής Συνομοσπονδίας στό Γκιουλάι-Πολέ αμέσως μετά τό συνέδριο 
εργατών και αγροτών, που είχε οριστεί γιά τις 15 Ιούνη απ' τό Επαναστα¬ 
τικό Στρατιωτικό Συμβούλιο. Αλλά οι ταυτόχρονες επιθέσεις τών Μπολσε¬ 
βίκων καί τών Ντενικινιστών στήν περιοχή, εμπόδισαν τήν πραγματοποίηση 
αυτού τού σχεδίου. Ο Μρατσνύι ήταν ο μόνος που κατόρθωσε νά φτάσει 
στό Γκιουλάι-Πολέ, αλλά εν όψει τής γενικής οπισθοχώρησης αναγκάστη¬ 
κε νά γυρίσει πίσω μετά 1 - 2 μέρες. Ο Βολίν κι οι άλλοι δέν μπόρεσαν νά 
φύγουν απ' τό Αικατερίνοσλαβ, καί μόνον τόν Αύγουστο τού 1919, κατά- 
φεραν νά ενωθούν μέ τόν Μαχνοβίτικο στρατό που οπισθοχωρούσε, κοντά 
στήν Οδησσό. 

Οι αναρχικοί λοιπόν, προσχώρησαν στό κίνημα πολύ αργά, αφού είχε 
ήδη διακοπεί η φυσιολογική του ανάπτυξη, αφού είχε εκτοπιστεί απ' τό 
πλαίσιο τής κοινωνικής οικοδόμησης κι είχε εξαναγκαστεί απ' τήν πίεση 

τών περιστάσεων ν' αφοσιωθεί πρωταρχικά στή στρατιωτική δραστηριότη¬ 
τα. 

Απ' τά τέλη τού 1918 ώς τόν Ιούνη τού 1919 οι συνθήκες γιά δημιουρ¬ 
γική δουλειά στήν περιοχή ήταν εξαιρετικά ευνοϊκές: τό μέτωπο ήταν 200 
περίπου μιλιά μακριά, κοντά στό Ταγκανρόγκ, κι ο πολυάριθμος πληθυ¬ 
σμός που βρισκόταν διασκορπισμένος σέ 8 - 10 περιφέρειες ζούσε ανενό¬ 
χλητος. 

Αργότερα οι αναρχικοί μπορούσαν νά δουλέψουν μόνο μέσα σέ συνθή¬ 
κες στρατιωτικής δράσης, κάτω από συνεχή πυρά που έρχονταν από όλες 
τις πλευρές κι ήταν υποχρεωμένοι νά μετακινούνται καθημερινά από μέρος 
σέ μέρος. Οι αναρχικοί που εντάχθηκαν στό στρατό έκαναν ό,τι μπορούσαν 
κάτω απ’ αυτές τις συνθήκες τού αδιάκοπου πολέμου. Μερικοί απ' αυτούς, 
όπως ο Μακέγεφ κι ο Κόγκαν, πήραν μέρος σέ στρατιωτικές δραστηριότη¬ 
τες - οι περισσότεροι πάντως έκαναν πολιτιστική δουλειά ανάμεσα στούς ε¬ 
παναστάτες καί στό χωριά απ' όπου περνούσε ο Μαχνοβίτικος στρατός. 
Αυτό όμως δέν ήταν δημιουργική κι εποικοδομητική δουλειά μέσα στις μά¬ 
ζες, μέ τήν πιό πλήρη έννοια αυτών τών λέξεων. Οι συνθήκες τού συνεχούς 
πολέμου περιόριζαν αυτή τή δραστηριότητα κυρίως σέ επιφανειακή προπα¬ 
γάνδα. Ήταν αδύνατο νά διανοηθεί κανείς δημιουργική, θετική δουλειά. 
Σέ λίγες μόνο σπάνιες περιπτώσεις, όπως λογουχάρη μετά τήν κατάληψη 
τού Αλεξαντρόφσκ, τού Μπερντιάνσκ, τού Μελιτοπόλ κι άλλων πόλεων 
καί περιφερειών, μπόρεσαν οι αναρχικοί κι οι Μαχνοβίτες νά βάλουν τις 
βάσεις γιά μιά πιό εκτεταμένη καί βαθιά δραστηριότητα. Αλλά ένα ακόμη 
πολεμικό κύμα απλώθηκε απ' τή μιά πλευρά ώς τήν άλλη, παρασέρνοντας 
κάθε ίχνος τής δουλειάς τους, κι αναγκάζοντάς τους γιά μιά ακόμα φορά 
νά περιοριστούν στήν επιφανειακή αγκιτάτσια καί προπαγάνδα ανάμεσα 
στούς αντάρτες καί τούς αγρότες. Οι καιροί ήταν εχθρικοί γιά μεγάλης κλί¬ 
μακας δημιουργική δουλειά ανάμεσα στις μάζες. 

Μέ βάση αυτή τήν περίοδο, μερικά άτομα που δέν πήραν μέρος στό κί¬ 
νημα ή που συμμετείχαν γιά πολύ σύντομο διάστημα, έβγαλαν τό λαθεμένο 
συμπέρασμα ότι η Μαχνοβτσίνα ήταν υπερβολικά στρατιωτική, ότι αφιέρω¬ 
σε υπερβολική προσοχή στή στρατιωτική πλευρά καί ελάχιστη στή θετική 
δουλειά μέσα στις μάζες. Στήν πραγματικότητα όμως, η στρατιωτική περίο¬ 
δος τής ιστορίας της, δέν προήλθε κατά κανένα τρόπο απ' τή Μαχνοβτσίνα, 
αλλά μάλλον απ' τις συνθήκες που τήν περιβάλλανε μετά τά μέσα τού 
1919. 

Οι Μπολσεβίκοι κρατιστές συνειδητοποιούσαν πολύ καλά τή σημασία 
τού Μαχνοβίτικου κινήματος καί τής θέσης τού αναρχισμού στή Ρωσία. Ή¬ 
ξεραν πολύ καλά ότι ο αναρχισμός στή Ρωσία, επειδή πρός τό παρόν δέν εί¬ 
χε καμιά σύνδεση μέ ένα μαζικό κίνημα τόσο σημαντικό όπως η Μαχνοβτσί¬ 
να, δέν είχε ερείσματα καί δέν μπορούσε ούτε νά τούς απειλήσει ούτε νά 
τούς βάλει σέ κίνδυνο. Κι αντίστροφα, σύμφωνα μέ τις εκτιμήσεις τους, ο 
αναρχισμός ήταν η μόνη αντίληψη πάνω στήν οποία μπορούσε νά στηριχθεί 
η Μαχνοβτσίνα στόν αδυσώπητο αγώνα της ενάντια στόν Μπολσεβικισμό. 
Νά γιατί έκαναν κάθε προσπάθεια γιά νά κρατήσουν μακριά τό ένα κίνη¬ 
μα απ' τό άλλο. Καί, γιά νά είμαστε δίκαιοι μαζί τους, θά πρέπει νά τονί¬ 
σουμε ότι αυτό τό πραγματοποίησαν άκαμπτα: έβγαλαν τήν Μαχνοβτσίνα 

έξω από κάθε ανθρώπινο νόμο. Καί σά συνετοί γνώστες τών πολιτικών 
πραγμάτων, ενήργησαν στή Ρωσία κι ιδιαίτερα ατό εξωτερικό, σάν η κήρυ¬ 
ξη εκτός νόμου τής Μαχνοβτσίνα νά ήταν αυτονόητη γιά τόν καθένα, σάν 
αυτό νά ήταν αδύνατο νά γεννήσει οποιεσδήποτε αμφιβολίες, καί σά μόνον 
όσοι ήταν τυφλοί ή εντελώς άσχετοι μέ τή Ρωσία νά μήν κατόρθωναν ν' α¬ 
ναγνωρίσουν τά μέτρα τους σά δίκαια καί λογικά. 

Οι Μπολσεβίκοι δέν κήρυξαν επίσημα παράνομη τήν αναρχική ιδέα, αλ¬ 
λά έδιναν τόν χαρακτηρισμό τής "Μαχνοβίτικης" σέ οποιαδήποτε επανα¬ 
στατική χειρονομία καί σέ οποιαδήποτε ειλικρινή πράξη στήν οποία συμμε¬ 
τείχαν αναρχικοί - καί μέ πλήρη αθωότητα, σάν αυτό νά ήταν ξεκάθαρο 
στόν καθένα όπως τό φώς τής μέρας, έριχναν τούς αναρχικούς στις φυλα¬ 
κές, τούς τουφέκιζαν καί τούς αποκεφάλιζαν. Σέ τελευταία ανάλυση, η 
Μαχνοβτσίνα κι ο αναρχισμός, επειδή δέν έσκυψαν τό κεφάλι ατούς Μπολ¬ 
σεβίκους, είχαν τήν ίδια μεταχείριση απ' αυτούς. 

ΣΥΜΠΕΡΑΣΜΑ 


Η ιστορία που μόλις αφηγηθήκαμε δέν προσφέρει ούτε κατά διάνοια 
μιά διεξοδική εικόνα τού κινήματος στό σύνολό του. Απλώς ανιχνεύσαμε 
- πολύ συνοπτικά - τήν ιστορία μιάς μόνο, άν καί κεντρικής, τάσης αυτού 
τού κινήματος, δηλαδή τήν τάση που γεννήθηκε στήν περιοχή τού Γκιου- 
λάι-Πολέ. Αυτή η τάση ήταν ένα μόνο τμήμα ενός πολύ μεγαλύτερου συνό¬ 
λου. Η Μαχνοβτσίνα, σάν κοινωνικό κίνημα τών Ουκρανών εργατών, ήταν 
πολύ πιό εκτεταμένη απ' τήν εικόνα που μπορέσαμε νά δώσουμε. Τό πνεύ¬ 
μα της καί τά συνθήματά της αντηχούσαν σ' όλη τήν Ουκρανία. Κοινωνική 
καί ψυχολογική αγκιτάτσια έγιναν ανάμεσα ατούς αγρότες καί τούς εργά¬ 
τες σχεδόν κάθε επαρχίας τής Ουκρανίας" παντού οι εργατικές μάζες έκα¬ 
ναν απόπειρες γιά νά πραγματώσουν τήν ανεξαρτησία τους μέ τήν έννοια 
που η Μαχνοβτσίνα έδινε σ' αυτή τή λέξη" παντού ο λαός άκουγε καλέσμα¬ 
τα γιά κοινωνική επανάσταση καί προσπαθούσε νά συμμετέχει στήν επανα¬ 
στατική πάλη καί στή μαζική επαναστατική δημιουργική δραστηριότητα. 
Κι άν μπορούσαμε νά παρακολουθήσουμε όλα τά παρακλάδια τού κινήμα¬ 
τος που απλώνονταν σ' ολόκληρη τήν Ουκρανία, άν μπορούσαμε ν' ανι- 
χνεύσουμε τήν ιστορία καθεμιάς απ' αυτές τις τάσεις καί μετά συνδέοντάς 
τες μεταξύ τους νά τις φωτίσουμε στό φώς τού συνόλου, τότε θά είχαμε 
καταφέρει νά συμπληρώσουμε ένα μεγαλειώδη πίνακα μερικών εκατομμυ¬ 
ρίων εξεγερμένων ανθρώπων, που αγωνίστηκαν, κάτω απ' τή σημαία τής 
Μαχνοβτσίνα γιά τις θεμελιακές ιδέες τής επανάστασης - τήν ελευθερία 
καί τήν ισότητα. Δυστυχώς όμως είναι αδύνατο νά πραγματοποιηθεί ένα 
τέτοιο έργο μέσα στις συνθήκες τής σημερινής Μπολσεβίκικης ζωής, ακό¬ 
μα κι άν κάποιος είναι πρόθυμος νά υποστεί κάθε είδους ταλαιπωρία. 

Ακόμα κι αυτή η εργασία, που ασχολείται μέ μιά μόνο τάση τού κινήμα¬ 
τος, έχει σέ ένα μεγάλο βαθμά συμπυκνωθεί. Εξαιτίας τής απουσίας μιάς 
μεγάλης ποσότητας τεκμηριωμένου καί πραγματικού υλικού, αυτή η εργα¬ 
σία είναι αθέλητα συντομευμένη καί στή μορφή καί στό περιεχόμενό της. 

Τρέφουμε τή βάσιμη ελπίδα ότι κάποτε θά γραφτεί μιά πιό ολοκληρω¬ 
μένη ιστορία τού Μαχνοβίτικου κινήματος. 

Εκτός απ' τά μειονεκτήματα που μόλις αναφέραμε, αυτή η εργασία ί¬ 
σως νά πάσχει κι απ’ τό ότι οι αρνητικές πλευρές τού κινήματος δέν εξετά¬ 
στηκαν ικανοποιητικά. 

Κανένα κοινωνικό κίνημα ιστορικής σημασίας, όσο υψηλοί κι άν είναι 
οι στόχοι του, δέν μπορεί ν' αποφύγει τά λάθη, τις σοβαρές αδυναμίες, τις 
αρνητικές πλευρές. Όλα αυτά υπήρχαν κατάφωρα καί στή Μαχνοβτσίνα. 
Αλλά δέν πρέπει ποτέ νά ξεχνάμε ότι η Μαχνοβτσίνα δέν είχε τήν ευκαιρία 
νά κάνει κοινωνικά πειράματα, καί συνακόλουθα δέν μπορούσε νά πλανη¬ 
θεί σ' αυτό τό πεδίο. Η Μαχνοβτσίνα δέν είναι παρά ένα ισχυρό κίνημα 
τών μαζών, η ανιδιοτελής τους προσπάθεια νά νικήσουν τήν αντί¬ 
δραση καί νά σώσουν τήν υπόθεση τής επανάστασης. Συνακόλουθα, σ’ αυ- 

τό τό πεδίο πρέπει ν’ αναζητήσουμε τις αδυναμίες τού κινήματος. 

Τό βασικό μειονέκτημα τού κινήματος βρίσκεται στό γεγονός ότι στά 
2 τελευταία χρόνια του, αφοσιώθηκε κύρια στή στρατιωτική δραστηριότη¬ 
τα. Αυτό δέν ήταν μιά οργανική αδυναμία τού ίδιου τού κινήματος, αλλά 
μάλλον η κακοτυχία του - επιβλήθηκε στό κίνημα απ' τήν κατάσταση, που 
επικρατούσε στήν Ουκρανία. 

Τρία χρόνια αδιάκοπων εμφυλίων πολέμων μετέβάλαν τή νότια Ουκρα¬ 
νία σ' ένα μόνιμο πεδίο μάχης. Πολυάριθμοι στρατοί διαφόρων κομμάτων 
τή διέσχιζαν πρός όλες τις κατευθύνσεις, προξενώντας υλική, κοινωνική κι 
ηθική καταστροφή στούς αγρότες. Αυτό εξάντλησε τήν αγροτιά. Κατέ¬ 
στρεψε τά πρώτα της πειράματα στό πεδίο τής εργατικής αυτοδιεύθυνσης. 
Σύντριψε τό πνεύμα τής κοινωνικής δημιουργικότητας. Αυτές οι συνθήκες 
απόκοψαν τή Μαχνοβτσίνα απ' τήν υγιή της βάση, απ' τήν κοινωνική δη¬ 
μιουργική δουλειά μέσα στις μάζες καί τήν ανάγκασαν νά αφοσιωθεί στόν 
πόλεμο — τόν επαναστατικό πόλεμο, είναι αλήθεια, αλλά που παρόλα αυτά, 
δέν έπαυε νά είναι πόλεμος. 

Ακόμα καί σήμερα οι εχθροί τής ελευθερίας αφιερώνουν όλες τους τις 
δυνάμεις γιά νά εμποδίσουν τήν εξέγερση νά ξεφύγει απ’ τό δύσκολο δρό¬ 
μο τών στρατιωτικών επιχειρήσεων. Αυτή είναι η μεγάλη τραγωδία τής 
Μαχνοβτσίνα. Υπέφερε απ' αυτό πάνω από 2 χρόνια, κι άν κρίνουμε απ' 
τήν κατάσταση που επικρατεί στή Ρωσία, αυτή η τραγωδία θά συνεχιστεί. 

Τά γεγονότα αυτά δίνουν από μόνα τους μιάν απάντηση σ' εκείνους 
τούς αναρχικούς που, βασισμένοι σέ μαρτυρίες από τρίτο ή τέταρτο χέρι 
— καί γι' αυτό διαστρεβλωμένες — κατηγορούν τή Μαχνοβτσίνα γιά τόν 
πολεμικό της χαρακτήρα καί γι’ αυτό τό λόγο στέκονται μακριά απ' αυτή. 
Ο στρατιωτικός χαρακτήρας επιβλήθηκε στό κίνημα. Επιπλέον, κά¬ 
θε εξουσία που εμφανίστηκε στήν Ουκρανία, καί κυρίως οι Κομμουνιστές, 
έκανε κάθε δυνατή προσπάθεια γιά νά οδηγήσει τή Μαχνοβτσίνα σ' ένα α¬ 
διέξοδο από όπου υπήρχε μόνο μιά έξοδος: ο ληστοσυμμοριτισμός. Η όλη 
στρατηγική τής Σοβιετικής κυβέρνησης στήν πάλη της εναντίον τής Μα¬ 
χνοβτσίνα στά 3 τελευταία χρόνια, σχεδιάστηκε γι' αυτόν τό σκοπό. Είναι 
δυνατό αυτές οι Μπολσεβίκικες μηχανορραφίες νά θεωρηθούν μειονεκτή¬ 
ματα τής Μαχνοβτσίνα; Καί βέβαια όχι. Όταν συζητάμε γιά τό στρατιωτικό 
χαρακτήρα τού κινήματος, δέ θά πρέπει νά ξεκινάμε απ' τό γεγονός πως η 
Μαχνοβτσίνα αφιέρωσε πολύ χρόνο σέ μάχες πυροβολικού καί ιππικού" θά 
έπρεπε μάλλον νά ρωτήσουμε πώς ξεκίνησαν οι Μαχνοβίτες, τί 
στόχους επιδίωκαν, καί τί μέσα διέθεταν γιά νά τούς πραγματο¬ 
ποιήσουν. 

Ξέρουμε ότι ξεκίνησαν εκδιώκοντας τόν Αταμάνο απ' τή χώρα καί δια¬ 
κηρύσσοντας ότι όλη η γή κι όλη η βιομηχανία ανήκουν στούς εργαζόμε¬ 
νους. Ο σκοπός τους ήταν η οικοδόμηση μιάς ελεύθερης ζωής βασισμένης 
στήν πλήρη κοινωνική κι οικονομική ανεξαρτησία τής εργατικής τάξης. Τά 
μέσα τους ήταν η κοινωνική επανάσταση καί τά ελεύθερα εργατικά συμ¬ 
βούλια. 

Σάν δραστήριοι επαναστάτες δέν περιορίστηκαν βέβαια στό διώξιμο 
τού Αταμάνου καί στή διακήρυξη τών δικαιωμάτων τους. Γιά νά καταστρέ¬ 
ψουν ολοκληρωτικά τήν μπουρζουαζία καί γιά νά εξασφαλίσουν τά δικαιώ- 




ματα καί τις επαναστατικές κατακτήσεις τους, οργάνωσαν ένοπλη αυτοάμυ¬ 
να, αποδεικνϋοντας έτσι τή βαθιά κατανόηση τού ρόλου τους στήν κοινω¬ 
νική επανάσταση. Τό θετικό πρόγραμμα τής επανάστα¬ 
σης μπορεί νά πραγματοποιηθεί μ' επιτυχία μόνον 
μέ τήν προϋπόθεση ότι οι εργάτες θά καταστρέ¬ 
φουν τή στρατιωτική δύναμη τού αστικού κράτους 
τήν κατάλληλη στιγμή. 

Επειδή τό κίνημα, σά μιά ενεργητική κι επιθετική δύναμη δέν ήταν γε- 
νικευμένο, αλλά περιορισμένο σέ λίγες επαρχίες, βρισκόταν περικυκλωμέ- 
νο από εχθρικές δυνάμεις: τούς κρατιστές Πετλιουριστές, τούς κρατιστές 
Μπολσεβίκους καί τις τεράστιες ένοπλες δυνάμεις τού Ντενίκιν, που τού 
επιτίθονταν απ' όλες τις πλευρές μέ κολοσσιαία στρατιωτική δύναμη. Ή¬ 
ταν ευνόητο ότι τό κίνημα έπρεπε νά αλλάξει σημαντικά τή στρατηγική 
του, τούς τρόπους καί τά μέσα δράσης κι αναγκάστηκε ν' αφιερώσει ένα 
μεγάλο μέρος τών δυνάμεών του στή στρατιωτική πλευρά τού αγώνα γιά 
τήν ελευθερία. Αλλά όπως είπαμε αυτό δέν ήταν τό λάθος του, αλλά η κα¬ 
κοτυχώ του. 

Οι πολεμικές συνθήκες που συνεχώς περικύκλωναν τούς Μαχνοβίτες, 
τούς δημιούργησαν πολλά χαρακτηριστικά που οφείλονταν στήν ιδιαίτερη 
κατάστασή τους: τήν αυστηρή στρατιωτική πειθαρχία καί τήν υπερβολική 
σκληρότητα απέναντι στούς εχθρούς τους. Παρά τά χαρακτηριστικά αυτά, 
οι Μαχνοβίτες παρέμειναν πρώτα απ' όλα επαναστάτες. Όταν κατέλαβαν 
τό Αικατερίνοσλαβ, τόν Οκτώβρη τού 1919, οι Μαχνοβίτες δέν πείραξαν 
καθόλου τούς στρατιώτες τού Ντενίκιν ή τών άλλων στρατών που νοση¬ 
λεύονταν στά νοσοκομεία τής πόλης, είτε ήταν απλοί στρατιώτες είτε αξιω¬ 
ματικοί. Κι αυτοί οι ίδιοι Μαχνοβίτες εκτέλεσαν τούς δικούς τους διοικη¬ 
τές, Μπογκντάνωφ καί Λάσκεβιτς γιά παραβιάσεις τής πειθαρχίας καί τής 
επαναστατικής τιμής(Ι). 

Στό Κεφάλαιο 8 αναφέραμε ορισμένα λάθη κι αδυναμίες τού κινήμα¬ 
τος. Άλλα σφάλματα καί μειονεκτήματα τού κινήματος είναι τόσο επου¬ 
σιώδη κι ασήμαντα, που δέν υπάρχει λόγος νά ασχοληθούμε μαζί τους(2). 


Τό ερώτημα είναι - τί γίνεται μετά; 

Στή διάρκεια τού προηγούμενου ενάμιση χρόνου, ο αγώνας τών Μα- 
χνοβιτών εναντίον τής Κομμουνιστικής εξουσίας είχε έναν αποκλειστικά 
στρατιωτικό χαρακτήρα. Η οργανωτική ή η εκπαιδευτική δουλειά ανάμε¬ 
σα στούς αγρότες καί τούς εργάτες ήταν αδύνατη. Δέν υπήρχαν περιθώρια 
γιά ελεύθερη σοσιαλιστική οικοδόμηση. Ποιό τό όφελος τής συνέχισης ε¬ 
νός τέτοιου αγώνα; Πάνω σέ ποιές ελπίδες μπορούσε νά στηριχθεί; 

Είναι φανερό πως αυτή τή στιγμή, που μιά λατρεία τού μιλιταρισμού έ¬ 
χει εμφυτευθεί σ' ολόκληρη τήν επικράτεια τού Ρώσικου Κράτους, που οι 
λαϊκές μάζες τής Ουκρανίας καί τής Μεγαλορωσίας είναι απόλυτα υποταγ¬ 
μένες, που ολόκληρη η χώρα έχει μολυνθεί από μιά επιδημία καταγγελιών 
καί κατασκευασμένων δικών, η κατάσταση τής Μαχνοβτσίνα είναι κρίσιμη 
κι οποιαδήποτε συνέχιση τού αγώνα φαίνεται μάταιη. Τό συμπέρασμα αυτό 

όμως βγαίνει μόνον άν τό ερώτημα εξετάζεται από μιά στενή, κρατιστική 
σκοπιά. 

Ζούμε σέ μιά επαναστατική εποχή που σφύζει από μαζικά επαναστατι¬ 
κά κινήματα εργατών κι αγροτών, κινήματα που εναλλάσσονται μέ αντιδρα¬ 
στικές απόπειρες διαφόρων εξουσιών νά γίνουν κύριοι αυτών τών κινημά¬ 
των καί νά εγκαθιδρύσουν τή δικτατορία τους. Τό μαζικό κίνημα τού Φλε¬ 
βάρη - Μάρτη τού 1917, παραχώρησε τή θέση του στήν κυβέρνηση τής 
Δούμας. Τό αγροτοβιομηχανικό μαζικό κίνημα τού καλοκαιριού τού 1917, 
γέννησε, σάν αντίβαρό του, τήν αστικοσοσιαλιστική κυβέρνηση συνασπι¬ 
σμού. Καί ατό αποκορύφωμα τού ισχυρού Οκτωβριανού κινήματος τών ερ¬ 
γατών κι αγροτών, εμφανίστηκε η Κομμουνιστική κυβέρνηση. 

Τό γεγονός ότι η Κομμουνιστική εξουσία κατόρθωσε νά διατηρηθεί πο¬ 
λύ καιρό στήν επαναστατική Ρωσία, έκανε πολλούς νά σκεφτούν ότι αυτό 
τό σύστημα είναι τό προϊόν τής Ρώσικης επανάστασης κι η φυσιολογική 
της μορφή. Αλλά αυτό είναι τελείως λαθεμένο. Η Ρώσικη επανάσταση βρί¬ 
σκεται στόν αντίποδα, ατό εκ διαμέτρου αντίθετο άκρο τής Κομμουνιστι¬ 
κής εξουσίας. Σ' όλη τή διάρκεια τής Ρώσικης επανάστασης, η Κομμουνι¬ 
στική εξουσία δέν ήταν παρά η πιό δόλια, η πιό εύκαμπτη καί ταυτόχρονα 
η πιό σταθερή μορφή αντίδρασης. Πάλευε ενάντια στή Ρώσικη επανάσταση 
απ' τή μέρα που άρχισε. Στήν πάλη αυτή οι εργατικές μάζες τής Ρωσίας έ¬ 
χουν ήδη χάσει τις κυριότερες κατακτήσεις τής επανάστασής τους: τήν ε¬ 
λευθερία τής οργάνωσης, τού λόγου, τού τύπου, τό απαραβίαστο τής 
ζωής, κλπ. Αυτή η πάλη εξαπλώθηκε σ' ολόκληρη τή Ρωσία, επηρεάζοντας 
κάθε χωριό καί κάθε εργοστάσιο' τό αποκορύφωμά της ήταν ο επαναστα¬ 
τικός ξεσηκωμός στήν Ουκρανία - επανεμφανίστηκε σέ μερικές επαρχίες 
τής Μεγαλορωσίας κι αντήχησε ξανά, τόν Φλεβάρη - Μάρτη τού 1921, 
στήν εξέγερση τής Κροστάνδης(3). 

Σήμερα η Ρωσία περνά μιά φάση οξυμένης αντίδρασης. Είναι αδύνατο 
νά προβλέψουμε άν θά νικήσει τό επαναστατικό κίνημα τών εργατών κι α¬ 
γροτών, ή άν θά πετύχει η αντίδραση τή διατήρησή της καί τήν εδραίωση 
τής εξουσίας της. Αλλά ένα πράγμα είναι ξεκάθαρο: ότι η επαναστατική ε¬ 
ποχή που άρχισε στή Ρωσία μέ κανένα τρόπο δέν έχει τελειώσει" τεράστια 
επαναστατική ενέργεια συσσωρεύεται στούς εργάτες καί τούς αγρότες - έ¬ 
χουν ακόμα μπαρούτι στά μπαρουτόφλασκά τους καί μπορούν ακόμα νά 
συμμετάσχουν σέ μαζικές επαναστατικές πράξεις στό άμεσο μέλλον. 

Η επαναστατική δράση θά μπορούσε νά ξαναγεννηθεί κάτω από 3 συν¬ 
θήκες. Πρώτο, απ' τήν άμεση πάλη τών μαζών ενάντια στή Μπολσεβίκικη 
αντίδραση. Δεύτερο, θά μπορούσε νά προκληθεί απ' τήν επίθεση μιάς ξέ¬ 
νης μπουρζουαζίας ενάντια στή Ρώσικη επανάσταση. Καί τρίτο, θά μπορού¬ 
σε νά υποκινηθεί άν κάποια δύναμη που ανατράπηκε στή διάρκεια τής πο¬ 
ρείας τής επανάστασης, επιχειρούσε ν' αλλάξει αυτή τήν πορεία. Μέ τήν 
πρώτη ματιά θά φαινόταν ότι οι δυό τελευταίες συνθήκες - η αντεπανά¬ 
σταση απ' έξω κι η αντεπανάσταση από μέσα - δέ θά πρόσθετον τίποτα 
νέο στήν υπάρχουσα Κομμουνιστική αντεπανάσταση. Αλλά δέν είναι έτσι. 
Σά νέες δυνάμεις θά μπορούσαν νά πυροδοτήσουν τις μάζες, που ίσως νά 
κατάφερναν τότε νά συντρίψουν τό αντιδραστικό Κομμουνιστικό κέλυφος 
που τις περιβάλλει, καί νά συνεχίσουν τήν παραπέρα ανάπτυξη τής επανά- 




στάσης. 

Η Μαχνοβτσϊνα αντλεί ζωή απ' αυτές τις επαναστατικές δυνάμεις τών 
μαζών που κατέστειλε προσωρινά η αντεπανάσταση. Μέσα απ' αυτές είναι 
που η Μαχνοβτσϊνα πραγματοποίησε τά λαμπρά επαναστατικά επιτεύγματα 
που η Σοβιετική εξουσία χρεώνει ψεύτικα στό ενεργητικό της. Ήταν η Μα- 
χνοβτσίνα που έθαψε τήν κυβέρνηση τού Αταμάνου, που σύντριψε τό εγ¬ 
χείρημα τού Πετλιούρα, που υπερασπίστηκε τήν επανάσταση εναντίον τού 
Ντενίκιν, καί που συντέλεσε σέ σημαντικό βαθμό στήν τελική ήττα τού 
Βράνγκελ. 

Ίσως νά φαίνεται παράδοξο, αλλά είναι παρόλα αυτά αναμφισβήτητο, 
ότι η Κομμουνιστική εξουσία φύτεψε κι εδραίωσε τήν εξουσία της στή Ρω¬ 
σία εξαιτίας τού εκπληκτικού αγώνα τών Μαχνοβιτών ενάντια στις πολυά¬ 
ριθμες αντεπαναστάσεις. 

Καί στό μέλλον, όποτε κι άν πυρπολήσει τις μάζες η επαναστατική φλό¬ 
γα, η Μαχνοβτσϊνα θά βρίσκεται στό πεδίο τού επαναστατικού αγώνα. 

Τή στιγμή αυτή είναι αναγκασμένη νά αφιερώνει όλες της τις προσπά¬ 
θειες στό καθήκον τής επιβίωσης μέσα σ' αυτή τήν περίοδο τής έντονης αν¬ 
τίδρασης. Αυτή είναι μιά επαναστατική τακτική, ένας στρατηγικός ελιγμός 
από μέρους της, κι ίσως χρειαστεί νά συνεχιστεί γιά μερικά χρόνια. Τά επό¬ 
μενα 5-10 χρόνια θά κρίνουν τήν τύχη τής Μαχνοβτσϊνα κι ολόκληρης τής 
Ρώσικης επανάστασης. 

Η Ρώσικη επανάσταση μπορεί νά σωθεί μόνο μέ τήν απελευθέρωσή της 
απ' τις αλυσίδες τού κρατισμού καί τή δημιουργία ενός κοινωνικού συστή¬ 
ματος βασισμένου στις αρχές τής κοινωνικής αυτοδιεύθυνσης τών αγρο¬ 
τών κι εργατών. Κι όταν εμφανιστεί μέσα στις εργαζόμενες μάζες μιά ώθη¬ 
ση πρός αυτή τήν κατεύθυνση, τότε η Μαχνοβτσϊνα θά είναι τό κέντρο τής 
γενικής επαναστατικής ενοποίησής τους. Θά είναι τό πρότυπο κι ο πόλος 
συσπείρωσης γιά όλους τούς γενναίους, τούς τολμηρούς καί τούς πιστά α- 
φοσιωμένους στήν εργατιά. Τότε είναι που η αφοσίωση τής Μαχνοβτσϊνα 
στις μάζες, η πείρα της κι η στρατιωτική της ιδιοφυία, θά χρησιμεύσουν 
γιά τήν προστασία τής αληθινά προλεταριακής κοινωνικής επανάστασης. 
Νά γιατί συνεχίζει νά διεξάγει τόν φαινομενικά μάταιο αγώνα ενάντια στήν 
Κομμουνιστική δικτατορία. Νά γιατί συνεχίζει νά διαταράσσει τή γαλήνη 
καί τήν ησυχία τών Κομμουνιστών. 


Ωστόσο, γεννιέται ένα ακόμα ερώτημα. 

Τό Μαχνοβίτικο κίνημα είναι πρωταρχικά ένα κίνημα τών πιό φτωχών 
στρωμάτων τής Ουκρανικής αγροτιάς. Ο θρίαμβος τής Μαχνοβτσϊνα θά ση- 
μάνει καί τό θρίαμβο αυτών τών φτωχών αγροτών. Θά σημάνει όμως καί 
τό θρίαμβο τής ιδέας τής Μαχνοβτσϊνα, τό θρίαμβο τής κοινωνικής ε¬ 
πανάστασης; 

Τήν επαύριο τής νίκης μιάς τέτοιας επανάστασης, οι αγρότες θά πρέπει 
νά προσφέρουν τρόφιμα γιά νά βοηθήσουν τούς εργάτες τής πόλης. Αν υ¬ 
ποθέσουμε ότι η βιομηχανική δραστηριότητα στις πόλεις είναι αποδιοργα- 
νωμένη καί δύσκολα μπορεί ν' ανταποκριθεί στις ανάγκες τής υπαίθρου, 



τότε οι εργάτες δέ θά είναι σέ θέση νά πληρώσουν τούς αγρότες μέ τά 
προϊόντα τής δικής τους εργασίας. Συνακόλουθα, στό ξεκίνημα, θά πρέπει 
οι αγρότες ν' αναλάβουν εθελοντικά καί χωρίς ανταλλάγματα, τήν ενίσχυ¬ 
ση τού προλεταριάτου τών πόλεων. Θάναι ικανοί γιά μιά τέτοια γενναιοδω¬ 
ρία, γιά μιά τέτοια επαναστατική πράξη; Οι Κομμουνιστές περιγράφουν 
σταθερά κι αμετάβλητα τούς αγρότες σά μιά αντιδραστική δύναμη που εμ- 
πνέεται από στενά ιδιοκτητικά ένστικτα. Θά κυριαρχήσει άραγε πάνω τους 
αυτό τό ιδιοκτητικά ένστικτο, αυτό τό πνεύμα φιλαργυρίας; Θά στρέψουν 
τήν πλάτη τους στις πόλεις, εγκαταλείποντάς τες χωρίς νά τούς προσφέ¬ 
ρουν τήν αναγκαία βοήθεια; 

Είμαστε πεισμένοι ότι αυτό δέ θά συμβεί. 

Η Μαχνοβτσίνα αντιλαμβάνεται τήν κοινωνική επανάσταση μέ τήν αλη¬ 
θινή της έννοια. Αντιλαμβάνεται ότι η νίκη κι η εδραίωση τής επανάστασης, 
καθώς καί η ανάπτυξη τής ευημερίας που μπορεί νά προκύψει απ' αυτή, 
δέν μπορεί νά πραγματοποιηθεί χωρίς μιά στενή συμμαχία ανάμεσα στήν 
εργατική τάξη τής πόλης κι εκείνη τής υπαίθρου. Οι αγρότες καταλαβαί¬ 
νουν ότι χωρίς τούς εργάτες τών πόλεων καί χωρίς ισχυρές βιομηχανίες, 
θ' απογυμνωθούν από τά περισσότερα οφέλη, που έχει τή δυνατότητα νά 
προσφέρει η κοινωνική επανάσταση. Επιπλέον, θεωρούν τούς βιομηχανι¬ 
κούς εργάτες αδέλφια τους, μέλη τής ίδιας εργατικής οικογένειας. 

Δέ χωρεί αμφιβολία πως, τή στιγμή τής νίκης τής κοινωνικής επανά¬ 
στασης, οι αγρότες θά προσφέρουν όλη τους τήν υποστήριξη στούς ερ¬ 
γάτες. Αυτή θά είναι εθελοντική κι αληθινά επαναστατική ενίσχυση, που 
θά δίνεται απευθείας στό προλεταριάτο τής πόλης. Στή σημερινή κατάστα¬ 
ση, τό ψωμί που αρπάζεται μέ τή βία απ' τούς αγρότες τρέφει κύρια τήν 
τεράστια κυβερνητική μηχανή. Οι αγρότες βλέπουν καί καταλαβαίνουν τέ¬ 
λεια ότι αυτή η δαπανηρή γραφειοκρατική μηχανή δέν είναι καθόλου α¬ 
ναγκαία ούτε σ' αυτούς ούτε στούς εργάτες, κι ότι σέ σχέση μέ τούς εργά¬ 
τες παίζει τόν ίδιο ρόλο μέ τή διεύθυνση μιάς φυλακής σέ σχέση μέ τούς 
τροφίμους. Νά γιατί οι αγρότες δέν έχουν τήν παραμικρή επιθυμία νά προ¬ 
σφέρουν εθελοντικά τό ψωμί τους στό Κράτος. Νά γιατί είναι τόσο εχθρι¬ 
κοί στις σχέσεις τους μέ τούς σημερινούς φοροεισπράκτορες - τούς κομ- 
μισάριους καί τά διάφορα όργανα ανεφοδιασμού τού Κράτους. 

Οι αγρότες όμως προσπαθούν πάντα νά έλθουν σέ άμεσες σχέσεις 
μέ τούς εργάτες τής πόλης. Αυτό τό ζήτημα ανακινήθηκε πολλές φορές σέ 
αγροτικά συνέδρια, κι οι αγρότες τό ρύθμιζαν πάντοτε μέ επαναστατικό καί 
θετικό τρόπο. Τόν καιρό τής κοινωνικής επανάστασης, όταν οι μάζες τών 
προλετάριων τής πόλης γίνουν αληθινά ανεξάρτητες καί συνδεθούν άμεσα 
μέ τούς αγρότες διαμέσου τών δικών τους οργανώσεων, οι αγρότες θά 
προσφέρουν τότε τά απαραίτητα τρόφιμα καί πρώτες ύλες, ξέροντας πως, 
στό άμεσο μέλλον, οι εργάτες θά βάλουν ολόκληρη τή γιγαντιαία δύναμη 
τής βιομηχανίας στήν υπηρεσία τών αναγκών τών εργατών τής πόλης καί 
τής υπαίθρου. 


Η Μαχνοβτσίνα ρίχνει φώς σέ μιά μόνο γωνιά τής σύγχρονης Ρωσίας. 

Δέν υπάρχει αμφιβολία ότι, μέ τό πέρασμα τού χρόνου, θά έρθουν άνθρω¬ 
ποι που θ' αποκαλύψουν κάθε γωνιά αυτής τής Ρωσίας, υποβάλλοντας 
όλες τις όψεις της ατό φώς τής αλήθειας. Καί τότε ο ρόλος τού Μπολσε- 
βικισμού στή Ρώσικη επανάσταση θά γίνει ξεκάθαρος γιά τόν καθένα. 

Σήμερα κιόλας, στόν τομέα που εξετάσαμε, μπορούμε νά δούμε τό αλη¬ 
θινό του πρόσωπο. Η ιστορία τού Μαχνοβίτικου κινήματος, στή διάρκεια 
τού οποίου οι λαϊκές μάζες προσπάθησαν επί χρόνια νά πραγματοποιήσουν 
μιά ανεξαρτησία που είναι καλύτερη από οποιαδήποτε άλλη έχουμε γνωρί¬ 
σει, κάνοντας τεράστιες θυσίες γιά χάρη της, ξεσκεπάζει τελεσίδικα τόν 
Μπολσεβικισμό καί καταλύει ολοκληρωτικά τό μύθο τού δήθεν επαναστα¬ 
τικού καί προλεταριακού του χαρακτήρα. 

Σ’ ολόκληρη τή Ρώσικη επανάσταση, όποτε οι εργάτες προσπάθησαν 
νά δράσουν αυτόνομα, οι Μπολσεβίκοι τούς συντρίψανε. Τό αντιδραστικό 
τους πνεύμα δέν δίστασε ούτε κι όταν φάνηκε ξεκάθαρα σέ όλους, ακόμα 
καί σ' αυτούς τούς ίδιους, ότι η Ρώσικη επανάσταση είχε δολοφονηθεί απ' 
τήν εγκληματική δικτατορία τους. Δέν εγκατέλειψαν ούτε γιά μιά στιγμή 
τήν παράλογη καί νοσηρή τους επιθυμία νά κρατήσουν μέ τή βία ολόκληρη 
τήν επανάσταση μέσα στή μέγγενη τού προγράμματος τους. 

Στά 1919 καί 1920 ήταν ακόμα απόλυτα δυνατό νά σωθεί η Ρώσικη ε¬ 
πανάσταση. Είναι δυνατό ακόμα καί σήμερα. Αυτό που μπορεί νά τήν σώσει 
είναι τό επαναστατικό πνεύμα τών μαζών, η αυτενέργεια τών εργατικών καί 
αγροτικών οργανώσεων, η ανεξαρτησία τής σκέψης καί τής δράσης τους. 
Η επανάσταση θά μπορούσε ν' ανακτήσει τήν αυτοπεποίθηση καί τή θέλη¬ 
σή της' θά μπορούσε νά ξεσηκώσει καί πάλι τό μεγάλο ενθουσιασμό τών 
μαζών, παρακινώντας τες σέ ηρωικούς αγώνες καί μεγαλειώδεις πράξεις, 
θεραπεύοντας όλες τις πληγές τού κοινωνικού καί οικονομικού οργανι¬ 
σμού. 

Οι κρατιστές ψεύδονται όταν ισχυρίζονται ότι οι μάζες είναι ικανές μό¬ 
νο γιά τήν καταστροφή τού παλιού, ότι είναι μεγάλες καί ηρωικές μόνο στό 
έργο τής καταστροφής, ενώ στή δημιουργική δουλειά αποδεικνύονται α¬ 
δρανείς κι άξεστες. 

Οι μάζες είναι ικανές γιά μεγάλα κατορθώματα κι ηρωισμούς, στή 
σφαίρα τής δημιουργικής δράσης, στή σφαίρα τής καθημερινής εργασίας. 
Αλλά πρέπει νά νιώθουν ότι πατάνε σέ στέρεο έδαφος' πρέπει νά νιώθουν 
αληθινά ελεύθερες" πρέπει νά ξέρουν ότι η εργασία που κάνουν είναι δίκιά 
τους, πρέπει νά βλέπουν σέ κάθε κοινωνικό μέτρο που παίρνεται τήν εκδή¬ 
λωση τής θέλησης, τών ελπίδων καί τών επιδιώξεών τους. Κοντολογής, οι 
μάζες πρέπει νά αυτοδιευθύνονται μέ τήν πιό πλατιά έννοια τής λέξης. 

Οι Μπολσεβίκοι όμως επιδιώκουν συνήθως μόνο τήν υποστήριξη καί 
τήν υπακοή τών μαζών καί ποτέ τό επαναστατικό τους πνεύμα. 

Είναι ένα ιστορικά εδραιωμένο γεγονός ότι, απ' τά 1918 καί μετά οι 
Ουκρανοί αγρότες κι εργάτες συμμετείχαν αδιάκοπα ατούς επαναστατι¬ 
κούς ξεσηκωμούς εναντίον τού Σκοροπάντσκυ, τών Αυστρογερμανών, τού 
Πετλιούρα, τού Ντενίκιν, κλπ. Αυτές οι εξεγέρσεις έπαιξαν τεράστιο ρόλο 
στό πεπρωμένο ολόκληρης τής Ρώσικης επανάστασης: δημιούργησαν καί 
διατήρησαν μιά κατάσταση διαρκούς επανάστασης 
στή χώρα που έστρεψε αποφασιστικά τήν προσοχή τών εργατών στήν 

επίλυση τών βασικών προβλημάτων τής επανάστασης. 

Αυτή τήν κατάσταση τής διαρκούς επανάστασης στή χώρα δέν κατέ¬ 
στρεψε η αντεπανάσταση τής μπουρζουαζίας ή τών Τσαρικών στρατηγών, 
αλλά εκείνη τής Κομμουνιστικής εξουσίας. Στ' όνομα τής δικτατορίας τού 
Κόμματός τους, οι Κομμουνιστές συντρίψανε στρατιωτικά κάθε απόπειρα 
τών εργατών νά πραγματοποιήσουν τή δική τους αυτοδιεύθυνση - τό βα¬ 
σικό στόχο τής Ρώσικης Επανάστασης — κι έτσι συντρίψανε τόν επαναστα¬ 
τικό αναβρασμό στή χώρα. 

Η παθολογική πίστη στή δικτατορία τους, οδήγησε τούς Μπολσεβίκους 
νά γίνουν τόσο σκληροί, αποστεωμένοι κι άκαμπτοι, ώστε αποξενώθηκαν 
τελείως απ' τις ανάγκες καί τά δεινά τής επανάστασης" προτιμούσαν νά τή 
δούν νεκρή παρά νά κάνουν οποιαδήποτε παραχώρηση σ' αυτή. Ο ρόλος 
τους υπήρξε μοιραίος σ' ολόκληρη τή Ρώσικη επανάσταση. Σκότωσαν τήν 
επαναστατική πρωτοβουλία καί τήν αυτενέργεια τών μαζών καί συντρίψανε 
τις μεγαλύτερες επαναστατικές δυνατότητες που είχαν ποτέ οι εργάτες σ' 
ολόκληρη τήν ιστορία. Καί γι' αυτό, τό παγκόσμιο προλεταριάτο θά τούς 
στηλιτεύει αιώνια. 

Παρόλα αυτά, δέ θά έπρεπε νά κάνουμε τό λάθος νά σκεφτούμε πως οι 
μόνοι υπεύθυνοι γιά τήν ήττα τής Ρώσικης επανάστασης είναι οι Μπολσεβί¬ 
κοι. Τό μόνο που έκανε ο Μπολσεβικισμός ήταν νά εφαρμόσει ό,τι δεκαε¬ 
τίες ολόκληρες επεξεργάζεται η σοσιαλιστική επιστήμη. Ολόκληρο τό πρό¬ 
γραμμα δράσης τους είναι βασισμένο στις θεωρίες τού επιστημονικού σο¬ 
σιαλισμού. Μπορούμε νά δούμε πόσο υποκριτικά ο ίδιος αυτός επιστημονι¬ 
κός σοσιαλισμός μεταχειρίζεται τούς εργάτες τών άλλων Ευρωπαϊκών 
Κρατών, αλυσοδένοντάς τους στήν αστική δικτατορία. 

Όταν η παγκόσμια εργατική τάξη αναζητήσει τούς υπεύθυνους τής ε¬ 
πονείδιστης κι εξαιρετικά δύσκολης κατάστασης τών Ρώσων αγροτών κι 
εργατών κάτω απ' τή σοσιαλιστική δικτατορία, θά χρειαστεί νά κατηγορή¬ 
σει τ ό σοσιαλισμό ο τ ό σύνολό του, καί νά τόν καταδικάσει. 

Η αιματοβαμμένη τραγωδία τών Ρώσων αγροτών κι εργατών δέν μπο¬ 
ρεί νά περάσει, χωρίς νά αφήσει ίχνη. Η εφαρμογή τού σοσιαλισμού στή 
Ρωσία έχει αποδείξει καλύτερα απ' οτιδήποτε άλλο ότι η εργατική τάξη 
δέν έχει φίλους, αλλά μόνον εχθρούς, που επιδιώκουν νά τήν απογυμνώ¬ 
σουν απ' τούς καρπούς τού μόχθου της. Ο σοσιαλισμός έχει αποδείξει ό¬ 
τι ανήκει σ' αυτούς τούς εχθρούς. Χρόνο μέ τό χρόνο, αυτή η ιδέα ριζώνει 
όλο καί πιό σταθερά στή συνείδηση τών λαϊκών μαζών. 

Προλετάριοι όλου τού κόσμου, ψάξτε στά βάθη 
τής ύπαρξής σας, βρείτε τήν αλήθεια καί πραγμα¬ 
τοποιείστε την μόνοι σας: δέ θά τή βρείτε πουθενά 
αλλού. 

Αυτό είναι τό σύνθημα τής Ρώσικης επανάστασης. 


Τήν εποχή τής τρίτης επίθεσής της στήν επαναστατική περιοχή, η Σο¬ 
βιετική εξουσία έκανε ό,τι μπορούσε γιά νά καταφέρει τό θανάσιμο χτύπη¬ 
μα στήν Μαχνοβτσίνα. Χάρη στά πολυάριθμα στρατεύματά της, που μόλις 

είχαν αποδεσμευτεί απ' τις στρατιωτικές επιχειρήσεις στήν Κριμαία καί 
στήν υπεροχή τους σέ εξοπλισμό, κατόρθωσε νά νικήσει τόν επαναστα 1 
τικό στρατό τό καλοκαίρι τού 1921 καί νά εξαναγκάσει τόν πυρήνα αυ¬ 
τού τού στρατού, μ' επικεφαλής του τόν Νέστορα Μάχνο, νά οπισθοχωρή¬ 
σει πρός τό Ρουμανικό έδαφος. Κατόπιν ο Κόκκινος Στρατός κατέλαβε ο¬ 
λόκληρη τήν επαναστατική περιοχή καί υπέταξε μέ τή βία τις επαναστατι¬ 
κές μάζες στή δικτατορία τού Μπολσεβικισμού. 


Η Μαχνοβτσΐνα βρίσκεται τώρα σέ μιά νέα κατάσταση, αντιμετωπίζει 
μ^ά νέα φάση στόν αγώνα γιά τήν κοινωνική επανάσταση. 

Τι είδους αγώνας θά είναι αυτός; 

Η ίδια η ζωή θά καθορίσει τό χαρακτήρα καί τις μορφές του. Αλλά ένα 
πράγμα είναι βέβαιο: ώς τήν τελευταία μέρα τό κίνημα θά παραμείνει ειλι¬ 
κρινές απέναντι στήν καταπιεσμένη ανθρωπότητα’ ώς τήν τελευταία μέρα 
θ’ αγωνίζεται καί θάναι έτοιμο νά δώσει τή ζωή του γιά τά μεγάλα ιδανικά 
τής εργατικής τάξης - τήν ελευθερία καί τήν ισότητα. 

Η Μαχνοβτσΐνα είναι ακλόνητη κι αθάνατη. 

Όποτε οι εργατικές μάζες δέν αφήνουν νά τις υποτάξουν, όποτε καλ¬ 
λιεργούν τήν αγάπη τής ανεξαρτησίας, όποτε συγκεντρώνουν τήν ταξική 
τους θέληση, θά δημιουργούν πάντοτε τό δικό τους ιστορικό κοινω¬ 
νικό κίνημα, θά δρούν αυτόνομα. Αυτή είναι η ουσία τής Μαχνοβτσί- 


Γενάρης - Ιούνης τού 1921. 

Ρωσία. 


ΣΗΜΕΙΩΣΕΙΣ 

1. Ο Μπογκντάνωφ ήταν επιτελάρχης τής 2ης επαναστατικής ταξιαρχίας. Ε- 
κτελέστηκε τόν Οκτώβρη τού 1919 ατό Αλεζαντράφσκ, γιατί επέβαλε ένα χαράτσι 
στήν μπουρζουαζία τής περιοχής εν ονόμστι τού στρατού, αλλά γιά τά δικά του συμφέ¬ 
ροντα 

Ο Λάσκεβιτς ήταν ο πασίγνωστος διοικητής τού περίφημου 13ου συντάγ¬ 
ματος τού επαναστατικού στρατού. Εκτελέστηκε τά καλοκαίρι τού 1920, μετά από α¬ 
πόφαση τής γενικής συνέλευσης τών επαναστατών επειδή είχε σπαταλήσει κεφάλαια 
τού στρατού γιά δική του απόλαυση κι επειδή, ενώ είχε στά χέρια του αυτά τά κεφά¬ 
λαια είχε αρνηθεϊ νά βοηθήσει κάποιους επαναστάτες εργάτες που βρέθηκαν σέ κρίσι- 

μη κατάσταση. 

2. Θά μπορούσαμε νά πούμε στά γρήγορα άτι τά σφάλματα κι οι "αμαρτίες" που ο 
κυβερνητικός τύπος απόδωσε στά κίνημα, δηλαδή: λεηλασίες, άσκηση βίας κατά τού 
ειρηνικού πληθυσμού. Αντισημιτισμός, είναι άλα τους φανταστικές επινοήσεις. Γιά νά 
εκμηδενίσουμε άλα αυτά τά ψέματα, αρκεί νά σημειώσουμε τήν εξαιρετικά χαρούμενη 
υποδοχή που γίνονταν στούς Μαχνοβίτες απ' τούς χωρικούς τής Ουκρανίας καί τής 
Μεγαλορωσίας, άποτε περνούσε απ' τά χωριά τους ο Μαχνοβίτικος στρατός. Μιά επι¬ 
πλέον απόδειξη προσφέρουν τά ίδια τά ντοκουμέντα τών Μπολσεβίκων. Οι πράκτορες 
τής Σοβιετικής εξουσίας, σ' άλες τις αναφορές τους γιά τάν αγώνα εναντίον τής Μα- 
χνοβτσίνα (σέ μυστικά ντοκουμέντα κι όχι σ' αυτά που προορίζονταν γιά δημοσίευση), 
τόνιζαν πάντοτε άτι ο αγώνας αυτός ήταν ιδιαίτερα δύσκολος εξαιτίας τής βοήθειας 
που οι αγρότες πράσφεραν παντού οτούς Μαχνοβίτες, ενώ οι ίδιοι αυτοί αγρότες έβο- 
ζαν πολυάριθμα εμπόδια στά δρόμο τού Κόκκινου Στρατού. 

3. Βλέπε τά βιβλίο: "Οι Ιζβέστιες τής Κροστάνδης", εκδ. "Ελεύθερος Τύπος". Σ.τ.Ε. 


Σημείωμα τής ελληνικής έκδοσης 

Μετά τήν καταστολή τής εξέγερσης ο Μάχνο διέφυγε μεταμφιεσμένος 
στή Ρουμανία, όπου φυλακίστηκε απ’ τις αρχές τής χώρας. Στή συνέχεια 
κατάφερε νά δραπετεύσει, καί κατέφυγε στήν Πολωνία. Εκεί φυλακίστηκε 
ξανά καί πέρασε από δίκη μέ τήν κατηγορία ότι δήθεν διέπραξε αξιόποινες 
πράξεις στήν Ουκρανία που στρέφονταν κατά τών συμφερόντων τής Πολω¬ 
νίας, αλλά αθωώθηκε. Μετά πήγε στό Ντάντσιγκ όπου φυλακίστηκε ξανά. 
Αφού δραπέτευσε γιά μιά ακόμα φορά μέ τή βοήθεια συντροφιάν, πήγε στό 
Παρίσι όπου εγκαταστάθηκε οριστικά. Εδώ τελειώνει ουσιαστικά κι η ηρωι¬ 
κή του περίοδος. Η υπόλοιπη ζωή του δέν ήταν παρά μιά ατέλειωτη καί μί¬ 
ζερη αγωνία, καθώς η υγεία του ήταν ανεπανόρθωτα κλονισμένη κι υπόφε- 
ρε από πολλές πληγές, γεγονότα που επέτεινε η αδυναμία του νά προσαρ¬ 
μοστεί στις νέες συνθήκες ζωής, καθώς καί τό ότι δέν ήξερε τή γαλλική 
γλώσσα. Έτσι τόριξε στό πιοτό, πράγμα που χειροτέρεψε τήν υγεία του. 
Τελικά, 4 χρόνια μόνο μετά τή φυγή του απ’ τή Ρωσία, μπήκε στό νοσοκο¬ 
μείο Τενόν, όπου πέθανε τόν Ιούλη τού 1935, αφήνοντας μιά χήρα καί μιά 
κόρη. Στό διάστημα τής παραμονής του στή Γαλλία επιχείρησε νά συγγρά¬ 
φει τ’ απομνημονεύματά του, μέ τίτλο ’Ή Ρώσικη Επανάσταση στήν Ουκρα¬ 
νία 1918 - 1921”, αλλά δέν κατάφερε νά τελειώσει τό έργο αυτό. Τό σταμά¬ 
τησε στά τέλη τού 1918. Ο πρώτος τόμος κυκλοφόρησε στά Ρώσικα καί τά 
Γαλλικά, ενώ ο συγγραφέας του ήταν ακόμα ζωντανός (έχει μεταφραστεί 
στά ελληνικά καί θά κυκλοφορήσει προσεχώς απ' τις εκδόσεις "Ελεύθερος 
Τύπος”), ενώ οι δυό άλλοι κυκλοφόρησαν μόνο στά Ρώσικα, μετά τό θάνα¬ 
το τού συγγραφέα τους. 

ΠΑΡΑΡΤΗΜΑ 


ΜΕΡΙΚΕΣ ΜΑΧΝΟΒΙΤΙΚΕΣ ΔΙΑΚΗΡΥΞΕΙΣ 

Οι ακόλουθες διακηρύξεις τού Μαχνοβίτικου κινήματος, απ' τό αρχείο τού 
Ιταλού αναρχικού Ούγκο Φεντέλι, υπάρχουν ατό "Διεθνές Ινστιτούτο Κοι¬ 
νωνικής Ιστορίας" (ατό Άμστερνταμ). Είναι άγνωστο πώς βρέθηκαν αυτές 
οι διακηρύξεις στήν κατοχή τού Φεντέλι. Γράφτηκαν όλες στά Ρώσικα. Η 
χρησιμοποίηση χαρτιού από λογιστικό βιβλίο γιά μιά, χαρτιού συσκευα- 
σίας από ένα εργοστάσιο ζαχαροπλαστικής γιά κάποια άλλη, δείχνουν ότι 
τυπώθηκαν κάτω από δύσκολες συνθήκες. 


ΔΙΑΚΗΡΥΞΗ ΤΟΥ ΕΠΑΝΑΣΤΑΤΙΚΟΥ ΣΤΡΑΤΟΥ 
ΤΗΣ ΟΥΚΡΑΝΙΑΣ (ΜΑΧΝΟΒΙΤΙΚΟΥ) 

Πρός όλους τούς αγρότες κι εργάτες τής Ουκρανίας. 

Νά σταλεί τηλεγραφικά, τηλεφωνικά ή ταχυδρομικά πρός όλα τά χωριά, αγροτικές 

περιφέρειες κι επαρχίες τής Ουκρανίας. Νά διαβαστεί σέ αγροτικές συγκεντρώσεις, 

εργοστάσια κι εργαστήρια 

Αδέλφια εργαζόμενοιΙ Ο Επαναστατικός Στρατός τής Ουκρανίας (Μαχνοβίτικος) 
δημισυργήθηκε σά μιά διαμαρτυρία ενάντια στήν καταπίεση τών εργατών κι αγροτών 
απ' τήν αστικοτσιφλικάδικη εξουσία απ' τή μιά μεριά καί τήν Μπολσεβικοκομμουνιστι- 
κή δικτατορία απ' τήν άλλη. 

Βάζοντας στον εαυτό του ένα σκοπό — τήν πάλη γιά τήν ολοκληρωτική απελευθέ¬ 
ρωση τών εργαζόμενων τής Ουκρανίας απ' τήν καταπίεση τών διάφορων εξουσιών καί 
τή δημιουργία μιάς ΑΛΗΘΙΝΑ ΣΟΒΙΕΤΙΚΗΣ ΣΟΣΙΑΛΙΣΤΙΚΗΣ ΤΑΞΗΣ, ο επαναστα¬ 
τικός Μαχνοβίτικος στρατός αγωνίστηκε ανυποχώρητα σέ διάφορα μέτωπα γιά τήν επί¬ 
τευξη αυτών τών στόχων, κι αυτό τόν καιρό τελειώνει νικηφόρα τήν πάλη ενάντια στό 
στρατό τών Ντενικινιστών, απελευθερώνοντας τή μιά περιοχή μετά τήν άλλη, καί διώ- 

Πολλοΐ αγρότες κι εργάτες ρωτάνε: Τί πρόκειται νά συμβεί τώρα; Τί πρέπει νά γί¬ 
νει; Τί θά κάνουμε μέ τά διατάγματα τών εξόριστων αρχών, κλπ. 

Σ' όλα αυτά τά ερωτήματα θά δοθεί μιά τελειωτική καί λεπτομερειακή απάντηση 
στό Πανουκρανικό εργατοαγροτικό Συνέδριο, που πρέπει νά συγκληθεί αμέσως μόλις 
δοθεί η ευκαιρία γιά νά συγκεντρωθούν οι εργάτες κι οι αγρότες. Αυτό τό συνέδριο θά 
συζητήσει καί θά λύσει όλα τά άμεσα προβλήματα τής εργατοαγροτικής ζωής. 

Εν όψει τού γεγονότος ότι τό συνέδριο θά συγκληθεί σέ άγνωστο χρόνο, ο επανα¬ 
στατικός Μαχνοβίτικος στρατός θεωρεί απαραίτητο νά δημοσιεύσει τήν ακόλουθη ανα¬ 
κοίνωση, που αφορά τήν εργατοαγροτική ζωή: 

1. Καταργούνται όλα τό διατάγματα τής (αυθαίρετης) εξουσίας τού Ντενικιν. Ακυ¬ 
ρώνονται επίσης εκείνα τά διατάγματα τής Κομμουνιστικής εξουσίας που έρχονται σέ 
σύγκρουση μέ τά συμφέροντα τών αγροτών κι εργατών. 

Σημείωση: Τό ποια διατάγματα τής Κομμουνιστικής εξουσίας είναι επιζήμια γιά 

τούς εργαζόμενους, είναι κάτι που πρέπει ν' αποφασιστεί αχ' αυτούς τούς ίδιους 

- αχ' τις συνελεύσεις τών αγροτών, αχ' τούς εργάτες στά εργοστάσια καί στά ερ¬ 
γαστήριά τους. 

2. Η γή τών αξιωματούχων τού κράτους, τών μοναστηριών, τών πριγκίπων καί τών 
άλλων εχθρών τών εργαζόμενων μαζών, μαζί μέ όλα τά ζώα καί τά αγαθά τους, περνάει 
στή χρήση εκείνων τών αγροτών χου συντηρούνται αποκλειστικά αχ' τήν εργασία τών 
χεριών τους. Αυτή η μεταβίβαση θά γίνει μέ μεθοδικό τρόπο, χου θ' αποφασιστεί αχό 
κοινού σέ αγροτικές συνελεύσεις, χου σχετικά μ' αυτό τό ζήτημα θά πρέπει τά έχουν 
στό μυαλό τους όχι μόνο τά στενά προσωπικά τους συμφέροντα, αλλά καί τό συμφέρον 
όλων τών καταπιεσμένων εργατών γής. 

3. Τά εργοστάσια, εργαστήρια, ορυχεία κι άλλα εργαλεία καί μέσα παραγωγής γί¬ 
νονται ιδιοκτησία ολόκληρης τής εργατικής τάξης, χου θά διευθύνει η ίδια όλες τις επι¬ 
χειρήσεις, μέσα αχ' τά συνδικάτα της, βάζοντας σέ κίνηση τήν παραγωγή, καί προσπα¬ 
θώντας νά συνδέσει τή βιομηχανία όλης τής χώρας σέ μιά ενοποιημένη οργάνωση. 

4. Όλες οι αγροτικές κι εργατικές οργανώσεις προσκαλούνται ν' αρχίσουν τήν οι¬ 
κοδόμηση ελεύθερων εργατοαγροτικών σοβιέτ. Μόνον εργάτες χου προσφέρουν δου¬ 
λειά απαραίτητη γιά τήν κοινωνική οικονομία, θά πρέπει νά συμμετέχουν στά σοβιέτ. Οι 
εκπρόσωποι τών πολιτικών οργανώσεων δέν έχουν θέση στά εργατοαγροτικά σοβιέτ, 
μιάς κι η συμμετοχή τους σ' ένα εργατικό σοβιέτ θά τό μετατρέφει σέ κομματικό πα¬ 
ράρτημα καί μπορεί νά οδηγήσει στήν καταστροφή τού σοβιετικού συστήματος. 

5. Η ύπαρξη τής Τ σ ε κ ά, τών κομματικών επιτροπών κι άλλων παρόμοιων κατα¬ 
πιεστικών εξουσιαστικών καί πειθαρχικών οργάνων είναι απαράδεκτη ανάμεσα σέ ελεύ¬ 
θερους αγρότες κι εργάτες. 

6. Η ελευθερία τού λόγου, τού τύπου, τών συγκεντριόσεων, τών ενώσεων κλπ., εί¬ 
ναι αναφαίρετα δικαιώματα κάθε εργάτη κι ο οποιοσδήποτε περιορισμός τους αποτελεί 
αντεπαναστατική πράξη. 

7. Καταργείται η κρατική πολιτοφυλακή, η αστυνομία κι ο στρατός. Στή θέση τους 
ο λαός θά οργανώσει τή δική του αυτοάμυνα. Η αυτοάμυνα μπορεί νά οργανωθεί μόνον 
από εργάτες κι αγρότες. 

8. Τά εργατοαγροτικά σοβιέτ, οι ομάδες αυτοάμυνας τών εργατών κι αγροτών, κα- 
θο'ις καί κάθε εργάτης κι αγρότης, δέν πρέπει νά επιτρέψουν οποιαδήποτε αντεπαναστα¬ 
τική εκδήλωση είτε απ' τήν πλευρά τής μπουρζουαζίας είτε τών αξιωματούχων. Κι ούτε 
θά πρέπει νά δείξουν ανοχή στήν εμφάνιση τής ληστείας. Όποιος αποδεικνύεται ένο¬ 
χος αντεπαναστατικής πράξης ή ληστείας θά εκτελείται αμέσως. 

9. Τό Σοβιετικό καί τό Ουκρανικό νόμισμα πρέπει νά γίνονται δεκτά σάν ισότιμα μέ 
τ' άλλα νομίσματα. Όσοι παραβιάζουν αυτή τήν αρχή, υπόκεινται σέ επαναστατική τι¬ 
μωρία. 

10. Η ανταλλαγή αγαθών καί προϊόντων τής εργασίας θά παραμείνει ελεύθερη* 
προς τό παρόν αυτή τή δραστηριότητα δέ θά τήν αναλάβουν οι εργατοαγροτικές οργα¬ 
νώσεις. Αλλά ταυτόχρονα προτείνεται γιά τήν ανταλλαγή τών προϊόντων τής εργασίας 
νά γίνεται κυρίως ΜΕΤΑΞΥ ΕΡΓΑΖΟΜΕΝΟΝ. 

11. Όλοι όσοι παρεμποδίζουν σκόπιμα τή διανομή αυτής τής διακήρυξης θά θεω¬ 
ρούνται αντεπαναστάτες. 

Επαναστατικό Στρατιωτικό Σοβιέτ καί Διοικητικό Επιτελείο τού Επα¬ 
ναστατικού Στρατού τής Ουκρανίας (Μαχνοβίτικου). 

7 Γενάρη 1920. 

ΣΥΝΤΡΟΦΟΙ ΑΓΡΟΤΕΣ! 


Εδώ καί κολλά χρόνια η εργαζόμενη αγροτιά τής Ουκρανίας παλεύει μέ τούς πα- 
νάρχαιους εχθρούς καί καταπιεστές της. Χιλιάδες απ' τούς καλύτερους Γιούς τής Επα¬ 
νάστασης έπεσαν ατή μάχη γιά τή συνολική απελευθέρωση τών Εργαζόμενων αχό κάθε 
καταπίεση. Μέσα απ' τις ηρωικές προσπάθειες τού αγροτικού Επαναστατικού Στρατού 
τής Ουκρανίας, ο δήμιος Ντενίκιν δέχτηκε ένα θανάσιμο χτύπημα. Οι επαναστάτες Α¬ 
γρότες, μ' επικεφαλής τόν αρχηγό τους — τόν Μπάτκο Μάχνο - παραμένσντας μήνες 
ατέλειωτους στά μετόπισθεν τής λευκής φρουράς, περικυκλωμένοι δεκάδες φορές α¬ 
πό ισχυρούς εχθρούς, εξαντλημένοι απ' τή φοβερότερη αρρώστια — τόν τύφο, που έ¬ 
βγαζε καθημερινά εκτός μάχης εκατοντάδες απ' τούς καλύτερους μαχητές μας - μέ¬ 
νοντας συχνά χωρίς πολεμοφόδια, επιτέθηκαν ομόψυχα στον εχθρό μέ γυμνά χέρια καί 
κάτω απ' τό ισχυρό τους χτύπημα, οι καλύτερες δυνάμεις τού Ντενίκιν — τά αποσπά¬ 
σματα τών στρατηγών Σκούρο καί Μαμόντωφ - τό έβαλαν στά πόδια. Μέσα από απί¬ 
στευτες προσπάθειες καί μέ τό αίμα τών καλύτερων αγωνιστών, οι επαναστάτες αγρό¬ 
τες τσάκισαν τό μέτωπο τού Ντενίκιν κι άνοιξαν τις πύλες γιά τούς βόρειους αδελφούς 
τους — τούς αγρότες καί τούς εργάτες* οι σύντροφοι τού Κόκκινου Στρατού — εργάτες 
κι αγρότες τού Βορρά — ήλθαν γιά νά πάρουν τή θέση τών ορδών τού Ντενίιαν στήν 
Ουκρανία. Ξέχωρα απ' τό κοινό καθήκον — τήν πάλη μέ τούς λευκοφρουρούς - ένα ε¬ 
ρώτημα προβάλλει τώρα μπροστά στήν Εργαζόμενη Αγροτιά τής Ουκρανίας: η Οικοδό¬ 
μηση ενός Πραγματικά Σοβιετικού Συστήματος, κάτω απ' τό οποίο τά Σοβιέτ, εκλεγμέ¬ 
να απ' τούς Εργαζόμενους, θάναι υπηρέτες τού Λαού, εκτελεστές εκείνων τών νόμων κι 
εκείνων τών διαταγμάτων που ο ίδιος ο Λαός θά γράψει στό Πανουκρανικό Εργατικό 
Συνέδριο. Αλλά η ηγεσία τού Κ.Κ., που έχει καταφέρει νά κάνει τόν Κόκκινο Στρατό έ¬ 
να τυφλό, υπάκουο όργανο γιά τήν υπεράσπιση τής κομμισαριοκρατίας, σπιλώνοντας 
μέ βρωμερές κι αισχρές συκοφαντίες τούς καλύτερους επαναστάτες ηγέτες, αποφάσισε 
"νά ξεριζώσει τήν αποστασία" - νά εξαλείψει τόν Επαναστατικό ξεσηκωμό που εμποδί¬ 
ζει τούς Λόρδους Κομμισάριους νά ασκήσουν τήν εξουσία τους πάνω στους Εργαζόμε¬ 
νους τής Ουκρανίας. Οι Κομμισαριοκράτες θέλουν νά βλέπουν τό Λαό μόνο σάν "αν¬ 
θρώπινο υλικό", όπως τόν αποκάλεσε ο Τρότσκυ στό συνέδριο, μόνο σάν τροφή γιά τά 
κανόνια έτοιμη νά εξαπολυθεί εναντίον οποιοσδήποτε, αλλά στόν οποίο δέν είναι δυνα¬ 
τόν σέ καμιά περίπτωση νά δώσουν οποιαδήποτε δικαιώματα. Η εργατική δραστηριότη¬ 
τα καί τάξη πραγμάτων θά εδραιωθούν χωρίς τή βοήθεια τών Κομμουνιστών. 

Σύντροφοι Αγρότες! Ο Επαναστατικός Στρατός τής Ουκρανίας (Μαχνοβίτικος) 
βγήκε απ' τούς κόλπους σας. Οι γιοι σας, τ' αδέλφια σας κι οι πατεράδες σας πύκνω¬ 
σαν τις γραμμές μας. Ο Επαναστατικός Στρατός είναι ο Δικός σας στρατός, τό Δικό σας 
αίμα, η Δική σας σάρκα. Κάνοντας δεκάδες χιλιάδες θυσίες, ο Επαναστατικός Στρατός 
πολέμησε γιά τό δικαίωμα τών εργαζόμενων νά οικοδομήσουν οι ίδιοι τή δική τους τά¬ 
ξη πραγμάτων, νά διαθέτουν οι ίδιοι τά αγαθά τους κι όχι γιά νά μεταβιβάσουν τά πάντα 
στά χέρια τών Κομμιοόριων. Ο Επαναστατικός Στρατός πολέμησε καί πολεμάει γιά τά 
αληθινά Σοβιέτ κι όχι γιά τήν Τ σ ε κ ά καί τήν Κομμισαριοκρατία. Τήν εποχή τού δή¬ 
μιου Αταμάνου, τών Γερμανών καί τών Ντενικινιστών, η εξέγερση όρθωσε ακλόνητα τό 
ανάστημά της, ενάντια ατούς καταπιεστές, υπερασπίζοντας τούς Εργαζόμενους. Καί τώ¬ 
ρα ο Επαναστατικός Στρατός θεωρεί ιερό του καθήκον νά σταθεί φρουρός τών συμφε¬ 
ρόντων τής Εργαζόμενης Αγροτιάς ενάντια στις προσπάθειες τών Λόρδων Κομμισάριων 
νά ζέψονν στό ζυγό τους τήν αγροτιά τής Ουκρανίας. Ο Επαναστατικός Στρατός γνωρί¬ 
ζει καί θυμάται πολύ καλά τόν τελευταίο κομμισάριο "απελευθερωτή”. Ο Δικτάτορας 

Τρότσκυ διέταξε τόν Επαναστατικό Στρατό τής Ουκρανίας, που δημιουργήθηκε απ' 
τούς ίδιους τούς αγρότες, ν' αφοπλιστεί, γιατί ξέρει καλά ότι όσο οι αγρότες έχουν τό 
δικό τους στρατό νά υπερασπίζεται τά συμφέροντα τους, δέ θά κατορθώσει ποτέ ν α¬ 
ναγκάσει τόν Ουκρανικό λαό νά χορέψει στό σκοπό του. Ο Επαναστατικός Στρατός, ε¬ 
πειδή δέ θέλει νά χύσει αδελφικό αίμα, αποφεύγει τις συγκρούσεις μέ τούς στρατιώτες 
τού Κόκκινου Στρατού, αλλά υποτασσόμενος μόνο στή θέληση τών Εργαζόμενων θά 
σταθεί φρουρός τών συμφερόντων τους καί θά παραδώσει τά όπλα μόνο μ' εντολή τού 
ελεύθερου Πανουκρανικού Συνέδριου, στό οποίο οι ίδιοι οι εργαζόμενοι θά εκφρόσουν 
τή θέλησή τους. Ο Επαναστατικός Στρατός, τό ξίφος στά χέρια τών εργαζόμενων, Σάς 
καλεί, σύντροφοι αγρότες, νά συγκαλέσετε σύντομα τό εργατικό σας συνέδριο καί νά 
πάρετε στά χέρια σας τόσο τό μεγαλόπνοο έργο τής οικοδόμησης τής τύχης σας όσο 
καί τήν ευημερία σας' είναι αλήθεια ότι οι εραστές τής εξουσίας κομμισάριοι θά πάρουν, 
χωρίς αμφιβολία, κάθε μέτρο γιά ν' απαγορέψουν τό ελεύθερο εργατικό συνέδριο" συ¬ 
νακόλουθα, είναι πρός τό συμφέρον τού λαού νά μήν επιτρέψει στούς κομμισάριους νά 
εμποδίσουν τό εργατικό τους συνέδριο" ιά γιατί τό συνέδριο καί ο τόπος διεξαγωγής 
του πρέπει νά κρατηθούν μυστικά. 

Σύντροφοι Αγρότες, Προετοιμαστείτε γιά τό Συνέδριό σας! 

Βιαστείτε νά Δουλέψετε γιά τήν Υπόθεσή Σας! 

Ο Εχθρός Δέν Κοιμάται 
Κι Εσείς Δέν Πρέπει νά Κοιμάστε, 

Σ' Αυτό Βρίσκεται η Εγγύηση τής Νίκης! 

Ζήτω τό Ελεύθερο Περιφερειακό Εργατικό Συνέδριο! Κάτω η Κομμισαριοκρατία! Ζή- 
τω ο Αγροτικός Επαναστατικός Στρατός! 

Επιτελείο τού Επαναστατικού Στρα¬ 
τού τής Ουκρανίας (Μ αχνοβίτικου) 

8 Φλεβάρη 1920. 


ΛΙΓΑ ΛΟΓΙΑ ΠΡΟΣ ΤΟΥΣ ΑΓΡΟΤΕΣ ΚΙ ΕΡΓΑΤΕΣ 
ΤΗΣ ΟΥΚΡΑΝΙΑΣ 

Αδέλφια αγρότες κι εργάτες! Εδώ καί πάνω από 3 χρόνια διεξάγετε έναν αγώνα ε¬ 
νάντια στον καπιταλισμό καί χάρη στις Δικές σας προσπάθειες, χάρη στό Δικό σας α¬ 
κλόνητο πνεύμα κι ενεργητικότητα, φέρατε αυτό τόν αγώνα σχεδόν στό τέλος του. Οι 
εχθροί τής επανάστασης έχουν εξαντληθεί απ' τά Δικά σας χτυπήματα κι Εσείς, που 
προσδοκούσατε τή νίκη, ετοιμαστήκατε νά γιορτάσετε. Πιστέψατε ότι ο αδιάκοπος, συ¬ 
χνά άνισος αγώνας Σας μέ τούς εχθρούς τής επανάστασης, θά Σάς έδινε μιά ευκαιρία νά 
εφαρμόσετε τό ελεύθερο σοβιετικό σύστημα γιά τό οποίο όλοι αγωνιζόμαστε. Όμως, 
αδέλφια, βλέπετε ποιος γιορτάζει στή Δική σας θέση. Γιορτάζουν οι απρόσκλητοι κυ¬ 
βερνήτες, οι δήμιοι Κομμουνιστές, που έφτασαν εδώ άκοπα, καί μέσα από ανοιχτούς 
δρόμους που είχαν ανοιχτεί μέ τό Δικό σας αίμα, τό αίμα τών γιών καί τών αδελφών 
σας που έκαναν τον επαναστατικό ξεσηκωμό. Άρπαξαν τόν πλούτο τής χώρας. Αυτοί, 
κι όχι Εσείς, βρίσκονται στήν εξουσία. Εσείς, οι αγρότες κι οι εργάτες, είστε γι’ αυτούς 
ένα στήριγμα μόνο κατ' όνομα" χωρίς Εσάς δέ θά μπορούσαν νά αυτοαποκαλούνται ερ- 

γατοαγροτική κυβέρνηση, δέ θά μπορούσαν νά είναι εθνικοί εγκληματίες καί δήμιοι, δέ 
θά μπορούσαν νά κυβερνούν αυθαίρετα τό λαό σάν τύραννοι, στ' όνομα τής κυριαρχίας 
τού κόμματος. Τό όνομα τού λαού τούς δίνει αυτό τό δικαίωμα στό καθετί. Καί είναι 
μόνο γι' αυτό που σάς χρειάζονται Εσάς, αγρότες κι εργάτες 

Ιέ οποιαδήποτε άλλη περίπτα>ση, Εσείς δέν είστε τίποτα γι’ αυτούς καί βέβαια δέν 
παίρνουν υπόψη τους τή γνώμη Σας. Σάς υποδουλώνουν. Σάς επιστρατεύουν. Σάς δια¬ 
τάζουν καί Σάς κυβερνούν. Σάς καταστρέφουν. Καί Σείς, καταπιεσμένοι, ανέχεστε υπο¬ 
μονετικά όλο τόν τρόμο τής εκτέλεσης, όλη τή βία καί τήν τυραννία τών Κομμουνιστών 
δήμιων, καί που μπορούν νά εξαλεκρθούν μόνο μέ τήν επαναστατική Σας δικαιοσύνη, 
μόνο μέ τήν ενωμένη Σας διαμαρτυρία - μ" έναν επαναστατικό ξεσηκωμό. Γι' αυτό κα¬ 
λείστε απ' τούς αδελφούς Σας τούς αγρότες κ» εργάτες που, σάν κι Εσάς πεθαίνουν 
απ' τις σφαίρες τών Κόκκινων δολοφόνων που δημεύουν μέ τή βία τά ζώα, τά γεννήμα¬ 
τα καί τ' άλλα προϊόντα καί τά στέλνουν στή Ρωσία. Αυτοί - οι κοντινοί σας αδελφοί - 
αποχαιρετώντας τή ζωή τους, στ' όνομα τού λαμπρού αυτού μέλλοντος γιά τό οποίο ό¬ 
λοι αγωνιζόμαστε, Σάς εκλιπαρούν νά σώσετε τήν επανάσταση, τήν ελειάερία καί τήν 
ανεξαρτησία. Νά θυμάστε, αδέλφια, αγρότες κι εργάτες ότι άν δέν δοκιμάσετε προσω¬ 
πικά τήν απόλυτη ελευθερία κι ανεξαρτησία τώρα, θά σταθείτε από κεί καί πέρα ανίκα¬ 
νοι νά καθορίσετε τή μοίρα Σας νά σφυρηλατήσετε τήν ευτυχία Σας. Δέ θά είστε κύριοι 
τού πλούτου τής χώρας Σας καί τών καρπών τής εργασίας Σας 

Όλα αυτά θά τά κάνουν γιά Σάς οι απρόσκλητοι κυβερνήτες — οι νεοφερμένοι 
Κομμουνιστομπολσεβίκοι. Γιά ν' απαλλαγείτε απ' αυτούς τούς απρόσκλητους αφέντες 
καί κυβερνήτες θά πρέπει όλη η αγροτιά κι οι καλύτερες δυνάμεις της ν' αφοσιωθούν 
στό έργο τής σύγκλησης μυστικών, τοπικών καί περιφερειακών αγροτικών συνεδρίων, 
ατά οποία θά πρέπει νά διευθετηθούν καί νά ρυθμιστούν όλα τά καυτά προβλήματα τής 
στιγμής που γεννάει η ανευθυνότητα κι η δικτατορία αυτών τών ληστών. Γιά τά συμφέ¬ 
ροντα τής χώρας γιά τά συμφέροντα τών εργαζόμενων τής Ουκρανίας, άς μήν επιτρέ¬ 
ψουμε νά ερημωθεί ολοκληρωτικά η χώρα απ’ αυτούς τούς απρόσκλητους αφέντες καί 
κυβερνήτες Δέν πρέπει νά υπάρξει θέση στήν Ουκρανία ούτε γι' αυτούς, ούτε γιά τούς 
πληρωμένους Κόκκινους δολοφόνους τους που τυραννάνε τό λαό. Όλοι οι αγρότες 
χωρίς νά χάσουν ούτε μέρα, πρέπει νά οργανωθούν διαμέσου τών τοπικών τους συνε¬ 
δρίων. Άς οργανώσουμε σέ κάθε κωμόπολη καί χωριό τοπικές μαχητικές μονάδες* άς 
δημιουργήσουμε ένα καθοδηγητικό όργανο μάχης 

Αρνηθείτε μιά γιά πάντα κάθε βοήθεια στούς δήμιους Κομμουνιστές καί στούς πλη¬ 
ρωμένους λακέδες τους, αρνηθείτε νά τούς δώσετε ζωοτροφές σιτάρι καί ψωμί. Οι ερ¬ 
γάτες μέ τή σειρά τους τόσο σάς πόλεις όσο καί στά χωριά, πρέπει ν' αποφύγουν νά 
οργανωθούν στό Κ.Κ. στά τμήματα τής Τ σ ε κ ά, ή στά αποσπάσματα επίταξης τροφί¬ 
μων* πρέπει ν' απορρίψουν κάθε συμμετοχή σέ Κομμουνιστικές οργανώσεις Ο λαός 
τής Ουκρανίας πρέπει νά πά σ' ολόκληρο τόν κόσμο μέ λόγια καί μέ έργα: έξω οι δολο¬ 
φόνοι κι οι δήμιοι λευκοί καί κόκκινοι! Προχωρούμε πρός τό παγκόσμιο καλό, φώς κι 
αλήθεια καί δέ θ' ανεχθούμε τή βία σας 

Ζήτω η διεθνής Εργατοαγροτική Κοινωνική Επανάσταση! 

θάνατος σέ όλους τούς λευκοφρουρούς καί κομμισάριους θάνατος σέ όλους τούς 
δήμιους! 

Ζήτω τό ελεύθερο σοβιετικό σύστημα! 

Επιτελείο τού Επαναστατικού Στρα¬ 
τού τής Ουκρανίας (Μ αχνοβίτικου) 

(Μάρτης - Απρίλης τού 1920). 

ΠΟΙΟΙ ΕΙΝΑΙ ΟΙ ΜΑΧΝΟΒΪΤΕΣ ΚΑΙ ΓΙΑΤΙ ΑΓΩΝΙΖΟΝΤΑΙ; 


1. Οι Μαχνοβΐτες είναι αγρότες κι εργάτες που ξεσηκώθηκαν ήδη απ' τά 1918 ενάντια 
στήν καταπίεση τών Γερμανο-Μαγυάρων, τών Αυστριακών καί τής αστικής εξουσίας 
τού Αταμάνου στήν Ουκρανία. Οι Μαχνοβΐτες είναι εκείνοι οι εργαζόμενοι που ύψωσαν 
τό λάβαρο τής μάχης ενάντια στούς Ντενικινιστές καί σέ κάθε είδους καταπίεση, βία καί 
ψευτιά, απ’ όπου κι άν προέρχονταν. Οι Μαχνοβΐτες είναι αυτοί οι ίδιοι εργάτες που απ’ 
τήν εργασία τους, η μπουρζουαζία γενικά καί τώρα η Σοβιετική μπουρζουαζία ειδικά, 
κυβερνάνε, πλουτίζουν καί καλοτρέφονται. 

2. ΓΙΑΤΙ ΛΕΓΟΜΑΣΤΕ ΜΑΧΝΟΒΪΤΕΣ; 

Γιατί, στις αρχές, σάς τρομερές μέρες τής αντίδρασης στήν Ουκρανία, είχαμε σάς 
γραμμές μας έναν πιστό φίλο κι ηγέτη, τόν ΜΑΧΝΟ, που η φωνή διαμαρτυρίας του ε¬ 
νάντια σέ κάθε είδους καταπίεση τών εργαζόμενων αντήχησε σ' ολόκληρη τήν Ουκρα¬ 
νία, καλώνιας σέ μάχη εναντίον όλων τών καταπιεστών, τών πλιατσικολόγων καί τών 
πολιτικών τσαρλατάνων που μάς προδίνουν' κι αυτός (ο Μάχνο), βαδίζει τώρα σάς 
γραμμές μας, μαζί μας, σταθερά πρός τόν τελικό σκοπό: τήν απελευθέρωση τού λαού 
από κάθε είδους καταπίεση. 

). ΤΙ ΘΕΩΡΟΥΜΕ ΣΑ ΒΑΣΗ ΤΗΣ ΑΠΕΛΕΥΘΕΡΩΣΗΣ; 

Τήν ανατροπή όλων τών κυβερνήσεων: μοναρχικής, συνασπισμού, δημοκρατικής 
καί σοσιαλδημοκρατικής τού Κομμουνιστομπολσεβίκικου Κόμματος. Τή θέση τους πρέ¬ 
πει νά πάρει τό ελεύθερο κι εντελώς ανεξάρτητο σοβιετικό σύστημα τών εργαζόμενων, 
χωρίς τήν ύπαρξη αρχών καί τών αυθαίρετων νόμων τους. Τό σοβιετικό σύστημα δέν εί¬ 
ναι η εξουσία τών σοσιαλδημοκρατών Κομμσυνιστομπολσεβίκων που τώρα αυτοαποκα- 
λούνται σοβιετική εξουσία* είναι μάλλον η ανώτατη μορφή τού αντιεξσυσιαστικού ανα- 
κραακού σοσιαλισμού, που εκφράζεται μέ τήν οργάνωση ενός ελεύθερου κι ανεξάρτη¬ 
του συστήματος κοινωνικής ζωής γιά τούς εργαζόμενους, στό οποίο ο κάθε εργάτης α¬ 
τομικά, κι η κοινωνία σά σύνολο, θά είναι σέ θέση νά οικοδομούν χωρίς βοήθεια τήν ευ¬ 
τυχία καί τήν ευημερία τους σύμφωνα μέ τις αρχές τής αλληλεγγύης, τής φιλίας καί 
τής ισότητας. 

4. ΠΩΣ ΑΝΤΙΛΑΜΒΑΝΟΝΤΑΙ ΟΙ ΜΑΧΝΟΒΪΤΕΣ ΤΟ ΣΟΒΙΕΤΙΚΟ ΣΥΣΤΗΜΑ; 

Οι ίδιοι οι εργαζόμενοι πρέπει νά εκλέγουν ελεύθερα τά δικά τους σοβιέτ, που θά 
εκτελούν τή θέληση καί άς επιθυμίες τους. Αυτό σημαίνει ότι θά είναι ΕΚΤΕΛΕΣΤΙΚΑ 
ΟΡΓΑΝΑ, κι όχι εξουσία πάνω στούς εργαζόμενους. 

Η γή, τά εργοστάσια, τά εργαστήρια, τά ορυχεία, οι σιδηρόδρομοι κι ο υπόλοιπος 
πλούτος τού λαού πρέπει νά ανήκουν στούς ίδιους τούς εργαζόμενους, σ' αυτούς που 
τά δουλεύουν, δηλαδή, πρέπει νά κοινωνικοποιηθούν. 

5. ΠΟΙΟΣ ΔΡΟΜΟΣ ΟΔΗΓΕΙ ΣΤΗΝ ΕΠΙΤΕΥΞΗ ΤΩΝ ΜΑΧΝΟΒΙΤΙΚΩΝ ΣΤΟΧΩΝ; 

Μιά αδιάλλακτη επανάσταση κι ένας διαρκής αγώνας ενάντια σέ κάθε ψέμα, αυθαι¬ 
ρεσία καί καταπίεση, απ’ όπου κι άν προέρχονται ένας αγώνας μέχρι θανάτου, αγώνας 
γιά τήν ελευθερία τού λόγου, γιά τή δίκαιη υπόθεση, αγώνας μέ τό όπλο στό χέρι. Μό¬ 
νο μέσα απ' τήν κατάργηση όλων τών κυβερνήσεων, μέσα απ' τήν καταστροφή ολόκλη¬ 
ρου τού βάθρου τών ψεμάτων τους, σάς κρατικές, καθώς καί στις πολιτικές κι οικονο¬ 
μικές υποθέσεις* καί μόνο μέσα απ’ τήν καταστροφή τού κράτους μέ τήν κοινωνική ε¬ 
πανάσταση, θά μπορέσει νά πραγματοποιηθεί τό αυθεντικό Εργατοαγροτικό σοβιετικό 
σύστημα καί θά μπορέσουμε νά φτάσουμε στό ΣΟΣΙΑΛΙΣΜΟ. 

Μορφωτικός - Εκπαιδευτικός Τομέας τού Επαναστατικού 
27 Απρίλη τού 1920. Στρατού (Μαχνοβίτικου). 

ΣΥΝΤΡΟΦΟΙ ΤΟΥ ΚΟΚΚΙΝΟΥ ΣΤΡΑΤΟΥ 
ΣΤΗΝ ΠΡΩΤΗ ΓΡΑΜΜΗ ΚΑΙ ΣΤΑ ΜΕΤΟΠΙΣΘΕΝ! 


Ο λαός τής Ουκρανίας, καταπιεζόμενος απ’ τους διοικητές καί τούς κομμισάριούς 
Σας, καί μερικές φορές ακόμα κι άμεσα αχό Σάς, κάτω αχ' τήν ηγεσία αυτών τών Διοι¬ 
κητών καί τών Κομμισάριων, εξεγείρεται ενάντια σέ μιά τέτοια καταχίεση: Σάς περίμε- 
ναν σάν αχελευθερωτές τών εργαζόμενων μαζών αχ' τό ζυγό τής συμμορίας τών Ντενι- 
ιανιστών δημίων - αλλά μετά τόν ερχομό σας οτήν Ουκρανία τά βογγητά, οι κλαιθμοί κ> 
οι οδυρμοί τού βασανισμένου λαού δυνάμωσαν ακόμα περισσότερο. Παντού εκτελέσεις, 
πυρπολήσεις αγροτικών Καλυβιών, ακόμα καί χωριών, παντού λεηλασία καί βία. 

Ο λαός είναι εξαντλημένος καί δέν έχει άλλη δύναμη γιά ν’ αντέξει τέτοια αυθαιμε- 
σία' σάς προειδοποιεί καί σάς ρωτά: θά σταματήσετε άραγε μπροστά σ' αυτό τόν εφιάλ¬ 
τη καί θά συνειδητοποιήσετε ποιούς πυροβολείτε κάτω απ' τήν ηγεσία τών 
διοικητών καί τών κομμισάριών Σας; Ποιούς στοιβάζετε στις φυλα¬ 
κές καί στα υπόγεια; Δέν είναι τ' αδέλφια Σας, οι πατεράδες καί τά παιδιά Σας; Καί βέ¬ 
βαια είναι. Τό κάνετε αυτό χωρίς νά έχετε συναίσθηση ότι οι αξιωματικοί καί οι στρατη¬ 
γοί τού παλιού καθεστώτος, επωφελούμενοι απ' τήν ελευθερία τους καί τήν τύφλωσή 
Σας, ξαπλώνουν σέ μαλακές πολυθρόνες καί Σάς διατάζουν νά εμπαίζετε τό φτωχό 
λαό. Καί Σείς, σύντροφοι, χωρίς νά διστάσετε ούτε στιγμή, εκτελείτε τυφλά αυτές τις 
διαταγές. Είναι δυνατό νά μήν αναλαμβάνεστε ότι αυτοί σάς κατευθύνουν ενάντια 
ατούς προλετάριους, αποκαλώντας τους αντεπαναστάτες, γιαά διαμαρτύρονται ενάντια 
στή δικτατορία τών αφεντικών τού Τρότσκυ καί τής συμμορίας τών κομμουνιστών συ¬ 
νενόχων του, που καταπνίγουν τήν επανάσταση στ' όνομα τής εξουσίας τού κόμματος; 
Είναι δυνατό νά μή βλέπετε ότι ο Ουκρανός αγρότης δέν μπορεί νά ανεχτεί τό ζυγό του 

ια ότι, παρόλες τις εκτελέσεις, ορθώνει τό ανάστημά του γιά νά αμυνθεί, καταστρέφον 
τας κάθε εμπόδιο κι ανυπομσνεί ν' αποτελειώσει τό έργο τής απελευθέρωσης; Καί πι¬ 

στεύει ότι οι περισσότεροι από Σάς, που είστε στόν Κόκκινο Στρατό, είναι αδέλφια του, 
αγρότες σάν κι αυτόν, που καταπιέζονται τό ίδιο μ' αυτόν, καί που, στήν τελική σύγ¬ 
κρουση θά υποστηρίξουν τήν εξέγερσή του καί θά ενωθούν μαζί του ενάντια στόν κοι¬ 
νό εχθρό: τις δεξιές συμμορίες τών Ντενικινιστών καθώς καί τήν αριστερή κομμισαμιο- 
κραάα, που καλύπτεται κάτω απ' τ' όνομα τού λαού. 

Σύντροφοι, δείτε καί μόνοι σας, δημιουργούν παραρτήματα τής Τ σ ε κ ά κι απο¬ 
σπάσματα καταστολής στή Μεγαλορωσία καί ιδιαίτερα στήν Ουκρανία. Καί ποιος τούς 
βοηθάει; Εσείς καί μόνον Εσείς, άντρες τού Κόκκινου Στρατού. Είναι δυνατό νά μή μα¬ 

τώνει η καρδιά σας στό άκουσμα τών βογγητών καί τών κραυγών τιϊιν αδέλφι!» Σας, 
τών πατεράδων, τών μονάδα» καί τών παιδιών Σας; Είναι δυνατόν εκείνες ικ απατηλές 
πολιτικές ελευθερίες νά σάς έχουν εξασιστήσει σέ τέτοιο βαθμό ώστε νά μήν μπορείτε 
νά ξεπεράσετε τήν εξουσία τών κομμισάριων καί νά ενωθείτε μέ τούς αγρότες καί τούς 

εργάτες στό έργο τής απελευθέραισης αυτών κι όλου τού λαού απ' τή βία καί τήν κατα¬ 

πίεση; Είναι δυνατό νά μή διακρίνετε σάς γραμμές Σας εκείνους που, μέ τό αίμα Σας καί 
τή ζωή Σας, έχουν υψωθεί χάνω από Σάς, έχουν αρπάξει τήν εξουσία γιά τόν εαυτό 

τους κι έτσι τελείαις ξεδιάντροπα κυβερνούν σάν τύραννοι τό λαό; Είναι δυνατό νά μή 

σφίγγεται η καρδιά σας όταν, κάτω απ' τις διαταγές αυτών τών τυράννων, πηγαίνετε 
σάς κ ωμοπόλε ις καί στά χωριά γιά νά τιμωρήσετε τούς εικαζόμενους που εξεγεί|Μΐνται 
ενάντια στήν κυριαρχία τών ηγετών σας; Πιστεύουμε ότι θά ρθείτε στά λογικά σας καί 
θά καταλάβετε ότι πρέπει νά ντρέπεστε γιά τή σιωπή σας. Οτι θά εξεγειιθείτε ενάντια 
στή βία καί τήν καταπίεση τού φτωχού λαού. Ότι 6έ θ' αφήσετε τούς κομμισάριούς 

καί τούς διοικητές Σας νά καίνε τά χωριά καί νά τουφεκϊζουν τούς αγρότες που ξεση¬ 
κώθηκαν γιά τά δικαιώματά τους. Αφεϊστε τούς αγρότες νά ρυθμίσουν ελεύθερα τή 
ζωή τους, όπως θέλουν, κι Εσείς σννεχείστε νά χτυπάτε τις συμμορίες τού Ντενϊκιν καί, 
μαζί μ' αυτούς, τούς κομμισάριους - κυρίαρχους. Μήν εγκαταλείπετε τό μέτωπο* συνε- 
χείστε τή μάχη ενάντια σ' αυτούς που φοράνε τις χρυσές επωμίδες' ξεφορτωθείτε αμέ¬ 
σως τούς κομμισάριούς σας. 

Οι επαναστάτες αγρότες κι εργάτες ξεκαθαρίζουν απ' τις γραμμές τους στά μετόπι¬ 
σθεν τά παράσιτα, εκείνους που τούς καταπιέζουν καί τούς υποδουλώνουν. Οι επανα¬ 
στάτες αγρότες κι εργάτες δέ θά σάς ξεχάσσυν καί θάρθει η μέρα που όλοι μαζί, σάν έ¬ 
νας, θά βρεθούν στις ίδιες γραμμές μέ Σείς, καί τότε αλίμονο σ' όλα τά παράσιτα καί τά 
τσιράκια τους, αλίμονο σ' όλους εκείνους που τούς καταπιέζουν απέξω καθώς κι εκεί¬ 
νους που αυθαίρετα τούς εξουσιάζουν στά μετόπισθεν. 

Θυμηθείτε σύντροφοι, ότι ο λαός έχει καταλάβει τήν κοροϊδία τής κυβέρνησης που 
συντηρείται χάρη σέ Σάς. Ο λαός θά ξεσηκωθεί εναντίον της καί κανένας στρατός δέ θά 
μπορέσει νά αντισταθεί στις μάζες που εξεγέρθηκαν συνειδητά, που παλεύουν γιά τή 
συνολική απελευθέρωση. Ενωθείτε μαζί τους’ σάς καλούν σάν αδέλφια τους. Θυμηθεί¬ 
τε ότι ανάμεσα στούς εξεγερμένους βρίσκονται τά αδέλφια σας οι αγρότες κι οι εργάτες 
κι αποφύγετε τή σφαγή όταν θά τούς συναντήσετε. Αφεϊστε τούς κομμισάριους καί 
τούς διοικητές νά αντιμετωπίσουν μόνοι τους τούς εξεγερμένους. 

Αφεϊστε τους νά λερωθούν μέ τό αίμα τών εργατών καί τών αγροτών" όλο τό κρί¬ 
μα πέφτει επάνω τους καί θά πληρώσουν ακριβά γι' αυτό. 

Κάτω η συμμορία μέ τις χρυσές επωμίδες! Κάτω οι νονοί τους οι κομμισαριοκρά- 
τες! Κάτω οι νόμοι που φτιάχτηκαν από ανθρώπους κι η εξουσία ανθρώπου πάνω σέ 
άνθρωπο! 

Ζήτω η ένωση όλων τών εργαζόμενων τού Κόκκινου Στρατού μέ τούς εξεγερμέ¬ 
νους αγρότες κι εργάτες! Θάνατος σ' όσους φοράνε τις χρυσές επωμίδες! Θάνατος σ' 
όλους τούς κομμισάριους καί τούς δήμιους! 

Ζήτω η Κοινωνική Επανάσταση! 

Ζήτω τό αυθεντικό, ελεύθερο σοβιετικό σύστημα! 

Επιτελείο τού Ε π α ν α σ τ α τι κ ο ύ Σ τ ρ α¬ 
τού τής Ουκρανίας (Μαχνοβίτικου). 

9 Μάη τού 1920. 


ΚΑΤΩ Η ΛΔΕΛΦΟΚΤΟΝΙΑ! 

Αδέλφια τού Κόκκινου Στρατού! Τά τσιράκια τού Νικόλαου σάς κράτησαν στό 
σκοτάδι καί σάς διέταξαν νά πολεμήσετε στόν αδελφοκτόνο πόλεμο μέ τούς Γιαπωνέ¬ 
ζους καί κατόπιν μέ τούς Γερμανούς καί μέ πολλούς άλλους λαούς γιά ν' αυξήσουν τό 
πλούτη τους' κι ο κλήρος που σάς έπεσε ήταν θάνατος στό μέτωπο κι ερείπωμα τών 
σπιτιών σας. 

Αλλά τά σύννεφα τής καταιγίδας κι η ομίχλη που σάς εμπόδιζαν νά δείτε, διαλύθη¬ 
καν* ο ήλιος άρχισε νά λάμπει* καταλάβατε καί βάλατε τέλος στόν αδελφοκτόνο πόλε¬ 
μο. Δέν ήταν όμως παρά η γαλήνη πριν απ' τή νέα καταιγίδα. Τώρα, γιά μιά ακόμα φο¬ 
ρά, σάς στέλνουν νά πολεμήσετε ενάντια σέ μάς, τούς "επαναστάτες Μαχνοβίτες", στό 
όνομα, υποτίθεται μιας "εργατοαγροτικής” εξουσίας, που γιά μιά ακόμα φορά μοιράζει 

αλυσίδες ναι σκλαβιά σέ Σάς καί πλούτη καί χαρές σ' αυτή τήν ορδή τών 1.000.000 
γραφειοκρατικών παράσιτων, που δημιουργήθηκε μέ τό αίμα Σας. Είναι δυνατόν μέσα 
στά 3 χρόνια τού αδελφσκτόνου πόλεμου νά μήν έχετε ακόμα καταφέρει μέχρι σήμερα 
νά τό καταλάβετε αυτό; Είναι δυνατόν ακόμα καί τώρα νά χύσετε Εσείς τό αίμα σας γιά 
τή νεόκοπη μπουρζουαζία καί γιά όλους τούς ανόητους κομμισάριους που Σάς στέλ¬ 
νουν στον πόλεμο σά ζώα; 

Είναι δυνατό νά μήν έχετε καταφέρει, μέχρι σήμερα, νά καταλάβετε ότι εμείς, οι "ε¬ 
παναστάτες Μαχνοβίτες”, αγωνιζόμαστε γιά τήν ΣΥΝΟΛΙΚΗ ΟΙΚΟΝΟΜΙΚΗ ΚΑΙ ΠΟ¬ 
ΛΙΤΙΚΗ ΧΕΙΡΑΦΕΤΗΣΗ ΤΟΝ ΕΡΓΑΖΟΜΕΝΟΝ γιά μιά ελεύθερη ζωή χωρίς κανέναν 
απ' αυτούς τούς εξουσιαστές κομμισάριους, Τσεκίστες, κλπ.; 

Άς λάμψει τό φώς τής μέρας στό στρατόπεδό σας κι άς σάς δείξει τό δρόμο που 
οδηγεί στήν κατάργηση τών αδελφοκτόνιον πόλεμων μεταξύ εργαζόμενων. Μέσα απ' 
αυτό τό δρόμο θά φτάσετε σέ μάς καί μέσα στις γραμμές μας θά σννεχίσετε νά αγωνί¬ 
ζεστε γιά ένα καλύτερο μέλλον, γιά μιά ελεύθερη ζωή. Πριν από κάθε σύγκρουση μαζί 
μας, γιά νά μή χυθεί αδελφικό αίμα,στείλτε μας έναν αντιπρόσωπο γιά διαπραγματεύ¬ 
σεις - αλλά άν αυτό δέ φέρει αποτέλεσμα καί Σάς αναγκάσουν τελικά οι κομμισάριοι νά 
πολεμήσετε, πετάξτε τά όπλα κι ελάτε στήν αδελφική μας αγκαλιά! 

Κάτω ο αδελφοκτόνος πόλεμος μεταξύ εργαζόμενων! 

Ζήτω η ειρήνη κι η συναδέλφωση τών λαών όλων τών χωρών κι εθνικοτήτων! 


(Μάης τού 1920). 


Ε: 


ς Μαχνοβίτες 


ΠΡΟΣ ΟΛΟΥΣ ΤΟΥΣ ΕΡΓΑΤΕΣ ΤΟΥ ΑΛΕΤΡΙΟΥ ΚΑΙ ΤΟΥ ΣΦΥΡΙΟΥ! 

Αδέλφια! Ένας νέος καί θανάσιμος κίνδυνος ζυγώνει όλους τούς εργαζόμενους. 
Όλες οι σκοτεινές δυνάμεις που υπηρέτησαν τον αιμοσταγή Νικόλαο, έχουν ενωθεί μέ 
τή βοήθεια τών Πολωνών γαιοκτημόνων, τών Γάλλων ινστρουχτόρων καί τών προδο¬ 
τών τού Πετλιουρικού κινήματος τής Ουκρανίας, γιά νά μάς επιβάλλουν ένα απολυταρ¬ 
χικό καθεστώς, γιά νά φορτώσουν στις πλάτες μας γαιοκτήμονες, καπιταλιστές, αρχη¬ 
γούς τού Ζ έ μ σ τ β ο, αστυνομικούς κι άλλους δήμιους τών αγροτών καί τών έργα- 

Σύντροφοι! Οι κομμισάριοι καί τ’ αφεντικά τών Κομμουνιστομπολσεβίκων είναι 
καλοί πολεμιστές μόνον ενάντιο ατούς φτωχούς καί τούς καταπιεσμένους. Τά αποσπά¬ 
σματα καταστολής τους καί η Τ σ ε κ ά μπορούν θαυμάσια νά τουφεκίζουν αγρότες κι 
εργάτες καί νά καίνε ολόκληρες κωμοπόλεις καί χωριά. Αλλά μπροστά στους πραγμα¬ 
τικούς εχθρούς τής επανάστασης, μπροστά στους Ντενικιηστές καί στις άλλες συμμο¬ 
ρίες, τό βάζουν ντροπιασμένα στά πόδια, σάν αξιοθρήνητοι δειλοί. 

Εσείς, σύντροφοι, δέν έχετε ακόμα ξεχάσει πως τόν περασμένο χρόνο οι χρυσές ε- 
πωμίδες κόντεψαν νά μπούν στή Μόσχα κι άν δέν ήταν οι επαναστάτες, η τρίχρωμη ση¬ 
μαία τής αυτοκρατορίας θά κυμάτιζε εδώ καί πολύ καιρό πάνω απ' τήν Επαναστατική 

Έτσι καί τιάρα σύντροφοι! Ο Κόκκινος Στρατός, που ξεπουλιέται σέ κάθε βήμα 
τής πορείας του απ' τούς δικούς του στρατηγούς καί δειλούς κομμισάριους, εγκατα¬ 
λείπει πανικόβλητος τό μέτωπο, παραδίνοντας τή μιά περιοχή μετά τήν άλλη ατούς Πο- 

λιανούς γαιοκτήμονες. Τό Ζιτομίρ, τό Κίεβο κι η Ζμερίνκα έχουν αχό καιρό καταληφτεΐ 
απ’ τούς Πολωνούς* τό μέτωπο τών λευκοφρουρών πλησιάζει στήν Πολτάβα καί τή 
Χερσώνα. Καί στήν Κριμαία, οι Ντενικινιστές περιμένουν εδώ καί 3 μήνες τήν κατάλλη¬ 
λη στιγμή γιά νά καταλάβουν ξανά τήν περιοχή μας. 

Αδέλφια! Είναι δυνατό νά κάθεστε καί νά περιμένετε ήσυχα ιόν ερχομό τών λευ¬ 
κών καί νά παραδοθείτε μέ σταυρωμένα τά χέρια, εσείς, οι γυναίκες σας καί τά παιδιά 
σας, γιά νά σάς κάνουν κομμάτια οι στρατηγοί κι οι γαιοκτήμονες! 

Όχι, αυτό δέν πρέπει νά συμβεί. 

Εμπρός όλοι, σάν ένας άνθρωπος, πάρτε τά όπλα καί μπείτε στις γραμμές τών επα¬ 
ναστατών. 

Ξεσηκωθείτε μαζί μέ μάς, τούς επαναστάτες Μαχνοβίτες, ενάντια σ’ όλους τούς τυ¬ 
ράννους. Φτιάξτε σέ κάθε χωρίουδάκι αποσπάσματα κι ενωθείτε μαζί μας. Μαζί θά διώ¬ 
ξουμε τούς κομμισάριους καί τήν Τ σ ε κ ά καί, μαζί μέ τούς συντρόφους τού Κόκκι¬ 
νου Στρατού, θά φτιάξουμε ένα σιδερένιο μέτωπο μάχης ενάντια στον Ντενίκιν, τόν 
Πετλιούρα καί τούς Πολωνούς γαιοκτήμονες. 

Σύντροφοι! Ο καιρός δέν περιμένει* συγκεντρώστε αμέσως τά αποσπάσματα σας. 

Γιά τήν Επανάσταση! 

θάνατος καί καταστροφή σέ κάθε τύραννο καί γαιοκτήμονα! 

*Ας ξεκινήσουμε τήν τελευταία καί τελειωτική μάχη γιά ένα αυθεντικό, ελεύθερο 
σοβιετικό σύστημα όπου δέ θά υπάρχουν ούτε γαιοκτήμονες ούτε αφεντικά! 

Στά όπλα, αδέλφια! 

Πολιτιστικός-ΕκπαιδευτικόςΤομέας 
τών Επαναστατών τής Ουκρανίας (Μ αχνό- 
βιτών). 

Μάης τού 1920. 


ΠΡΟΣ ΤΟΥΣ ΝΕΟΥΣ 

Γιατί Σύντροφοι, κάθεστε στά σπίτια σαςι Γιατί δέ βρίσκεστε στις γραμμές μας; 

Μήπως περιμένετε νά φτάσουν οι κομμισάριοι μέ τ' αποσπάσματα καταστολής νά 
σάς στρατολογήσουν μέ τή βία; Μήν ξεγελιέστε πως δέ θά σάς βρούν, πως θά κρυφτεί¬ 
τε, θά ξεφύγετε. Η Μπολσεβίκικη εξουσία έχει ήδη αποδείξει όη δέν τή σταματάει τίπο¬ 
τα: θά συλλάβουν τήν οικογένειά σας καί τούς συγγενείς σας, θά πάρουν ομήρους, άν 
χρειαστεί, θά χτυπήσουν ολόκληρο τό χωριό μέ τό πυροβολικό — καί είτε μέ τόν ένα εί¬ 
τε μέ τόν άλλο τρόπο, κι εσείς κι οι σύντροφοί σας, που πρός τό παρόν είστε ακόμα ε¬ 
λεύθεροι, θά οτρατολογηθεΐτε αργά ή γρήγορα απ' τήν κυβέρνηση. 

Καί τότε θά σάς στείλουν, μέ τό όπλο στό χέρι, νά σκοτώσετε τούς αδελφούς σας 
αγρότες κι εργάτες - τούς επαναστάτες Μαχνοβίτες. 

Εμείς, οι Μαχνοβίτες επαναστάτες, δέν καθόμαστε στό σπίτια μας, κι άς έχει ο κα¬ 
θένας μας οικογένεια καί συγγενείς κι αγαπημένους που δέν θέλουμε νά τούς αποχωρι¬ 
στούμε. Αλλά είμαστε επαναστάτες. Μάς είνιπ αδύνατο νά κοιτάζουμε μέ αδιαφορία κα¬ 
θώς οι εργαζόμενοι ρίχνονται γιά μιά ακόμα φορά στή σκλαβιά, καθώς νέοι δυνάστες 
προσπαθούν νά μάς επιβληθούν, ανεξέλεγκτοι, κάτω απ’ τή μάσκα τών σοσιαλκομμου- 
νιστών, κάτω αχ* τό λάβαρο τής εργατοαγροτικής εξουσίας. Τρία χρόνια επανάστασης 
έχουν αποδείξει ξεκάθαρα ότι κάθε εξουσία είναι χωρίς εξαίρεση αντεπαναστατική, είτε 

η ναι η εξουσία τού αιμοσταγή Νικόλαου, είτε η εξουσία τών Μπολσεβικσκομμουνι- 
στών. Εμείς οι Μαχνοβϊτες υψώνουμε τή σημαία τής εξέγερσης γιά μιά συνολική σοσια¬ 
λιστική επανάσταση, ενάντια οέ κάθε εξουσία, ενάντια οέ κάθε κατοοαεστή' αγιονιζόμα¬ 
στε γιά τά ελεύθερα σοβιέτ τών εργαζόμενων. 

Σύντροφοι, ακολουθείστε μαςΙ Οι λιπόψυχοι, οι συμφεροντολόγοι κι οι δειλοί άς 
μείνουν στό σπίτι κολλημένοι στά φουστάνια τών γυναικών - δέν χρειαζόμαστε μαμό- 
θρεφτα. Εσείς όμως, τίμιοι αγρότες κι εργάτες, δέν έχετε άλλη θέση παρά μαζί μας, α¬ 
νάμεσα ατούς επαναστάτες Μαχνοβϊτες Δέ θά πάρουμε κανένα μέ τή βία. Αλλά θυμη¬ 
θείτε: η Μπολσεβίκικη κυβέρνηση, μέ τήν κτηνώδη βία της απέναντι στούς Μαχνοβϊτες, 
μάς εξαναγκάζει κι εμάς σέ ανελέητη πάλη. 

Έτσι λοιπόν, σύντροφοι, πάρτε τήν απόφασή σας! Άν στρατολογηθείτε απ' τούς 
κομμισάριους θά σάς στείλουν εναντίον μας καί θά αναγκαστούμε νά σάς μεταχειρι¬ 
στούμε σάν αντίπαλους καί σάν εχθρούς τής επανάστασης. Κάντε τήν εκλογή σας — μα¬ 
ζί μας ή εναντίον μας! 

Επαναστάτες Μαχνοβϊτες 

Ιούνης τού 1920. 


ΛΙΓΑ ΛΟΓΙΑ ΑΠΟ ΤΟΥΣ ΜΑΧΝΟΒΪΤΕΣ 
ΠΡΟΣ ΤΟΥΣ ΚΟΖΑΚΟΥΣ ΕΡΓΑΤΕΣ ΤΟΥ ΔΟΝ ΚΑΙ ΤΟΥ ΚΟΥΒΑΝ 

Σύντροφοι, Κοζάκοι εργάτες! Δύο ολόκληρα χρόνια υποφέρατε απ' τήν καταπίεση 
τού Τσαρικού στρατηγού Ντενίκιν. Δύο ολόκληρα χρόνια οι θανάσιμοι εχθροί σας οι 
πόμεστσικ κι οι βαρώνοι, σάς ανάγκαζαν νά υπερασπίζεστε τά συμφέροντα τών πλού¬ 
σιων, τών καταπιεστών τών εργαζόμενων. Δύο συνεχή χρόνια, αναγκαστήκατε νά υπο¬ 
ταχθείτε καί, μέ τον ιδρώτα καί τό αίμα σας οι πλούσιοι έγιναν πλουσιότεροι, γλεντσ¬ 
κοπούσαν καί ζούσαν μέσα στήν κραιπάλη. Δύο ολόκληρα χρόνια στήν περιοχή τού 
Δον καί τού Κουβάν κυλούσαν τά δάκρυα καί τό αίμα τιίιν εργατών τού αλετριού καί 
τού σφυριού. Δύο συνεχή χρόνια, κοξάκοι εργάτες, η επανάσταση καταπνιγόταν στή γή 
σας. 

Μέ τούς αγώνες σας όμως σύντροφοι, αποτινάξατε τό ζυγό τού Ντενίκιν καί τών 
διοικητών του κι η επανάσταση θριάμβευσε πάλι στον Δόν καί στό Κουβάν. 

Πριν όμως βρείτε τόν καιρό, σύντροφοι, νά σύνελθετε απ’ τήν εφιαλτική εμπειρία 
τού Ντενίκιν, ένας νέος καταπιεστής εμφανίστηκε στή γή σας. Τό Κομμουνιστομπολσε- 
βίκικο κόμμα που, αρπάζοντας τήν εξουσία, έστειλε στό χωριά σας τούς κομμισάριούς 
του καί τήν Τ σ ε κ ά' σάς κοροϊδεύουν κι αυτοί, κοξάκοι εργάτες, σάν τούς Τσαρι¬ 
κούς φονιάδες 

Όπως καί στον καιρό τού Ντενίκιν, τά αποσπάσματα καταστολής τής Μπολσεβίκι¬ 
κης εξουσίας σάς αρπάξουν τό ψωμί καί τά ζωνταιά σας καί σάς παίρνουν τούς γιούς 
σας' κι άν δοκιμάσετε νά διαμαρτυρηθείτε ενάντια στή βία που ασκούν εναντίον σας 
σάς μαστιγώνουν, σάς φυλακίζουν, ακόμα καί σάς τσυφεκίζουν. 

ΓΓ αυτό ξεσηκωθήκατε ενάντια στόν Ντενίκιν, σύντροφοι κοξάκοι εργάτες γιά ν' 
αποκτήσετε ένα καινούριο ζυγό, τώρα μέ τή μορφή τών Κσμμουνιστομπολσεβίκων; Γι' 
αυτό χύσατε τό αίμα σας γιά νά επιτρέπετε τοιρα στούς κομμισάριους καί στούς ερα¬ 
στές τής εξουσίας νά σάς κυβερνούν, νά σάς καταστέλλουν καί ιά σάς καταπιέζουν; 

Αδέλφια, ακούστε καλά αυτό που θά σάς πούμε εμείς, οι Μαχνοβϊτες επαναστάτες 

αγρότες. Κι εμείς καταπιεστήκαμε μετά τήν επανάσταση από μιά ολόκληρη σειρά εξου¬ 
σιών καί κομμάτων. Πρώτα προσπάθησε νά μάς κυβερνήσει η Αυστρο-Γερμανική εξου¬ 
σία, μαζί μέ τόν Αταμάνο, ύστερα ο τυχοδιώκτης Πετλιούρα, μετά οι Κομμουνιστομπολ- 
σεβϊκοι, καθώς κι ο Στρατηγός Ντενίκιν. Εμείς όμως πολύ γρήγορα τούς αποδοιαμάσα- 
με γιά νά συνεχίσουμε τό σχέδιό μας καί, όπως ίσως ακούσατε, απ' τό καλοκαίρι τού 
1918 κιόλας, κάτω απ' τήν ηγεσία τών χωρικών τού Γκιουλάι-Πολέ κι άλλων εργαζόμε¬ 
νων καί τού αναρχικού επαναστάτη Νέστορα Μάχνο, που, εξ αιτίας τής αγάπης του γιά 
τούς εργαζόμενους, είχε φυλακιστεί πάνω από 10 χρόνια απ' τήν Τσαρική εξουσία, ξε¬ 
σηκωθήκαμε καί διώξαμε τις Αυστρο-Γερμανικές συμμορίες, γιά νά συνεχίσουμε μετά, 
στά δυό τελευταία χρόνια, τόν αγώνα ενάντια σ' όλους τούς καταπιεστες τών εργαζό¬ 
μενα». Καί τώρα έχουμε αποδυθεί σέ μιά ανελέητη μάχη ενάντια στούς πράκτορες καί 
τούς κομμισάριους τής Μπολσεβίκικης εξουσίας, εξοντώνοντας καί διώχνοντας αυτούς 
τούς τύραννους απ’ τήν περιοχή μας. 

Οι γραμμές τών επαναστατικών αποσπασμάτων μας πυκνώνουν καθημερινά. Όλοι 
οι καταπιεσμένοι κι αδικημένοι προσχωρούν στις γραμμές μας καί πλησιάζει ο καιρός 
που όλοι οι εργαζόμενοι τής περιοχής μας θά ξεσηκωθούν καί θά διώξουν τούς Μπολ¬ 
σεβίκους πολιτικούς τσαρλατάνους, όπως έδιωξαν καί τόν Ντενίκιν. 

Όμως, μετά τό διώξιμο τών Μπολσεβίκο» τυράννα», δέν έχουμε σκοπό νά δώσου¬ 
με σέ κανέναν οποιαδήποτε εξουσία πάνω μας, γιατί εμείς οι Μαχνοβίτες αντιλαμβα¬ 
νόμαστε ότι οι εργαζόμενοι δέν είναι πιά ένα κοπάδι προβάτων που τά διατάζει οποιοσ¬ 
δήποτε. θεωρούμε τό λαό ικανό νά οικοδομήσει μόνος του, χωρίς κόμματα, κομμισά¬ 
ριους καί στρατηγούς, τά δικό του ΕΛΕΥΘΕΡΟ ΣΟΒΙΕΤΙΚΟ ΣΥΣΤΗΜΑ, όπου εκείνοι 
που θά εκλέγονται στό Σοβιέτ δέ θά μάς διοικούν καί δέ θά μάς διατάζουν, όπως τώρα, 
αλλά αντίθετα θά είναι μόνον οι εκτελεστές τών αποφάσεων που θά παίρνσνται στις ερ¬ 
γατικές συγκεντρώσεις καί συνδιασκέψεις, θά αγο»ιστούμε γι’ αυτό, έτσι ώστε όλος ο 
πλούτος τής χώρας, δηλαδή η γή, τά ορυχεία, τά εργοστάσια, τά εργαστήρια, οι σιδη¬ 
ρόδρομοι κλπ., δέ θ' ανήκουν πιά ούτε σέ άτομα ούτε στήν κυβέρνηση, αλλά αποκλει¬ 
στικά σ' αυτούς που τά δουλεύουν. Δέ θά παραδώσουμε τά όπλα μας μέχρι νά εξαλεί¬ 
ψουμε μιά γιά πάντα κάθε πολιτική κι οικονομική καταπίεση καί μέχρι νά εδραιωθεί στή 
χώρα η πραγματική ισότητα κι αδελφοσύνη. 

Γι' αυτό πολεμάμε σύντροφοι, καί γι' αυτό ζητάμε νά πολεμήσετε κι εσείς, οι Κοζά¬ 
κοι εργάτες τού Δόν καί τού Κουβάν. 

Στόν επαναστατικό στρατό μας υπήρχαν λίγοι κοζάκοι τού Δόν καί τού Κουβάν* 
σχημάτισαν 2 συντάγματα ιππικού που πολέμησαν μέ γενναιότητα κι αυταπάρνηση μαζί 
μας εναντίον τών Ντενικινιστών. Τώρα καλούμε εσάς, τούς κοζάκους εργάτες, στις επα¬ 
ναστατικές γραμμές μας, γιά μιά ενωμένη πάλη ενάντια στούς τύραννους καί Κόκκινους 
δήμιους Τρότσκυ καί Λένιν. Αρκετά υποτάχτηκαν κι υπόφεραν οι σκλάβοι κάτω απ' τό 
ζυγό εκείνα» που αυτοαποκαλούνται εργατοαγροτική εξουσία. Εμπρός στά όπλα καί 
στις γραμμές τών επαναστατών γιά νά βάλουμε γρήγορα ένα τέλος στά σχέδια εκείνων 
που θέλησαν νά μάς καταδυναστεύσονν καί νά μάς καταπιέσουν. 

Σύντροφοι, μήν πιστεύετε στις φήμες που μάς θέλουν ληστοσυμμορίτες κι ασήμαν¬ 
τη ομάδα. Είναι ψέματα που διαδίδονται απ' τούς κομμισάριους μόνο καί μόνο γιά νά 
σπείρουν τή σύγχυση στόν εργατοαγροτικό κόσμο" οι εργαζόμενοι ξέρουν ότι οι Μα¬ 
χνοβίτες είναι τίμιοι εργάτες καν, μή θέλοντας νά σηκώσουν τό ζυγό, ξεσηκώθηκαν γιά 
ν' απελευθερωθούν μιά γιά πάντα από κάθε καταπίεση. Μήν πιστεύετε τις Μπολσεβίκι¬ 
κες εφημερίδες, που γράφουν σχεδόν κάθε μέρα ότι ο Μπάτκο Μάχνο είναι νεκρός κι ό¬ 
τι εμείς οι Μαχνοβίτες έχουμε συντρίβει. Δέν είναι αλήθεια. Ο Μπάτκο Μάχνο ζεί καί 


206 





μαζί μας νικά καθημερινά τά συντάγματα καί τά αποσπάσματα καταστολής τής εξουσίας 
τών κομμισάριων, προκαλώντας θανάσιμο πανικό στους Κόκκινους καταπίεσής. 

Εμπρός, κοζάκοι εργάτες, ξεσηκωθείτε ενάντια στήν καταπίεση καί τήν καταστολή 
τών κομμισάριων. Μήν τούς ανέχεστε στά χωριά σας. Μήν τούς πληρώνετε φόρους. 
Μήν τούς δίνετε ψωμί Μήν τούς δίνετε τους γιους σας γιά στρατιώτες. Οργανώστε δι¬ 
κά σας επαναστατικά αποσπάσματα. Σκοτώστε τούς κατψαεστές. Ενωθείτε μαζί μας. 
θά σάς δώσουμε κάθε δυνατή βοήθεια. 

Αρκετά έχουν υποφέρει οι σκλάβοι! Αρκετά μάς κοροΐδεψαν μέ όποιο τρόπο μπο- 

Ζήτω τό ελεύθερο Δόν καί Κουβάν! 

Ζήτω η συναδέλφωση τών λαών όλων τών χωρών κι εθνικοτήτων! 

Ζήτω η σοσιαλιστική επανάσταση! 

Συμβούλιο τών Επαναστατών 
Ιούνης τού 1920. τής Ουκρανίας (Μαχνοβιτών) 


ΣΥΝΤΡΟΦΟΙ ΤΟΥ ΚΟΚΚΙΝΟΥ ΣΤΡΑΤΟΥ! 

Οι διοικητές κι οι κομμισάριοΐ σας σάς φοβίζουν καί προσπαθούν νά σάς πείσουν ό¬ 
τι εμείς οι Μαχνοβίτες σκοτώνουμε τούς αιχμάλωτους τού Κόκκινου Στρατού. 

Σύντροφοι! Αυτό τό ξεδιάντροπο ψέμα έχει επινοηθεί απ' τούς ηγέτες σας μόνο 
καί μόνο γιά νά υπερασπίζεστε, σά σκλάβοι, τά συμφέροντα τών κομμισάριων, γιά νά 
μήν αφήνεστε νά αιχμαλωτιστείτε από μάς τούς Μαχνοβίτες καί νά μή μάθετε έτσι τήν 
αλήθεια γιά τό εργατοαγροτικό Μαχνοβΐτικο κίνημά μας. 

Σύντροφοι, έχουμε εξεγερθεί ενάντια στήν καταπίεση όλων τών τυράννων. Τρία ο¬ 
λόκληρα χρόνια χύναμε τό αίμα μας σ' όλα τά μέτωπα. Διώξαμε τούς Αυστρο-Γερμα- 
νούς τύραννους, συντρίψαμε τούς Ντενικινιστές δήμιους, πολεμήσαμε ενάντια στον 
Πετλιούρα’ τώρα πολεμάμε ενάντια στήν κυριαρχία τής εξουσίας τών κομμισάριων, ε¬ 
νάντια στή δικτατορία τού Μπολσεβικικοκομμουνιστικού κόμματος που έχει απλώσει 
τό σιδερένιο του χέρι σ’ ολόκληρη τή ζωή τών εργαζόμενων* οι αγρότες κι οι εργάτες 
τής Ουκρανίας στενάζουν κάτω απ' τό ζυγό του. Ακόμα, θά εξοντώσουμε ανελέητα 
τούς Πολωνούς γαιοκτήμονες που έρχονται νά καταπνίξουν τήν επανάστασή μας καί νά 
μάς στερήσουν απ’ τά επιτεύγματα της. 

Αγωνιζόμαστε ενάντια σέ κάθε εξουσία καί καταπίεση, απ' όπου κι όν προέρχεται, 
θανάσιμοι κι αδυσώπητοι εχθροί μας είναι οι γαιοκτήμονες κι οι καπιταλιστές κάθε ε¬ 
θνικότητας, οι Ντενικινιστές στρατηγοί κι αξιωματικοί, οι Πολωνοί γαιοκτήμονες κι οι 
Μπολσεβίκοι κομμισάριοΐ Όλους αυτούς τούς τιμωρούμε καί τούς εξοντώνουμε αμεί¬ 
λικτα σάν εχθρούς τής επανάστασης τών εργαζόμενων. 

Αλλά εσάς, σύντροφοι τού Κόκκινου Στρατού, σάς θεωρούμε αδέλφια μας καί μαζί 
σας θά θέλαμε νά συνεχίσουμε τήν πάλη γιά τήν αληθινή απελευθέρωση, γιά τό πραγ¬ 
ματικό σοβιετικό σύστημα χωρίς τήν πίεση κομμάτων ή εξουσιών. 

Τούς άντρες τού Κόκκινου Στρατού που αιχμαλωτίζουμε, τούς αφήνουμε ελεύθε¬ 
ρους αμέσως σ' όποιο μέρος διαλέξουν αυτοί, ή τούς καλούμε στις γραμμές μας, άν 
συμφωνούν σ’ αυτό. 

Έχουμε ήδη ελευθερώσει χιλιάδες άντρες τού Κόκκινου Στρατού, που αιχμαλωτί¬ 
σαμε σέ πολυάριθμες μάχες καί πολλοί απ’ αυτούς πολεμούν τώρα μέ αυταπάρνηση 
στις γραμμές μας. 

Έτσι μήν πιστεύετε, σύντροφοι, άντρες τού Κόκκινου Στρατού, τις ανοησίες τών 
διοικητών σας ότι δήθεν οι Μαχνοβίτες δολοφονούν τούς άντρες τού Κόκκινου Στρα¬ 
τού. Πρόκειται γιά ένα ξεδιάντροπο ψέμα. 

Όταν σάς στέλνουν νά πολεμήσετε ενάντια ατούς Μαχνοβίτες, μή βρέχετε τά χέ¬ 
ρια σας, σύντροφοι τού Κόκκινου Στρατού, μέ αδελφικό αίμα. Όταν αρχίσει η μάχη, 
σκοτώστε οι ίδιοι τούς αρχηγούς σας κι ελάτε νά μάς συναντήσετε, χωρίς νά χρησιμο¬ 
ποιήσετε τά όπλα σας. Θά σάς καλωσορίσουμε σάν αδέλφια μας καί μαζί θά δημιουρ¬ 
γήσουμε μιά ελεύθερη καί δίκαιη ζωή γιά τούς εργάτες καί τούς αγρότες καί θά αγω¬ 
νιστούμε ενάντια σέ κάθε τύραννο καί καταπιεστή τών εργαζόμενων. 

Ζήτω η Συναδέλφωση τών Μαχνοβιτών Επαναστατών μέ τούς Αγρότες η Εργάτες 
τού Κόκκινου Στρατού! 

Επαναστάτες Μαχνοβίτες 

Ιούνης τού 1920. 

ΣΤΑΣΟΥ! ΔΙΑΒΑΣΕ! ΣΚΕΨΟΥ! 

Σύντροφε τού Κόκκινου Στρατού! Οι κομμισάριοι κι οι διοικητές σου σ' έστειλαν 
γιά νά αιχμαλωτίσεις τούς επαναστάτες Μαχνοβίτες. Ακολουθώντας τις διαταγές τών 
αρχηγών σου, θά καταστρέφεις ειρηνικά χωριά, θά ερευνήσεις, θά συλλάβεις καί θά 
σκοτώσεις ανθρώπους που δέν ξέρεις αλλά που στούς έχουν υποδείξει σάν εχθρούς τού 
λαού. Σού λένε ότι οι Μαχνοβίτες είναι ληστές κι αντεπαναστάτες. 

Σού λένε* σέ διατάζουν* δέ σέ ρωτούν* σέ στέλνουν* καί, σάν υπάκουος σκλάβος 
τιΰν αρχηγών σου, πάς νά αιχμαλωτίσεις καί νά σκοτώσεις. Ποιούς; Γιά ποιο λόγο; Για- 

Σκέψσυ το, σύντροφε τού Κόκκινου Στρατού! Σκέψου το κι εσύ αγρότη κι εργάτη 
τού μόχθου, που σέ έσυραν μέ τή βία στή συνωμοσία τών νέων αφεντικών, που διεκδι- 
κούν τό βαρύγδουπο τίτλο τής εργατοαγροτικής εξουσίας. 

Εμείς, οι Μαχνοβίτες επαναστάτες είμαστε αγρότες κι εργάτες όπως καί τά αδέλ¬ 
φια μας τού Κόκκινου Στρατού. Εξεγερθήκαμε ενάντια στήν καταπίεση* αγωνιζόμαστε 
γιά μιά καλύτερη καί πιό χαρούμενη ζωή. Τό άδολο ιδανικό μας είναι η πραγμάτωση 
μιάς αντιεξονσιασακής εργατικής κοινωνίας χωρίς παράσιτα καί χωρίς κομμισαριο-γρα- 
φειοκράτες. Ο άμεσος στόχος μας είναι η εγκαθίδρυση τής ελεύθερης σοβιετικής τά¬ 
ξης, χωρίς τήν εξουσία τών Μπολσεβίκων καί χωρίς τήν πίεση οποιοσδήποτε κόμματος. 
Γι' αυτό, η κυβέρνηση τών Μπολσεβικοκομμουνιστών στέλνει εναντίον μας εκστρατευ- 
τικά σώματα καταστολής. Βιάζεται νά συνθηκολογήσει μέ τόν Ντενίκιν, μέ τούς Πολω¬ 
νούς γαιοκτήμονες καί τά άλλα αποβράσματα τού Λευκού Στρατού, γιά νά συντρίψει 
ευκολότερα τό λαϊκό κίνημα τών επαναστατών, που ξεσηκώνονται υπέρ τών καταπιε¬ 
σμένων κι ενάντια στό ζυγό κάθε εξουσίας. 

Δέ μάς τρομάξουν οι απειλές τού ερυθρόλευκου αρχηγείου. 

ΘΑ ΑΠΑΝΤΗΣΟΥΜΕ ΣΤΗ ΒΙΑ ΜΕ ΒΙΑ. 

Όταν χρειαστεί, εμείς, μιά ασήμαντη χούφτα άντρες, θά τρέψουμε σέ φυγή τις 
λεγεώνες τού γραφειοκρατικού Κόκκινου Στρατού. Γιατί εμείς είμαστε επαναστάτες, 
εραστές τής ελευθερίας, κι η υπόθεση που υπερασπιζόμαστε είναι μιά δίκαιη υπόθεση. 

Σύντροφε! Σκέψου το, μέ ποιούς είσαι κι ενάντια σέ ποιούς; 

Πάψε νάσαι σκλάβος - γίνε άνθρωπος. 

Επαναστάτες Μαχνοβίτες 

(Ιούνης τού 1920.) 

Μπολσεβίκικη αφίσσα που εξομοιώνει τό Μάχνο (αριστερά) μέ τό Βράνγκελ, 
τόν Πετλιούρα καί τήν Εκκλησία, μιά καί όλοι τους είναι εχθροί τού σοβιετικού 








Πέτρος Ρύμτπν (Ζόνακρ) 















Ο Νέοτωρ Ιβόνοβιτς Μάχνο οτό στρατηγείο του, στύ χωριό Γκιουλάι Πολέ. 
Κάτω αριστερά: ο Φιοντόρ Στσιούς, υπαρχηγός τού αναρχικού στρατού τών 
Εζεγερμένων. Δεξιά ο Ταρανόβσκη, διοικητής τής εβραϊκής μεραρχίας τού 
Γκιουλάι Πολέ. Αργότερα έγινε αρχηγός τού Επιτελείου τού Μάχνο. 



ΙΣΤΟΡΙΑ ΤΟΥ ΜΑΧΝΟΒΙΤΙΚΟΥ ΚΙΝΗΜΑΤΟΣ 


Στό βιβλίο αυτό καταγράφεται η ιστορία ενός μοναδικού, απόλυτα 
αυθεντικού κι ανεξάρτητου κινήματος τής εργατικής τάξης, που σταδια¬ 
κά αποκτάει συνείδηση τού εαυτού της καί βγαίνει στό στίβο τής ιστορι¬ 
κής δράσης. Ο συγγραφέας τονίξει ότι τό κίνημα αυτό θά είχε υπάρξει 
καί χωρίς τό Μάχνο, απ' τόν οποίο πήρε τ’ όνομά του, αφού οι ζωντανές 
δυνάμεις που δημιούργησαν τό κίνημα καί τόν ανέδειξαν απλώς σάν τα¬ 
λαντούχο ηγέτη τους, υπήρχαν καί χωρίς αυτόν. Τέλος σκιαγραφούνται 
πολύ γλαφυρά η προσωπικότητα κι ο ρόλος τού Μάχνο καί περιγράφε- 
ται μέ τρόπο συνταρακτικό η ηρωική πάλη τών Μαχνοβιτών ενάντια 
στούς αριστερούς καί τούς δεξιούς αντεπαναστάτες γιά τή δημιουργία 
μιάς ελεύθερης κοινωνίας καί τήν υλοποίηση τών στόχων τής προδομέ¬ 
νης Ρώσικης Επανάστασης. 



